Coperta: Vasile ADNAN, Alexandru CSUKOR Redactor: Alunița VOICULESCU Tehnoredactor: Corina REZAI, Magda BITAY Lector: Teodora TERCIU Descrierea CIP a Bibliotecii Naționale a României Lawrence, Mark Împăratul spinilor / Mark Lawrence; trad din lb engleză: Mihaela Ioncelescu — București: Nemira Publishing House, 2020 ISBN 978–606–43–0687–6 I Ioncelescu, Mihaela (trad ) 821 111 Mark Lawrence EMPEROR OF THORNS Copyright © Mark Lawrence 2013 All rights reserved © Nemira, 2020 Tiparul executat de EVEREST Orice reproducere, totală sau parțială, a acestei lucrări și închirierea acestei cărți fără acordul scris al editorului sunt strict interzise și se pedepsesc conform Legii dreptului de autor ISBN 978–606–43–0687–6 Cuprins POVESTEA PÂNĂ ÎN PREZENT 11 PROLOG 14 1 21 2 35 3 67 4 68 5 83 6 92 7 111 8 118 9 164 10 177 11 185 12 191 13 198 14 211 15 231 16 233 17 244 18 253 19 259 20 267 21 287 22 292 23 299 24 310 25 326 26 336 27 345 28 354 29 368 30 378 31 390 32 404 33 421 34 430 35 446 36 475 38 497 39 502 40 509 41 520 42 526 43 538 44 546 45 558 46 569 47 579 48 599 49 607 50 613 51 621 52 625 53 653 54 662 UN GÂND LA FINAL 666 MULȚUMIRI 667 Pentru fiul meu, Bryn POVESTEA PÂNĂ ÎN PREZENT Pentru aceia dintre voi care ați fost nevoiți să așteptați un an până la apariția acestei cărți, iată un rezumat al primelor două cărți, ca să vă reîmprospătez memoria Voi prezenta aici doar ceea ce are însemnătate pentru povestea ce va urma Mama lui Jorg și fratele său, William, au fost uciși pe când Jorg avea nouă ani: ascuns în spinii de care era atârnat, el a văzut tot ceea ce s-a întâmplat Asasinii fuseseră trimiși de către unchiul său Tatăl lui Jorg, Olidan, nu este un om prietenos Când Jorg avea șase ani, i-a omorât câinele, iar când avea paisprezece ani, l-a înjunghiat în piept Tatăl lui Jorg stăpânește în continuare în Ancrath El este însurat cu Sareth acum Sora lui Sareth, Katherine, este mătușa vitregă a lui Jorg și are un fel de obsesie pentru el Din greșeală (dar nu total nevinovat), Jorg și-a omorât frățiorul vitreg, Degran Un bărbat pe nume Luntar a ascuns într-o cutie amintirea lui Jorg despre acest incident Jorg și-a recuperat amintirea Mai mulți indivizi cu puteri magice operează în spatele numeroaselor tronuri ale Imperiului Fărâmițat, rivalizând între ei și manipulând cursul evenimentelor în scopul de a-și asigura un control total L-am lăsat pe Jorg pe tronul unchiului său, în Renar Prinții din Arrow zac morți, armata lor e spulberată, iar cele șase națiuni adunate sub stăpânirea lui Orrin sunt numai bune de cucerit Ne-am despărțit de Jorg a doua zi după nunta cu regina Miana, în vârstă de doisprezece ani Jorg și-a trimis oamenii să îl recupereze din munți pe Coddin, cancelarul său grav rănit Jurnalul lui Katherine a fost găsit printre ruinele Bântuitului – nu știm dacă ea a supraviețuit acolo unde convoiul ei de bagaje s-a pierdut Kent cel Roșu s-a pârjolit rău în bătălie Jorg a descoperit că fantomele Constructorilor se aflau în rețeaua de mașinării pe o care o lăsaseră în urma lor Jorg a aflat de la una dintre aceste fantome, Fexler Brews, că ceea ce el numește magie există datorită savanților Constructori Aceștia au schimbat felul în care funcționează lumea, făcând astfel posibil ca voința unei persoane să influențeze în mod nemijlocit materia și energia Arma pe care Jorg a folosit-o ca să încheie asediul asupra Bântuitului era cea cu care se omorâse Fexler Brews Puterile asupra necromanției și focului au fost alungate din Jorg tocmai când erau pe cale să îl distrugă, spre sfârșitul luptei pentru Bântuitul Regele Mort este un personaj puternic care îi urmărește, din tărâmurile moarte, pe cei vii El a manifestat un interes deosebit pentru Jorg Chella, o necromantă, a devenit agent al Regelui Mort La fiecare patru ani, conducătorii celor o sută de fărâme ale imperiului organizează o Adunare în capitala Vyene – o perioadă de armistițiu în timpul căreia aceștia votează noul împărat În cei o sută de ani de la moartea ultimului administrator, niciun candidat nu a reușit să-și asigure majoritatea necesară În povestea retrospectivă „Cu patru ani în urmă”, l-am lăsat pe Jorg la castelul bunicului său de pe Coasta Calului Matemagicianul Qalasadi a fugit după ce n-a reușit să îi otrăvească pe nobili Fantoma-constructor Fexler i-a dat lui Jorg inelul vizionar, care îi oferă imagini interactive asupra lumii, din satelit sau din alte resurse optice PROLOG Kai ședea în fața vechii stânci, un bolovan singuratic și colțuros, ridicat încă de pe vremea când oamenii nu știau nimic altceva în afară de lemn, piatră și vânătoare Sau poate că știau mai mult decât atât, pentru că au așezat vechea stâncă într-un loc cu vizibilitate bună Un loc în care vălurile se subțiau și se ridicau, iar tainele puteau fi aflate ori împărtășite Un loc în care cerurile erau mai coborâte, în așa fel încât jurații cerului le puteau atinge mai ușor Oamenii locului i-au spus acelui promontoriu „Degetul”, ceea ce lui Kai i se părea nimerit, deși anost Iar dacă ăsta era un deget, atunci vechea stâncă era înfiptă într-o încheietură Aici, degetul se întindea pe o rază de șaptezeci de metri, iar de la margini cobora o distanță similară spre mlaștini, prin mai multe trecători abrupte și stâncoase Kai inspiră adânc, lăsând aerul rece să-i umple plămânii și umezeala să-l năpădească, apoi își domoli bătăile inimii și ascultă vocea gravă și tristă a bătrânei stânci, care se auzea îndepărtat, precum amintirea unui sunet Vederea i se ridică deasupra cu doar o șoaptă de durere Punctul de percepție al lui Kai săltă înspre cer, lăsându-i corpul lângă monolit Privea acum din valea luminoasă croită între doi nori plutitori, văzându-se pe el însuși ca pe un punct deasupra Degetului, iar promontoriul, ca pe o țepușă de uscat ce ajungea până în întinderea mării Reed De la înălțimea asta, râul Rill apărea ca o panglică de argint șerpuind spre Lacul de Sticlă Kai zbură și mai sus Pământul rămânea în urmă, devenind tot mai abstract, cu fiecare bătaie a aripilor lui plăsmuite din gând Ceața se răsuci, iar norii îl cuprinseră din nou în îmbrățișarea lor rece Așa arată moartea? Un alb infinit și rece, în vecii vecilor amin? Kai se împotrivi norilor și găsi din nou soarele Jurații cerului se puteau pierde foarte ușor în imensitatea cerurilor Cei mai mulți așa pățeau, lăsându-și corpul să moară și bântuind întinderile pustii de deasupra Un sâmbure de egoism îl ținea pe Kai legat de viață Se cunoștea mult prea bine ca să nu recunoască Un vechi firicel de lăcomie, neputința de a renunța Niște slăbiciuni, poate, însă în cazul de față un avantaj care avea să-l păstreze nevătămat Zbură deasupra sclipirii delicate a norilor, croindu-și drum printre turlele și turnulețele lor Un seris sparse perna de alabastru, fantomatic până și pentru ochiul minții lui Kai, o formă sinuoasă ce apărea și dispărea, lungă de treizeci de metri și mai subțire decât un om Kai îl chemă la el Norul-șarpe se încolăci în jurul lui însuși, desenând cercuri leneșe pe măsură ce se apropia — Prieten vechi! îl salută Kai Peste o sută de seriși mișunau printre norii înfuriați atunci când sosiseră furtunile ce aduseseră potopul, însă fiecare seris știa tot ceea ce știau toți ceilalți seriși, așa încât în mintea lui Kai nu era decât unul singur Poate că serișii erau urme ale juraților cerului care uitaseră de sine, uitaseră totul și ajunseseră să danseze printre nori Sau poate că fuseseră astfel dintotdeauna, fără să aibă nevoie de naștere, fără să cunoască moartea Serisul îl fixă pe Kai cu strălucirile albastre și reci din găvanele ochilor Simți în minte răceala atingerii lui, înceată și curioasă — Tot femeia? — Întotdeauna femeia Kai privi lumina din nori; nori arhitecturali, pregătiți să prindă formă din mâna lui Dumnezeu, gata să devină catedrale, turnuri, monștri… Îl amuza încredințarea serisulului că el aducea mereu aceeași fată la Deget Poate serișii cred că nu există decât un bărbat, o femeie și o mulțime de corpuri Serisul se mișcă în spirale în jurul lui Kai, ca și cum el ar fi fost acolo în persoană, înfășurându-l — Vrei o umbră? Kai zâmbi Serisul își închipuia dragostea umană ca pe niște nori care se adună, uneori frecându-se unii de alții, alteori crescând ca o furtună, iar câteodată, pierduți unul în altul – aruncând o singură umbră — Da, vreau o umbră Kai rămase surprins de fierbințeala din glasul lui Voia ceea ce serisul avea Nu doar o tăvăleală în iarbă Nu de data asta — Fă-o, se auzi vocea scrisului de sub pielea lui, deși o lăsase departe, sub el — Să fac să se întâmple? Nu-i chiar așa de ușor — Nu vrei? Serisul se încreți Kai știa că ăsta era râsul lui — Oh, dar vreau Nu trebuie decât ca ea să intre în cameră și am și luat foc Mirosul ei! Închid ochii și sunt în Grădinile Bethda — Vine furtuna Tristețea coloră vocea scrisului Kai era derutat Nu văzuse niciun semn că se apropia furtuna — Se ridică, făcu serisul — Morții? întrebă Kai și teama de demult îl cuprinse — Mai rău Două cuvinte, prea multe înțelesuri — Moroii? Kai își aținti privirea, nu vedea nimic Moroii vin doar pe întuneric — Se ridică, spuse serisul — Câți? Să nu fie toți șapte Te rog — Mulți Ca ploaia Sensul plecă Ceața din care își țesuse corpul se risipi Kai nu mai văzuse niciodată un seris care să dispară așa — Fă o umbră Vocea îi rămase suspendată în aer Vederea lui Kai se îndreptă spre pământ Plonjă lângă Deget Sula ședea chiar pe vârful lui, un punct alb ce creștea cu repeziciune Vederea se azvârli înapoi în corp, destul de tare cât să-l facă să cadă în genunchi Se culese de pe jos, rămase dezorientat o clipă, după care o luă la goană spre Sula Ajunse la ea în mai puțin de un minut, încovoiat și respirând din greu — A trecut mult timp, se întoarse Sula spre el când se apropie Am crezut că ai uitat de mine, Kai Summerson — Mă ierți, doamna mea? spuse el cu răsuflarea tăiată și rânji, frumusețea ei alungându-i panica Totul părea o prostie acum De acolo de sus nu văzuse nimic care să îl îngrijoreze Îmbufnarea Sulei se transformă într-un zâmbet, soarele îi lumină chipul și, pentru o clipă, Kai uită de avertismentul serisului Moroii umblă noaptea Îi luă mâinile, iar ea se apropie de el Mirosea a flori Moliciunea sânilor ei pe pieptul lui îi făcu inima s-o ia razna O clipă, n-a văzut nimic altceva decât ochii și buzele ei Rămase cu o mână împletită în mâna ei, iar cu cealaltă îi mângâie gâtul, simțindu-i căldura vibrantă — N-ar trebui să stai atât de aproape de margine, spuse el, cu toate că ea îi furase toată răsuflarea La niciun metru în spatele ei, vârful Degetului se năruia în câteva zeci de metri de stânci, coborând brusc în mlaștinile de jur împrejur — Parc-ai fi tata, zise Sula înălțându-și capul și sprijinindu-se de el Știi, chiar mi-a spus să nu vin cu tine astăzi Kai Summerson ăsta nu e decât un coate-goale, așa a spus Voia să stau zăvorâtă în Morltown câtă vreme își făcea el afacerile — Ce spui? zise Kai dând drumul mâinilor fetei Mi-ai spus că a fost de acord Sula chicoti și zise cu o voce răgușită: — „N-am să-i permit fiicei mele să umble brambura cu un căpitan de gardă” Apoi izbucni în râs, reluându-și glasul ei obișnuit — Știai că el e convins că ai o „reputație”? Kai avea de bună seamă o reputație, iar un om precum Merik Wineland ar fi putut să-i provoace probleme mari — Uite ce e, Sula, mai bine o luăm din loc S-ar putea să fim în pericol Liniile fine ale unei căutături încruntate tulburară sprâncenele desăvârșite ale Sulei — Pericol? — Am avut un motiv ascuns pentru care te-am adus aici, a răspuns Kai Sula rânji într-un moment în care alte fete s-ar fi îmbujorat — Nu asta, ripostă Kai În fine, și asta, însă am fost trimis să cercetez împrejurimile Să observ mlaștina — M-am uitat eu de pe stânci câtă vreme ai fost plecat Nu e nimic acolo! Sula se întoarse cu spatele la el, arătând spre nemărginirea verde a smârcurilor În clipa următoare o zări — Ce e aceea? Ceața se ridica peste marea Reed Se întindea în fuioare albe, răspândindu-se dinspre răsărit, cu irizații sângerii aruncate de soarele de la apus — Se apropie Kai se străduia să vorbească Își recăpătă vocea și încercă să afișeze un zâmbet încrezător Semăna mai degrabă cu o grimasă — Sula, trebuie să ne mișcăm repede Trebuie să dau raportul la Fort Aral O să te trec peste Înălțimile Mexten și am să te las la Stâncile Roșii Vei fi în siguranță acolo O căruță te va duce la Morltown Săgețile au zburat cu un șuierat, de parcă cineva sufla în lumânări, un șir de răsuflări scurte și precipitate Trei dintre ele s-au înfipt un pic mai jos de subsuoara dreaptă a Sulei Erau trei săgeți înguste și negre, contrastând puternic cu albul rochiei sale Kai a simțit înțepătura în gât, asemenea mușcăturii unui tăun Strigoii mlaștinilor năvăleau spre vârful Degetului, cenușii și asemănători unor păianjeni, iuți și tăcuți Kai smulse sabia scurtă din teacă Părea mai grea ca plumbul Degetele îi erau deja cuprinse de amorțeală, iar sabia îi căzu din mâna neajutorată Furtuna se apropie 1 Am dat greș cu fratele meu Am atârnat acolo în spini și l-am lăsat să moară, iar din noaptea aceea, totul a mers prost în lume Am dat greș cu el și, cu toate că de atunci am lăsat mai mulți frați să moară, această primă durere nu s-a mai domolit Ce am avut bun în mine atârnă și acum acolo, în spinii aceia Viața poate smulge tot ce e viu într-un om, rupând câte o fâșie, lăsându-l fără nimic și copleșit de ani Fiecare om are spinii săi, nu pe el, ci în el, adânc în el, precum oasele Cicatricele mărăcinilor m-au însemnat – o caligrafie a violenței, un mesaj scris cu sânge, pentru care e nevoie de o viață întreagă ca să fie deslușit Garda Gilden sosește întotdeauna de ziua mea Au venit la mine când am împlinit șaisprezece ani, au venit la tatăl și la unchiul meu în ziua în care am făcut doisprezece ani Pe vremea aceea, călăream împreună cu frații și am văzut trupele gărzii îndreptându-se spre Ancrath, de-a lungul Marelui Drum de Vest Când am împlinit opt ani, i-am văzut cu ochii mei, zăngănind printre porțile Castelului Înalt, călare pe armăsarii lor albi Will și cu mine i-am urmărit plini de uimire Astăzi, i-am privit cu Miana lângă mine Regina Miana Au intrat zornăind prin cu totul alte porți ale unui alt castel, însă efectul a fost aproape același, al unui val auriu M-am întrebat dacă Bântuitul îi poate cuprinde pe toți — Căpitane Harran! am strigat apoi în jos Mă bucur că ai venit Vrei să bei o bere? Am făcut semn înspre mesele lungi așezate în fața lui Cerusem să ni se aducă tronurile pe balcon ca să putem vedea sosirea lor Harran s-a învârtit în șa, strălucind în armura sa aurită În urma lui, gărzile continuau să se reverse în curtea castelului Erau cu sutele Șapte plutoane a câte cincizeci de oameni, ca să fiu precis Câte un pluton pentru fiecare dintre tărâmurile mele Când au venit în urmă cu patru ani, am acceptat un singur pluton, iar Harran se afla la comanda lui atunci, la fel ca și astăzi — Mulțumirile mele, rege Jorg, strigă el, însă trebuie s-o luăm din loc înainte de prânz Drumurile spre Vyene sunt mai proaste decât mă așteptam Cu greu vom ajunge la Poartă până începe Adunarea — Mă îndoiesc că ai de gând să zorești un rege de la festivitățile de ziua lui doar pentru o Adunare, am sorbit eu din bere, ridicând apoi pocalul Îmi proclam cel de-al douăzecilea an de viață, astăzi, știi doar Harran a ridicat din umeri în semn de regret și s-a întors să-și inspecteze trupele Mai bine de două sute de soldați se îmbulziseră deja Aș fi impresionat dacă ar reuși să înghesuie tot contingentul de trei sute cincizeci de oameni înlăuntrul Bântuitului Chiar și după extinderile făcute în timpul reconstrucției, curtea din față nu era ceea ce s-ar putea numi încăpătoare M-am aplecat spre Miana și mi-am pus mâna pe burta ei rotunjită — Se teme că votul va fi din nou blocat dacă nu voi merge și eu acolo Miana a zâmbit la vorbele mele Ultimul vot care se apropiase cel mai mult de luarea unei decizii fusese la cea de-a doua Adunare – era puțin probabil ca cel de-al treizeci și treilea vot să ajungă mai aproape de alegerea unui împărat decât celelalte treizeci dinaintea lui Makin a intrat printre porți, în spatele coloanei de gardă, cu o duzină dintre cavalerii mei, care îl însoțiseră pe Harran prin Ținuturile Înalte O escortă pur simbolică, de vreme ce nimeni cu mintea întreagă și puțini cu mintea rătăcită ar îndrăzni să stea în calea trupelor Gărzii Gilden, cu atât mai puțin a celor șapte plutoane adunate laolaltă — Așadar, Miana, vezi bine de ce trebuie să te părăsesc, chiar dacă fiul meu este pe cale să-și croiască drumul în lume L-am simțit lovind sub mâna mea, am adăugat, iar Miana s-a foit pe tronul ei Nu prea pot refuza șapte plutoane — Unul dintre plutoanele acelea este pentru lordul Kennick, știi bine, a spus ea — Cine? am întrebat-o doar ca s-o necăjesc — Câteodată am impresia că-ți pare rău că i-ai dat lui Makin titlul de lord peste Kennick, spuse ea aruncându-mi una dintre privirile ei scurte și încruntate — Cred că și lui îi pare rău Nu cred că a stat mai mult de o lună acolo în ultimii doi ani A cerut să i se aducă în încăperile de aici mobila cea bună din conacul lordului Am rămas tăcuți, privind garda așezându-se în dispozitiv în spațiul îngust al curții Disciplina membrilor ei putea face de rușine oricare alte trupe Până și cavaleria Coastei Calului, a bunicului meu, părea o gloată dezlânată pe lângă Garda Gilden Odinioară, m-am minunat de calitatea gărzii care îl însoțea pe Orrin de Arrow, însă bărbații aceștia erau cu mult deasupra lor Nu era unul care să nu strălucească în soare, nu era fir de praf ori zgârietură pe auriul armurilor lor Ultimul împărat avusese buzunarele adânci, iar garda lui personală continua să-și afunde mâinile în ele, chiar și la două secole după moartea lui — Ar trebui să cobor M-am pregătit să mă ridic din jilț, însă n-am făcut-o Îmi plăcea confortul Cele trei săptămâni de călărie nu mă atrăgeau prea tare — Ar trebui, răspunse Miana ronțăind un ardei Gusturile ei au oscilat de la o extremă la alta în ultimele luni, în ultima vreme, s-a întors la aromele iuți ale pământurilor natale de pe Coasta Calului Devenise o adevărată aventură să o săruți — Dar mai întâi să-ți dau cadoul Am ridicat o sprânceană și am bătut-o ușor pe burtă — E gata copt micuțul? Miana mi-a dat mâna la o parte și a făcut semn către un servitor ascuns în umbra sălii Câteodată, mai semăna cu copilul care venise aici doar ca să găsească Bântuitul împresurat și osândit pieirii La nicio lună înainte să împlinească cincisprezece ani, cea mai scundă dintre servitoare o depășea în înălțime, dar sarcina îi mai adăugase niște curbe, îi rotunjise sânii și îi adusese puțină culoare în obraji Hamlar și-a făcut apariția aducând ceva într-o bucată de catifea, ceva lung și subțire, însă nu îndeajuns de lung ca să fie o sabie Mi l-a întins cu o ușoară plecăciune Fusese în slujba unchiului meu vreme de douăzeci de ani, dar nu mi-a aruncat nici măcar o căutătură urâtă de când am pus capăt vechiului său loc de muncă Am smuls bucata de material — Un băț? Vai, draga mea, dar nu trebuia M-am uitat la el strângând din buze Era un băț destul de arătos, trebuie să recunosc Nu recunoșteam lemnul Hamlar a așezat bățul pe masa dintre tronurile noastre și a plecat — E un baston, a spus Miana Lignum Vitae, dur și destul de greu ca să se scufunde în apă — Un băț care mă poate îneca… A fluturat din mână, iar Hamlar s-a întors cu un ceaslov enorm din biblioteca mea, l-a ținut în față și l-a deschis la o pagină unde se afla un semn ivoriu — Se spune aici că lordul din Orlanth a câștigat dreptul ereditar de a purta acest baston oficial în cadrul Adunării Îmi arătă cu degetul pasajul corespunzător Am luat bastonul cu mai mult interes acum Parcă țineam în mână o bară de oțel Ca Rege peste Ținuturile Înalte, Arrow, Belpan, Conaught, Normandy și Orlanth, ca să nu mai spun ca stăpân peste Kennick, părea că acum căpătasem privilegiul regal de a purta un băț de lemn acolo unde toți ceilalți veneau neînarmați Și grație micuței mele regine cu față de spiriduș și obraji trandafirii, bățul acesta putea fi bastonul meu din lemn de esență tare, capabil să spargă capul unui om cu coif — Îți mulțumesc, am spus N-am fost eu niciodată genul afectuos ori sentimental, însă îmi plăcea să cred că ne înțelegeam îndeajuns de bine încât să știe când ceva îmi făcea plăcere Am încercat bastonul șfichiuind aerul, ceea ce m-a inspirat să mă ridic de pe tron — O să trec pe la Coddin când cobor Infirmierele lui Coddin se așteptau să vin Ușa camerei lui era dată la perete, ferestrele larg deschise și bețele de mosc aprinse În curând se făceau doi ani de când îl lovise săgeata, iar rana încă supura și se adâncea sub pansamentele doctorului — Jorg! Mi-a făcut cu mâna din patul așezat lângă fereastră, ridicat în capul oaselor ca să poată vedea și el sosirea gărzii — Coddin, i-am răspuns, iar vechiul sentiment de vină nedeslușită m-a învăluit din nou — Ți-ai luat rămas-bun de la ea? — De la Miana? Bineînțeles Mă rog… — Va da naștere copilului tău, Jorg De una singură În timp ce tu vei fi pe drum, călare — Nu se poate spune că va fi singură Are nenumărate servitoare și doamne de companie Să fiu al naibii dacă le știu numele sau le recunosc pe jumătate dintre ele Parcă în fiecare zi vine una nouă — Și tu ai luat parte la asta, Jorg Își va da seama că nu ești aici atunci când va veni sorocul și îi va fi mai greu Ar trebui măcar să îți iei rămas-bun așa cum se cuvine Doar Coddin îmi putea face morală în felul acesta — I-am spus… mulțumesc, am mormăit eu, apoi am răsucit bățul în fața ochilor lui Un cadou — După ce termini aici, du-te înapoi sus Spune ce trebuie Am înclinat capul în semn că poate o s-o fac Pentru el, părea că e de ajuns — Niciodată nu mă satur să mă uit la băieții ăștia călare, a spus el aruncând încă o privire către rândurile strălucitoare din curte — Exercițiul duce la perfecțiune Ar face mai bine să exerseze războiul, totuși Să întorci un cal din scurt oferă un spectacol bun, dar… — Atunci, bucură-te de spectacol! a scuturat el din cap, încercând să ascundă o grimasă, după care s-a uitat la mine Cu ce te pot ajuta, regele meu? — Ca întotdeauna, am răspuns Cu un sfat — Nu prea ai nevoie de el N-am fost niciodată la Vyene, nici măcar prin apropiere Nu știu nimic din ce te-ar putea ajuta în Orașul Sfânt Mintea ascuțită și toată învățătura din cărțile tale ar trebui să-ți fie de folos Ai scăpat cu bine de la ultima Adunare, nu-i așa? Amintirea aceea mi-a smuls un zâmbet amar — Oi avea eu un dram sau două de istețime, dar de înțelepciune am nevoie de la tine Știu bine că ți s-a adus în camera asta toată biblioteca mea, carte cu carte Oamenii vin la tine cu povești și zvonuri de pretutindeni Ce anume ar trebui să mă intereseze în Vyene? Cui trebuie să dau cele șapte voturi ale mele? M-am apropiat, pășind pe lespezile neacoperite de piatră Coddin rămăsese un adevărat soldat: nu acceptase niciun covor sau rogojină în odaia lui, chiar așa infirm cum era — Nu vrei să pleci urechea la înțelepciunea mea, Jorg Dacă așa se numește ea Coddin s-a întors din nou spre fereastră, soarele arătându-i dintr-odată vârsta, luminând liniile pe care durerea le gravase pe chipul lui — Trăgeam nădejde că te-ai răzgândit, i-am spus Există căi și căi în viață, unele grele, altele și mai grele Miasma rănii lui era și mai puternică acum, că mă apropiasem de el Stricăciunea ne amușină călcâiele încă din clipa în care venim pe lume Mirosul greu al putregaiului ne aduce aminte doar încotro ne duc picioarele, indiferent pe unde o luăm — Votează-l pe tatăl tău Fă pace cu el Doctoriile bune au gust rău, însă unele pastile sunt prea greu de înghițit Am zăbovit puțin ca să-mi alung mânia din glas — Deja e mult prea mult că nu-mi îndrum armatele spre Ancrath și nu pustiesc totul în cale Dacă trebuie să fac mari eforturi ca să evit un război deschis… cum mai poate fi pace atunci? — Voi doi sunteți la fel Poate că tatăl tău e ceva mai rece, mult mai rigid și cu mai puțină ambiție, însă vă trageți din aceleași rădăcini și ați fost căliți de suferințe asemănătoare Coddin era singurul care îmi putea spune că sunt fiul tatălui meu și să rămână apoi în viață Numai un om care a murit deja în slujba mea și a rămas să putrezească aici, la datorie, avea dreptul să rostească acest adevăr — N-am nevoie de el, am răspuns — Nu ți-a spus fantoma aia a ta, Constructorul, că doar doi Ancrath uniți pot pune capăt puterii mâinilor ascunse? Gândește, Jorg! Sageous l-a întors pe unchiul tău împotriva ta Sageous voia să vă vadă îngropați, pe tine și pe fratele tău Pentru că n-a reușit, a băgat zâzanie între tată și fiu Ce ar putea să pună capăt puterii unor indivizi ca Sageous, Sora Tăcută, Skilfar și toată gașca lor? Pacea! Un împărat pe tron O singură voce la cârmă Doi din neamul Ancrath! Crezi că taică-tău a stat degeaba în toți anii ăștia, anii în care ai crescut și cei dinaintea lor? Poate că nu are ambiția ta, însă nu se poate spune că e lipsit de valoare Regele Olidan e influent pe lângă multe curți N-o să spun că are prieteni, dar impune loialitate, respect și teamă în egală măsură Olidan cunoaște secrete — Și eu cunosc secrete Pe multe nici nu voiam să le știu — Suta nu-l va urma pe fiu câtă vreme îl vor avea pe tată în fața ochilor — Atunci îl voi distruge — Tatăl tău a pornit pe drumul acesta… te-a făcut mai puternic — A șovăit la urmă M-am uitat la mâna mea, aducându-mi aminte cum mi-am ridicat-o de pe piept picurând purpură Sângele meu, cuțitul tatălui meu — A șovăit, am spus din nou Eu n-am s-o fac Dacă vrăjitoarea visului fusese cea care a băgat zâzanie între noi, atunci înseamnă că-și făcuse bine treaba Nu simțeam dorința să-mi iert tatăl Și mă îndoiam c-ar fi vrut să primească o astfel de iertare — Mâinile ascunse ar putea crede că doi din neamul Ancrath le vor sfârși puterea Eu, în schimb, cred că unul e de ajuns I-a fost de ajuns lui Corion Lui Sageous Va fi de ajuns pentru toți, dacă încearcă să mă oprească În orice caz, știi câte parale dau pe profeție Coddin a suspinat — Harran te așteaptă Ai sfatul meu Poartă-l cu tine N-o să te întârzii Căpitanii armatelor mele, nobili din Ținuturile Înalte, o duzină de lorzi veniți cu solicitări din diferite colțuri ale celor șapte regate și o mulțime de curioși, cu toții mă așteptau la intrarea în sală, înaintea străjerilor Ratasem momentul în care puteam să scap, pur și simplu Am salutat mulțimea cu o mână ridicată — Domnii mei, războinici ai casei mele, mă îndrept spre Adunare Fiți încredințați că voi transmite interesele voastre împreună cu ale mele și că le voi prezenta cu obișnuita mea combinație de tact și diplomație Asta a stârnit niscaiva chicoteli Am vărsat mult sânge pentru micul meu colț de imperiu, așa că am crezut de cuviință că trebuie să-mi joc rolul în fața curții, câtă vreme nu mă costă nimic Și, oricum, avem aceleași interese, așa că n-am prea mințit În mijlocul mulțimii, l-am zărit pe căpitanul Marten, înalt și semeț, fără nicio urmă de țăran rămasă în el Nu dădeam niciun grad mai mare decât cel de căpitan, însă omul a condus peste cinci mii de soldați în luptă, în numele meu — Ai grijă de ea, Marten Ai grijă de amândoi Mi-am așezat mâna pe umărul lui Nu mai era nimic altceva de spus Am intrat în curtea castelului, flancat de doi dintre cavalerii mei, Sir Kent și Sir Riccard Adierea primăvăratică nu reușea să alunge mirosul destul de iute al sudorii de cal, iar herghelia de mai bine de trei sute de armăsari făcea tot ce-i stătea în putință să lase locul înecat în bălegar până la genunchi Întotdeauna am fost de părere că locul cel mai bun ca să vezi adunarea cavaleriei este de la o anumită distanță Makin și-a mânat cu grijă calul printre rânduri, ca să ajungă la noi — Mulți ani înainte, rege Jorg! — Vom vedea, am răspuns Totul părea mult prea comod Sus, familii fericite și mica mea regină Jos, felicitări și un alai aurit Traiul ușor și pacea în exces pot sufoca un bărbat mai dihai ca o frânghie Makin a ridicat o sprânceană, dar n-a scos o vorbă, tot cu zâmbetul pe față — Consilierii tăi sunt gata de drum, sire Kent alesese să-mi spună „sire” și părea mai fericit așa — Ar trebui să iei cu tine capete luminate, nu ostași, a spus Makin — Tu pe cine ai lua cu tine, lord Makin? Am hotărât să-l las pe el să-l aleagă pe unicul consilier pe care îi era permis să îl ia la Adunare A arătat spre cealaltă parte a curții, spre un bătrân sfrijit, cu fața ascuțită și cu o pelerină roșie care se umfla în jurul lui, după cum sufla vântul — Osser Gant Șambelanul răposatului baron de Kennick Când o să fiu întrebat ce vreau pentru votul meu, Osser e omul care va ști ce merită și ce nu merită pentru Kennick N-am putut să nu zâmbesc Putea să pretindă că nu era adevărat, dar o parte din vechiul Makin voia să-și joace noul rol ca unul dintre Cei O Sută, în stil mare Nu era clar dacă avea să conducă după modelul tatălui meu ori al prințului Arrow — N-a rămas prea mult din ținutul Kennick neacoperit cu mlaștini, iar Mlaștinile Ken au nevoie de lemn Picioare de lemn, ca să nu se scufunde peste noapte casele țăranilor tăi plini de noroi Și asta primești acum de la mine Așa că nu-ți lăsa omul să uite asta Makin a tușit de parcă ceva din mlaștina aceea i-a ajuns în piept — Și tu, pe cine iei cu tine, drept consilieri? Nu era o alegere grea Ultima călătorie a lui Coddin fusese atunci când l-au coborât de pe munte după bătălia pentru Bântuitul De atunci, n-a mai călătorit niciodată Aveam destule capete cărunte la Curte, însă niciunul cu o minte pe care s-o prețuiesc — Te uiți la doi dintre ei, am spus înclinând capul spre Sir Kent și Sir Riccard Rike și Grumlow așteaptă afară, Keppen și Gorgoth sunt cu ei — Doamne, Jorg! Nu-l poți aduce pe Rike! E vorba despre Curtea împăratului! Și Gorgoth? Nici măcar nu te simpatizează Mi-am scos sabia, cu o mișcare lină și scânteietoare, și sute de coifuri aurii s-au întors să-i urmărească arcul de lumină Am ținut lama sus, întorcând-o într-o parte și-n alta ca să prindă razele soarelui — Am mai fost și înainte la Adunare, Makin Știu ce jocuri se fac acolo Anul ăsta vom juca un joc nou Al meu Și am să aduc piesele potrivite 2 Câteva sute de călăreți ridică mult praf Am lăsat în urmă munții Matterack, învăluiți în praful ridicat de noi Garda Gilden se întindea pe o jumătate de milă de cărare montană șerpuitoare Strălucirea n-a ținut prea mult și, până am ajuns la câmpie, eram deja un escadron cenușiu Makin și cu mine călăream împreună, urmând sinuozitățile drumului pe care, odată, îl întâlnisem pe prințul Arrow, îndreptându-se spre porțile castelului meu Makin arăta mai bătrân acum, cu argint în părul negru și cute de îngrijorare între sprâncene Makin părea întotdeauna fericit pe drum De când dăduserăm de bogăție, averi și castele, îl cuprinsese îngrijorarea — O să-ți fie dor de ea? m-a întrebat De o oră nu auzisem decât tropotul copitelor pe terenul stâncos și apoi, din senin: „O să-ți fie dor de ea?” — Nu știu Am ajuns s-o îndrăgesc pe micuța mea regină Când voia, era în stare să mă stârnească la fel ca oricare altă femeie: ochiul meu nu e greu de încântat Dar nu mă topeam după ea, nu simțeam nevoia s-o posed, să n-o pierd din ochi Dincolo de afecțiune, îmi plăcea de ea, îi respectam mintea ascuțită și înclinația ascunsă spre cruzime Însă n-o iubeam, nu cu iubirea nesăbuită și irațională care poate copleși un bărbat luat de val și aruncat pe cine știe ce țărm — Nu știi? a întrebat Makin — O să aflăm, nu crezi? am răspuns Makin a scuturat din cap — Nu se poate spune că ești campionul iubirii adevărate, lord Makin, i-am zis apoi În cei șase ani de când am venit la Bântuitul, nu ținuse nicio femeie cu el, iar dacă avea câte o metresă sau vreo târfă favorită, atunci le ținea bine ascunse — M-am pierdut pe drum, Jorg, a ridicat el din umeri Au fost ani negri pentru mine Nu sunt compania potrivită pentru nicio femeie pe care aș putea să o doresc — Și ce? Eu sunt? am întrebat, întorcându-mă în șa ca să-l privesc — Erai tânăr Un băiat Păcatul nu se lipește de pielea unui copil așa cum se agață de cea a unui bărbat Era rândul meu să ridic din umeri Păruse mai fericit pe vremea când omoram și jefuiam, decât atunci când stătea și se gândea la toate astea, în sălile lui boltite Poate că avea doar nevoie de încă un motiv de îngrijorare, ca să poată să nu se mai îngrijoreze — E o femeie de treabă, Jorg Și în curând te va face tată Te-ai gândit la asta? — Nu, am răspuns Mi-a scăpat din vedere De fapt, îmi stătea în gând în fiecare oră de veghe și în destule de somn Nu reușeam să mă obișnuiesc cu ideea, așa că îmi scăpase de-a binelea din vedere Știam că un copil urlător va apărea în curând, dar ce va însemna asta pentru mine – cum era să fiu tată – habar n-aveam Coddin mi-a spus că voi ști cum trebuie să mă simt Îmi va spune instinctul – ceva care e în sânge Și poate că îmi va veni, așa cum vine strănutul când se ridică piperul în aer, dar până atunci n-aveam cum să îmi imaginez ceva — Poate că vei fi un tată bun, a zis Makin — Nu Indiferent dacă o să reușesc sau nu să înțeleg despre ce e vorba, eu o să fiu un tată jalnic Mi-am dezamăgit fratele și nu încape îndoială că o să-mi dezamăgesc fiul Cumva, blestemul lui Olidan din Ancrath atârnă deasupra mea și, venind cel mai probabil de la înaintașul lui, îi va contamina pe toți copiii mei Makin și-a strâns buzele, dar a avut amabilitatea sau înțelepciunea să nu mă contrazică Pe înălțimile Renar nu există suficient loc întins ca să cultivi grâne, însă aproape de granița cu Ancrath, pământul încetează pentru o vreme să mai suie și să coboare, așa încât acolo s-au putut face ferme și un fel de oraș Hodd, capitala mea Îi vedeam conturul la orizont — Facem tabăra aici, am spus Makin s-a aplecat în șa ca să-l anunțe pe Sir Riccard și a ridicat steagul din vârful lăncii — Putem ajunge la Hodd, a spus Makin Am fi acolo într-o oră și ceva după apusul soarelui — Paturi proaste, funcționari rânjiți și purici, am zis sărind din șaua lui Brath Prefer să dorm într-un cort Gorgoth s-a așezat pe pământ I-a lăsat pe cei din gardă să-și vadă de treabă în jurul lui, priponindu-și caii, împărțindu-și mâncarea, ridicând pavilioanele – fiecare, mare cât pentru șase oameni, cu două panglici desfășurându-se din vârf, negru cu auriu, culorile împăratului Keppen și Grumlow și-au aruncat desagii lângă leucrota și s-au așezat pe ei ca să joace zaruri — Dar măcar să trecem prin oraș mâine, Jorg Makin a legat traista de ovăz sub botul calului și s-a întors spre mine — Oamenilor le place să vadă Garda trecând Le poți oferi măcar atât? Am ridicat din umeri — Ar trebui să fie de ajuns că-mi păstrez Curtea în Ținuturile Înalte Crezi c-au uitat că am un palat mai mare decât tot orașul Hodd, mai jos, în ținutul Arrow? Makin se uita țintă la mine — Câteodată pare că tu ai uitat, Jorg M-am întors cu spatele și m-am așezat pe vine ca să mă uit la jocul cu zaruri Durerea de coapse îmi spunea că am stat prea mult pe tron, în pat și în sala de banchet Makin a nimerit-o bine, ar trebui să călătoresc prin cele șapte regate ale mele chiar și numai ca să-mi petrec vremea pe drum și să-i păstrez învățăturile vii în minte — Nemernicule! scuipă Keppen Toate cele cinci zaruri ale lui Grumlow arătau cifra șase Keppen începu să-și golească punga de monede, scuipă încă o dată și le aruncă pe toate la picioarele lui Grumlow Am clătinat din cap Părea o risipă de șanse să forțeze norocul pentru o pungă de bani — Nu-ți folosi tot norocul, frate Grumlow S-ar putea să ai nevoie de el mai târziu M-am ridicat, blestemându-mi picioarele Nu voisem să locuiesc în palatul pe care Prințul Orrin îl construise pentru Katherine Am petrecut acolo câteva săptămâni după ce ne-am asigurat supunerea lorzilor supraviețuitori din ținutul Arrow Clădirea îmi amintea de Orrin, austeră, dar splendidă, cu arcade înalte, coloane din piatră albă, posibil copiată după ruinele din Macedonia, unde Alexandru și-a dobândit măreția M-am învârtit prin multele sale încăperi, avându-i pe frați drept străji și pe căpitanii care puneau la cale capturarea ultimelor cuceriri ale lui Arrow Palatul părea părăsit, în ciuda personalului de sute de oameni, toți străini În cele din urmă, am fost încântat să plecăm ca să cucerim Normandia, a fost un soi de ușurare, deși s-a dovedit a fi cea mai sângeroasă dintre campaniile acelei primăveri Dacă traiul în Bântuitul mă înmuiase prea mult pentru o zi în șa, atunci era înțelept să evit luxul acelui palat Mai bine munții, decât câmpiile, mai bine urletul vântului pe crestele înzăpezite, decât aerul stricat care suflă dinspre Marea Tăcută, încărcat de duhoarea Insulelor înecate În afară de asta, în Ancrath și în Renar, sângele meu curgea încă în venele multora Poate că nu duc eu dorul căldurii unei familii, dar în vremuri tulburi e mai înțelept să fii înconjurat de supuși care vin din obișnuință, și nu dintr-o teamă nou descoperită O ploaie ușoară a început să cadă odată ce lumina zilei pălea Mi-am strâns pelerina mai bine și m-am dus spre un foc de tabără — Un cort pentru rege! a strigat Sir Riccard, prinzând de braț un gardian în trecere — Puțină umezeală n-o să-mi facă rău, i-am spus Era un bun spadasin, acest Riccard, și curajos deopotrivă, dar prea preocupat de gradul lui și de strigat Timpul petrecut în jurul focului, în forfota războinicilor, era mult mai pe placul meu decât să privesc pereții cortului cum zvâcnesc și fâlfâie și să-mi imaginez ce s-ar putea afla în spatele lor Am privit gărzile cum își organizează tabăra și am lăsat mirosul cazanelor cu tocană să-mi gâdile nările Când ești cu o trupă de trei sute și ceva de oameni – o mică armată, de fapt –, toate lucrurile simple de pe drum au nevoie de disciplină Trebuie săpate latrine, organizată paza pe un perimetru defensiv, duși caii la păscut și adăpat Dusă era ușurința cu care mergea ceata noastră de frați pe drumurile copilăriei mele Proporția schimbă totul Un căpitan de gardă mi-a adus un scaun, o piesă de mobilier de campanie care se plia într-un fel de pachet plat, cu legături la colțuri, ca să reziste loviturilor și hurducăielilor călătoriei Căpitanul Harran m-a găsit așezat în el, cu un castron cu cartofi și carne de vânat în poală, fără îndoială mâncare din depozitele mele de la Bântuit Garda se aștepta să se aprovizioneze oriunde poposea – un fel de jaf la drumul mare, legalizat de ultimele ecouri ale imperiului — Un preot vrea să te vadă, a spus Harran L-am lăsat să scape un „rege Jorg” în tăcerea mea expectativă Căpitanii Gărzii Gilden disprețuiesc Suta și râd de titlurile noastre, de după oh-atât-de-strălucitoarele lor coifuri — Un preot? Sau poate episcopul din Hodd? am întrebat Garda Gilden nu avea respect nici pentru biserica Romei, o moștenire de secole, marcată de certuri urâte între împărați și papi Pentru loialii împăratului, Vyene este orașul sfânt, iar Roma, irelevantă — Da, un episcop, a încuviințat Harran — Îi dau de gol pălăriile caraghioase, am zis Sir Kent, însoțește-l pe părintele Gomst în micul nostru cerc pios N-aș vrea să aibă de suferit printre gărzi M-am așezat înapoi pe scaun și am luat o înghițitură din halba de bere pe care mi-o aduseseră, o chestie amară de la berăriile din Ost-Reich Rike privea focul, rozând un os de la cină Cei mai mulți oameni privesc flăcările de parc-ar căuta răspunsuri în misterul dansului lor luminos Rike doar rodea A venit și Gorgoth, făcându-și loc cu coatele atât de aproape, încât s-a aprins de la flacără Ca și mine, părea că înțelege ceva atunci când se holba la flăcări Magia pe care o împrumutasem de la Gog a ars dispărând din mine în ziua în care i-am alungat pe oamenii lui Arrow de la Bântuit – nu fusese niciodată a mea cu adevărat Cred totuși că Gorgoth și-a udat mâinile în acel ceva în care înotase Gog Nu era chiar focul lui Gog, dar un dram din el îi curgea prin vene Grumlow ne-a avertizat că se apropia episcopul Gomst, arătându-ne mitra care se legăna deasupra capetelor soldaților aliniați pentru slujba din cort L-am privit cum se apropia, venind cu toată pompa, sprijinindu-se în toiag și târșâindu-și picioarele, deși n-avea mai mulți ani în spinare decât Keppen, care era în stare să urce în fugă un munte înainte de prânz, dacă situația o cerea — Părinte Gomst, l-am întâmpinat Îi spuneam astfel încă de pe vremea când îi puteam spune oricum și nu vedeam niciun motiv să schimb asta numai pentru că el își înlocuise pălăria — Rege Jorg, a răspuns el înclinându-și capul sub ploaia care începuse să se îndesească — Ce îl aduce pe episcopul din Todd pe-o noapte ploioasă ca asta, când ar putea să-și încălzească oasele la lumânările votive îngrămădite în catedrala lui? Ăsta era un punct sensibil, de vreme ce catedrala zăcea pe jumătate ridicată Încă îl împungeam pe bătrânul Gomsty, de parcă s-ar afla și acum în cușca aceea în care l-am găsit cu mulți ani în urmă, pe drum Unchiul meu exagerase atunci când comandase catedrala, un plan prost gândit în anul în care maică-mea mă împingea pe lumea asta Probabil, încă o decizie neinspirată În orice caz, banii se terminaseră Catedralele nu sunt ieftine, nici măcar în orașul Hodd — Trebuie să vorbesc cu tine, regele meu Mai bine aici decât în oraș Gomst stătea nemișcat în timp ce stropii de ploaie se scurgeau din ornamentele toiagului, murdărindu-i gătelile — Aduceți-i omului un scaun, am strigat Nu-l puteți lăsa pe omul lui Dumnezeu să stea în picioare în noroi Vorbește, părinte Gomst, am spus apoi cu vocea coborâtă Gomst s-a așezat fără grabă, aranjându-și odăjdiile și poalele pline de noroi Mă așteptam să apară cu un preot sau doi, un băiat de biserică, cel puțin, care să-i ducă trena, însă episcopul meu ședea aici neînsoțit, plouat ciuciulete și arătând mai bătrân decât era — A fost o vreme când mările se ridicau, rege Jorg A strâns toiagul în mână până i s-au albit încheieturile degetelor, în timp ce se uita la mâna cealaltă, pe care-o ținea în poală Gomst nu spunea niciodată povești Certa sau lăuda, în funcție de felul în care era îmbrăcată asistența — Mările se ridică în fiecare zi, părinte Gomst, i-am răspuns Luna trage după ea apele adânci, așa cum face cu sângele femeilor Știam că vorbește despre Potop, dar era prea ușor să-l necăjesc — Au fost nenumărați ani în care mările au fost mai scăzute, pe când Insulele înecate erau marele tărâm Brettan, iar Tărâmurile de Nicăieri hrăneau un imperiu, înainte ca Marea Liniștită să le răpească Însă apele s-au ridicat și o mie de orașe s-au înecat — Și crezi că oceanele se pregătesc să muște iar? am zâmbit, întinzând mâna ca să primesc ploaia în palmă Va turna vreme de patruzeci de zile și nopți? — Ai avut o viziune? Întrebarea țâșnise hârâind din niște plămâni pârliți Kent cel Roșu se ghemuise lângă scaunul lui Gomst După ce supraviețuise infernului de la Bântuitul, Sir Kent dezvoltase o formă gravă de religiozitate — Pare-se că am ales bine să îmi stabilesc Curtea în munți, am spus Poate că Ținuturile Înalte vor deveni cel mai bogat regat insular din lumea nouă Sir Riccard a izbucnit în râs, la spusele mele Rareori se întâmplă să fac o glumă la care el să nu rezoneze Makin și-a strâmbat buzele într-un rânjet În asta aveam mai mare încredere — Vorbesc despre alt fel de ridicare, un val mult mai întunecat, a spus Gomst, care părea hotărât să facă pe profetul Vin vești din toate mănăstirile, din Arrow, Belpan, Normandia, din nordul înghețat și din regatele Port Cele mai pioase călugărițe ale credinței visează asta Pustnicii își părăsesc peșterile ca să vorbească despre ce le aduce noaptea, icoanele sângerează ca mărturie a adevărului Regele Mort se pregătește Corăbii negre așteaptă ancorate Mormintele se golesc Ploaia era rece acum — Am luptat cu morții și înainte, am spus eu, și am câștigat — Regele Mort i-a biruit pe ultimii lorzi din Brettan, acum stăpânește Insulele Are o flotă care așteaptă să pornească Cei mai sfinți văd că se apropie un val negru, a adăugat Gomst și a ridicat privirea, întâlnindu-mi ochii — Ai văzut tu asta, Gomst? l-am întrebat — Eu nu sunt sfânt Asta m-a convins, în cele din urmă, în privința credinței și fricii lui Știam că Gomst era un potlogar, un profitor cu barbă de țap, cu ochii doar după confortul propriu și un gust îndoielnic pentru oratoria pompoasă și goală Venind de la el, sinceritatea făcea mai multe parale decât de la oricare alt om — Vei veni cu mine la Adunare Vei înfățișa vestea asta în fața Sutei La auzul vorbelor, ochii i s-au mărit, bâlbâindu-se prin stropii de ploaie ce-i curgeau pe buze — Nu… nu am ce căuta acolo — Vei veni ca unul dintre sfătuitorii mei, i-am răspuns Sir Riccard îți va ceda locul M-am ridicat, scuturându-mi părul ud — Blestemată ploaia asta Harran! Arată-mi care e cortul meu Sir Kent, Riccard, conduceți-l pe episcop înapoi la biserica lui Nu vreau să-l deranjeze vreun strigoi sau vreo fantomă pe drum Căpitanul Harran așteptase lângă cel de-al doilea cerc de foc și mă conducea acum în cortul meu, mai mare decât cel al gărzilor, cu piei de animale pe jos, presărate cu perne negre și aurii Makin a intrat după mine, tușind și scuturându-se de ploaie – paznicul meu, cu toate că se ridicase un cort și pentru el, ca baron de Kennick Mi-am aruncat pelerina, care a căzut cu o pleoscăitură, fiind plină de apă — Gomst ne trimite la culcare cu vise plăcute, am spus, uitându-mă de jur împrejur Un cufăr cu provizii se afla în stânga, iar în partea opusă fusese așezat un scrin Lămpi de argint care ardeau uleiul fără să scoată fum erau aprinse până la patul din lemn sculptat, cu patru picioare, asamblat din bucăți cărate de o duzină de gardieni — Nu am încredere în vise, a zis Makin și și-a pus deoparte pelerina, scuturându-se ca un câine ud Nici în episcop O tablă de șah fusese așezată pe o măsuță de lângă pat, cu pătrate din marmură albă și neagră, piese din argint cu rubine ori smaralde, ca să indice jucătorii — Gărzile și-au făcut corturi mai mari decât odăile mele de la Bântuitul, am zis Makin își înclină capul — N-am încredere în vise, a repetat el — Femeile din orașul Hodd nu poartă albastru Am început să-mi desfac platoșa Puteam pune un băiat să facă asta în locul meu, dar servitorii sunt o boală care te lasă neputincios — Acum ai devenit un observator al modei? întrebă Makin în timp ce se lupta cu armura lui, din care picura apă pe pieile de pe jos — Prețul tablei a crescut de patru ori de când i-am luat locul unchiului meu pe tron Makin rânji — Mi-a scăpat mie un musafir? Vorbești cu cineva, dar nu cu mine? — Omul ăla al tău, Osser Gant? El m-ar înțelege Am lăsat armura acolo unde a căzut Ochii mi se tot întorceau către tabla de șah Îmi aranjaseră una și la ultima Adunare În fiecare noapte Ca și când nimeni n-ar fi putut pretinde tronul dacă n-ar fi fost un bun jucător de șah — M-ai adus până la apă, dar nu pot să beau Spune-mi pe șleau, Jorg Sunt un bărbat simplu — Comerț, lord Makin, i-am spus mutând, de probă, un pion cu ochi de rubin, slujitorul reginei negre Nu facem comerț cu Insulele, nici cu tablă, nici cu drobușor, nici cu plase din Brettan, nici cu topoarele lor iscusite ori cu oile alea mici și rezistente Nu facem niciun fel de comerț, iar corăbiile negre pot fi văzute în larg la Conaught, navigând pe Marea Liniștită, dar niciodată apropiindu-se de port — Au fost războaie Lorzii din Brettan se iau mereu la harță, a răspuns Makin ridicând din umeri — Chella vorbește despre Regele Mort N-am încredere în vise, dar am încredere în cuvântul dușmanului care crede că mă are în puterea lui Morții din mlaștini le-au dat de furcă armatelor tatălui meu la granițe Ne-am fi răfuit și acum, eu și taică-miu, dacă n-ar fi fost atât de prins să păstreze ceea ce avea Makin încuviință — Și Kennick suferă Toți soldații care răspund în fața mea sunt pregătiți să țină morții în mlaștini Dar o armată a lor? Un rege? — Chella era regina armatei pe care a ridicat-o în Cantanlona — Dar nave? Invazii? — Sunt mai multe lucruri în cer și pe pământ decât îți închipui în filosofia ta M-am așezat pe pat învârtind tabla de șah în așa fel încât regina albă și armata ei să ajungă în fața lui — Fă o mutare Makin avea deja șase victorii când l-am pus să stingă luminile Și le-a luat pe toate șase și s-a pus să doarmă pe podea, iar eu mi-am dus unica victorie în luxul unui pat insuficient de confortabil Am adormit cu imaginea pieselor de șah perindându-se prin fața ochilor mei, pătrate negre, albe, sclipiri de rubine și smaralde Peste noapte, a venit furtuna, dezlănțuindu-se împotriva pânzelor Corturile sunt niște fanfaroane care spun povești mincinoase despre vremea de care te pot apăra Zgomotul era cel al unui potop hotărât să înece regatul sub ape și al vântului capabil să măture pietrele de pe versanții munților Poate că sub o pătură care să mă apere de ploaie, ghemuit într-un tufiș, nu m-aș fi trezit, însă sub bubuitul ca de tobă care se auzea în acoperișul pavilionului ședeam întins cu ochii larg deschiși în întuneric Câteodată e plăcut să asculți ploaia, dar să nu fii ud, să știi că vântul urlă, dar să nu-i simți răsuflarea Am așteptat în întunericul nemărginit și tihnit și, în cele din urmă, mirosul de mosc alb s-a ivit, brațele ei s-au înfășurat în jurul pieptului meu și ea m-a târât în jos, în vise Părea să aibă o urgență în seara asta — Mătușă Katherine Fără îndoială, cuvintele mi s-au răsucit pe buze în timp ce dormeam La început, Katherine îmi trimitea numai coșmaruri, de parcă îmi cântărea conștiința și simțea nevoia să mă tortureze cu nelegiuirile mele De nenumărate ori, micul Degran a murit în mâinile mele și m-am trezit urlând, leoarcă de sudoare, un adevărat pericol pentru oricine împărțea patul cu mine Mi-am petrecut nopțile perpelindu-mă încet la focul durerii lui Sareth, dezvăluit din toate unghiurile de meșteșugul pe care soră-sa îl învățase cât fusese măritată cu prințul Arrow Miana, care n-a mai putut rezista în odăile mele, își amenajase o cameră în turnul de est Jurații visului, mi-am spus E o vrăjitoare a visului De teapa lui Sageous Însă asta nu m-a făcut să n-o mai doresc Zugrăveam imaginea lui Katherine prin furtuna întunecată a imaginației Nu se arăta niciodată, așa că mi-am adus aminte de ea când am cunoscut-o, amintirea suspendată în timp, când ne-am ciocnit pe coridoarele Castelului Înalt Katherine mi-i arăta pe cei dragi ei – cei pe care i-am ucis Sir Galen, însoțind-o de-a lungul zilelor însorite ale tinereții ei în Scorron Slujnica ei, Hanna, pe vremea când nu era atât de acră și îi oferea alinare unei copile-prințese, la o Curte lipsită de iubire În vis, Katherine mă făcea să țin la cei dragi ei, la oamenii ei, răsucindu-mă prin logica ciudată a minții adormite în așa fel încât păreau importanți, reali, la fel de reali ca și amintirile de dinaintea spinilor Și toate acestea, în lumina mult prea puternică a soarelui din Gelleth, strălucirea arzătoare a Soarelui Constructorilor, care smulge carnea de pe oase, mereu în spatele meu, aruncându-mi umbra ca pe un deget întunecat în mijlocul vieților lor Am lăsat-o să mă tragă cu brațele ei în jos, în puterea nopții Nu m-am împotrivit niciodată, deși simțeam că aș putea, și cred că și-ar fi dorit să o fac Chiar mai mult decât își dorea să îmi arate nelegiuirile pe care le făcusem, chiar mai mult decât voia să mă facă să simt ceea ce simțea ea, cred că avea nevoie să mă lupt cu ea, să mă împotrivesc vrăjii ei, să-mi închid ochii din vis și să încerc să scap Dar n-am făcut-o Mi-am spus că eu am ales să înfrunt ceea ce mă înspăimânta Că supliciile ei mă vor curăța de sentimente Adevărul era că îmi plăceau brațele ei în jurul meu, senzația apropierii ei, atingându-mă și totuși de neatins Șoaptele luminii au ajuns la mine prin noaptea lipsită de stele În ultima vreme, visele în care mă trăgea erau mult mai confuze, fără nicio țintă, de parcă ea însăși visa O vedeam sau o atingeam, dar niciodată nu puteam să le fac pe amândouă Ne plimbam prin Castelul Înalt sau prin palatul Arrow, cu rochiile ei revărsându-se vaporoase, tăcerea unindu-ne, pereții îmbătrânind și prăbușindu-se în urma noastră Sau se făcea că îi simțeam mirosul, o țineam în brațe, însă eram orb sau vedeam numai mormintele din Perechaise În noaptea aceasta însă visul a venit rece și limpede Piatra spartă scârțâia sub încălțările mele, ploaia mă biciuia Am urcat o pantă, încovoindu-mă în fața furtunii Degetele mi se mișcau orbește pe stâncă, un perete ridicat în fața mea Cunoșteam fiecare senzație, dar n-aveam niciun control, de parcă eram o marionetă și altcineva ținea sforile — Ce lecție e asta, Katherine? Nu-mi vorbea niciodată După cum eu nu mă împotriveam niciodată, nici ea nu-mi vorbea La început, visele pe care le zămislea erau toate numai furie și răzbunare Și acum aveau de multe ori acea intensitate, însă cred că se antrenase, își exersase talentul – la fel cum un spadasin își îmbunătățește tehnica și adaugă noi lovituri în repertoriu Acestea fuseseră abilitățile lui Sageous și, de vreme ce mătușă-mea a rămas sub acoperișul lui tata, mă gândesc că poate a preluat rolul păgânului Însă nu aveam habar dacă întindea abil plasa influenței, asemenea lui, și întorcea Suta pe calea lui Olidan Ancrath sau pe calea ei Furtuna a dispărut fără urmă, iar vântul a încetat, deși încă îl auzeam gemând undeva în spatele meu Era un fel de peșteră Trecusem de gura strâmtă a unei peșteri M-am chircit și am smucit legătura de pe umăr Cu degete sigure, am găsit cremenea și iasca Am aprins felinarul pescuit dintr-un buzunar al sacului Altădată aș fi fost mândru de isprava mea, dar mâinile care făcuseră treaba, mâinile cu care țineam amnarul și cu care am aprins flacăra, nu erau ale mele Felinarul mi le dezvăluia palide, precum carnea care stătuse prea mult în apă, și cu degete lungi Am și eu degete lungi, dar astea erau niște păianjeni albi, târându-se în umbra felinarului Am înaintat sau, mai bine zis, bărbatul a cărui piele o împărțeam a înaintat și m-a luat cu el Felinarul a luminat în față, fără să arate prea multe Privirea mea era îndreptată într-acolo unde se uita bărbatul prin ai cărui ochi vedeam – din ce în ce mai jos, la piatra naturală, netezită de trecerea atâtor pași Câte o privire când și când, la stânga sau la dreapta, dezvăluia cascade de piatră înghețată ori galerii nepământești, unde stalagmitele ajungeau până la sus la stalactite Știam unde mă aflu Era tunelul estic spre port al Bântuitului Bărbatul cel spălăcit urcase spre Runyard în întunericul furtunii și intrase în tunelul portului prin deschizătura ascunsă din partea de sus a coastei Runyardului Bărbatul se mișca sigur pe el Deși multe suișuri și coborâșuri te duceau spre întunecimi necunoscute, nu era nevoie de prea mare pricepere ca să găsești drumul, netezit cum era de nenumărați străbuni Visul părea precis, hrănindu-se din amintirile mele ca să capete substanță M-a trecut un fior, nu însă și pe bărbatul spălăcit În cazul în care Katherine punea preț pe acuratețe, în cel mai scurt timp o mână neagră, ieșită din umbră, ar urma să-l înhațe pe intrus, trăgându-l cu o forță inexorabilă și o viteză îngăduitoare între fălcile căscate ale unui trol Nădăjduiam să nu simt colții aceia negri înfipți în carnea mea, dar nu părea să am scăpare Putoarea lor îmi gâdila deja nările, iar grumăzarul i se freca de gâtul meu Și-a continuat drumul fără ca vreo mână să-l apuce Dacă mi-aș fi putut ține respirația, aș fi lăsat suspinul să-mi scape printre dinți Preț de o clipă, visul mă făcuse să cred că eram acolo, dar nu; trolii lui Gorgoth păzeau cărarea subterană către Bântuit și multe alte poteci secrete pe lângă ea Acum intram prin tunele săpate de om, scobite cu dalta în piatră ca să unească Bântuitul cu peșterile naturale Bărbatul s-a oprit, nu departe de cel mai jos beci al Bântuitului Deasupra capului, un ghem de întuneric a înghițit lumina felinarului și n-am mai zărit nimic Vreme îndelungată a rămas pe loc, nemișcat, aproape inuman, lipsit de orice tremur ori tresărire Când se mișca, înainta cu pași repezi, ținând în palmă plăselele reci ale unui cuțit căruia nu-i vedeam lama Un singur trol ședea pe o piatră colțuroasă, tolănit cu picioarele lungi rășchirate Bestia avea fața cuibărită în ciotul negru al umărului Putea să fi fost mort, dar, observându-l atent, bărbatul cel spălăcit și cu mine am zărit cum spatele i se ridică și se coboară ușor, în ritmul respirației Bărbatul a pășit fără grabă în jurul trolului adormit, ferindu-se atunci când tavanul tunelului cobora, căutându-și drum către picioarele lui negre — Slab visul, Katherine, am spus fără să am nevoie de buzele lui Trolii sunt făcuți pentru război E scris în ființa lor Mirosul acestui bărbat ar fi trezit deja o duzină de troli și le-ar fi pus gurile flămânde la treabă Însoțitorul meu a găsit ușa de lemn care dădea în beciul cu vinuri al Bântuitului A desfăcut lacătul cu unelte potrivite pentru un mecanism atât de vechi și de solid O picătură de ulei, ca să înlăture orice scârțâit de balamale, și a deschis-o, intrând fără ezitare Atunci i-am văzut cuțitul, o armă de asasin, lungă și subțire, cu mânerul răsucit din os alb A apărut de după fațada falsă a unui butoi uriaș care ascundea ieșirea Proptit de un butoi adevărat, așezat în partea opusă față de cel fals și având aproape aceeași mărime, un paznic îmbrăcat în culorile mele ședea cu cascheta într-o parte, picioarele întinse în față și bărbia căzută în piept de somn M-am ghemuit în fața lui Am simțit cum șoldurile mi se lipesc de călcâie, am simțit tensiunea din mușchii coapselor, asprimea părului lui blond și jegos atunci când i-am tras capul pe spate Îl cunoșteam Numele lui mi-a pâlpâit undeva în minte Rodrick, un individ mai mic, mai tânăr decât mine, pe care l-am găsit odată ascunzându-se în turnul meu, pe când Arrow asedia castelul Lama rece a cuțitului meu se odihnea pe grumazul lui acum, iar el nici n-a tresărit Mi-a trecut prin cap să-i crestez gâtul numai pentru că era un paznic atât de nefolositor Însă a fost un adevărat șoc când mâna mi-a alunecat în jos și a înfipt lama drept în inima lui Asta l-a trezit! Rodrick m-a privit cu ochi îndurerați și cu gura răsucindu-se fără să spună o vorbă și a murit Am așteptat Orice urmă de mișcare părăsise corpul băiatului, însă am așteptat în continuare După aceea am tras cuțitul în afară A curs puțin sânge Am șters lama de tunica lui Bărbatul spălăcit avea mâneci negre Atât am reușit să observ înainte ca privirea lui să găsească treptele și să se îndrepte spre ele Și-a lăsat felinarul lângă Rodrick, iar umbra lui ne-a arătat drumul Bărbatul s-a plimbat pe coridoarele și prin sălile Bântuitului de parcă era de-al casei Castelul era cufundat în întuneric, doar câte o lampă ici și colo, care lumina câte un colț ori câte o ușă Obloanele se zguduiau scuturate de vânt, ploaia năvălea, scurgându-se de pe buiandrugi și prelingându-se pe podeaua de piatră Părea că oamenii mei se îngrămădiseră toți în paturile lor cât urla furtuna, de vreme ce nu era nici țipenie, niciun servitor care să supravegheze lămpile, nicio slugă care s-adune rahatul, nicio doică sau vreo târfă a vreunui paznic strecurându-se din cazărmi… niciun paznic, de fapt În cele din urmă, când asasinul a ajuns la ușa interioară spre turnul de est, am găsit un paznic care nu-și abandonase postul Sir Graeham, cavaler al mesei mele, adormit în picioare, ținut la verticală de o alianță între platoșă, halebardă și perete Mâinile palide au așezat cuțitul cel lung în spațiul dintre grumăjer și apărătoarea pentru umăr Asasinul a luat în palmă mânerul din os al cuțitului și l-a așezat în așa fel încât o lovitură ascuțită putea perfora și pielea, și rețeaua de zale, găsind jugulara de sub ele S-a oprit, gândindu-se, probabil, la fel ca mine, că paznicul ar putea scoate un zăngănit destul de puternic în cădere Am rămas pe loc, atât de aproape încât puteam să trag pe nări, cu fiecare respirație, putoarea stătută a lui Sir Graeham Vântul urla și am readus cuțitul la locul lui Mânerul împungea mâna care nu era a mea, iar vârful lui l-a împuns și mai rău pe Sir Graeham, care s-a prăbușit, răsucindu-se Greutatea lui a fost cea care l-a smuls din cuțit Asasinul și-a curățat din nou cuțitul De data aceasta, l-a șters de pelerina roșie a cavalerului, lăsând în urmă o dâră mai deschisă Cam exigent, individul ăsta A găsit cheia la centura lui Graeham și a descuiat ușa de stejar, cu balamale din fier și lustruită de atingerea atâtor mâini Pe cât de veche era ușa, arcada rezista de și mai mult timp Pergamentele unchiului meu vorbeau despre o vreme când Bântuitul nu era mai mult decât turnul de est, un singur turn de veghe ridicat pe coasta muntelui, cu o tabără militară la bază Nici măcar acei oameni care s-au luptat cu triburile lui Or și au ridicat o fortăreață în Ținuturile Înalte nu au fost cei care au construit turnul Există scrieri despre acea arcadă, însă cu timpul a fost uitat până și numele manuscrisului Sensul lui a trecut dincolo de cunoaștere Asasinul a pășit pe sub arcadă și pe sub runele adâncite deasupra boltei Durerea m-a străfulgerat, spinii mi-au găsit carnea, scormonind prin piele și sânge într-un fel care nu promitea o cale ușoară de scăpare, asemenea sârmei ghimpate care trebuie scoasă cu totul afară, ori a fălcilor încleștate ale unei potăi care trebuie ucisă înainte ca mușchii și tendoanele fălcilor să poată fi spintecate, iar colții, smulși din os Durea, însă mi-am găsit eliberarea, smuls din trupul care mă ținea El a continuat să meargă fără oprire, iar eu m-am trezit urmându-l în timp ce urca scara Pe spatele pelerinei lui negre era cusută, cu mătase albă, o cruce O cruce sfântă M-am repezit, însă am trecut prin el de parcă aș fi fost o fantomă, cu toate că m-am cutremurat când l-am atins Lumina lămpilor mi-a arătat chipul lui cu doar o clipă înainte să treacă prin mine și să mă lase pe trepte Bărbatul nu avea nicio culoare, fața și mâinile lui aveau paloarea înecaților, părul îi stătea lipit de țeastă și irisul îi era la fel de ivoriu ca albul ochilor Avea o cruce brodată cu mătase albă pe partea din față a tunicii, la fel ca cea de pe spate Un asasin papal, așadar Numai Vaticanul trimite asasini în lume purtând la vedere adresa expeditorului Noi, ceilalți, am prefera să nu fim prinși folosindu-ne de astfel de agenți În orice caz, asasinii papali sunt pur și simplu o prelungire a infailibilității Papei – cum ar putea fi un păcat execuția în numele lui Dumnezeu? Ce rost ar avea ca acești oameni să se ascundă în anonimat? Întins într-o nișă din casa scării, fratele Emmer zăcea mort Asasinul a îngenuncheat și a aplicat o lovitură de cuțit, ca să se asigure că situația rămâne permanentă Pe drum, Emmer dovedise prea puțin interes față de femei și păruse o alegere bună pentru paza reginei mele L-am urmărit pe omul Papei cum urcă scările până când cotitura turnului l-a ascuns vederii Sângele lui Emmer se scurgea, treaptă cu treaptă, într-o cascadă purpurie Niciodată nu m-am împotrivit lui Katherine, n-am încercat să fug de nălucirile ei, dar asta nu însemna că trebuia să cooperez Reușisem să mă eliberez de asasin și nu mai aveam niciun motiv să mă uit la ce avea de gând să mai facă Să o ucidă pe regina mea, fără doar și poate Trebuie că Miana dormea în camera din capul scărilor, în cazul în care Katherine urmărea planul castelului pe care îl luase din amintirile mele Trebuia să mă țin după el ca un nebun și să mă uit cum îi taie gâtul Mianei? Să-i văd rămășițele în propriul ei sânge, în timp ce copilul meu moare înlăuntrul ei? M-am oprit în întuneric, înconjurat doar de urma luminii lămpilor de dincolo de scara ce șerpuia în sus și-n jos — Serios? Crezi că-mi poți arăta ceva care să-mi facă rău? am vorbit în aer Ai umblat prin amintirile mele Am lăsat-o să cutreiere pe unde voia atunci când a venit în coșmarurile mele Am crezut că va fi dureros pentru ea să se avânte pe lungile coridoare ale memoriei mele, un chin mult mai mare pentru ea decât erau pedepsele ei pentru mine Cu toate că avea în palmă cheia spre oricare dintre ușile mele, știam că erau anumite locuri în care nu s-ar fi dus Ce om în toate mințile ar fi făcut-o? — Hai să jucăm jocul ăsta, prințesă, până la capăt Hai să vedem dacă ți se pare sfârșitul destul de amar Am fugit în sus pe scări, contactul dintre picior și piatră fiind ușor și lipsit de efort, de parcă numai în carnea și oasele asasinului puteam atinge cum trebuie visul acesta L-am ajuns în câteva clipe, am trecut de el și am ajuns primul în capul scărilor Marten aștepta acolo, ghemuit în fața ușii reginei, cu sabia și scutul pe podea, ochii injectați și sălbatici Sudoarea îi lipea părul întunecat de sprâncene și se scurgea pe mușchii încordați ai gâtului Într-o mână ținea un pumnal, pe care și-l înfigea constant în palma deschisă Răsuflarea îi era întretăiată, iar sângele i se scurgea purpuriu din mâna făcută căuș — Împotrivește-te, i-am spus În ciuda hotărârii mele, m-am pomenit absorbit de lupta lui de a rămâne treaz și a o păzi pe Miana Asasinul a apărut de nicăieri în fața ochilor mei, nu ai lui Marten S-a oprit, a adulmecat aerul fără niciun sunet și a înălțat capul ca să prindă suspinul surd al suferinței lui Marten Cât s-a oprit, am plonjat în el, hotărât să mă înfășor pe oasele lui, agățându-mă de ceva tangibil O clipă de agonie oarbă, după care am privit din nou prin ochii lui Am simțit gust de sânge Îl duruse și pe el reunirea cu mine și, cu toate că nu a strigat, un suspin ascuțit i-a ieșit dintre buze Poate că era suficient ca să-l avertizeze pe Marten Omul Papei și-a băgat mâna pe sub mantie, renunțând la cuțitul cel lung cu mâner de os, și a scos două pumnale scurte și grele, în formă de cruce, îngreunate ca să poată fi aruncate S-a mișcat foarte repede, năpustindu-se în raza vizuală a lui Marten și, în același timp, aruncând primul dintre pumnale, cu o mișcare scurtă din încheietură, dar cu o forță letală Marten s-a năpustit aproape în clipa în care i-am apărut în fața ochilor, încetinit o clipă poate de greutatea somnului pe care și-l refuza Pumnalul asasinului a lovit undeva între gât și burtă – am auzit rețeaua de zale plesnind A trecut de noi urlând, iar piciorul asasinului s-a smucit, lovind bărbia lui Marten și aruncându-l în peretele curbat Impulsul l-a făcut să se rostogolească zăngănind în jos, pe scări Am ezitat amândoi, ca și cum nu eram siguri dacă să-l urmăm ca să vedem dacă a rămas vreun os întreg Umezeala fierbinte de sub genunchi l-a făcut pe asasin să se răzgândească Marten reușise cumva să îl înjunghie pe asasin când trecuse pe lângă noi Omul Papei a șchiopătat înspre ușă, șuierând, în timp ce durerea tăieturii lăsate de Marten se împrăștia S-a oprit ca să lege un bandaj, o bucată de mătase scoasă dintr-un buzunar interior, a strâns nodul tare și s-a îndreptat spre scări Dacă fusese vreo cheie, aceasta se rostogolise pe scări împreună cu Marten, așa că omul Papei și-a scos din nou uneltele, ca să deschidă încuietoarea I-a luat ceva mai mult decât înainte, ușa reginei dispunea de un mecanism poate la fel de vechi ca turnul însuși Înainte să cedeze în fața muncii noastre minuțioase, lespezile se umpluseră de sângele asasinului, roșu ca al oricărui om, în ciuda pielii sale spălăcite Ne-am ridicat în picioare și i-am simțit slăbiciunea – pierderea de sânge și încă ceva Și-a încordat mușchii pe care nu îi împărtășeam cu el, dar am știut că efortul îl ostenea Poate că somnul atotcuprinzător îl costase scump Ușa s-a deschis fără niciun sunet Bărbatul a luat lampa din cui, din locul unde se ghemuise Marten, și a intrat Forța închipuirilor lui a început să mă atingă și pe mine, iar entuziasmul lui, să crească Am văzut imaginile care i se perindau prin minte Dintr-odată, vis sau nu, voiam să eșueze Nu voiam să o înjunghie pe Miana Nu voiam să văd leșul roșu al copilului meu nenăscut smuls din ea Frica m-a luat prin surprindere, brută și elementară, și știam că era a mea, nicidecum ceva ce împărtășeam cu Katherine Mă întrebam dacă putea fi un ecou a ceea ce Coddin mă avertizase că voi simți pentru fiul meu ori fiica mea atunci când îmi voi vedea copilul pentru prima dată, când îl voi ține în brațe pentru prima dată Dacă era adevărat, atunci înseamnă că am avut prima bănuială despre cât de periculoasă avea să fie legătura aceasta Pe masa de toaletă de lângă pat, o licărire dinspre colierul de argint pe care i-l dădusem Mianei de ziua numelui ei Pe sub cuverturi, o movilă prindea contur în umbre, soție și copil, în somn liniștit — Trezește-te De parcă spunând-o avea să se și întâmple — Trezește-te Toată puterea voinței mele și buzele lui nici n-au tremurat O certitudine înghețată m-a prins de gâtlej Asta era real Asta se întâmpla acum Dormeam în patul meu dintr-un cort, Miana dormea în patul ei la mile depărtare de mine, iar moartea palidă se apropia de ea — Katherine! i-am strigat numele în capul bărbatului Nu face asta! Bărbatul s-a apropiat de pat, cu cel de-al doilea pumnal ridicat și pregătit într-o clipă Poate că numai dimensiunea formei de sub cuverturi l-a împiedicat să azvârle imediat cuțitul Nu se poate spune că Miana era o femeie corpolentă, chiar și cu un copil care se lupta să iasă din ea Arăta de parcă era împreună cu cineva acolo Chiar mi-ar fi trecut prin cap așa ceva, dacă n-ar fi fost Marten la ușă Încă un pas, piciorul lui rănit, amorțit și rece acum, buzele mormăind ceva vrajă pe muțește, ca și cum vrăjile lui reflectau mersul nesigur și sprijinul de care avea nevoie Fără niciun avertisment, brațul meu – brațul lui – s-a smucit îndărăt, ca să azvârle În clipa aceea, cuverturile au fâlfâit, am auzit un „buf” surd și un pumn m-a lovit în coastă, îndeajuns de tare ca să mă arunce înapoi, învârtindu-mă de două ori înainte să mă izbesc de perete M-am prelins pe podea cu picioarele întinse și m-am uitat în jos Amândouă mâinile palide acopereau coastele, sângele țâșnea printre degete, bucăți de carne atârnau Cuverturile s-au ridicat, iar Miana a dat ochii cu mine, chircită în jurul arbaletei Nubanezului, privind cu ochii larg deschiși și fioroși deasupra ei Mâna mea dreaptă a găsit mânerul de os al cuțitului cel lung Scuipând sânge, m-am ridicat înapoi în picioare, cu lumea învârtindu-se în jurul meu Am văzut că nu rămăsese nicio săgeată în arbaletă Înlăuntrul asasinului, mi-am încordat fiecare bucățică a ființei mele ca să-i opresc picioarele, ca să lase arma jos Cred că simțea de data asta S-a mișcat încet, rămânând totuși între Miana și ușa ei Ochii i-au căzut pe burta ei, ridicată pe sub cămașa de noapte — Oprește-te! I-am ținut mâna cu toată voința mea, dar se târa mai departe Miana era mai degrabă furioasă decât speriată Gata de crima sângeroasă Mâna mi-a luat-o înainte, țintind să izbească jos cu cuțitul, sub funda cămășii Mianei N-am putut face nimic Lama sclipitoare urma să-i străpungă pântecul, să-l taie și, tăvălindu-se în sânge, ea urma să moară Copilul nostru, împreună cu ea Asasinul s-a aruncat și, la distanță de-o mână de atingerea cărnii, brațul nostru a fost smuls din traiectoria lui, toată forța lui ștearsă dintr-odată de o lovitură care mi-a străpuns umărul M-am prăbușit răsucindu-mă, în timp ce oțelul arbaletei îmi izbea fața Marten ședea în spatele meu, un diavol înveșmântat în sânge, cu rânjetul învăluit în roșu-stacojiu M-am izbit cu capul de covor, iar vederea mi s-a întunecat Vocile se auzeau de departe — Regina mea! — Nu sunt rănită, Marten — Îmi pare rău, te-am dezamăgit… A trecut de mine — Nu sunt rănită, Marten… O femeie m-a trezit în vis 3 — Ești tăcut în dimineața asta, Jorg Am sfărâmat pâinea: adusă de la Bântuitul, veche de o zi și puțin râncedă — Tot deprimat din cauza șahului? s-a apropiat el aducând miros de cuișoare Ți-am spus că joc de când aveam șase ani Pâinea a trosnit împrăștiind bucăți de coajă când am rupt-o în două — Cheamă-l pe Riccard aici Makin a rămas în picioare, dându-și pe gât java, un fel de băutură rece și puturoasă care le plăcea gărzilor A plecat fără să pună nicio întrebare: Makin putea să citească oamenii Câteva clipe mai târziu, Riccard venea în urma lui, lăsând noroi pe pieile de animale, cu firimituri de la micul dejun în mustața lui galbenă — Sire? a zis el făcând o plecăciune, probabil avertizat de Makin — Vreau să călărești înapoi la Bântuitul Rămâi un ceas pe acolo Vorbește cu cancelarul Coddin și cu regina Prinde-ne din urmă cât de repede poți cu un raport Dacă raportul face referire la un bărbat cu pielea albicioasă, adu cufărul negru din trezoreria mea, acela al cărui capac e încrustat cu un vultur de argint, și zece gărzi care să îl păzească Coddin va aranja totul Makin a ridicat o sprânceană, dar n-a pus nicio întrebare Am tras tabla de șah mai aproape și am luat un măr de pe masă Când am mușcat din el, au sărit stropi, iar câteva picături de zeamă au strălucit pe pătratele albe și negre Piesele erau aliniate la locul lor Am pus degetul pe regina albă, mișcându-l în cerc, iar regina s-a învârtit în jurul bazei sale Fie fusese un vis fals, Katherine închipuind chinuri mai eficiente decât înainte și Miana era bine, fie fusese un vis adevărat și Miana era bine — Încă un joc, Jorg? a întrebat Makin Din toate părțile, de afară, se auzeau sunetele ridicării taberei — Nu, răspunse el în timp ce regina căzu, răsturnând doi pioni Am terminat cu jocurile 4 CU CINCI ANI ÎN URMĂ Am luat coroana Bântuitului și a Tărâmurilor Înalte în cel de-al paisprezecelea an al vieții mele și i-am purtat greutatea timp de trei luni, înainte să plec din nou la drum Am hoinărit în nord spre Heimrift și în sud spre Coasta Calului și, pe când mă apropiam de cincisprezece ani, mă aflam la castelul Morrow sub protecția contelui Hansa, bunicul meu Deși cavaleria lui m-a atras într-acolo, odată cu promisiunea unui aliat puternic în Tărâmurile de Sud, secretele care se ascundeau în subteranele castelului m-au ținut pe loc Într-o pivniță uitată, un mic colț pierdut de lume și-a făcut drum într-a noastră — Ieși afară, ieși afară, de oriunde te afli! Am izbit mașinăria cu mânerul pumnalului Zgomotul făcut de ea, în pivnița înghesuită, îmi spărgea urechile Niciun rezultat Doar pâlpâitul și bâzâitul celor trei becuri incandescente încă funcționale de deasupra capului — Haide, morocănosule Ieși de fiecare dată ca să necăjești oaspeții Ești renumit pentru asta Și acum te ascunzi de mine? Am ciocănit cu metalul pe metal Un ritm cu băgare de seamă De s-ar ascunde de mine Fexler Brews? — Credeam că sunt preferatul tău Am răsucit în mână inelul vizionar al Constructorilor Nu m-a pus să fac vreun efort prea mare pentru el și l-am considerat un dar mai presus decât orice alt cadou pe care mi-l făcuse vreodată tatăl meu — E un fel de test? am întrebat Vrei ceva de la mine? Ce ar putea să vrea fantoma unui Constructor de la mine? Oare ce n-ar putea să-și ia ori să facă singură? Sau să ceară? Dacă voia ceva, n-ar fi trebuit să ceară? — Vrei ceva Unul dintre becurile incandescente a pâlpâit, a strălucit și s-a stins Vrea ceva de la mine, dar nu poate să-mi ceară Am ținut inelul vizionar în dreptul ochiului și am văzut din nou lumea – întreaga lume așa cum se vede din afară, o nestemată cu albastru și alb în întunecimea care ține stelele Voia ca eu să văd ceva — Unde ești, Fexler? Unde te ascunzi? Am dat să îndepărtez dezgustat inelul vizionar, când un mic punct de lumină mi-a atras atenția Un singur punct roșu în tot acel albastru învolburat Am apropiat inelul și mai mult de oasele sprâncenelor și obrazului „Unde ești?” Am întors inelul într-o parte, în așa fel încât lumea se deschidea acum dedesubt, ca și cum aș fi căzut în ea L-am îndreptat și l-am răsucit, apropiindu-mă de prada mea, un punct roșu fix, ce mă atrăgea spre el, mai iute și mai iute, până când inelul n-a mai putut să-mi arate nimic, iar punctul a rămas pe loc în vârful unei coline sterpe, pe o distanță care se întindea de-a lungul terenurilor aride ale Coastei Calului — Vrei să merg acolo? am întrebat Liniște Încă un bec incandescent a strălucit și s-a stins Am rămas o clipă în lumina tremurătoare a ultimului bec incandescent, am ridicat din umeri și m-am îndreptat spre spirala îngustă a scării care ducea la castelul de deasupra Camera hărților din castelul bunicului este un turn înalt cu vedere la mare Sulurile de hărți sunt păstrate în tuburi de piele impregnate în ulei, fiecare pecetluit cu ceară purtând sigiliul lui Șapte ferestre înguste lasă lumina să intre, cel puțin în lunile în care obloanele nu sunt închise Un scrib e tocmit să îngrijească locul și își petrece zilele acolo, de la răsărit până la apus, pregătit să deschidă tuburile pentru oricine are permisiunea să vadă conținutul lor și să le pecetluiască la loc la final — Nu te-ai gândit niciodată să propui o altă încăpere? l-am întrebat pe scrib odată, când vântul se căznea să-mi fure harta pentru a douăzecea oară Mă aflasem acolo doar de o oră, vânând documente prin toată camera și eram deja gata să omor pe cineva Cum se face că Redmon nu luase încă o arbaletă să tragă în oamenii de sub cele șapte ferestre, nu îmi dau seama Am prins harta înainte să fugă de pe masă și am înlocuit cele patru prespapieruri care se răsturnaseră — Ventilația bună este esențială pentru conservarea pergamentelor, a răspuns Redmon Se uita mereu la picioare, răsucind la nesfârșit pana în mână Cred că era îngrijorat că aș fi putut să-i stric ploile cu temperamentul meu Dacă m-ar fi cunoscut mai bine, l-ar fi îngrijorat propria lui sănătate Părea așa de slăbuț c-ar fi încăput printr-una dintre acele ferestre Am găsit colinele pe care le observasem prin inelul vizionar și am descoperit zona unui anumit deal, unde stătuse răbdător punctul acela roșu M-am întrebat dacă într-adevăr exista o lumină roșie aprinsă pe acel deal, atât de strălucitoare, încât putea fi zărită din bolta întunecată a cerului, însă mi-am dat seama că nu devenise mai luminoasă pe măsură ce privirea mea s-a apropiat de ea, așa ca trebuia să fie ceva șmecherie deșteaptă, ca o pată de ceară pe o oglindă, care îți anulează reflexia — Ce înseamnă asta? am întrebat cu degetul pe un simbol care acoperea un district Eram destul de convins că știam deja Existau trei simboluri asemănătoare marcate pe harta Ancrathului în biblioteca tatălui meu, cuprinzând districtele Umbra Bolnavă, Estul întunecat și Tăietura lui Scar Însă în ținuturile din sud poate aveau o altă semnificație Redmon s-a apropiat de masă și s-a aplecat — Districtele promise — Promise? am întrebat — Pământuri pe jumătate vii Nu sunt neapărat o destinație de călătorie Simbolurile aveau aceeași semnificație ca și în Ancrath Ele preveneau în legătură cu viciile ce persistau după războiul Constructorilor, urmele otrăvurilor lor sau umbrele din Ziua celor o mie de sori — Și promisiunea? am întrebat — Promisiunea nobilului Chen, firește, a zis părând surprins Aceea că, după ce se împlinește jumătate de viață, aceste ținuturi vor fi înapoiate omului, să le cultive și să le are Redmon și-a împins în sus pe nas lentilele de citit cu ramă din sârmă și s-a întors la registrele lui de pe biroul cel mare, din fața turnului de rafturi ca niște căsuțe de porumbei, fiecare, înțesat cu documente Am adunat sulul și l-am luat în mână ca pe un baston — O să iau asta ca să i-o arăt lordului Robert Redmon s-a uitat cu neliniște cum plec, de parcă i-aș fi furat unicul fiu și aveam de gând să-l folosesc drept țintă la exercițiile de tir — O să am grijă de ea, i-am mai spus L-am găsit pe unchiul meu la grajduri Petrecea mai mult timp acolo decât în orice alt loc și, de când i-am cunoscut scorpia de nevastă, am ajuns să-l înțeleg Caii o făceau să strănute, umbla vorba, din ce în ce mai tare, minut cu minut, până când părea că avea să-și strănute și ochii din cap Robert își găsise liniștea în cușetele cailor, povestind despre genealogii cu administratorul grajdului și îngrijindu-se de animale Avea treizeci de cai în grajdurile castelului, toate exemplare de primă mână din spița lor, și cei mai buni cavaleri care să-i încalece, cavaleriști transferați din garda castelului și patrulele de pe zid într-un lux mult mai mare, cum li se cuvine unor bărbați de rang — Ce știi despre Iberico? l-am întrebat îndreptându-mă spre el printre cușete — Ziua bună și ție, tinere Jorg! A scuturat din cap, mângâind grumazul unui armăsar negru care se apleca spre el — Trebuie să merg acolo, am spus A scuturat și mai categoric din cap — Iberico este un pământ mort Promis, însă nu dat Nu vrei să mergi acolo — E adevărat Nu vreau să merg Trebuie să merg acolo Așadar, ce-mi poți spune? am întrebat Armăsarul a fornăit și și-a dat ochii peste cap, de parcă ar fi vrut să exprime frustrarea lui Robert — Îți pot spune că oamenii care-și petrec timpul în astfel de locuri se îmbolnăvesc și mor Unora le ia mai mulți ani până când otrava îi mănâncă pe dinăuntru, altora, doar câteva săptămâni sau zile, își pierd părul și dinții, vomită sânge — O să mă mișc repede atunci În spatele fălcilor, îndoielile se luptau să preia controlul asupra limbii — Sunt locuri nemarcate pe colinele Iberico, cu excepția aspectului lor sterp, unde pielea cade de pe om chiar în timp ce merge, a spus unchiul meu și a împins calul la o parte, apropiindu-se de mine Ce crește pe colinele acelea e sucit, ce trăiește acolo e nenatural Mă îndoiesc că trebuința ta e mai mare decât riscul — Ai dreptate, am răspuns – și chiar avea Dar când a fost vreodată lumea atât de simplă ca împărțirea între bine și rău? Am clipit de două ori, iar punctul roșu m-a privit din întunericul dindărătul pleoapelor — Știu că ai dreptate, dar câteodată nu-mi stă în fire să o apuc pe calea rațiunii, unchiule Sunt un explorator Poate ți-e cunoscută setea asta? Și-a frecat barba și un zâmbet scurt i s-a ițit pe chipul îngrijorat — Poți explora în altă parte — Ar trebui să-mi asum riscurile cele mai nebunești câtă vreme sunt tânăr, nu? Mai bine acum, decât după ce fetița aceea pe care ai găsit-o pentru mine va crește și se va aștepta s-o țin în mătăsuri și splendori Dacă greșeala îmi va fi fatală, găsește-i alt bărbat — Asta n-are a face cu Miana N-ar trebui să faci asta, Jorg Dacă aș fi crezut că asta te-ar putea opri din drum, ți-aș fi spus nu și aș fi pus gărzile să te păzească M-am înclinat, m-am întors și am plecat — Voi lua un catâr N-are sens să irosesc carne bună de cal — Cu asta suntem de acord, a strigat în urma mea Nu-l lăsa să bea din nicio apă stătută pe-acolo! Am ieșit din nou în lumina zilei Vântul răscolea în continuare curtea cu o suflare rece dinspre mare, dar soarele se simțea arzând chiar și așa — Vizitează mai întâi Izvoarele Carrod! l-am auzit pe Robert strigând în timp ce mă îndreptam spre camerele mele — Qalasadi și Ibn Fayed Numele aveau un iz exotic — Un om al puterii și un om puternic Bunicul meu se odihnea în scaunul în care șezuseră generații întregi de conți de Morrow, cu fața spre mare Un cerc din sticla Constructorilor, mai solid decât zidurile din jurul său și cu diametrul de peste trei metri, ne înfățișa Marea de Mijloc, pe care curbura Pământului o făcea să pară o nemărginire azurie, marmorată de albul valurilor Undeva departe, la capătul lumii, dincolo de acele adâncimi, dincolo de Insula Corsarului, nu mai departe de noi decât orașul Crath, se afla Roma cu toate domeniile sale Și-o fi ținut califul Ibn Fayed Curtea în inima deșertului, însă corăbiile lui străbăteau acea mare, brațele maure căutând să recupereze pământurile care trecuseră dintr-o parte în alta între creștini și musulmani dintotdeauna Qalasadi, matemagicianul lui Ibn Fayed, se întorsese în umbra tronului califului probabil pentru a calcula cel mai bun moment pentru următoarea lovitură, precum și șansele de a avea succes Undeva mult sub noi, un val a izbit stâncile, fără ca vreun tremur să se simtă în cameră, doar sticla a fost stropită de creasta înaltă De două ori pe zi, era coborât un grăjdar cu o găleată și o cârpă, ca să fie siguri că nimic în afara vârstei nu avea să umbrească priveliștea bunicului — Patru corăbii, a spus el Eu văzusem doar trei Un velier comercial cu carena roșie, trăgând încărcătura de-a lungul coastei, și două vase de pescuit, săltând în depărtare Bunicul m-a văzut încruntându-mă — Acolo, la orizont Avea vocea suavă în ciuda scârțâielilor vârstei O fulgerare albă Pânza unui vas de mari dimensiuni O navă de război? O goeletă a piraților din Insulă? Ori un șlep cu burta mare, venit din Ægypt încărcat de comori? M-am apropiat de sticlă, lipindu-mi palma de suprafața ei rece Cu câte secole în urmă fusese prădată și din ce ruine? Cu siguranță, Redmon avea în turnul lui bătut de vânt un sul care păstra secretul — Nu îi pot lăsa să trăiască, am spus Califul nu era decât un nume pentru mine, Qalasadi îmi ocupa gândurile Omul numerelor Bunicul a râs în jilțul lui, făcând spătarul ivoriu ca burta unei balene să i se ridice deasupra capului asemenea crestei unui val care se sparge — Ai de gând să vânezi orice om care ți-a greșit, Jorg? Oricât de departe? Oricât de mult timp ar dura? Mi se pare că un astfel de om este robul norocului, mereu la vânătoare, fără să mai aibă timp să trăiască — Ar fi trebuit să te vadă cum mori urlând în timp ce otrava te ardea, am spus Și pe soția ta Și pe fiul tău — Și ar fi dat vina pe tine A căscat tare, cu trosnet de fălci, trecându-și podul ambelor palme peste barba sură tăiată scurt — Otrava este o armă murdară, am spus Nu că n-aș fi folosit-o în Gelleth Am o viziune echilibrată asupra lumii, însă balanța înclină întotdeauna în favoarea mea — Jucăm un joc murdar, a zis bunicul și a înclinat din cap, uitându-se la mine printre riduri, cu ochii aceia întunecați, atât de asemănători cu cei ai mamei Poate că nu otrava mă scotea din sărite Sau cea care îmi pregătea pieirea – o inspirație norocoasă cu siguranță, nicidecum o manevră a lui Ibn Fayed Mi-am adus aminte de Qalasadi în curtea aceea, singura dată când ne-am întâlnit, felul cum evalua și cântărea în timp ce analiza probabilitățile Poate că lipsa oricărei răutăți făcuse ca totul să pară atât de personal; m-a redus la numere și și-a jucat norocul Fantoma lui Fexler a fost construită reducând un om adevărat la numere Mi-am dat seama că nu-mi plăcea procedeul — Mi-au atacat familia, am spus ridicând din umeri Am ridicat un regat pe ideea de a nu permite ca astfel de acțiuni să rămână nepedepsite S-a uitat la mine atunci, cum ședeam cu soarele care năvălea în jurul meu din fereastra de lângă mare, transformându-mă într-o umbră decupată din lumină Ce se întâmpla pe sub inelul acela subțire de aur, mă întrebam, ce fel de calcule? Cu toții le facem Nu cu atât de mult sânge rece precum Qalasadi, dar un fel de aritmetică, fără îndoială Ce credea el despre mine, acea diluare a sămânței lui, preaiubita lui fiică amestecată cu detestabilul Ancrath? Nu eram nimic mai mult decât un nume, în urmă cu o lună Niciun copil de care să-și amintească, nimic din nevinovăția duioasă a vreunui țânc din anii trecuți, care să atenueze unghiurile ascuțite ale tânărului ucigaș din fața lui – sânge din sângele lui — Cum o vei face? Califul din Liba trăiește pe un tărâm deloc asemănător cu al nostru Vei fi un alb acolo unde aproape niciun alb nu trăiește Un străin pe pământ străin Remarcat la fiecare mișcare Semnalat din clipa în care pui piciorul pe țărmul Africii Nu vei găsi niciun prieten acolo, numai nisip, boală și moarte M-aș bucura să-i văd morți pe Ibn Fayen și pe Qalasadi Pe Fayed, pentru că m-a lovit în palatul meu, pe matemagician, pentru trădarea lui Dar dacă un asasin singuratic ar fi putut să ducă la îndeplinire asta, cu atât mai mult un asasin alb singuratic, aș fi trimis chiar eu unul Nu drept răspuns la incursiunile lui Fayed – ca om de onoare răspund la război cu război –, ci pentru asasinii lui Toți oamenii ambițioși ar trebui să se roage să fie asmuțiți doar împotriva oamenilor de onoare Cu toate că în acel moment îl compătimeam pe bunicul meu, într-un fel, eram fericit să știu că undeva, în amestecul din care am ieșit, zăcea urma unui astfel de om — Ai dreptate când spui că nu va fi ușor, conte Hansa, am spus cu o plecăciune Poate că voi aștepta până va deveni ușor… Cu siguranță am nevoie să aflu mai multe, să analizez mai mult Bunicul luase o decizie Am observat schimbarea care i-a înăsprit chipul Ar fi fost un jucător de poker jalnic — Lasă-i în seama mea pe Ibn Fayed și pe creaturile lui, Jorg Au lovit Morrow, m-au lovit pe mine și pe ai mei în castelul Morrow Răzbunarea este a mea și o voi duce la îndeplinire Bătrânul își cântărise șansele Într-o mână, viața unei rude necunoscute, pătată de sânge rău, iar în cealaltă, șansa de a distruge un dușman Dacă „ruda necunoscută” devenise „fiul lui Rowan, copilul fiicei mele” și cântărea mai mult decât câștigul ori dacă îmi vedea șansele de reușită firave ca o pană, care nu putea cântări mai mult decât orice pretenție de înrudire – asta nu aveam de unde să știu — Am să-i las atunci, am spus, înclinându-mă din nou Minciuna a venit ușor Am vrut să cred că mă privea ca pe fiul fiicei sale M-am aprovizionat bine, încărcând catârul cu piei cu apă și hrană uscată Aveam să găsesc pe drum fructe: în toiul verii, pe Coasta Calului, trebuia doar să întinzi mâna să găsești un măr, o piersică, o prună, o pară sau chiar și o portocală Am împachetat un cort, pentru că umbra e ceva greu de găsit pe dealurile aride dindărătul ținutului de coastă și, dacă briza mării nu bate, pământul se coace de-a dreptul Mi se spune că maurii au stăpânit regatele sudice de nenumărate ori: Cadiz, Cordoba, Morrow, Wennith, Andaluzia, chiar și Aramis Nu li se păreau mult prea diferite de nisipurile Africii — Spre Iberico, așadar Am terminat de strâns chinga încărcăturii sub burta catârului și m-am uitat spre cer — Sunny! am rânjit către privirea lui încruntată Cu luni în urmă, am ales numele străjerului meu după ce a făcut tot ce i-a stat în putință să mă țină departe de castel în prima zi când am venit aici incognito — Îmi vedeam io de treabă și, hop, iată că apare contele Hansa „Greyson”, zice el Îi place lui să știe toate numele oamenilor „Greyson”, zice el și-mi pune mâna pe umăr „tânărul Rege Jorg face o călătorie și aș vrea să i te alături „Voluntariat” i-a zis el — Sunny, nu mă pot gândi la alt om pe care aș vrea să-l am alături de mine Am rămas pe loc lovind ușurel crupa catârului Părea un animal robust – soios, dar puternic Grăjdarul a spus că avea patruzeci și ceva de ani și înțelepciune pe măsură Am găsit de cuviință că era bine să avem un unchiaș cu barba sură în trupă — Asta-i răzbunare pentru că te-am făcut să bei din jgheabul cailor, zi drept! a spus Sunny, cu o mutră acră care m-a trimis cu gândul la fratele Row — Un pic, am zis dând scurt din mână De fapt, nu știam dacă aveam să capăt un însoțitor, cu atât mai puțin că puteam să-mi aleg omul — În orice caz, o să-ți placă să mai ieși prin lume, am adăugat Cu siguranță că până și colinele Iberico sunt mai palpitante decât o zi de strajă la Poarta de Jos, nu crezi? A slobozit un scuipat, ceea ce l-a făcut să semene și mai mult cu Row — Sunt un străjer de pe zid, nu o floare-n ghiveci Și-a întins brațul dezvăluind petele castanii de la soare Gărzile de casă nu sunt niciodată atât de bronzate Cu hățurile catârului în mână, am luat-o la pas spre poartă Sunny m-a urmat Calul lui de povară îl aștepta dincolo de zidurile castelului, la umbra unui măslin, cu o încărcătură atât de înaltă, încât ziceai că eram hotărâți să traversăm munții Aups Indiferent de circul încăpățânării pe care Sunny îl punea în scenă, catârul meu îl întrecea de departe A trebuit să trag animalul de la jgheabul cailor I-am spus Balky și l-am încurajat cu un băț În cele din urmă, a făcut cum am vrut eu, dar faptul că Balky n-avea de gând să meargă încotro îl mânam eu nu putea fi pus la îndoială Cred că, la urma urmei, era într-adevăr cel mai înțelept dintre noi 5 CU CINCI ANI ÎN URMĂ Castelul Morrow, la fel ca și Bântuitul, este așezat la distanță de principalul oraș al regiunii Ambele castelele sunt în așa fel amplasate, încât să-i apere pe ocupanții lor În Războiul Celor O Sută, cucerirea regatelor e o chestiune de avariție Cei O Sută vor ca noile lor ținuturi să fie bogate și roditoare, pline de plătitori de taxe și recruți Cele mai multe atacuri vizează uciderea conducătorului unui ținut, în așa fel încât agresorul să poată revendica tronul și să preia regatul nevătămat Războaiele de uzură, în timpul cărora țărănimea este măcelărită, orașele incendiate, recoltele distruse, sunt mult mai puțin obișnuite și se întâmplă de cele mai multe ori când cele două părți sunt aproape la fel de puternice, amândouă luptându-se ca să obțină avantajul necesar pentru atacarea castelului inamicului Orașul Albaseat e așezat pe câmpii fertile, cam la optzeci de kilometri spre interior de la castelul Morrow Mie și lui Sunny ne-a luat trei zile să parcurgem distanța, dar am pornit târziu în prima zi și ne-am oprit pentru negocieri repetate cu Balky, moderate cu bățul Râul Jucca hrănește terenurile agricole înconjurătoare Ne-am apropiat de oraș de-a lungul Coastei, ceea ce a însemnat că, pe ultimii kilometri, am mers de-a lungul malului, traversând tot soiul de livezi, prin vii, de-a lungul pantelor înțesate cu crânguri de măslini Întorcându-ne spre porțile orașului Albaseat, am mers printre câmpuri încărcate de roșii, ardei, fasole, ceapă, varză, cartofi, hrană suficientă pentru a hrăni lumea toată Zidurile și turnurile orașului Albaseat străluceau în soarele de miazăzi — Ăsta face orașul Hodd să semene cu o grămadă de măruntaie, am spus — Care? a întrebat Sunny — Capitala Ținuturilor Înalte Renar, am răspuns Singurul oraș, de fapt Un oraș mare În orice caz, un oraș adevărat — Ținuturile Înalte Renar? — Acum încerci doar să mă scoți din sărite Și totuși nu credeam pe deplin că o făcea A clipit mutându-și privirea de la turnurile orașului — Ah, acel oraș Hodd, scuzele mele Sunny nu-și amintea prea des că eram rege pe undeva și întotdeauna părea de-a dreptul surprins — Orașul Hodd! Gărzile de la porțile orașului ne-au lăsat să trecem fără nicio întrebare Nici eu nu-mi aminteam prea des că Sunny era Greyson Landless, gardă regală de la Curtea contelui Hansa Prin comparație, Albaseat nu numai că făcea orașul Hodd să semene cu un sat dărăpănat, ci și orașul Crath să arate jerpelit Maurii au condus Albaseat timp de generații și și-au lăsat amprenta peste tot, de la palatele impunătoare care trimiteau cavaleria bunicului la grajd, până la turnurile înalte de pe ale căror minarete puteai să privești sursa bogăției sale, întinsă în nenumărate nuanțe de verde Asta am și făcut, am plătit o monedă ca să urc scara șerpuită a turnului Fayed, o clădire publică aflată în mijlocul pieței celei mari din fața noii catedrale Sunny a rămas jos, păzindu-și calul și pe Balky de la umbra turnului Chiar și la o sută de metri deasupra lespezilor încinse ale pieței, era din cale afară de cald Briza care străbătea minaretul merita ea însăși o monedă Dacă n-ar fi fost apele verzi încet curgătoare din Jucca, câmpiile ar fi fost numai un deșert Verdele ceda în fața terenului uscat maroniu, pe măsură ce pământul se înălța și puteam zări prima pantă a colinelor Iberico în depărtare, spre nord Indiferent ce păcat purtau cu ele, acesta vicia până și aerul, colorându-l în galben murdar acolo unde orizontul începea să revendice colinele M-am aplecat, sprijinit de balustradă, ca să-l văd pe Sunny dedesubt Orașul se întindea în toate direcțiile, cu străzi largi și ordonate, aliniate pe lângă casele înalte și spoite în alb Spre vest, conace și mai maiestuoase, spre est, casele mai joase și ulițele înguste ale săracilor Supușii bunicului meu trăiesc în pace sub conducerea lui, nobilii lui complotează, negustorii fac comerț, fierarii, tăbăcarii și măcelarii muncesc din greu, târfele în spate, fecioarele în față, spălătoresele trag grămezi de rufe în luncile de pe malul râului, acolo unde călăreții își antrenează armăsarii, pulsul vieții, un vechi și complicat dans cu mai mulți parteneri Un, doi, trei, un, doi, trei Să las toate acestea în urmă și să încerc vechile otrăvuri, să risc să sfârșesc la fel ca aceia pe care îi dădusem pe mâna oamenilor din Gelleth nu avea niciun sens Și totuși voiam să o fac Nu din cauza golului dinlăuntrul meu, nu pentru greutatea cutiei de aramă care păstra ceea ce fusese luat, nu pentru promisiunea vechilor magii și pentru ceea ce ofereau ele, ci doar ca să știu, doar ca să fac ceva mai mult decât să zgârii la suprafața acestei lumi Voiam mai mult decât ceea ce puteam vedea dintr-un turn, oricât de înalt era acesta, și chiar prin ochii Constructorilor așezați printre stele Poate că voiam doar să aflu ceea ce îmi doream Poate că asta înseamnă maturizarea Am coborât cu pași domoli din turn, pierdut în gânduri I-am făcut semn lui Sunny să vină la mine și l-am poftit să mă conducă la casa lordului — N-o să vrea să primească pe unii ca… S-a uitat lung îndărăt, către mine, analizând pelerina frumoasă, platoșa din argint Oh Amintindu-și că eram rege, chiar și al unui ținut de care nu prea auzise, a luat-o înainte Am trecut de catedrală, una dintre cele mai frumoase din câte am văzut, o construcție din piatră avântându-se spre cerul albastru Sfinții mă urmăreau din nișele și galeriile ei Le-am simțit dezaprobarea, de parcă s-ar fi întors ca să se holbeze la noi în timp ce treceam pe acolo Aglomerația se întețea acolo, în fața treptelor catedralei, probabil atrasă de promisiunea răcorii din marea sală dinăuntru Sunny și cu mine ne-am făcut loc cu coatele, împingând cât colo câte un preot sau un călugăr, pe măsură ce înaintam Am ajuns lac de sudoare la porțile casei lordului M-aș fi dezbrăcat până la brâu și l-aș fi lăsat pe Balky să-mi care hainele, dar probabil că n-aș fi făcut o impresie prea bună Gărzile ne-au dat drumul, un băiat luându-ne animalele în timp ce ne așezam în jilțuri cu perne de catifea, iar un lacheu înțolit într-o grămadă de dantele și mătăsuri a plecat să-o anunțe pe comandantă de sosirea noastră Bărbatul s-a întors după câteva minute și, cu o tuse politicoasă, ne-a dat de înțeles să pun la loc uriașa vază decorativă pe care o studiam și să-l urmăm Când mâinile mele nu au ce face, dau de bucluc într-un fel sau altul Am lăsat vaza să-mi scape, am prins-o la doi centimetri de podea și am pus-o jos Tusea politicoasă m-a făcut să-mi doresc să slobozesc o cu totul altfel de tuse L-am lăsat pe Sunny să ducă vaza înapoi în nișa ei și l-am poftit pe servitor să ne arate drumul Un coridor scurt ne-a dus la ușa camerei de primire La fel ca și holul de la intrare, fiecare centimetru al încăperii era acoperit de gresie cu modele geometrice, albastru cu alb și negru, diabolic de complicate Lui Qalasadi i-ar fi plăcut: chiar și un matemagician s-ar fi simțit silit să extragă toate tainele sale Ferestrele înalte erau menite să primească orice adiere de vânt și ofereau alinare în fața fierbințelii de peste zi Lacheul a ciocănit de trei ori cu un baston roșu, pe care părea să-l ducă tocmai în acest scop După o pauză, am intrat Camera dindărătul ușilor mi-a tăiat respirația, era complicată în toate detaliile, însă de o frumusețe simplă și degajată la scară mare, cu o arhitectură a numerelor foarte diferită de palatele gotice din ținuturile mele sau de cutiile plictisitoare pe care ni le-au lăsat Constructorii Comandanta ședea în capătul îndepărtat, într-un fotoliu cu spătar înalt, din lemn de abanos În afara celor doi străjeri de la ușă și a unui scrib aflat la o masă mică de lângă scaunul comandantei, camera cea lungă era goală, iar ecoul pașilor mei se auzea pe măsură ce mă apropiam Și-a ridicat privirea de pe sulul de pergament în timp ce eu străbăteam ultimii metri, o bătrână cocoșată cu ochi negri și sclipitori, care îmi amintea de o cioară căruntă și ponosită — Honorous Jorg Ancrath, rege al Ținuturilor Înalte Renar Nepot al contelui Hansa, m-a prezentat pentru ea însăși I-am oferit mica proporție a plecăciunii cuvenite rangului ei și am răspuns după obiceiul locului: — Dreptatea e de partea dumitale, doamnă — Suntem onorați să vă spunem bun venit în Albaseat, rege Jorg, a spus ea printre buzele uscate și subțiri, iar scribul a scrijelit vorbele pe pergamentul lui — E un oraș frumos L-aș lua cu mine dacă ar încăpea în bagaje Din nou, scrijelitul penei – cuvintele mele intrând atât de iute în posteritate — Care sunt planurile tale, rege Jorg? Trag nădejde că te putem ispiti să rămâi? Două zile sunt de ajuns ca să pregătim un banchet oficial în cinstea ta Mulți dintre negustorii din regiune ar face moarte de om pentru șansa de a-ți vorbi, iar nobilii noștri s-ar întrece să te găzduiască în palatele lor, cu toate că am auzit că ești deja făgăduit Mianei din Wennith Și, bineînțeles, cardinalul Hencom îți va cere să participi la slujbă Mi-a făcut plăcere să nu-l aștept pe scrib să termine de scris, însă am rezistat tentației de a-mi condimenta răspunsul cu vorbe rare și complicate ori cu sunete neprevăzute, ca să-l pun în încurcătură — Poate la întoarcere, doamnă comandant Am de gând să vizitez mai întâi colinele Iberico Mă interesează pământurile promise: regatul tatălui meu are mai multe regiuni unde focul celor o mie de sori încă arde Am auzit pana șovăind Bătrâna însă nici n-a tresărit — Focul care arde pământurile promise e nevăzut și nu dă căldură, rege Jorg, dar arde pielea la fel de tare Mai bine să afli mai multe din bibliotecă despre astfel de locuri N-a adus vorba despre amânarea călătoriei mele doar după ce nobilii și negustorii ei își vor fi luat fiecare partea cuvenită de la din mine Dacă mă îndreptam spre colinele Iberico, toate eforturile ar fi fost în van – bani aruncați la groapă, după cum era vorba locului — Bibliotecile sunt un loc nimerit ca să începi o călătorie, doamnă comandant De fapt, am venit aici cu speranța că Albaseat ar putea avea într-una din bibliotecile sale o hartă mai bună a colinelor Iberico decât cea pe care am copiat-o din pergamentele bunicului O voi considera ca pe o mare favoare dacă mi s-ar da o astfel de hartă… Mă întrebam cum arătam în ochii ei, cât de tânăr păream în armură și plin de încredere De la distanță, diferențele dintre lucruri sunt atenuate De la capătul îndepărtat al tunelului vârstei ei, mă întrebam cât de diferit eram eu față de un copil, de un țânc care se încumetă să sară de sus fără nici cea mai mică bănuială asupra consecințelor — Sfatul meu ar fi să începi și să închei această călătorie printre pergamente, rege Jorg, a zis ea mișcându-se în jilț, de bună seamă chinuită de durerile încheieturilor Însă când bătrânețea îi vorbește tinereții rămâne neauzită Când plănuiești să pleci? — În zori, doamnă comandant — Am să-l pun pe scrib să-ți caute o hartă și să-ți aducă orice găsește la Poarta de Nord când se crapă de ziuă — Mulțumirile mele, am spus înclinând din cap Sper că voi avea povești noi de spus la banchet după ce mă întorc Cu un gest nervos, mi-a făcut semn să plec Nu se aștepta să mă mai vadă vreodată 6 CU CINCI ANI ÎN URMĂ Sunny și cu mine ne-am îndreptat spre Poarta de Nord a orașului Albaseat în lumina cenușie care învăluie lumea înainte de răsărit Străzile se aglomerau Pe timp de vară, Coasta Calului frige și numai primele ore ale dimineții îți dau un răgaz La prânz, localnicii se retrag în spatele zidurilor albe, sub plăcile de teracotă, și dorm până când soarele dispare la zenit Pe aleile care duceau spre poartă și spre marea piață din fața ei, comerțul începuse deja Ușile tavernelor erau date la perete, în vreme ce bărbații cărau butoaiele pe umeri sau coborau butiile în pivnițe, prin trapele deschise în stradă O femeie cu fața cenușie deșerta zoaiele din găleți în șanțuri Am trecut pe lângă o fierărie deschisă lângă drum, așa încât trecătorii să poată vedea cum se bate și se călește fierul și să fie ispitiți să cumpere orice lucru care necesită o astfel de forță și de trudă Un băiețel ghemuit lângă forjă sufla în focul lăsat să mocnească peste noapte — Ah, să fi fost încă în pat! a făcut Sunny trăgând calul de povară din dreptul unei ispite Un strigăt ne-a făcut să ne întoarcem spre fierărie Ne îndepărtaserăm doar o duzină de pași de ea Băiatul de la fierărie zăcea acum în stradă S-a ridicat de pe lespezi, cu fața zdrelită, scuturând din cap, nesigur pe picioare Fierarul a ieșit din atelier și l-a plesnit pe băiat atât de tare, încât l-a ridicat ușor de la pământ Aerul i-a ieșit din plămâni cu un șuierat Pe sub stratul de praf, părul băiatului părea blond, chiar auriu, ceea ce era destul de rar în sudul îndepărtat — Pun rămășag pe tipul cel mare, am spus Fratele meu Will avea astfel de păr — E mare, ce-i drept, a încuviințat Sunny Fierarul nu purta decât un șorț de piele, care-l acoperea de la umeri până la genunchi, și izmene legate cu o sfoară Mușchii brațelor îi străluceau Legănatul unui ciocan de două kile, de la răsărit până la apus, poate pune ceva carne pe om Copilul stătea pe spate, cu un braț pe jumătate ridicat, prea sufocat ca să mai geamă, cu un firicel de sânge în colțul gurii Trebuia să aibă opt ani, poate nouă — Trebuie să-ți bag cu pumnul fiecare lecție în cap? Fierarul n-a strigat, însă avea vocea bărbatului care vorbește peste loviturile de nicovală Și-a împins piciorul spre capul băiatului, forța loviturii făcându-l să se rostogolească o dată Sângele era acum pe gheata fierarului, mânjind și părul băiatului — Ah, la naiba! a făcut Sunny scuturând din cap Ne-am uitat cum fierarul s-a apropiat și mai mult — Ar trebui să-i pun capăt, a spus Sunny, plin de repulsie Ceva de pe fața fierarului mi-a adus aminte de Rike Nu era omul în fața căruia era bine să te afli — Sunt bătuți băieți în fiecare zi, am spus Mor copii în fiecare zi Unii pier cu capul spart de pietre Fierarul s-a lăsat deasupra băiatului, care zăcea încovrigat de parcă se ghemuise de durere Bărbatul s-a tras înapoi pentru o nouă lovitură, s-a oprit apoi, luând o hotărâre Și-a ridicat gheata ca să termine cu viața flăcăului Presupun că se gândea că nu-i mai era de niciun folos, așa că era mai bine să termine cu el — Nu mor în fiecare zi sub ochii uneia dintre gărzile contelui Hansa Contele nu și-ar dori așa ceva Sunny nu s-a mișcat însă În schimb, a început să strige: — Hei, fierarule, oprește-te! Bărbatul s-a oprit, cu tocul la câțiva centimetri deasupra capului băiatului — Am mai adunat vagabonzi înainte și amândoi au murit, am spus cu un gust amar Am văzut sângele în cârlionții aurii și am simțit strânsoarea puternică a spinilor Mi-am învățat de mic lecția, o lecție tăioasă, predată cu sânge și ploaie Cărarea spre porțile imperiului se întindea în spatele meu Un om îndepărtat de la acea cărare de vagabonzi, încărcat cu nevoile altora, nu va ședea niciodată pe tronul suprem Orrin de Arrow ar salva copiii, dar aceștia nu l-ar salva pe el — E o potaie vagaboandă, a spus fierarul Prea prost ca să învețe ceva L-am hrănit luni întregi L-am ținut în casă Eu îl omor Și-a coborât călcâiul cu putere, punând toată greutatea în el Pielea a scrâșnit puternic pe piatră Băiatul s-a rostogolit, dar n-a mai avut putere să se culeagă de pe jos Fierarul a mugit o înjurătură – înecând-o pe a mea –, iar arsura care mi se întindea de-a lungul feței, de la bărbie până la sprâncene, de parcă o mână încinsă și roșie m-ar fi însemnat, mă frigea acum cu aceeași durere de la început Mi s-a mai spus că întotdeauna conștiința șoptește dindărătul minții, cu voce clară pentru unii, iar pentru alții, cu voce înăbușită și ușor de ignorat Niciodată n-am auzit să fi ars fața unui om într-o agonie purpurie Totuși, cu sau fără durere, nu-mi plăcea să mi se spună ce să fac ori să fiu silit Probabil că pe Balky l-am ales ca pe un suflet înrudit, pentru că nici eu nu-mi găseam drumul, nici măcar din propria mea conștiință, în rarele ocazii în care aceasta încerca să preia controlul Sunny a trecut pe lângă mine, mergând țintă spre fierar Nici măcar nu-și scosese sabia — Am să-l cumpăr de la tine! am strigat Sunny îmi mai putea fi de folos și presupuneam că fierarul i-ar fi smuls brațele înainte ca idiotul să apuce măcar sabia Asta l-a făcut pe fierar să se oprească din drumul său, pe Sunny așijderea, cu un suspin de ușurare, astâmpărând chinul Fierarul a ochit argintul din căușul palmei mele, croiul pelerinei, gândindu-se poate că satisfacția lui valora mai puțin decât conținutul pungii mele cu monede — Care-i oferta ta? — Un concurs, la alegerea ta Dacă tu câștigi, îți plătesc atât pentru băiat, am spus ținând în față un ducat de aur între degetul arătător și cel mijlociu Dacă pierzi, nu primești nimic pentru el, am adăugat făcând să dispară moneda S-a încruntat grozav Băiatul a reușit să se rostogolească încă o dată și s-a adunat de pe jos rezemându-se de zidul prăvăliei de harnașament de vizavi — Probabil crezi că poți ține în mână un fier încins mai mult timp decât mine? am sugerat Încruntătura s-a adâncit într-o crevasă mărginită de linia neagră a sprâncenelor lui — Forță, a zis el Cine poate să țină mai mult timp o nicovală deasupra capului Am aruncat un ochi la nicovală, la câțiva metri în interiorul fierăriei Cântărea poate cât doi bărbați de greutate obișnuită — Care sunt regulile? am întrebat — Reguli? Nicio regulă! a râs el Și-a îndoit un braț, iar mușchii s-au ridicat unul peste altul Marele Ronaldo ar fi fost impresionat dacă circul lui Taproot ar fi ajuns vreodată în Albaseat — Forță! Asta-i regula — Atunci arată-mi cum se face Am intrat în fierărie Lumina de la focul din forjă și de la două lămpi fumegânde spărgea întunericul îndeajuns cât să poți ocoli bancurile de lucru și tot felul de găleți Locul avea un miros plăcut de cărbune, fier și sudoare Mi-a adus aminte de Norwood, de Mabberton și de o mulțime de alte bătălii Fierarul a intrat în urma mea Când a ajuns lângă mine, i-am pus mâna pe piept — Care-i numele tău? — Jonas A înconjurat nicovala M-am uitat spre tavan, unde atârnau de grinzi mai multe unelte Avea loc Iar eu aveam cu atât mai mult, de vreme ce era mai înalt ca mine Sunny s-a ițit în spatele meu — Băiatul e în viață, presupun? Nu fac chestia asta pentru un cadavru — E-n viață Ar putea fi grav rănit Jonas s-a lăsat pe vine lângă nicovală A încolăcit un braț enorm în jurul cornului ei, vârând podul palmei pe sub marginea de jos a nicovalei — Ai mai făcut asta și înainte, i-am zis zâmbind — Da, și-a dezvelit el dinții Deja simt gustul aurului tău, băiete S-a încordat, pregătindu-se pentru impulsul care avea să ridice fierătania în sus Atunci l-am lovit cu un ciocan de pe cel mai apropiat banc L-am izbit în tâmplă, chiar lângă ochi Zgomotul nu a fost diferit de cel scos de gheata lui care-l lovea pe băiat În orice caz, ciocanul s-a umplut de sânge, iar Jonas s-a prăbușit peste nicovală — Ce? a întrebat Sunny de parcă nu văzuse prea bine în lumina chioară Am ridicat din umeri — Nicio regulă L-ai auzit și tu I-am lăsat pe amândoi zăcând în propriul lor sânge Orice foc era acela care-mi rodea fața, n-aveam nevoie de încă un vagabond Și chiar dacă băiatul ar fi fost în stare să umble, să-l fi dus cu mine în Iberico ar fi fost o cruzime mai mare chiar decât încă o lună petrecută în slujba lui Jonas Băiatul măcar se ridicase și se uita în jur, ceea ce era mult mai mult decât se putea spune despre stăpânul lui După o cotitură și încă o stradă, am ajuns în piață Ne-am croit drum printre băieții de brutărie, cu tăvi pline de pâine deasupra capetelor, printre căruțele pline ale fermierilor, pregătite să fie descărcate în magaziile aflate de-o parte și de alta ale turnurilor porții Locul gemea de lume, comercianții întârziați se grăbeau să-și ridice mese și copertinele, iar orășenii – o gloată dezlănțuită – veneau să cumpere cu monedele zornăind în pungi și cu ochii flămânzi, vânând chilipirurile în zorii cenușii — Numai norocul ne mai ajută să-l găsim pe omul comandantei în nebunia asta Sunny s-a repezit la o tavă cu pâine în trecere, însă n-a nimerit-o — Ai puțină încredere, omule! am spus Cât de greu poate fi să observi un rege? Am legat hățurile lui Balky de samar și mi-am trecut amândouă mâinile prin păr, aruncându-l cât era de lung peste umăr, pe spate Am ajuns la porți, pereții netezi ridicându-se deasupra noastră, spre cerul întunecat Copitele bocăneau pe lespezile de piatră în timp ce ne-am mânat animalele pe sub poartă și am traversat un tunel întunecat, printr-un zid gros de aproape zece metri — Eu trebuie să vin cu voi, s-a auzit o voce din umbra neagră din apropierea ieșirii — Ei, poftim, Sunny, suntem recunoscuți, am spus zâmbind întorcându-mă spre el cu, în timp ce lumina dinspre răsărit îi surprindea trăsăturile feței Străinul a ieșit din umbre, o mogâldeață neagră mișcându-se spre noi O femeie S-a apropiat pe calul ei, un armăsar înalt și negru, înfășurată într-o pelerină neagră de parcă s-ar fi așteptat să-i fie frig — Ne-ai adus o hartă? am întrebat întinzând mâna — Eu sunt harta, a răspuns ea și i-am zărit doar arcuirea buzelor într-un surâs — Cum ne-ai recunoscut? am întrebat, luând din nou în mâini hățurile Fără să scoată o vorbă, și-a atins doar obrazul cu degetele Cicatricile mi-au ars fața o clipă, un alt ecou al focului lui Gog, fără îndoială, pentru că uitasem de multă vreme să mă îmbujorez Sunny și-a ținut gura, dar îi simțeam îngâmfarea radiind în spatele meu — Sunt Honorous Jorg Ancrath, rege peste un loc oarecare, despre care n-ai auzit niciodată Idiotul care rânjește în spatele meu este Greyson Landless, fiu bastard dintr-o venerabilă familie care deține câteva hectare prăfuite de-a lungul Coastei Calului, foarte propice pentru creșterea pietrelor Poți să-mi spui Jorg, iar lui, Sunny Și mergem — Lesha A șaisprezecea din hoarda de nepoți ai comandantei — Nepoata ei? Sunt surprins Am avut impresia că nu se aștepta să ne întoarcem Nu părea că Lesha avea de gând să răspundă, de vreme ce preț de vreo sută de metri a călărit în liniște alături de noi, în timp ce ne mânam animalele afară din oraș — Am convingerea că părerea bunicii despre această expediție este exactă și rămâne neschimbată Nici acum nu reușeam să văd mare lucru din ea, înfășurată fiind în pelerină, însă ceva din ținuta ei mă făcea să cred că era plăcută ochiului, poate chiar frumoasă — Atunci de ce te-ar trimite pe tine, Lady Lesha? a întrebat Sunny A spart liniștea pe care o lăsasem ca să fie umplută de ea Deseori, lipsa întrebării stimulează răspunsul, alteori, răspunsul la o întrebare la care nici nu te-ai gândit — Nu ea m-a trimis Eu am hotărât să vin În orice caz, n-o să-mi simtă lipsa prea mult Are o grămadă de nepoți și sunt departe de a fi preferata ei Vorbele ei au lăsat o tăcere prelungă, pe care niciunul dintre noi n-a mai spart-o Lesha a descălecat și și-a mânat calul alături de noi S-a crăpat de ziuă, nuanțele de cenușiu disipându-se ușor, până când soarele de la răsărit a început să strălucească plin de promisiune În cele din urmă, primul colț luminos al soarelui s-a ițit deasupra liniei orizontului, aruncând umbre lungi în calea noastră M-am uitat atunci la Lesha și n-am mai simțit nicio usturime atunci când și-a atins obrazul ca să-mi arate cicatricile Fiecare parte a feței ei fusese arsă la fel de adânc ca și rana pe care o purtam Pielea ei avea un aspect metalic, semănând cu o piatră ce fusese topită și apoi înghețată din nou Arsurile m-au luat prin surprindere, dar nu mai mult decât faptul că ea reușise să le supraviețuiască Mi-a întâlnit privirea Ochii ei erau extrem de albaștri — Ești și acum sigur că vrei să mergi în Iberico? Și-a împins gluga pe spate Focul nu-i lăsase niciun fir de păr, avea scalpul bălțat în alb, rozaliu nesănătos și bej, și găuri în care se aflau urechile — Să fiu al naibii dacă eu mai sunt, a suspinat Sunny Am întins mâna ca să iau hățurile ei și ne-am oprit amândoi în drum Balky rămăsese umăr la umăr cu armăsarul ei, iar Sunny, la câțiva metri în urmă, uitându-se îndărăt — De ce ești atât de dornică să te întorci, doamna mea? am întrebat De ce nu ești mai precaută, de vreme ce precis ai mai pățit-o? — Poate că acum nu mai am nimic de pierdut, a răspuns, buzele ei semănând cu două linii de cartilaj zgrunțuros Nu și-a întors privirea de la mine Am închis o clipă ochii și punctul de lumină roșie mi-a licărit din dosul pleoapelor Punctulețul roșu al lui Fexler, trăgându-mă după el de-a lungul tuturor acestor kilometri — Și ce dorință te-a adus pe tine aici, din capul locului? Te-ai gândit că vei găsi bogăție printre ruine sau că te vei întoarce în Albaseat ca un mare explorator glorios? Nu cred, am scuturat eu din cap Toate astea sunt pariuri pierdute, nu sunt potrivite unei fiice din familia comandantei Cred că secretele te-au chemat aici Ai vrut răspunsuri Să știi ce au ascuns aici Constructorii, nu-i așa? Și-a mutat privirea într-o parte și a scuipat gros, ca un bărbat — N-am găsit niciun răspuns — Dar asta nu înseamnă că locul nu are niciunul, am spus aplecându-mă spre ea S-a tras în lături tresărind, neașteptându-se la acea apropiere Am cuprins-o cu mâna de spatele capului chel, cu pielea încrețită și neplăcută la atingere sub degete — Și nu înseamnă că cel mai adevărat lucru pe care-l pot face creaturile ca tine și ca mine nu este să pună întrebări Am tras-o și mai aproape, cu toate că opunea rezistență Era înaltă pentru o femeie — Nu ne putem lăsa prinși de frică Viața trăită între astfel de ziduri nu înseamnă decât o moarte înceată Vorbeam în șoaptă acum, cu capul înclinat în așa fel încât abia mai rămăsese un centimetru între fețele noastre Aproape că mă așteptam să aibă miros de cărbune, dar nu avea niciun miros, nici de parfum, nici de transpirație — Să mergem acolo și să-i scuipăm în ochi pe toți cei care spun că vechile cunoștințe ne sunt interzise, ai? Am sărutat-o pe obraz, pentru că mă temeam s-o fac și, chiar dacă bunul simț mă mai orbește câteodată, să mă ia dracu’ dacă frica o va face vreodată Lesha s-a smucit înapoi — Ești doar un copil Habar n-ai despre ce vorbești Dar nu părea nemulțumită Am călătorit până la prânz și ne-am adăpostit de soare la umbra unui pâlc de măslini Nevasta fermierului s-a dovedit întreprinzătoare, amânându-și siesta ca să urce pe tăpșan și să ne ofere vin, brânză și pâine uscată cu ierburi Bătrâna și-a făcut iute o cruce când a zărit-o pe Lesha, dar a avut bunul simț să nu se holbeze la ea Ne-am așezat la masă și am trimis-o înapoi cu coșul gol și cu o mână de monede, îndeajuns pentru dublul cantității ei de mâncare, chiar dacă ar fi fost servită într-o cârciumă cu pretenții — Vorbește-mi despre mauri, am spus, fără să mă adresez cuiva anume Bucata de brânză pe care o lingeam de pe degete era moale și în același timp sfărâmicioasă Mirosea a ceva ce n-ar fi trebuit mâncat vreodată, însă avea un gust plăcut de bogat și înțepător — Care dintre ei? a întrebat Lesha, care părea adormită, așa cum stătea lungită pe pământul prăfuit, cu capul pe pelerina îngrămădită la umbra unui pom Avea dreptate Am văzut cel puțin o duzină de mauri în Albaseat, înfășurați în hainele lor albe, cei mai mulți ascunși sub glugile burnuzurilor, unii dintre ei făcând comerț, alții văzându-și de afaceri — Spune-mi despre califul din Liba Părea un început bun — Ibn Fayed, a mormăit Sunny Ghimpele din fundul bunicului tău — Are mai mulți asemenea lui Qalasadi în slujba lui? am întrebat — Matemagicieni? a făcut Sunny Nu — Nu sunt mulți asemenea lui, a spus Lesha Și în niciun caz nu lucrează pentru stăpânii lor Ei urmează o cale simplă Nu sunt multe lucruri pe care și le doresc astfel de oameni — Nu vor aur? am întrebat Lesha și-a ridicat capul distrus ca să mă privească, după care s-a ridicat în picioare lângă copac — Cei ca ei manifestă interes doar pentru rarități Minuni ca acelea pe care le-am putea găsi în Iberico, dar la fel de probabil și vechi pergamente de pe vremea Constructorilor, moduri de calcul, învățături străvechi, acel soi de înțelepciune care nu pare niciodată să poată fi scrisă pe ceva care să dureze sau care cel puțin să poată fi citită de noi — Iar Ibn Fayed navighează împotriva Coastei Calului ca să atace, să se stabilească acolo sau e o pedeapsă pentru că nu l-a urmat pe profetul maurilor? Cunoșteam deja părerile bunicului și unchiului meu despre asta, însă e bine să privești lucrurile și din altă perspectivă — Poporul lui vrea să se întoarcă, a spus Lesha Asta era ceva nou Nepoata comandantei își datora înțelepciunea întregii cărții, nu doar paginii curente — Să se întoarcă? Văzusem eu mâna maurilor în spatele a tot ce era în Albaseat, însă nimeni nu părea dornic să o recunoască — Califii au domnit aici la fel de mulți ani ca și regii Înaintea Constructorilor și după Scribii le spun astăzi invadatori, pârjolitori, păgâni, însă înțelepciunea maurilor se găsește în toate lucrurile cu care ne mândrim — Nu ești doar un chip frumușel, așadar, am spus Pe acestea le citise, pentru că părerile ei nu erau cele care puteau fi formate pe baza a ceea ce ceilalți consideră că poate fi predat în siguranță Biserica ținea aproape regatele Coastei Calului și Porturile de Vest – mai aproape de atât le-ar fi înghițit de-a dreptul Preoții au o părere proastă despre păgâni, iar în sudul îndepărtat să contrazici un om al clerului s-a dovedit a fi o distracție periculoasă În fiecare oraș, scribul bisericii se ocupa cu rescrierea istoriei – însă nu puteau rescrie ceea ce era scris în piatră despre ei Lesha nu s-a simțit ofensată de felul cum i-am dat dreptate sau cel puțin așa cred, pentru că cicatricile ei nu lăsau să se întrevadă emoțiile Nu se auzea aproape niciun sunet, în afară de clopotul îndepărtat al unei capre De ce nu se adăpostea la umbră capra bătrână, nu-mi dădeam seama Vipia s-a așternut ca o pătură, ștergând orice intenție de a ne mai mișca — Nu te-ai grăbit să-l salvezi pe băiatul ăla, Jorg, a spus Sunny, pe care îl credeam adormit de un sfert de ceas, dar se vede treaba că-și derula dimineața în gând — Nu l-am salvat pe el Te-am salvat pe tine Ești destul de folositor — L-ai fi lăsat să moară? a părut Sunny îngrijorat — L-aș fi lăsat, am răspuns Nu însemna nimic pentru mine Sânge și bucle aurii, imaginile s-au desfășurat din nou în spatele pleoapelor Am deschis ochii și m-am ridicat I-au crăpat capul lui William de o piatră, l-au luat de picioare și l-au izbit de bolovan S-a întâmplat Lumea a mers mai departe, indiferent de asta Și am învățat că nimic nu contează — Nu puteam să stau și să mă uit, fără să fac nimic, a spus Sunny Nu poți omorî în bătaie un copil sub ochii gărzii contelui Hansa — Ai intervenit pentru tine sau pentru bunicul meu? am întrebat — Era datoria mea Am luat o măslină căzută pe fundul coșului de mâncare Carnea ei tare mi s-a spart între dinți Aroma caldă și generoasă mi s-a împrăștiat în gură în timp ce mestecam — Ai fi intervenit dacă n-ar fi fost datoria ta? l-am întrebat mai departe Sunny a ezitat — Dacă n-ar fi fost atât de al dracului de mare, da — Pentru că nu puteai să asiști la asta? — Da, a răspuns el — Nu trăi cu jumătăți de măsură, Greyson, i-am spus împingând pânza prăfuită a mânecii până când au ieșit la iveală cicatricile mărăcinilor în care stătusem atârnat, sigilii palide pe pielea bronzată Odată, am auzit un preot vorbind despre mântuire Ne îndemna să nu renunțăm la a-i salva de păcat pe cei din fața noastră doar pentru că nu-i putem salva pe toți Așa sunt preoții Gata să renunțe imediat Călcându-se în picioare ca să-și recunoască slăbiciunea de parcă ar fi o virtute Am scuipat sâmburele de măslină — Fie copiii merită să fie salvați pentru că sunt copii, fie nu merită, am continuat Nu lăsa ca acțiunile să-ți fie dictate de întâmplarea care-ți aduce unul în fața ochilor și-l ascunde pe următorul Dacă merită să fie salvați, salvează-i pe toți, găsește-i, protejează-i, fă din asta munca ta de-o viață Dacă nu, apucă pe altă stradă, ca să nici nu-l vezi pe cel pe care l-ai putea vedea, întoarce-ți capul, acoperă-ți ochii cu mâna Problema e rezolvată — Tu i-ai salva pe toți, nu-i așa? a întrebat Lesha de pe partea cealaltă, cu vocea moale — Cunosc un om care încearcă să o facă, am răspuns Și, dacă nu m-aș fi învățat minte, da, i-aș salva pe toți Fără jumătăți de măsură Unele lucruri nu pot fi împărțite în două Nu poți iubi pe cineva pe jumătate Nu poți trăda pe jumătate sau minți pe jumătate S-a lăsat tăcerea Până și capra adormise Răcoarea ne-a adăpostit până când umbrele au început să se alungească, iar vâlvătaia albă a soarelui s-a îmblânzit în ceva ce putea fi suportat După-amiază, am pornit la drum Noaptea ne-a găsit cu tabăra ridicată într-o vale uscată, la mai bine de cincisprezece kilometri spre nord, cu un acoperiș de stele și cu țârâitul și zbârnâitul insectelor drept serenadă Crângurile de măslini și arbori de plută erau mult în urma noastră În văile acestea nu creștea nimic, în afară de spini neiertători, tufe de mesquite și creozot, umplând de parfum aerul nopții fără să ofere nimic de pus pe foc Am mâncat pâine goală, mere, niște portocale din piața din Albaseat și le-am udat cu un ulcior de vin, de un roșu atât de închis, încât putea fi chiar și negru Ședeam întins în noapte privind rotirea stelelor, ascultând nechezatul cailor, pufniturile și fornăielile ocazionale ale lui Balky și pe Sunny sforăind Din când în când, Lesha scâncea în somn, slab, dar cu durere Deasupra tuturor, se ridica orchestra neobosită a râmelor, sunetul crescând în valuri de parcă un ocean se ridica în jurul nostru în vreme ce soarele apunea Țineam cutia de aramă într-o mână, iar cu cealaltă atingeam pământul, simțind pietrișul sub vârfurile degetelor Mâine vom merge din nou Părea în regulă să mergem, nu doar să economisim timp ducând un cal bun pe pământuri otrăvite În unele locuri, omul are nevoie de picioare care să-l ducă Unele călătorii au nevoie de o altă perspectivă Kilometrii înseamnă mai mult dacă i-ai străbătut pas cu pas și ai simțit pământul schimbându-se sub picioarele tale În cele din urmă, am închis ochii și am lăsat ca mulțimii de stele să-i ia locul una singură și roșie O singură stea a adus înțelepții la un leagăn în Betleem Mă întreb dacă un înțelept ar urma steaua lui Fexler 7 Povestea Chellei CU ȘASE ANI ÎN URMĂ ÎNVINȘI ÎN MLAȘTINILE CANTANLONEI Mirosul solului, al pământului care se fărâmițează roșu printre degete, pur și simplu, și te anunță că ai ajuns acasă Soarele care luminează viața, de la pruncul nou-născut până la tânărul încăpățânat, străbate cerul între răsăritul purpuriu și apusul purpuriu În întuneric, leii rag — Acesta nu e locul tău, femeie Ea vrea ca locul acesta să fie al ei Puterea dorului său a atras-o aici, cu el, călătorind în urma trecerii lui — Du-te acasă Vocea lui era poruncitoare și adâncă Toate vorbele lui par înțelepte — Îmi dau seama de ce i-a plăcut de tine, a spus ea Ea n-avea nicio casă — Și ție ți-a plăcut de el, dar ești mult prea distrusă ca să mai știi ce să faci — Să nu-ndrăznești să-ți fie milă de mine, Kashta Furia pe care o gândise a izbucnit în flăcări încă o dată Solul cel roșu, soarele cel alb, colibele joase, toate păreau îndepărtate — Nu îmi mai poți invoca numele, Chella Întoarce-te — Nu-mi da ordine, Nubanezule Te-aș putea face din nou sclavul meu Jucăria mea Lumea lui este acum un petic luminos în colțul ochiului ei, detaliu pierdut într-o frumusețe nestemată — Nu mai sunt acolo, femeie Sunt aici În mijlocul bătăii tobelor, la umbra colibei, în urma pasului de leu Fiecare cuvânt se auzea mai slab și mai adânc Chella și-a ridicat fața din noroiul puturos și-a scuipat apă murdară Brațele i se pierdeau în mlaștină până la coate, mocirla picurând groasă de pe ea A scuipat din nou, răzuind cu dinții noroiul de pe limbă „Jorg Ancrath!” Pânza necromanției pe care o urzise peste mlaștini lună după lună, până când cuprinsese fiecare smârc și fiece mocirlă, ajungând la stânjeni adâncime, până la cea mai veche mlaștină moartă, zăcea acum ferfenițită, pierzându-și puterea, stricată din nou de viețile broaștelor, viermilor și ale păsărilor de baltă Chella s-a pomenit că se scufundă din nou și a invocat cât a putut din puterea rămasă ca să se arunce pe pământ solid, o movilă ițită din noroi Cerul păstra amintirea albastrului, decolorat, de parcă el însuși stătuse prea mult la soare S-a întins pe spate, conștientă de miile de spini de sub ea, de frigul din lături și de arșița din față I-a scăpat un geamăt Durerea Când un necromant a folosit prea multă putere, când moartea s-a mistuit, rămâne numai durerea ca să umple golul În cele din urmă, asta este viața Durere — Blestemat să fie! Chella zăcea gâfâind, mai vie decât fusese timp de zeci de ani, abia pășind la hotarele tărâmurilor moarte Dinții îi scrâșneau, mușchii îi erau încordați, iar durerea o pălea în valuri — Blestemat să fie! O cioară de un negru lucios o fixa cu privirea, cocoțată pe stânca ce marca cel mai înalt punct al movilei Apoi, cioara a vorbit, un croncănit care prindea înțeles de la o secundă la alta — Nu durerea întoarcerii este cea care îl ține pe necromant departe de viață Nu ea este cea care îl ține atât de departe, pe cât de departe pot ei să meargă fără să-i scape din strânsoare Amintirile sunt acelea Cuvintele au ieșit din ciocul ciorii, însă ele fuseseră ale fratelui său, cu ani în urmă, pe când o învățase pentru prima dată, pe când o ispitise cu ceea ce însemna să fie jurat al morții În clipele de regret, dădea vina pe el, de parcă el o convinsese să treacă de partea stricăciunii, de parcă niște simple cuvinte o despărțiseră de tot ceea ce era corect Cu toate astea, Jorg Ancrath pusese capăt vorbăriei fratelui său Decapitându-l sub muntele Honas, mâncându-i inima, furându-i o parte din puterea lui — Zboară de aici, cioară! a șuierat dindărătul dinților încleștați Însă amintirile începuseră să i se scurgă în spatele ochilor, asemenea puroiului dintr-o rană, izvorând sub apăsarea degetelor Cioara o fixa cu privirea Pe sub ghearele subțiri și încleștate, piatra era împresurată de licheni, împestrițată cu portocaliu închis, verde spălăcit, de parcă ar fi fost atinsă de boală Pasărea a susținut privirea îngrozită a Chellei, cu ochii ei aprinși, negri și scânteietori — Niciun necromant nu știe cu adevărat cel îl așteaptă pe când pășește pe cărarea cenușie spre tărâmurile moarte A croncănit apoi, aspru și scurt, așa cum trebuia să fie limbajul ciorilor, înainte să revină la vocea și învățăturile fratelui său: — Fiecare dintre ei are motive, de cele mai multe ori motive oribile, care ar întoarce pe dos stomacul semenilor oameni, însă indiferent care ar fi motivația lor, oricât de ciudată și de rece le-ar fi mintea, nu au habar ce este ceea ce au început Dacă li s-ar putea explica dinainte, dacă li s-ar înfățișa pe o pânză putredă, niciunul, nici măcar cel mai rău dintre ei, n-ar mai face primul pas Nu mințise Spusese întreg adevărul Însă vorbele sunt doar vorbe și rareori pot întoarce pe cineva din drumul său, dacă acela nu dorește să fie întors — Te-am urmat, Cellan Am urmat calea ta Și-a amintit chipul lui, chipul fratelui ei, din anul în care erau tineri amândoi, copii Un an fericit — Nu! Și durerea era mult mai bună decât așa ceva A încercat să nu se mai gândească, să-și împietrească mintea, să nu lase nimic înăuntrul ei — E doar viață, Chella, a spus pasărea, cu o voce ce părea amuzată Dă-i voie înăuntru În spatele ochilor strâns închiși, imaginile se luptau pentru supremație, să-i rețină atenția chiar și pentru o clipită, înainte ca valul amintirilor să le măture din drum A zărit cioara mai încolo, afundându-și capul roșiatic într-un hoit despicat — Viața e dulce, s-a auzit din nou croncănitul Gust-o S-a repezit spre pasăre, întinzându-se, ajungând-o cu o mână îndurerată Doar ca să bage de seamă că plecase Nicio bătaie din aripi, nicio voce dojenitoare deasupra, numai o pană ruptă și murdară de noroi, de parcă numai asta fusese acolo mereu Soarele a trecut pe deasupra capului, martor al agoniei îndelungate a Chellei și, în cele din urmă, în întunericul așternut îndărătul unei mulțimi de stele, ea s-a așezat Capul îi pulsa de amintiri Nicidecum o hartă completă a vieții pe care o părăsise, însă îndeajuns de multă carne pe schelet ca să se potrivească cu locul în care ședea, pe pragul dintre viață și moarte S-a strâns în brațe, simțind pe dată cum îi ieșeau coastele, cât de suptă îi era burta, cât de ofilit îi era pieptul Adevărul cel mai dur totuși, judecata cea mai aspră, a venit din suma tuturor amintirilor ei Nicio tragedie nu o trimisese pe calea pe care a ales-o Nu fugise de nicio spaimă anume, niciun păcat prea josnic cu care să trăiască, nicio teamă care s-o muște de picior Nimic în afară de lăcomia obișnuită: lăcomia de putere, lăcomia de lucruri și curiozitatea banală, de felul celei care omoară pisica Acelea fuseseră nevoile care o trimiseseră să umble printre morți, cultivând depravarea, respingând tot ceea ce însemna umanitate Nimic poetic, întunecat sau demn de luat în seamă, doar micile nevoi meschine ale unei vieți obișnuite Chella a tras adânc aer în piept Ura să o facă Jorg Ancrath îi făcuse asta Și-a simțit inima bubuind în piept Aproape un copil și o doborâse de două ori O lăsase mai mult vie decât moartă O făcuse să simtă! Și-a cules o lipitoare de pe picior, apoi încă una, pline de sângele ei Pielea o mânca acolo de unde își făcuseră plinul țânțarii Ani de zile trecuseră de când nu mai fusese interesată de astfel de creaturi, ani întregi de când acestea o putuseră atinge fără să li stingă micile pâlpâiri de viață din corpurile lor ușoare și fragile Mlaștina puțea Mirosul a lovit-o pentru prima oară, cu toate că petrecuse luni întregi în îmbrățișarea ei Puțea și avea un gust chiar mai rău decât mirosul Chella s-a cules de pe jos, nesigură pe picioarele tremurătoare Frigul nopții și goliciunea ei acoperită de noroi închegat i-au smuls câteva tremurături, foamea și oboseala, alte câteva, însă cea mai mare vină o purta frica Nicidecum frica de întuneric, de mlaștini sau frica de călătoria îndelungată de-a lungul tărâmurilor aspre Regele Mort o înfricoșa Gândul la privirea lui rece, la întrebările lui, gândul de a sta în fața lui îmbrăcat în cine știe ce mortăciune ar fi ales să poarte, gândul la ea înfășurată în trențele puterii lui, vorbindu-i despre eșec Cum de se ajunsese aici? Necromanții fuseseră stăpânii morții, nicidecum servitorii ei Dar când Regele Mort se ridicase nechemat, pentru prima dată, dintre cele mai întunecate lucrături ale lor, necromanții au cunoscut încă o dată frica, deși o credeau pierdută și uitată pe drumul lor Și n-a fost doar mica uneltire a Chellei de sub muntele Honas Acum o știa, însă timp de un an și mai mult crezuse că Regele Mort era un demon trezit de săpăturile ei în locuri în care oamenii nu aveau ce căuta, o creatură ațintită doar asupra ei, apoi asupra fratelui ei și a celor puțini din jurul lor Însă Regele Mort le vorbise tuturor celor care priveau dincolo de viață Oricui trecea prin văl și aducea înapoi ceea ce putea fi găsit dincolo de el, ca să reumple rămășițele celor care muriseră Toți cei care dobândeau o astfel de putere ajungeau, mai devreme sau mai târziu, să țină mâna Regelui Mort Iar el nu avea să-i mai lase să plece vreodată De ce o trimisese el pe urmele acestui băiat? Și cum eșuase ea? — Blestemat să fii, Jorg Ancrath! Chella s-a prăbușit din nou în genunchi și a vomitat o mizerie neagră și amară 8 Pe cuprinsul celor șase regate pe care i le-am luat prințului de Arrow se găsesc multe orașe mai mari, mai curate, mai frumoase și în toate felurile superioare orașului Hodd Mai erau orașe pe domeniul meu pe care trebuia încă să le vizitez, orașe în care oamenii îmi spuneau „rege”, iar statuia mea era așezată în târguri și piețe, orașe de care nu mă apropiasem mai mult de cincisprezece kilometri, dar până și acestea erau mai grozave decât orașul Hodd Și totuși simțeam orașul Hodd ca fiind mai mult al meu Îl avusesem de mai mult timp, îl cucerisem eu însumi, îi vopsisem străzile în roșu când Jarco Renar l-a ridicat la răscoală Nu era un loc în care oamenii își aminteau de Orrin de Arrow Nimeni din orașul Hodd nu vorbea despre bunătatea și viziunea lui și nu dădea glas părerii generale cum că el ar fi trebuit să fie numit sfânt înainte ca amintirea lui să se stingă Întregul oraș Hodd ne-a ieșit în întâmpinare Nimeni nu zăbovește acasă atunci când Garda Gilden trece călare printre porțile orașului Locuitorii Tărâmurilor Înalte s-au aliniat pe străzi, aclamând și fluturând steagurile pe care le aveau Niciunul din zece hodditeni care aveau să șoptească cu glasuri răgușite a doua zi, în timp ce în cap le vor răsuna încă ecourile sărbătorii, n-ar fi fost în stare să numească un motiv temeinic pentru care aclamau, dar într-un loc precum Tărâmurile Înalte e greu să nu te entuziasmezi la orice dram de exotism sau la un străin Cel puțin, atâta timp cât este doar în trecere și nu pune ochii pe soră-ta Călăream în fruntea coloanei și am condus-o spre porțile reședinței lordului Holland, cea mai impunătoare clădire din oraș – sau, cel puțin, cea mai impunătoare clădire terminată Într-o bună zi, catedrala o va eclipsa Lord Holland a venit să deschidă personal porțile, un bărbat corpolent, asudând pe sub gătelile sale, cu nevasta clătinându-se în urma lui, o amatoare de argint și perle care să-i ascundă gușile — Rege Jorg! Îmi faci cinste casei Lord Holland s-a înclinat Fața lui arăta că părul trebuia să-i fi încărunțit odată cu vârsta, așa că aproape că mă așteptam ca peruca neagră și lucioasă să-i cadă când s-a înclinat în fața mea Însă a rămas la locul ei Probabil că-și păstrase propriul păr și-l colora cu negru de fum — Îți fac cinstea, am consimțit Am hotărât să rămân peste noapte, câtă vreme aștept vești de la Bântuitul Am coborât din șa, în zăngănitul armurii, și i-am făcut semn să-mi arate drumul — Căpitane Harran, m-am întors cu mâna ridicată ca să nu-l las să scoată o vorbă Rămânem aici până în zori Nu încape nicio discuție Va trebui să recuperăm timpul pe drum S-a încruntat la auzul vorbelor mele, însă ne cunoșteam suficient de bine ca, după ce mi-a susținut privirea câteva clipe, să se întoarcă și să le strige gărzilor să stabilească un perimetru în jurul reședinței lui Holland Paznicii casei Holland au sărit să-i blocheze calea lui Gorgoth, care venea în urma mea și a lui Makin, către ușile din față Trebuie să recunosc că au fost curajoși Îl văzusem pe Gorgoth întinzând mâinile și zdrobind țestele a doi oameni, fără mare efort Lord Holland s-a oprit pe trepte în fața mea, simțind pericolul S-a întors cu o privire întrebătoare — Voi trece cu Gorgoth prin poarta Gilden din Vyene, așa încât cred că are un rang destul de înalt pentru poarta principală a casei tale, Holland, am spus cu o ușoară aplecare din cap Paznicii au făcut un pas în spate, vizibil ușurați, și am intrat în casă Camerele de oaspeți ale lordului Holland s-au dovedit a fi mai mult decât bine amenajate – până și cuvântul „luxos” putea fi prea modest Covoare groase acopereau podeaua, mătase țesută adusă din Ind și lucrată cu tot felul de zeități păgâne Niciun perete nu rămăsese neîmpodobit, fie cu tapiserii, fie cu vopsele pe bază de ulei și pensulă, iar o tencuială elaborată și aurită, de un luciu intens, decora tavanul Holland îmi oferise propriile lui încăperi, însă n-am vrut să stau în izul lui de om bătrân Mai mult de atât, dacă erau încă și mai bogate decât camerele pentru oaspeți, mi-ar fi fost greu să mă abțin să nu fur lucruri — Decadența începe atunci bugetul pentru înfrumusețarea casei unui om este mai mare decât banii cheltuiți pentru apărarea ei M-am întors îndărăt spre Makin Gorgoth a închis ușile în urma lui și a rămas lângă Makin Makin și-a netezit părul peste cap și a zâmbit — E drăguț Nu încape îndoială Gorgoth și-a lăsat privirea să-i hoinărească împrejur — E o lume întreagă în camera asta Avea dreptate Holland adunase piese din toate colțurile imperiului și de dincolo de el Operele unor oameni sclipitori Ani întregi de trudă, concentrați între cei patru pereți, ca să încânte privirile oaspeților unui lord bogat Gorgoth a ridicat un scaun elegant, cu o singură mână, petrecându-și degetele în jurul gravurilor complicate — Frumusețea ce poate fi găsită sub munte este mult mai… robustă A lăsat scaunul jos – mi-am închipuit cum i s-ar fi rupt picioarele dacă ar fi încercat să se așeze pe el – și a adăugat: — De ce suntem aici? Makin a dat din cap — Spuneai ceva despre paturi rele, oficialități rânjite și purici Și, cu toate astea, iată-ne aici Paturile arată bine Poate puțin cam moi și…, ezită aruncându-i o privire lui Gorgoth, cam firave, s-ar putea să fie purici, oricum o clasă superioară de purici, fără îndoială, și da, oficialități rânjite Am strâns din buze și m-am aruncat pe spate, pe mărețul pat M-am scufundat în plapuma de puf, acoperitoarea de pat aproape închizându-se deasupra mea, de parcă aș fi căzut într-o apă adâncă — Trebuie să mă gândesc la ceva peste noapte, am spus A trebuit să fac un efort ca să-mi ridic capul și să-l văd pe Gorgoth — Voi doi distrați-vă O să trimit vorbă dacă am nevoie de voi Makin, fii fermecător Gorgoth, nu mânca niciun servitor Gorgoth a mârâit la auzul vorbelor mele S-au întors spre ieșire — Gorgoth! am strigat, iar el s-a oprit în fața ușii, o ușă atât de înaltă, încât nici măcar el n-avea nevoie să se aplece Nu-i lăsa să-ți dea nicio porcărie Poți să-i mănânci, dacă încearcă vreunul Tu mergi la Adunare ca Regele De Sub Munte Poate că Cei O Sută nu o știu încă, însă o vor afla A înclinat din cap, după care au plecat amândoi Aveam motivele mele să aduc leucrota la lucrările Adunării, însă un motiv la fel de bun era șansa de a-și reprezenta noul popor, pe trolii lui, cei care îl convinseseră, și doar Domnul știe cât de greu era să îl convingă cineva, pentru că eu nu eram în stare să-i poruncesc Aveam în jurul meu câțiva oameni capabili să vorbească sincer și să-mi spună dacă greșesc Aveam un singur om căruia nu-i puteam porunci, mai degrabă mi-ar suci gâtul decât să se supună împotriva instinctului său Câteodată, cu toții avem nevoie de cineva așa în jurul nostru Ședeam în fotoliul rafinat al lordului Holland, în fața unui birou din lemn de nuc, atât de lustruit, încât părea să strălucească și mă jucam cu set de șah pe care-l șterpelisem din cortul gărzilor Am petrecut câteva ceasuri holbându-mă la pătrate, mutând piesele după cum le venea rândul Bucurându-mă de greutatea lor în palma mea, de alunecarea lor de-a lungul marmurei Constructorii, citisem eu, au făcut jucării capabile să joace șah Jucării la fel de mici ca nebunul din argint din mâna mea, în stare să învingă orice jucător, grăbindu-se să aleagă mișcările care să distrugă cele mai ascuțite minți din rândul creatorilor lor Nebunul scotea un sunet încântător când îl loveam de tabla de șah Am bătut un pic ritmul, întrebându-mă dacă mai era vreo miză în participarea la un joc pe care jucăriile l-ar fi putut stăpâni Dacă nu reușeam să descoperim un joc mai bun, atunci poate că mințile mecanice pe care Constructorii le-au lăsat în urma lor vor câștiga întotdeauna Holland mi-a ascultat porunca și n-a permis niciun vizitator, nicio cerere, nicio invitație Am stat singur în tot luxul camerelor sale de oaspeți și mi-am adus aminte A fost o vreme în care amintirile dureroase fuseseră îndepărtate de mine Le duceam într-o cutie de aramă până când, în cele din urmă, a trebuit să aflu Orice cutie închisă, orice secret, te va roade zi după zi, an după an, până când va ajunge la os Îți va șopti vechea poezie – deschide cutia, înfruntă pericolul sau întreabă-te – până când te va înnebuni, ce-ar fi putut să se întâmple dacă ai fi făcut-o Erau alte amintiri pe care aș fi vrut să le îndepărtez de mine, mult mai eficient, însă cutia m-a învățat o lecție Nimic nu poate fi îndepărtat fără o pierdere Chiar și cele mai rele dintre amintirile noastre fac parte din fundamentul care ne ține pe lume În cele din urmă, m-am ridicat în picioare, i-am răsturnat pe cei doi regi, și pe cel negru, și pe cel alb, după care m-am prăbușit din nou pe pat De data aceasta l-am lăsat să mă înghită și m-am cufundat în moscul alb al visului ei Mă aflam în Castelul Înalt, în fața ușilor de la sala tronului tatălui meu Cunoșteam deja scena Cunoșteam toate scenele pe care Katherine mi le înfățișa în spatele acelor uși Galen murind, dar cu indiferența mea acoperită de toate zilele ce-au trecut, astfel încât el a căzut ca un topor prin viețile amândurora Sau cuțitul tatălui meu, înfipt în pieptul meu tocmai la apogeul victoriei mele, când am ajuns la el, fiul spre tată, o amintire dureroasă a veninului său, direct în inimă — Am renunțat la jocuri, am spus Mi-am pus degetele pe mânerele ușilor impunătoare — Am avut un frate care m-a învățat o lecție ce mi-a rămas în minte Fratele Hendrick Un sălbatic, nu cunoștea frica Nici nu-i pomeneam bine numele, că apărea lângă mine – asemenea celor mai răi diavoli, invocați prin numele lor Ședea lângă mine în fața ușilor tatălui meu, cu un zâmbet și o bătaie de picior Fratele Hendrick, tuciuriu ca un maur, cu părul lung căzând în bucle negre, ajungându-i dincolo de umeri, cu mușchi subțiri, deșirat ca un trol și cu urma rozalie cu marginile zdrențuite ale unei cicatrici ce pornea de la ochiul stâng până la colțul gurii contrastând cu pielea jegoasă — Frate Jorg, a spus înclinându-și capul — Arată-i cum ai murit, frate, i-am zis La auzul vorbelor mele, a rânjit sălbatic, iar fratele Hendrick și lăncierul din Conaught au apărut din nou, dintr-un fuior neașteptat de fum Sulița Conaught e o armă urâtă, atât de zimțată, de parcă nici n-ar trebui să iasă vreodată afară, plină de lame tăioase pe toată lungimea ei Hendrick a primit lancea în pântece, așa cum mi-aduceam aminte, în sunetul puternic al zalelor care plesneau Ochii i s-au bulbucat, zâmbetul i s-a lărgit, răsucit acum și purpuriu Omul din Conaught îl avea în mână, țintuit în lancea aceea, prea departe de vârful sabiei lui Hendrick, chiar și dacă ar mai fi avut puterea s-o ridice — Mă cam îndoiesc acum că fratele Hendrick ar putea să iasă din lancea aia, am zis peste fantomele urletelor și amintirea săbiilor încrucișate Însă ar fi putut să lupte și poate, doar poate, s-ar fi eliberat Și-ar fi lăsat totuși mai mulți metri de mațe pe lamele alea decât cele rămase în trupul lui Ar fi putut încerca să lupte, dar câteodată singura opțiune este să ridici miza, să te arunci în partea cealaltă, să-ți forțezi adversarul pe calea pe care a ales-o, mai departe decât ar fi dispus acela să meargă Fratele Hendrick a scăpat sabia din mână și a azvârlit scutul de pe braț Apoi, cu amândouă mâinile, a prins lancea de-a lungul mânerului, dincolo de lame și s-a înfipt mai tare în ea Vârful a țâșnit negru și picurând din spatele lui, un metru de lemn și lame tăioase, și din doi pași și-a ajuns dușmanul — Privește, am spus Fratele Hendrick și-a izbit fruntea de fața lăncierului Două mâini însângerate s-au încleștat pe gâtul omului din Conaught și l-au tras mai aproape Hendrick a căzut, ținându-și victima strâns, cu dinții înfipți în gâtul lui Fumul s-a răsucit deasupra amândurora — Lăncierul ăla ar fi trebuit s-o lase baltă în ziua aia, am spus Tu ar trebui s-o lași baltă acum, Katherine Am apucat mânerele ușilor de la sala tronului și am tras, nu de metal, ci de valul negru al visului, de visele febrile ale vremurilor de demult, când asudam din pricina infecției rănilor provocate de spini Înghețul a început să se împrăștie din degetele mele, de-a lungul bronzului și al lemnului, iar din toate balamalele și marginile ușilor a început să se scurgă puroi Miasma lui dulceagă m-a tras în noaptea în care m-am trezit, acoperit de sudoare și de suferință, ca să-l găsesc pe omul călugărului Glen, Inch, cu mâinile pe mine La nouă ani n-am înțeles prea multe, însă felul în care s-a tras înapoi, expresia de pe fața lui blajină, broboanele de sudoare care-i curgeau de parcă febra-l cuprinsese și pe el, toate m-au ajutat să aflu ce e-n mintea lui S-a întors fără nicio vorbă și s-a îndreptat spre ușă, grăbit, dar fără să fugă Ar fi trebuit să fugă Nu simțeam metalul rece în mâna așezată pe bronzul înghețat al mânerelor, ci greutatea și fierbințeala vătraiului pe care-l smulsesem dinaintea focului Ar fi trebuit să fiu mult prea slăbit ca să mă țin pe picioare, dar m-am scurs de pe masa pe care îmi storceau sângele și-mi curățau puroiul, am lăsat să-mi cadă cearșaful și am alergat gol pușcă spre focul dogoritor L-am prins pe Inch la ușă, iar când s-a întors, i-am înfipt vătraiul între coaste A guițat precum porcii căsăpiți de măcelar Am avut doar o singură vorbă pentru el Un nume „Justice” Am răscolit focul ca să nu se facă prea cald, cu toate că febra îmi făcea dinții să clănțănească, iar mâinile îmi tremurau prea tare ca să le mai pot folosi Am dat foc apoi, ca să curăț totul Să ard orice urmă a lui Inch și a nelegiuirii lui Să distrug orice amintire a slăbiciunii mele și a eșecului — Am vrut să rămân acolo, am spus cu vocea șoptită, pentru că ea m-ar fi auzit oricum Nu-mi aduc aminte când am plecat Nu-mi aduc aminte cât de aproape au venit flăcările M-au găsit în pădure Voisem să ajung la Fata-Care-Așteaptă – Primăvara, să zac pe pământ, acolo unde îmi îngropasem câinele, și să aștept împreună cu ea, dar m-au prins înainte să ajung acolo Am ridicat capul — Însă nu acolo mă duc în noaptea asta, Katherine Anumite adevăruri le cunoști, dar nu le spui Nici măcar ție însuți, în întunericul nopții, când toți rămânem singuri Sunt amintiri pe care le vezi și totuși nu le vezi Lucruri puse deoparte, abstractizate și golite de înțeles Unele uși, atunci când sunt deschise, nu mai pot fi închise înapoi Știam asta, chiar și la nouă ani o știam Și iată, o ușă pe care o închisesem cu mult timp în urmă, precum capacul unui coșciug, când nu prea mai e indicat să-i vezi conținutul Frica mi-a cutremurat mâinile și le-am încleștat și mai mult Nimic din mine nu-și dorea asta, însă aveam s-o alung pe Katherine din visele mele și să-mi primesc nopțile înapoi – iar sinceritatea avea să fie arma mea cea mai ascuțită Am tras de mânerele acelor uși de gheață și de stricăciune, m-am aruncat spre ele și am simțit de parcă mi-am înfipt o suliță în pântece, centimetru cu centimetru blestemat Ușile s-au deschis cu un scrâșnet de protest, nicidecum spre sala tronului, spre Curtea tatălui meu, ci spre o zi mohorâtă de toamnă, pe o cărare bătută care ajungea în valea în care se afla mănăstirea — Al dracului să fiu dacă am s-o fac! Fratele Liar a fost blestemat cu multă vreme în urmă, însă niciunul dintre noi nu aducea vorba despre asta În schimb, ședeam în noroiul drumului și în răcoarea unei brize jilave, dinspre apus, și priveam mănăstirea — O să te duci acolo și o să le ceri să-ți vadă de rană, a spus din nou Burlow cel Gras Burlow putea mânui sabia mai bine decât oricine și omorî pe oricine Nu era fericit cu toată slănina aceea de pe el, însă n-avea autoritatea pe care o exercita fratele Price — Al dracului să fiu dacă… Fratele Rike l-a plesnit peste ceafă pe Liar și acesta s-a năpustit înainte în noroi Grumlow, Roddat, Sim și ceilalți s-au adunat la coatele lui Rike — N-are cum să vadă prea mult, am zis S-au întors ca să se uite la mine, lăsându-l pe Liar să se ocupe de cei patru, în timp ce noroiul de pe drum îi picura de pe haine Sigur că-l omorâsem pe Price cu trei pietre, dar eram totuși un puștan slăbănog de doar zece ani, iar frații n-aveau de gând să mă asculte Faptul că încă mai trăiam se datora în egală măsură agerimii mâinii ce ținea cuțitul și protecției Nubanezului Aveau să mai treacă doi ani, după ce Sir Makin m-a găsit, timp în care atât el, cât și Nubanezul mi-au păzit spatele, înainte să pot lua decizii pe față în numele fraților — Ce-i asta, sfrijitule? Rike nu mă iertase pentru moartea lui Price Cred că se simțea de parcă i-l furasem cumva — N-o să vadă prea mult, am spus O să-l ducă la infirmerie De obicei, e o clădire separată Și n-o să-l piardă din ochi, pentru că arată de parcă ar vrea să fure bandajele în timp ce-l oblojesc — Ce știi tu? Gemt a lovit cu piciorul așa încât să treacă pe lângă mine N-avea destul sânge-n el să riște un contact direct — Știu că nu-și țin aurul în infirmerie, am spus — Trebuia să-l trimitem pe Nubanez acolo, a spus fratele Raw; a scuipat în direcția mănăstirii, aruncând cu boltă proiectilul de flegmă la o distanță apreciabilă Lasă-l să-și pună-n aplicare metodele păgâne pe pioșii ăia… — Trimiteți-mă pe mine, am zis Nubanezul nu se arătase deloc entuziasmat de aventură din clipa în care Burlow cel Gras a închipuit-o pentru prima dată Cred că Burlow sugerase să atacăm Sf Sebastian doar ca să oprească văicărelile lui Rike Și ca să le dea fraților ceva în jurul căruia merita să se unească mai mult decât sub conducerea lui șovăielnică — Și ce-o să faci? Le ceri s-aibă milă de tine? a pufnit Gemt în râs Maical i-a ținut isonul din spatele rândului, fără să aibă habar care era poanta — Da, am răspuns — Păi… au un orfelinat Burlow și-a frecat barba nerasă, împăturindu-și câteva bărbii în plus Am ridicat tabăra la câțiva kilometri în spate, de-a lungul drumului, într-o pădure de arini și ulmi încolăciți, trăsnind a duhoare de vulpe În înțelepciunea lui, Burlow hotărâse că trebuia să mă apropii de mănăstire puțin după răsăritul soarelui, după ce toți dinăuntru își vor fi terminat rugăciunile de dimineață Frații au aprins focuri de tabără printre copaci, iar Gains a luat cazanul din căruț ca să-l așeze peste cea mai înaltă flacără Noaptea s-a dovedit a fi blândă cu norii care se rostogoleau, pe măsură ce bezna era tot mai groasă Aroma fripturii de iepure a început să se împrăștie Eram douăzeci de voinici sau cam așa ceva Burlow se învârtea de colo-colo, împărțindu-le oamenilor sarcinile: Sim și Gemt să păzească drumul, bătrânul Elban să șadă lângă țarcul cailor și să fie atent la lupi Fratele Grillo a început să ciupească harpa lui cu cinci corzi – mă rog, a lui de când o luase de la un om care chiar era în stare să cânte la ea –, iar undeva în întuneric o voce ascuțită depăna Jalea Reginei Fratele Jobe era cel care cânta în seara aceea Obișnuia să cânte numai când se făcea mult prea întuneric ca să mai vadă ceva, ca și cum în noaptea oarbă devenea un alt flăcău, dintr-un alt loc, și putea răcni cântecele pe care acel băiat le învățase — Nu credeți c-ar trebui să-i jefuim pe cei din Sf Sebastian? am întrebat întunericul Întunericul mi-a răspuns cu vocea adâncă a Nubanezului — Sunt oamenii tăi sfinți De ce vrei să furi de la ei? Am deschis gura, după care am închis-o la loc Mă gândisem că voiam doar să-mi clădesc reputația împreună cu frații mei de drum și să împrăștiem niscaiva din furia ce clocotea înlăuntrul meu Mai mult de atât totuși… erau într-adevăr oamenii mei sfinți, toți călugării aceia din fortăreața mănăstirii lor, ai cărei pereți de piatră răsunau de psalmi, cărând cruci aurite din capelă spre biserică Vorbeau cu Dumnezeu și poate că el le răspundea, însă nedreptățile ce mi se făcuseră n-au tulburat niciun pic apa adâncă a serenității lor Voiam să le bat la ușă Poate că gura mea le-ar fi cerut adăpost, dar de fapt i-aș fi întrebat „de ce?” Orice-ar fi fost distrus înlăuntrul meu, începuse să mă strângă mult prea tare ca să mai poată fi ignorat Aș fi scuturat lumea toată până i-ar fi clănțănit dinții-n gură, dacă de asta era nevoie ca să-i fac să scuipe răspunsul De ce? Fratele Jobe și-a terminat cântecul — E ceva ce trebuie făcut, un loc în care trebuie mers, am spus — Am eu un loc în care trebuie mers, a răspuns Nubanezul — Unde? Dacă n-aș fi întrebat, n-ar fi spus nimic Nu puteai lăsa o pauză prea lungă care să-l silească pe Nubanez s-o umple — Acasă, a spus el Acolo unde-i cald Când o să am destui bani, o să merg pe Coasta Calului, la Kordoba, și-am să traversez strâmtorile cu o corabie Din portul Kutta, mă pot duce acasă pe jos E un drum lung, de câteva luni, dar trece pe meleaguri pe care le cunosc, pe lângă oameni pe care-i cunosc Aici însă, în imperiul ăsta al tău, un om ca mine nu poate călători prea departe, nicidecum singur, așa că aștept până când soarta ne va conduce pe toți către sud — De ce-ai venit aici dacă nu-ți place deloc? am întrebat simțindu-mă lovit de respingerea lui, deși nu spre mine țintise — Am fost adus aici În lanțuri S-a lăsat pe spate nevăzut Aproape că puteam auzi lanțurile la fiecare mișcare a lui Nu a mai scos niciun cuvânt Dimineața s-a furișat prin pădure, risipind ceața A trebuit să-mi las cuțitele și sabia cea scurtă în grija Nubanezului Și fără mic dejun Stomacul chiorăitor avea să vorbească în numele meu la poarta călugărilor — Bagă la cap cum e împărțit locul, Jorg, mi-a spus Burlow, de parcă fusese ideea lui de la bun început Fratele Rike și fratele Hendrick se uitau la mine fără să scoată niciun sunet, doar hârșâindu-și tocilele de-a lungul oțelului săbiilor — Află unde dorm soldații, a spus Kent cel Roșu Știam că acești călugări aveau gărzi de mercenari, oameni din Conaught, poate chiar soldați din Reams trimiși de lordul Ajah, însă întreținuți și plătiți de abație — Fii cu băgare de seamă acolo, Jorg, a bolborosit Elban Bătrânul se îngrijora prea mult Ai fi crezut că un bărbat de vârsta lui nu-și mai face atâtea griji, dar nici pomeneală Așa că am pornit la drum și am lăsat ceața să-i înghită pe frații rămași în urmă După o oră, am ajuns ud din cauza ceții și cu picioarele înnoroite până la genunchi pe drumul de unde cercetasem pentru prima dată mănăstirea Am mai mers câteva sute de metri înainte ca ceața să dezvăluie vederii himera formei întunecate, abia perceptibilă, a clădirii, pentru ca după alți zece pași himera să devină realitate, o mulțime de clădiri răspândite pe fiecare mal al râului Bent Auzeam tânguiala apei rostogolite de roata morii, înainte să se reverse pe pământurile fermierilor, în josul văii către răsărit Fumul lemnului ars mi-a gâdilat nările, iar la mirosul slab de prăjeală, stomacul mi-a chiorăit îndatoritor Am lăsat în urmă brutăria, berăria și crama, case din blocuri de stâncă mohorâte, ce se deosebeau doar prin aroma pâinii, malțului și a berii Toate păreau părăsite, slujbele de dimineață solicitând până și prezența fraților laici de la munca lor de pe câmp, de la heleșteu sau din cocină Poteca dinspre biserică străbătea cimitirul cu pietre funerare, toate piezișe, de parc-ar fi plutit pe mare Doi copaci uriași dintre morminte umbreau cele mai măcinate pietre dintr-o parte Doi arbori de tisă hrăniți de hoituri, ecouri ale unor credințe mai vechi, se înălțau mândri acolo unde oamenii își trăiau viețile în slujba lui Hristos cel alb M-am oprit ca să culeg un fruct roșu deschis din copacul cel mai apropiat Era tare, cu pielea acoperită de praf L-am răsucit între degete, poate era un fel de amintire a cărnii pierdute, sorbite de rădăcinile acelea, scufundate în sângele credincioșilor în descompunere Ritmurile imnurilor religioase răzbăteau în tot cimitirul, în timp ce călugării se pregăteau să încheie slujba de dimineață Am hotărât să aștept Burlow plănuia să plece spre nord cu comorile din Sf Sebastian Să ajungă pe coastă, acolo unde, într-o zi senină, puteai să te uiți în largul Mării Liniștite și să vezi navele a mai bine de jumătate de duzină de nații Poate că portul Nemla dădea bir către Reams, dar nu acorda niciun pic de atenție legilor lordului Ajah Căpeteniile piraților aveau puterea, iar un bărbat putea să vândă cam orice într-un astfel de loc, de la relicve religioase până la carne de om Cel mai adesea, cumpărătorul avea să fie un localnic din Insule, un brettan din pământurile înecate, cu toții marinari Se spunea că, dacă toți oamenii din Brettan și-ar fi părăsit corăbiile în același timp, n-ar fi încăput cu toții pe Insule Nubanezul mi-a îngânat odată un cântec din Insulele Brettan Zicea că au inimi de stejar, însă Nubanezul mi-a spus că, dacă inimile lor erau din stejar, atunci sângele lor trebuie că se hrănise cu tisă, un copac mult mai întunecat și mai vechi Din tise erau făcute și arcurile lor mari, cu ajutorul cărora zeci bărbați din Brettan măcelăriseră mai mulți oameni de-a lungul anilor decât fuseseră doborâți de glonț sau ghiulea în puținii ani ai Constructorilor Am așteptat lângă ușile bisericii când cântecele s-au terminat, însă, cu toate că stranele scârțâiau și vocile deja murmurau, n-a ieșit nimeni afară S-a lăsat liniștea și, în cele din urmă, am pus mâna pe uși și le-am împins spre sala tăcută dindărătul lor Lumina care intra prin fereastra cu vitralii cădea multicoloră în jurul bărbatului, un petic verde deasupra capului făcându-i chelia să pară oarecum stranie În timp ce-l așteptam să isprăvească din deranjul atotputernicului pe care eu nu-l cunoșteam, mi-a trecut prin cap că nu știam cum să-i cer adăpost Teatrul nu făcea parte din aptitudinile mele și, cu toate că-mi treceau prin minte cuvintele de care aș fi avut nevoie, îmi dădeam seama cât de fals ar fi sunat ele, vorbe aspre ieșind dintr-o gură cinică Unii spun că cel mai greu de rostit cuvânt este „iertare”, dar pentru mine întotdeauna a fost „ajutor” În cele din urmă, am hotărât să-mi folosesc punctele tari Nu voiam să stau după călugăr, să-și isprăvească murmurele tăcute, și nu voiam să cer ajutor — Am venit să mă fac călugăr, am spus, sub rezerva nerostită că iadul va îngheța, iar raiul va lua foc înainte să-i las să-mi taie părul Bărbatul s-a ridicat fără grabă și s-a întors spre mine, în vreme ce culorile vitraliilor se lungeau peste cenușiul veșmântului — Îl iubești pe Dumnezeu, băiete? — Nu l-aș putea iubi mai mult de-atât — Și te căiești pentru păcatele tale? — Cine n-o face? Ochii i s-au încălzit, iar fața i s-a înmuiat când am zis asta — Și ești umil de felul tău, băiete? — N-aș putea fi mai umil de-atât, am răspuns — Te pricepi la vorbe, băiete A zâmbit Liniile ce porneau de la colțurile ochilor arătau că zâmbea des — Poate prea priceput Prea multă istețime poate fi o povară pentru om, odată ce așază mintea înaintea credinței, a adăugat cu degetele celor două mâini unite în formă de turlă În orice caz, ești prea tânăr ca să devii novice Du-te acasă, băiete, înainte ca părinții tăi să bage de seamă c-ai plecat — Nu am mamă, am răspuns Și nici tată Zâmbetul i-a slăbit — Atunci, asta-i cu totul altceva Avem orfani aici, salvați de pe drum și de la ispitele lui, educați pe calea Domnului nostru Dar cei mai mulți ajung la noi când sunt mici, iar viața nu-i una ușoară, băieții noștri muncesc din greu pe câmp și la școală și avem reguli Multe reguli — Am venit să fiu călugăr, nu un orfan Un frate, nu un fiu N-aveam de gând să devin călugăr, dar faptul că mi s-a spus „nu” a aprins un foc în mine Știam că eram distrus, luam foc la orice refuz, simțeam cum mi se urcă sângele în cap la cea mai mică provocare, dar a ști și a îndrepta asta erau două lucruri complet diferite — Mulți dintre novicii noștri provin din rândul băieților adăpostiți aici, a rostit fără să arate că percepuse mânia mea Eu însumi am fost lăsat pe treptele bisericii pe când eram un bebeluș, cu mulți ani în urmă — Aș putea începe așa, am ridicat eu din umeri ca și cum m-aș fi lăsat convins A încuviințat și m-a privit cu ochii ăia binevoitori Mă întrebam dacă rugăciunile lui avea ecou în urma lui Oare îi răspundea Dumnezeu sau vechii zei îi șopteau din tisă ori poate că zeii Nubanezului îl chemau să traverseze strâmtorile din raiul aglomerat de deasupra Africii? — Sunt abatele Castel, a spus — Jorg — Dacă mă vei urma, o s-avem grijă cel puțin să primești de mâncare, a zâmbit el din nou, cu acel zâmbet care voia să-mi arate că mă place Și poate, dacă alegi să rămâi, încercăm să vedem dacă reușești să-l iubești pe Dumnezeu ceva mai mult și să fii ceva mai umil Prima zi mi-am petrecut-o scoțând cartofi împreună cu alți doisprezece orfani aflați în grija mănăstirii Sf Sebastian Băieții aveau de la cinci la paisprezece ani, o gașcă mai amestecată decât se poate închipui, unii serioși, alții sălbatici, însă cu toții încântați de prezența băiatului cel nou, care să alunge monotonia legată de noroi și cartofi, cartofi și noroi — Familia te-a lăsat aici? a rostit Orscar întrebarea, iar restul au rămas să asculte Era un băiat scund, uscățiv, cu smocuri de păr negru de parcă ar fi fost tuns în graba mare și amândoi obrajii plini de noroi Am presupus că avea opt ani — Am plecat, i-am răspuns — Pe mine m-a adus bunicul, a spus Orscar sprijinindu-se în furcă Mama a murit, iar tata nu s-a mai întors din război Nu mi-i amintesc prea bine Alt băiat, mai înalt, a pufnit la auzul poveștii lui Orscar, fără să scoată o vorbă — Am venit să mă fac călugăr, am zis, apoi am înfipt sapa adânc și am întors aproape o duzină de cartofi, cel mai mare dintre ei rămânând înfipt în dinții furcii — Idiotule, a zis cel mai mare dintre băieți și m-a împins de umăr cât colo, ridicând capătul furcii Dacă-i zgârii, n-o să reziste nicio săptămână Tre’ să simți pământul, să sapi în jurul lor A scos leguma spartă Mi-am închipuit pentru o clipă cum ar fi fost să mă năpustesc la el și să înfig furca-n el, dintele din mijloc să-i nimerească mărul lui Adam, în vreme ce ceilalți doi i-ar fi pironit gâtul de-o parte și de alta Eram curios dacă nu-i trecuse măcar prin cap gândul pericolului în timp ce se uita urât la mine, pe deasupra armei îndreptate fix spre el N-ar fi rezistat nicio săptămână — Cine-ar vrea să fie călugăr? s-a apropiat un băiat de vârsta mea, trăgând după el o desagă plină Pe sub murdărie, părea să fie destul de spălăcit, cu rânjetul țeapăn, de parcă ar fi știut exact la ce mă gândeam — Mă gândesc c-o fi ceva mai bine decât asta, nu? am întrebat coborând furca — Io aș înnebuni, a spus el Te rogi, te rogi și iar te rogi Și citești Biblia în fiecare zi Și tot copiatul ăla Toată munca aia cu pana, să copiezi vorbele altora, fără să le scrii niciodată pe ale tale Vrei să petreci cincizeci de ani făcând așa ceva? A tăcut mâlc atunci când unul dintre frații mireni s-a repezit spre noi peste gardul viu — Gata cu flecăreala, la muncă! Și am început să săpăm Se vede treaba că poți găsi o oarecare satisfacție și în săpat Să scotocești căutând cina, să ridici pământul și să scoți din el cartofii mari și tari, să te gândești la ei copți, zdrobiți, prăjiți în ulei, e tare bine Mai ales dacă nu ai fost tu acela nevoit să îngrijești câmpul și să smulgi buruienile în ultimele șase luni Muncile de felul ăsta îți golesc mintea și lasă loc noilor gânduri să se ivească din cele mai nebănuite colțuri În clipele de odihnă, atunci când noi, orfanii, ne uitam unii la alții, cu fețele murdare de noroi, sprijinindu-ne în furci, fără să bagi de seamă, se încheagă o camaraderie Spre sfârșitul zilei, mi-a trecut chiar prin cap că flăcăul cel mare, David, ar fi putut să-mi mai spună încă o dată că sunt idiot și ar fi scăpat nevătămat Când umbrele serii s-au lăsat peste brazdele câmpului, ne-am târât și noi înapoi spre mănăstire Ne-au dat de mâncare în casa frăției, unde frații hirotoniți ședeau pe o estacadă lungă, cei mireni pe alta, iar orfanii, înghesuiți în jurul unei mese joase și pătrate Am mâncat grămezi de chiftele de cartofi, fripte în untură de porc, cu legume de toamnă N-am mâncat în viața mea ceva mai bun Iar băieții sporovăiau Arthur povestea că bunicul lui făcea pantofi înainte să-l lase vederea Orscar ne-a arătat crucea de fier pe care taică-său i-a dat-o înainte să plece O chestie grea, cu un cerc de email roșu în punctul de răstignire În loc de sângele lui Hristos, a zis Orscar David a spus că s-ar putea înrola ca soldat pentru lordul Ajah, asemenea lui Bilk și Peter, care au fost văzuți patrulând pe lângă Brent Vorbeau cu toții, de multe ori chiar deodată, râdeau, îndopându-se cu mâncare, povestind tot soiul de prostii, despre jocurile pe care le jucau, despre visele pe care le aveau, despre ce-ar fi putut să fie și despre ce-ar fi dacă Discuții de-ale copiilor, așa cum obișnuiam și eu cu Will să avem Era ciudat să te gândești că băieții ăștia, care erau îngrădiți de atât de multe reguli, păreau atât de liberi, iar frații mei de drum, dezlegați de lege ori de conștiință, erau atât de reținuți și înverșunați în discuțiile lor, nu scoteau o vorbă care să nu fie tăioasă sau grea, de parcă erau toți prinși în capcană și se străduiau să scape în fiecare clipă a vieții Orfanii dormeau în propriul lor dormitor, o clădire solidă din piatră, cu acoperiș de tablă, curată pe dinăuntru și goală ca o chilie de călugăr M-am întins printre ei, comod, pe salteaua din paie Somnul ne-a prins destul de iute pe toți Munca cinstită e cea care-ți permite așa ceva M-am trezit totuși în puterea întunericului și-am rămas să ascult sunetele nopții, furișatul șoarecilor printre saltelele de paie, sforăiturile și mormăielile limbilor încleiate de somn, bufnițele plecate la vânătoare și vuietul apei prin roata morii M-am gândit la frații mei de drum, pradă coșmarurilor, cu trupurile împrăștiate printre copaci Aveau să se trezească în curând, rupți de foame, și să se îndrepte încoace Un călugăr a venit după noi înaintea zorilor, în așa fel încât să fim spălați și pregătiți pentru slujba de dimineață — Fără muncă azi! a șoptit de lângă mine Orscar în timp ce se îmbrăca — Serios? — E duminică, tâmpitule David ridică obloanele folosindu-se de o prăjină lungă N-a făcut mare diferență — Duminica e pentru rugăciuni, a zis Alfred, împăciuitorul din lanul de cartofi — Și studiu, a adăugat Arthur, un băiat înalt și serios, cam de vârsta mea S-a dovedit că duminica însemna studiu suplimentar față de cel stabilit de călugări La început, am rezistat la lecții despre inscripții, studiul vieților sfinților, la o sesiune de repetiții – croncăneam ca o cioară Un călugăr mai bătrân a intrat la ultima lecție a zilei, cocoșat și cu un baston negru, cu ochii strălucitori, dar spălăciți pe sub smocurile gri de păr Avea o mutră acră, însă băieților părea că le era simpatic — Ah, un băiat nou Cum te cheamă, tinere? a vorbit iute și tare, ușor hârâit din pricina vârstei — Jorg, am răspuns — Jorg, ai? — Da, am zis, domnule — Sunt fratele Winter Niciun „domnule” Și sunt aici ca să predau teologie, a adăugat, după care a făcut o pauză, încruntându-se Jorg, ai? — Da, frate — N-am auzit niciodată de vreun Sfânt Jorg Nu-i așa că-i cam curios? Sfântul Alfred, Sfântul Orscar, Sfântul David, Sfântul Arthur, Sfântul Winter… N-ai niciun sfânt, băiete? — Maică-mea a crezut că ajunge ziua de Sfântul Gheorghe – Jorg fiind un derivat al lui George — Sfântul din Brettan? s-a întors el ca să tragă un scuipat și să tușească A căzut din rai pe când mările au înghițit pământurile alea Fratele Winter mi-a lăsat în pace numele și semnele lui rele și a început să ne predea teologie, după cum s-a lăudat S-a dovedit a fi distractiv și mi-a lăudat mintea ageră, așa că ne-am despărțit prieteni În cele două ceasuri rămase între vecernie și pavecerniță, am scăpat de lecții și de rugăciuni La cea mai mică aluzie, Orscar a început să se roage de mine să-mi arate mănăstirea – clădirile și acareturile M-a alergat în jurul ei cât de mult a putut până la căderea întunericului, dornic să-mi fie pe plac, de parc-aș fi fost fratele lui mai mare, iar aprobarea mea ar fi cântărit mai mult decât tot aurul din capelă Ne-am cățărat pe grămada de lemne de lângă casa milei, acolo unde țăranii veneau după pomană în anii de restriște, și am spionat din punctul nostru de observație soldații lui Ajah, încartiruiți acolo când nu erau de pază — Abatele zice că nu e nevoie de soldați peste tot Orscar s-a dat apoi jos, ștergându-și nasul cu mâneca — David zice însă că Sf Goodwin – asta-i în jos, spre Farfield – a fost călcat de hoți acum juma’ de an și a ars până la temelii A aflat de la novicele Jonas de la fierărie — În cazul unui atac, să n-ai încredere-n soldați, i-am spus Fugi spre râu și mergi în susul apei Nu te opri pentru nimic în lume M-am strecurat în noapte de lângă Oscar și m-am îndreptat spre drum, acolo unde poteca mănăstirii se întâlnea cu drumul cel lat Chiar și faptul că am șters-o așa rapid, în întuneric, mi se părea un act de trădare față de băiat Începuse să se țină după mine la fel ca Maical cu zâmbetul lui tâmpit când îl urma pe Gemt La fel cum Justice obișnuia să se țină după mine și William, ore în șir, fericit să fie împreună cu noi, bucuros din cale-afară dacă-l mângâiam, entuziasmat dacă Will îl lua în brațele lui mici și-și îngropa fața în blana lui Câinele ședea atunci de parcă ar fi consimțit să tolereze îmbrățișarea, de parcă nu acela fusese motivul pentru care umblase-n urma noastră o jumătate de zi, însă coada îl dădea de gol Elban aștepta puțin mai în josul drumului, ca o nălucă în lumina lunii — Ce se-aude, Jorg? Îl trimiseseră pe Elban pentru că nu arăta suspect, dar m-aș fi bazat oricând pe el într-o luptă împotriva a două plutoane de-ale lui Ajah Mă rog, nu într-o luptă dreaptă, dar nu prea mai vezi din astea prea des — Se-aude că sunt niște rezerve de aur și mai multe gărzi decât ar fi dispus fratele Burlow să facă înfrunte, bine înarmate și cu o fortăreață de apărare Locul ăsta a fost făcut să reziste — N-o să le placă veștile astea, Jorg A zis vess-tile, luptându-se cu s-ul Părea îngrijorat, deși se străduia s-o ascundă — Spune-i lui Burlow că nu ești decât mesagerul, i-am propus Și ține-te departe de Rike — Nu vii cu mine? s-a încruntat Elban și limba i s-a strecurat peste pielea rozalie a gingiilor — Una sau două chestii merită șutite Dacă le pot umfla, o să vin repede Dacă nu, o să m-alătur vouă mâine, la aceeași oră, și mergem împreună L-am lăsat mormăind „N-o să le placă asta, n-o le placă asta” Am numărat douăsprezece gărzi, niciuna dintre ele mai tinere decât Elban, și numai crucifixul pe care abatele îl folosea la vecernie merita să le pui la pământ În realitate, în ciuda lecției crude pe care mi-au dat-o propriul tată și spinii, prinsesem șoapta unui alt fel de viață pe câmpurile, în sălile și chiliile din Sf Sebastian și, cu toate că ascultam cu scepticism, voiam totuși să aud șoapta aceea ceva mai mult Tatăl meu m-a învățat să nu iubesc și să nu fac niciun compromis, spinii m-au învățat că până și legăturile de familie pot fi o slăbiciune fatală, că bărbatul trebuie să umble de unul singur, să aștepte momentul și să lovească atunci când are puterea în mână Câteodată părea însă că tot ceea mă mai lega de lecțiile acelea erau numai cicatricile pe care le lăsaseră ele pe mine În timp ce mă opinteam să fac cale-ntoarsă, mi-am dat seama că ceea ce îmi doream eu de la drum, de la frații mei de drum, nu era nicidecum aurul sau măcelărirea călugărilor Veneam din bogăție – știam cum a plătit cel nevinovat Ceea ce căutam eu era însă puterea care stă în mâinile nelegate de lanțurile societății, nesilite de vreun cod moral, statut cavaleresc ori de legile războiului Voiam să câștig superioritatea pe care Nubanezul mi-o arătase în donjonul tatălui meu, să fiu călit în luptă Iar toate acestea aveam să le găsesc în vremuri grele Aveam să-mi conduc frații spre cazanul în care Suta își înmuia săbiile și aveam să vedem ce se mai întâmplă Mi-am spus toate astea, dar nespus, în spatele acelor cuvinte, știam că poate îmi doream doar o ieșire dosnică spre zilele mai blânde, când mama mă iubea La urma urmei, eram doar un copil de zece ani, slab, nătâng și neformat Primisem lecțiile potrivite, însă toți profesorii știu că elevul va rămâne în urmă dacă lecțiile nu sunt susținute de repetiție Mirosul moscului alb a ajuns până la mine, a ajuns până acolo unde visătorul rămâne paralizat și își urmărește coșmarul Ședea lângă mine, nevăzută și de neatins, însă aproape, aproape lipită de mine atunci când mi-am scos amintirile la suprafață trecând prin ea Știam că simte amenințarea, cântărindu-i apropierea în bătăi de inimă, fără să știe însă nici natura, nici locul din care avea să atace Când m-am întors la mănăstire, am găsit gărzile aprinzând torțele în suporturi de fier în fața frăției Mai mulți călugări decât aș fi bănuit că adăpostește Sf Sebastian erau deja adunați în umbra zidurilor Evident că nu veneau toți la masă — Unde-ai plecat? Orscar mi-a sărit în față din întuneric Dacă aveam un cuțit, s-ar fi înfipt în el — Vine episcopul! a adăugat repede, pentru că veștile lui erau prea importante ca să aștepte un răspuns — Ce episcop? Unde? Nu părea o poveste verosimilă — Episcopul Murillo! Slujitorii lui tocmai ce-au ajuns înaintea procesiunii, ca să ne anunțe E pe drumul din nord O să vedem în curând luminile convoiului venind de pe dealul Jedmire Orscar sărea într-una de pe un picior pe celălalt, de parcă îi venea să facă pipi Poate că-i venea — Fratele Miles a spus că Vaticanul a trimis pentru el trăsura Papei Arthur ședea în fața noastră acum — Murillo se îndreaptă spre Roma — Îl vor face cardinal! Sunt sigur! Orscar părea mult prea entuziasmat de politica bisericii pentru un copil de opt ani — Unde sunt ceilalți? am întrebat, pentru că, în afară de Orscar și Arthur, niciunul dintre orfani nu venise să urmărească spectacolul Orscar a clipit — Poate că l-au mai văzut înainte Slujește la Sf Cheile A mai venit pe-aici Așa a spus Fratele Winter N-am lăsat asta să-mi strice planurile Mai văzusem episcopi De fapt, doi Episcopul Simon care slujea la Fecioara Maria din orașul Crath și episcopul Ferr, care l-a înlocuit pe Simon când îngerii l-au tras la ei, într-o noapte geroasă Oricum, aveam să stau să aștept să trag cu ochiul și la cel de-al treilea Poate că avea în trăsura lui comori care i-ar fi putut face fericiți pe frații mei de drum Dacă ceilalți băieți au găsit ceva mai interesant de făcut, n-aveau decât — E nepotul ducelui din Belpan, știai? a spus Arthur — Episcopul? A încuviințat Am ridicat din umeri Stareții unui ordin care a făcut jurământ de viață simplă și muncă grea pot avansa în rang pe baza cutiei unui orfan abandonat pe treptele bisericii Episcopii în catifelele și palatele lor păreau să fi fost puși acolo la păstrare de către rude înstărite, care se trăgeau din ramurile îndepărtate ale unei familii ilustre A trecut ceva vreme Torțele au început să pâlpâie, iar clopotul pavecerniței a dat de veste când, în sfârșit, am zărit procesiunea, călăreții înarmați în față, preoții pe jos, trăsura papală scârțâind, trasă de doi cai de povară, și mai mulți clerici târându-se după ei, iar la urmă de tot, doi călăreți în zale, ce purtau crucea sfântă, desenată cu roșu pe tunicile albe Trăsura sălta pe drum, șovăind între cele două șiruri de torțe ce formau un coridor către intrarea cea mare a frăției Vizitiul, un fel de spiriduș cu sprâncene cărunte și stufoase, stătea nemișcat, în vreme ce caii, cu capetele în pământ, fornăiau din când în când, asemenea bivolilor Cel mai important dintre cei trei preoți care mergeau înaintea trăsurii a venit să deschidă poarta și i-a întins brațul episcopului Murillo, cu toate că acesta nu părea să aibă nevoie de el S-a strecurat din interiorul întunecat al trăsurii, cu șuncile strânse în roșul sutanei Odată ieșit, s-a întins ca să-și ia mitra întinsă spre el din negură Nu-mi închipuiam că mai era loc acolo pentru un al doilea pasager Murillo și-a îndesat pălăria pe cap, iar transpirația părului său negru și cârlionțat a început să treacă prin panglica roșie de la baza ei A rămas drept, cu mâinile vârâte sub patrafirul ce-i ținea burta Aproape că m-așteptam să aud un râgâit puternic din gura aia cărnoasă, însă a mârâit și s-a dus ață către mănăstire Preotul șef și doi soldați l-au urmat îndeaproape Deși era gras, episcopul emana o energie neobosită Îmi aducea aminte de un vier amușinând Și de Burlow, un pic Ochii lui l-au zărit pe Orscar, apoi pe mine, când a ajuns în dreptul ușii Ne-a zâmbit, un soi de convulsie a buzelor, a mormăit ceva spre cel mai apropiat gardian și s-a făcut nevăzut înăuntru Slujba episcopului ne-a împiedicat să mergem la culcare, o bâzâială monotonă de rugăciuni în latină, în biserica plină ochi Noi, orfanii, ședeam împrăștiați printre călugări și nu vedeam altceva decât dosurile capetelor tunse Sfinți sau nu, călugării sunt o gașcă tare nespălată Fratele în vârstă din fața mea scotea frecvent niște damfuri diavolești pe care sfoara din jurul veșmântului nu le putea opri Avea două căpușe enorme în spatele urechii – nu-mi mai pot șterge imaginea din minte, două boabe roșii și umflate În sfârșit, împărtășania, iar șirul lung de oameni, lăsat în plata lui În capul rândului, l-am văzut pe abatele Castel luând cupa întinsă și sorbind din vasul lui aurit — Sângele lui Hristos, a intonat preotul care slujea sub privirea atentă a episcopului Vin Măcar anafura avea să alunece de data asta Ne-am târât înainte, mai încet decât o lumânare care se topește sub flacără Șezând în coadă, am băgat de seamă din nou că cei mai mulți dintre orfani lipseau și doar Orscar era în fața mea, iar undeva în spatele rândului, Arthur Apropiindu-ne de altar, l-am observat pe abate așteptând în umbra zidurilor Arăta ca un recrut potrivnic care încerca să se adune, să-și scoată pușca și să se arunce în luptă În hainele lui scumpe, episcopul i-a aruncat o privire răutăcioasă lui Castel O fi arătat el grăsan și blând, însă într-o altă viață ar fi putut fi unul dintre frații mei de drum, mânjit de sânge din cap până-n picioare Într-o altă viață, și Castel ar fi fost o altfel de victimă în mâinile unora ca Rike, Row sau Liar Mai aveam trei călugări în față până ne venea rândul Apoi doi Unul Orscar a urcat treapta, însetat după vinul de împărtășanie În mod normal, orfanii primeau trupul, nu și sângele Mai repede decât mi-aș fi putut imagina, abatele s-a năpustit în față, a ridicat băiatul pe sus și l-a scos din biserică Luat prin surprindere și amuțit de viteza cu care fusese răpit, Orscar n-a fost în stare să scoată niciun sunet înainte ca ușa frăției să se închidă în urma lor Absolut fiecare persoană din biserică a rămas nemișcată, uitându-se spre ieșire până când s-a stins și ultimul ecou al ușii trântite Murillo, deja roșu în obraji, s-a făcut stacojiu Încă o clipă de liniște, după care episcopul și-a întors privirea spre mine, înfuriat din motive pe care nu mi le puteam închipui A lovit cu cârja în pământ Preotul cu odăjdii argintii peste veșmintele din catifea neagră m-a fixat cu ochi reci și a ridicat cupa pentru împărtășanie, aproape goală deja Am băut, iar vinul era amar Ceilalți călugări au defilat prin fața lui, sorbind, în timp ce noi am rămas și-am așteptat Vinul îmi ardea și acum limba, de parcă puseseră la fermentat fiere în loc de struguri Moleșeala începea să mă cuprindă, urcând din piatra rece al podelei, prin picior, spre burtă, până când gândurile au început să plutească prin ea și n-am mai înțeles nimic din litania liturghiei În cele din urmă, după miezul nopții, episcopul a rostit cuvintele după care tânjesc toți copiii la orice slujbă: — Ite, missa est Sunteți liberi să mergeți M-am împleticit spre ușă, prinzându-mă de brațul unui călugăr ca să mă sprijin S-a scuturat de mine, cu o privire împietrită pe chip, de parc-aș fi fost atins de boală Biserica se lungea și se lățea, pereții și coloanele dansau precum reflexiile de pe lac — Ce? Am simțit din nou amăreala și limba n-a mai putut rosti niciun cuvânt Mâinile pipăiau în căutarea cuțitului pe care ar fi trebuit să-l am la cingătoare Mâinile cunoșteau cuțitul — Jorg? am auzit vocea lui Arthur și l-am văzut împins la o parte de către călugărul cu căpușe și mirosuri împuțite Cumva, am reușit să ajung la ușile care dădeau afară și m-am sprijinit de ele Aerul rece al nopții ar fi trebuit să m-ajute Ușile au cedat, deschizându-se ușor, și m-am strecurat printre ele Niște brațe puternice m-au prins ca-ntr-un clește Unul dintre soldații lui Murillo O cagulă neagră mi-a tăiat lumea din fața ochilor, niște mâini mă strangulau Mi-am smucit capul pe spate și-am auzit pocnetul unui nas rupt Mi-am pierdut cunoștința, fără să mai știu dacă eram sus sau jos, fără să mai văd, luptându-mă cu strânsoarea, înecându-mă, sufocându-mă, icnind în beznă Memoria a păstrat doar frânturi din timpul pe care l-am petrecut în camerele episcopului, însă frânturile acelea sunt clare și tăioase Nu mă împotrivisem niciodată atunci când Katherine mă atrăgea în coșmar Acum mă luptam cu ea, în timp voia să mă părăsească Mă luptam în timp ce trăgeam de fiecare dintre frânturile de amintiri, prin tunelul pe care ea îl deschisese – la fel ca fratele Hendrick și sulița lui din Conaught, nu-mi păsa dacă mă sfâșiau, câtă vreme simțea și ea ceva din toate astea Mirosul lui Murillo, parfum și transpirație Moliciunea depravată a burții lui Forța care mi-a răsucit brațele pân-au trosnit, până când durerea m-a ajuns din ceața nu știu cărui drog ascuns de vinul acela și a smuls icnete de după căluș Am făcut-o pe Katherine să se uite și să împărtășească cu mine, am făcut-o să primească și ea contaminarea, duhoarea grosolană a poftei lui, plăcerea puterii pe care o simțea, oroarea de a fi fost neajutorat Am lăsat-o să-l asculte cum grohăie Am făcut-o să înțeleagă câtă murdărie poate intra în tine, prea adânc ca să mai poată fi curățată, prea adânc ca să mai poți sângera, poate mult prea adânc ca s-o mai poți mistui I-am arătat cum se poate întinde pata aceea înapoi în timp, transformând toate amintirile copiilor în putregai și spurcăciune, până în viitor, răpindu-i culoarea și sensul Am ținut-o lângă mine, zăcând îmbibată de sânge și murdărie și durere, legată, orbită, amețită de drog și totuși agățându-se de el, de teama limpezimii pe care ar aduce-o cu sine un cap limpede N-o să spun că furia m-a ținut în viață Orele acelea otrăvite nu-mi ofereau nicio scăpare, nimic mai tentant decât moartea, dar poate că, dacă aș fi putut trece pe nesimțite în moarte, dacă aceasta ar fi fost o opțiune, atunci poate că furia ar fi fost cea care m-ar fi adus înapoi Pe măsură ce drogul își pierdea efectul și mi-am recăpătat atenția, nevoia de răzbunare a început să prindă contur, eclipsând toate celelalte nevoi minore precum fuga, alinarea durerii sau nevoia de a respira Lanțurile pot lega un om Un prizonier nu se poate elibera din cătușele bine legate decât după ruperea oaselor Funiile, în general, nu pot fi rupte, dar, dacă ești hotărât, poți scăpa de ele Cheia este lubrifierea Totul începe cu transpirația, dar, în scurt timp, va ceda și pielea, iar sângele va ajuta și el ca sforile aspre să alunece peste carnea crudă Episcopul nu s-a trezit N-am făcut niciun zgomot în timp ce-mi eliberam mâinile legate la spate Am alunecat din pat, strecurându-mă printre așternuturile de mătase pătate Ajuns pe podea, am luat cuțitul pentru fructe de pe noptieră și, la lumina focului aproape stins, am tăiat legăturile din jurul gleznelor Am ieșit gol din încăpere De parcă m-aș mai fi putut rușina de ceva Am luat cu mine cuțitul și vătraiul de lângă foc La acea oră târzie din noapte, coridoarele mănăstirii erau pustii Le-am străbătut fără să văd nimic, lovind din când în când pereții cu vârful cuțitului, ca să măsor drumul Auzeam cântări bisericești în timp ce mergeam, deși nu mai era nimeni treaz ca să le cânte Chiar și așa, auzeam un imn atât de pur în făgăduința pe care o promitea, de parcă toate cele sfinte și bune din lume fuseseră concentrate în câteva note și revărsate prin gurile îngerilor Îl aud chiar și acum când îmi amintesc de băieții aceia orfani, de săpatul în câmp, de noroi și cartofi, de lecții și de jocuri Îl aud de parcă ar ajunge la mine nedeslușit, printr-o ușă închisă Iar cântecul mi-a smuls o lacrimă, oh, frații mei, nu de durere, rușine sau trădare, ori din cauza șansei pierdute a mântuirii – doar pentru frumusețea acelui cântec O singură lacrimă s-a rostogolit fierbinte pe obraz Am ieșit pe ușa care ducea către grajduri, am tras zăvorul și am întors inelul greu, de fier Ambii soldații din partea cealaltă s-au întors, clipind, smulși din plictiseală I-am culcat la pământ cu două lovituri de vătrai, prima în tâmpla stângă a gardianului din dreapta, apoi, în tâmpla dreaptă a celui din stânga Pac, pac Nu meritau să li se spună soldați, învinși fiind de un băiat în pielea goală Unul a căzut în liniște, celălalt, Bilk presupun că era, s-a zvârcolit și a icnit Pe ăsta l-am înjunghiat în gât Asta l-a făcut să tacă Am lăsat vătraiul înfipt în el Grajdurile miroseau ca toate grajdurile Cum ședeam pe întuneric în mijlocul cailor, puteam să mă aflu oriunde altundeva M-am mișcat fără să scot un sunet, ascultând bocănitul copitelor, fornăielile și smucelile neliniștite ale cailor deranjați, fuga dezorientată a șobolanilor Am luat câtă funie am fost în stare să car și un cuțit folosit pentru tăierea pieilor Cercurile de funie îmi zgâriau umărul și spatele în timp ce mă întorceam pe coridoarele întunecate Am lăsat funia la ușa episcopului și m-am întors să iau un balot de paie și lampa soldaților Caii cei mari înhămați la trăsura Papei erau adăpostiți în cușeta cea mai apropiată de ușile grajdului Cel mai mare dintre ei a făcut un pas în afară când am deschis cușeta, cu capul în jos, părând mai mult adormit decât treaz I-am așezat priponul în jurul gâtului lui gros și l-am lăsat acolo Arăta de parcă avea să rămână nemișcat pentru totdeauna sau cel puțin până când cineva i-ar fi dat un motiv ca să se miște din nou Am presupus că soldații lui Murillo erau încartiruiți peste noapte, împreună cu cei ai lordului Ajah, în casa milei La un moment dat, călugării urmau să se pună în mișcare pentru rugăciunea de dimineață Nu știam când avea să fie asta și nici nu-mi păsa prea mult: aveam de gând să omor pe oricine îmi ieșea în cale Noaptea părea în continuare ca desprinsă dintr-un vis, probabil că era doar o rămășiță a acelei otrăvi pe care Murillo i-a obligat pe preoți să o strecoare în vin Lampa agățată în cârlig arunca umbre înguste pe pereți, formele mâinilor și picioarelor mele Am îndesat câteva mâini de paie sub streașină, acolo unde am putut să mă cațăr pe burlan sau pe pervaz Am mai îndesat niște paie între lemnele tăiate, stivuite pentru iarnă lângă peretele frăției Nu prea are ce să ardă într-o mănăstire din piatră, însă acoperișul este întotdeauna cea mai bună soluție Și, bineînțeles, camerele pentru oaspeți unde dormea episcopul puneau la dispoziție și mai mult combustibil, cu mai multe tapiserii, mobilă de lemn și obloane M-am dus în camerele preoților, doi dintre ei în camera din stânga episcopului și trei în cealaltă Le-am retezat gâturile în somn, ținându-le mâna pe gură în timp ce înfigeam lama cuțitului de pielărie prin piele, carne, cartilagiu și tendon, prin vene, artere și trahee Oamenii tăiați în felul ăla scot tot felul de sunete ciudate, ca un burduf ud care se dezumflă, stropșesc totul înainte să moară, însă în încurcătura așternuturilor nu se aude prea tare Am așternut paie gata să ardă și în camerele preoților Pe marele preot, cel care otrăvise cupa de vin pregătită pentru Orscar și pe care am băut-o eu, l-am tăiat L-am tăiat ca să crape însă i-am crestat și fața și m-am uitat cum răsare carnea pe sub lamă I-am retezat buzele și i-am scurs albul ochilor și m-am rugat, nu lui Dumnezeu, ci oricărui diavol dispus să-i ia sufletul, să-și ducă rănile cu el în iad Când m-am întors în camerele lui Murillo eram din nou îmbrăcat, în purpura sângelui preotului M-am uitat o vreme la burta lui răsfrântă în pat, o movilă neagră în lumina jăraticului, și am ascultat cum inspiră hârâit și cum scoate aerul cu un sforăit Era o enigmă Un bărbat puternic care se putea trezi ușor Nu voiam să fiu nevoit să-l ucid Ar fi fost prea mare îngăduința În cele din urmă, am ridicat ușor păturile, ca să-i scot la iveală picioarele I-am strecurat funia pe sub glezne în așa fel încât un metru din ea era pe un picior și un metru pe celălalt Nodul de spânzurătoare nu e greu de făcut și am folosit bucla ca să-i trag gleznele laolaltă, înainte să le leg strâns După aceea, am plecat cu roata de funie desfășurând-o în urma mea Pe drumul înapoi spre grajduri, am dat foc grămezilor de paie pregătite mai devreme Odată ajuns la grajduri, am tăiat funia și i-am legat capătul de gâtul unui cal Înainte să-i fac vânt acestuia, mi-au căzut ochii pe o straiță de cânepă aruncată pe podea, din care erau împrăștiate mai multe piroane negre și lungi M-am oprit ca să o iau Fratele Gains, pe care Burlow îl pusese să țină sub observație mănăstirea, spune că am venit prin cimitir mânând cel mai mare cal din lume și că tot cerul din spatele meu era aprins în roșu și portocaliu, pe măsură ce focul sălta pe acoperișurile de la Sf Sebastian Spune că am venit în pielea goală, acoperit de sânge, și că a crezut că eu eram acela care urla, până când s-a apropiat și a văzut expresia sinistră ce-mi pecetluia gura Fratele Gains, un om care n-avusese vreodată treabă cu religia, și-a făcut cruce și s-a dat la o parte fără niciun cuvânt când am trecut pe lângă el A văzut funia întinsă și s-a făcut mic, dându-se în spate, în vreme ce urletele se auzeau tot mai tare și mai pătrunzător Iar din întunericul nopții, luminat de flăcările de la Sf Sebastian, și-a făcut apariția târât pe jos episcopul Murillo, lăsând o urmă de sânge și piele pe pietrișul și nisipul de pe poteca cimitirului, în vreme ce oasele îi ieșeau de sub funia care-i lega gleznele rupte Am lăsat-o pe Katherine să împartă cu mine noaptea aceea Am lăsat-o să-i privească pe frați cum se aruncă pe cai și pornesc călare, strigând pe drum către vâlvătaia portocalie din depărtare A văzut cum l-am legat pe Murillo și felul în care, de groază, uitase agonia gleznelor lui sfârtecate Și am învățat-o cât de mult poate să dureze până când înfigi treisprezece piroane în țeasta unui bărbat, poc, poc, poc Cum noaptea se destramă în zi, iar frații se adună din nou, încărcați cu prăzi și relicve, negri de funingine Frații erau publicul meu, unii fascinați, asemenea lui Rike, cu noua lui cruce de fier în jurul gâtului, cu un cerc roșu de email – roșu pentru sângele lui Hristos Unii priveau cu groază, alții mai rezervați, însă cu toții erau atenți, până și Nubanezul, pe a cărui față nu se citea nimic în afara unor linii adânci, de tristețe — Suntem numai carne și murdărie, le-am zis Nimeni nu e curat și nimic nu ne poate spăla păcatele, nici sângele nevinovatului, nici sângele mielului Iar frații priveau cum un copil învăța ce poate să facă răzbunarea și ce nu poate Katherine și cu mine ne uitam împreună cum un copil învăța că un simplu piron de oțel poate să rupă în bucăți mintea unui om, făcându-l să râdă ori să plângă, făcându-l să-și piardă niște capacități esențiale, puțină memorie sau ceva din reținerea care-l făceau uman sau dădeau măsura demnității lui Am lăsat-o pe Katherine să se uite cum un cui bătut poate provoca schimbări atât de profunde, atât episcopului cu capul găurit, cât și băiatului care mânuiește ciocanul După aceea, i-am dat drumul Iar ea a fugit Visele aveau să-mi aparțină din nou Am renunțat la jocuri 9 M-am trezit în sunetul vocii lui Makin — Scoală-te, Jorg! La Bântuitul, aveam un paj școlit în arta tușitului discret și a creșterii graduale în volum, până când Alteța Sa Regală binevoiește să se miște Se pare că, în casa lordului Holland, „scoală-te! „era cea mai bună ofertă valabilă M-am luptat să mă ridic în capul oaselor, îmbrăcat tot în hainele pe care le purtasem și seara trecută, și mult mai obosit decât înainte să cad în pat — Bună dimineața și ție, lord Makin Tonul meu îi arăta limpede că nu vorbeam serios deloc — Miana e aici, a spus el — În regulă, am zis și m-am rostogolit jos din pat drept în picioare, încă amețit de somn Să mergem! — Nu te razi? Mi-a întins pelerina culeasă de pe scaun — E noua modă, am răspuns și am ieșit pe coridor, pe lângă gărzile postate la ușă La stânga sau la dreapta? — La stânga E în camera albastră Și da, lordul Holland avea o cameră întreagă de mărimea naosului unei biserici, dedicată în totalitate culorii albastre Miana ședea acolo, palidă și drăguță, cu mâinile împreunate peste burtă Marten era lângă ea, sprijinit într-un toiag, cu fața neagră de vânătăi În partea din spate a încăperii, zece oameni din garda mea, cu pelerinele legate cu vierul Ancrath din argint, ședeau adunați în jurul unui cufăr negru Sir Riccard era împreună cu ei Am traversat camera și am înconjurat-o pe Miana cu brațele Aveam nevoie să o ating cu mâinile după ce fusesem închis într-un vis cu mâini care nu erau ale mele și care încercaseră să o ucidă Și-a lipit capul de obrazul meu, fără niciun cuvânt Mirosea plăcut Nimic special, doar plăcut Makin a intrat după mine și a închis ușa — L-am văzut pe asasin, am spus Un bărbat alb, trimis de Vatican sau făcut să pară astfel Te-am văzut cum îl omorai Pe tine și pe Marten, am continuat înclinând din cap spre acesta, pentru că el știa foarte bine ce însemna asta pentru mine Miana și-a ridicat privirea spre mine, ochii măriți de surpriză începând să se îngusteze de tulburare, chiar de îndoială — Cum? — Cred că a folosit magia visului ca să arunce tot castelul în somn, chiar și pe trolii de dedesubt Când folosești astfel de metode și-ți risipești puterea atât de nepăsător, devii vulnerabil în fața altora cu astfel de abilități Poate ceva de la Sageous s-a transmis la mine atunci când l-am omorât În orice caz, știi că visez urât, am ridicat eu din umeri E mult mai ușor să cazi pradă farmecelor dintr-un coșmar decât dintr-un somn nevinovat N-am spus nimic despre Katherine Nu mi s-a părut înțelept să-i aduc aminte că o altă femeie îmi umplea nopțile Marten a scos la iveală un sul de hârtie, trei monede de aur și un inel cu sigiliu: — Am găsit astea asupra lui Inelul avea o gravură în montură de argint, un carneol lucrat cu un instrument complicat, sigiliul papal cu o linie Îi conferea celui ce-l purta o autoritate asemănătoare cu aceea a unui cardinal L-am lăsat să cadă înapoi în palma lui Marten și am luat sulul de hârtie — Un mandat pentru moartea ta, Miana — A mea! Era mai mult scandalizată decât înfricoșată — E frumușel Scribul îl decorase foarte elegant și nu se zgârcise cu foițele de aur Muncise cel puțin o săptămână la el — Se prea poate să fie falsuri, dar mă îndoiesc Deranjul falsificatorilor ar fi mai mare decât orice câștig Și, în afară de asta, Papa ar avea motive întemeiate Miana a făcut un pas înapoi cu ochi înflăcărați — Motive întemeiate! Ce ofensă am adus eu vreodată bisericii? a întrebat împreunându-și brațele și mai strâns — Ca să mă pedepsească pe mine, draga mea, am spus întinzând mâinile în semn de recunoaștere a vinovăției Se pare că, în cele din urmă, Vaticanul a făcut legătura dintre mine și jaful de la Sf Sebastian și, mult mai important pentru ei, a făcut legătura cu mutilarea episcopului Murillo Ap Belpan — Dar tu ești stăpân peste Belpan acum Granița aceea a dispărut Furia îi întuneca judecata — Probabil că partea cu „episcopul” i-a înfuriat, am spus — Atunci, mandatul ar trebui să fie pe numele tău! a spus Miana — Biserica nu privește cu ochi buni uciderea regilor E împotriva convingerilor sale legate de dreptul divin Mai degrabă m-ar plesni peste mână și mi-ar cere să fac penitență Dacă asta nu funcționează, atunci poate c-aș muri de febră în toiul iernii, dar niciodată ceva atât de evident ca un asasin plătit — Ce vom face? a întrebat Marten Își păstra calmul în voce, dar cred că dacă i-aș fi spus să ia zece mii de oameni și să asedieze Roma ar fi plecat fără să întrebe nimic — Cred c-ar trebui să deschidem cufărul, am zis Sper că i-a dat cuiva prin cap să aducă și cheia Miana a pescuit piesa grea de oțel de sub fustele ei și mi-a așezat-o în palmă, încă păstrând căldura ei Am făcut semn gărzilor să se dea la o parte și am băgat cheia în lacăt — E un fel de armă? a întrebat Makin, așezat acum lângă Miana, cu brațul petrecut în jurul ei — Da, am răspuns Un fel de armă Am dat capacul pe spate Monede de aur, stivuite și legate în fișicuri, ajungeau până aproape de capac, o mare de monede, îndeajuns pentru a cumpăra de zece ori reședința lui Holland — Asta, a făcut Makin lăsând să-i cadă brațul de pe umărul Mianei în timp ce se apropia, e o grămadă de aur — Doi ani de taxe adunate de la șapte națiuni, am răspuns — O să-ți angajezi propriii asasini? a întrebat Marten — Poți să angajezi o armată cu aurul ăsta Una foarte mare, a spus Makin, aplecându-se atât de mult, încât lumina reflectată îi făcea fața să pară aurie — Nu Am închis înapoi capacul, iar Makin a tresărit — Vei construi catedrala, a făcut Miana — Lăudat fie Domnul pentru femeile istețe! Băiatul ăla pe care-l dospești pentru mine acolo va fi strașnic de inteligent — Construiești o catedrală? a întrebat Makin clipind Marten a rămas tăcut Marten avea încredere în judecata mea Prea multă încredere, câteodată — Un act de căință, a explicat Miana Jorg are să-și cumpere cea mai scumpă indulgență din istorie — Și bineînțeles că Papa este obligat prin tradiție și prin datoria lui să asiste la sfințirea oricărei noi catedrale, am adăugat Învârteam între degete una dintre monedele din aur ale asasinului Cuvântul „indulgență” mușca de la hotarul mândriei mele — Jorg! Miana a mijit ochii spre mine, știind cum gândesc A știut de la bun început și s-a străduit să mă facă să mă răzgândesc, cu ajutorul diplomației Papa se holba la mine de pe aurul Vaticanului Aur pătat de sânge pentru copilul meu și pentru soția mea Pius CXII Când ești înfățișat gras pe o monedă înseamnă că ești de-a dreptul enorm Am ridicat moneda ca s-o studiez — Nu-ți face griji, draga mea O să joc cinstit Când va veni să vadă catedrala pe care am construit-o pentru ea, am să-i mulțumesc pentru asta Numai un nebun ar fi în stare să amenințe Papa… — Și ce îl va opri pe un alt asasin să vină câtă vreme ești plecat? a întrebat Miana — Nimic Niciodată nu e o idee prea bună să tachinezi o femeie când i se apropie sorocul, cu atât mai puțin pe Miana, în orice situație, decât dacă vrei să ți-o iei înapoi și mai rău A venit spre mine cu pumnii ridicați — Tu o să vii cu mine, am zis repede, dându-i ocol lui Makin — Tu ai spus că nevestele nu pot să vină! Miana stăpânea, din fragedă pruncie, arta privirilor periculos de ucigașe — Tu ești acum sfătuitorul meu, am strigat retrăgându-mă spre ușă, de vreme ce niciuna dintre gărzile mele nu găsea de cuviință să sară în apărarea mea Asta a potolit-o îndeajuns cât s-o oprească din drumul spre mine și s-o facă să-și coboare mâinile — Nu pot călări în halul ăsta, a spus — Poți merge într-una dintre căruțe Fiecare pluton are câte o căruță pentru echipament — Ei bine, zdruncinăturile o să-l facă pe copil să iasă mai repede După voce era supărată, dar părea că ideea îi surâde — Deci o să fiu zgâlțâită într-o căruță hodorogită și târâtă prin jumătate de imperiu? — Marten îți va ține companie Nu e în stare să călărească, am răspuns — Marten? Acum poate să vină oricine? — Ca sfătuitor! am ridicat eu din nou mâinile Makin, spune-le lui Keppen și lui Grumlow că se pot întoarce la Bântuit Nu cred că pe Keppen l-ar fi deranjat câtuși de puțin să lipsească de la Adunare, iar Grumlow avea o femeie pe undeva prin orașul Hodd cu care ar fi preferat să-și petreacă timpul — Rămâne stabilit deci, am zis, frecându-mi mâinile una de alta, în timp ce aruncam o privire spre albastrul rău prevestitor al încăperii Haideți să mergem și să-l facem fericit pe episcopul Gomst! Am plecat în grup de la reședința lui Holland Gorgoth căra cufărul și mi-a făcut plăcere să constat că până și brațele lui se luptau cu greutatea aurului Lordul Holland, nevastă-sa și suita lor s-au înghesuit în jurul nostru încă de la primele trepte până la porțile proprietății Makin era cel care dădea toate răspunsurile și împărțea complimente, de vreme ce rămășițele visului încă îmi amărau ziua Ajunși la porți, Marten i-a arătat Mianei una dintre căruțe, un vehicul inconfortabil, dar funcțional S-a întors imediat, Sir Riccard sărind în ultima clipă, ca să evite întâlnirea cu burta ei — Lord Holland! l-a oprit ea pe om în mijlocul drumului, vreau să vă cumpăr trăsura personală Am lăsat-o pe Miana să încheie afacerea, sub supravegherea lui Marten, Riccard și a opt dintre cei zece oameni care au însoțit-o de la Bântuit încoace Rike, Grumlow, Keppen și Kent au venit cu noi, în timp ce îi conduceam spre catedrala pe jumătate construită din orașul Hodd Gomst a pomenit că intenționau să o boteze „Inima Sacră”, după numele unei catedrale legendare care existase pe vremuri în orașul Crath După mine, Sf Gheorghe mi se părea un nume la fel de bun I-am lăsat pe frați între zidurile unei săli mari, umbrite de coloanele uriașe, pregătite să susțină acoperișul pentru un deceniu și mai mult chiar Câțiva clerici, băieți de cor și unii dintre cei mai devotați și bine îmbrăcați cetățeni din orașul Hodd îi cercetau cu o curiozitate nedisimulată Gorgoth a coborât încărcătura din spinare, a pus un picior pe capac și a aruncat o privire în urmă, făcându-i pe mai mulți băieți de cor să o ia la sănătoasa Un prelat de serviciu m-a condus în marele vestibul, unde își amenajase Gomst biroul, cel mai probabil pentru că încăperea avea acoperișul terminat S-a ridicat din spatele biroului ca să mă întâmpine După cum arăta, dormise chiar mai rău decât mine Gomst a arătat mereu mai bătrân decât anii pe care îi avea, însă acum anii atârnau pe el ca niște lanțuri nevăzute — Spune-mi că faci treabă bună aici, părinte Gomst Și-a înclinat capul fără să scoată o vorbă În cei șase ani de când ne-am regăsit pe drumul acela, înainte să apară strigoii, firele albe din barbă începuseră să cucerească și părul negru din cap — Ți-am adus suficient aur ca să termini catedrala Vreau câți oameni poți aduce să lucreze la zidurile astea ceas de ceas și zi de zi Gomst și-a ridicat fruntea încruntată, gata să spună ceva — Duminica se pot odihni, am adăugat — Crezi că bisericile și credința ne vor apăra de Regele Mort? a întrebat Gomst — Tu nu, episcopiile? Mă gândeam c-ar fi fost bine ca măcar unul dintre noi să creadă asta A tras adânc aer în piept, ațintindu-și spre mine ochii strălucitori și închiși la culoare — E mult mai simplu să ai credință când ești doar unul din turmă Cu cât mă apropii de vârful acestei scări înalte căreia îi spunem biserica Romei… cu cât sunt mai aproape Marea Sfântă unde vorbește Dumnezeu… cu atât mai puțin îl aud, cu atât mai departe îl simt — E bine că mai păstrezi niște îndoială în tine, Gomsty Oamenii care au certitudini despre tot… în fine, poate că nu sunt oameni Gomst a făcut câțiva pași din umbră spre lumina lămpii și mi s-a părut că-l vedeam pentru prima dată, suprapunându-se peste amintirea altui episcop, unul mult mai sigur de drumul și de drepturile lui M-am întrebat oare câtă vreme îl ascunsese umbra lui Murillo privirii mele pe Gomst În cel mai rău caz, se făcea vinovat de loialitate față de regi netrebnici, de o minte îngustată de viața la Curte și de infatuare Nu era vorba de o crimă capitală, așa cum erau vechile crime — Îți aduci aminte de strigoii de pe drum, părinte Gomst? A dat din cap — Mi-ai spus să fug, să te las singur acolo Și când au venit, ai început să te rogi Credința îți era scut I-am înfruntat împreună, tu și cu mine, toți frații mei au rupt-o la fugă Gomst a surâs amar — Eram într-o cușcă, dacă ți-aduci bine aminte, altfel aș fi fugit și eu, cot la cot cu ei — N-o să știm niciodată, nu? i-am oferit eu strălucirea propriului zâmbet, încrețindu-mi cicatricile țepene ale arsurii de pe obraz Toți bărbații sunt niște lași Poate că n-am fugit în ziua aia, dar am fost întotdeauna un laș, niciodată mai curajos decât imaginația mea Am scos de la centură ordinul pe care trebuia să-l semneze pentru a confirma faptul că biserica acceptă cufărul meu cu aur Gomst și-a întors privirea spre el — Aș fi fugit dacă n-ar fi fost cușca aia S-a cutremurat L-am bătut cu mâna pe umăr: — Și iată-mă aici, cum îți construiesc o nouă cușcă, părinte Gomst, cu doar patruzeci de mii de gologani Ne-am așezat apoi, părintele Gomst și cu mine, și am băut o bere slabă, pentru că apa din orașul Hodd abia dacă este bună pentru spălat — Iată-mă, așadar, Gomsty, cu o cutie plină de metal strălucitor, cum fac să se ridice o catedrală Făcând-o pe însăși Papa să iasă din Roma și să vină la mine în prag Episcopul a înclinat din cap, după care și-a șters o dâră de spumă de pe mustață — Vremurile se schimbă, Jorg Oamenii se schimbă — Și cum crezi că am făcut rost de cufărul meu cu aur? Punându-mi toată voința într-o lamă ascuțită și adăugând o măsură nesănătoasă de hotărâre Am sorbit o gură din carafă și am continuat: — Când începi să miști piesele importante pe tabla de joc, lumea pare mai mult ca niciodată un joc Iluzia aceea cum că cei din vârf știu ce fac, sentimentul pe care îl au unii oameni, cum că lumea e un loc sigur, solid și bine organizat, ei bine, iluzia aia se evaporă atunci când noi suntem cei care stăm în vârf, care facem și dregem Nu mă îndoiesc că, pentru fiecare pas pe care îl faci către Roma, Dumnezeu pare să facă alți trei înapoi Lui Gomst i-a tremurat cupa în mână, iar încheieturile lui mari și urâte s-au albit — Ar trebui să ai mai multă grijă de comoara aia, Jorg Rege Jorg Triplează gărzile — Da? Nu mă prindeam ce voia să spună Transpirația îi lucea pe frunte — Am… am auzit zvonuri, de la episcopi, de la călugării care ne vizitează, de la preoții călători… — Spune-mi — Papa știe Nu de la mine Spovedania ta rămâne între noi Dar știe Se spune că va trimite pe cineva, zise, apoi a pus cupa zdrăngănind pe masă Păzește-i pe cei pe care-i iubești M-am uitat întrebător la Gomst, care m-a luat prin surprindere după toți acești ani Mă știa de mai multă vreme decât oricare alt om cu care mă sfătuiam După ce mi-a dat foc câinelui, tatăl meu l-a chemat pe Gomst să mă instruiască Se gândea probabil că religia avea să mai întărească lecția Sau poate că din cauza ciocanului, acela cu care aproape că l-am ucis când a început să dea foc, a crezut că aveam nevoie să fiu educat în dreptul divin O fi judecat că, poate, dacă mă gândeam că Dumnezeu ședea în spatele lui, data viitoare n-aveam să mai ridic atât de repede ciocanul împotriva lui Oricare ar fi fost motivul, a lăsat bunăstarea mea spirituală în cârca fratelui Gomst, pe când aveam doar șapte ani Sau cel puțin a cerut unui preot din Castelul Înalt să se ocupe de asta Se poate să fi fost mama cea care a ales clericul care să ocupe acel post Pare ciudat, dar Gomst m-a văzut crescând mai multă vreme decât propria-mi mamă, mai mult timp decât Makin sau Nubanezul sau Coddin M-a văzut trecând prin mai mulți ani decât oricare din ei, chiar și decât tatăl meu — Omul Papei a venit deja, părinte Gomst În urmă cu două nopți N-o să mai plece Miana va veni cu noi la Adunare De fapt, dacă îți joci cărțile cum trebuie, poți să călătorești împreună cu ea în trăsura lordului Holland, imediat cum reușește să o ia — Eu… — Tu trebuie să fii la poarta de vest peste două ore Atâta timp ai la dispoziție ca să dai frâu liber preoților pe proiectul acesta O să vreau să văd progrese serioase pe când ne vom fi întors Spune-le de unde vine aurul Spune-le că, dacă mă întorc de la Adunare și tot nu sunt împărat, n-o să am deloc chef de justificări 10 Cincizeci de cai sunt în stare să ridice mult noroi în jur Din moment ce vremea se-ndrepta tot mai mult spre toamnă, iar cavaleria noastră era de șapte ori mai mare, am lăsat un râu de noroi Căruțele, aflate în partea din spate a coloanei, se strecurau prin el, cu roțile mai mult alunecând, ca niște sănii Se vede treaba că astfel era mult mai confortabil decât să salte peste brazde De fapt, dacă trebuie neapărat să călătorești cu o căruță, e recomandat să ai o armată călare care să netezească drumul înaintea ta — Ei bine, asta-i plăcut, am spus Și chiar era cât se poate de plăcut pentru o căruță Lordul Holland plătise ca să aibă aceleași detalii îngrijite în interiorul căruței la fel ca acasă Exteriorul fusese și el bine lucrat, însă stratul gros de noroi îl ascundea în întregime Gomst a strănutat și s-a scotocit în căutarea cârpei de șters nasul Episcopul se pricopsise cu o răceală pe drum Ca preot, obișnuia să-și șteargă nasul cu mâneca neagră a veșmântului Se vede treaba că episcopii aveau alte standarde — Mă mir că n-ai vrut să navighezi, Jorg, a spus — M-am gândit la asta O călătorie de trei mii de mile pe mare ar fi scurtat distanța pe uscat de la cinci sute de mile ușor de parcurs la o sută prin munți Dar oricât de mult mi-ar fi plăcut noua mea navă amiral, nu mă puteam convinge că era un plan bun Osser Gant ședea lângă episcop, răcit și el Doi bătrâni care strănutau și scuipau cot la cot Miana, Marten și cu mine ședeam vizavi, cu fața spre direcția drumului Mă înghesuisem înăuntru ca să arunc o privire și mi-am pus picioarele murdare de noroi pe covor — Ai nevoie de o doică și de o moașă, am spus Un episcop, un șambelan și un general n-o să-ți fie de prea mare ajutor când îți vine sorocul — Am trei doici și două moașe bune, m-a fixat Miana cu una dintre privirile ei Jenny și Sarah sunt acasă, la Bântuit Nu mă așteptam să fiu luată pe sus spre orașul Hodd și apoi târâtă la Adunare! — Trebuie doar să găsim înlocuitoare pe drum, i-am spus — Niște orfane și vagaboande Fete de la fermă pricepute să aducă pe lume vaci și oi? Femeile nu au cum să fie rezonabile atunci când sunt pe cale să dea naștere unui copil Aveam încă propriile îndoieli legate de respectivul proces Se părea că avea să fie la limită și mă bucuram că nu trebuia s-o fac eu — Și țăranii fac copii, Miana O grămadă Dar nu, nu o fată de la fermă Vom călători prin Teutonia Sunt cel puțin semicivilizați, așa mi s-a spus Ne vom opri la unul dintre nobilii de acolo și-l vom face să ne ofere voluntare câteva femei cu o îndemânare și experiență corespunzătoare M-am uitat afară prin grilajul ferestrei, nerăbdător să mă aflu înapoi afară Dacă stăteam chiar și un minut în căruță, îmi era de ajuns Mi se părea un schimb onest să las băncuța căruței, cu toate pernele ei moi, pentru șaua lui Brath, mai ales că mă alegeam și cu o priveliște în locul fețelor lui Gomst și a lui Osser și cu aer curat în loc de strănuturile și fornăielile lor Afară, depresiunile din Gelleth rămâneau în urmă, verzi și încântătoare, câmpuri largi, brăzdate când și când cu fâșii de pădure împestrițate în culorile toamnei Nu se vedea niciun semn al prăpădului pe care-l provocasem în nord, la Castelul Roșu Drumul ne-a dus prin Gelleth sub imperiul păcii și avea să ne poarte prin Attar, ca să trecem peste Rhyme, în orașul Honth De acolo, căpitanul Harran intenționa să ne conducă de-a lungul râului Danoob, printr-o jumătate de duzină de regate teutone, până aveam să ajungem în Vyene O călătorie care putea să dureze ceva mai mult de trei săptămâni Am fi putut să scoatem un timp mai bun și să călătorim mai ușor pe o barjă, odată ce ajungeam la Danoob, însă, cu trei sute de cai la bord, împreună cu călăreții lor, cele mai multe barje aveau tendința să se scufunde, iar fără ei la bord, orice barjă care m-ar fi dus prin Teutonia s-ar fi scufundat cu siguranță Tatăl meu încheiase o mulțime de alianțe cu regatele teutone, cu Scorron în mod special, iar Teutonia nu agrea ideea ca regatele de coastă să se unească la vest de ele — Jorg? a venit lângă mine Miana — Poftim? A suspinat împreunându-și mâinile micuțe în jurul burții — Da, am ghicit răspunsul Părea să îi fie pe plac A dat din cap și s-a întors să vorbească cu Marten N-avea să treacă mult timp până când și el va vrea să iasă de acolo Câteva zile încă, până când îi treceau vânătăile, poate ceva mai mult, pentru că nu mai era tânăr, după care va dori să călărească Nu-mi dădea pace gândul – poate vinovăția – că eram atât de dispus să o abandonez în orice moment pe Miana Se presupunea că trebuia să-mi petrec timpul cu ea, dar n-o făceam O plăceam mult, dar nu într-atât de mult cât să petrec trei săptămâni în căruță cu ea Mă întrebam dacă vreun bărbat era dispus să petreacă trei săptămâni așezat lângă nevasta lui Ar fi fost oare vreo diferență dacă eu aș fi fost cel care a ales-o? Dacă m-ar fi ales ea? Dacă nu era Katherine lângă mine? — Și la ce anume te gândești, Jorg? m-a întrebat ea Și-a fixat ochii întunecați asupra mea Nu erau negri, mai mult verzi, ca frunzele în lumina lunii Până atunci, nu băgasem de seamă ce culoare au E tare curios cum te surprinde câte ceva și când anume alege s-o facă! — Mă gândesc c-ar trebui să-mi scot ghetele murdare din căruța asta elegantă și să verific dacă nu cumva Harran greșește drumul N-a spus nimic, dar i-am observat dezamăgirea în colțurile gurii Am ieșit afară simțindu-mă mai puțin rege Viața poate fi destul de complicată, chiar și atunci când nu încearcă nimeni să te ucidă Am călărit o vreme, posomorât, pe lângă căruță A început să cadă o ploaie slabă, neobișnuit de caldă și îndeajuns de ușoară pentru ca vântul să-mi arunce stropii în față în orice direcție îmi îndreptam capul Makin călărea cu zâmbetul lui obișnuit, scuipând în ploaie și ștergându-și apa de pe gât — Grozavă vreme! — Oamenii care vorbesc despre vreme ar face mai bine să recunoască de fapt că n-au nimic de spus și că le place doar să se audă Zâmbetul lui Makin s-a lărgit — Nu crezi că pomii arată minunat în perioada aceasta a anului? L-am bănuit că luase un praf de cuișoare, de vreme ce mirosul lor părea că-l însoțește de câteva zile — Știi de ce-și schimbă frunzele culoarea, Makin? Copacii arătau spectaculos Pădurea creștea în jurul nostru pe măsură ce înaintam, iar coroanele pomilor explodau de culoare, de la roșu aprins până la arămiu învăpăiat, un foc autumnal ce se răspândea sfidând ploaia — Nu știu, a răspuns De ce-și schimbă culoarea? — Înainte ca un copac să arunce o frunză, o umple de toate otrăvurile de care altminteri nu ar putea scăpa Roșul de acolo e, de fapt, pielea unui bărbat mânjită de vene sparte după ce un asasin i-a condimentat mâncarea cu un cui Otrava se împrăștie în el înainte să moară — N-am știut niciodată că moartea poate să fie atât de încântătoare, a insistat el neobosit O vreme am călărit în liniște, iar eu mă întrebam dacă oamenii sunt frunzele lumii Dacă, pe măsură ce înaintam în vârstă, lumea ne umplea cu otrăvurile ei, în așa fel încât, ajunși bătrâni și plini ochi de fierea cea mai amarnică, puteam să cădem în iad și să luăm cu noi totul Cine știe, poate că-n absența morții lumea s-ar sufoca în propriul ei rău Nordicii, oamenii lui Sindri, își imaginau că un copac, Yggdrasil, stă în mijloc și totul, chiar și lumile, atârnă de ramurile lui Odată cu Sindri veneau și poveștile despre Elin, sora lui cu părul ca laptele, înaltă, cu ochii deschiși la culoare Vino la mine la iarnă, spusese ea I-am remarcat ochii în clipa în care am întâlnit-o Ochii Mianei, după trei ani Un copac poate că stă în centrul lumii unui bătrân Totuși, de fiecare dată când îmi întorceam fața spre centru, vedeam o femeie Cei mai mult bărbați pățesc asta Trei zile mai târziu, soldații lordului Redmal au ridicat barierele și ne-au lăsat să trecem granița în Attar Bunicul lui Redmal construise o fortăreață peste drum, în urmă cu cincizeci de ani, ca să le arate celor din Gelleth că nu sunt bineveniți Merl Gellethar a culcat-o la pământ într-o bătălie, în urmă cu un deceniu, înainte să-l fac praf și pulbere otrăvită Soldații din Attar umpluseră acum ruinele fortăreței și priveau cu nedisimulată venerație trecerea Gărzii Gilden Pe hartă, Attar părea un pământ ușor de cucerit, însă Motorul Răului se învârte și se tot învârte în Nathal, așa cum a făcut-o de zece secole, iar nordul Attarului este o pustietate Mi s-a spus că nu otrava sau boala îi țineau pe oameni la depărtare de Nathal și de pământurile din jurul lui, ci doar o presimțire, doar certitudinea că nimic nu era în regulă acolo Ne-a luat o zi să traversăm ținuturile deluroase Attar, unde aveau viță de vie pe pantele sudice și cultivau strugurii din care fermenta Sângele lui Attar, un vin care se regăsea pe multe mese regale La marginea viilor, acolo unde dealurile deveneau mai blânde și făceau loc câmpurilor de tabac și micilor ferme, Kent cel Roșu venea spre noi călare, înapoi din avangarda coloanei, cu vești — În față mai e o coloană de gardă, sire, a spus el pe cât de umil și de loial se putea Cred că lui Kent îi plăcea să fie cavaler mai mult decât orice pe lume și, prăjit cum era, cu vocea aia răgușită și înfricoșătoare, era cel mai nimerit să fie brațul regelui pe care să-l trimiți în mijlocul problemei ca să-i pună capăt — Nu e ultima pe care o vom întâlni, presupun Cine sunt? A făcut o pauză și am știut pe dată Cine altcineva putea să fie? Stăpâneam fiecare palmă de pământ la est de noi, până la malul mării — Sunt din Ancrath, o gardă de o sută Voturile din Ancrath și Gelleth erau amândouă în mâna tatălui meu M-am gândit din nou la frunze căzătoare, întrebându-mă dacă nu venise vremea unui alt bătrân, plin până la buză de otravă, să facă ultimul salt 11 Povestea Chellei Cinci ani de marș forțat înainte și înapoi Cinci ani de agitație, ca să ducă la îndeplinire poruncile Regelui Mort Mereu la limită, pe cât de departe putea cineva să se afle și totuși să rămână în imperiul lui Chella a petrecut cinci ani trecând prin noroi și rahat, ca să crească îndeajuns în ochii Regelui Mort pentru a o chema la Curte și a-i cere socoteală pentru eșecul ei Iar ea a venit plină de nerăbdare, alergând prin imperiul fărâmițat doar ca să se înfățișeze judecății lui, doar ca să stea în fața cruzimii moroiului, iar Regele Mort să o privească din trupul în care se statornicise cel mai profund Cinci ani irosiți – fiecare din vina lui Jorg Ancrath — Există un motiv pentru care trebuie să-ți fac rău Chella s-a plimbat în jurul coloanei de piatră, mergând ușor în cerc, ca să-și ascundă enervarea Tânărul a urmărit-o cu ochii până când coloana a ascuns-o privirii sale A auzit zdrăngănind lanțurilor în timp ce el își întindea gâtul ca s-o vadă întorcându-se Avea ochi albaștri, la fel ca mulți dintre bărbații ăștia din Brettan, și se uita la ea la fel cum se uita la acul de fier pe care ea îl ținea între degetul mare și cel arătător — Unde e Sula? a întrebat el din nou În cele câteva petice neacoperite de noroi, se vedea părul blond, o claie aurie El i-a întâlnit privirea printre pletele acoperite de praf și sânge Strigoii mlaștinii îl luaseră pe el și pe o femeie în apropierea Mării Reed, în timp ce Regele Mort înainta Emblemele de pe uniforma lui l-au trădat ca fiind jurat al cerului și l-au făcut să ajungă la acest interogatoriu — Kai, a spus Chella cu vocea blândă, în timp ce s-a apropiat rapid și a înfipt acul cinci centimetri în interiorul coapsei lui Kai Summerson, a adăugat, cu buzele atât de aproape de urechea lui, încât părul blond a început să o gâdile Trebuie să renunți la legăturile astea afective El și-a încleștat dinții, fălcile pulsând de tensiune O clipă mai târziu, și-a ridicat din nou privirea — Unde… Chella a scos acul — Durerea îți aduce aminte ce e important Cel mai important lucru este că nu am prea mult timp de pierdut cu tine și, dacă nu ai de gând să cooperezi cât mai iute, am să te dau înapoi pe mâna strigoilor și-am să-i las să te mănânce bucată cu bucată Al doilea lucru important este că ești în viață, iar durerea nu este singurul lucru pe care îl poți simți Îți ofer o șansă rară Putere, plăcere, un viitor — Unde este S… Chella l-a pălmuit, atât de tare, că a durut-o mâna — Aici Nu trebuia să spună nimic Doar a tras de firul care o lega de fiecare dintre cei întorși Sula a făcut un pas din umbră, intrând în raza privirii lui Kai Strigoii n-o lăsaseră prea frumoasă Carnea și pielea îi atârnau ca o zdreanță udă, scoțând la iveală osul maxilarului, falca, dinții rupți și ciotul negru al limbii Fata cea moartă îl privea pe Kai lipsită de curiozitate El și-a ținut respirația, suspinând adânc din pricina unei dureri mai profunde decât cea pe care i-o provocase acul Poate că ea fusese iubita lui Cu siguranță, mai mult decât o pasiune trecătoare — Sula? a spus, iar lacrimile i-au împăienjenit privirea — Oh, maturizează-te odată! izbucni Chella cu o voce plină de plictiseală și de nerăbdare, deși știa că niciuna nu-i era de folos ca să-l facă să se întoarcă E moartă Tu nu ești Poți să-i accepți moartea și să-ți găsești o nouă cale sau poți să i te alături Lumea se schimbă Ai de gând să te schimbi și tu odată cu ea, Kai? Chella a plesnit din degete spre Sula, iar cadavrul s-a prăbușit dizgrațios, aerul ieșind cu un râgâit din stomacul care se încolăcea — Mai este „iubita ta”, Kai? Oare iubirea adevărată supraviețuiește acolo unde carnea putrezește? Ce a însemnat ea pentru tine? O față drăguță, o finalizare rapidă și gâfâită? Nu e pic de romantism în moarte, Kai, iar moartea este cealaltă fațetă a monedei noastre, a spus Chella și și-a trecut degetele prin părul lui blond Nu suntem decât carne pe oase, așteptând să putrezim Găsește-ți plăcerea unde vrei, chiar te rog, dar n-o împopoțona cu dulcegării și promisiuni Nu mai ai nimic de care să-ți atașezi loialitatea, Kai Renunță! Chella l-a prins de încheietură mai jos de cătușe și i-a înfipt acul în palmă, printre degetele încleștate El a urlat atunci, jumătate înjurătură, jumătate țipăt, începând să cedeze În curând, nu va mai fi decât țipăt — Ce-ce vrei? a șuierat cuvintele dindărătul dinților încleștați — Eu? Eu vreau ceea ce ar trebui să vrei tu, a răspuns Chella Eu vreau ceea ce Regele Mort vrea ca eu să vreau Regele Mort n-are ce face cu devotamentul tău, el nu cere decât să faci ceea ce-ți spune el să faci Iar atunci când nu ne cere să facem nimic, timpul ne aparține doar nouă Chella a scos acul, lingând sângele de pe el Și-a strecurat cealaltă mână peste coastele lui Kai și mușchiul tare al stomacului, alunecos de la transpirație — Ce vrei de la mine? a întrebat el Nu e prost deloc Mai mult, e un supraviețuitor – ba chiar un supraviețuitor gata să facă orice e nevoie Manevrează-l ușurel totuși, pas cu pas Chella și-a coborât mâna Până și supraviețuitorii se pierd dacă le arăți prea mult din cărare deodată E un drum spre iad care e pavat cu bune intenții, însă e foarte lung Calea mai scurtă e pavată cu acel soi de ignoranță la care excelează oamenii deștepți care pur și simplu nu vor să știe nimic — Ai niște talente care sunt foarte rare, Kai — Regele Mort vrea să recruteze acum jurați ai cerului? — Jurați ai cerului, ai pietrei, ai focului, ai mării La fiecare cuvânt, Chella îl împungea în coaste Cu toții sunt jurați, iar bărbații care pot jura o dată, pot jura din nou Suntem la fel, tu și cu mine, noi ne înălțăm și ajungem în alte locuri Ce crezi tu că sunt necromanții, Kai? Monștri? — Chestii moarte? — Tu ești mort Toată lumea știe că necromanții se ridică din morminte Chella s-a apropiat aplecându-se spre el, atât de aproape, încât el ar fi putut să o muște de gât, dacă voia, iar buzele ei erau din nou în urechile lui — Jurații morții În doar cinci ani, Regele Mort evoluase de la o simplă complicație în arta necromanției la o forță capabilă să schimbe lumea Acum nu mai făcea schimb cu necromanții, nu mai manipula, acum îi dirija sau, pur și simplu, îi îngrozea ca să-i ducă la îndeplinire voința Era stăpânul lor Acum nu mai urmărea din Tărâmurile Pustii, cercetând viața prin ochi morți acolo unde cădeau, vorbind prin buze de hoit, ci sălășluia în lumea viilor în trupuri furate, mergând oriunde își dorea În jurul lui crescuse o adevărată armată Hoiturile țâșniseră dintr-o fântână necunoscută a groazei, locotenenți pentru hoardele lui de morți Câtă vreme Chella lâncezise, Regele Mort și-a sporit nemăsurat puterea Convocarea lui la Curte putea însemna ori sfârșitul oribil al micii și întunecatei povești a existenței sale, ori un nou început Avea de gând să se prezinte împreună cu Kai, drept ofrandă Carne proaspătă Necromanții erau o raritate până și în rândul forțelor Regelui Mort Aducerea darurilor avea să răspundă chemării lui, dar și pentru eșecurile ei în ceea ce-l privește pe tânărul Ancrath – care, la rândul lui, și-a sporit nemăsurat și total neașteptat puterea 12 CU CINCI ANI ÎN URMĂ Izvoarele Carrod put Nu e putoare umană, de resturi și putregai, ci o agresiune chimică a simțurilor, duhoarea sulfuroasă a oului clocit combinată cu miasme mult mai ascuțite, numai bune să dai ochii peste cap și să-ți cadă nasul de la ele — Pricepi acum de ce drumul ocolește atât, ca să vină dinspre vest în bătaia vântului, a spus Lesha — De ce și-ar dori cineva să trăiască aici? a întrebat Sunny Bună întrebare La drept vorbind, apa devenise o raritate pe măsură ce ne continuam drumul spre nord, prin tărâmurile pustii, însă chestia aceea care bolborosea în izvoarele Carrod cu siguranță nu era potabilă Se ridica fierbinte și aburindă din măruntaiele pământului Și mirosea ca atare Așezarea, șapte colibe și două hambare, înghesuite pe un dâmb spre apus, era un loc în care adierea vântului îți putea umple plămânii cu aer Numai dacă ar fi adiat vreodată vântul Construcțiile păreau acoperite de gheață, dar dacă te apropiai ceva mai mult puteai să vezi despre ce era vorba cu adevărat: sare, crustă întărită pe lemn, întinzându-se pe streșini Am trecut de primul hambar, cu ușile larg deschise, în care se vedeau mormane de sare, la fel ca grânele strânse după recoltă – unele grămezi erau albe, altele cenușii, în spate, arămiu ruginit, iar în stânga, movile mai mici, de un albastru închis, dar stins Balky trebuia încurajat cu bățul Niciunul dintre animale nu-și dorea să se afle aici Își lingeau boturile, scuipau de zor și se lingeau iar Chiar și eu îi simțeam gustul pe buze, de parcă sarea era pulverizată din ocean, însă mult mai intensă și mai pătrunzătoare Mâinile îmi erau uscate, ca și cum pielea de pe ele murise și se prefăcuse în pergament Am legat caii, iar Lesha ne-a condus spre una dintre cele mai mici colibe – o luasem drept o latrină O mână de oameni ne priveau din prag, toți mascați, materialul fiind acoperit cu o crustă de sare în locul în care respirau Unul dintre ei avea o gușă enormă, care îi înconjura gâtul în falduri sufocante de carne marmorată Ajunși la colibă, Lesha a bătut la ușă și a intrat Sunny și cu mine am rămas în pragul ușii, scrutând bezna Puțin probabil să fi încăput cu toții înăuntru — Lesha, a înclinat din cap spre ea o siluetă așezată în colțul cel mai îndepărtat — Toltech, a îngenuncheat ea în fața lui Toltech o urmărea cu ochi strălucitori pe deasupra măștii În timpul ăsta, își vedea de lucru cu mojarul și pistilul pe care le avea în mâini, măcinând în continuare — Te duci din nou înăuntru? întrebă el, nu prea surprins — Suntem trei, cu trei animale Ne trebuie pastile pentru o săptămână — O săptămână înseamnă foarte mult în Iberico, a zis Toltech aruncând o privire către mine și către Sunny Și o oră poate fi prea mult acolo — Dacă avem nevoie de o oră, atunci vom sta o oră, a spus Lesha Toltech a pus jos pisălogul și s-a întins spre o etajeră joasă A luat un castron plin cu pachețele din hârtie unsuroasă, strâns legate Mâna îi era brăzdată de cicatrici Aceleași cicatrici de piele arsă care o acopereau și pe Lesha — Ia una la răsărit și una la apusul soarelui Înghite-le cu tot cu hârtie, dacă poți Sarea absoarbe toată umezeala din aer și o dizolvă în ea, așa că astea n-o să reziste prea mult în locuri umede Ia o sută Cinci arginți Sărurile potrivite ne ajută să ne păzim de bolile provocate de ecourile focului Constructorilor Nimeni nu știa de ce Cu o experiență adecvată, sărurile necesare puteau fi scoase din apele izvoarelor Carrod Cinci arginți nu era un preț prea mare Am numărat monedele, una dintre ele purtând efigia bunicului meu, și i le-am dat Leshei Toltech a început să numere pastilele de sare într-un săculeț de bumbac — Dacă găsiți ceva pe coline, chiar dacă e spart în bucăți, să mi-l aduceți încoace S-ar putea să vă dau argintul înapoi — Ce ai mai adunat din Iberico până acum, maestre Toltech? l-am întrebat Sunt și eu un fel de colecționar M-am aplecat puțin prin tocul ușii Dincolo de astringența sării, mirosul bolii mi-a ajuns la nări — Mărunțișuri, a arătat el spre două sticle verzi cu gâtul scurt, așezate pe același raft unde fusese castronul În afară de ele, o tavă plină de bucăți de plastik sfărâmat într-o mulțime de culori și forme De undeva din spatele lui, a luat o roată zimțată enormă din metal argintiu, pătată de vreme Puteai spune că era ruda uriașă a uneia dintre piesele din interiorul ceasului pe care îl aveam în bagaj — Nimic de importanță prea mare Cele mai bune le vând mai departe — Ce știi despre Constructori, maestre Toltech? Le-ai aflat secretele odată ce ai iscodit prin rămășițele lor? l-am întrebat — Știu doar ceea ce știm cu toții despre Constructori Și ceea ce știau și părinții noștri — Și anume? am insistat, pentru că unora le place să fie îmboldiți — Anume că nu sunt morți și că nu poți avea încredere în ei Noaptea aceea ne-am așezat tabăra chiar la marginea ținutului Iberico, acolo unde un pârâu otrăvit pe nume Cuyahoga străbătea terenurile aride Am înghițit pastila de sare, simțindu-i amărăciunea în ciuda învelișului de hârtie Toltech n-a mai avut nimic de spus despre Constructori, așa că imediat ce ne-am așezat tabăra după apusul soarelui am luat-o la întrebări pe Lesha — Ce vrea să zică prietenul tău atunci când spune că n-au murit Constructorii? Mai degrabă am simțit decât am văzut cum ridică din umeri Ne-am întins aproape unul de altul, deși căldura era apăsătoare — Unii spun că acum Constructorii sunt spirite, peste tot în jurul nostru, scrise în elemente — Nu doar ecouri în mașini? mi-am amintit eu de Fexler care se trezea la viață când coboram treptele pivniței Lesha și-a ridicat fața spre mine, atât de încruntată, încât cicatricile ei deveniseră brazde adânci — Mașini? Chestii făcute din roți și scripeți? Nu înțeleg — Spirite, zici? am zis hotărând să păstrez doar pentru mine mașinăriile de sub castelul bunicului Spirite bune sau rele? A ridicat iar din umeri — Doar spirite În aer, în pietre, curgând prin râuri și șuvoaie, uitându-se la tine chiar și din foc — Din câte am auzit, Constructorii au pus stăpânire pe ceea ce e real și, înainte să pârjolească lumea, au schimbat-o — Ce-au schimbat? a zis Sunny, de care uitasem cu totul — Totul Pe mine, pe tine, lumea, ceea ce e real Au făcut lumea să asculte ceva mai mult decât ceea ce se găsește în mintea oamenilor Au făcut ca gândurile și temerile să conteze, le-au făcut capabile să schimbe tot ceea ce ne înconjoară — N-au făcut-o să mă asculte pe mine Bombănelile lui Sunny m-au făcut să zâmbesc — Contele Hansa avea un mag jurat al pietrei în slujba lui, a continuat Sunny Un tip tânăr Cred că au trecut zece, cincisprezece ani de atunci Arron Așa-l chema Făcea ce voia cu pietrele, ziceai că erau din unt în mâinile lui Odată, și-a pus degetul pe sabia mea, care s-a făcut atât de grea, încât n-am mai putut să o țin în mână N-am putut nici s-o ridic de jos până a doua zi — Ce s-a ales de el? Părea să fie un tip pe care era bine să-l cunoști, acest Arron — Scufundat — Ah — Dar nu în mare Ortens spune c-a văzut ce s-a întâmplat, iar Ortens nu e genul care să mintă Pur și simplu, într-o dimineață, s-a scufundat în podea Chiar în curtea principală Nimeni nu l-a mai văzut de atunci A rămas doar o pată cenușie pe locul în care a intrat în piatră — Ei bine, asta e ceva, am spus Am tăcut cu toții O vreme, am rămas pe pătura întinsă în praf, ascultând liniștea Ceva nu era în regulă Am bâjbâit după acel ceva, căutând, așa cum faci de obicei noaptea, atunci când cuțitul nu mai este la locul lui Prea multă vreme n-am reușit să îmi dau seama ce mă irita de fapt — Nu se aude niciun sunet, am spus ridicându-mă în capul oaselor — Ce? întrebă Lesha, cu vocea adormită — Chestiile alea, greierii ăia nenorociți care țârâie toată noaptea Unde sunt? — Nu aici, a făcut ea Suntem prea aproape Nimic nu trăiește în Iberico Nici șobolani, nici gândaci, nici lichenii de pe pietre Dacă vrei să te întorci, acum e momentul 13 CU CINCI ANI ÎN URMĂ Liniștea a făcut să ne găsim greu somnul Tăcerea părea să ne fi contaminat pe toți, până și caii rămăseseră liniștiți, abia dacă mai fornăiau sau râcâiau cu copita în pământ, ore în șir În locul zgomotelor nopții, urechile mele și-au inventat propriul scenariu pentru întuneric Auzeam șoapte din cutia de aramă, o voce zeflemitoare abia perceptibilă, și chiar mai departe de asta, sunetul propriului meu strigăt Poate că moartea tuturor acelor greieri, pârjoliți de fantoma focului Constructorilor, mă salvase Sau poate că, așa cum sunt eu alcătuit doar din îndoială și neîncredere, i-aș fi auzit pe atacatori venind oriunde am fi dormit Undeva ar fi scrâșnit o piatră sub talpa unui pantof Am dat din picior și am nimerit-o întâi pe Lesha Cu mâna întinsă, am ajuns la o parte din Sunny și l-am ciupit Dacă ar fi fost frați de drum, ar fi sărit în picioare cu sabia în mână sau ar fi înghețat pe loc, fiecare după firea lui, însă alerți în așteptare, până când ar fi înțeles care era treaba Fratele Grumlow ar fi tăiat mâna care l-ar fi scuturat, fratele Kent s-ar fi prefăcut că doarme, ascultând în jur Lesha și Sunny au dormit prea multă vreme în paturile lor sigure și au început să se trezească dezorientați, protestând întrebători Umbra dinaintea zorilor mi-a arătat inamicii ca pe niște grămezi de negură, mișcându-se aproape de pământul întunecat — Fugiți! Am azvârlit cuțitul spre cea mai apropiată amenințare, rugându-mă să nu fi fost o piatră, apoi m-am rostogolit pe lângă Lesha și am rupt-o la fugă Țipătul care s-a ridicat din noul posesor al pumnalului meu a reușit să-i convingă mai bine pe ceilalți de pericolul iminent, decât o făcuse ieșirea mea bruscă Era o prostie să alergăm pe întuneric, însă văzusem împrejurimile înainte de apusul soarelui Nu existau tufișuri în care să ni se încurce picioarele, iar majoritatea pietrelor nu erau destul de mari ca să reprezinte o problemă I-am auzit pe ceilalți în urma mea, Sunny tropăind cu ghetele lui, Lesha în picioarele goale Niciodată să nu lași dușmanul să aleagă terenul Singura consolare a faptului că alergam orbește pe întuneric era aceea că, oricine ar fi fost aceia care voiau să ne facă rău, acum erau și ei obligați să facă același lucru Memoria îmi spunea că în fața noastră se găsea o vale îngustă, împărțind primele coline din Iberico Am aruncat o privire în urmă, știind prea bine că, dacă dușmanul se apropiase deja prea mult, ar fi trebuit să-i aud pe ceilalți prăbușindu-se Urmăritorii scoseseră la iveală mai multe felinare, iar luminile lor se legănau în timp ce alergau Sunny reușise să alerge într-un ritm bun, iar acum aveam un mic avans, de vreo douăzeci de metri Lesha era deja pierdută în întuneric, mult prea înțepenită de armura cicatricilor ei ca să poată alerga iute M-am oprit și l-am prins de guler pe Sunny în timp ce trecea pe lângă mine Era cât pe ce să mă spintece — Lasă-te jos L-am tras înspre pământ Cuyahoga era undeva pe acolo, bolborosind prin valea ei de piatră, iar Lesha ne avertizase să nu ne udăm picioarele în apele ei, dacă voiam să mergem mai departe — Ce e? De ce? Măcar a avut bunul simț să șoptească întrebările — Călăuza! Am rămas chircit, cât mai jos, în speranța că semănăm cu o piatră Picioarele Leshei scoteau un zgomot ciudat când loveau pământul în timp de alerga Părea aproape, nu prea departe erau și zgomotele urmăritorilor Lesha ne-a apărut în fața ochilor, după care a țâșnit pe lângă noi L-am lăsat pe Sunny să-l termine pe primul bărbat care o urmărea, în vreme ce eu m-am îndreptam spre ceilalți doi În spatele lor, lumina a cel puțin patru felinare se legăna sălbatic în mâinile celor ce alergau I-am luat prin surprindere Am lovit în stânga și-n dreapta, am schilodit doi dintre ei și-am apucat-o din nou la fugă Am văzut destul ca să știu că aveam mai bine de o duzină dintre ei pe urmele noastre, ciudat de dezordonați, după cum arătau Frați de drum, într-un fel, însă nu erau frații mei și nu erau nici drumurile mele În scurt timp, am ajuns-o din urmă pe Lesha Ar fi ajuns-o și ei Singura ei șansă ar fi fost să ajungă la cal, însă nu mai avea timp — Încotro? am strigat — Nu știu, a spus răsuflând din greu Un răspuns inutil, dar rezonabil Am lăsat ca valea să ne conducă printre coline Se lumina pe măsură ce alergam sau cel puțin umbrele cedau, scoțând la iveală indicii Sunny ne aștepta în locul în care valea se despărțea, respirând din greu, cu sabia în mână Țipetele urmăritorilor au răsunat în urma noastră Țipete și urlete de lup, de parcă totul ar fi fost doar un joc pentru ei Părea că sunt mai mult de o duzină pe urmele noastre Mi-am dat seama că, de fapt, eram mânați Am avut doar două secunde ca să cântăresc ideea înainte ca pământul să cedeze sub picioarele lui Sunny S-a făcut nevăzut într-o gaură neagră, iar eu am evitat la mustață să o iau pe urmele lui Lesha m-a izbit din spate tocmai când mă bălăngăneam cu mâinile în aer pe marginea gropii care se tot surpa și am căzut amândoi în hău — Căcat Am aterizat lângă Sunny, căderea fiindu-ne atenuată de o grămadă de surcele și iarbă uscată Când mi-am ridicat privirea, am văzut din plin pământul afânat care se cernea deasupra noastră și o bucată din cerul alburiu, mult mai luminos acum, când îl vedeam din adâncurile unei gropi Ca să scăpăm de aici, ar fi trebuit să ne cățărăm patru sau chiar cinci metri Căzusem într-un fel de canal de scurgere natural, acoperit ca să devină o capcană — Cine sunt ăștia? am întrebat — Bandiți, a răspuns Lesha, cu vocea pierită de groază Perros Viciosos, Câini Răi pe limba veche Nu credeam că se vor apropia atât de mult de Iberico — Spune-le cine ești, Jorg Vor cere răscumpărare Sunny a încercat să se cațăre, dar s-a prăbușit imediat sub o ploaie de pământ uscat — Nici nu tu crezi ce spui, Sunny Crezi tu c-o să conving banda asta c-au pus mâna pe un rege? Chiotele s-au auzit tot mai aproape, tot mai tare De data asta, erau de râs — I-am prins! — Viciosos? Asta înseamnă „răi”? am întrebat pentru că mi se părea ceva în regulă — Viciați, a bolborosit Lesha De la ceea ce le fac prizonierilor Puțul mirosea a cărbune — Dă-mi un cuțit, am cerut — Pe-al meu l-am lăsat într-un Câine Rău, a răspuns Sunny lovindu-se peste cingătoare — Ale mele sunt toate pe Garros, a spus Lesha Își lăsase armele pe cal Cine doarme în felul ăsta? Mi-am scos sabia și am rotit-o încet în aer, ca să verific locul Era loc cât să se învârtă o pisică, asta dacă n-avea coada prea lungă Râsetele și murmurul vocilor s-au auzit tot mai tare deasupra noastră Câinii Răi se adunau Am prins-o pe Lesha de umăr și am simțit suspinele mute și fiorul care o străbătea Nu ne aștepta o moarte rapidă — Rămâneți pe loc Am împins-o într-un loc liber, împiedicându-mă în ramurile rupte S-a întors spre mine și doar licărul din ochi o trăda în întuneric S-a făcut lumină de deasupra O torță și bărbatul care o ținea Ar fi putut să fie fratele mai mic și mai urât al lui Rike — Ați văzut în ce belea v-a băgat fuga? M-am întors și am retezat gâtul Leshei cu o singură lovitură, lăsând vârful sabiei înfipt în perete Înainte să se prăbușească, i-am prins capul în ambele mâini, greu și cu fața îngrozită, fără niciun licăr de înțelegere în ochii aceia, și l-am azvârlit în sus cât de tare am putut L-a izbit drept în față pe bandit, nu în frunte, așa cum mi-aș fi dorit, ci în nas, gură și bărbie S-a clătinat, a făcut un pas în urmă, doi în față și s-a prăbușit înjurând nedeslușit A căzut tocmai pe trupul Leshei Am prins imediat torța — Ce naiba? Sunny se uita îngrozit și uluit Mai mult uluit — Uită-te la pereți, am zis Erau negri Am înfipt torța acolo unde pământul argilos o putea susține Banditul s-a dovedit a fi pe cât de greu arăta L-am smuls de pe trupul Leshei și am smucit sabia, pe care i-am sprijinit-o în gât — Ridică-te, Câine Rău! Vârful ascuțit al sabiei l-a ajutat să se pună pe picioare — Sunny, împrăștie de jur împrejur sângele ei! — Ce? Am dat cu piciorul în tufișul de la glezne și mi-am pus mâna stângă pe peretele puțului — Astea n-au fost puse aici ca să ne atenueze căderea Degetele îmi erau pline de funingine — Aici ard ei oameni Deasupra, zgomotele s-au întețit într-o dispută furioasă — Ați face mai bine să ne aruncați o funie, dacă-l mai vreți viu pe tâmpitul ăsta, le-am strigat S-a auzit un râs strident, iar schimbul de replici s-a încins și mai mult — Oh, pe cine cred eu că păcălesc? am zis și i-am retezat gâtul cu lama sabiei, după care l-am întors invers, așa încât jetul de sânge să nu se risipească Cine mai cască ochii peste margine? Nu se poate spune că n-ar fi știut că avem un cuțit de azvârlit Cinci torțe au căzut deodată, înainte chiar ca gâtul tâmpitului să înceteze a mai pulsa Odată ce tufișurile deveniseră jilave, ne-am păstrat calmul și am reușit să punem torțele la loc sigur, apoi să stingem orice petic cuprins de flăcări Fumul a acoperit mirosul greu al sângelui și al hoiturilor sfârtecate Când am isprăvit, ochii lui Sunny mi-au întâlnit privirea — Ai omorât-o doar ca să ai ceva cu care să arunci? — Ar putea fi și ăsta un motiv destul de bun, dar ai văzut cum se mișca, nu ne era de niciun ajutor în luptă Prin urmare, nu — Pentru sânge? — Ca să nu fiu nevoit să-i văd cum o omoară cât de încet sunt ei în stare Dacă ai ști cum operează oamenii de soiul ăsta, și tu m-ai ruga să-ți tai capul — Dar îmi dai de ales? — Ai putea să-mi mai fii de folos, am răspuns Temnița noastră părea să fie o crăpătură care se întindea pe vreo cincisprezece metri, cu o lărgime maximă de trei metri în locul în care ne-am prăbușit noi L-am percheziționat pe tâmpit și am găsit nu unul, ci două pumnale, unul pentru luptă, celălalt ascuțit pentru a fi azvârlit L-am lăsat pe Sunny să-l ia pe cel mai mare — Și acum ce facem? a întrebat el Îi simțeam frica, însă o ținea sub control Faptul că ai o sabie în mână, îți lasă întotdeauna o umbră de speranță — Acum îi așteptăm să-și dea seama cum să ne omoare Furia îmi ținea frica la distanță Îmi doream să ucid cât de mulți aș fi putut Nu aveam în plan să mor într-un puț prăfuit din mijlocul pustietății și, știind că asta avea să se întâmple, aveam un gust amar în gură În orice caz, cum naiba am reușit să picăm într-o gaură, cu toată întinderea asta în jurul nostru? — Tu, ăla din puț! s-a auzit un strigăt de afară, însă de data asta nu se mai ițea niciun cap Am rămas tăcut Alte două torțe au căzut înăuntru, lăsând în urmă scântei și fum pe fundalul cerului alburiu Mi se părea lipsit de noimă, de vreme ce alte cinci nu făcuseră nicio treabă Am simțit împunsătura ascuțită din umăr în clipa în care m-am aplecat după cea mai apropiată torță — Ce? l-am auzit pe Sunny exclamând Dacă i s-ar fi luat cuvântul „ce”, nu i-ar mai fi rămas prea multe de spus în ziua aia I-aș fi putut spune că se simțea ca un fel de venin, dar probabil că și-a dat și el seama între timp Amorțeala mi s-a răspândit în umăr înainte să mă pot ridica, întoarce și arunca cuțitul în fața întunecată din spatele unui tub, din capătul îndepărtat al puțului Am ratat ținta Altă săgeată m-a nimerit în piept, o chestie mică și neagră, cât o jumătate de deget — La naiba! Cea de-a treia săgeată m-a făcut să mă prăbușesc peste sabie, fără să mai am putere să mă uit în sus S-ar putea spune că niciodată nu e prea cald ca să porți armură, însă de data asta aș fi alergat și mai încet decât Lesha dacă o mai țineam pe mine Mai mulți bărbați au sărit în puț și ne-au târât afară ca pe niște bucăți de carne, legați cu funii în jurul pieptului, în vreme ce picioarele ni se târau amorțite Nu e prea greu să ții frica la o lungime de un braț distanță când ai o sabie în mână Când ești neajutorat și te afli în ghearele unor oameni pentru care durerea este singura distracție mai acătării pe o rază de un kilometru, ești nebun dacă nu ești înspăimântat Doi bărbați mă țineau de brațe, iar creatura care aruncase săgeți venea pe urma dârelor lăsate de călcâiele mele prin praf Picioarele îmi erau roșii până mai sus de genunchi, iar praful se năclăise în sângele ud Creatura semăna cu o fetiță, de vreo unsprezece ani, aproape scheletică, înnegrită de soare A zâmbit fluturând din suflătoare spre mine — Săgeți fantomă Din Cantanlona Avea vocea plăcută și clară — Greu de găsit, a spus unul dintre bărbații care mă țineau de mâini Ai face bine să le meriți Ne-au târât așa vreo trei sute de metri, până la un loc de tabără Caii noștri și Balky erau deja acolo, legați de o bârnă Caii smuceau nervoși de funii, poate că de sete Balky părea doar plictisit Tabăra părea să fie una semipermanentă, cu câteva colibe în stare mult mai proastă decât cele de la izvoarele Carrod, o căruță, câteva butoaie de apă, o găină sau două prin mijloc și patru stâlpi groși înfipți în pământ Asta spunea multe despre Perros Viciosos, care investiseră mai mult material de construcție și efort în infrastructura lor de tortură decât în propriile locuințe Am numărat în jur de treizeci de oameni, la fel de diferiți ca sorginte și înfățișare ca și propriii mei frați de drum, însă predominau bărbații bruneți, spanioli din centru, o spiță mult mai veche decât cei care trăiesc în regiunile de coastă, cei mai mulți dintre ei fiind deșirați și având o înfățișare periculoasă După socoteala mea, omorâsem cinci dintre ei Niciunul dintre cei pe care îi vedeam nu avea răni recente Doi bărbați l-au legat pe Sunny de un stâlp și apoi au venit după mine Ceilalți fie căscau ochii, fie mâncau, fie se ciondăneau pe lucrurile noastre, fie toate deodată Câțiva bărbați au întins mâna după cutia care-mi atârna la cingătoare, însă de fiecare dată le cădeau mâinile și își pierdeau interesul Nu s-a învrednicit niciunul să ne tragă un șut ori un pumn măcar, vrând parcă să fim cât mai sănătoși atunci când avea să înceapă distracția — Acesta este Jorg Ancrath, le-a spus Sunny Rege peste Ținuturile Înalte Renner, nepot al contelui Hansa Câinii Răi nu s-au deranjat să răspundă, legând și mai strâns funiile și punându-se pe treabă Așteptarea face parte din exercițiu Să lași tensiunea să crească, la fel ca aluatul brutarului în lighean Sunny continua să vorbească, să le spună cine eram eu, cine era el, ce avea să li se întâmple dacă nu ne dădeau drumul Fetița a venit și ea să se uite la noi A întins o mână în care avea un gândac uriaș care se zbătea să scape — Mutant, a spus ea Numără-i picioarele Avea opt — Urâtă chestie, i-am zis I-a smuls două picioare Gângania era suficient de mare ca să aud cum pocnesc picioarele smulse — Mult mai bine A pus jos gândacul, care a luat-o la goană prin praf — L-ai omorât pe Sancha, a spus fata — Tâmpitul ăla mare și urât? — Da, a făcut ea Nu-mi plăcea de el Bărbații au pornit focul pe locul înnegrit din fața stâlpilor Un foc mic, pentru că lemnul era greu de găsit în Iberico — Este rege al Ținuturilor Înalte Renner, a strigat Sunny către ei Are armate! — Renar, l-am corectat Amorțeala începuse să-mi părăsească mâinile și picioarele, iar puterea îmi revenea încet Dintr-o colibă a ieșit o femeie, o cotoroanță cu părul rar și cărunt și cu nasul lung A despăturit pe jos o piele de animal, scoțând la iveală o mulțime de cuțite, cârlige, sfredele și clești Sunny a început să se zbată — Nu puteți face asta, ticăloșilor! Doar că puteau Știam că nu avea să dureze prea mult până să înceapă să mă implore să-l scot din toată situația asta, apoi să blesteme pentru că l-am adus aici Măcar n-o mai aveam și pe Lesha, care să facă același lucru din partea cealaltă Știam ce urma să se întâmple, pentru că mai văzusem și înainte Știam de asemenea că cei tăcuți, cei care așteptau la fel ca mine, aveau să urle și să implore pe cât de tare, pe atât de inutil, în cele din urmă I-am urmărit pe bărbați cum se adună laolaltă, reținând cât de multe nume puteam: Rael, înalt și slab, cu o cicatrice de-a lungul gâtului, Billan, pântecos, cu barba căruntă și ochi de porc Mi-am mormăit în barbă numele lor Aveam să-i vânez în iad 14 CU CINCI ANI ÎN URMĂ În timp ce bătrâna se muncea să scoată la iveală coastele lui Sunny, fetița mi-a adus ultima ei descoperire Într-un pumn ținea strânși cleștii unui scorpion, iar în cealaltă mână, coada întinsă Cele opt picioare se zvârcoleau frenetic Chestia aia trebuia să fi avut mai bine de douăzeci și cinci de centimetri de la clești până în vârful cozii Puteam să văd forța cu care îl ținea în mușchii mici și încordați de-a lungul brațelor ei — Ce-i? — Nu e-n regulă! A fost nevoită să strige ca să se facă auzită printre urletele lui Sunny — E mutant? Mie mi se părea în regulă, doar că era mai mare decât îmi plăcea mie să fie scorpionii Bătrâna a mai smuls încă o fâșie de piele, iar două găini jigărite s-au luat la întrecere după ea Bărbații, adunați în fața stâlpilor, aplaudau Cei mai mulți dintre ei ședeau cu picioarele încrucișate, ținând în mâini un soi de lichior în tuburi din piele ceruită din care tot sorbeau Cu toții păreau încântați s-o lase pe cotoroanță să-și vadă de treabă Unii sporovăiau între ei, însă cei mai mulți se arătau interesați și aplaudau îndemânarea cu care era mânuit cuțitul la capătul fiecărei etape Am băgat de seamă că unul dintre bărbați găsise capul Leshei și îl ținea în poală, întors către stâlpi Prea puțini din rândul Câinilor Răi se uitau cu aceeași intensitate cu care ne privea ea — Nu mutant Greșit S-a sforțat să rupă spinarea creaturii, însă n-a reușit Picioarele i se zbăteau frenetic în continuare — Nu-l auzi? Abia dacă o puteam auzi pe ea, peste urletele lui Sunny, darămite pe noul ei animal de companie Cred că urla ca să nu se mai gândească la ceea ce se întâmpla, pentru că adevărata durere abia acum începea Tortura înseamnă mai mult decât durere, iar Perros Vicios știau bine asta Cu siguranță, bătrâna știa Nici măcar nu se apucase de el, însă mutilarea doare mai mult decât agonia care nu lasă nicio urmă Atunci când torționarii provoacă răni care e limpede că nu se vor vindeca, ei scot în evidență ireversibilitatea întregului act Nu va fi mai bine Nu va trece Îi aduce aminte omului că nu este decât carne și vene și mușchi Carne pentru măcelar Fetița, Gretcha, mi-a ținut scorpionul lângă față Mi-am tras capul într-o parte, oferindu-mi priveliștea completă a pieptului lui Sunny, albul coastelor ițindu-se printre tăieturile înguste făcute tocmai pentru a le scoate la iveală Venele îi ieșeau de-a lungul gâtului, iar ochii îi ținea strâns închiși În clipa aceea l-am auzit, sfârâitul ciudat, păcănitul și ticăitul, dincolo de tremurul picioarelor Mi-a adus aminte de zgomotul pe care l-am auzit când am dus la ureche ceasul Constructorilor, sunetul zimților, al dinților de metal învârtindu-se cu o precizie imposibilă M-am întors și m-am uitat lung la creatură și, pentru o fracțiune de secundă, ochii ei negri au clipit roșii Gretcha a aruncat jos scorpionul și a început să-l urmărească, lovindu-l cu un băț gros O lovitură i-a rapt majoritatea picioarelor de pe partea stângă S-a făcut nevăzută dincolo de colțul ochiului meu stâng, fugărind mai departe arahnida schilodită Nu puteam întoarce capul mai mult Fulgerarea roșie mi-a apărat în fața ochilor și, pentru un motiv oarecare, am văzut din nou steaua roșie a lui Fexler, clipind peste Iberico Bătrâna a avut nevoie de aproape un ceas ca să-și termine treaba, iar în tot timpul ăsta a folosit majoritatea uneltelor din legătura pe care o desfăcuse la început A făcut o operă de artă din pieptul și brațele lui Sunny, tăind, arzând, smulgând diverse părți, decojind straturi, prinzându-le înapoi în ace Firește că el a urlat la ea, la mine, cerând să fie eliberat, să fac ceva, implorându-mă și în scurt timp jurând răzbunare cruntă, nu pentru torționarii lui, ci pentru Jorg Ancrath, care îl adusese în ghearele acestei sorți M-a cuprins frica – cum ar fi putut fi altfel? Teroarea mă străbătea ca un val fierbinte, apoi precum gheața prin vene, până când degetele și fața au început să mă usture de mâncărimi și înțepături Am încercat să mă păcălesc cum că ședeam în public, privind cu cruzimea nepăsătoare a fraților de drum care se odihnesc Am reușit până la un moment dat, pentru că de nenumărate ori șezusem și mă uitasem, dinainte să înțeleg cu adevărat suferința aceea, până când am înțeles-o și nu mi-a păsat Cel puternic îi face rău celui slab, asta e ordinea firească a lucrurilor Dar șezând legat sub soarele încins, așteptându-mi rândul să urlu și să fiu rupt în bucăți, știam prea bine ce înseamnă toată grozăvia și am simțit disperare În cele din urmă, cotoroanța a făcut un pas înapoi, roșie până la coate, însă fără niciun strop de sânge pe haine ori pe față S-a întors spre public, a făcut o plecăciune în batjocură și s-a dus înapoi spre colibă, cu uneltele înfășurate sub braț Din mulțime au răsunat aplauze, mulți dintre ei fiind deja beți O respirație hârâită și greoaie se auzea dinspre Sunny, al cărui cap atârna acum, cu un ochi larg deschis holbându-se, iar celălalt închis Bărbatul cel înalt, Rael, s-a ridicat în picioare și s-a apropiat de Sunny ca să-i prindă capul cu legături din piele Undeva lângă colibe, cineva se pișa, iar un alt bărbat împrăștia grăunțe pentru găini — Gretcha! a strigat-o pe fetiță bărbatul pântecos, Billan Aceasta a venit dindărătul stâlpilor cu un zâmbet abia mijit pe fața ei scheletică, aruncând o mână întreagă de bucăți de insectă, picioare și carapace neagră și lucioasă Billan a tras un scaun pe care fata să se așeze, aproape de stâlpul lui Sunny Gretcha s-a îndreptat spre foc fără niciun comentariu și a luat fierul care fusese așezat acolo N-am văzut când l-au pus L-a prins de partea învelită în pânză și a îndreptat capătul încins către noi — Nu! Sunny a înțeles la ce foloseau chingile din piele de pe fruntea lui Nu-l puteam învinovăți că se împotrivea Și eu m-aș fi împotrivit și le-aș fi spus nu când mi-ar fi venit rândul Forme ciudate dansau prin foc Soarele făcea flăcările fantomatice și a trebuit să mă uit chiorâș, însă le-am văzut, forme și culori care n-aveau ce căuta acolo Delirul se instala în fața vipiei și a groazei Poate că nebunia îmi va lua mințile înainte ca ei să se apuce de mine — Faci prea multă gălăgie Gretcha a împins fierul încins în gura lui Sunny Buzele lui strânse au sfârâit în calea fierului arzând Dinții s-au spart la atingerea fierului I-am auzit S-au sfărâmat și s-au împrăștiat pe măsură ce fata împingea mai mult Din gura lui au început să iasă aburi, aburi, un urlet înfiorător și mirosul cărnii arse Mi-am întors privirea, orbit de lacrimi, în vreme ce fetița îi scotea ochii Aș putea spune că am plâns pentru Sunny sau pentru oroarea unei lumi în care se întâmplă astfel de lucruri, dar, în realitate, am plâns pentru mine, de frică În prima linie, nu e loc decât pentru noi înșine Câinii Răi au chiuit și au aplaudat spectacolul Unii au strigat niște nume, probabil ale celor pe care îi omorâserăm, dar nu mai însemna nimic Am fi putut îndura aceleași torturi și dacă ne-ar fi prins în somn, fără să sufere vreo pierdere — Gretcha, a strigat din nou Billan Ajunge cu ăla Mary o să găsească ceva în el mai târziu Scoate-i ochii celuilalt Numai unul Nu-mi place cum se uită la mine Fetița a înfipt fierul în cărbunii încinși și a rămas pe loc uitându-se la el, cu spatele la mine Am tras de legături Se pricepeau să lege un om, nu doar în jurul încheieturilor, dar și în jurul coatelor și chiar mai sus Am tras oricum Furia îmi creștea tot mai mult N-ar fi rezistat prea mult în fața fierului încins, însă pe moment a reușit să alunge oarecum frica Furie față de torționarii mei și furie față de toată nebunia de a muri într-un câmp oarecare, plin de oameni goi, oameni care nu se duceau nicăieri, oameni pentru care agonia mea avea să fie o distracție pasageră Când s-a întors spre mine, am surprins privirea fetei și am ignorat fierul încins — Să ai mâna sigură, fetițo, i-am spus zâmbind sălbatic, cu o ură atât de intensă, încât aproape că mă durea Ești periculos? îl întrebasem pe Nubanez când oamenii ăia țineau fierul încins deasupra lui I-am oferit o șansă, i-am slăbit legătura unei mâini și el a profitat de ea Ești periculos? Da, zisese el, iar eu i-am spus să-mi arate Voiam șansa aceea acum Să spună cuvintele Ești periculos? În schimb, i-a dispărut zâmbetul, iar mâna i-a tremurat, doar puțin — Oprește-te! a strigat Rael N-are capul legat L-ai putea omorî A venit spre mine și m-a legat mai bine, cu alte chingi M-am uitat la el, încercând să memorez fiecare detaliu al feței sale Putea fi una dintre ultimele persoane pe care le vedeam — Dă-mi fierul, a scuipat el cuvintele, smulgând fierul din mâinile fetei Am s-o fac eu, a spus după care s-a întors spre mine Ăi fi un fel de nobil Ai destul aur la tine Și asta, a zis ridicându-mi încheietura mâinii ca să arate ceasul din tezaurul unchiului meu Dar știm amândoi că, dacă vei fi răscumpărat, nu vei face nimic altceva decât să ne vânezi, din clipa în care vei fi liber și în siguranță Văd asta în tine Nu-l puteam minți N-avea niciun rost Dacă aș fi fost liber, i-aș fi vânat de oriunde și cu orice preț — Se vede treaba că ai mai făcut asta și înainte, zise Rael dând din cap spre obrazul meu Poate c-ar trebui să începem de acolo de unde au rămas alții, ca să-ți aducem aminte cum se simte Vârful roșu al fierului s-a apropiat de țesutul gros al cicatricii, ajungând în partea stângă a feței mele Mâna lui Rael n-a tremurat niciun pic, oricât de fioros mă uitam la el Gretcha stătea lângă el, iar capul abia dacă îi trecea de cingătoarea lui Rael Căldura mi-a pârjolit buzele și mi-a uscat ochii, însă n-am simțit nicio durere în pielea cicatrizată, doar o căldură, aproape plăcută Arsura omorâse toate simțurile în carnea aceea, o puteam zgâria cu unghiile și aș fi simțit doar cum se trage pielea neatinsă de sub ochi Fierul s-a oprit puțin sub osul feței, ca apăsarea unui deget Confuzia a rearanjat complet sprâncenele lui Rael — Ăsta nu a… O neașteptată plăcere mi-a străbătut pielea cicatrizată, aproape orgasmică, iar o străfulgerare de căldură mi-a închis ochii Mirosul părului ars mi-a umplut nările Rael a urlat, iar când m-am uitat din nou la el, îl apucase dansatul Dansul acela pe care bărbații îl execută atunci când durerea neașteptată pune stăpânire pe ei, cel mai adesea declanșat de un deget scrântit ori o lovitură în osul acela înșelător din cot În mâna stângă își strângea încheietura mâinii drepte Iar acolo, pârjolită de-a lungul palmei, suficient de adâncă încât să ajungă până la micile oase din mână, era urma lăsată de fier La rândul lui, fierul zăcea în praf, luminos și strălucitor, atât de alb de la fierbințeală, de parcă s-ar fi aflat chiar la capătul foalelor din forjă, în vreme ce învelitoarea de cârpă ardea în jurul lui Trebuia să râd Oare ce-ar fi făcut dacă râdeam de ei? Mi-ar fi făcut rău? Îmi mușcasem limba de șoc, iar acum râdeam în timp ce gustul sângelui îmi umplea gura, iar căldura lui mi se scurgea roșiatică pe buze — Tâmpitule Billan s-a ridicat și l-a împins la o parte din drum pe Rael M-a prins de bărbie și de falcă într-o strânsoare dureroasă — Ce-ai făcut, băiete? — Băiete? A fost dureros să rostesc cuvântul, în timp ce degetele lui îmi sfredeleau mușchii fălcilor Nu știam ce făcusem, dar eram bucuros Am presupus că ceva din fragmentele lui Gog fixate în cicatricea aceea a reacționat la atingerea unei călduri atât de mari — Răspunde-mi Chiar și acum, Billan își închipuia că mă poate amenința cu ceva L-am scuipat cu sânge fix în față S-a dat la o parte, împotmolindu-se cu un țipăt de fată care m-a făcut să râd și mai tare Isteria mă prinsese în gheare Alți câțiva Perros Viciosos s-au ridicat și ei în picioare Un dulap de mușchi pe nume Manwa, frate cu Sancha pe care-l omorâsem în puț, l-a prins de braț pe Billan și a încercat să-l liniștească A încercat să-i șteargă sângele cu o cârpă murdară, dar n-a reușit Câteva clipe mai târziu, uitându-mă mai bine, am văzut că însăși pielea devenise roșie acolo unde fusese atinsă de sânge, iar în ochi sângele îi pârjolea corneea albă ca laptele Pare-se că necromanția care se ascundea în mine și putea ucide viețuitoarele mici, cu o simplă atingere a degetelor, îmi curgea într-adevăr prin vene — Aduceți-o înapoi pe bătrâna Mary! a strigat Billan orbit, tremurând de efortul pe care îl făcea ca să se abțină, să-și refuze pofta de a mă sugruma până la ultima suflare Vreau să urle o lună întreagă — N-o să mai trăiești o lună, Billan Când frații tăi vor înțelege că nu-ți va mai reveni vederea… cât crezi că va mai dura până când te vor lega de stâlpul ăsta? Nu mă puteam abține să zâmbesc Isteria și bravura urmau să-mi fie tăiate cu totul, odată ce cotoroanța își va fi adus uneltele, știam asta, dar, la naiba, râzi câtă vreme poți, nu-i așa? Manwa și-a scos sabia, care s-a dovedit a fi sabia mea „Are o sabie de oțel vechi și poate face minuni” A întors tăișul în pumnul lui imens Era un bărbat mare, însă mâinile lui erau de-a dreptul de gigant — Poate că ar trebui să cerem răscumpărare pentru el? Celălalt a zis că va plăti contele Hansa pentru ei Rael a scuipat, cu fața schimonosită de suferință O mână arsă nu-i ceva care să dea pace unui bărbat — Să moară Să moară în chinuri Manwa a ridicat din umeri și s-a așezat, cu sabia mea pe genunchi Doi bărbați au adus-o pe bătrâna Mary înapoi la stâlpi I-am văzut mai întâi cu coada ochiului și i-am urmărit cu atâta atenție, încât era cât pe ce să nu observ sfoara slăbită în jurul gleznelor Dincolo de nemulțumirile și înjurăturile Câinilor Răi, dincolo de suspinele nefiresc de umede ale lui Sunny, am auzit un pocnet, un sfârâit și apoi un scârțâit ca niște unghii care zgârie lemnul Ceva și-a croit drum pe stâlp în sus până în spatele meu, pe partea cealaltă Funia din jurul gleznelor a căzut Nimeni n-a băgat de seamă Mary și-a despăturit din nou în praf legătura de unelte Mi-a aruncat o privire de parcă într-adevăr aveam s-o încasez acum, pentru că am deranjat-o Din nou, absurdul situației mi-a făcut colțurile gurii să zvâcnească A scos cea mai ascuțită unealtă pe care-o avea, o lamă înfiptă într-un suport cilindric de metal, de felul celor pe care doctorii Grecko le-ar folosi pentru a scoate cangrena Din trei pași, Mary a fost lângă mine, nesigură pe picioare, dar sigură pe mâini A tăiat rămășițele pătate ale cămășii Lama n-a mișcat, iar materialul s-a sfâșiat înainte — Ai un neg tare urât acolo, bătrână Mary, am spus S-a oprit și s-a uitat la mine Avea ochi răi, de femeie bătrână, foarte întunecați — Oh, scuză-mă Mă refeream la ăla de pe obrazul tău Tare urât N-ai putea să ți-l tai? Cu cuțitul ăla drăguț și ascuțit al tău? Mai tunde și din stufărișul ăla Doar nu vrei să ți se spună Mary cea bătrână și urâtă, nu-i așa? — Ești cretin? a întrebat Mary după o pauză lungă Lui Sunny nu-i spusese o vorbă câtă vreme s-a ocupat de el — Te-am jignit, bătrână Mary? am întrebat-o zâmbind, cu dinți roșii fără îndoială Știi că oricât aș striga și aș implora, cuvintele astea nu pot intra înapoi, nu-i așa? Ești urâtă și bătrână Nu putem face nimic în legătură cu asta, Mary Presupun că micuța Gretcha îți va lua locul în curând și tu o să fii materialul ei didactic Mă întreb ce modele o să taie din tine Câinii Răi mă priveau acum, toate certurile dintre ei fiind uitate Până și Rael și Billan uitaseră de rănile lor pentru o clipă, ca să fie atenți la mine Victimele amenință sau se roagă Bătrâna Mary nu știa ce să înțeleagă din batjocura mea Poc Încheieturile mele erau libere Sângele a început să circule prin ele Mă durea mai rău decât orice tortură pe care am îndurat-o până acum pe stâlpul ăsta Bătrâna Mary a scuturat din cap și și-a dat la o parte un smoc de păr cărunt Părea deranjată, mai puțin sigură pe ea Iat-o, pregătită să mă deschidă bucată cu bucată, iar eu o stânjeneam împroșcând comentarii despre negii ei Am rânjit atât de larg, că mi-a trosnit fața Eram destul de sigur că ar fi trebuit să mă ucidă imediat ce reușeam să mă eliberez Perspectiva de a-i ataca în loc să pier pe stâlpul ăla m-a umplut de bucurie Nu mă puteam opri din zâmbit — Ăsta-i smintit Mary a așezat vârful cuțitului în partea dreaptă a ultimei coaste de jos M-am încordat să ascult zgomotul slab al salvatorului meu cățărându-se pe stâlp Dacă îmi tăia funia din jurul pieptului și al brațelor, toată lumea ar fi văzut-o căzând și aș fi fost totuși legat de cap Nu ne-au pus o funie în jurul gâtului, poate ca să nu ne sugrumăm în timp ce ne-am fi străduit să scăpăm de durere Mary a făcut prima tăietură Se spune că, dacă e ascuțit cuțitul, lacrimile nu curg Tăietura nu a durut, însă un val mușcător de durere a urmat după ce cuțitul s-a oprit Am avut nevoie de toată stăpânirea de sine ca să n-o lovesc și să mă dau de gol — Au! am făcut Asta doare Mary s-a dat înapoi ca să facă o tăietură mai joasă, paralelă cu cea dintâi În spatele meu, creatura a alunecat și a căzut — Ah, rahat! am strigat În mod surprinzător, bătrâna Mary s-a dat înapoi speriată, iar câțiva dintre Câinii Răi au tresărit Creatura reușise cumva să se prindă de mâinile mele, o mușcătură sau o strângere, nu știam, ce știam însă era că durea tare — AU! Futu-i! Mary a clipit Aveam doar o despicătură subțire – nu înțelegea nimic — Ai de gând să faci asta din nou? am întrebat Creatura a dat drumul strânsorii și s-a urcat înapoi peste capul meu pe stâlp Am simțit-o ca pe un crab uriaș sau un păianjen Iisuse, urăsc păianjenii! — Ai de gând să-mi faci treaba aia cu coastele, cum i-ai făcut și lui Sunny? am întrebat-o arătând din ochi către el Ar trebui să te pricepi mai bine la asta, s-o faci să fie mai interesant de urmărit! Nu-i de mirare că vor să te înlocuiască cu Gretcha — Coastele alea-s plictisitoare, a strigat cineva din spatele ei — E plăcut când i le rupe, zise și Rael — Avem unul pregătit pentru asta — Ceva nou! Vibrații ușoare, pe măsură ce creatura a ajuns la funia din dreptul pieptului Căcat! M-am încordat, pregătit să mă lupt din răsputeri odată ce era desfăcută Și mai multe vibrații, creatura a trecut mai departe, iar funia tot intactă — Hai, bătrână Mary, arată-ne ceva nou! a strigat un tânăr tuciuriu din spate Lui Mary nu-i plăcea deloc asta S-a încruntat spre mine, dezvelindu-și cioturile galbene ale dinților Mormăind, s-a întors aplecându-se după un cârlig subțire Creatura s-a mișcat la spatele meu Părul mă trăgea acolo unde smocurile fuseseră prinse în legăturile de piele Un clește s-a strecurat pe sub chinga ce-mi lega fruntea Mary s-a întors spre mine, îndreptându-se pe cât îi permitea spinarea În timp ce se apropia, ținea cârligul jos, la nivelul coapsei, zâmbind pentru prima dată Poc M-am aplecat în față, iar funia din jurul pieptului a cedat Creatura pare-se că a slăbit-o, lăsând doar un fir în care să se țină Scamatorii îți vor reține atenția dacă vor, iar în timpul ăsta te pot lăsa orb la orice altceva se întâmplă în fața ochilor tăi Cârligul lui Mary a captat atenția Câinilor Răi Ultima funie a picat de pe mine și, ca prin magie, nimeni n-a văzut-o căzând Nebunia din mine, un fel de amestec puternic de teroare și ușurare, m-a îndemnat să-mi scarpin nasul și apoi să îmi pun din nou mâna la spate Judecata a triumfat Am rezistat tentației de a irosi clipa, vârându-i lui Mary cârligul într-unul dintre ochi În schimb, m-am lăsat în față, foarte ușor, și mi-am smuls sabia din poala lui Manwa Am năvălit în mijlocul lor Ca să eviți lupta și să fii capturat, e mai bine să rămâi pe margine, însă aveau arcuri și, pe undeva, multe săgeți din acelea Sărind în mijlocul lor, îi țineam dezorganizați, aproape Treceam printre ei și-i culcam pe rând în jurul meu Înainte ca primul Câine să se ridice în picioare, am lăsat în patru bărbați răni care nu se vor mai închide niciodată Există o anumită libertate în a fi înconjurat din toate părțile de dușmani În atari circumstanțe, cu o sabie puternică, suficient de ascuțită ca să rănești până și vântul, te poți învârti în cercuri largi și îndrăcite, iar singura ta grijă este să te asiguri că arma nu rămâne blocată în hoitul ultimei tale victime În multe privințe, mi-am trăit viața în astfel de condiții, lovind în toate direcțiile fără să-mi fac nicio grijă din cauza cui ar putea muri Experiența mi-a fost de folos la marginea colinelor Iberico Câinii Răi au murit, decapitați, dezmembrați, fără ca niciunul dintre ei să aibă vreme să cadă înainte ca vârful sabiei să nu tragă o brazdă roșie prin următorul Niciodată până atunci sau de atunci nu mi-a adus o bucurie atât de autentică măcelul Unii și-au scos armele, săbii, cuțite, mici securi, satâre, însă n-au rezistat să le încrucișeze mai mult de două ori cu mine: o contră rapidă și se prăbușeau înainte să riposteze Am fost rănit în trei locuri N-am știut decât mult mai târziu, când mi-am dat seama că unele pete de sânge nu se curățau La un moment dat, pe când oamenii se apropiau de mine din toate părțile, m-am învârtit și m-am pomenit cu Manwa în fața mea Instinctul mi-a înfășurat mâna liberă în jurul cuțitului său și m-a răsucit într-o parte Ura mi-a împins fruntea în nasul lui Era un bărbat înalt, puternic, însă și eu crescusem înalt și, fie că furia îmi crescuse puterile, fie mușchii mei erau la fel de tari ca ai lui, nu știu, însă cuțitul lui nu m-a găsit De fapt, l-am mai ținut încă o grămadă de secunde blestemate, tăind și înjunghiind, până când l-am lăsat înfipt în gâtul lui Rael Mi-a fost de ajutor că mulți dintre ei erau beți, unii prea orbi de beție ca să-și mai găsească armele, darămite să le mânuiască eficient M-a mai ajutat faptul că-i uram pe toți atât de intens și că mă antrenasem în mânuirea sabiei luni întregi, zi după zi, până când mâinile mi-au sângerat, iar sunetul metalului a ajuns să-mi răsune în urechi Un grăsan s-a îndepărtat de mine, cu mațele ieșindu-i în colaci albaștri din burta spintecată Pe un altul, care alerga deja, l-am doborât din spate Întorcându-mă am văzut alți doi Câini alergând spre vale Pe unul l-am doborât după cincizeci de pași, cu un topor luat de pe jos Celălalt a scăpat Liniștea a fost neașteptată și deplină Mary ședea lângă stâlpi, cu Gretcha lângă ea Fetița avea o mână încurcată în fustele bătrânei, iar în cealaltă ținea suflătoarea, îndreptată spre mine M-am îndreptat spre ele Pff Săgeata fetei m-a nimerit în claviculă I-am smuls suflătoarea și am aruncat-o în spate — Semănăm tare bine, Gretcha, tu și cu mine M-am ghemuit ca să ajung la nivelul ei Săgeata a ieșit imediat ce am tras de ea și am lăsat-o să cadă în țărână Mă privea cu ochi negri Semăna mult cu Mary Nepoată-sa, poate — Te pot ajuta, i-am spus și i-am zâmbit cu tristețe, pentru ea, pentru tot Dacă cineva ar fi făcut asta pentru mine când eram copil, ar fi scutit pe multă lume de o groază de necazuri Din gura ei a ieșit un „oh” de surpriză atunci când sabia a străpuns-o, scrâșnind peste oasele subțiri Când m-am ridicat în picioare, a alunecat din sabie — Urâta Bătrâna Mary, am spus Ținea încă în mână cârligul Am apucat-o de gâtul sfrijit, însă n-a încercat să mă înjunghie cu el Necromanția mi-a furnicat degetele, stârnită poate de vârsta bătrânei Degetele au găsit nodulețele de pe șira spinării și am lăsat moartea să se scurgă prin ea, până a căzut grămadă pe jos Sunny încă trăia Suspinele lui erau singurele zgomote în liniștea care se așternuse după carnagiu Poate că și câțiva dintre Câinii Răi erau la rândul lor răniți, dar în viață Dacă într-adevăr erau, au reușit să nu scoată niciun sunet, iar asta mi-a distras atenția de la ei De aproape, rănile lui Sunny urlau Am simțit durerea care-l străbătea în râuri roșii Necromanția se pricepe la așa ceva Cu mâna așezată pe pieptul lui, părea că-l cunoșteam până-n oase și sânge, că-i știam încrengătura venelor, forma șirei spinării, bătaia și tremurul inimii Cu toate astea, nu aveam în mine vindecarea, ci doar moartea Mucoasa groasă pătată de cărbune i se scurgea încet din orbite Limba îi atârna arsă și umflată în gura spartă — Nu te pot ajuta, Greyson Landless Efortul prin care și-a ridicat capul fără ochi spre mine a sfâșiat firele necromantice dintre noi și mi-a smuls un suspin adânc I-am tăiat funiile și l-am coborât la pământ Nu voiam să-l văd murind legat — Pace, frate, am spus, cu vârful sabiei așezat deasupra inimii lui Pace Și am isprăvit cu el Suferința lui Greyson îmi scutura în continuare mâinile Am îngenuncheat lângă bătrâna Mary, mototolită în țărână, fixându-mă cu ochi lucioși, cu praful năclăit în dâra de bale de pe obraz Cu o mână înfiptă în gâtul ei sfrijit și alta pe capul femeii, am eliberat durerea lui Sunny Se vede treaba că degetele unui necromant pot face, câteodată, cu doar câteva lovituri și ciupituri, ceea ce toate instrumentele ei tăioase reușeau după ore-n șir Inima nu i-a rezistat prea mult, iar moartea a ajuns-o din urmă A murit ușor Capul Leshei zăcea aruncat printre hoituri L-am recuperat, omorând în drum un mort prefăcut Multe cadavre păstrau urme ale posesorilor lor atunci când le atingeam Carnea lui Row putrezise pe el Însă capul Leshei părea gol, nu la propriu, nu fusese scobit, ci golit de orice urmă din ea, o carcasă Într-un fel, îmi plăcea asta, că plecase undeva unde nu putea fi găsită Undeva într-un loc mai bun, speram I-am așezat capul lângă Sunny, pregătit să-i îngrop Mai întâi însă am înconjurat stâlpii Scorpionul, fără trei picioare pe o parte, cu armura spartă în câteva locuri pe spate, atârna nemișcat în spatele stâlpului de care fusesem legat Chinga de piele care îmi fixase capul era prinsă în cleștii lui Capul scorpionului s-a ridicat o clipă, când m-am apropiat, și încă o dată mărgelele negre ale ochilor lui au strălucit purpuriu — Fexler? am întrebat A zvâcnit de două ori și a căzut de pe stâlp, aterizând pe spate Încă o convulsie și s-a strâns cu un pocnet puternic, armura de pe spate prinzându-l într-o îmbrățișare eternă — La naiba! 15 Povestea Chellei — Mai spune-mi o dată Era înlănțuit și însângerat într-o temniță înconjurată de morți vii, iar deasupra lui mișunau tot felul de chestii și mai rele, strigoii mlaștinilor și casapi în zdrențe, cei mai puțin periculoși… și totuși pune întrebări! — Ești un bărbat neobișnuit, Kai Summerson Chella a înconjurat coloana încă o dată Nu părea să-și poată ține locului picioarele Era prea multă viață în ele, poate — Asta din partea necromantei care are cadavrul femeii mele pe jos Chella s-a aplecat spre el, cu acul de fier în mână, însă știa deja că balanța nu mai înclina în partea ei Undeva pe parcurs, tânărul acesta neobișnuit și-a dat seama că avea nevoie ca el să coopereze Poate că fusese destul de evident faptul că l-ar fi omorât dacă nevoia ei n-ar fi fost atât de mare — Ce anume nu pricepi? i-a șoptit în ureche El n-avea de unde să știe câtă nevoie avea de o reușită, de orice care s-o scoată din umbra rece a disprețului Regelui Mort — Sula e în rai… dar și aici? I-a scăpat un oftat, mai profund, de frustrare Până și bărbații deștepți pot fi niște proști — Ceea ce nu ajunge în rai va fi înapoiat trupului Cât anume este înapoiat depinde de persoană, în urma chemării Nu e nevoie de multe ca să pui pe picioare un cadavru nou-nouț Puțină foame, lăcomie, niște mânie, probabil Sula avea mânie din plin — Așadar nu toată lumea poate fi înapoiată Unii oameni trec curați și întregi? — Un sfânt, poate N-am întâlnit niciunul Și copiii Însă asta n-a mai spus-o Indiferent cu ce era pavat drumul spre iad, cheia era să-l parcurgi pas cu pas — Și dacă mi-ai adus aminte de rai, te aștepți să mă condamn la o eternitate în flăcări numai ca să evit o moarte chinuitoare? Kai a scuipat sânge pe podea Probabil că-și mușcase limba Nu părea nici pe departe atât de speriat pe cât ar fi trebuit să fie Poate că totul îi părea un vis, un coșmar, prea multă stranietate, mult prea iute Dacă ar fi avut timp, Chella l-ar mai fi lăsat o zi sau două Frica se insinuează treptat în om Într-un loc rece și întunecat, singur, fără nimic altceva decât propria imaginație care să-i țină tovărășie, avea să-l cuprindă groaza Însă ea n-avea două zile, nici măcar una — Moartea e distrusă, Kai Iadul se ridică Câtă vreme crezi tu că te va ține raiul la adăpost? Regele Mort va pune capăt la toate astea Eternitatea va fi aici, în lumea asta, în carnea asta Tot ceea ce trebuie să faci este să te hotărăști dacă vrei să hrănești focul sau să-l pornești 16 Poate că Motorul Răului găsise o nouă viteză, pentru că nimic nu mai era așa cum trebuie după ce Kent ne-a adus vestea că trăsura tatălui meu mergea înaintea noastră Am pornit călare spre fruntea coloanei, cu Makin și Rike lângă mine Urcând o culme joasă, alături de căpitanul Harran, după câteva minute, am zărit în fața noastră sclipirea monotonă a coloanei Ancrath Era nevoie de mai mult de un râu de noroi pentru ca Garda Gilden să nu mai strălucească într-atât M-am ridicat în șa ca să mă uit la trăsura care se hurduca pe drum, printre călăreți Ultima dată am călătorit cu ea pe când aveam nouă ani Ticălosul bătrân o recuperase — Și pe mine mă sperie, a spus Makin — Nu mi-e teamă de tatăl meu I-am oferit privirea mea amenințătoare, însă el doar a zâmbit — Nu știu cum reușește să bage spaima în om, a continuat Makin Adică mânuiesc mai bine sabia, și da, e rece și dur, dar așa sunt mulți regi, duci, conți, baroni și lorzi… La dracu’, orice om care dă ordine mai mult ca sigur că e gata să scoată și sabia, doar ca să-și păstreze poziția N-are nici măcar vreo înclinație spre tortură: fratele lui, nepoții lui, toți renumiți pentru asta, însă Olidan te-ar spânzura doar și ar termina treaba Rike a pufnit auzind acestea Văzuse din partea greșită temnițele tatălui meu Totuși Makin o nimerise, erau o mulțime de oameni care îl făceau pe Olidan Ancrath să pară un om de-a dreptul rezonabil — Am zis că nu mi-e teamă de el Bătăile inimii îmi arătau că mințeam, însă numai eu le puteam auzi Makin a ridicat din umeri — Toată lumea se teme Bagă spaima în om Are privirea aia Asta face tot Ochii reci Te fac să tremuri Devenisem cunoscut pentru deciziile mele neînfricate, pentru că îndrăzneam să provoc chiar și atunci când știam că nu era cazul Sub cerul acela cenușiu totuși, cu vântul care sufla umed din nord, nu simțeam niciun imbold să ajung trăsura care trudea în fața noastră și să solicit o întrevedere cu trecutul Mă durea pieptul de-a lungul liniei înguste a vechii cicatrici și, pentru prima dată, m-am pomenit că-mi doream s-o las baltă Am călărit fără să scoatem o vorbă, coloana venind în urma noastră – atât de multe gărzi în armurile lor elegante, atât de siguri pe obiectivul lor Adierea rece mă sâcâia și tot trecutul mi s-a îngrămădit pe umeri, așteptându-și rândul să înceapă tărăboiul sub țeasta mea — Cerys, am spus Makin și-a ridicat viziera coifului și s-a uitat la mine — Ucisă pe când avea trei ani Povestește-mi Mă gândisem că dacă aveam vreodată să vorbim despre fiica lui Makin, am fi făcut-o în mahmureala orelor mici dinainte de răsărit sau poate dacă ar fi încasat Coddin o rană mortală, care să ne îndrume discuția spre chestiunile importante Nu mi-a trecut prin cap că s-ar fi putut întâmpla în timp ce călăream prin noroi, în lumina rece a zilei, înconjurați de străini Makin continua să mă privească, săltând în șa, cu o rigiditate neobișnuită pe fața lui altfel atât de flexibilă Pentru o clipă îndelungată, am crezut că nu va spune nimic — Tatăl meu avea pământuri în Normandia, o mică proprietate lângă orașul Trent Nu eram primul lui fiu M-am căsătorit cu fiica unui bărbat bogat Tatăl ei și cu mine ne-am înțeles asupra câtorva acri și a unei case Casa a venit la doi ani după căsătoria noastră oficială Ceva mai mică decât un conac, ceva mai mare decât o fermă Genul de loc pe care l-ai fi prădat pe vremea când erai în fruntea fraților pe drum — Au fost haiducii? am întrebat — Nu, a zis cu ochii licărind luminați de amintiri A fost un conflict oficial, mult prea mic ca să poată fi numit război Trent și Merca se luptau din cauza granițelor O sută de soldați și militari călare de fiecare parte, nu mai mulți Și s-au întâlnit în lanul de grâu Amândoi aveam șaptesprezece ani, Nessa și cu mine, iar Cerys, trei Aveam trei muncitori la fermă, doi servitori, o fată în casă și o doică Până și Rike a avut bunul simț să nu spună nimic Nimic în afară de bocănitul copitelor în noroi, pașii grei ai lui Gorgoth, scârțâitul harnașamentului, zornăitul monoton al metalului pe metal, ciondăneala pițigăiată a păsărilor de nevăzut pe cer — Nu le-am văzut murind Cred că zăceam în țărână, pe lângă poarta mare, cu mâna încleștată pe piept Se prea poate că Nessa a fost doborâtă câtă vreme am zăcut acolo, uitându-mă la cer Am leșinat mai târziu Cerys s-a ascuns în casă și probabil că focul a ajuns-o după ce am fost târât într-un șanț Așa fac copiii, se ascund de foc în loc să fugă, iar fumul îi ajunge din urmă — De șase luni am avut nevoie ca să-mi revin Am fost înjunghiat în plămân Mai târziu, am prădat Merca împreună cu o bandă de oameni care supraviețuiseră acelei zile Am aflat că băiatul lordului care condusese raidul a fost trimis la un văr din Attar, ca să fie în siguranță Ne-am întâlnit un an mai târziu L-am urmărit într-o mică fortăreață, cam la treizeci de kilometri spre nord de aici Drumul de întoarcere m-a adus în Ancrath și am rămas acolo Între timp, mi-am găsit de lucru la tatăl tău Și asta e tot Makin nu avea niciun surâs pe chip, deși îl văzusem zâmbind de atâtea ori în fața morții Își ținea ochii ațintiți spre orizont, însă știam că se uită mult mai departe Peste ani Niciodată nu „e asta tot” Durerea se împrăștie, crește și ajunge să strice tot ceea ce e bun Timpul vindecă toate rănile, dar de cele mai multe ori doar punând piatra de mormânt, iar câtă vreme trăim, unele dureri rămân cu noi, arzându-ne, făcându-ne să ne zvârcolim ca să scăpăm de ele Și pe măsură ce ne zvârcolim, ne transformăm în alți oameni — Și cât durează ca un copil pentru care ai traversat mări și țări ca să-l răzbuni, pentru că n-ai putut s-o salvezi atunci când salvarea ei era o opțiune, să devină copilul pe care îl înjunghii pentru că nu l-ai putut accepta atunci când acceptarea era o opțiune? Makin a zâmbit pe jumătate, cu toate că nu și-a mutat privirea de la trecutul acela care îl ținea captiv — Ah, Jorg, dar tu n-ai fost niciodată atât de dulce ca și Cerys, iar eu n-am fost niciodată atât de rece ca Olidan A mai trecut o zi în care am mers pe urmele coloanei Ancrath prin inima Attarului Peste tot, țărani cu legături de cârpe în picioare veneau să ne vadă trecând, înconjurați de fumul câmpurilor pe care liniile roșii de foc mistuiau miriștile Lăsau baltă ritualurile funerare ale recoltei, aranjarea și stivuirea paielor în căpițe, murăturile și legumele uscate pentru iarnă, ca să privească Garda Gilden și să vadă flamurile negru cu auriu fluturând în văzduh Ceva mult mai vechi și mai profund, un vis pe jumătate uitat al unei vieți mai bune După-amiază târziu, soarele a pătruns printr-o deschizătură în nori, iar Miana a coborât din trăsura lordului Holland ca să călărească o milă liniștită stând într-o parte, în timp ce ne târam printr-un oraș dintr-o vale cu incredibilul nume Piddle Marten a urcat și el în șa, iar când Miana s-a retras, el a rămas lângă mine — Îi este greu, sire, a spus el dintr-o dată — Mai greu decât să se fi aflat la Bântuit, așteptând musafiri de la Vatican? — E o treabă grea să poarte copilul în ultima lună Marten a ridicat din umeri, dar mi-am dat seama că îi păsa mai mult de atât Mă face praf câteodată să văd bărbați mult mai entuziasmați decât mine în legătură cu lucruri de care ar trebui să îmi pese Știam că aș fi fost îndurerat dacă asasinul Papei i-ar fi omorât pe Miana și pe copilul nostru nenăscut Dar mai știam și că o parte groaznică din mine, din inima mea, și-ar fi ridicat fața către lume cu un rânjet incendiar, primind șansa, scuza pentru viitoarele momente de limpezime în care răzbunarea mea avea să plutească pe un val de sânge Și mai știam că mânia ar fi măturat din cale orice altceva, chiar și tristețea — E o lume dură, Marten Mi-a aruncat o privire, derutat o clipă, de vreme ce călărisem aproape o jumătate de kilometru de la ultimele lui cuvinte — Nici n-ar trebui să fie ușor să aduci pe cineva pe lume E mult prea ușor să începi o viață nouă, mult prea ușor să iei una veche E corect însă ca o parte din acest proces să aducă unele dificultăți Și-a păstrat privirea asupra mea, un drept câștigat pe deplin de când mă slujea, și am simțit povara judecății lui — Fir-ar să fie! am pufnit exasperat Mă simt în inferioritate numerică în trăsura asta Marten a zâmbit — Un bărbat însurat e întotdeauna în inferioritate numerică Am tras un scuipat în noroi și am tras de frâiele lui Brath înjurând Cinci minute mai târziu, ședeam din nou în trăsură lângă Miana — Trăsura tatălui meu e chiar în fața noastră, am zis — Știu Mă simțeam ciudat să vorbesc despre el, mai ales când Gomst și Osser se uitau la noi Gomst, cel puțin, a avut bunul simț să-și deschidă Biblia, o carte suficient de mare ca să-i ascundă pe amândoi îndărătul ei, și l-a atras pe bărbatul mai vârstnic într-o discuție despre un psalm sau altul — Coddin vrea să-l votez pe tatăl meu la Adunare Ca să fac pace cu el Vorbele mi-au îmbâcsit gura — Și tu ai prefera… să n-o faci? Un zâmbet i-a răsărit în colțul buzelor, însă nu m-am simțit luat în râs Am auzit o frântură din conversația lui Gomst „Părinte, unde este mielul care va fi sacrificat? Iar Abraham a răspuns: Fiul meu, Doamne, va fi mielul” — Am o mulțime de motive să-i doresc moartea Și la fel de multe motive să fiu eu acela care o provoacă — Dar vrei să o faci? Jorg pe care îl cunosc eu tinde să facă numai ce vrea el, iar dacă motivele îi sunt potrivnice, le schimbă — Eu… Eu voiam să înțeleg cum merge toată treaba asta, ce înseamnă să trăiești și să crești copii Voiam să mă descurc mai bine decât o făcuse el — Oamenii îi vor spune fiului nostru ce s-a întâmplat între mine și tatăl meu Miana s-a aplecat mai aproape de mine, cu părul ei negru ca pana corbului căzându-i în jurul feței palide — Și ce le vor spune copilului nostru? Nu voia să-i spună „fiul nostru” până când nu venea pe lume să o dovedească — Nici măcar regele nu poate pune căluș în gura lumii, i-am răspuns Miana s-a uitat la mine Purta o diademă din aur împletit, însă părul ei ședea așa cum voia el, având nevoie de cel puțin două slujnice și o mână întreagă de agrafe ca să-l stăpânească În cele din urmă, lipsa mea de înțelegere a mânat-o să-mi explice — Cum poate un om deștept să fie atât de prost? Ce s-a întâmplat între tine și Olidan nu s-a terminat Povestea ce va fi spusă încă n-a fost scrisă — Ah Am lăsat-o să mă alunge din trăsură Nu înainte ca soarta să aibă un cuvânt de spus, m-am încumetat să călăresc până la trăsura tatălui meu Un căpitan de gardă a venit cu vești și m-a găsit pitit prin mijlocul coloanei, cu Gorgoth lângă mine Gorgoth era întotdeauna o companie potrivită dacă n-aveai chef să vorbești — S-a rupt o osie la trăsura Ancrath, a anunțat el fără să se deranjeze să-mi menționeze titlul Putem găsi loc într-a voastră? Au fost ridicate câteva obiecții împotriva folosirii căruței pentru bagaje — Voi veni să discut problema Mi-am înăbușit un suspin Câteodată simți de-a dreptul încotro se îndreaptă universul și nimic nu i se poate împotrivi pentru prea multă vreme Toți oamenii mei au călărit în urma mea Vestea s-a răspândit iute Până și Gorgoth a venit, curios probabil să vadă de unde a ieșit așa un fiu ca mine Am trecut de Garda Gilden și sutele ei de soldați, opriți cu toții pe traseu Toate capetele se întorceau spre noi Iar pe o porțiune îngustă a drumului, banală cu excepția izvorului în a cărui albie stâncoasă se rupsese osia trăsurii tatălui meu, am venit încă o dată ca să vorbesc cu regele din Ancrath Credeam că măcar Coddin avea să fie mulțumit Poate că nu îi urmasem sfatul, însă soarta părea să nu fie de acord cu hotărârea mea, silindu-i pe cei doi Ancrath să facă încă un pas pe calea vechii profeții Era nevoie de doi Ancrath care să lucreze în echipă pentru a rupe puterea mâinilor nevăzute și iată-i pe ultimii doi Ancrath Mă rog, poți duce calul la apă, însă eu hotărăsc ce naiba beau, iar eu nu am o părere prea bună despre profeție Iar eu nu mă văd aderând la cauza tatălui meu nici dac-ar îngheța iadul Trăseseră trăsura vreo douăzeci de metri în susul pantei dinspre izvor Am descălecat în apropiere, iar ghetele mi s-au scufundat mai bine de cincisprezece centimetri în noroiul frământat O boare a mișcat crengile pleșuve ale rândurilor de pomi, un copac mai înalt se întindea până la noi, degete negre pe cerul spălăcit Mâna de pe hățurile lui Brath s-a scuturat de parcă vântul o trăgea și pe ea Mi-am blestemat în gând slăbiciunea și m-am așezat în fața ușii trăsurii Cu o mie de ani în urmă, Big Jan m-a tras afară pe ușa aceea, dintr-o lume în alta Ședeam acolo înfrigurat, cu vezica prea plină, cu un tremur în mâini și picioare, transformat într-o clipită din regele celor șapte națiuni în drum spre Adunare într-un copil speriat Căpitanul de gardă al coloanei Ancrath a lovit cu pumnul îmbrăcat în zale în ușa de lemn — Honorous Jorg Ancrath solicită o întrevedere Aș fi vrut să mă fi aflat oriunde altundeva, însă am făcut un pas în față În afara căpitanului, niciuna dintre gărzi n-a descălecat ca să împiedice săvârșirea unor acte de violență În orice caz, nu știau poveștile pe care oamenii le istoriseau despre mine sau nu le păsa Poate că pentru ei slujba era o răsplată pentru a distruge pacea, nicidecum pentru a preveni astfel de încălcări Ușa s-a deschis, iar din întunericul trăsurii a ieșit o mână subțire și palidă O mână de femeie Am făcut un pas în față și am prins-o Sareth? Tatăl meu își adusese soția? — Nepoate Și a coborât pe scăriță, toată numai mătăsuri foșnitoare și gulere țepene de dantelă, cu mâna ei rece arzând totuși în palma mea În spatele ei, trăsura a rămas goală — Mătușă Katherine, am spus, rămânând încă o dată fără cuvinte 17 Șase ani au făcut-o să devină și mai frumoasă Tot ceea ce Katherine Ap Scorron ascundea în vise se afla acum în fața mea, într-o zi friguroasă de început de iarnă — Katherine Îi țineam în continuare mâna, ridicată între noi doi Și-a retras-o — Tatăl meu te-a trimis la Adunare? În locul lui? — Ancrath e în război Olidan a rămas cu armatele lui ca să fie sigur că nu pierde războiul Era îmbrăcată în negru, o rochie fluidă, faldurile de satin coborând până la tivul din piele neagră de pe care noroiul putea fi înlăturat cu ușurință după ce s-ar fi uscat În jurul gâtului avea o dantelă asemenea unor tatuaje cu cerneală, iar în urechi, cercei din argint și obsidian Era încă în doliu după prințul ei — El te-a trimis? Cu două voturi și niciun sfătuitor? — Trebuia să vină Nossar din Elm, dar s-a îmbolnăvit Regele are încredere în mine, m-a asigurat cu o privire dură, cu buzele aranjate într-o o linie subțire pe un chip palid Olidan a ajuns să-mi aprecieze calitățile Provocare pe jumătate îndeplinită – mai mult de jumătate De parcă ar putea să-l prefere pe tată în locul fiului și să o înlocuiască pe sora sa la tron — Și eu am ajuns să-ți apreciez calitățile, doamnă, i-am răspuns schițând o plecăciune doar ca să am timp să-mi adun gândurile Îmi permiți să-ți ofer un loc în trăsura Renar? Reparațiile la cea a tatălui meu par să fi fost greșit estimate Am smucit de hățurile lui Brath, aducându-l îndeajuns de aproape pentru ca ea să poată urca direct de pe scăriță Katherine a ieșit din trăsură fără niciun ajutor, urcând în șa și așezându-se pe o parte, ca să își potrivească lungimea rochiei Pentru o clipă, satinul a rămas întins peste șold O doream nu numai pentru forma trupului ei – dar o doream și pentru asta Kent a descălecat iute, în așa fel încât să-i pot lua calul și să călăresc împreună cu Katherine îndărăt, de-a lungul coloanei Am mers aproape de ea, dorindu-mi să-i vorbesc, dar știind și cât de lipsite de vlagă ar fi sunat cuvintele — N-am vrut să-l omor pe Degran M-aș fi luptat ca să îl salvez A fost… — Și totuși l-ai ucis Nu s-a uitat la mine Aș fi putut vorbi despre Sageous, însă păgânul doar mi-a pus funia în mână, iar faptul că știa că cineva urma să fie spânzurat nu îmi oferea o scuză prea bună La urma urmelor, nu puteam decât să fiu de acord L-am ucis pe fratele meu — Orrin merita și el o soartă mai bună decât fratele lui, am continuat — Ar fi putut fi un împărat destoinic — Lumea asta mănâncă bărbații destoinici la micul dejun A tras de hățuri ca să-l îndemne de Brath să meargă mai iute Cuvintele erau cunoscute Am dat pinteni calului lui Kent și am prins-o din urmă S-a oprit lângă trăsura lordului Holland — N-am știut că ai gusturi atât de costisitoare — Alegerea soției mele, am răspuns Am făcut semn din cap spre garda de lângă ușa trăsurii, iar el a ciocănit la ușă ca să o anunțe pe Katherine Degetele lui abia au atins lemnul lăcuit înainte ca ușa să se dea în lături, iar Miana să se aplece cu ochii întunecați, având buzele țuguiate, spre Katherine Părea inexplicabil de frumoasă — Draga mea, ți-am adus o doică, mătușa mea Katherine Sper din toată inima că expresia de șoc de pe fața lui Katherine a fost mult mai spectaculoasă decât cea pe care o aveam eu pe când i-am luat mâna într-a mea, cu cinci minute mai devreme Am intrat primul în trăsură și m-am așezat între tânăra regină și prințesa mai vârstnică Nu aveam încredere că Gomst va fi în stare să oprească vărsarea de sânge, dacă lucrurile aveau să meargă prost — Regină Miana din Renar, am spus, aceasta este prințesa Katherine Ap Scorron, delegată de tatăl meu la Adunare și văduva prințului de Arrow Am înfruntat armata Arrow, în urmă cu doi ani, dacă-ți aduci aminte Osser Gant din Kennick, sfătuitorul lordului Makin și, desigur, pe episcopul Gomst îl cunoști, am adăugat fluturând din mână spre cei doi bătrâni Miana și-a așezat mâinile pe burtă — Îmi pare rău pentru pierderea suferită, Katherine Jorg mi-a spus că l-a omorât pe bărbatul care ți-a ucis soțul — Egan, da Fratele mai mic al lui Orrin În orice caz, cea mai bună realizare a acelei zile a fost faptul că i-a pus capăt păgânului Sageous El i-a otrăvit mintea lui Egan Altminteri, nu l-ar fi trădat pe Orrin M-am lăsat pe spate, sprijinit de perne E ceva neobișnuit pentru două femei, ambele hotărâte să spună ce gândesc și să calce-n picioare toate conveniențele care le-ar fi stat în cale, să poarte discuții scurte care să se încheie interesant Părea o cruzime din partea lui Katherine să admită amestecul lui Sageous în fratricidul lui Orrin, odată ce nu-mi lăsa loc să mă ascund în spatele unor astfel de scuze În realitate totuși nu puteam să arunc toată vina mea asupra lui — Primii născuți sunt adesea cele mai bune roade pe care le oferă pomul, a spus Miana Anticii ofereau primele fructe zeilor Se prea poate ca primul copil să poarte bunătatea pe care părinții o au de oferit Și-a adunat degetele peste pântecele bombat Un zâmbet fugar a apărut pe buzele lui Katherine — Sora mea este prima născută Toată blândețea și bunătatea au ajuns la ea, nu la mine — Iar fratele meu care, într-o bună zi, va domni în Wennith este un bărbat destoinic Orice viclenie și răutate pe care le-au avut părinții au ajuns la mine, a răspuns Miana și a făcut o pauză, cât s-a pus în mișcare trăsura, laolaltă cu toate celelalte coloane care începeau acum să avanseze Iar Orrin și Egan nu fac decât să-mi susțină teoria — Firește că asta face ca Jorg din Ancrath să fie modelul de perfecțiune al familiei Ancrath, a spus Katherine aruncând o privire către Gomst, care a avut bunul simț să se uite în altă parte Povestește-ne, Jorg, cum era William? Asta m-a luat prin surprindere Aș fi fost fericit să le las să se-ncaiere pe lângă mine — Avea șapte ani Greu de spus — Tutorele Lundist spunea că William era cel mai inteligent dintre cei doi Era soarele pentru luna lui Jorg, a vorbit Gomst fără să-și ridice însă ochii din pământ Mi-a spus că băiatul avea o voință de fier și nicio doică nu-l putea face să-și schimbe părerea Nici măcar Lundist, cu viclenia lui orientală, nu-l putea abate pe puști Odată, l-au adus înaintea mea, un băiat de șase ani hotărât să pornească pe jos ca să găsească Atlantida Am discutat despre responsabilitățile lui, despre planul lui Dumnezeu pentru fiecare dintre noi Mi-a râs în față și a spus că avea și el un plan pentru Dumnezeu Gomst și-a ridicat privirea fără să ne vadă, cu ochii ațintiți asupra trecutului, apoi a clipit și a continuat: — Blond, de parcă ar fi ieșit chiar din sângele împăratului Era de fier Cred că băiatul acela ar fi putut face orice, dacă ar fi fost lăsat să crească Orice Bine sau rău Amintirile mele zugrăviseră o imagine mult mai blândă, însă nu-l puteam contrazice pe Gomst Când William își punea ceva în minte, când hotăra cum trebuia să fie ceva, nu puteai discuta cu el Chiar și când era chemat tata era în stare să-și păstreze cumpătul Și, în ciuda a tot ceea ce știam despre cruzimea tatălui meu, când era vorba de William, nu mă puteam gândi că s-a rezolvat problema nici măcar atunci când auzeam pașii tatei pe coridor Poate că motivul pentru care mă urăște tatăl meu este chiar atât de simplu Am fost mereu cel mai slab dintre noi doi În noaptea aceea, a murit fiul nepotrivit și a rămas agățat în spini celălalt fiu nepotrivit Miana a spart tăcerea stânjenitoare — Spune-mi Katherine, cum este socrul meu? Va trebui să îl întâlnesc Aș vrea să ajung să-l cunosc Sperasem că va veni la Adunare, pentru ca Jorg să ne facă cunoștință Asta era o imagine pe cinste Ce și-ar fi închipuit tata despre micuța mea soție-copil care și-a incinerat proprii soldați numai ca să sfâșie inamicul? — Regele Olidan e neschimbat, a spus Katherine Am petrecut șapte ani la Curtea lui și nu-l cunosc, așa încât mă îndoiesc că ai fi aflat prea multe dacă ar fi venit la Adunare Nu sunt prea sigură nici că sora mea l-ar cunoaște, după șase ani în patul lui Nimeni nu știe care este visul lui în ceea ce privește Ancrath Am înțeles limpede mesajul codificat Nu i-au reușit vrăjile nocturne asupra tatălui și poate că nici Sageous n-a izbutit Poate că mâna tatei a fost singura care m-a înjunghiat Firește, dacă presupunem că nu minte Katherine, însă părea că spune adevărul și mă îndoiesc că-și imagina că merit osteneala de a-și mânji buzele cu minciuni pentru mine — Cum merge războiul, prințesă? s-a aplecat în față Osser Gant Se mișca sprinten pentru un bărbat cu barba albă, cu ochii lui închiși și vicleni Îmi dădeam seama de ce îl prețuia Makin — Morții continuă să forțeze dinspre mlaștini, rareori în număr mare într-un singur loc, însă suficienți cât să pustiască pământul Țăranii sunt uciși în satele lor, trupurile le sunt târâte în mocirlă, fermierii mor în casele lor Morții se ascund în noroi atunci când sunt urmăriți de trupele Ancrath sau se adăpostesc în Umbra Bolnavă, în orice loc în care pământul e mult prea otrăvit pentru oameni În Gelleth sunt astfel de locuri S-a uitat din nou spre mine — Atacurile subminează moralul, împuținează hrana Înainte să plec, se discuta despre un moroi care mergea prin mlaștină La vorbele acestea, Gomst și-a făcut cruce — Și ce se spune la Curtea lui Olidan despre sensul acestor atacuri? a întrebat Osser Era o întrebare de mare însemnătate pentru toți oamenii lui Kennick pentru că, deși și-au pierdut mlaștinile în favoarea morților cu mulți ani în urmă, pământurile uscate din Kennick au fost prea puțin prăduite Trupele lui Makin nu aveau de ce să se îngrijoreze câtă vreme își țineau picioarele pe pământul solid — Se spune că Regele Mort îl urăște pe regele Olidan, a răspuns Katherine — Și tu ce crezi, Katherine? a întrebat Miana aplecându-se peste mine, cu parfumul ei de crini și copilul nostru lovindu-mă peste picioare prin burta ei — Eu cred că corăbiile negre vor veni prin estuarul Sane și își vor revărsa trupele în mlaștini atunci când Regele Mort este gata să atace Și că de acolo, regină, vor trece prin Ancrath, adăpostindu-se prin craterele pe care ni le-au lăsat Constructorii, Umbra Bolnavă, întunericul Răsăritean, Rana lui Kane, locurile pe care oamenii le numesc „pământurile promise” Vor intra în Gelleth pe potecile pe care Jorg le-a deschis atunci când a distrus muntele Honas și vor continua, prin toate mijloacele, să-și sporească puterea din mai multe surse, până când vor ajunge la Vyene, unde votul interminabil al Adunării nu va mai conta — Asta te-a trimis regele Olidan să spui Sutei? a întrebat Gomst Își ținea atât de strâns crucifixul, încât aurul s-a îndoit în mâna lui, iar în ochi avea o sclipire fanatică O astfel de patimă transforma un om în străin după atâția ani de pietate găunoasă — Asta spun sfinții, a adăugat el, Dumnezeu le spune asta Katherine a slobozit un râs sonor — Olidan știe că corăbiile negre se îndreaptă spre el Spune că Ancrath va rezista, că această nouă invazie va fi spulberată, că Ancrath va salva imperiul El cere doar să-i fie recunoscut dreptul la tron și, de vreme ce el își conduce armatele ca să salveze Suta, ei să-i pună în brațe coroana și să-l restituie la conducere Bineînțeles că cerința lui este formulată cu mai mult tact, în mai multe mesaje potrivite pentru mai multe urechi, invocând vechi datorii și promisiuni Datoria filială trebuie reamintită, a adăugat ea după ce ochii ei verzi i-au găsit pe ai mei, așa cum stăteam, cu fețele apropiate și piciorul meu lipit de al ei, emanând căldură — Ce… Katherine m-a oprit — Tatăl tău spune că îl cunoaște pe Regele Mort Îi cunoaște secretele Știe cum să-l distrugă 18 Povestea Chellei — Nimic din ceea ce ai văzut până acum nu te-a pregătit pentru asta Împietrește-ți mintea Jură orice jurământ îți e cerut Chella a îndreptat gulerul mantiei lui Kai și s-a ridicat din nou în picioare, ca să-l privească — Jur Zece ani se așternuseră asupra tânărului peste noapte, linii fine îi apăruseră în jurul gurii, iar buzele i se subțiaseră Își purta oboseala în jurul ochilor și chiar în ei Nu l-a distrus Nu poți face necromanți din oamenii distruși E o înțelegere ce trebuie încheiată din propria lui voință, iar Kai avea suficient instinct de conservare ca să vrea asta Îndărătul farmecului și al simplității, Chella își imaginase o duritate latentă A făcut câțiva pași, iar el a urmat-o de-a lungul coridorului — Nu te uita la niciunul dintre ei În special nu privi moroii, a spus ea — Hristoase! Moroi! S-a oprit locului, iar când ea s-a întors, el s-a îndepărtat, culoarea pierindu-i din obraji Pentru o clipă, părea că genunchii aveau să-i cedeze — Credeam că la Curtea regelui sunt necromanți… — Moroii ar trebui să fie ultima ta grijă Chella nu-l putea învinovăți Trebuia să-l întâlnești pe Regele Mort ca să poți înțelege — Dar… Kai s-a încruntat Ea a băgat de seamă că mâna lui se mișca pe sub mantie Putea să aibă în mână cuțitul pe care chiar ea i l-a dat, consolându-se cu lama lui ascuțită Bărbații! — Dar dacă sunt morți, nu ar trebui noi să fim aceia care comandă? Frică și ambiție, o combinație potrivită Chella și-a simțit buzele răsucindu-se într-un surâs amar Abia începuse să prindă înțelesul tărâmurilor moarte băiatul ăsta, cu doar câteva ceasuri înainte abia făcuse primul hoit să se zbârcească și deja se credea un necromant și voia să aibă frâiele-n mână — Dacă ar fi fost decăzuți vreme de zece ani, un necromant i-ar fi ridicat la viață, un necromant i-ar fi condus — Nu sunt morți? Din nou încruntătura aceea — Oh, sunt morți Dar nu îi vom conduce niciodată Moroii sunt morți, dar nu au murit niciodată E menirea noastră să-i rechemăm la viață pe cei care nu pot ajunge în rai și să-i redăm, sub controlul nostru, cărnii și oaselor pe care le-au avut odată Însă, în tărâmurile moarte, de unde îi rechemăm pe cei decăzuți, nu există nimic mort care să nu fi trăit niciodată Moroii sunt astfel de creaturi și sunt soldații Regelui Mort Și în întinderile întunecate, printre astfel de creaturi, Regele Mort a apărut de nicăieri și s-a încoronat în mai puțin de zece ani Chella a continuat să meargă, iar Kai a urmat-o, după o clipă de ezitare Unde altundeva se putea duce? Au trecut pe lângă mai multe uși de pe partea stângă și ferestre deschise pe partea dreaptă Furtuna zguduise totul, iar ploaia încă mai cădea Două gărzi așteptau la colț, bărbați morți în armuri ruginite, învăluiți de un vag miros de putreziciune, acoperit de chimicalele alea folosite ca să le vindece carnea și care-ți făceau ochii să lăcrimeze — Aceștia sunt puternici Simt asta, a spus Kai și s-a oprit, ridicându-și mâna spre cei doi de parcă ar fi apăsat ceva în aer — Nu mulți dintre ei au putut trece, a spus Chella Oameni răi Vieți rele Au lăsat în urmă destule de rechemat în noul trup Viclenie, niscaiva inteligență, câteva amintiri folositoare Cele mai multe gărzi de aici sunt de felul ăsta Când găsești un hoit pe care îl poți umple aproape până la buză, n-ai vrea să-ți putrezească în brațe, nu-i așa? Bărbații morți o urmăreau cu ochii lor stafidiți și cu gândurile lor întunecate, incognoscibile Și mai mult coridoare, și mai multe gărzi, și mai multe uși Regele Mort a luat castelul în stăpânire cu doar câteva luni înainte, de la ultimul lord important din Brettan, Artur Elgin, ale cărui corăbii au pornit din portul de mai jos și au navigat vreme de mai bine de douăzeci de ani, terorizând coastele continentale din nord și din sud Zilele de teroare ale lui Artur Elgin nu se terminaseră E adevărat că începuseră în forță, însă acum îl slujea pe Regele Mort – sau mai bine zis ceea ce fusese rechemat la viață din tărâmurile moarte o făcea, iar Chella bănuia că asta era cam tot ceea ce fusese înainte omul acela Chella l-a simțit mereu pe Regele Mort, îl simțea de la bine de o mie de kilometri, ca pe ceva care i se târa pe sub piele În palatul în care își urzea planurile, nu mai exista niciun colțișor care să nu poarte gustul lui, amar pe vârful limbii În cele din urmă, au ajuns la ușile curții lui Artur, tăblii din stejar vechi traversate de balamale din fier negru Putoarea mocirlei i-a încrețit nasul Strigoii mlaștinilor îi urmăreau din umbrele de pe ambele părți, unii strângând în mâinile mânjite săgeți negre În fața ușilor stăteau doi uriași, fiecare mai înalt de doi metri și jumătate, ciudați din pământurile promise, a căror sevă fusese pârjolită de focul Constructorilor, așa că au crescut defectuos Mari, dar cu defect Iar acum erau morți Păpuși din carne manevrați de voința necromanților Uriașii s-au dat la o parte, iar Chella s-a îndreptat către uși Prezența Regelui Mort copleșea întreaga lui curte, trecând prin piatră și lemn, inundându-i simțurile Cu puterile ei neoromantice, în clipa în care a părăsit viața până în locul din care încă se mai putea întoarce, Chella a simțit prezența Regelui Mort – acea lumină întunecată, soarele negru a cărui strălucire îngheța și corupea totul – însă tot a fost atrasă de el Acum însă, învăluită doar în rămășițele vechii ei puteri, cu sângele pulsându-i din nou în vene, Chella își simțea stăpânul ca pe o amenințare, ca pe ceva dăltuit din toate amintirile legate de durere, rană și suferință, urlând ura într-un registru dincolo de auz Și-a lipit mâinile de uși dându-și seama că-i tremurau Duhoarea moroiului se împrăștie prin carne precum cerneala pe sugativă: ajunge până la os, fără să țină seama de piedici irelevante precum nasul Oamenii sunt ocupați să moară încă din clipa în care s-au născut, dar din leagăn până în mormânt e doar un mers agale Totul devine o adevărată cursă atunci când te afli lângă un moroi Curtea Regelui Mort zăcea în întuneric, însă când Chella a deschis ușile, o strălucire rece a început să se împrăștie în încăpere Fantome, înfășurate strâns în jurul stăpânilor lor, începeau să se desfășoare, ca o a doua piele, smulse de pe moroi de prezența vieții Spiritele ardeau în lumina propriei lor nenorociri, apariții difuze, țesături delicate de amintiri, țesuturi ale unor vieți uzurpate Moroii înșiși erau unghiuri moarte ale ochilor lor vii, ca și cum bucăți ale retinei ar fi murit, suprapunând imaginea camerei asupra ei înseși în acele locuri Pe vremuri, când necromanția era adânc înrădăcinată în ea, iar sângele îi era nemișcat, Chella văzuse moroi, albi ca oasele, slabi ca oasele, cu craniile lor fără de ochi pline de dinți mici și ascuțiți, cu mâinile despicându-se în trei degete, asemeni rădăcinilor de copaci — Kai! A simțit cum el bate în retragere Auzul numelui său l-a făcut să se oprească Știa că nu trebuie să fugă Regele Mort ședea pe epava tronului lordului Artur Elgin Purta veșmintele lui Artur Elgin Îi veneau bine Umeri din piele albastră, un pieptar din dantelă prins cu cleme din argint, decorate fiecare cu cuarț, catifea groasă acolo unde se sfârșea pielea, albastră ca miezul de noapte Purta chiar și trupul lui Artur Elgin, însă nu-i venea atât de bine, ci cocoșat și bizar, iar când și-a ridicat capul spre Chella, zâmbetul pe care l-a schițat din gura mortului a fost îngrozitor 19 CU CINCI ANI ÎN URMĂ Două cuțite s-au rupt încercând să descolăcesc scorpionul Când am reușit să-i țin coada pe loc cu ajutorul agrafelor bătrânei Mary și să o ridic folosind o sabie, mortăciunea s-a desfăcut printr-o serie de mișcări convulsive, acompaniată de scârțâituri asemănătoare sticlei sparte sub talpă — Ești ceva fabricat, i-am zis O mașinărie lucrată deștept Nu vedeam însă nici roți, nici zimți, oricât de aproape l-aș fi studiat Doar cristal negru, urme de gelatină transparentă și sclipitoare, și o mulțime de fire, cele mai multe atât de subțiri, încât erau aproape invizibile — Ceva stricat L-am băgat în traista de la șaua Leshei ca să-l iau cu mine A durat ore întregi până am săpat mormintele Rănile mă usturau și mă înțepau Mai târziu, m-au durut și au început să pulseze Am folosit un topor ca să desfac pământul și un scut ca să scot țărâna Pământul avea gust amar, mai rău decât sărurile de la izvoarele Carrod L-am înmormântat pe Greyson mai întâi Am găsit un coif cu vizetă, l-am lustruit cu nisip și i l-am așezat ca să îi acopăr fața — Să nu uiți să te văicărești oriunde te vei afla, Sunny Două scuturi pline de pământ și pietriș mi l-au ascuns vederii Era doar un alt hoit Alte patru scuturi și nu mai era decât o ondulație a terenului După alte zece, am netezit pământul deasupra lui Am așezat capul Leshei lângă gât Așa mi s-a părut corect, de vreme ce eu le despărțisem de fapt Bucățile nu păreau să se potrivească — Toți caii regelui și toți oamenii regelui nu o vor putea face înapoi pe Lesha M-am așezat lângă mormânt fără să mă uit la ea, privind la soarele care apunea spre vest — Oamenii ăștia nu erau foarte deosebiți de mine și de ai mei Rănile mă înțepau și pulsau M-am gândit la suferința de care am scăpat și toată jalea a dispărut Faptul că te afli de partea ascuțită a bățului îți schimbă perspectiva asupra afacerii ăsteia cu împunsul, nu-ncape îndoială – ar trebui să fii tare prost ca să nu vezi ce te așteaptă totuși M-am oprit din vorbit Nu neapărat pentru că nu era nimeni acolo care să mă asculte Când ai moartea în tine și ești înconjurat de hoituri, ei bine, întotdeauna vei avea un soi de public Era vorba de faptul că ceea ce mă strângea era mult prea fluid, mult prea incert ca să poată fi surprins și spus Cuvintele sunt instrumente contondente, mult mai potrivite pentru a ucide, decât pentru a găsi un înțeles în lume Am umplut mormântul Era timpul Soarele rămăsese agățat de orizont cu degete purpurii M-am întins și m-am oprit din drum Ochi roșii mă urmăreau, cerul reflectând privirile celor căzuți Prea multe capete erau întoarse spre mine ca să fie o întâmplare Senzația de răceală îmi pulsa în vechea rană din piept, necromanția, o amorțeală asemenea celei pe care o provocau săgețile fantomelor, o detașare poate, ca și cum o mână nevăzută s-ar închide în jurul meu, împietrind energia lumii În apropiere zăcea Rael, cu un cuțit în gât, înfipt într-o veche cicatrice, acolo unde un atac de demult eșuase Am făcut un pas, iar ochii lui mi-au urmărit mișcarea — Regele Mort Cuvintele au gâlgâit, iar sângele era atât de întunecat, încât îi curgea vinețiu printre dinți — Hmmm… Am ridicat cel mai solid dintre topoarele aruncate pe jos Perros Viciosos aveau o slăbiciune pentru topoare Greutatea lor le dădea o anume siguranță Cu o scuturare iute, am alungat oboseala și m-am apucat de treabă Nu e treabă ușoară să smulgi membrele unui om În special la picioare trebuie să tai mai abitir, iar carnea e mult mai bine îndesată decât ți-ai putea închipui În clipa în care pierzi controlul asupra toporului, acesta are tendința să ricoșeze de pe pielea coapsei, dacă lovitura ta nu este perfectă Cu puțin noroc, vei rupe osul în cele din urmă, dar să tai cu totul piciorul? Gândiți-vă cum doborâți un copac: întotdeauna e mult mai greu decât te gândești că ar trebui să fie La sfârșit gâfâiam, iar sudoarea îmi picura de pe nas M-am mulțumit să tai mâinile și picioarele ultimilor zece bărbați înainte să mă prăbușesc din nou grămadă, cu picioarele încrucișate în fața lui Rael — Viața era mult mai simplă atunci când morții rămâneau doar cu ceea ce le era dat, am spus Nu eram sigur dacă Rael mă urmărea în continuare, dar prezența Regelui Mort persista în duhoarea sângelui închegat — Mă gândesc că, dacă ai fi putut să-i ridici din nou pe flăcăii ăștia, ai fi făcut-o deja, dar paza bună trece primejdia rea, ai? Tot nimic Părea că Regele Mort o avea pe Chella la degetul mic, prin urmare interesul lui pentru mine devenea… neliniștitor M-am aplecat peste hoitul lui Rael și l-am ciocănit pe frunte — Alo? Nu părea o idee bună să-mi adun ultimele rămășițe de necromanție și să încerc să ajung înăuntru, ar fi fost la fel ca și când ai încerca să iei osul unui câine flămând folosindu-ți degetele Nimic Probabil că regele avea la îndemână o mulțime de ochi morți ca să urmărească împrejurimile – prea mulți oameni de speriat ca să zăbovească mai mult decât o simplă verificare a numelui fiecăruia Am ridicat din umeri În esența lor, Perros Viciosos nu erau mai înspăimântători așa morți decât erau în viață Asta nu însemna totuși că aveam de gând să-mi petrec noaptea dormind printre ei Cu siguranță, așa morți miroseau mult mai rău Am mânat calul Leshei dincolo de tabără și m-am așezat la o sută de metri depărtare, pe o creastă joasă În ciuda dorinței mele, am dormit prost, bântuit de urletele lui Sunny și trezit de cel mai mic zgomot din întuneric Zorii m-au găsit în tabăra Câinilor Răi Am blagoslovit otrăvurile din Iberico pentru lipsa țânțarilor și a șobolanilor Orice frumusețe care există acum aici se datorează războiului După o zi, orice câmp de luptă e ceva mai mult decât o mulțime de stârvuri și căutători prin gunoaie În Iberico, cel puțin, stârvurile nu colcăie de muște De fapt, în afara răsfățului aplicat de mine cu toporul și a câtorva gândaci mari și voinici săpând după micul dejun, morții păreau neatinși Mi-am adunat lucrurile Balky m-a cadorisit cu o căutătură plină de reproș în timp ce-l încărcam Am priponit măgarul de armăsarul Leshei și i-am mânat pe amândoi spre pământurile promise În lipsa îndrumărilor Leshei, nimic nu mă putea opri să merg spre focurile invizibile care au ars-o atât de rău În fiecare zi trăim totuși pe muchie de cuțit și cei mai mulți habar n-au – cel puțin pe pământurile promise, în Iberico, în Rana lui Kane și Umbra Bolnavă, acasă în Ancrath, în astfel de locuri nu ai nicio pretenție, nicio pretinsă siguranță, nicio amăgire precum cea din cântecul strămoșilor, „iubirea este tot ce ai nevoie” Un singur pas greșit și poți arde – și chiar o vei face Ca întotdeauna Din când în când, lăsam calul Leshei să o ia înainte, însă cailor le place să fie mânați și, tot împungându-l, am ajuns să înaintez destul de încet Prima dată când am zărit-o, nu eram sigur ce îmi arată ochii Pe o pantă din dreapta noastră, umărul unei stânci a Constructorilor, tocită de vreme, se ițea dintr-un șist Deasupra și împrejurul ei, aerul vibra într-o ceață încinsă Obrazul meu pârjolit a pulsat în ritmul ei și, în clipa în care am închis ochiul care tresărea, ceața s-a risipit Uitându-mă încă o dată și numai cu ochiul aproape orbit atunci când Gog m-a ars, am văzut din nou sclipirea, asemănătoare fantomelor din foc ce dansaseră deasupra lui Jane sub muntele Honas — Vezi-ți de drum L-am tras în sus pe Balky de pripon A slobozit un „iii-aaa” îndeajuns de sonor ca să facă pietrele să crape Ideea de a-l împinge prin ceața aceea sclipitoare a venit și a dusă a fost Lăsând deoparte aceste considerații, eram nevoit să-mi car singur echipamentul Dacă aș fi avut la îndemână unul dintre gândacii aceia de mărimea unui șoarece, i-aș fi aruncat pe acolo Un gând răzleț mi-a trecut prin minte Am pescuit inelul vizionar din traistă și l-am ridicat ca să văd prin el fenomenul Într-o clipă, umbrele roșiatice au cuprins lumea, pictând-o într-un purpuriu adânc în jurul vechii pietre și estompându-se spre nuanțe mai puțin violente în josul pantei De-a lungul cărării noastre, în partea de jos a văii uscate, inelul înfățișa porțiuni răzlețe de arămiu anost, atârnând asemenea cețurilor — Cât de folositor e, al naibii! Ce altceva îmi poți arăta? Și, asemenea duhului din lampa lui Aladin, în fața mea, pe drum, a apărut Fexler Brews, nici prea mare, nici prea mic Am făcut un pas înapoi, acel pas care nu cere nimănui încuviințare și se trage din zilele în care temerile oamenilor erau înscrise în miezul rasei noastre Genul de pas pe care întotdeauna îl regret Am dat la o parte inelul, iar Fexler a dispărut împreună cu umbrele de roșu și arămiu L-am ridicat din nou, iar el s-a întors împreună cu inelul — Ce fac eu aici, Brews? Mă simțeam ridicol vorbind cu ceva ce vedeam numai datorită unei bucle de oțel, chiar și aici, în sălbăticie, unde nu mă vedea nimeni în afară de doi cai și un catâr Fexler și-a desfăcut mâinile Purta aceleași straie albe pe care le avea și la castelul Morrow, fără niciun fir de praf pe ele — Ce-i cu misterul ăsta? Spune-mi pe șleau și… S-a întors și s-a îndepărtat spre vale — La naiba! L-am urmat, trăgându-l pe Balky după mine 20 CU CINCI ANI ÎN URMĂ Fantoma lui Fexler Brew m-a condus prin colinele Iberico Am mers mult dinainte de prânz până mult după aceea, îndeajuns de mult ca eu să obosesc, iar rănile de pe spate, chiar deasupra de șold, să înceapă să răspândească o durere sâcâitoare și o căldură care nu putea însemna decât febră Colinele purtau toate culorile, de la albul de os până la cenușiu și ocru Noroi întărit, pământ sfărâmicios, stânci pleșuve Și din când în când, câte o carcasă ruginită, erodându-se în felul acela încăpățânat specific operelor Constructorilor, sfidând natura secol după secol Cele mai multe erau blocuri de metal fără niciun indiciu cu privire la rolul lor, semănând cu oțelul, adunate și îngropate, unele la fel de mari precum o casă, altele strâmbe, de parcă ar fi fost împinse la o parte de uriași, toate pătate de eroziune cu verde prelins și alb-pudră Am trecut pe lângă unul care bâzâia, un vaiet ascuțit care îmi dădea dureri de dinți, iar Fexler a dispărut până când zgomotul a rămas mult în urma mea În alt loc, o coloană din metal înclinată, pe jumătate îngropată ori poate aproape în întregime îngropată, cânta cu o voce de o frumusețe răpitoare și într-o limbă necunoscută mie Am rămas în lumina soarelui ce bătea direct înspre mine, cu firele de păr de pe ceafă scăldate în căldura lui Pe Fexler în vedeam doar prin inelul vizionar și poate că tocmai inelul l-a adus la mine, apărând în decor asemenea unei picturi pe sticlă Oricum ar fi fost, m-a călăuzit prin văile secate și viroagele prăfuite ale pământului promis, fără să scoată o vorbă, oprindu-se doar când mă opream și eu Am trecut de o mașină ale cărei foi din metal fuseseră rupte ca să scoată la iveală cilindri care se răsuceau, roți care se învârteau în roți, toate mișcându-se în liniște, strălucind Îmi aminteau de interiorul ceasului din traistă Fexler n-ar fi zis nimic despre asta Umbrele s-au alungit odată ce drumul nostru, care mergea pe lângă o râpă, a ajuns într-o fundătură, închis de pereți fărâmicioși din pământ și nisip Fexler s-a oprit și s-a uitat la mine — De ce ne-am oprit? am întrebat Nu că nu m-aș fi bucurat că ne-am oprit – însă nu vedeam niciun motiv Fexler s-a făcut nevăzut Nu l-am făcut să reapară nici după ce-am lovit inelul vizionar de mânerul sabiei M-am întors încet, întregind cercul, cu brațele desfăcute Armăsarul Leshei mă urmărea cu un vag interes Balky doar se uita în gol M-am îndreptat spre ultimul loc în care se aflase Fexler și mi-am scrântit un deget O zi mai devreme, o expertă mă torturase, deși pentru puțin timp Faptul că mi-am scrântit degetul s-a dovedit a fi mult mai intens și mai uluitor M-am cufundat până în gât în hârdăul de obscenități și am slobozit un șirag spectaculos de exemple Aș fi meritat un public mai acătării În cele din urmă, după ce am săltat într-un picior și am blestemat bine, m-am dus șchiopătând să văd ce mă rănise După ce-am îngenuncheat, răzuit și curățat, am scos la iveală calota unei stânci a Constructorilor, circulară, cam de un metru diametru Pete ruginii arătau că lucrul acela fusese odată fixat pe loc nu doar de propria greutate Sabia de rezervă pe care o legasem de calul Leshei s-a dovedit a-mi fi de ajutor pentru a ridica doar câțiva centimetri capacul, însă era suficient ca să-l pot împinge într-o parte A fost nevoie de o jumătate de ploscă de apă ca să înlocuiesc toată sudoarea efortului Pe colinele acelea, soarele era nemilos Sub capac cobora un puț, neluminat, lin din câte îmi puteam da seama și fără niciun miros Am luat o pietricică și i-am dat drumul în întuneric E ceva de la care nu mă pot abține, chiar și atunci când nu am niciun motiv Pauza de dinainte de zăngănit mi-a dat de înțeles că nu voiam s-o iau pe urmele pietrei — Ai fi putut să-mi spui să aduc niște nenorocită de funie! În ciuda faptului că Fexler nu mă avertizase, aveam niște funie, dar mă îndoiam că îmi era de ajuns Într-un puț atât de îngust precum acela din fața mea, îți puteai sprijini spinarea de un perete și picioarele de celălalt, și să-ți dai drumul în jos În orice caz, chiar dacă puțul se lărgește, ajunge într-o cameră sau e mai lin decât ai spera, ar putea fi mult mai greu să te întorci Venisem în Iberico pregătit să înfrunt focuri invizibile Cumva, ideea de a rămâne blocat într-o gaură și a muri de sete mi se părea mult prea jalnică ca să merite riscul Am pescuit din echipament cutia cu iască și mi-am scos bandajul pe care mi-l legasem în jurul rănii de la braț A trebuit să desprind bandajul, iar locul în care rămăsese lipit puțea grețos de dulceag Capătul uscat s-a aprins destul de bine și a ars în timp ce se unduia pe urmele pietrei pe care o aruncasem Pereții păreau să fie paraleli până jos Aș fi zis că era adânc de vreo doisprezece metri Crezusem că se deschidea un tunel la baza puțului, dar nu-ți puteai da seama de unde mă aflam eu Am stors rana descoperită, încercând să forțez puroiul să iasă afară „Hristos pe motor!” Asta era una dintre înjurăturile lui Makin Nu știu ce e acela un motor, dar sună destul de dureros Marginile cărnii erau de un roz nesănătos, înconjurate de cruste negre Nu-mi imaginam cum s-ar fi putut lipi la loc vreodată cele două jumătăți Câinii Răi aveau funie din plin în tabăra lor și am luat cu mine o bucată sănătoasă Niciodată nu plec la drum fără o bucată de funie, așa cum ne învață poveștile Cele trei bucăți de sfoară ale mele legate împreună ajungeau până la două treimi din puț Am făcut un nod mai mare la unul dintre capete și l-am fixat sub o piatră în loc să-l încredințez unuia dintre tovarășii mei ecveștri Mi-am legat de centură felinarul pe care îl luasem din tabără și un bidon cu petrol de rezervă Mi-am îndesat cremenea, cuțitul și iasca într-un buzunar Era mai bine să nu cobor cu o sursă de lumină, altminteri, în cădere mi-aș rupt ceva și pe deasupra aș fi luat foc O durere moleșitoare mă făcea neîndemânatic, orice aș fi făcut Am mai înghițit o pastilă amară, din sărurile de la izvoarele Carrod, și am apucat funia în amândouă mâinile Am mai aruncat o privire înspre colinele prăfuite, la cerul albastru ponosit și am început să cobor Departe de soare, mi s-a făcut frig și am început să tremur, cu toate că asta putea fi mai mult din cauza febrei, nu din cauza scăderii temperaturii Am coborât ajutându-mă de mâini, strângând funia cu genunchii Atunci când genunchii au descoperit că nu mai rămăsese nimic de strâns, partea de sus a puțului ascunsă de capac mi-a înfățișat vederii un colț strălucitor de cer Un fior a pus stăpânire pe mine, odată cu convingerea subită că cineva va pune înapoi capacul și va îndepărta lumina Gemând de efort, mi-am ridicat amândouă picioarele ca să mă sprijin de peretele puțului și am împins până când umerii și spinarea au atins peretele opus Nu eram prea convins că presiunea mă va împiedica să cad dacă aș fi dat drumul funiei, dar și mai puțin convins eram că aș mai fi putut urca înapoi I-am dat drumul Centimetru cu centimetru, încordat, am alunecat în josul puțului Picioarele îmi tremurau de efort și eram sigur că lăsasem o urmă de piele și sânge pe stânca Constructorilor: cămașa mea n-avea cum să reziste atât de mult frecării Aveam destulă lumină naturală ca să știu când s-ar fi terminat peretele puțului și mi-am dat seama destul de repede că, în timp ce vârfurile ghetelor împingeau piatra, călcâiele nu aveau pe ce să se sprijine Atunci când decizia devine inevitabilă, e de preferat să o iei cât de iute poți, în așa fel încât să-ți mai rămână ceva cu care să te descurci, indiferent de consecințele ce pot apărea Am căzut, străduindu-mă să-mi balansez picioarele sub mine Efortul s-a dovedit a fi un succes, încheindu-se cu călcâie rănite, genunchi loviți, coate izbite de pământ și, în cele din urmă, o parte a capului trântită de pământ Cei câțiva centimetri de praf care acopereau podeaua de piatră au atenuat impactul, salvându-mă de la crăparea craniului și lăsându-mă conștient, tușind și cu un fir de sânge curgându-mi din nas M-am cules de pe jos, dar am rămas așezat în genunchi și mi-am sprijinit spatele de cel mai apropiat perete — Au Oftatul mi-a ieșit pe nas Durerea mi-a condus degetele spre bucata din sticla felinarului înfiptă în coapsă Am scos-o și am ținut rana închisă până când sângele n-a mai pulsat în jurul degetelor După un timp, am găsit fitilul felinarului, l-am înmuiat în flaconul cu petrol și, cu ajutorul cuțitului și cremenii, mai mult pe dibuite, i-am dat foc Tunelul ducea înainte și înapoi, circular în secțiune transversală, semănând suspect de mult cu un canal de scurgere Capătul funiei se legăna la trei metri deasupra mâinii mele, întins, așa că, pentru a ajunge înapoi în puț, aș fi avut nevoie de mai multă gimnastică decât aș fi fost eu în stare, chiar și fără răni ori febră Plecând de la ipoteza că apa a curs odată de-a lungul tunelului, am presupus în ce direcție ar fi putut să o ia și am început să merg „în susul râului” Când te afli într-un loc întunecat, iar sursele de lumină se vor termina nu peste mult timp, îți vezi de treabă E de mirare pentru mine cât de puțini oameni aplică aceeași logică în viețile lor Noi tuneluri s-au intersectat cu al meu de trei ori până acum și de fiecare dată mi-am analizat opțiunile prin inelul vizionar al Constructorilor, care făcea puțină lumină în privința asta, o lumină roșie intermitentă care mi-a cerut să o iau la dreapta de două ori și apoi să merg tot înainte La două viraje, urmele de rugină indicau că, pe vremuri, drumul fusese închis cu grilaje de metal Un mare înțelept a spus odată că există puține probleme care nu dispar dacă le ignori îndeajuns de mult Din fericire, aceste obstacole fuseseră ignorate anterior timp de o mie de ani Spre capătul său, conducta urca într-un unghi abrupt, ducându-mă într-o cameră circulară, preponderent goală, însă presărată cu fragmente de plastik Sfărâmicioase din cauza vechimii, scoteau un crănțănit satisfăcător sub tălpi Unele bucăți ar fi putut fi brațele unui fotoliu, roți de dimensiuni mici, altele rămăseseră legate de rămășițele unor dulapuri de metal Un coridor se deschidea din acel loc și m-am dus într-acolo, cu umbrele dansând peste tot Locul nu avea niciun fel de miros, de parcă însăși râncezeala care bântuie încăperile abandonate ar fi renunțat și ar fi plecat de acolo Coridorul lung m-a condus pe lângă mai multe cadre de uși, toate deschise și întunecate, decorate cu fragmente din ușile care le păziseră Pe tavan, fâșii plate de sticlă albicioasă însoțeau drumul și, la un moment dat, trecând pe dedesubt, două dintre ele au încercat să revină la viață, pâlpâind asemenea becurilor incandescente de la Castelul Înalt Am cutreierat prin ruinele fortului în care mai multe generații și-au dus viața, fort care a văzut trecerea secolelor pustii peste vechile pietre, măcinând ascuțișurile care defineau vieți În locurile acelea, la fiecare pas sunt amintiri ale vechilor locatari Locul în care o ușă s-a închis decenii după decenii, trepte îndoite de uzură, un nume crestat adânc în locul în care un copil și-a pus amprenta deasupra unui pervaz Oricât de prăbușite ar fi, poți citi ruinele, aproape că poți vedea soldații de pe ziduri, pe băieții de la grajduri mânând caii afară, la antrenament Însă în coridoarele aride ale acestui bârlog al Constructorilor, neatins de ploi sau vânt, netulburat, nu vedeam nimic altceva decât enigmă și durere Aș putea fi chiar primul om care pășește pe aici în ultimii o mie de ani Ar putea să treacă alți o mie de ani până când altcineva să ajungă aici Într-un astfel de loc, liniștea și praful așteaptă, în timp ce viețile oamenilor trec Dacă n-ar fi fost pâlpâirile flăcării cu care să număr secundele, orele ar fi putut trece pe lângă mine, anii s-ar fi scurs, iar eu m-aș fi târât mai departe bătrân și nechibzuit Coridorul s-a terminat cu o sală mare cu multe uși, aparent din lemn, însă neatinse de timp Liniște Atunci când am trecut dincolo de morți ca să scot de acolo ceea ce era nevoie să-i determin să se ridice, părea că ajunsesem într-un loc ca acesta Pe Row l-am tras înapoi în hoitul lui pe niște pământuri aride unde îl urmărisem, deși el murise în noroiul mlaștinilor din Cantanlona M-am gândit o clipă la William, la fratele meu cel mic, căzând într-un loc ca acesta după ce l-au sfâșiat Când zăceam aproape mort după ce cuțitul tatălui meu îmi atinsese inima, mi-am închipuit că un înger a venit după mine, iar eu l-am refuzat Am sperat că, în urmă cu mulți ani, a coborât pe pământurile aride ca să-i facă aceeași ofertă și lui William Și că el nu l-a refuzat Inima mi s-a oprit, smulgându-mă din moțăială — Destul! Delirul începuse să mă prindă în mreje L-am alungat și m-am concentrat Am mers mai departe, pufnind la gândul cu William și îngerul Chiar și la șapte ani, probabil că i-a dat mai multă bătaie de cap decât am făcut-o eu la paisprezece ani În capătul îndepărtat al încăperii, o arcadă ducea spre o sală mai mică și mai joasă Mi-a atras atenția deoarece Constructorii nu erau pasionați de arcade O duzină sau mai bine de cabine dădeau către o parte și cealaltă a sălii mai mici, asemănătoare cu chiliile călugărilor, fiecare dintre ele acoperite de praf, presărate cu fragmente de plastik și bucăți de metal corodat Am ridicat o tijă de metal Era mai ușoară decât m-am așteptat, nu era fier și nici ruginită, și era acoperită cu pudra unui reziduu alb Oxidare Cuvântul a plutit spre mine dinspre lecțiile de alchimie ale lui Lundist Cea de-a șaptea celulă de pe partea stângă adăpostea o minunăție Acolo aștepta un bărbat, nemișcat, cu spatele la mine Dintr-o parte a capului, stropi de sânge roșu, fragmente de oase rostogolindu-se în aer… toate înghețate într-un moment O fotografie, însă nu era o fotografie Era ceva real și palpabil, doar că dincolo de timp În vreme ce toate celelalte celule aveau un inel de coroziune pe mijlocul tavanului, aceasta avea un guler din metal argintiu, fixat din loc în loc cu aramă și înconjurat de lumină albă Bărbatul ședea în tunica sa cenușie chiar sub lumină Cumva, lumina nu ajungea în sală – și totuși am văzut lumina Bărbatul stătea pe un scaun care părea și el prea firav ca să-l susțină, bizar în forma lui subțire și lină, fără decorațiuni ori mecanisme Lângă el, o parte dintr-un pat Nu era o bucată ruptă sau o parte componentă, ci o secțiune, de parcă ar fi fost tăiat așa cum se taie biscuiții în aluat, terminându-se într-o zonă nevăzută, care îi înconjura și pe el, și pe bărbat Dincolo de cercul acela mic din mijlocul celulei, în care se aflau bărbatul, scaunul și bucata de pat, restul camerei zăcea în ruină, prăfuită la fel ca toate celelalte Am intrat ca să-l ating pe bărbat – sau imaginea – poate era o imagine, la fel ca și fantoma de date a lui Fexler, însă desenată mult mai convingător Ceva ce Constructorii considerau, poate, a fi artă? Sticla invizibilă mi-a oprit degetele Nu mă puteam apropia de bărbat Mâna mi-a alunecat pe suprafața nevăzută, rece și netedă sub vârfurile degetelor Celula s-a dovedit a fi destul de mare ca să mă mișc în jurul zonei interzise, să calc prin praful de la marginea camerei Am zărit mâna bărbatului, ținând îndreptat spre cap o piesă complexă confecționată din metal, cu un tub din fier proiectat dinăuntru ca să-i atingă tâmpla — Știu asta Cele mai vechi dintre cărțile tatălui meu aveau imagini ale unor obiecte asemănătoare cu acesta E un revolver Încă un pas și am văzut fața, surprinsă în acel moment, imaginându-și durerea, însă fără să o simtă încă, în ciuda jetului de sânge, creier și os din spatele lui — Fexler! Găsisem însuși omul Nu amintirea Inelul vizionar arăta doar încăperea, iar Fexler iluminat în roșu, de parcă, în tot timpul acesta, punctul acela roșu care pulsa între colinele Iberico fusese acest cerc blocat în timp Am dat încă o dată roată tabloului — Ai oprit timpul! Am stat să mă gândesc la asta, după care am ridicat din umeri Constructorii puteau zbura, se spune Cine știe ce e mai greu, să oprești timpul sau să te îndrepți spre ceruri? M-am gândit la ceasul ascuns în bagajele mele de pe spinarea lui Balky Un dispozitiv al anticilor – poate dacă i-aș fi oprit brațele să se mai învârtă aș fi putut opri și eu timpul, asemenea lor — Tu m-ai adus aici, Fexler, am spus spre bărbat Ce vrei de la mine? Nu te pot repara Era limpede că nu-l puteam repara Ce-o fi fost în mintea fantomei lui Fexler? Răspunsul a venit destul de repede Jorg distruge lucruri Fexler nu m-a trimis ca să repar asta – m-a trimis ca să-i pun capăt Firește că distrugerea unor lucruri care sunt închise în spatele unui perete de sticlă încasabilă putea fi destul de grea În timp ce vârful cuțitului meu aluneca de-a lungul barierei invizibile, am început să mă îndoiesc că sticla chiar exista, de fapt Era limpede că ceva trebuia să existe între un spațiu în care timpul curgea și un spațiu în care rămăsese pe loc Mi-au trecut prin minte paradoxurile lui Zeno Grecii adorau paradoxurile Probabil că le foloseau ca monedă de schimb În orice caz, n-am făcut niciun progres M-am îndepărtat, cu un tremur ușor din cauza febrei În niciuna dintre celelalte celule nu rămăsese nimic întreg Am bănuit că dispozitivul din tavan oprise timpul și, făcând asta, a oprit și procesul propriei sale decăderi Amintirile m-au întors înapoi sub muntele Honas În sălile Constructorilor văzusem rămășițele multor tuburi înguste, unele având urme slabe de cocleală, altele înfipte în stâncă, unele urcând pe pereți, altele atât de subțiri, încât nu puteau fi decât fire de sârmă Istoria spune că focul secret al Constructorilor era transmis prin astfel de căi ca să le trezească la viață dispozitivele Ceasul meu nu avea nevoie de un astfel de foc, însă poate că un arc răsucit nu era suficient pentru un mecanism ca acela pe care îl ținea în mână Fexler Cu siguranță nu s-a oprit de-a lungul atâtor secole Oare mașina trebuia alimentată ca să mențină timpul oprit? O examinare minuțioasă și tacticoasă a pereților nu a scos la iveală niciun semn al unor căi ascunse care să aducă focul în inelul de pe tavan Mi-a luat destul de mult timp ca să bat coridoarele în căutarea a ceva pe care să mă urc și să cercetez tavanul În cele din urmă, am găsit o grămadă de sticle, asemănătoare sticlelor de vin, însă transparente și cilindrice, subțiri ca brațul meu Legându-le una lângă alta cu bluza, am reușit să confecționez o platformă pe care să mă urc Dintre toate artefactele Constructorilor, numai sticla a rezistat în timp fără să aibă de suferit De pe platforma mea mișcătoare și zornăitoare, am descoperit că bariera care îl ținea captiv pe Fexler se îngusta pe măsură ce se înălța, așa că la tavan puteam ajunge la mai puțin de câțiva centimetri de inelul de metal Mi-am folosit cuțitul ca să împung zidăria din jurul lui Un tratament necorespunzător pentru o armă bună, însă aveam săbii de rezervă ascunse pe spinarea calului Leshei, dacă mai ajungeam vreodată la el, și nicio altă unealtă de care să mă folosesc Cândva, în Gelleth, am înfipt o sabie într-o magie a Constructorilor, un spirit blocat după o sticlă în camera de dinainte de sala de arme O undă de șoc a trecut prin sabie și m-a aruncat zvâcnind pe jos Din cauza amintirii, a trebuit să-mi fac curaj la fiecare zgârietură și împunsătură prin care crestam un cerc în jurul inelului din tavan Mușchii mei și-au amintit acel șoc și au încercat să opună rezistență oricărei șanse de a retrăi acea experiență Sub atacul meu, piatra Constructorilor a început să se desfacă în straturi și să se facă pulbere Mi-a luat o oră, poate chiar o zi Mai degrabă o zi Sudoarea mi se scurgea în râuri fierbinți, brațul mă durea, devenind tot mai slăbit, așa cum se întâmplă cu mâinile când sunt folosite deasupra capului mai mult de câteva minute Am împuns și am crestat, am crestat și am împuns Fără niciun avertisment, un zgomot asurzitor a explodat în jurul meu, lumina s-a stins și am căzut deodată cu sticla care s-a spart sub mine Pentru a doua oară de când am coborât în puț, am zăcut rănit și suferind în întuneric, cu cioburi de sticlă înfipte în picior Felinarul meu provizoriu s-o fi răsturnat și stins când am căzut În loc să-l caut, am ridicat inelul vizionar în fața ochilor Inelul îmi înfățișa celula în tonuri verzui, arătându-mi la fel de multe detalii pe câte aș fi putut vedea la lumina zilei Fexler zăcea pe podea, întins la picioarele mele, cu revolverul ținut strâns în mâna întinsă și un fuior de fum ieșind din țeava lui În jurul capului său, o baltă neagră, tot mai mare, de sânge — Mulțumesc Fexler – Fexler al meu din Castelul Morrow, o proiecție de lumină albă – ședea lângă leș, uitându-se la membrele răsfirate, fără nicio expresie pe chip — Mă bucur să te văd, Fexler, am spus Și așa era Orice companie într-un loc ca acesta era binevenită Am tras aer adânc în piept, inspirând duhoarea chimicalelor și a focului din revolver, miasma sângelui Sălile Constructorilor păreau, în sfârșit, reale — De ce atâta liniște și mister? M-am ridicat dintre cioburile de sticlă și praf ca să mă sprijin cu spatele de un perete, în parte pentru sprijin, în parte pentru că era un bun exercițiu — Oamenii de pe vremea mea trăiau printre minuni, dar nu erau alcătuiți altfel decât strămoșii lor care purtau piei și mâncau carne crudă în peșteri, sau decât urmașii lor care poartă săbii de fier și trăiesc în ruine pe care nu le pot înțelege Pe scurt, aveau aceleași instincte ca oricare alt om Ai avea încredere într-o copie a ta? — Așa că te-au vrăjit pentru ca nicio fantomă de date să nu poată ucide persoana după care au fost copiați? am întrebat — Pentru ca niciun ecou de date să poată face rău oamenilor, să ceară să li se facă rău ori să întreprindă acțiuni care ar putea duce la rănirea lor A trebuit să treacă o mie de ani de manipulări subtile, întorsături și scamatorii ale logicii, ca să ajung în stadiul în care să pot îndruma pe cineva ca tine în direcția asta, Jorg — Și de ce ai face-o? Am ajuns cu mâna la sticla căzută cu petrol Am răsucit-o Mai rămăsese cam o cincime, cel mult — Ecourilor de date nu doar că le este interzis să facă rău modelelor lor originale De fapt, câtă vreme trăiește persoana ale cărei date au creat un anumit ecou, acesta este supus la o mulțime de restricții, pentru confortul, intimitatea și liniștea persoanei respective În lumea în care locuiesc, am fost un cetățean de clasă inferioară pentru o perioadă considerabil mai îndelungată decât cea de când există imperiul tău — În Castelul Morrow? Lumea în care trăiește el? Un zâmbet reținut, a venit și a dispărut — Imaginează-ți un ocean mai mare și mai adânc decât toate celelalte, plin de minuni și diversitate, iar la suprafață un strat gros de gheață spartă doar din loc în loc Ecourile pe care Constructorii le-au lăsat în urma lor, „fantome de date”, dacă așa vrei să ne spui, noi, ecourile, înotăm într-un astfel de ocean, iar locurile în care putem fi văzuți în lumea aceasta mică a voastră sunt asemenea găurilor din gheață pe unde putem ieși la suprafață Existăm în complexitatea combinată a mașinăriilor Constructorilor și putem fi văzuți în locuri precum terminalul de la Morrow — Și de ce nu sunteți? — De ce nu suntem ce? — Văzuți? De ce doar tu bântuiai pivnița aceea? Un nou surâs, cu mai multă amărăciune în el decât prietenie — Cetățean de clasă inferioară Îndatoririle casnice cad în sarcina mea Să fiu cu ochii pe sălbatici Trebuia să-mi amintesc că Fexler cel care avea ceva în comun cu mine zăcea pe podea, cu sângele închegându-se în jur Fexler cel care vorbea cu mine nu era un om, ci doar ideea unui om, o idee păstrată într-o mașină Am întins un picior ca să-i dau un ghiont mortului Ecoul lui Fexler s-a cutremurat de parcă gestul îl deranjase — Și de ce s-a sinucis? am întrebat Și ce l-a oprit? — A început un război, a răspuns Fexler Și l-a încheiat — La naiba, am aprins unul dintre sorii voștri și asta nu m-a făcut să iau cuțitul și să-mi tai gâtul imediat — Armele pe care Fexler Brews le-a lansat nu puteau fi detonate cu un foc — Ai văzut asta? Fantoma lui Fexler mă urmărea și în urmă cu șase ani, sub muntele Honas? — Armele noastre ardeau ca soarele Exact la fel Fiecare avea nevoie de un mecanism de declanșare care să le aprindă, o implozie mică și mult mai primitivă Focul tău de la Silo Eleven, care folosea arme aduse din Vaucluse, a topit componentele de implozie într-o masă critică Ceea ce ai văzut tu a fost aprinderea parțială a unui mecanism de declanșare care ar fi luminat apoi soarele Combustibilul pentru „sori” este efemer, e o chestiune de timp de înjumătățite, combustibilul pentru rachetele pe care îl conțin durează ceva mai mult Tot ceea ce a mai rămas sunt mecanismele de declanșare Mă întrebam dacă lui Fexler cel original îi plăcea mult sunetul vocii sale În orice caz, era înviorător să aflu că am pustiit Gellethul cu doar o fracțiune din scânteia care ar putea aprinde un adevărat Soare al Constructorilor Și, în ciuda a tot ceea ce am spus, moartea Gellethului m-a bântuit de-a dreptul în vise Gândul de a pârjoli întreaga lume în felul acela ar fi fost… incomod — Chiar și cu revolverul lui, nu a reușit să se sinucidă? Având asemenea jucării la îndemână, mi se părea de neiertat ca vreun Constructor să eșueze într-o încercare de a-și curma viața — Cabinele acestea au fost concepute ca să mențină personalul-cheie în stază până când situația se îmbunătățea și putea trăi din nou afară Poate că Fexler nu gândea limpede pe când stătea aici luptându-se cu conștiința lui Poate că nu a prevăzut că sistemele automatice vor interveni pentru a-l conserva sau poate că nu a realizat cât de repede pot acționa — În orice caz, te-a lăsat în rahat, împreună cu toți oamenii reali din lume — Așa e Imaginea lui Fexler a pâlpâit, cu o încruntătură deasupra ochilor Am rânjit Trebuie să fi fost ciudat să petreci o mie de ani blestemându-l pe omul a cărui copie erai — Acum te-am eliberat și o să înoți în marea ta cu peștii cei mari și nu o să mai pierzi timpul urmărindu-i pe sălbatici Eu cu ce mă aleg de aici? Ținând mai departe inelul vizionar în fața ochiului, am smuls revolverul din mâna caldă încă a lui Fexler, mâna moartă, cu grijă să nu-i îndrept capătul ucigător înspre mine Părea că nu voia să-i dea drumul — Din păcate, trebuie să-i urmărim și mai mult pe sălbatici zilele acestea, a spus Fexler Mașinile care funcționează încă nu o vor face la nesfârșit și, dacă voi nu evoluați de la săbii și arcuri, nu va mai rămâne nimeni care să le întrețină Mentenanța înseamnă civilizație și nu vom avea parte de civilizație din nou decât după ce toate războaiele se vor opri — N-ai fost în stare să-ți oprești propriile războaie, Fexler — El nu a putut, s-a uitat Fexler în jos, la leșul său Eu sunt altceva Mi-am strâns buzele — În orice caz, se vede treaba că ți-ar plăcea să existe un împărat pe tronul Gilden 21 CU CINCI ANI ÎN URMĂ În sălile aride și lipsite de moarte ale Constructorilor, sub colbul otrăvit din Iberico, ședeam pe jumătate delirând de febră și vorbeam cu o fantomă care mă ajutase să-l ucid pe omul din care s-a ivit — Pe cine-și doresc fantomele din mașinile voastre drept conducător al imperiului de servitori pentru ei? l-am întrebat — Orrin de Arrow este preferatul proiecțiilor noastre, a răspuns Fexler Un pacificator Un om al progresului — Ha! am aruncat eu un scuipat din gura uscată, suferind de durere în fiecare mădular Deci nu te interesează deloc să plec de aici ca să-l opresc? — Proiecțiile îl favorizează pe Orrin, a admis Fexler Am lovit din nou leșul cald de la picioarele mele — E posibil ca tu… ca el să se mai ridice? Se pare că mi-am făcut un prieten nou, Regele Mort Manifestă un interes bolnăvicios pentru mine Îl găsesc urmărindu-mă prin orice pereche de ochi morți care se află la îndemână Te-ar deranja dacă l-aș… te-aș… mutila puțin? Doar ca să fiu sigur? O parte din mine trăgea nădejde că Fexler s-ar fi opus și m-ar fi scutit de tot efortul acela de a tăia din nou A scuturat din cap ca și cum subiectul nu avea importanță — Proiecțiile îl favorizează pe Orrin, însă unii dintre noi preferă să pună pariuri cu bătaie lungă pentru o răsplată mai mare, a continuat Fexler — De ce? Ce fel de răsplată? Aș fi pariat și eu pe Orrin dacă aș fi avut o miză Cuvintele mi s-au rostogolit de pe buzele amorțite, otrava pulsa în mine, îi simțeam mirosul în răni Asta se întâmplă când te oprești Te odihnești și lumea te prinde din urmă Lecție de viață: continuă să mergi! — Poate îți amintești, a spus Fexler venind mai aproape între mine și rămășițele lui pământești, că am vorbit despre o roată Și că marile realizări ale generației mele nu aveau nimic de-a face cu noi modalități de a pârjoli pământul, ci cu felul în care puteau să schimbe toate regulile, felul în care funcționează lumea? — Foarte vag, am răspuns fluturând dintr-o mână tremurândă Era ceva despre cum să faci să conteze ceea ce dorim Nu părea să fi funcționat Voiam să tacă din gură și să mă lase în pace, iar asta nu se întâmpla — Pe aproape, a zâmbit Fexler Fizicienii au numit-o „o ajustare a intensității cuantice” Însă efectul era acela de a schimba rolul observatorului Al tău sau al meu Al voinței observatorului asupra materiei În așa fel încât omul putea să controleze mediul direct prin forța dorinței lui, nu cu ajutorul mașinăriilor Aveam senzația că, dacă aș fi murit, el ar fi continuat să-și recite discursul în fața hoitului meu — Din nefericire, roata aceea nu a fost doar întoarsă, a fost și pusă în mișcare Nu s-a mai oprit De fapt, asemenea multor aspecte din natură, procesul are un punct critic și noi ne apropiem de el Fracturile din lume, din zidurile dintre minte și materie, dintre energie și voință, dintre viață și moarte, toate se adâncesc Și totul este în pericol să se prăbușească printre crăpături De fiecare dată când aceste puteri, aceste abilități de a influența energia, masa ori existența, sunt folosite, divergențele sporesc Aceasta este magia pe care tu o cunoști ca fiind jurată-focului sau jurată-pietrei sau necromanție și altele asemenea Cu cât mai mult sunt folosite, cu atât devin mai ușoare, și cu atât mai grav va plesni lumea Iar acest Rege Mort al tău nu este decât un alt simptom Un alt exemplu al forței unice a voinței care e folosită pentru a schimba lumea și care, făcând asta, accelerează învârtirea roții pe care noi am pus-o în mișcare Un suspin a ieșit la suprafață, dar s-a deschis și un ochi de geam pe care nu-l văzusem până acum, pe peretele din stânga mea Venea destulă lumină prin cavitatea din spatele lui ca să ilumineze întreaga încăpere Am coborât inelul vizionar, dar Fexler s-a făcut nevăzut, așa că mi l-am pus din nou la ochi — Ia pastilele, mi-a arătat Fexler înspre cavitate Înghite două pe zi până se termină O să vindece infecția M-am ridicat în genunchi și am râcâit o mână de pastile galbene din firidă Erau singurele lucruri de acolo și nu vedeam niciun mijloc să le înghit M-a durut gâtul când am înghițit două dintre ele Putea fi și otravă, însă Fexler cu siguranță știa o mie de metode de a mă ucide dacă asta ar fi vrut — Și ce vrei de la mine, Fexler? — După cum am spus, sunt multe fantome în mașinile Constructorilor, a spus el încruntându-se în încercarea de a-și alege cuvintele pe înțelesul meu Aceste fantome, aceste ecouri, nu acordă prea mare importanță celor ca tine Însă ochii lor se întorc către prezent, către praful și mizeria de unde am început Multe dintre ele sunt în favoarea unei noi civilizații pentru ca rețelele complicate să poată fi întreținute și reparate În orice caz, un număr tot mai mare se preocupă acum mai mult de amenințarea imediată, pe măsură ce vălurile se subțiază Chestiunea decăderii e mai puțin presantă Ei consideră că singurul mod de a opri roata să se mai învârtă, să mențină barierele care fac ca pământul să fie diferit de foc, iar viața diferită de moarte, este să distrugă omenirea Și au avut la dispoziție o mie de ani ca să ocolească regulile care odată îi opreau de la așa ceva Când nu va mai exista nimic care să stăpânească aceste puteri, când nu va mai exista nimic care să aibă o voință de pus în practică, dezastrul va fi anulat sau cel puțin oprit — Așadar, singura vină a bietului Fexler a fost aceea că nu a aprins destui sori? Dacă i-ar fi omorât pe ultimii oameni n-ar mai fi fost nicio problemă, nu-i așa? am pufnit Nu merită să începi o treabă și să nu o termini Fexler a pâlpâit de parcă ar fi fost o reflexie deranjată de o piatră aruncată în baltă S-a încruntat — În ce tabără ești tu, Fexler? Ne faci servitorii tăi ca să-ți reparăm trăsura sau ne ucizi pe toți cât mai iute, înainte să distrugem lumea? — Am o a treia variantă, a răspuns el S-a încrețit din nou, răsucindu-și gura de parcă îl durea ceva Lumina a tremurat în spatele ochiului de geam și s-a stins — O alternativă pe care ceilalți nu o cunosc încă… Ah! A pălit, aproape a dispărut, a revenit strălucitor, făcându-mă să mijesc ochii — Ia cu tine inelul conducător la Vyene Sub tron, acolo… Și a dispărut 22 Povestea Chellei — Jorg din Ancrath te aduce înapoi la mine, Chella Ceva din scrâșnetul fălcilor lui Artur Elgin o scotea din minți pe Chella Ceva din felul în care Regele Mort își ținea maxilarul atunci când îl mișca pentru a rosti cuvintele — L-am adus la Curte pe Kai Summerson, sire, un necromant în căutare de slujbă… — N-ai fost pe gustul lui Jorg, Chella? Ți-a respins propunerea? Numai scrâșnetul acela, os pe os, îi încrețea pielea Asta și sclipirea din ochii lui Se gândea la vremurile când înotase în mizerie, la hoituri în locurile cele mai întunecate, la vânătoarea de rămășițe ale oamenilor la hotarele tărâmurilor moarte, destulă oroare cât să ia mințile oricui… și totuși iat-o cum tremură pentru nimic altceva decât pentru crănțănitul și păcănitul fălcilor unui mort — Chella? O aluzie destul de blândă însă mai puțin mustrătoare ca asta i-ar fi dat pe slujitorii Regelui Mort pe mâna moroilor — M-a refuzat, sire Trecuseră mai bine de cinci ani, însă Regele Mort încă voia să revadă eșecul ei — Iar tu încă mai crezi că e un tânăr nesăbuit care are mai mult noroc decât minte? — Nu, sire Și totuși asta credea Indiferent ce emoții stranii ar fi stârnit în ea, Chella nu vedea nicio urmă de geniu în spatele acțiunilor lui Atunci când oamenii fac pariuri pe termen lung în număr destul de mare, unii dintre ei vor pleca acasă cu premiul Asta nu însemna că cei învingători vor câștiga și a doua zi — Îl vreau aici, Chella, să stea în fața curții mele și îmi dea socoteală — Da, sire Pentru ce-ar fi trebuit însă să dea socoteală Jorg Ancrath în fața Regelui Mort, ea nu avea nicio idee Pe buze i-a tremurat un „de ce”, dar știa prea bine că întrebarea nu avea să fie niciodată rostită — Adu-l pe Kai Summerson în fața mea Chella s-a întors ca să-l împingă în față pe Kai, respirând ușurată că scăpase, chiar și pentru o clipă, de sub privirea fixă a Regelui Mort În atmosfera rece a arătărilor de lumină, Kai a îmbătrânit încă un deceniu atunci când privirea Regelui Mort s-a îndreptat asupra lui — Kai, căzu numele de pe buzele lui Artur Elgin, de parcă era ceva mort Jurat al cerului Ai zburat, Kai? Ai atins cerurile? — Nu, stăpâne, zise Kai ținându-și privirea în pământ Am văzut ceea ce vulturii văd, însă numai cu mintea Iar acum, sunt jurat al morții — Moartea poate călări vânturile, Kai Ține minte asta! De ce nu ai zburat? A fost peste puterile tale? Ai avut într-adevăr cerul în tine? — Frica m-a ținut la pământ, stăpâne, a vorbit el cu pasiune acum, acesta fiind talentul Regelui Mort, să atingă orice rană deschisă Frica să nu mă pierd Chella știa că puțini jurați ai cerului care au plecat în zbor s-au mai și întors Vânturile îi revendicau Își pierdeau esența și dansau în furtună, subțiați mult prea mult ca să mai poată fi cuprinși din nou în trup Chella îl privea pe Kai, cu încheieturile lui albe, rozându-și unghiile Oare își dorea acum să se fi pierdut în albastrul nemilos? — E voința ta, puterea dorinței tale, cea care contează în lumea aceasta și în toate lumile, a spus Regele Mort și, pentru o clipă, a părut chiar tandru, ceea ce era cu mult mai înfiorător decât mânia ieșită de pe buzele moarte ale lui Artur Elgin Forța convingerii tale poate ancora mintea de trup, dacă simțul a ceea ce ești și stăpânirea asupra ceea ce ești sunt mult mai puternice decât vântul E aceeași putere a voinței care rotește șnurul de argint și aduce necromantul înapoi din călătoriile lui spre pământurile aride Același simț al sinelui aduce ceea ce nu va intra în rai înapoi în carcasa trupului unui om, în ceea ce îl poartă prin viață, înapoi la mormântul pe care l-a săpat în lume, ca să fie trup decăzut sau chiar os despuiat, iar când, în cele din urmă, osul s-a pierdut, îl aduce înapoi într-un loc, poate o casă, o cameră, ca să-i bântuie pe cei în viață, pentru că nenorocirea adoră compania, la fel ca toți prietenii săi Kai și-a ridicat privirea spre căutătura apăsătoare a Regelui Mort — Frica m-a oprit — Frica îi oprește pe mulți oameni, frica îi împiedică să-și îndeplinească îndatoririle, tații își abandonează fiii, un frate îl lasă pe celălalt să moară — Da, stăpâne — Când vine furtuna, Kai Summerson, arată-mi moartea cu aripi, a zis Regele Mort, apoi a fluturat din degetele lui Artur Elgin ca să-l îndepărteze pe Kai Până când nu s-au închis ușile în urma lui Kai, n-a mai fost rostit niciun cuvânt Chella a rămas pe loc, singura ființă vie în camera boltită a tronului Poate că ea era singura curiozitate Regele Mort avea nevoie de ea Altfel, de ce s-ar fi aflat din nou aici, după tot acest timp, în cercul de încredere, singurul preț al acceptării fiind doar amintirile umilitoare ale eșecului ei? — Chella Undenhert, i-a articulat cu grijă numele Regele Mort — Sire Ultimul care mai știa acest nume a murit cu șase ani în urmă de sabia lui Jorg Ancrath Nimeni nu l-a mai amintit, de zeci de ani — Unii ar putea crede că necromanția e o amenințare pentru cei dintre noi care pășesc în afara pământurilor aride, în afara colbului de dincolo, o rivalitate, în cel mai rău caz — Niciodată așa ceva, sire Și-a amintit cuvintele lui Kai N-ar fi trebuit să fim noi cei care dăm ordine? — Știi ce vreau eu, Chella? Nu știa cu adevărat — Jorg Ancrath? — Vreau ceea ce vrea și el, lucrurile de care au nevoie cei ca noi Să conduc, să stăpânesc, să ocup cea mai înaltă poziție, să triumfe voința noastră — Să fii împărat? Chella cunoștea foamea morților, însă ambiția era o adevărată surpriză pentru ea, deși toate semnele erau chiar în fața ei Un rege mort pe tronul unui rege mort — Imperiul va fi doar începutul Refăcut, poate fi primul pas de la care să iau totul Nu mi se spune rege al unui loc sau al altuia, mi se spune Regele Mort, stăpân al tuturor celor ce nu trăiesc Crezi că în lumea aceasta m-aș mulțumi cu „Lordul din Brettan”? Sau „împărat” al unui imperiu peste ale cărui granițe se află un pământ nerevendicat? — Nu, sire Cu toată grozăvia lui, Regele Mort avea lăcomia și mândria unui copil Poate că interesul lui față de regii Ancrath se datora doar oglinzii pe care aceștia i-o așezau în față — Știi de ce Suta nu s-a aliat încă împotriva mea, Chella? — Se urăsc unii prea alții prea mult, sire Urcă-i pe toți pe o corabie și las-o să se scufunde Nu va rămâne nicio mână liberă ca să se salveze ori să înoate, toate vor fi încleștate în grumazurile altora, înăbușindu-și unii altora respirația înainte ca apa să apuce s-o facă — Nu s-au aliat pentru că nu se tem de mine, zise Artur Elgin ridicându-se de pe tronul Regelui Mort Cei întorși nu pot procrea, ei putrezesc, știu mai multe despre foame decât despre prudență, înfruntă armate numai acolo unde terenul este prielnic E o adevărată minune că am luat în stăpânire ceea ce posed acum fără să am nimic la dispoziție decât niște hoituri Mâna lui Artur s-a așezat pe umărul Chellei luând-o complet în stăpânire: — Imperiile sunt câștigate în multe feluri Te pricepi la tactică, Chella? — Puțin, sire Dacă și-ar lua mâna aceea… — Care sunt singurele avantaje tactice ale legiunilor mele, Chella? — Ăăă… ăăă… Că nu cunosc frica? — Nu, zise Regele Mort aducând înapoi mâna lui Artur lângă corpul lui, oprind suferința insuportabilă pe care o împrăștia în umărul ei Un om fără frică are un prieten lipsă O fantomă bătrână mi-a spus asta odată Trupele mele au două avantaje tactice Nu respiră și nu mănâncă Asta înseamnă că orice mlaștină, orice lac și orice mare pot fi o fortăreață și că nu am nevoie să de linii de aprovizionare În afară de asta, sunt slujitori proști, în cel mai bun caz Acestea au fost avantajele care mi-au adus Insulele și mi-au permis să iau cu asalt Ancrath din mlaștinile Ken Iar ambiția mea necesită noi strategii, dacă sunt îndeplinite într-o perioadă de timp pe placul meu Regele Mort s-a așezat din nou pe tronul din plută al lui Artur Elgin Și-a plimbat degetele albe de-a lungul brațelor lustruite ale fotoliului, iar Chella a putut auzi urletele marinarilor înecându-se — Thantos, Keres! Doi moroi s-au desprins de lângă confrații lor și s-au apropiat flancându-l pe Regele Mort Chella nu reușea să-i zărească, ochii ei prinzând doar străfulgerări de oase fantomatice — Chella, s-a aplecat spre ea regele din trupul lui Artur, alegerea unei strategii este ca atunci când te decizi asupra unei arme Iar o armă are nevoie de un vârf ascuțit dacă trebuie să străpungă vrăjmașul, nu? Tu, Chella, vei străpunge burta imperiului pentru mine Te trimit în călătorie Fratele Thantos și sora Keres vor avea grijă de tine Restul escortei tale se află pe o corabie care se apropie de port chiar acum 23 Am făcut progrese, nu grozave, dar destule Câteodată, gărzile nu și-au adus încărcătura la timp în Vyene, însă asta nu se întâmplase în timpul vieții mele Chiar și când un membru al Sutei murea pe drum, leșul său ajungea la timp Atunci când orașele și satele se aflau în locuri convenabile, petreceam noaptea în locuințe rechiziționate, altfel, corturile erau ridicate pe câmpuri sau în luminișuri Acele nopți îmi plăceau cel mai mult, cu Katherine și Miana luminate de foc în pădure, unde cețurile reci se împleteau prin copaci, încadrate de marginile de blană ale mantiilor de iarnă, cu toții ghemuiți cât mai aproape de foc Gomst și Osser, așezați cu pocalurile de vin în mâini, discutau așa cum fac bătrânii, Makin și Marten se țineau aproape de regină, pregătiți să compenseze lipsurile mele, Kent ședea tăcut, privind noaptea Rike și Gorgoth, cu care se încheia mica noastră trupă, se bucurau de căldură, arătând amândoi mai răi decât iadul Într-o asemenea noapte, pe când focul trosnea și multe alte puncte sclipitoare ne înconjurau din pădure, Miana a început să vorbească — Jorg, tu dormi mult mai bine când ești departe de Bântuit, de ce oare? Răsuflarea ei ridica aburi în noapte și, cu toate că era cu fața la mine, se uita de fapt la Katherine — Mereu mi-a plăcut să fiu pe drum, draga mea, am răspuns Lași toate necazurile în urmă — Nu și dacă-ți iei nevasta cu tine, a pufnit Rike uitându-se mai departe spre foc, imun la privirea tăioasă pe care i-a aruncat-o Marten — La Bântuitul vorbeai mereu în somn, a continuat Miana, întorcându-se către Katherine Practic, urla A trebuit să-mi fac patul în turnul de est, ca să mă pot odihni Katherine n-a spus nimic, iar fața i-a rămas împietrită — Acum însă doarme ca un copil nevinovat, fără să spună nici măcar „pâs”, a continuat Miana Am ridicat din umeri — Episcopul Gomst e cel cu spaimele nocturne Ar trebui să ne îngrijorăm atunci când cel mai sfânt dintre noi are somnul neliniștit? Miana nu mi-a dat atenție — S-a terminat cu „Sareth”, s-a terminat cu „Degran” și cu nesfârșitele „Katherine!”, „Katherine!” Katherine a ridicat o sprânceană, delicată, expresivă și delicioasă Miana fusese irascibilă întreaga zi în trăsură, dar mă gândesc că, dacă aș fi înghițit un copil pe de-a-ntregul, iar acesta ar fi insistat să mă lovească cu nemiluita pe dinăuntru, poate că și eu aș fi fost mai puțin tolerant ca de obicei O surcea a pocnit asurzitor, aruncând scântei din foc Apărarea e întotdeauna o slăbiciune și nici nu voiam să trec la atac, așa că am așteptat Katherine avea la dispoziție atât de multe opțiuni – voiam să știu pe care o va alege — Presupun că regele Jorg mi-a strigat numele doar în chinuri, regină? Mă întrebam oare ce făceau mâinile ei pe sub acoperământul de blană Se răsuceau? Se strecurau după un cuțit? Ședeau nemișcate și împreunate? — E adevărat, a zâmbit Miana, scurt și neașteptat, iar încruntarea i s-a topit Niciodată nu părea încântat să te vadă Katherine a încuviințat din cap — Nepotul meu trebuie să dea socoteală pentru multe crime, însă cea mai gravă dintre toate e cea împotriva surorii mele, regina Sareth, și a copilului ei Poate că, așa cum spune și el, păcatele sunt lăsate în urmă pe drum Poate că, atunci când ne vom opri la Vyene, îl vor ajunge din nou Nimeni dintre cei așezați în jurul focului n-a schițat un gest să mă apere de astfel de acuzații Mi-am luat singur apărarea — Dacă ar fi existat dreptate, doamnă, Dumnezeu însuși ar fi venit și m-ar fi trăsnit de moarte, pentru că sunt vinovat precum spui Dar până o va face, nu pot decât să merg mai departe și să fac ce mă pricep în lume Gorgoth m-a luat prin surprindere atunci, cu vocea atât profundă, încât la început ai fi putut crede că tremura pământul însuși Mi-a luat o clipă să înțeleg că începuse să cânte, ceva lipsit de cuvinte, elementar precum trosnetul focului și captivant totodată O bună bucată de timp doar am șezut și am ascultat, cu stelele rotindu-se deasupra noastră, înghețate în noapte Timp de trei zile și trei nopți, ploaia a căzut dezlănțuită din cerul plumburiu, înecând orice urmă de conversație în trăsură și încercând să inunde aproape totul afară În fața noastră, drumurile deveniseră râuri de noroi, iar râurile deveniseră monștri întunecați și învolburați ce puneau stăpânire pe copaci și trăsuri pe măsură ce creșteau Căpitanul Harran și-a condus trupele pe rute alternative stabilite dinainte pentru astfel de eventualități, ducându-ne prin târguri mai mari, prin orașe ale căror poduri de piatră văzuseră multe inundații M-am urcat din nou în șaua lui Brath După ce petrecusem zile întregi lipit de căldura indiferenței de gheață a lui Katherine, îmi prindea bine un duș rece — Încerci să scapi, Jorg? m-a întrebat Makin care mi s-a alăturat, călărind lângă mine după ce m-am îndepărtat de trăsura lui Holland Drumul se întindea ca un dig printr-o mare de pășuni inundate, o întindere de apă, spartă doar de tufișuri pe jumătate scufundate Câteva ceasuri mai târziu, ploaia s-a oprit, iar norii s-au răzlețit de-a lungul unei falii luminoase Apele nemișcate din jur au devenit oglinzi, în care reflexiile copacilor singuratici arătau ca niște degete goale, îndreptate și-n jos, și-n sus Lumea depinde foarte mult de suprafețe, ochiul poate fi înșelat, iar adevărul rămâne în adâncuri necunoscute și incognoscibile — La naiba! Am scuturat din cap Coborâsem din trăsură ca să mă gândesc la orice altceva în afară de Katherine — Domnul meu? s-a apropiat una dintre gărzi — Nu e nimic, am răspuns — Stăpâne, căpitanul Harran vă solicită prezența la conducerea coloanei — Ah După un schimb de priviri cu Makin, am iuțit pasul ca să-i depășim pe cei din față, care deja încetineau La apus, soarele a început să se strecoare pe sub pătura de nori și să coloreze în stacojiu apele revărsate L-am ajuns pe Harran după cinci minute de noroi și băltoace Un mic oraș se afla în față, pe un dâmb – o insulă, deocamdată — Gottering, a dat din cap Harran spre casele din depărtare Marten și Kent ni s-au alăturat — Drumul ăsta e impracticabil? am întrebat, uitându-mă cum drumul se scufunda sub ape înainte să se ridice din nou, tocmai la intrarea în Gottering — N-ar trebui să fie prea adânc, a apreciat Harran, aplecându-se în față și atingând piciorul calului ca să arate nivelul — Deci ce facem? am întrebat din nou Marten și-a scos sabia cu un gest domol și a arătat spre gardurile din stânga noastră Am crezut că era grohotișul obișnuit pe care inundațiile îl îndeasă în orice gard sau cu care îmbracă tufișurile, dar o privire mai atentă ne arăta altceva — Zdrențe? — Haine, a răspuns Harran Kent a alunecat de pe cal și a lipăit câțiva pași de-a lungul drumului S-a aplecat și a cules o mână plină de noroi A ridicat palma soioasă spre mine Văzusem punctele albe, însă nu le dădusem atenție La câțiva centimetri în fața ochilor, puteam să văd ce erau Dinți Dinți de oameni, cu rădăcini lungi și însângerate Apele se făceau de un roșu arzător pe măsură ce soarele cobora la apus Aerul era deja rece — Și asta îți spune ceva, Harran? — Gărzile călătoresc într-o mulțime de locuri Am auzit povești O veche cicatrice de sub ochi îi strălucea din cale-afară de albă Nu o observasem până acum Harran arăta apăsat de ani în seara asta — Mai bine adu-l pe episcopul ăla al tău aici Poate are mai multe să ne spună Câteva minute mai târziu, Makin s-a întors cu Gomst în spatele lui în șa Kent, care se dusese să-l escorteze pe episcop, nu din motive de siguranță, ci din cauza evlaviei care l-a pocnit la Bântuitul, s-a întors împreună cu Katherine — Ai fi putut să-i dai calul tău prințesei, Sir Kent Sunt convins că n-a vrut să se înghesuie într-un copoi scorțos ca tine — Nu l-aș fi lăsat să se opintească prin noroi în urma noastră, a zis Katherine și s-a aplecat pe după umărul lui Kent și mi-a aruncat o privire înveninată — I-ai arătat episcopului Gomst ce-ai găsit, Kent? N-am băgat-o în seamă pe Katherine O simțeam cum mă provoacă să spun c-ar fi trebuit să rămână la locul ei Makin l-a ajutat pe Gomst să coboare în locul în care pământul se ridica spre o coamă, de-a lungul căreia se întindea gardul — Asta e de rău Gomst s-a bălăbănit și aproape c-a alunecat pe iarba udă înainte să ajungă la învelișul negru de zdrențe Mâna sa tot căuta sprijinul toiagului, lăsat pe acoperișul trăsurii lui Holland — Ca la Sf Anstals… Aveam un raport, adăugă el și își pipăi veșmântul căutând ceva, apoi renunță Și ruinele din Tropez, a adăugat, privindu-mă cu ochi sălbatici Aici este lucrătura Regelui Mort Strigoi și casapi în zdrențe, dacă avem noroc — Și dacă nu suntem atât de norocoși, bătrâne? — Moroi, a spus fără să-și poată ascunde groaza din glas Ar putea fi moroi Harran a încuviințat: — Monștrii din Insule — Maica Ursula a avut o viziune cu moroii care trec apele Un val întunecat îi aduce, a zis Gomst și și-a adunat brațele în jurul său înfrigurat Se spune că acești moroi au o singură îndurare — Care e aceea, Sfinția Ta? a scrâșnit Kent — La sfârșit, te lasă să mori M-am uitat la formele întunecate din Gottering – acoperișuri, un turn de biserică, hornuri, girueta unei taverne E bine să-ți alegi terenul, iar eu aș alege orașul, în locul unei fâșii înguste de noroi din mijlocul lacului Dar oare dușmanul alesese și el deja orașul, își lăsase deja capcanele acolo? Sau vedeam prea multe înțelesuri în câteva zdrențe și niște dinți împrăștiați? — Numărați-i, am cerut — Stăpâne? s-a încruntat Harran spre mine — Câți dinți, câte haine? S-au încăierat cumva niște țărani, făcând Garda Gilden să se oprească din drum sau e scena unui masacru? Harran a făcut semn către doi dintre oamenii săi, iar aceștia au coborât să cerceteze îndeaproape I-am dat pinteni lui Brath, ca să ne apropiem de căpitan — Dacă ne vom lupta cu hoituri, ar fi bine s-avem picioarele uscate și destul spațiu ca să-i vedem când vin Cât de adâncă e apa în jurul nostru? Aș zice cam jumătate de metru Un metru? Ne putem îneca? Chiar dacă morții se furișează prin ea, un om ar putea să vadă apa ondulându-se în urma lor? — E mai adâncă pe alocuri, a spus Harran Un alt căpitan n-a fost de acord Harran, împreună cu alți doi căpitani de gardă, Rosson și Devers, au început să dezbată asupra configurației terenului Marten a călărit printr-o deschizătură a gardului, direct spre apa revărsată S-a ridicat în scară ca să-l vedem prin beznă, cu apa atingându-i vârfurile picioarelor — Atât de adâncă e, sire — Câteva duzini, a spus bărbatul care cerceta gardul, adunând hainele de pe el Poate chiar zeci — Rămânem aici, am spus Și mergem spre Gottering la prima rază de soare I-am însoțit pe Katherine și pe Gomst înapoi spre trăsură — Voi dormi aici la noapte, am anunțat-o pe Miana când a deschis ușa Vreau oameni înarmați lângă tine — Am să aranja garda în jurul trăsurii, a spus Makin din șa — Pune-l pe Kent pe planșeu Rike și Gorgoth lângă uși Marten să trimită patrule în câmp Mai bine o gardă sau două înecate, decât să fim luați prin surprindere Frigul m-a trezit în toiul nopții Chiar și cu Miana lipită de mine sub o blană de urs și cu Katherine, a cărei greutate o simțeam prin grosimea blănurilor sale, frigul tot mi-a deschis ochii Pleoscăitul slab al cailor mișcându-se prin apa care băltea s-a transformat într-un sunet frânt, un zângănit, un scârțâit ușor Gheață M-am aplecat spre cea mai apropiată fereastră, peste Katherine, și am descoperit că mă privea Pe întuneric, ochii ei sclipeau lipsiți de culoare A dat la o parte perdeaua de la fereastră și ne-am uitat amândoi prin grilaj, aburii răsuflărilor noastre amestecându-se Urletele au început să se audă slab și nu s-au auzit mai tare, dar, cu fiecare minut care trecea, oroarea sporea Urletele se auzeau peste întinderea de gheață, dinspre contururile întunecate din Gottering Erau de durere Teroarea are un alt gust, iar durerea alungă frica în cel mai scurt timp — Ar trebui să ies — Stai, a spus ea Așa că am stat Katherine s-a ridicat cu spatele drept, rezemat de perne — Se apropie ceva M-am întins să iau sabia, dar ea a scuturat din cap: — Se apropie altfel Pentru o clipă, înainte să-și închidă ochii, pot jura că i-am văzut: verzi, verdele ierbii, luminați dinăuntru A rămas nemișcată, ca de gheață, purtând desenul de umbre și lumini al lunii care trecea prin grilajul ferestrei Era perfectă și am simțit dorința palpitând în mine Urlete am mai auzit și înainte Ședea nemișcată în timp ce noaptea se scurgea, buzele ei zvâcnind câte un cuvânt, murmurat și de neînțeles Miana și bătrânii dormeau neliniștiți în visele lor, însă nu chinuiți, iar eu o priveam pe Katherine, ascultând urletele îndepărtate, scârțâitul gheții și respirația ei 24 Am ajuns la Gottering la prima oră Apa pleoscăia pe podeaua trăsurii în punctul cel mai adânc și aducea mirosul râului, însă n-a trebuit să ieșim Am coborât din trăsură în piața centrală, apa scurgându-se pe treaptă în urma mea Locul nu părea să fi fost lovit, arăta ca un oraș destul de încântător, din cea mai prosperă regiune a Attarului Steaguri de la festivalul recoltei încă atârnau pe strada principală, de la un acoperiș la altul Cercul unui copil, lângă roata trăsurii Cântec de păsărele — Patrulelor li s-a părut că urletele veneau dinspre oraș? am întrebat Harran a dat din cap aprobator — Nu e mai mult de o oră de când s-au oprit Puteai simți în aer iz de putregai și rahat și o răceală în nări – adică exact ceea ce era de așteptat de la orice oraș Și încă ceva — Sânge, am spus Aici a fost un măcel Îi simt mirosul — Verificați casele! le-a făcut semn Harran oamenilor lui Zeci dintre ei s-au pus în mișcare, aplecându-se pe sub pragurile ușilor, cu lumina zorilor strălucindu-le pe armuri Prima dintre gărzi a ieșit în câteva minute Ținea în față un soi de veșmânt, ceva albicios și zbârcit, iar fața lui, aproape la fel de albă, era nemișcată într-o expresie de repulsie — Aici! l-am chemat pe om la mine și am întins mâinile ca să cercetez prada Mi-a așezat-o în brațe fără să aștepte încă o invitație Chiar dacă o țineam întinsă pe brațe, în ciuda greutății, a mirosului crud și a căldurii slabe și dezgustătoare încă agățate de ea, mi-a luat câteva clipe să înțeleg ce țineam în mâini Am făcut eforturi să nu tresar și să n-o scap, în clipa în care mi-am dat seama Am ridicat-o, lăsând brațele și scalpul să atârne — Trebuie să ai ceva îndemânare ca să jupuiești un om atât de bine, am zis scrutându-mi trupa și căutând privirea fiecărui soldat Teroarea e o armă, domnii mei, iar dușmanul nostru îi înțelege scopul Să ne asigurăm că și noi înțelegem jocul ăsta Am lăsat pielea să cadă pe pavaj Un sunet umed — Găsiți-le pe toate Adunați-le aici Am călărit pe străzile pustii împreună cu Kent cel Roșu și Makin, înconjurând orașul pe la marginea apei, fără să găsim nimic Până când soarele a scos la lumină acoperișurile, oamenii lui Harran făcuseră o movilă de o sută nouăzeci de piei, adunate din pivnițe, dormitoare, grajduri, scaune din fața căminelor, din tot orașul Fiecare dintre ele avea doar trei crestături, pe care un vânător experimentat le-ar face pentru a jupui pielea unei căprioare Bărbați, femei, tineri și bătrâni, piei de copii zăceau acolo, toate cu fețele zbârcite acum Am ridicat cercul de jucărie de lângă trăsură și l-am învârtit printre degete în timp ce gărzile ridicau movila Marten le-a escortat pe Miana și Katherine din trăsură până la hanul Vulpea Roșie, singurul local de acest fel din Gottering Miana se clătina, cu burta ei imposibil de mare și întreg disconfortul întipărit pe față Marten le-a instalat în jilțuri cu perne și a rămas să le țină companie în timp ce așteptau, cu focul aprins În jurul lor erau gărzi, iar Gorgoth stătea la ușă Afară, Gomst citea o binecuvântare pentru rămășițele din piață Aveam încredere în Katherine că va reuși să păstreze ridicat zidul acela cu care ținea moroii la distanță de capetele noastre, dar la un moment dat tot trebuia să doarmă — Ar trebui s-o luăm din loc, a spus Harran, trăgându-și iapa albă lângă Brath Asta nu e treaba noastră — E adevărat Ducele din Attar nu ne va mulțumi pentru că i-am păzit pământurile în numele lui Harran și-a șters recunoștința de pe față atât de iute, că mulți nici n-ar fi putut s-o zărească — Pregătiți-vă să plecăm! a strigat el Aș fi fost fericit să pot călări și eu mai departe – dar mă simțeam de parcă aș fi fost grăbit Prin geamurile plumbuite ale ferestrelor hanului, ușor pătate cu verde de la sticla de Attar, l-am văzut pe Marten mergând pe jos și luând îngrijorat mâna Mianei — În orice caz, am zis, nu vă așteptați ca alte trupe de gardă să vină încoace? Inundațiile le limitează opțiunile de călătorie din vest Câți din Sută trebuie să vină după noi? — Ar putea fi câțiva Onoarea nu-i dădea voie să mintă O problemă care pe mine nu m-a deranjat niciodată — Iar gărzile nu sunt obligate să îndeplinească sarcina până la capăt, să-i ducă pe toți din Sută la Vyene, nu doar pe cei care sunt răspunderea lor imediată? Harran s-a ridicat în scara șeii — Uită de asta! Vreau să fie găsite victimele Vreau ca fiecare casă să fie sigură, a strigat el și s-a îndepărtat cu un mârâit, în galop, ca să supravegheze totul — Oricine mai trebuie să călătorească încoace e puțin probabil să voteze în favoarea noastră la Adunare, s-a ridicat Osser Gant din umbrele clădirii grajdurilor, cu trupul său sfrijit sprijinit pe un toiag cu măciulie argintie, o lucrătură frumoasă în forma unui cap de vulpe — Și atunci de ce-i aduc eu aminte lui Harran despre o îndatorire pe care ar fi preferat s-o uite? am întrebat Osser a încuviințat din cap: — Și te pui în pericol — Ai trăit o viață întreagă la marginea acelor mlaștini puturoase, Gant Câți moroi ai văzut? — Un bătrân ca mine nu rătăcește prea departe de conacul stăpânului, rege Jorg Însă n-ai să întâlnești prea mulți oameni care să fi dat de un moroi Ai putea găsi leșul unui om care a văzut unul, iar leșul acela va încerca să te ucidă, însă omul va fi dispărut de multă vreme Osser a dat din cap, de parcă și-ar fi dat singur dreptate — Nici măcar unul în toți anii ăștia? am întrebat — Moroii pot fi din vremuri vechi, a continuat Osser Nu știu Însă sunt noi în mlaștinile Ken Mișună pe acolo de zece ani, cel mult Poate nu mai mult de cinci ani Chiar și în Insule sunt o plagă nouă Marten a apărut în ușa hanului și mi-a făcut semn Ceva important Câteodată știi, pur și simplu Mi-am luat avânt și am coborât din șa Mersul după un timp lung de stat în șa îngreunează în mod neobișnuit un lucru pe care-l faci în fiecare zi – doar pentru o clipă, cât timp mușchii picioarelor își aduc aminte cum lucrează Am ales să traversez încet piața Ceva îmi spunea că putea fi o plimbare scurtă, însă mi-a luat mai mult Marten s-a apropiat — Cred că i-a venit sorocul Sarah era așa — Nu poate să aștepte? am întrebat Să-l țină înăuntru? — Nu merge așa, Jorg, a zis zâmbind scurt — La naiba! am exclamat, apoi am strigat: Vreau mai multe gărzi în jurul hanului Păziți toate ieșirile M-am uitat printr-un ochi de geam Miana își întinsese spatele în jilț, iar Katherine era mai în față, blocându-mi vederea Nu voiam să intru Era o vreme când eram încântat să găsesc ceva care mai putea să mă înspăimânte Cu trecerea anilor, am tot găsit lucruri pentru care să mă îngrijorez Plăcerea se transforma în spaimă Se vede treaba că bărbații au mai multe motive să se teamă decât băieții M-am întors la Osser Makin și-a hrănit calul și ni s-a alăturat împreună cu Kent — Câți moroi sunt acolo, cancelare Gant? am întrebat — Am auzit vorbindu-se că sunt șapte în toată lumea, a spus Kent trăgând cu ochiul spre episcopul care se ruga în fața mormanului de piei Șapte sunt prea mulți — Ar putea să fie șapte, a spus Osser Episcopul are o listă cu șapte nume scrise de surorile din ordinul Helskian — Credeam că Papa a cerut ca toate clarvăzătoarele să fie ucise Spunea că mănăstirile de călugărițe n-au fost făcute ca să adăpostească vrăjitoare Decretul mi-a rămas în minte – arată cât de departe e în stare să meargă Vaticanul ca să evite adevărurile supărătoare — Sfinția Sa a cerut ca surorilor din Helsk să le fie scoși ochii, a spus părintele Gomst, după ce a terminat ori și-a lăsat baltă rugăciunile Și li s-au scos ochii Însă viziunile lor au continuat La o privire către fereastra hanului, n-am văzut decât că Marten se uita afară Katherine se mișca prin cameră cu un lighean cu apă fierbinte și o pânză pe braț, dispărând în dosul umerilor laţi ai lui Marten Rike s-a întors în piața centrală, cu un cufăr din stejar negru sub braț, plin ochi de argint și mătăsuri fine Câteva dintre gărzile care stăteau în punctele de intrare i-au aruncat priviri dezaprobatoare, însă nicicare nu a mers atât de departe ca să-i ceară socoteală Cu sau fără armuri aurite, aș fi fost surprins dacă oricare dintre soldații profesioniști ar fi refuzat o pradă în timp ce scotoceau Gotteringul Chiar și așa, ceva nu era în regulă Mi-am strâns buzele și m-am încruntat — Frate Rike! A venit spre mine, morocănos în ciuda prăzii Am întins mâna și am tras de o bucată de mătase, de un portocaliu lucitor pe care nu-l mai văzusem până atunci: — Care-i treaba cu tine și țoalele, Rike? Nu cred că te-am văzut vreodată ieșind dintr-o casă în flăcări fără un braț de haine furate E ceva ce nu ne spui? Imaginea lui Rike într-o rochie era la fel de scârboasă ca aceea a grămezii de piei Dar nu asta era problema Dintr-odată, găsisem răspunsul: — Poți căra mai mult de atât, am insistat Oare când l-am văzut ultima dată pe Rike oprindu-se din jefuit înainte ca greutatea prăzii să-l pună în imposibilitatea de a mai strânge ceva? Rike a ridicat din umeri și a aruncat un scuipat, iar obrajii i s-au umplut de culoare: — Am luat destul — Niciodată nu ai destul, frate Rike — E din cauza ochilor, a zis, apoi a scuipat din nou și a început să lege cufărul de cal Nu mă deranjează degetele, dar ochii n-arată a fi morți — Ce ochi? — În fiecare casă, a scuturat el din cap și a strâns încă o legătură Într-un sertar cu cuțite și furculițe, pe un raft dintr-un dulap, în spatele borcanelor din cămară, oriunde te duci să cauți ceva care merită luat Nu-mi plac A strâns ultima legătură — Globii ochilor? a întrebat Makin Rike a încuviințat, iar eu m-am cutremurat fără să vreau Nu încăpea îndoială că fuseseră scoși cu aceeași precizie ca și pieile Cred că precizia mă descuraja Văzusem un corb scoțând ochii dintr-un cap înnegrit de putreziciune și mi-am mâncat prânzul mai departe Dar hăcuiala îngrijită a moroiului avea ceva nefiresc Am alungat gândul Marten a venit dinspre han, alungat de Katherine Am ezitat o clipă Putea fi oare Katherine lăsată singură cu copilul meu, câtă vreme mă învinovățea de moartea nepotului ei? Să o fi salvat pe Miana de cuțitul asasinului doar ca să aibă ocazia să-i ia viața fiului meu? Am alungat și gândul acela Răzbunarea e specialitatea mea, nu a ei Marten s-a oprit lângă mine și Rike, ignorându-ne pe amândoi, holbându-se la grămada de piei, în vreme ce o întrebare nerostită îl lăsase cu gura deschisă Am ridicat din umeri — Oamenii sunt făcuți din carne Moroilor le place să se joace cu bucățile de carne Am văzut lucruri mai rele într-o pescărie La naiba, am văzut lucruri mai rele când oamenii se ocupă de prizonierii lor! Ultima parte era o minciună, însă adevărul era că nu conștiința era cea care-i oprea pe oameni de la excesele moroilor – oamenii nu erau, pur și simplu, niște măcelari atât de desăvârșiți Mă uitam mai mult la Rike decât la Marten Tot ce nu era natural băga frica în Rike Unele lucruri îl puneau pe fugă, însă era furios ca naiba în timp ce fugea și în tot timpul acela ar fi plănuit răzbunarea Ultima dată l-am văzut fugind îngrozit de fantomele de pe drum Degetele și ochii îngrămădiți în casele țăranilor nu-l înfricoșau L-am văzut smulgând și degete, și ochi și nu i-a păsat niciodată prea mult dacă foștii proprietari mai aveau nevoie de ei Mi-am întors privirea spre grămada de piei Ceva din mintea mea și le închipuia târându-se — Ardeți-le, am zis Oricum nu mai are nimeni nevoie de ele M-am îndreptat spre han Venise momentul să intru pe ușa aceea — La naiba! Jorg, unde dracu’ ai fost până acum? Miana a mârâit „Jorg” printre dinții ei mici și albi Mereu am spus că avea o față drăguță și o gură spurcată Se mai spune că cea mai cuviincioasă fată în casă poate înjura ca un marinar atunci când aduce pe lume un copil Oare ce cuvinte avea să găsească atunci când venea momentul să împingă și să-l scoată afară? Sună ciudat să spun că venim pe lume în înjurăturile mamelor noastre, dar toată viața ele sunt convinse că cei mici au urechi gingașe și pot asculta numai ceea ce se poate spune în biserică Am tras ușa în urma mea, lăsând-o întredeschisă cam doi sau trei centimetri În interiorul hanului era miros de fum de lemn, încins și închis, dar și mai erau și alte izuri, mai puțin plăcute, poate ale crimelor înfăptuite aici înainte de răsăritul soarelui — Doamne Iisuse! a icnit și a scuipat Miana, strângându-se de burtă Era lăsată pe spate într-un jilț mare, plin de perne Fruntea i se îmbrobonise de sudoare, iar tendoanele gâtului erau încordate — Nu vreau să nasc aici Nu aici Katherine mi-a aruncat o privire peste sânii împliniți ai Mianei Pete maronii mânjeau pereții acolo unde trupurile jupuite de piele atinseseră lemnul brut Nu voiam ca fiul meu să se nască pe drum Abia dacă e un loc în care să trăiești, darămite un loc potrivit ca să vii pe lume, nici măcar când ai o trăsură aurită și o gardă de onoare împodobită la fel de opulent Iar satul acesta cu morți aducea prevestiri și mai rele M-am gândit la Degran mic, fragil, strivit în mâinile mele Moroii aveau Gottering în mâinile lor – așteptând –, iar Miana era gata să nască Gorgoth s-a întors din pragul ușii hanului, ducând mai mult lemn pentru rugul din piață O buturugă groasă în fiecare mână, luată din cele stivuite lângă perete Gărzile i se alăturaseră, smulgând obloanele de la ferestre, rupând în bucăți orice căruță abandonată Alții au venit din pivnița hanului cu sticle de brandy și urne cu petrol de lampă ca să întețească focul Am deschis ușa și m-am dus după Gorgoth — Întoarce-te aici, pui de curvă! Am închis ușa de la camera Mianei, păzită de-o parte și de alta de Garda Gilden Sprâncene ridicate — Regina nu e în apele ei, am spus Șase capete în coifuri aurite s-au smucit în timp ce treceam printre gărzi Moroii aveau orașul, ne aveau pe noi, cu toate că mulți dintre noi încă n-o știau Poate că puțin foc le va mai slăbi strânsoarea și va curăța aerul Gottering era o vrajă acum, un farmec, o singură rună, mare, scrisă în bucăți de oameni Vraja sângelui Când scândurile au fost stropite și stivuite în jurul grămezii de piei jupuite, l-am scos pe Gog din teacă Sabia a lucit în soarele iernii, de parcă dansau flăcări pe tăișul ei Am așezat-o pe lemne — Arzi! am spus Iar flăcările au dansat cu adevărat pe linia aceea ascuțită Vâlvătaia s-a ridicat iute, săltând printre lemnele rupte, devorând petrolul și spiritele, înfigând colți fierbinți în scânduri Aproape instantaneu, mirosul de carne al trupurilor arse s-a simțit mai puternic decât fumul Amintirile m-au dus la Bântuitul, pe când mergeam printre leșurile arse ca să-l întâlnesc pe Egan din Arrow Doar o clipă mai târziu, o altă amintire, țipetele celor pe care focul îi lăsase în viață Doar că nu era o amintire — Ce? Mi-am înclinat capul ca să-mi dau seama de unde venea sunetul Un bocet ascuțit Căpitanul Harran a năvălit călare în piață — Vine dinspre crângul de pe coama din vest Pădurea Hollow Pe când ajungeam în Gottering, văzusem o altă insulă în mijlocul câmpurilor inundate, la vreo trei sute de metri spre vest, câțiva acri de pădure încâlcită Îndurarea moroilor, spusese Gomst, e aceea că într-un sfârșit te lasă să mori Dar nu încă Oamenii din Gottering încă trăiau Încă simțeau Undeva, în pădurea din apropiere, două sute de locuitori ai satului, jupuiți, fără degete ori ochi ori dinți, urlau în timp ce eu le ardeam pieile — Jorg! Un strigăt ascuțit ca un țipăt Katherine, în pragul ușii, cu fața palidă, încadrată de bucle arămii Am luat-o la goană cu sabia în mână Am împins-o la o parte — E… e tot mai puternic Nu-l pot opri, a spus Katherine în urma mea Miana zăcea în fața focului și a scândurilor care trosneau pe așternuturile din camerele hanului, cu fustele ridicate în mai multe straturi în jurul șoldurilor Durerea îi răsucise picioarele Lumina focului strălucea pe pielea ei mult prea întinsă de pe burtă Albă, pe pielea roșie, așternută peste copilul meu ascuns, urma unei mâini cu trei degete — Miana? am zis apropiindu-mă de ea și înfigându-l pe Gog înapoi în teacă Miana? Un fior rece mi-a traversat pieptul Poate că aceeași mână cu trei degete ajunsese la mine Nu aveam nicio treabă cu poeții și vorbele lor înflorite, însă în clipa aceea mi-a înghețat inima cu adevărat, transformându-se într-o rană adâncă și dureroasă, să o văd acolo – o durere fizică ce mi-a înmuiat picioarele O slăbiciune cu care m-au infectat moroii, fără îndoială — Miana? Ochii ei, întorși spre mine, nu mă cunoșteau Am făcut cale întoarsă către ușă, aproape dărâmând-o pe Katherine — Pleci? — Da — Are nevoie de tine Furie Dezamăgire — Aici, a precizat ea — Moroii vor să ajungă la amândoi, și la ea, și la fiul meu, am răspuns Iar moroii ăștia pot fi oriunde, dar aici nu sunt Am părăsit-o pe Katherine, am părăsit-o pe Miana, am părăsit hanul Am trecut în grabă pe lângă rugul pe care pieile bolboroseau și se topeau, grăsimea scurgându-se și fumegând pe deasupra steagurilor Cu frații pe urmele mele, am alergat la colțul de lângă cuptoarele brutăriei, pe o coamă care ne oferea o priveliște asupra apelor strălucitoare, spre copacii desfrunziți unde așteptau dușmanii mei M-am oprit, poruncind picioarelor să rămână nemișcate, lăsând doar răsuflarea să măsoare timpul – timp să-mi recapăt judecata și limpezimea minții Clipele au trecut fără să se audă nimic altceva decât urletele îndepărtate, doar cu imaginea reflexiei întunecate a ramurilor apropiindu-se de Gottering — Suprafețe și reflexii, Makin, am spus Lumile sunt despărțite de granițe atât de înguste, nevăzute, neștiut de adânci — Iertare, sire? Makin prefera să se ascundă în adăpostul vorbelor ceremonioase decât să încerce să înțeleagă Fiecare fibră din mine vibra, dornică să treacă la faptă Soția mea zăcea însemnată și chinuită, o străină pentru mine, o închisoare pentru fiul meu Fiul meu! „Găsește-ți altă nevastă”, mi-ar fi spus tatăl meu Țintuiește-i pe amândoi, mamă și fiu, la podea cu o singură lovitură de sabie și pleacă la drum Lasă să le stea în gât moroilor Și aș fi făcut-o, dacă n-aș mai fi avut de ales Aș face-o Mi-am spus că aș face-o Am rămas nemișcat, cu doar un tremur în vârfurile degetelor — Hai să vedem cum stă treaba, lord Makin Bunul episcop îmi spune că sunt cel puțin șapte moroi, poate mai mulți Iar noi știm că lovesc Altarul pentru prima dată Poate că atacă și pe alte drumuri către Vyene? Or fi răsfirați? Din cât se vede, dacă ar fi fost mai mulți și ar fi fost încrezători că pot învinge soldați și nu țărani, atunci ne-ar fi atacat noaptea trecută Sau poate doar se joacă cu noi, ca șoarecele cu pisica, am zis Eu, unul, aș prefera să aflu cum este un nou dușman mai degrabă întâlnind unul, așa că asta e mai degrabă o șansă pe care nu trebuie să o ratăm decât o grozăvie din calea căreia să fugim, am spus Ei voiau să fugim În toate era vorba doar despre frică Ei voiau ca Miana să șadă îngrămădită într-o trăsură, iar cinci sute de gărzi să se îndepărteze în galop pe drumul spre Honth — Și dacă pisica e cea care se joacă cu șoarecele? a întrebat Makin Am zâmbit — Ce altă șansă ar mai avea șoarecele să ucidă pisica? L-am scos pe Gog, iar focul care a izbucnit de-a lungul sabiei a făcut să pălească orice flacără care arsese vreodată acolo M-am îndreptat spre copacii întunecați și spre strigătele slăbite din Gottering, înaintând prin apele negre, cu frații pe urmele mele Mai mult mergeam decât fugeam, cu toate că focul ardea în mine la fel de aprig ca și cel de pe sabia mea, pentru că suprafețele împărțeau știutul de neștiut și, cu toate că mergeam acolo unde îngerilor le e teamă să calce, încercam să nu mă reped ca un nebun 25 Apele revărsate au întotdeauna aceeași miasmă, de pământ după o ploaie care a mers prea departe și s-a otrăvit cu putreziciune Răceala apelor, din ce în ce mai adânci, mă făcea să-mi țin răsuflarea Fața îmi ardea de la căldura focului de pe lama lui Gog, reflectată în apa întunecată și flămândă Nebunia m-a împins să mă gândesc la șerpuirea blândă a râului Sane prin orașul Crath, la cotul de după Podul Artelor, unde pilonii de piatră ieșeau din curenții blânzi ca să marcheze zona de înot Mama obișnuia să ne ducă acolo în toiul verii, când apele lui Sane încă aduceau aminte de iarnă Băieți mici fiind, ne scufundam în apă, centimetru cu centimetru, schelălăind Țipetele și suspinele acelea, în timp ce râul ne cuprindea oușoarele în mâini înghețate – le-am simțit din nou și mi-am înghițit strigătul de uimire — Foarte înviorător! a zis Makin din spatele meu Nu cred că boașele mele o să-și revină o lună — Dar de ce mergem? a întrebat Rike din spate M-am uitat peste umăr la Gorgoth, aproape despuiat în ciuda frigului, cum împingea un val dinaintea lui, la Red Kent, cu sabia lui scurtă și toporul ridicate deasupra apei, la Makin, care rânjea, la Rike, îmbufnat nevoie mare, la Marten încruntat, hotărât, cu scutul lui decorat cu stinghiile negre ale unei case mistuite pe un câmp verde — De ce? a repetat Rike — Pentru că ei nu vor să o facem, am răspuns apăsat Mi-am propus să țin minte să-mi schimb metodele Dacă de fiecare dată când inamicul îți cere să te așezi tu sari în picioare, predictibilitatea asta devine un fel de belciug de care poți fi tras oricând înapoi dacă nu-ți reușește mișcarea de împingere — Distracție plăcută! se auzi Rike parcă mult în urmă M-am oprit și m-am uitat înapoi Rike nu fusese niciodată prea impresionat de ideea că eu eram rege Puteam să am șapte țări în care oamenii îngenuncheau cu miile în fața mea, mânați de iubire sau de teamă (în general de teamă), însă Rike n-ar fi îngenuncheat decât atunci când știa că, dacă s-ar fi împotrivit, s-ar fi ales cu genunchiul spart — Trebuie să facem asta acum, frate Rike? am întrebat A rânjit — Ce-ai de gând să faci? Să-mi belești pielea și să-mi scoți ochii? Se vede treaba că moroii l-au speriat mai mult decât aș fi făcut-o eu — Firește că nu, am scuturat din cap, arătându-i vechiul meu zâmbet Sunt rege! Am făcut un pas spre el L-am coborât pe Gog astfel încât vârful să atingă apa, iar sabia a sfârâit, a sărit și a scuipat, ridicând abur între noi — Am să las un profesionist să o facă Pe cineva căruia chiar îi face plăcere Regii nu-și murdăresc mâinile Auzind asta, Gorgoth a slobozit un râs gros Makin i s-a alăturat În cele din urmă, până și Rike a dat drumul la acel „hâr” al lui și ne-am continuat drumul Glumele vin destul de greu atunci când ești în apă înghețată până mai sus de boașe și te îndrepți spre iad, dar din fericire publicul meu n-avea gusturi atât de rafinate Și-n plus, nici nu glumeam Aproape de dumbravă, apa îmi ajunsese în jurul brâului, fiecare pas afundându-se într-o moliciune nevăzută De trei ori era cât pe ce să cad, împiedicat de cine știe ce mărăcini ori stâlpi de gard scufundați Makin a alunecat o dată și a ieșit la suprafață înjurând și scuipând apă În apropierea copacilor, apa părea deja mult mai rece, bucăți de gheață subțire alunecau pe nesimțite în urma noastră, ceața se ridica, în vreme ce cârceii deveneau totuna cu frigul ce îngheța respirația Cețurile s-au ridicat odată cu noi îndată ce panta ne conducea printre cei mai îndepărtați dintre copacii negri, și mai plini de apă Am zărit prima fantomă ca o străfulgerare, doar printre trunchiuri – o siluetă mișcându-se iute, fără să vălurească apele adânci cât înălțimea unui vițel Doar o străfulgerare, cu păr negru câlțos, plin de noroi, un copil Numele Orscar mi-a trecut prin minte, cu toate că nu puteam fi sigur M-am întors ca să-i avertizez pe frați, cu sabia încă îndreptată spre locul în care se aflase băiatul Firește că n-am văzut decât ceață în fața ochilor Ceață și o cruce de fier, un pandantiv atârnat de cea mai joasă ramură, o pată de email roșu la punctul de intersecție Pentru sângele lui Hristos — Cunosc jocul ăsta al umbrelor, mortăciune! am zis învârtindu-l încet pe Gog într-un cerc, risipind cețurile cu flăcări Adu-mi mama moartă, pe William, pe copil dacă trebuie, adu fantoma lui Greyson cu ochii lui smulși, adu-o pe Lesha cu capul în mâini Joci o carte proastă împotriva mea Am văzut lucruri și mai rele — Chiar așa? O durere ascuțită m-a lovit în piept M-am întors din nou, iar focul lui Gog s-a stins, sabia prăbușindu-se odată ce vlaga mi s-a scurs din mâna stângă Tata ședea cu mantia din blană de lup, cu coroana de fier, cu fier în păr și iarnă în priviri — Nu ești mort, am lăsat să-mi iasă cuvinte molatice și fără nicio emoție Nu ești o fantomă — Nu sunt? — Nu ești! am scuturat din cap și am simțit cum, dindărătul platoșei, a țâșnit sângele, împins de vechea rană, udându-mi cămașa și lenajul, scurgându-se în pâraie subțiri în jos, pe burtă Castelul Înalt n-ar cădea în mâna fantomelor mlaștinilor Iar oamenii tăi sunt mult prea lași ca să-ți taie gâtul Am clipit Ședea acolo, cu apa clipocind în jurul ghetelor, puternic și mai țeapăn decât un piron, nicidecum ca o stafie cenușie — Vei fi tată în mai puțin de o oră, Jorg Și-a privit mâinile, le-a întins în față, rotindu-și palmele-n sus și-n jos — Nu… am început eu, strângând mai tare, cu degetele moi, mânerul lui Gog De unde știi asta? — Fantomele știu ceea ce știu, a răspuns și s-a întors ca să scruteze ceața — Nu ești mort Nu era cu putință Nu putea să fi murit Nu bătrânul Și nicidecum fără ca eu să fi fost acela care îi pusese capăt — Cum… — A murit fiul care nu trebuia, Jorg! a spus tatăl meu, cu acel talent al lui de neegalat în a tăia vorba cuiva fără să ridice glasul William trebuia să fie cel scos din spini El avea tăria mea Tu ai fost întotdeauna cățelandrul maică-tii Și Degran era mai bun decât tine Până și el — Cine te-a ucis? am întrebat — Cine? Și privirea mi s-a întâlnit din nou ochii aceia, pe care mă înșelasem să-i cred reci înainte — Mi-a cedat inima când o ciocăneam pe teutona aceea drăguță a mea Cum îi spuneai? Târfa Scorron Apele s-au ridicat în jurul lui, învolburându-se și clocotind printre copaci Până la genunchi, până la coapse Cu fiecare bătaie a inimii, puterile mă părăseau și picioarele mi se făceau de gheață, singura căldură rămânând cea a sângelui ce curgea din vechea rană, cea pe care tatăl meu mi-a făcut-o, cea care n-ar fi trebuit să se vindece niciodată — Vei fi tată în curând, Jorg Femeiușca aia din sud care ți-e nevastă va scoate afară un fiu În noroi și sânge, urlând la lume Așa cum a făcut și a mea Omul Papei a ratat I-am spus „trimite trei sau cel puțin doi”, dar târfa proastă a trimis unul singur Zicea că e cel mai bun om al ei Aveam speranțe mari, dar a ratat — Știai? Apele mi-au ajuns până la piept Fără sprijinul apei mă îndoiam c-aș fi reușit să rămân în picioare Când a atins rana, am simțit răceala revărsându-se în mine, de parcă apa neagră ar fi umplut o tigvă goală — E bine că n-ai să-ți vezi băiatul, mi-a spus tatăl meu Ești mult prea slab ca să crești un fiu Mantia din blană de lup s-a ridicat în apa revărsată, dar nu i-a păsat Mă urmărea cu doar cu o umbră de zâmbet, la fel de rece ca și privirea lui Apa s-a revărsat în jurul gâtului meu, făcând să-mi clănțănească dinții, părul îmi plutea de jur împrejur, tras de curenți Greutatea armurii, a sabiei din mâna amorțită, noroiul care mă trăgea, toate mă țintuiau locului M-am gândit la copilul meu, la Miana cu mâinile albe strânse pe burtă, și un licăr de mânie m-a aprins, în ciuda răcelii — Eu trebuia să te omor, bătrâne Am mârâit înainte ca apa să-mi închidă gura și să mă înghită cu totul M-am uitat în sus, spre suprafața îndepărtată a apei, printre ierburile întunecate ce pluteau încurcate prin părul meu Mult deasupra mea, de-a dreptul imposibil de mult, suprafața încrețită a apei spărgea lumina zilei ca să trimită licăriri spre adâncurile înghețate O mână spânzura deasupra mea, flască, îndreptată spre cer Mâna mea Lumina slabă și verzuie se mișca în modele ondulate deasupra degetelor mele Am privit țintă Am privit țintă soarele îndepărtat Putea fi la un milion de kilometri depărtare Lundist spusese un milion Mai mult de un milion Apele mă țineau în stăpânire Am atârnat fără vlagă și am privit țintă până când peticul sclipitor de lumină verzuie a rămas tot ceea ce mai puteam vedea, până când el a devenit lumea mea Umbrele au prins formă Verzui Și, cu toate că apele mă țineau sub stăpânire, cu toate că pieptul îmi ardea după aer, iar inima mi se zbătea în dosul coastelor, părea că nu priveam cerul prin apă, ci prin pata verzuie a sticlei din Attar din camera hanului O cameră în care focul ardea în vatră, în care Miana zăcea, iar Katherine era ghemuită lângă ea Am văzut moroiul venind după ele, ușa lovindu-se de perete și făcându-se țăndări A intrat, cu pași înceți și măsurați, o făptură osoasă învăluită în moarte acolo unde ochiul nu putea vedea Creatura ne-a atras în capcană în pădurea Hollow și ne-a așteptat să plecăm Pe când noi ne înecam, moroiul s-a strecurat în Gottering Gărzile veneau în urma lui În urma ei Cumva, știam că moroiul era o ea Au căzut sufocându-se, poate că se înecau cu propriile lor fantome, strangulați de iubiri pierdute, înăbușiți de părinți dezaprobatori ori cine știe ce rămășițe persistente din trecut îi bântuiau Cu toții purtăm cu noi sămânța propriei noastre distrugeri, cu toții târâm după noi trecutul ca pe un lanț ruginit Katherine s-a ridicat în picioare ca s-o întâmpine — N-ar fi trebuit să vii Cumva, vocea lui Katherine a ajuns până la mine, a trecut prin creierul meu muribund, prin bubuitul inimii Moroiul a înaintat spre Katherine Îi vedeam limpede doar mâinile, albe ca osul, ca putregaiul Ochii mi-au pulsat și m-au usturat Într-o clipă aveam să trag gura de aer după care corpul meu se zbătea — Nu știi multe, mortăciune Katherine ședea în fața moroiului, cu roșul estompat al rochiei de călătorie legănându-se în jurul ei Chiar și fiind pe moarte puteam să-i văd frumusețea Fără dorință – doar ca pe-o realitate, precum măreția unei ferestre aurite sau joaca luminii cu umbrele în munți I-am văzut însă și teama, și forța care o ținea sub control Mâinile acelea s-au întins spre ea, iute, dar încetinind, de parcă ar fi întâmpinat o oarecare rezistență invizibilă — Nu poți fi prea în vârstă, mortăciune, a spus ea E scris în vechile cărți Somnul și moartea sunt frate și soră Bardul o știa Pentru că, în somnul morții, ce vise se-mplinesc? Și, crede-mă, mortăciune, la vise chiar mă pricep Moroiul a urlat și a ridicat un vârtej cenușiu deasupra lui Katherine Fustele s-au zbătut în jurul ei Miana s-a răsucit și a gemut la picioarele lui Katherine În acel vârtej se învârteau forme Forme și iluzii — Ajunge! a spus Katherine cu vocea ascuțită Fantome, nu-i așa? Dar visele sunt populate doar de fantome Fantomele sunt plăsmuite din vise, vise moarte, vise pierdute, vise rele, vise care se învârt în cercuri strânse, care-și sapă propriul făgaș în pânza lumii și nu-ți dau drumul Mâna lui Katherine s-a furișat și a prins ceva din vârtej, ținându-l de gât Mie-mi părea a fi Orscar de la mănăstire, Sunny legat de stâlpul Câinilor Răi, Lesha așteptând să o salvez, copilul din Albaseat bătut de fierar Dacă nu-i poți salva pe toți, atunci de ce să salvezi pe cineva? L-a sugrumat, cu degetele albindu-i-se din cauza strânsorii La sfârșit, era fața tatălui meu cea care atârna acolo, înnegrită de sânge Iar atunci, puf, a dispărut – un fuior de fum și nimic altceva Katherine a făcut un pas în față, unul grăbit Moroiul a tresărit S-a întors s-o ia la goană Însă ea l-a prins I-a prins mâinile albe ca oasele într-ale ei Katherine ținea moroiul, țeapănă din cauza efortului, cu mâna albindu-i-se și venele înnegrindu-se tot mai mult, dar încăpățânându-se să nu-i dea drumul — N-ar fi trebuit să vii Și am ajuns la suprafață Tușind și gâfâind, m-am ridicat, cu apa de nici jumătate de metru în jurul meu, treizeci de centimetri, poate Nu mai mult Am tras cea mai dulce răsuflare și am dat la o parte vălul negru al părului În jurul meu, la marginea pădurii Hollow, ședeau frații, sufocându-se și gâfâind, scuipând apă, cu fețele stacojii 26 Povestea Chellei Trăsura sălta prin noroiul întărit și înghețat, iar Chella a blestemat din nou Pe banca de vizavi, Kai se simțea mult mai bine, aproape gata să adoarmă, de parcă era legănat în brațele doicii Și-a încleștat mâna pe cotieră, degete albe pe suprafața pielii Cinci ani privată de necromanție, cinci ani de când băiatul Ancrath o secase, răvășindu-i puterea în furtuna de foc a fantomelor lui Își imaginase că fusese o cruzime din partea Regelui Mort să o pedepsească astfel, să o lase din nou naufragiată pe țărmul vieții, chinuită de durerile obișnuite ale trupului, batjocorită de banalități precum temperatura Acum îi aprecia și viclenia — La naiba! exclamă Chella strângându-și blănurile în jurul ei Cine a făcut toamna să fie atât de rece? — Cine a hotărât ca Adunarea să aibă loc la începutul iernii? a întrebat Kai Asta e o întrebare mult mai rezonabilă Chella se simțea înfrigurată, nicidecum rezonabilă Felul simplu de a fi al lui Kai o scotea din sărite Se gândea adesea la ziua în care strigoii mlaștinilor îi trăseseră, pe el și pe fată, prin păpuriș Noroi și mâzgă în părul lor, groaza întipărită pe fețele lor tinere și proaspete Fiecare dovadă a încrederii lui redobândite, fiecare aluzie a unui dispreț ușor ascuns îndărătul zâmbetului o făceau să regrete hotărârea de a-l folosi mai departe Mai bine ar fi murit împreună cu târfa lui obraznică În esența ei, necromanția este o plăcere vinovată, o capitulare în fața celor mai întunecate instincte Faptul că Băiatul de Aur își regăsise încrederea în sine, farmecul și zâmbetul cuceritor, de parcă s-ar fi dedat unui viciu secret, un rău necesar, o dezgusta clipă de clipă Faptul că se dovedea atât de priceput la asta o făcea să-și dorească să-i smulgă fața Părea să considere că era ceva ce putea lăsa în urmă atunci când n-ar mai fi avut nevoie, așa cum făcuse și cu fata aceea Cum o chema? Sula? Se întreba dacă el își mai aducea aminte Trebuie să plătești un preț pentru necromanție Chella cu siguranță l-a plătit O fi luat Jorg o bucată pe gratis, însă nu făcuse decât să o guste Băiatul de Aur, pe de altă parte, a luat-o de parcă ar fi fost o simplă jonglerie și trebuia doar să arunce o minge — Urăsc să fiu în viață, a spus Chella către priveliștea schimbătoare care se vedea prin grilajul trăsurii, garduri vii tivite cu brumă atât de groasă, încât toate crenguțele erau pline de spini de gheață — Și totuși ne agățăm de ea, dragă, a spus Kai Câteodată, cu vârfurile degetelor Trecuse deja prin pământurile aride Credea că știa totul Că putea cunoaște ambele fețe ale monedei din țopăiala lui la granițele la care cei care muriseră de curând se pierdeau câteodată Chella se întreba cât de mult avea să-l schimbe călătoria Ce-i va șterge zâmbetul firesc Undeva dincolo de Absolvire, în locurile în care îngerii se tem să se aventureze, poate chiar dincolo de nisipurile negre, în peșterile în care sălășluiau moroii Asta îl aștepta acolo – iar în ziua epifaniei lui, ea îi va ierta disprețul și superioritatea, pentru că vor fi rămășițe care nu-i vor mai fi de folos Totuși, până în acea zi… încă o încurajare voioasă, și ea îi va smulge fața Hurducăturile și zdruncinăturile trăsurii îi ridicau stomacul în gât Oasele o dureau atât de tare, încât și să șadă era o suferință Iar frigul, frigul acela jilav și înșelător! Și-a șters nasul, lăsând o urmă umedă de-a lungul mâinii, apoi a pufnit, observând, dar prefăcându-se că ignoră privirea plină de dezgust a lui Kai Noi ne jucăm cu cadavrele, dar pe el îl deranjează mucii mei! Fiind atât de vie, se simțea neînsemnată și slabă Trăsura s-a oprit hurducându-se, iar vizitiul a ciocănit de trei ori în plafon Kai și-a ridicat privirea — Probleme? Chella nu simțise nimic, însă în starea ei precară asta nu însemna mare lucru A ridicat din umeri, s-a aplecat în față și a deschis ușa trăsurii Axtis ședea în noroi, cu armura lui aurită strălucind în soarele iernii și orbindu-i ochii Mai mulți din Garda Gilden erau strânși călare în jurul lui — Se ridică fum deasupra orașului, în fața noastră — Care oraș? a întrebat Chella mijind ochii Nu simțea nicio atracție să coboare din trăsură, soarele promitea căldură, însă era înșelător — Gottering — N-am auzit niciodată de el Trimite călăreți înainte și pornește! a ordonat ea, după care s-a lăsat înapoi pe spate, în trăsură, și a închis ușa Două sute cincizeci de oameni! Speriați de un fum Și dacă ar fi fost un mare foc de tabără, tot am fi putut trece prin el — Poate că prietenii noștri au fost aici înaintea noastră Kai și-a prins aburul răsuflării și l-a modelat într-un semn de întrebare care s-a risipit între ei doi Trucuri vechi — Moroii nu sunt prietenii nimănui, jurat al vântului ce ești Ar trebui să ții minte asta Trăsura s-a zgâlțâit și s-a pus din nou în mișcare În curând, a început să alunece pe noroiul umed și gheața scârțâitoare — Drumul e inundat, trecem prin apă, a spus Kai, cu capul sprijinit de spătar și cu ochii închiși E un fel de rug în piața orașului Niciun os Kai îi spusese că văzul-vântului i se dezvolta deodată cu văzul de mort Pentru asta îl ura și mai mult Pupilele îi zvâcneau pe sub pleoape, privind dincolo de ele, văzând ceea ce ea nu era în stare Cu toate astea, și-a îngăduit un zâmbet În fața lor, se găsea ceva ce Kai n-ar fi putut să prevadă, oricât de departe îi zbura văzul prin vânt Viclenia Regelui Mort îi adusese pe calea aceasta Doi necromanți care mergeau la Adunare Necromanția era necesară țelului său și la fel de necesar era faptul că ei doi erau destul de aproape de viață încât să nu ridice bănuieli, Kai mult prea nou pentru vocația lui ca să atragă atenția, iar ea, mult prea îndepărtată de vechile ei puteri ca să reprezinte o amenințare Apele întunecate se prelungeau pe lângă îmbinările ușii pe măsură ce înaintau, iar trăsura aproape plutea acum Apoi, chiar când păreau că deja se scufundă, roțile au reușit să găsească din nou drumul și au reînceput să-i hurduce pe pământ uscat Chella a simțit miasmă de carne prăjită — E un rug funerar — Nu sunt oase, a spus Kai Iar steagurile festivalului sunt arborate O sărbătoare, poate? Chella cunoștea moartea A scuturat din cap Coborând din trăsură, a sărit pe pământ înainte ca aceasta să se oprească — Ce este? a sărit și Kai în spatele ei Chella a ridicat mâna făcându-i semn să tacă, nu c-ar fi ascultat cu urechile, ci pentru că-i făcea plăcere să-i închidă gura — Țipete… a spus ea Agonie îngrozitoare Îi ardea pielea simțind-o O mână ridicată în față, pe care, pentru o clipă, nici nu și-a recunoscut-o ca fiind a ei, atârnând de un fir invizibil, cu un deget lung, osos la încheietură, ațintit în față Mâna iscoditoare s-a oprit, arătând apele întunecate dintre oraș și o dumbravă apropiată: — Acolo — Abia dacă simt ceva, a spus Kai — Se ascunde Chella și-a împreunat mâinile în față, dând formă dorinței Chiar dacă-i mai rămăsese doar un ecou al puterii de odinioară, a mânuit ceea ce mai avea, folosindu-se de meșteșugul de-o viață — Ajută-mă s-o scot la lumină, i-a cerut ea Atunci când trăgea afară lucruri moarte dindărătul vălului, își amintea de haznaua din Jonholt Era o vară fierbinte, iar duhoarea se ridica printre scânduri, acră, suficient de puternică cât să-i facă ochii să lăcrimeze în ziua aceea – ziua în care a scăpat broșa lui Nan Robtin „Scăpat” nu era neapărat cuvântul potrivit O înfipsese cu grijă în bluză, străpungând lâna aspră cu acul de oțel Chiar și așa, a căzut, răsucindu-se în aer, strălucind, aruncând săgeți de diamant în lumină, cu toate că nu era decât sticlă și oglindă De două ori a scăpat broșa în aer, atingând-o cu degetele, bâjbâind după ea apoi, trimițând-o prin ricoșeu, pe deasupra scândurilor, direct în groapa de bălegar Timp îndelungat, Chella a rămas locului holbându-se la groapa aceea Imaginea broșei strălucitoare căzând în întuneric îi juca în fața ochilor Nu ceruse să o ia Nan ar fi refuzat-o Se cheamă împrumut dacă o aduci înapoi, așa își spusese — Furt, dacă n-o aduci, a șoptit ea acolo, lângă haznaua din spatele tufișurilor de liliac Se lăsase pe burtă pe scânduri, cu nasul strâmbat, ținându-și respirația în fața forței fizice a duhorii Cu obrazul lipit de lemn, brațul întins, scândurile murdare zgâriindu-i mușchii prin haină Degetele au atins spurcăciunea, de o răceală surprinzătoare, senzația de repulsie o cuprindea pe măsură ce le scufunda mai adânc, iar stomacul îi ajunsese în gât Mâna învăluită își dorea să se strângă în pumn, în vreme ce se întindea mai mult și scotocea Simțea nevoia de a-și trage răsuflarea – o cerință bubuitoare în piept Ochii strânși Degetele de la picioare răsucite, picioare bătând, mâini cercetătoare VEI RESPIRA În cele din urmă, dorința trupului se dovedește a fi mai puternică decât cea a minții și întotdeauna vei trage acea răsuflare Chella s-a înecat, o dâră de vomă acidă curgându-i din gura ei fără suflare, iar degetele i se agitau în continuare prin lumea aceea rece, pe jumătate solidă, pe jumătate lichidă Și peste toate acestea – înțepătura subită a broșei a făcut-o să strige și să scoată mâna afară, goală, împrăștiind murdărie — Trucul, a murmurat ea către Kai, este să o lași să te înțepe Când a venit înțepătura, Kai s-a prăbușit în urlete, iar Chella a răbdat cu o satisfacție macabră, urlând ca să scoată afară ceea ce era pierdut și ascuns Slăbită cum era, Chella folosea viața care pulsa în ea ca să ademenească și să prindă prada În cele din urmă, pe când oasele ei amenințau să sfâșie carnea și pielea dacă nu dădea drumul strânsorii, Chella a tras cu și mai mare putere, iar ceața a început să se răsucească la suprafața apei revărsate Modele înghețate s-au răspândit îndărătul cețurilor, alergând nebune, o masă colțuroasă deasupra apei întunecate S-a ridicat într-o explozie de așchii de gheață, ceva mai alb decât gheața și, în același timp, mai întunecat decât apele, o creatură cu mădulare sidefii precum osul, învăluită în umbra nopții, ascuțită ca lama, cu mâinile desfăcându-i-se în trei degete asemeni rădăcinilor În ciuda lipsei unor trăsături definitorii, incontestabil femeie Lipsită de gură, durerea se auzea într-un alt registru, rezonând într-o suferință profundă până la rădăcinile dinților Chellei Gărzile s-au împleticit în jurul ei, sufocându-se și frecându-și ochii înlăcrimați — Keres! a rostit Chella numele moroiului, închizându-l înapoi în lume — Ce s-a întâmplat? a întrebat Kai ridicându-se în picioare, trăgând cu zgomot aer Îl văd Ce s-a schimbat? — Eu… Ceva se schimbase, moroiul era dezvăluit, despuiat de giulgiul lui fantomatic Kai și-a încleștat fălcile la auzul agoniei reverberante a moroiului Fantomele dispăruseră – sfârtecate Acela a fost momentul în care Chella a priceput — A fost jupuită 27 CU CINCI ANI ÎN URMĂ Am zăcut multă vreme pe întuneric, cuprins de febră Am zăcut în praf, lângă leșul cald încă al bărbatului de o mie de ani și, din când în când, atunci când mintea mi se limpezea suficient ca să înțeleg nevoile nedeslușite ale limbii uscate ca iasca, beam Fără lumină și fără niciun sunet, visele nu se pot distinge de coșmaruri Vorbeam singur – mormăieli și acuzații –, câteodată cu Fexler, care era cu fața în jos, cu încurcătura umedă de chestii moi și ascuțite din dosul capului I-am luat arma – totemul meu împotriva spaimelor nocturne În cealaltă mână țineam strâns cutia cu model de spini, rezistând dorinței puternice de a o deschide, chiar în nebunia febrei Am vorbit cu demonii mei, adresându-mă fiecăruia în monologuri lungi și mohorâte, în timp ce mă zvârcoleam în praf Capul Leshei mă privea din nișa în care se aflaseră pastilele, cu pielea strălucitoare și sângele prelingându-i-se negru din ciotul gâtului Sunny a venit fără ochi ca să stea de veghe, iar de pe limba lui arsă cuvintele ieșeau la fel de incoerente ca și ale mele William a venit de mână cu mama – ea, cu privirea îngrijorată, el, cu ochi împietriți — Am încercat să te salvez Aceeași veche poveste – nicio scuză nouă din partea lui Jorgy A scuturat din cap, sânge și bucle Știam amândoi că spinii nu aveau să-l țină și pe el Morții din Gelleth au venit să privească, dar și frații mei din mlaștină, adunați de Chella pentru mine Medicamentele lui Fexler și-au făcut încet numărul, febra a scăzut, iar visele s-au estompat în întuneric, ultimii fiind ochii lui William, agățați acolo ca o acuzație — Mi-e foame Șira spinării a scrâșnit când m-am ridicat Nu știam câtă vreme am zăcut acolo – suficient cât Fexler să capete un miros nefiresc de dulceag Însă nici asta nu a făcut ca stomacul să nu-mi mai urle Am pregătit masa din biscuiții pe care îi aveam în traistă, pe care i-am găsit pe pipăite, și am mestecat pe întuneric, scuipând din când în când chestii necomestibile, culese din greșeală L-am jefuit pe Fexler fără să mai risipesc lumina, l-am cercetat cu vârfurile degetelor descoperind și explorând prin multele lui buzunare Într-o mână, țineam pregătit cuțitul tocit, neavând încredere că leșul lui rece și țeapăn avea să suporte atenția pe care i-o acordam fără să protesteze Zăcea liniștit totuși Se prea poate ca acești Constructori să fi avut mijloace de apărare a acestor săli față de astfel de intruziuni, așa cum sigiliile puse de jurații vântului pe mormintele regale țineau încărcătura în siguranță Am găsit o cutie dreptunghiulară ușoară, ca o cutie de cărți de joc, plină de chestii zgomotoase și grele, în altă parte, câteva cărți care păreau din plastik, tuburi care poate că fuseseră instrumente de scris în buzunarul lui de la piept Toate au ajuns în traista mea În fine, când credeam că sunt gata să plec, am aprins din nou lampa cu fitil Intrarea în puț s-a dovedit a fi cel mai rău coșmar pe care mi l-am imaginat Cățăratul până unde aș fi putut prinde funia s-a dovedit a fi și mai rău Scăparea funiei, căderea și nevoia de a repeta mișcarea au fost cât pe ce să pună capăt poveștii mele, lângă un schelet prăfuit de pe fundul unei gropi adânci și pustii Când am ieșit afară, în soarele de la amiază, cu mâinile însângerate, gâfâind, prea deshidratat ca să mai transpir, Balky și armăsarul așteptau în locul în care îi lăsasem, aruncându-mi aceleași priviri cu care mă petrecuseră la plecare Armăsarul avea stropi de spumă albă pe bot și amândoi dădeau semne de deshidratare, scofâlciți și cu o sclipire nesănătoasă în ochi Am rămas în fața lor, încovoiat de extenuare, trăgându-mi sufletul, cu ochii strânși în fața luminii strălucitoare a zilei Mă întrebam dacă fantomele Constructorilor se simțeau la fel când ieșeau dintr-o lume în alta Erau nevoite oare să se lupte în adâncurile existenței lor ciudate ca să iasă la suprafață la fel ca Fexler, desenați de mașini pentru ochii umani? Acele vechi fantome mă urmăreau cum mă îndreptam, cu o mână ridicată ca să-mi umbresc privirea Le-am simțit atenția La fel de întunecată și indescifrabilă precum cea a măgarului, însă cu siguranță mult mai ostilă Ultimele rămășițe din apa încărcată în spinarea armăsarului n-au făcut decât să ne sporească setea, după ce am împărțit-o la trei Firește c-aș fi băut-o pe toată dacă n-aș fi crezut că puteam reuși toți trei să scăpăm de aici și să ne întoarcem la barăcile Câinilor Răi Tabăra Câinilor Răi păstra prea puține indicii ale foștilor ei stăpâni Câte un os despicat ici și colo, armele, bucăți de haine, resturi de armuri, toate acoperite de praf Am rămas cât să iau încă una dintre pastilele amare ale lui Toltech și să umplu pieile cu apă Înainte să plec, am aruncat o privire prin inelul vizionar O parte din mine voia să-l vadă pe Fexler acolo, să-i spun cât de scumpă fusese eliberarea lui, să văd dacă-i păsa Inelul nu mi-a arătat nimic, doar lumea printr-un cerc de metal argintiu Pe când îl lăsam în jos, priveliștea s-a smucit spre cea văzută în panta de jos a paradisului, cu țări desfășurându-se în tonuri de maro și verde, fără să țină cont de granițele de pe hărțile oamenilor, cu oceane învolburate în jurul lor, într-un albastru profund Iar acolo, pe coasta sudică, pe brațul îngust al mării care separă pământurile noastre de Africa… un punct roșu, arzător — Nu sunt jucăria ta, Fexler Nu mă poți trimite prin tot imperiul ca să unesc punctele tale roșii Balky a fornăit, de parcă se întreba dacă am înnebunit de la căldură Am dat inelul la o parte — La dracu’ Plănuisem o călătorie exact în locul acela — Regele Honorous Jorg Ancrath Lacheul cu toiagul mic pentru ciocănitul ușilor a rostit prezentarea peste care trecuse la prima mea vizită Comandanta ședea în scaunul ei de abanos de parcă rămăsese acolo de când am plecat, așezată în tot acel timp cu registrele și răbojurile, în mijlocul splendorilor geometrice ale sălilor ei maure Masa de scris din fața ei era goală, poate că-l lăsase liber pe scrib, în timp ce comandanta îi verifica munca M-a urmărit traversând încăperea și s-a oprit din scârțâitul penei sale — A triumfat judecata, rege Jorg? m-a întrebat Te-ai întors înainte să ajungi la Coline? Când am trimis-o pe Lesha să te călăuzească, am tras nădejde că cicatricile ei îți vor arăta calea, adică înapoi printre porțile orașului — Nepoata voastră mi-a oferit atât prudență, cât și inspirație, doamnă comandant M-am apropiat de treapta podiumului ei și i-am oferit o plecăciune mai adâncă decât ar fi meritat La urma urmei, aduceam vești rele — A fost o exploratoare, am continuat Lumea noastră are nevoie de mai mulți ca ea — „A fost”? Femeia nu părea să-i ducă lipsa prea mult Mai degrab-am simțit decât am auzit încordarea celor doi bărbați de la ușă — Nelegiuiții ne-au atacat tabăra în timp ce dormeam Perros Viciosos — Ah, a făcut ea, deodată îmbătrânită la auzul celor două cuvinte Anii care doar o înăspriseră până atunci i s-au strâns pentru o clipă, cu toată greutatea lor, deasupra capului Apoi a spus: — Bine că a găsit focul a doua oară — Lesha a murit în luptă înainte să fim făcuți prizonieri, doamnă comandant Aghiotantul meu, Greyson, n-a fost atât de norocos A avut o moarte grea Și totuși tu ai supraviețuit N-a spus-o Suta și progeniturile lor au instinct de supraviețuire și nu merită niciodată să întrebi cu ce preț Comandanta s-a lăsat pe spate în scaun și și-a așezat pana pe cotieră După o clipă, a lăsat hârtiile să cadă — Am șaisprezece nepoți, știi, Jorg? Am încuviințat Nu era momentul potrivit să spun „cincisprezece” — Cu toții, copii inteligenți și minunați, care alergau la un moment dat prin sălile acestea, țipând, râzând, plini de viață La început câțiva, iar apoi o mulțime Mamele lor obișnuiau să mi-i pună în poală, întotdeauna mamele, iar noi ședeam și chicoteam, tineri cu bătrâni, fiecare un mister pentru celălalt Apoi viața avea să-i împrăștie, iar acum aș putea mai degrabă să-ți spun cum îi cheamă pe cei șaisprezece șefi de pază de coastă decât pe copiii aceia Pe mulți nu i-aș recunoaște pe stradă, dacă nu mi-ai spune să fiu atentă la careva Lesha a fost o fată curajoasă Nu frumoasă, însă deșteaptă și aprigă Poate chiar în stare să-mi ia rolul, însă viața de oraș nu era pentru ea Acum îmi pare rău că n-am ajuns s-o cunosc mai bine Mai mult pentru tatăl ei, care a cunoscut-o chiar și mai puțin probabil, însă o va plânge, pe când eu n-am decât scuze — Îmi plăcea de ea Aceeași forță ne mâna pe amândoi Și de Greyson mi-a plăcut, am spus Mi-am dat seama brusc că rareori mi se întâmplase să găsesc pe cineva căruia să-i pot spune prieten Iar în ultimele trei luni, găsisem și pierdusem doi — Sper că orice ai găsit merită sacrificiul Arma îmi atârna grea la șold, învelită în piele Aproape la fel de grea precum cutia de aramă de pe celălalt șold Comandanta și-a ridicat din nou pana N-a mai spus nimic despre recepții, ospețe cu negustori, slujba cu cardinalul Poate că voia mai întâi să-i spună fiului său că fiica lui era moartă — Omul care nu poate face sacrificii a pierdut încă dinainte să înceapă, doamnă comandant Era o vreme când iroseam viețile celor din jurul meu fără să-mi pese Acum, câteodată, îmi pasă Câteodată, mă doare, am spus cu gândul la Nubanez care s-a prăbușit după ce am tras în el Dar asta nu înseamnă că nu pot și nu voi sacrifica absolut totul, decât să las să mă conducă astfel de lucruri, decât să mă facă să pierd — Ei bine, atitudinea aceasta îți va fi de folos la Adunare, rege Jorg, mi-a aruncat comandanta un zâmbet amar, reținut în pliurile feței sale — Nepoata voastră nu era însă ceva de care să mă dezbar ca să-mi urmăresc scopul Am făcut tot ce-am putut ca să o scutesc de suferință Comandanta a luat un sul și și-a scufundat penița în cerneală — Acești Perros vor fi dați pe mâna justiției în curând, a zis ea aruncându-mi o privire rece Acești frați de drum Ordinul acesta va trimite gărzile orașului ca să-i spânzure pe toți — Sunt morți cu toții, cred Poate să fi scăpat unul sau doi Mi-am amintit cum am azvârlit toporul, un braț de om aruncat în sus pe când trupul se prăbușea și un doilea fugar dispărând după tufișuri — Unul, am corectat Aș fi vrut să mă întorc și să-l vânez eu însumi Am făcut un efort și mi-am descleștat fălcile, întâlnind privirea comandantei — Știm despre Perros Viciosos din Albaseat, rege Jorg Poveștile ajung dincoace de porțile noastre, multe povești — Atunci spune-le să adauge și asta la povestea Leshei La urma urmei, ea le-a adus sfârșitul Câinilor Răi, salvându-i pe mulți de la jafurile acestora Iar sfârșitul acela am fost eu Mi se părea că Lesha ar fi fost de acord cu varianta asta Comandanta a dat din cap, doar puțin, arătându-și fără vorbe neîncrederea — Nu-mi vine să cred că erau doar câțiva în banda aceea, nu după toate nelegiuirile pe care le-au provocat, toate atrocitățile… — Erau două duzini, poate puțin mai mulți, am ridicat eu din umeri Nu e nevoie de prea multe mâini sau de multă imaginație ca să-ți construiești o reputație sângeroasă și înfricoșătoare — Două duzini – și zici că i-ai ucis pe toți în afară de unul? Comandanta a ridicat o sprânceană și și-a așezat din nou pana jos, de parcă n-ar fi dorit să consemneze un fals — Stimată doamnă, i-am ucis de la cel mai mic copil până la cea mai vârstnică femeie, iar când am terminat, am tocit trei topoare ciopârțind leșurile lor Sunt Jorg din Ancrath, am pârjolit zece mii de oameni în Gelleth fără să mi se pară prea mulți Am făcut o plecăciune și m-am întors spre ieșire Bărbații de la ușă, mari și strălucitori în armurile lor negre, s-au dat brusc la o parte 28 CU CINCI ANI ÎN URMĂ Am împlinit cincisprezece ani pe drumul spre Africa Întotdeauna mi-am închipuit o astfel de călătorie ca pe un test de rezistență pe mare, ca-n odiseele furtunoase din legende, care se sfârșesc cu eroul agățat de pluta unei epave, ascunzându-se de soare sub o bucată de pânză, pe punctul de a-și bea propria urină tocmai când conturul încețoșat al pământului apare la orizont Adevărul este că din Albaseat poți călători pe drumuri foarte bune prin regatele Cadiz și Cordoba și să ajungi pe coasta Cordobei, unde promontoriul se termină într-o stâncă uriașă, lată de câțiva kilometri – Muntele lui Tariq Dacă privești spre sud din turnurile de pază amplasate pe înălțimile acestui munte lovit de valuri, de-a lungul a patruzeci de kilometri de ocean, poți zări coastele Africii, piscuri golașe ivindu-se provocatoare deasupra cețurilor marine ale dimineții Dacă privești spre vest, peste golful Tariq, vei vedea portul Albus, unde o mulțime de corăbii așteaptă să ducă un bărbat cu buzunarele doldora de aur în orice colț al Pământului își dorește Nu faptul că este atât de departe îi conferă Africii acel mister Din ținuturile Coastei Calului poți ajunge chiar să o atingi, dar din câte am aflat de când cu Katherine, a atinge nu e totuna cu a cunoaște Țărmurile Marocului pot fi văzute din turnurile de pază ale Stâncii, însă ținutul nesfârșit al Africii se întinde spre sud atât de departe, încât la capătul ei se află regiuni mai îndepărtate de Coasta Calului decât nordul înghețat al Iarlilor, la fel de îndepărtate precum Utter în est și chiar mai îndepărtate decât Marile Pământuri din vest, peste ocean Pe scurt, atunci am fost pe mare doar o zi, iar în ziua aceea, la jumătatea distanței dintre două continente, când am pierdut din vedere pământul – mulțumită stăruinței cețurilor de coastă –, ora nașterii mele a venit și a trecut, iar eu am intrat în cel de-al cincisprezecelea an al vieții Am ajuns în portul Albus, negru tăciune din pricina soarelui din Cordoba, care este de fapt aproape același cu soarele din Cadiz și cel din Wennith ori din Morrow, deși celor din Cordoba le place să spună că al lor este diferit Am negociat trecerea prin strâmtori pe cheiuri aglomerate cu atât de mulți mauri, nubanezi și oameni din Arabia, precum și cu oameni de pe Coasta Calului sau din Regatele Port Căpitanul Akham de pe Keshaf a fost de acord să mă ducă în dimineața aceea Am așteptat până când nubanezii musculoși, negri precum trolii, au adus la mal ultima încărcătură Au pus unul peste altul blocuri albe de sare, groase cât lățimea mâinii și lungi de o jumătate de metru, aduse cine știe din ce colț al deșertului, pe spinările cămilelor Alături, coșuri cu fructe din livezile Marocului Lămâi mai mari decât cele pe care le-am mai văzut, obiecte culese din copaci pe care nu-i mai văzusem până atunci L-am pus pe un docher să-mi spună cum se numesc – ananas, carambola, litchi pufoși Am cumpărat câte unul din fiecare, cu două monede de aramă, amândouă cam îndoite, iar după un ceas, m-am urcat la bord cu mâinile lipicioase, fața lipicioasă, cuțitul lipicios și gura flămândă după gustul țărmurilor străine În timp ce așteptam și-mi mâncam fructele, un bărbat mi s-a alăturat pe stiva de butoaie, pe partea opusă pasarelei Un bărbat mai ciudat decât toți ceilalți de pe chei, deși nu era în niciun caz din cel îndepărtat ținut — Sir Jorg din Conaught, am schițat eu o plecăciune Trebuie că ești florentin? A încuviințat cu o mișcare scurtă pe sub cilindrul înalt al pălăriei Nu i se vedea nicio parte a corpului, cu excepția feței, dolofană și de un alb bolnăvicios, pe sub borul de cinci centimetri al pălăriei Cum de nu lua foc, n-am priceput — N-am mai cunoscut un om al timpurilor noi până acum Nu-mi plăcuse înclinarea aceea tăioasă a capului, așa c-am scuipat pe jos ultima urmă de politețe odată cu coaja groasă bucății de ananas pe care o mestecasem N-a avut nimic de comentat și s-a uitat într-o parte, la doi bărbați care se luptau cu bagajele lui, un cufăr uriaș, acoperit cu același material negru din care părea că erau făcute redingota, nădragii, vesta și cămașa O simfonie în negru, asezonată doar de mănușile albe din bumbac și, bineînțeles, de fața lui palidă Sudoarea i se prelingea pe marginile nasului, haina părea îmbibată de transpirație și strălucitoare de la grăsimea umană — Un bancher Florentin în drum spre Africa fără nicio gardă de corp? am întrebat Pot să țin hoții la distanță pentru câteva zile dacă ai bani Mă gândeam c-aș putea să nu atrag prea mult atenția asupra mea ca gardă de corp a unui bărbat mult mai ciudat decât mine Și-a întors privirea spre mine, nereușind să-și ascundă dezgustul — Mulțumesc, domnule, dar nu Am ridicat din umeri, am căscat și mi-am întors capul Mi-am închipuit că vastitatea și sălbăticia lumii pot fi șocante pentru cineva din clanul bancherilor, după pacea fără săbii menținută în Florența de către soldații lor de jucărie Următoarea bucată de ananas a lucit în vârful pumnalului… și a dispărut într-o îmbucătură zgomotoasă — Care ți-e numele, bancherule? am întrebat — Marco Onstantos Evenaline din Casa Aurului, Comerț și Instrumente Financiare Derivate Sud — Ei bine, mult noroc, stăpâne Marco I-am întors spatele și am urcat la bord în urma cufărului său Probabil că avea să aibă nevoie de tot norocul din lume, însă rațiunea îmi spunea că trebuia să fi avut ceva, altfel n-ar fi supraviețuit și ajuns atât de departe de mesele de calcul ale florentinilor Am petrecut ore întregi pe punțile albite ale vasului Kershaf, urmărind marea învolburată de la prova și am descoperit că, deși sudul mă colorase, n-aș fi putut să fiu niciodată atât de negru, încât soarele să nu-și mai lase puțin urma pe pielea mea A doua parte a călătoriei m-a găsit ascuns la umbra pânzelor — Stăpâne? Musul căpitanului, cu apă într-o halbă din piele Am luat-o Niciodată să nu refuzi apa pe pământurile uscate – și nu există loc mai uscat decât mările care înconjoară Africa — Mulțumirile mele Setea mă făcea recunoscător Călătoream mai degrabă ca un cavaler scăpătat decât ca un rege, ducând cu mine scrisorile bunicului, care să-mi ușureze trecerea pe unde aș fi avut nevoie Viața a devenit mult mai simplă după ce m-am dezbărat de greutatea titlului meu Am sorbit apa și m-am lăsat pe spate peste colacii de funie, mult mai liniștit decât fusesem în ani de zile Mă formalizasem suficient în Albaseat, cu toate că am reușit să scap de amenințarea recepțiilor Preferam să învăț obiceiurile din imperiu în mod incognito, de pe străzi, din canale, dacă era nevoie, decât printre fântânile și adierile parfumate ale bogaților În momente ca acestea, când îmi găseam pacea în anonimat, chiar mă întrebam de ce oare continuam să am pretenții la un tron mai mare, la o coroană mai grea, dacă îmi făcea atâta plăcere să mă sustrag obligațiilor regalității? În scârțâitul scândurilor din jurul meu, în umbrele fâlfâitoare ale pânzelor și în briza răcoroasă care-mi usca transpirația, era greu să găsesc răspuns la astfel de întrebări Dar degetele mele au găsit răspunsul O cutie de aramă, cu model de spini Chiar și aici, în largul mării albastre, dus de vânturile neobosite, copilul mă putea găsi și, cu toate că acea cutie ascundea cele mai rele crime ale mele, erau destule care hoinăreau libere, astfel încât, dacă aș fi zăbovit prea mult, oricât de luminos ar fi fost paradisul pe care l-aș fi găsit, trecutul m-ar fi prins din urmă, s-ar fi ridicat în jurul meu asemeni unui val negru și ar fi devorat liniștea Dacă trebuie să fugi, găsește-ți ceva spre care să alergi, pentru ca lașitatea să nu fie atât de apăsătoare Și dacă trebuie să alergi spre ceva, de ce n-ar fi acela tronul unui imperiu? Ceva îndeajuns de îndepărtat și imposibil de atins Până la urmă, să obții tot ceea ce ți-ai dorit este un blestem la fel de îngrozitor ca transformarea tuturor visele tale în realitate Yusuf Malendra mi s-a alăturat lângă parapetul navei Un bărbat înalt, subțire, căruia vântul îi umfla în jur hainele largi, din bumbac Căpitanul Akham ne-a făcut cunoștință când am urcat la bord, era singurul pasager în afară de Marco și de mine, însă de atunci a rămas ascuns – o ispravă destul de grea pe o navă atât de mică Omul timpurilor noi, Marco cel cu nume lung, a vomitat chiar înainte să ieșim din port, gata să-și piardă pălăria aceea fantezistă Imediat după aceea, s-a făcut nevăzut sub punte Poate că și Yusuf se ascunsese acolo — Impresionant, nu-i așa? a dat el din cap către Stâncă, acel Munte al lui Tariq, care se vedea uriaș, deși rămăsese la mulți kilometri în urma noastră — Foarte Acest Tariq trebuie să fi fost un mare rege, am spus — Nu știe nimeni E un nume foarte vechi, a zis și și-a încleștat ambele mâini de parapet Toate numele noastre sunt vechi Constructorii și-au scris numele în mașini, iar noi nu le mai putem citi acum Sorii au ars tot ceea ce a fost scris pe hârtie, în afara celor mai vechi scrieri, care au fost păstrate în cripte adânci, știai asta? Scrierile pe care le-am găsit erau dintre cele mai valoroase, mai mult pentru vechimea lor decât pentru secretele pe care le păstrau Când pământurile au putut fi din nou locuite, iar oamenii s-au târât înapoi la ele, cele mai multe arhive pe care le-au recuperat au fost cele ale grecilor și romanilor — Așadar, suntem în urma Constructorilor din toate punctele de vedere, chiar și al numelor? mi-a scăpat un scurt hohot O vreme, am privit amândoi pescărușii rotindu-se și le-am ascultat țipetele — Mergi să vizitezi o rudă în Maroc? m-a întrebat el Te însori? — Crezi că doamnele de la voi m-ar plăcea? m-am întors eu spre el, arătându-i arsurile Yusuf a ridicat din umeri — Fiicele se mărită cu oricine le cer tații lor — Tu te însori? Mi-am ridicat privirea de la sabia îngustă și arcuită de la șoldul lui spre claia de păr negru din capul lui, o încurcătură umflată de bucle mici, ținută în frâu de piepteni din os El și-a aruncat capul pe spate, hohotind — Răspunzi cu o altă întrebare Ești un bărbat care a petrecut ceva timp la Curte, a zis, sprijinindu-se cu burta de parapet și aruncându-mi o privire pătrunzătoare Sunt prea bătrân ca să am mai multe neveste, Sir Jorg, iar tu probabil te crezi prea tânăr ca s-o ai pe prima? Buzele întunecate îi conturau surâsul, mai închise decât pielea lui de culoarea caramelei Mă gândeam că are în jur de treizeci de ani, nu mai mult Am ridicat din umeri — Cu siguranță, prea tânăr pentru una Și ca să-ți satisfac curiozitatea, lord Yusuf, călătoresc pur și simplu ca să văd ce are lumea de oferit Un val s-a izbit de carenă, aruncând un val neașteptat de stropi peste noi Marocanul și-a șters fața — E sărată! Să sperăm că lumea are de oferit și altceva, nu? Din nou zâmbetul, cu dinții lungi, drepți și curios de cenușii I-am zâmbit la rându-mi Mi-ar fi convenit o odisee, cu excepția resturilor plutind în derivă și a consumului de urină O zi pe mare era prea puțin În afară de asta, intrarea într-o nouă lume merită o călătorie mai acătării, nu doar un salt peste un canal de cincizeci de kilometri — Vei veni să locuiești la mine, Sir Jorg Am o casă frumoasă Vino cu mine când debarcăm Ca să nu mai spun că Marocul nu e prea primitor Insist Și ne vei putea spune ce speri să găsești în Africa — Mă onorezi, i-am răspuns Am rămas o vreme fără să mai scoatem o vorbă, privind din nou pescărușii și valurile smălțuite în alb, până când, în cele din urmă, ceața și aburii îndepărtați ne-au lăsat să vedem încă o dată munții, coasta zimțată a lumii celei noi M-am întrebat ce le voi spune gazdelor mele atunci când mă vor întreba la masă ce mă aduce pe aici Le-aș fi putut dezvălui titlul meu și vorbi despre Adunare, despre felul în care comandanta din Albaseat mi-a dat de înțeles că, la Vyene, tronul imperiului poate fi cucerit printr-un altfel de joc, cu mai puțină vărsare de sânge și mai multă minciună Și ca să joc în acest joc nou, aveam nevoie să aflu mai multe despre figurile-cheie ale Sutei, mai multe decât erau ei dispuși să arate în fața Gărzii Gilden Poate că le-aș mai putea povesti despre prințul Arrow Despre felul în care batjocura lui, mai degrabă decât vântul din pânzele lui Keshaf, m-au adus să văd cu ochii mei granițele imperiului, să cunosc ceea ce aveam să dețin, să-mi ofer motive mai bune ca să mi-l doresc Și, în cele din urmă, dacă m-ar fi cuprins nebunia, le-aș fi putut povesti și despre Ibn Fayed și despre un matemagician pe nume Qalasadi Petrecusem ani întregi încercând să mă răzbun pe un unchi care mi-a omorât mama și fratele și am găsit un bărbat care ar fi căsăpit toate neamurile mamei mele într-o singură noapte lăsând să cadă vina pe mine Mai încape îndoială că merita aceeași soartă ca unchiul Renar? Portul Kutta se întindea de-a lungul unui țărm prăfuit și lung, mărginit de mare și de munți care se înălțau spre cer, lemnul și pâlcurile întunecate de frunziș cedând iute locul stâncilor golașe Am coborât pe mal pășind pe un chei lung și șubred, înțesat de atât de multă lume, încât părea că, în orice clipă, o duzină dintre ei ar fi putut să se prăvălească în apă L-am lăsat pe Yusuf să deschidă calea Echilibrul dintre forța ce trebuie depusă într-o astfel de încercare și natura răspunsului atunci când oamenii se ofensează diferă din punct de vedere geografic Decât să mă arunc cu capul înainte într-o luptă inutilă, la câțiva metri de ceea ce plănuiam să fie o călătorie lungă prin Africa, am preferat să mă las condus, dar am rămas vigilent Mulțimea nu avea nicio noimă, în afară de nubanezii pe jumătate goi, cu toții erau înfășurați din cap până-n picioare în mantii, albe sau negre, toți cu turbane specifice Marocului, cu eșarfe care le acopereau capetele și fețele, lăsând doar ochii la vedere Iar zgomotul… Un perete de sunete, o sporovăială aspră, pe jumătate amenințătoare, pe jumătate în grulă Poate că liniștea călătoriei o făcea să sune astfel sau poate că gloata pare mai răgușită atunci când nu cunoști limba sau poate că doar căldura și presiunea trupurilor amplificau gălăgia Luptându-mă în urma lui Yusuf, prin masa aceea de oameni, știam că pășisem pentru prima dată într-un loc cu adevărat străin Un loc în care se vorbea o altă limbă, unde mințile merg altfel Timp de secole, Marocul făcuse parte din imperiu, stăpânii participau totuși la Adunare, însă pentru prima dată pășisem într-un ținut care mărginea regate ce nu făcuseră niciodată parte din imperiu Un loc în care „imperiu” n-ar fi fost suficient, ci necesar pentru a fi recunoscut ca „sfânt”, pentru că ei cunoșteau și alte imperii În Utter ni se spune „Creștinătatea”, dar în Maroc eram „Sfântul Imperiu”, mult mai potrivit, de vreme ce nouăsprezece din douăzeci de marocani răspund chemării la ezan atunci când aud strigarea muezinului din minarete Mulțimea avea un miros specific, mirodeniile acoperind orice duhoare de trupuri nespălate – mentă, coriandru, susan, turmeric, ghimbir, piper, altele necunoscute, purtate de oameni de parcă le eliminau prin sudoare — Ține pasul, Sir Jorg! mi-a zâmbit Yusuf peste umăr Dacă te arăți câtuși de puțin interesat, rămâi fără o lețcaie până ajungem la cafenea, încărcat de covoare, lămpi de alamă, buruieni narcotice cât să omori o cămilă și o narghilea prin care să o fumezi Am dat la o parte covoarele brodate a doi vânzători, trecând printre ele ca printre niște cortine: — Nu Vorbeau destul de bine limba imperiului atunci când vânzarea era iminentă — Nu Încă o dată și am trecut, traversând o piață largă și prăfuită urmăriți de copii desculți, cu haine murdare și zâmbete largi: — Nu În cealaltă parte, mărgineau piața o duzină și ceva de cafenele deschise, cu mese împrăștiate la umbra unor copertine spălăcite, verzi și roșii În spatele nostru, cheiurile și corăbiile, în mare parte bărci, vasele mai mari ancorând pe cheiuri mai importante, înaintea marilor depozite aflate mai departe în golf În afara copiilor îmbrăcați în albituri și a ceea ce s-ar putea numi femei și bărbați în vârstă înfășurați în negru, care se plimbau încet pe marginile umbrite ale pieței, nimic nu mai mișca Mulțimea prin care ne-am croit drum a rămas ferm blocată de-a lungul pasarelelor înguste și pompoase, cacofonia ei disipându-se în urma noastră, amestecată cu mișcarea lină a valurilor oceanului lovindu-se de diguri Căldura soarelui te dobora cu o mână enormă, făcând până și muștele să se zbată aproape în agonie, văduvite de frenezia lor Un bărbat s-a apropiat de noi venind de pe una dintre aleile dintre magazine, mânând trei cai, un armăsar arab înalt și două iepe, cu toții de culoare deschisă Cinci astfel de armăsari au fost parte din compensația primită de tata pentru moartea mamei și a lui William — Omul meu, Kalal Putem să mergem călare până la reședința mea sau să mai stăm o vreme și să privim marea, a spus Yusuf arătând spre cea mai apropiată și cea mai mare cafenea O să-ți placă mult cafeaua java în Maroc, Sir Jorg Fierbinte, dulce și tare Nu-mi plăcea java în Ancrath sau în Renar, rece și amară și slabă, dar și scumpă, mai ales scumpă Mă îndoiam că aș fi avut altă părere dacă ar fi fost făcută mai tare Se vede treaba că Yusuf mi-a descifrat încruntarea, cu toate că mă credeam priceput în a lăsa să se citească pe fața mea doar ceea ce voiam eu — Au și ceaiuri Și ți-aș putea prezenta sportul nostru național, a zis el — Ceaiul sună încurajator, am spus știind că nu e înțelept să refuzi o băutură într-un loc arid Iar sportul acesta presupune și cămile? Amândoi bărbații au izbucnit în râs Kalal, poate o rudă, avea aceeași culoare a feței, iar când râdea, aceiași dinți ușor cenușii — Zaruri, prietene, a zis Yusuf punându-și brațul în jurul umerilor mei Fără cămile E jocul celor douăsprezece linii Îl știi? — Nu, am răspuns Arată-mi Yusuf m-a condus spre mesele la care ședeau bătrânii cu mantii albe și fesuri roșii, fumând din narghilea, sorbind din căni minuscule, aplecați peste tablele cu triunghiuri, pioni și zaruri A lătrat două cuvinte aspre în limba berberilor, iar Kalal a mânat caii cu un ultim zâmbet cenușiu — Un joc de noroc? am întrebat Zarurile zornăiau scuturate în pahare în timp ce ne apropiam — Un joc al calculelor, prietene Al probabilității M-am gândit atunci la zâmbetul negru al lui Qalasadi, la felul în care matemagicienii, în ciuda științei numerelor, păstrau totuși tradiția și misterul ca să insufle un dram de magie dincolo de simpla aritmetică Mă întrebam cum ar arăta astfel de dinți pătați de frunzele de betel dacă ar fi fost curățați Poate că cenușii? — Da, am spus Mi-ar plăcea să joc un astfel de joc Spune-mi care sunt regulile Întotdeauna îmi place să știu regulile 29 CU CINCI ANI ÎN URMĂ Tabla ședea între noi – jocul celor douăsprezece linii, cu pionii ordonați și zarurile pregătite în pahar Știam destul de bine regulile: aveam jocul în Ancrath, aproape la fel, însă îi spuneam „battamon” Explicațiile lui Yusuf referitoare la mecanismul jocului mi-au dat timp să-l studiez, să-mi cântăresc opțiunile Felul în care vorbea despre joc, despre combinații, șanse și despre strategiile de bază, toate îl făceau să pară un matemagician Dacă n-ar fi fost dinții totuși n-aș fi pus lucrurile cap la cap — De ce nu începi tu? am întrebat A luat paharul și a zornăit zarurile Cu siguranță își făcuseră calculele, puseseră puțină magie și îmi anticipaseră mișcările Mă citiseră cu precizie sau doar trasaseră căile pe aș fi putut să o iau, le încărcaseră cu probabilități mobilizându-și corespunzător resursele? Oricum ar fi fost, mă neliniștea să mă știu subiectul unor calcule Yusuf a aruncat zarurile, un trei și încă un trei Mâna lui s-a mișcat prea repede ca să pot vedea, mutând pionii de-a lungul tablei de jos — Nu te aștepta să mă descurc bine, învăț încet, am zis în timp ce luam paharul să arunc zarurile dinăuntru Maurul părea relaxat Își permitea să fie, dacă mă citise, dacă știa dinainte ce curs aveam să urmez Câte tăblițe au umplut cu ecuațiile lor, câți oameni au trecut înainte și înapoi prin calculele lor ca să-mi echilibreze și simplifice termenii matematici? Știau deja când aș putea scoate sabia ca să atac? Oare un bărbat aștepta pregătit la o fereastră întunecată, cu arbaleta încărcată și țintită spre locul pe care l-aș alege eu? Știau ei oare ora la care aș alege să o șterg sau direcția spre care m-aș îndrepta? Dacă aveau cu toții meșteșugul lui Qalasadi, nu m-ar surprinde să aflu că scriseseră deja și următoarele cuvinte care aveau să-mi iasă din gură — Ei, asta nu-i de bine! Un unu și un doi Mi-am mutat pionii Yusuf a scuturat zarurile În jurul nostru, bărbații jucau același joc, fumau, sorbeau din băuturile lor întunecate și amare Din când în când, câte o față se întorcea spre mine, ridată și arsă de soare, cei cărunți depășindu-i numeric pe cei bruneți Niciun zâmbet pentru călătorul acesta, nicio expresie în ochii aceia nepăsători Mă întrebam oare câți dintre ei lucrau pentru Qalasadi? Cu toții Doar Yusuf și slujitorul lui? Puteam să mă ridic și ajung la Keshaf, legat încă la chei Însă ei știau deja dacă aveam să o fac sau nu Exasperant Yusuf a aruncat și a făcut mutarea Pionii albi străbăteau toată tabla A venit ceaiul meu, împreună cu java lui Ar putea fi otrăvit? L-am ridicat la buze — Portocale? — E parfumat cu flori de portocal, a încuviințat Yusuf Dacă voiau să mă otrăvească, musul de pe Keshaf mi-ar fi putut pune prafuri în apa pe care mi-a adus-o Am atins cana cu buzele, un porțelan subțire înconjurat cu un model delicat de romburi Poate că mă voiau ostatic în războiul lui Ibn Fayed împotriva bunicului meu Ceaiul avea gust bun Am aruncat zarurile și am făcut mișcările, lăsându-mi mai mult răgaz decât era necesar, doar ca să-i zăpăcesc Următoarele mișcări ale lui Yusuf nu mi s-au părut în regulă Nu erau prostești, însă mult prea precaute Mi-am amintit că până și matemagicienii sunt supuși greșelii Au vrut să-l otrăvească pe bunicul, care totuși a trăit Au vrut să sprijine cauza lui Ibn Fayed și totuși o duzină și ceva de morți de neam nobil de pe cuprinsul Coastei Calului erau acum stivuiți la ușa lui – crime dezonorante Duhoarea lor îi vicia casa Am dat cu zarurile Șase și patru Pe sub masă, am înfășurat degetele în jurul mânerului pumnalului — Știi ce voi face mai departe, lord Yusuf? am întrebat Îi puteam înfige pumnalul în gât mai iute ca gândul Un zâmbet reținut — Nu, dar pot ghici Am făcut mutarea Yusuf a ezitat o clipă înainte să pună zarurile în pahar O cută îi străbătea fruntea Poate că refăcea calculele În timp ce maurul își făcea mutarea, eu mi-am făcut o listă în minte O listă cu șase opțiuni, alegeri pe care le-ar putea face alți oameni: Rike: Întinde mâna, apucă-l pe Yusuf de ceafă și izbește-l tare cu fața de masă După aceea, lasă-te dus de val Makin: Fă-ți un nou prieten Folosește-ți farmecul Gorgoth: Desparte-te fără zarvă Alege calea prin care să-i protejezi pe cei care depind cel mai mult de tine Tata: Cumpără devotamentul oricui e de vânzare Împarte dreptatea care poate fi plătită fără pierderi Întoarce-te acasă ca să-ți consolidezi puterea Gomst: Roagă-te ca să primești îndrumare Urmează-l pe Yusuf, respectă regulile, fugi când se ivește ocazia Sim: Nu te arăta sfidător Mergi cu Yusuf și cu omul lui Omoară-i pe amândoi pe o stradă lăturalnică Mergi mai departe deghizat în maur Mi-a venit din nou rândul la zaruri Am ales unul Dacă lăsam zarul să hotărască, dacă lăsam soarta să aleagă între opțiuni la fel de improbabile, asta ar fi putut rupe plasa de predicții care mă prinsese în capcană — Poate că unul câte unul îmi vor schimba norocul, am spus Yusuf a zâmbit, însă n-a spus nimic, urmărindu-mă atent Am aruncat zarul Hai să prezici asta! Un doi Să-mi fac un prieten? La dracuʼ! Am trimis și al doilea zar învârtindu-se pe tabla de joc Alea iacta est, cum ar spune Caesar Zarul a fost aruncat Soarta mea e legată de el S-a învârtit un secol într-un colț, a prins o margine și s-a rostogolit zornăind afară de pe tablă Yusuf s-a aplecat după el și l-a ridicat în mână — Încă un doi La naiba! Am mutat pionii, sperând la mai multă inspirație Yusuf deja se prefăcea că era prietenul meu Cum aveam să transform asta în realitate, n-aveam habar De fapt, nu eram convins că înțelegeam diferența Privirea mi-a fost atrasă de o tulburare în căldura albă de afară Un uriaș cocoșat, în negru, atacat dintr-odată de mulțime? Nu, atacat de copii, un bărbat înconjurat de copii zdrențăroși trăgea după el ceva prin piață — Iertare, Yusuf M-am ridicat în picioare, însoțit de zăpăceala de moment din privirea maurului Câțiva pași mici și câteva viraje strânse m-au purtat printre mese și apoi în lumina soarelui Omul timpurilor noi, în hainele lui negre, cu pălăria periculos de strâmbă, trăgea cufărul în timp ce copiii îl batjocoreau, îl tachinau, aruncau pietricele sau încercau să-l buzunărească — Un prieten la nevoie… Am ridicat din umeri și-am traversat cu pași mari, ridicând brațele și imitându-l acceptabil pe Rike atunci când speria de moarte găinile Copiii s-au împrăștiat, iar omul timpurilor noi a reușit să alunece, pierzându-și pălăria cu această ocazie Am cules-o de pe jos întinzându-i-o tocmai când se ridica în picioare — Marco Onstantos Evenaline din Casa Aurului, Comerț și Instrumente Financiare Derivate Sud, am spus Ce naiba mai faci? Și i-am înmânat pălăria aceea caraghioasă Pe corabie, nu reușisem să-mi fac o idee despre vârsta lui și nici acum nu îmi era ușor să o nimeresc Pe sub pălăria aceea, Marco își ținea părul răvășit pieptănat peste cap, însă șuvițele blonde nu reușeau să-i ascundă scalpul chel ca burta peștelui Stilul său demonstra un anumit talent în autoamăgire – un astfel de om era capabil să-și ierte orice — Mulțumirile mele Nu mai auzisem niciodată mulțumiri oferite cu atât de puțină recunoștință După o examinare atentă și plină de suspiciune a pălăriei, Marco a pus-o înapoi la locul ei și și-a curățat haina de praf — Casa Aurului n-are bani pentru un hamal și o gardă de corp? l-am întrebat, urmărindu-i pe doi dintre cei mai îndrăzneți ștrengari ivindu-se din nou din umbre — Nimeni de pe chei nu vorbea limba imperiului, a răspuns Marco încruntându-se N-au vrut banii mei — Ei bine, ți-am spus deja că eu îți iau banii, bancherule I-am oferit ceea ce speram să fie un zâmbet prietenos Nu sunt obișnuit să mă prefac că-mi plac oamenii — Și vorbesc șase limbi, am adăugat, omițând să precizez că niciuna dintre acelea nu era maura, deoarece eu consider că gesticulatul și o lamă ascuțită sunt mult mai potrivite pentru a înlătura neînțelegerile — Nu, a spus el atât de iute, încât m-am gândit că-și dăduse seama cine eram din clipa în care și-a pus ochii aceia mici și negri pe mine — Te ajut fără niciun cost, gratis, pro bono, am încercat eu să zâmbesc altfel, închipuindu-mi-l pe Sir Makin coborând pe uscat cu o glumă la îndemână Ți-ar fi de folos un prieten, nu crezi, Marco? În cele din urmă, plin de neîncredere, bancherul a reușit să schițeze un zâmbet, la fel de urât pe cum l-am simțit și eu pe al meu — Poți să-mi aduci cufărul și să găsești un mijloc de transport pentru noi Apoi a întins o mână în mănușă albă, de bumbac, și a adăugat: — Prietene I-am strâns mâna moale, umedă în ciuda mănușii, și i-am dat drumul iute — Încotro ne îndreptăm, Marco? — Hamada, a pronunțat el cu grijă cuvântul — Ce este în Hamada? Mă uitam cu atenție la fața aceea bolnăvicioasă, întrebându-mă din nou dacă eram eu cel care mă jucam cu soarta ori soarta se juca cu mine — Afaceri bancare, a răspuns, strângându-și buzele subțiri Am încuviințat Palatul lui Ibn Fayed se afla în Hamada Nu exista nicio afacere bancară în orașul acela care să nu-l privească și pe Ibn Fayed Cufărul bancherului era mult mai greu decât mă așteptasem L-am ridicat în spinare și l-am cărat până la cafenea, cu un respect înnoit pentru forța omului timpurilor noi Transpirasem ceva până când am ajuns la umbră — Ai grijă de cufăr pentru o clipă, Marco, eu trebuie să mă scuz față de lord Yusuf Acesta stătea la masă studiind tabla de joc și cu ceașca de java nemișcată la buze — Să știi că nu sunt lord, Sir Jorg Avem conducătorii noștri pe coasta de nord, sultani, califi, împărați, toate soiurile Mai jos de ei, avem o gamă largă de prinți, mai mulți decât ai putea număra, unii mai săraci decât șoarecii Orice persoană întâlnești cu mătăsuri sau bijuterii, care nu e vânzător, trebuie să fie un prinț Mai jos de prinți, mai jos de cei care au cel puțin pământuri și case mari, găsești prietenii prinților, cei mai mulți dintre ei, soldați, însă câteodată și înțelepți Când stăpânii noștri ne cheamă, suntem la dispoziția lor, când nu ne cheamă, suntem propriii noștri stăpâni Deci, vei călători cu acest om al timpurilor noi? Ar trebui să vii la mine acasă, să-mi cunoști soțiile, să mănânci rodii, să încerci păunul fript Dar n-o vei face Călătorește, așadar, cu omul timpurilor noi și ai grijă, prietene! Bărbatul nu e binevenit Nu i se va face niciun rău, însă deșertul e un loc potrivnic fără sprijinul unui seamăn Iar străinii, oameni ca voi din tărâmuri mai blânde, vor muri la Mărginimi înainte chiar de a ajunge la nisipuri I-am întins mâna, iar el mi-a strâns-o, cu o mână fermă și uscată — Câteodată, oamenii trebuie să riște, am spus și, aplecându-mă, am luat cel mai apropiat zar Dacă-mi dai voie… Nu poți să știi niciodată când îți poate salva viața unul din ăsta — Mergi cu Dumnezeu, Jorg din Ancrath, mi-a spus și s-a întors să studieze tabla 30 CU CINCI ANI ÎN URMĂ Marco stătea lângă cufărul lui, țeapăn, cu redingota prea strânsă pe el — E vreo lege care spune că nu poți da jos chestia aia? am rânjit și am luat cufărul de o jumătate de tonă — Bănuiesc că te cam irită armura pe căldura asta, nu-i așa, Sir Jorg? Mi-o legasem la loc când ajunsesem în port Nu era ceva în care să fie bine să cazi peste bord, însă pe uscat merita suferința — Negrul o să oprească loviturile de pumnal? am întrebat — Tradiția nu va lăsa pe nimeni să încerce, a răspuns Marco Privilegiile clanului bancherilor n-au însemnat mare lucru pentru mine pe când eram frate de drum, dar cu siguranță că la curțile celor din Sută și pe coridoarele din Vyene acestora li se asigură protecție mai ceva decât regilor — Să găsim un mijloc de transport Am dat din cap spre cea mai largă alee care ieșea din piață Toate străzile din Kutta păreau înguste, înghesuite între clădiri înalte care aruncau umbră O căruță încăpea la limită, însă încărcăturile mai serioase erau descărcate mai jos pe coastă, la Tanjer, un port comercial mult mai mare Marco m-a urmat, păstrând distanța de parcă îmi refuza protecția și mă așeza hotărât la locul meu de hamal Poate că el era mai în siguranță decât mine Peste tot se știa că, dacă vrei să dobori un om al timpurilor noi, trebuia să deschizi un cont pe numele clanului și că aurul acela se va revărsa din cuferele florentinilor până când datoria avea să fie plătită, iar registrele contabile echilibrate Totuși, într-un imperiu fărâmițat, promisiunea morții de sabia unui asasin s-a dovedit a fi mai puțin asiguratorie decât ar fi sperat bancherii puși în fața siguranței câștigului imediat Poate că, într-o țară mai puțin sălbatică și mult mai onorabilă, tradițiile oamenilor timpurilor noi ofereau mai multă siguranță Cu siguranță că maurii puneau comerțul la loc de cinste și păstrau ordinea mult mai bine decât o făceam noi în ținuturile de lângă Vyene Târând cufărul acela în timp ce căutam grajdurile, decizia mea de a-l lăsa pe Brath în siguranță, în grija unui potcovar din portul Albus, s-a dovedit a fi tot mai prostească cu fiecare pas Când în sfârșit am găsit ceea ce căutam, scuipam deja înjurături, îmi curgeau sudorile, iar brațele îmi ardeau Părea să fie un fel de grajd Cămilele leneveau în jurul unui jgheab de apă acoperit, bestii soioase cu câlți de blană năpârlită în jurul gâtului și piele crăpată la genunchi Am mai văzut o cămilă, mai demult, la circul doctorului Taproot O creatură posacă, dizgrațioasă și cu înclinație spre scuipat Nici astea nu arătau mai bine — Așteaptă aici, l-am pus la adăpost pe Marco, ascuns vederii Am bătut la o ușă din plăci decolorate și sparte, la care a răspuns la un moment dat un bătrân cu un ochi lăptos În umbra din spatele lui, am auzit fornăitul și bocănitul cailor — As-salamu alayku, am pogorât eu pacea asupra bătrânului hoț – toți negustorii de cai sunt hoți Doi cai de călărit și un măgar de povară, i-am cerut apoi Am ridicat trei degete, iar în cealaltă mână țineam un florin de aur ștanțat cu efigia bunicului și am încheiat cu Insha’allah În felul ăsta, am epuizat toate frazele locale pe care le învățasem de la Yusuf cât timp ne-am întreținut M-a privit cu ochiul cel bun, trecându-și degetele peste bărbia nerasă, cu pielea de culoarea cafelei cu lapte O umbră a căzut peste noi, un bărbat în spinarea unei cămile M-am uitat la el – un războinic călărind pe cocoașa înșeuată, înfășurat cu totul în negru, lăsând la vedere doar sclipirea ochilor prin deschizătura eșarfei A mers mai departe — Doi cai, am repetat Bătrânul negustor mi-a aruncat ceva în păsăreasca lui și a fluturat din mână în semn de refuz Știa ce voiam, oricine care are ceva de vânzare în Kutta știe câteva cuvinte din limba imperiului, necesare ca să ducă la bun sfârșit o vânzare — Doi Am mai pus o monedă și le-am frecat între degete Deși se vedea că-l doare, a scuturat din cap și a plecat mormăind Ușa s-a închis cutremurându-se — Ăștia chiar nu vor să ajungi în Hamada, Marco M-am apropiat de el Se încrunta ori de câte ori îi spuneam numele, tresărind la încălcarea manierelor, la familiaritatea excesivă — Marco, am spus aplecându-mă suficient de mult ca să-i simt mirosul acru, e un drum lung Nu ai niciun prieten în Kutta? — Nu, a făcut el Mă întrebam dacă avea vreun prieten oriunde Părea o misiune nebunească să traversez împreună cu el deșertul spre Hamada, cu sau fără cai O persoană influentă, posibil însuși Ibn Fayed, nu voia ca Marco să ajungă acolo Mai mult decât atât, se vedea treaba că cel puțin trei matemagicieni îmi anticipaseră venirea, ceea ce însemna că Ibn Fayed îmi cunoștea deja planurile Singura acțiune de bun-simț ar fi fost să ne întoarcem și să ne urcăm pe vas până în portul Albus Doar că o astfel de mișcare ar fi, cu siguranță, inclusă în calculele făcute cu mult înainte de sosirea mea de către Yusuf, Qalasadi și ceilalți Să mă comport conform prezicerilor n-ar face decât să mă afunde și mai mult în plasa lor Poate într-o celulă de arest pe chei sau într-un accident pe mare – puse la cale pentru călătoria de întoarcere, în timp ce eram absorbit în jocul celor douăsprezece linii și sorbeam ceai A fost de la bun început o idee proastă să vin aici – de fapt, o aroganță, vanitatea unui copil — Așadar, ce-ai vrea să fac, Marco? Să-l las în voia sorții părea să fie cea mai înțeleaptă alegere Însă zarul mi-a cerut să-mi fac un prieten nou, iar alegerile înțelepte erau alegeri predictibile, ceea ce, în punctul în care mă aflam, prins în plasa lor, nu avea să mă omoare — Am nevoie de o cameră — Asta pot face Am mers singur, am înhățat un pici de pe stradă și am lăsat ca o monedă de aramă să ne conducă pe amândoi până la o casă de oaspeți Ușa grea și veche la care m-a dus băiatul nu promitea nimic bun, așa cum ședea ea stingheră pe un perete lat și gol Când am ciocănit, o femeie s-a holbat la noi printr-un grilaj O cotoroanță, mai bătrână decât lemnul spălăcit și balamalele ruginite pe care le-a deschis Prea zbârcită și cocoșată ca să mai aibă nevoie de un văl care să-i apere decența, mi-a aruncat o privire dezaprobatoare și m-a condus înăuntru Interiorul m-a luat prin surprindere Un coridor scurt ducea spre o curte interioară unde lămâii creșteau la umbra balcoanelor, urcând până la al patrulea etaj pe fiecare parte Toate suprafețele erau decorate cu plăci emailate, albastre și albe, așezate după un model geometric O iluzie a răcorii, dacă nu chiar răcoare adevărată Am luat două camere, am plătit în gologani din douăsprezece țări și am plecat să-l aduc pe Marco Mă așteptase într-un loc de unde cotoroanța nu putuse să-l vadă prin grilaj și nu i-am băgat în seamă protestele, tăioase și guturale, în timp ce căram cufărul, cu omul timpurilor noi pe urmele mele — E prea mică, a protestat Marco Sudoarea îi curgea în râuri, însă nu părea să-l deranjeze Încă nu-l văzusem să bea ceva Mă întrebam dacă nu avea să înceapă în curând să se ofilească Ceva din el trezea magia morții din mine, inima necromantului Mă furnica în vârfurile degetelor — Prea mică pentru ce? M-am prăbușit pe cufăr Aproape că mă omorâse să-l târăsc după mine două rânduri de scări Marco s-a încruntat Mă așteptasem ca bancherii, în special cei care călătoresc, să fie ceva mai diplomați, maeștri ai conduitei, însă acesta nu făcea niciun efort să își ascundă disprețul față de mine Poate că-și încuiase farmecul împreună cu tot aurul, pentru că nu văzusem nicio licărire până acum — Îmi ești dator pentru cameră și pentru călăuză, bancherule — Călăuză? Un copil zdrențăros te-a condus — Un copil pe care l-am plătit, am ripostat, lățit în continuare pe cufăr — Eu țin socotelile, Sir Jorg Acum, dacă îmi permiți să rămân puțin singur… M-am ridicat și m-am dus în camera mea, unde m-am prăbușit din nou Am zăcut cu ochii închiși, imaginându-mi vânturile puternice de pe umerii de gheață ai Halradrei În șase luni străbătusem o jumătate de imperiu Și, asemenea Fetiței cu părul de aur cu urșii și terciul ei de ovăz, am găsit locuri prea calde și locuri prea reci Pentru prima dată, voiam să mă aflu înapoi în ținuturile înalte, acolo unde era numai bine Pentru prima dată, m-am gândit la regatul meu ca la casa mea Când te uiți la tavanul alb și crăpat, mintea ți-o ia razna Am făcut o listă în mintea mea O listă a motivelor care m-au adus aici O listă a răspunsurilor pe care le-aș fi dat acelei întrebări Niciunul dintre ele nu stătea în picioare de unul singur, însă împreună erau forța motrice care mă atrăsese în toată această nebunie Orrin de Arrow fusese cel care mă trimisese la drum, cu vorbăria lui despre oceane și pământuri îndepărtate M-am gândit că, poate, lărgindu-mi orizonturile, aveam să dobândesc ceva din magia lui Fexler Brews mă trimisese la drum, cu punctul lui roșu care acum licărea deasupra califatului Liba Curiozitatea m-a condus în Iberico și apoi m-a legat de stâlpul de tortură al Câinilor Roșii Cinstit ar fi să spun că și acum mă rodea curiozitatea Fără să ajung să deschid o anumită cutie, curiozitatea mă putea determina să fac o mulțime de lucruri Qalasadi și trădarea lui mă trimiseseră la drum Ibn Fayed și amenințarea lui Bunicul, atunci când a considerat că sunt demn de salvat și m-a sfătuit să nu merg În cele din urmă, cu toate că-i spuneam răzbunare, nu nevoia de a lovi înapoi era cea care mă mânase de data asta, ci nevoia de a mă apăra Aveam o familie Demult, mama mă însărcinase să am grijă de William, pentru ca frățiorul meu să fie în siguranță Și, cu toate că de atunci am dat greș de multe ori, acela a fost primul meu eșec și cel care mă rănea cel mai profund – mai profund chiar decât spinii ai căror cicatrici îmi amintesc mereu de momentul acela Asemenea lui Marco, am și eu socoteli de echilibrat și, cu toate că datoria aceasta era doar un umil substitut, aveam de gând să o duc până la capăt Aveam din nou o familie Bătrânul acela din castelul de lângă mare Bătrâna care îl iubea și care o iubise pe mama mea Unchiul meu, chiar dacă era soldat Și niciun spin care să mă țină pe loc O amenințare plana deasupra capetelor lor și, de data aceasta, nimic – om, monstru sau fantomă – nu mă va împiedica să-i salvez Limpezimea privirii este un lucru tare prețuit Cred că, atunci când întorci privirea aceea limpede asupra ta însuți – și vezi adevărul din spatele faptelor tale – ar fi mai bine, poate, să fii orb Pentru binecuvântarea ignoranței, eu îmi voi spune că doar răzbunarea m-a atras la drum, așa cum a mai făcut-o și în zilele de demult, când alegerea era doar între alb și negru, precum piesele de pe tabla de joc, iar viața era și ea un joc mai simplu Căldura, liniștea instantanee și zgomotele slabe pe care depărtarea le făcea atât de familiare – stridențele lor străine fiind mult atenuate –, toate conspirau ca să mă îndemne la somn Un zumzet m-a trezit și m-am întins după cuțitul de la șold Era ceva pe pieptul meu? Am izbit cu mâna în metalul încins al armurii Din nou acel bâzâit, de parcă o muscă uriașă s-ar fi cățărat pe sub armură și ar fi rămas captivă Mi-am îndesat degetele și ele au găsit sursa bâzâitului, între fier, pânză și pielea asudată Am scos-o afară Inelul vizionar al Constructorilor! Am apucat cureaua care îl ținea legat la gâtul meu și am lăsat inelul să se învârtă încet A bâzâit din nou, mici vibrații vizibile doar ca o tulburare a suprafeței lui L-am ținut în dreptul ochiului și, dintr-odată, întreg peretele care despărțea camera mea de cea a lui Marco a fost acoperit de un scris luminos pulsând în roșu — Curios M-am îndreptat spre perete și mi-am lipit urechea de el Am auzit zgomotele unei conversații, prea nedeslușită ca să pricep cuvintele sau măcar limba în care se vorbea În fața ferestrei mele, balconul care dădea spre lămâi deservea toate camerele M-am strecurat afară și m-am întins spre camera lui Marco Avea obloanele trase Oricine s-ar fi aflat în curte și ar fi privit în sus sau orice oaspete de pe balcon m-ar fi văzut acum În orice caz, clanul bancherilor era mai puțin popular chiar și decât negii genitali în Kutta, așa încât mă îndoiesc c-ar fi fost cineva nemulțumit că spionam De fapt, lipsa de atenție de care mă bucuram m-a asigurat de faptul că erau cu toții ocupați să mă spioneze Am tras cu ochiul printre șipcile oblonului N-aveam cum să văd prea multe, așa cum mă uitam din lumina zilei spre întunericul dintr-o cameră cu obloanele trase Fantoma Constructorului a strălucit din propria sa lumină totuși, pictată în nuanțe de alb, de la cea a fildeșul până la cea a magnoliei, așa că nu mi-a fost greu să o văd sau să îl văd pe Marco, așa cum ieșea într-un relief bolnăvicios în lumina albă Spionajul e bun și sănătos, însă, în general, nu am răbdare pentru așa ceva, iar răbdarea pe care o am se pierde tocmai când se încing lucrurile Mi-am strecurat degetele printre șipci și am tras de obloane, deschizându-le Încuietoarea a cedat și a căzut în bucăți pe podea, ajungând până la pantoful din piele lustruită al lui Marco Am intrat și am închis oblonul în urma mea — Scuze, am zis schițând o plecăciune leșinată Dar chiar voiam să văd ce pui la cale Omul timpurilor noi s-a dat pe spate clătinându-se, cu fața schimonosită între crimă și teroare Cufărul zăcea desfăcut în mijlocul camerei, patul ridicat în picioare și sprijinit de ușă ca să facă loc Pe dinăuntru, pielea de rechin lăsa locul metalului, plastikului și unor tipare de lumină estompată pe sub sticlă, care mi-au amintit de geamul ascuns din hrubele cu arme de sub muntele Honas — Oh, aberația Fantoma aceea de Constructor a vorbit fără căldura lui Fexler, cuvintele căzând moarte din gura lui Părea mai tânăr, în jur de treizeci de ani, poate patruzeci, greu de spus pentru un desen făcut în nuanțe palide Și hainele lui erau neobișnuite, mai multe straturi strânse pe corp, cu nasturi în față de sus până jos și cu un buzunar la piept — Aberație? Îmi place asta Mi s-a spus în multe feluri, dar tu ești primul care folosește „aberație” Iar eu cum ar trebui să-ți spun, fantomă? — Ucide-l! a șuierat Marco, ținându-și pălăria la piept ca pe un talisman — Ei, nu așa te porți cu un prieten, am zis aruncând un zâmbet lui Marco, din acela tăios, apoi mi-am întors privirea spre fantoma de date De ce nu-mi spui mai bine cum se face că ai nevoie de Marco să te târască prin jumătate din Maroc, când ar trebui să fii în stare să privești prin o mie de ochi, să treci prin tot felul de uși ascunse în răbojurile țărilor? Și ce vrei de la Ibn Fayed? — Poți să-mi spui Michael Fantoma a rânjit, un zâmbet cules din cele o mie furate de la Michael cel făcut din carne și oase, un bărbat care era praf și pulbere de secole Un zâmbet adevărat și totuși în neregulă, de parcă ar fi fost cusut pe fața unui mort — Și trebuie să fiu transportat pentru că Ibn Fayed are o nouă credință, a continuat Michael, o credință care îi cere să caute și să distrugă orice urmă a Constructorilor Ceea ce, bineînțeles, răspunde la întrebarea ta legată de ce vreau de la el, Jorg — Prea bine, atunci Și eu am treabă cu el Cum să ajungem acolo ar putea fi o problemă Poate că ai niște minuni ale anticilor care să ne ducă în zbor până acolo, precum păsările? Marco a pufnit disprețuitor Însă Constructorii zburaseră Știam asta din biblioteca tatălui meu — Ei bine? am insistat Dacă această răsturnare de situație se afla în calculele matemagicienilor, atunci puteam și eu să accept înfrângerea – dar având vedere că eu nu credeam că asta făcea parte din complotul lor, eram și mai interesat să traversez deșertul spre curtea lui Ibn Fayed împreună cu cei doi noi prieteni ai mei — Am ceva mult mai bun decât atât, Jorg din Ancrath, a spus Michael Putem merge cu vasul 31 Somnul devenise un lux rar după sosirea noului nostru tovarăș de călătorie Zi de zi, Gotteringul rămânea tot mai mult în urma noastră În cea de-a cincea zi, căpitanul Harran a decretat că ar trebui să ne continuăm drumul și noaptea, ca să ajungem la Honth în zori În acea călătorie lungă și zbuciumată, o clipă de liniște a fost de ajuns, iar extenuarea m-a tras în jos mai iute decât mâlul din Cantanlona Zdruncinați de kilometri plini de gropi, ocupanții trăsurii lui Holand schimbau periodic partenerii La o astfel de hurducătură, am deschis un ochi lipit de somn și am văzut capul cărunt al lui Osser Gant culcușit în poala episcopului O altă zgâlțâitură mi-a smucit capul de pe umărul Mianei, iar alta i-a trimis capul lui Katherine pe umărul meu În întunericul viselor mele, pielea lui Katherine ardea lipită de mine, dar nu împărtășeam nimic altceva în afară de căldură Când m-a trezit din coșmarul tăcut al spinilor și ploii, n-a spus nimic — Katherine? Îi știam atingerea Pare-se că poveștile și spectacolul meu despre durerea copilăriei nu au alungat-o din visele mele, așa cum sperasem Probabil că, la fel ca și mine, se gândea cât de prost fusesem să-l las pe episcopul Murillo să pună mâna pe mine de la bun început Trebuie să mulțumesc bisericii pentru că m-a învățat acea ultimă lecție despre cum să citesc semnele, să văd când se deschide o capcană în jurul meu și cum nu trebuie să las niciodată garda jos O lecție care mi-a fost de mare folos — Katherine? Un hol întunecat Am trecut printre coloane de lumină aruncate de lună dindărătul ferestrelor cu obloanele închise Capul mi s-a întors singur, degetele mele urmăreau peretele fără să-mi ceară permisiunea Familiar Totul îmi era familiar, holul, mirosul locului, asprimea peretelui și, fără îndoială, faptul că eram captiv în capul altcuiva Treptele coborau, o scară lungă și răsucită — Asta seamănă cu acea noapte de la Bântuit, atunci când a venit omul Papei, am spus, cu toate că buzele nu s-au mișcat ca să rostească vorbele Capătul scării Am virat la colț Era familiar, însă nu era Bântuitul Și mai multe trepte coborau Mâna mea – mâna lui – a luat o lampă de petrol din firida ei — Katherine! am făcut ca vocea mea tăcută să strige mai tare, poruncitoare — Șșt! O să-l trezești, idiotule Vocea ei părea să vină dintr-un loc adânc — Pe cine să trezesc? — Pe Robart Hool, firește! Spionul tău de la Castelul Înalt O ușă Degetele lui Hool au atins fierul negru al mânerului — Dacă el e spionul meu, de ce-l folosești pe el? Spionajul nu a fost niciodată punctul meu forte, însă fusesem chiar mândru să am un om atât de important din garda regelui pe statul meu de plată Până acum — Sageous l-a făcut să se destăinuiască viselor adevărului, a spus Katherine din puțul ei Umblă în somn, iar gărzile castelului au fost înștiințate să nu-l trezească, altminteri vor da de necaz Mânuiește bine sabia Mă folosesc de el ca să pot fi cu ochii pe Sareth când nu sunt acolo — Și acum… — Șșt! — Dar… — Tacă-ți gura! Hool a trecut de ușă, apoi printr-un coridor lung, cu umbrele jucând în jurul lui Am ajuns la Podul Scurt, un metru de lemn de mahon care trece peste o fosă de unde o ușă metalică încuie hrubele A traversat și a început să coboare scările din partea cealaltă S-a făcut tot mai frig Nu ne mai aflam în temnița Castelului Înalt, ci sub acesta, într-un coridor lung, săpat de Constructori, care mergea în zig-zag prin hrubele de deasupra, către o veche anexă excavată de c regretata Casă de Or Construite ca să le adăpostească morții Nu la fel de vechi precum castelul, bineînțeles, însă aveau decența de a-și purta anii mai fățiș În hrubele-morminte, pereții erau crăpați, iar din loc în loc, plăcile de piatră căzuseră, scoțând la iveală piatra brută cu urme de unelte Picioarele lui Hool lipăiau goale pe piatra rece, veșmintele de noapte adăpostindu-l prea puțin în fața frigului subteran, însă teaca sabiei îl lovea peste picioare, o apărare ceva mai bună, în general Somnambul sau nu, un spadasin își încinge mereu sabia Makin l-a învățat bine, pe vremea săbiilor din lemn din curtea interioară Sper că învățase și lecția pe care i-o predasem chiar eu, în după-amiaza aceea, la duel, când am încălcat regulile jocului și l-am doborât cu un pumn în gât Picioarele lui Hool urmau răsuflarea aburindă din fața lui Când cei din neamul Ancrath au strămutat clanul Or, strămoșii mei s-au grăbit să golească mausoleul, evacuând fiecare mormânt gata să primească noi ocupanți Cu timpul, am început să umplem locul Vechile statui au fost înlocuite ori modificate, uneori Gospodar demn de laudă și lipsit de sentimente, străbunicul le-a cerut zidarilor să spargă mustața fondatorului dinastiei Or și să-i remodeleze puțin nasul, apoi l-a așezat peste leșul stră-străbunicului meu ca reprezentare acceptabilă a omului Dacă Katherine îl folosea pe Hool ca să vegheze asupra lui Sareth, de ce ne aflam în hruba mormintelor? Dacă nu cumva Sareth murise? Ce voia Katherine să-mi arate? Sau mă ducea în locul în care mă târâse în ziua în care m-am întors din Gelleth, acolo unde m-a dus ca să-l oprească pe tatăl meu să isprăvească ceea ce începuse? Îmi reamintea că-i datoram viața? Dacă ar fi fost necesar, el mi-ar fi scos inima din piept doar ca să nu mai bată, asta o știam prea bine Ne întorceam oare la mormântul mamei? Imaginea unei suprafețe luminate de soare s-a trezit înlăuntrul meu O suprafață mult deasupra mea Presiunea apei reci Plutind din acele adâncuri, a răsărit o amintire care părea mai puțin reală acum, în Castelul Înalt, în casa morților Ancrath, decât păruse în cețurile din Gottering Tatăl meu era mort? Nu vorbisem cu nimeni despre asta Katherine îmi arătase că fantomele erau plăsmuite din vise Moroiul putuse să mă mintă – nu încăpea îndoială că ea mă mințise Bătrânul acela era mult prea rău ca să moară Mai ales de o moarte ușoară precum cea din confortul unui pat Oare într-acolo ne îndreptam? Ajunsesem atât de departe? Să-l văd în propriul lui mormânt? La un colț, ne-am întors ca să vedem o lumină dispărând după următorul, la vreo treizeci de metri în față Am zărit doi bărbați în partea din spate, înainte să dispară după colț Ceva nu era în regulă cu ei – ceva familiar Atmosfera avea un iz acru Oamenii se îndreptau spre morminte Spre locul în care mama și William odihneau sub lespezi de marmură Dincolo de sigiile fermecate Hool a grăbit pasul, fără nimic presant în mișcările lui, doar a iuțit pasul, atingerea lui Katherine fiind destul de ușoară cât să nu-l trezească, dar suficient de fermă cât să-l zorească După următorul colț, am văzut bine cele trei siluete Fiecare dintre ele, o arătare descompusă, cu pielea întunecată, nu de la soare, ci de la mâl, cu părul lins și în smocuri, atârnând peste zdrențe negre Duceau cu ei tuburi și săgeți Strigoii mlaștinilor Cum au reușit astfel de creaturi să pătrundă în castel? De ce nu a dat alarma Katherine când a avut ocazia? Încă un colț, la capătul coridorului Constructorilor, în ruinele Or de data asta De ce nu a dat alarma Katherine? Pentru că asta l-ar fi trezit pe Hool, iar ea și-ar fi pierdut ochii pe care îi avea în Ancrath și n-ar mai fi aflat motivele Iar motivele pot valora greutatea lor în aur Fexler mă trimisese la mormântului lui ca să pun capăt cum se cuvine rămășițelor lui, ca să-și primească puterea deplină Morții nu erau mult prea diferiți Necromanții îi readuceau în carnea și oasele lor ca să le regăsească din nou puterile Dar ce îi aducea aici? Praful înăbușea acum pașii lui Hool Spre deosebire de oricare altă pivniță din orașul Crath, prăfuită și umedă, o anumită magie a fundațiilor Constructorilor păstra hrubele uscate precum osul Un loc uscat și plin de șoapte, asemenea pământurilor aride unde ajungeau sufletele Cele mai vechi rude ale mele odihneau în capătul îndepărtat, stră-stră-străbunic, stră-străbunic, bunic, neveste, frați, surori, neamuri Ancrath inferioare care, în ciuda păcatului capital al nașterii lor, fuseseră mari luptători O adevărată hoardă, căzută în uitare Relicve încremenite, scrutând nesfârșitul întunecat deasupra bătrânelor oseminte Lumina venea însă dinspre niște scări mai apropiate, ce duceau spre o încăpere bine cunoscută mie Degetele lui Robart Hool s-au încleștat în jurul mânerului sabiei — Nu! Se va trezi! s-a auzit vocea lui Katherine în urechea mea ori într-a lui, nu-mi dădeam seama Sabia a șuierat din teaca ei, o armă destul de bună, ieșită din forja lui Samath din josul podului Târgului, înscrisă cu rune, pentru ascuțime În fața noastră, trebuie că strigoii intrau în mormântul mamei — N-am să-l las! Nu mă interesa prea tare cum anume aveam să-l fac pe Hool să se oprească din mers Poate că era suficient să-mi doresc destul de mult ca să se și întâmple, în lumea aceasta pe care ne-o lăsaseră Constructorii Indiferent de ceea spusese Fexler, părea că rareori se întâmpla ceea ce-ți doreai Katherine îl făcuse pe Hool să înainteze cu pași mari – eu l-am făcut să alerge, trasând opturi largi cu sabia, ca să-mi dau seama de greutatea și balansul ei Nu prea știu cum am reușit să-l manevrez Se prea poate ca lui Katherine să i se fi făcut milă de mine și să-mi fi împrumutat din puterea ei, însă mi-am dat seama că, atunci când cei din sângele meu erau amenințați, chiar și când erau morți deja, voința mea nu avea margini Atunci când te dedici violenței, e nevoie de un efort aproape supraomenesc să te oprești E unul din lucrurile acelea pe care, odată ce le-ai început, trebuie să le isprăvești, precum coitul, e un păcat să-l întrerupi, chiar și popii o spun M-am oprit totuși, iar Robart Hool nu s-a trezit Un eventual asalt nu făcea decât să le ofere un cadavru proaspăt strigoilor și prietenilor care îi acompaniau, ca să-și facă de cap Iar dacă aș fi dat alarma, ne-ar fi dus prea departe, ar fi luat prea mult timp și le-ar fi dat răgaz invadatorilor să scape cu prada aceea după care veniseră Am hotărât să-l fac pe Hool să fugă înapoi în susul coridorului, pe scări, înspre Podul Scurt A ajuns răsuflând din greu, însă fără să gâfâie În cavitățile zidurilor, de fiecare parte a podului, se găseau panouri de argint cu butoane de argint O anumită combinație a butoanelor ar fi putut ridica ușa, o dală implacabilă din oțelul Constructorilor din care se puteau face o mie de săbii – una dintre comorile clanului Ancrath N-am văzut niciodată ușa aceea ridicându-se Nimeni nu mi-a spus vreodată ce butoane trebuia să apăs — Tata n-a visat niciodată combinația pentru tine, presupun? am întrebat Katherine n-a răspuns, însă Hool a ridicat din umeri în locul ei Mă întrebam dacă visele tatălui erau mult prea întunecate pentru ca ea să le cutreiere — Futu-i Am trecut sabia lui Hool prin panou Ușa s-a smucit în sus cu o asemenea viteză, încât una dintre plăci nici n-a avut timp să se dea la o parte S-a făcut așchii În fața mea, de-a lungul coridorului, pâlpâiau în mai multe locuri becuri incandescente, formând o insulă de lumină roșiatică Undeva, departe, a început să urle o sirenă, sunând pentru toată lumea precum vocea din turnul Connath, deși aveam îndoieli că trei bărbați în putere s-ar fi încumetat să mânuiască un dispozitiv asemănător Vocea părea mult mai pătrunzătoare, mult mai clară, opera unei mașini mult mai vechi Dacă fuga, înjunghiatul și sfărâmatul ușilor de oțel au eșuat, bocetul acesta îndepărtat a început să-mi slăbească strânsoarea asupra lui Hool, desfăcându-mi degetele unul câte unul, trezindu-l din somn de parcă ar fi fost un scufundător într-o mare întunecată, luptându-se acum să ajungă la sclipirea de la suprafață L-am împins din nou în jos, efortul meu trimițându-mă tocmai spre acea suprafață, totodată aproape și departe Zgomotul trăsurii a început să mi se strecoare în urechi, trosnetul cadrului, huruitul roților, sforăitul lui Gomst — Nu Hool și cu mine am fugit înapoi, lipăind în picioarele goale, urmând cotiturile așa cum îți amintești un vis de veghe care-ți scapă printre degete, oricât ai încerca să-l păstrezi Mai aproape Încă un colț Săgețile au început să șuiere prin întuneric Una dintre ele a lovit lampa de petrol și a căzut într-o parte Cealaltă s-a înfipt în pieptul lui Hool, în mușchiul tare al pectoralului stâng Un cerculeț roșu se lățea în jurul săgeții negre Continuă să alergi Continuă să visezi Hool s-a dovedit a fi mai iute de picior, iar vizibilitatea prea mică pentru o nouă șarjă A aruncat lampa și a luat-o la goană după ea, în loc să alerge împrăștiind petrol la fiecare pas Lampa s-a făcut țăndări de zid acolo unde coridorul cotea, flacăra luminând contururile a doi strigoi, pândind după colț în vreme ce, cu degete febrile, îndesau săgeți noi în țevile de suflat I-a ajuns tocmai când trăgeau aer ca să arunce săgețile O lovitură de sabie le-a distrus ambele țevi S-au mișcat iute și sigure pe ele, creaturile acestea diferite de morții pe care Chella îi făcea să umble, decăzuți, dar în viață, cândva niște bărbați, însă transformați de otrăvurile pământurilor promise Amândoi s-au repezit spre noi, însă următoarea lovitură a lui Hool l-a despicat pe unul în aer, de la umăr până la șold, mațe gri deschis țâșnind afară într-o învălmășeală de sânge negru Cel de-al doilea l-a pus la pământ, cu ghearele înfipte în umerii lui, căscând dinții verzi și ascuțiți spre fața lui Cu sabia blocată între noi și strigoi, Hool nu mai putea face decât să împingă și să se rostogolească Creatura nu era foarte grea, poate jumătate din greutatea unui om în toată firea, însă brațele lui subțiri vădeau o forță înfricoșătoare Răsuflarea duhnea a morminte, iar dinții aceia străduindu-se atât de tare să ajungă la piele băgau groaza în mine, deși nu era fața mea cea pe care voia să o smulgă Disperarea i-a dat lui Hool forța brută ca să se elibereze A reușit să scape de strigoi, folosind sabia ca pe o bară Ghearele strigoiului i-au zdrelit umerii, sângele împrăștiindu-i-se pe piept în jos Gâfâind și înjurând, Hool l-a țintuit cu genunchiul pe strigoi și a întors sabia ca să i-o înfigă în gât S-a uitat în jur, sălbatic, pierdut Mi-am dat seama că, în ciuda sângelui care ni se scurgea pe piept, înroșind cămașa noastră de noapte, nu simțeam nicio durere — Jorg! Trezește-te! răsună vocea lui Katherine în urechea mea, căldura răsuflării ei pe gâtul meu, huruitul trăsurii în spatele glasului ei Nu Hool s-a întors ca să-și continue drumul Nu I-am adus în fața ochilor imaginea săgeții, ținând-o între vârfurile degetelor A întins mâna ca să o scoată Chestia se ținea bine, ridicându-se odată cu pielea atunci când a tras de ea Doar un spin! O mișcare bruscă, să smulgă toți ghimpii, apoi sângele curge curat A făcut-o — La naiba! a scuipat sânge, uitându-se din nou în jur Ce dracu’? I-am simțit buzele mișcându-se, am simțit-o pe Katherine cum mă scutură la aproape o mie de kilometri depărtare Imagini ale visului său l-au făcut să se miște din nou Ceea ce văzuse cu propriii lui ochi adormiți Ușa care încuia hrubele, cel de-al treilea strigoi, poate mai mulți, intrând în cripta Ancrath L-am hrănit și cu propria mea mânie, alungându-i amorțeala ce-l furnica deja la degete Nu foarte departe în fața noastră, sunetul unui ciocan care izbește fierul, iar și iar Cumva, am reușit să-l urmez în timp ce el alerga, lăsând în urma noastră lumina muribundă a lămpii sparte O cotitură bruscă la stânga, prin întuneric, iar în fața noastră, în încăperile funerare furate ale Casei Or, o altă lumină Mai lentă, acum Încet, urcând scările spre mormântul mamei, lumina intrusului se reflecta în sabia lui Hool, alunecoasă încă de la sângele negru al strigoilor Acolo, în lumina unui singur felinar, cel de-al treilea strigoi și trei morți, cu pielea închisă însemnată de tatuajele ierarhice ale marinarilor din Brettan Se uitau cu toții la un al cincilea, un bărbat palid, cu pelerină neagră, glugă neagră, care îngenunchease în fața celui mai mic sarcofag, lovindu-i cu ciocanul și cu dalta runele din jurul capacului Spre meritul său, Hool nu i-a provocat, nici n-a scos vreun strigăt de luptă S-a strecurat în spatele lor fără nicio ezitare, a ridicat sabia și a tăiat pe din două capul strigoiului Chiar când Hool ataca, mă minunam de morții care priveau Mințile acestor creaturi sunt pline ochi de tot ceea ce trăiseră mai rău, iar curiozitatea prostească nu e un păcat, cel puțin nu unul atât de greu încât să te întorci la un leș Și totuși se uitau cu aviditate la mormânt, neglijenți chiar Hool și-a scos sabia cu o smucitură și a zburat capul primului dintre morți înainte ca ceilalți doi să apuce să se întoarcă N-a fost o lovitură perfectă, deși vădea ceva pricepere, cea a maestrului Hool, dar cât timp sabia lui avea tăișul ascuțit, greșelile minore erau trecute cu vederea Morții s-au repezit la el, mai iute decât sperasem Odată scăpați de fascinația lor pentru mormântul fratelui meu, s-au dovedit a fi cu totul altceva față de morții des întâlniți, cei cu mersul târșâit Hool i-a tăiat unuia brațul, smulgându-i-l din cot Mortul a prins brațul cu sabia lui Hool în ceea ce îi mai rămăsese din mână, iar cel de-al doilea s-a aruncat la picioarele lui În timp ce Hool se prăbușea, necromantul se ridica Poate că nu-l respectasem eu prea mult pe Robart Hool, însă a murit cum se cuvine A mutat sabia din brațul blocat, iar cu mâna stângă a înfipt-o cu putere în gâtul leșului care se arunca peste el Pus la pământ de un leș cu un singur braț, luptând din picioare cu celălalt mort, care îi smulgea carnea de pe coapse, Robart a urlat, străduindu-se să se ridice Necromantul și-a făcut iute apariția și a atins cu degete reci încheietura mâinii care se lupta să elibereze sabia Orice urmă de împotrivire l-a părăsit pe Robart Nu durerea, nici măcar groaza față de colții mortului care îi mesteca tendonul în sus pe coapsă, ci doar împotrivirea Știam prea bine ce poate face atingerea necromantului Marinarul mort a îngenuncheat, apoi s-a ridicat, cu rânjetul stacojiu și sângele picurându-i din piept Ochii care ne-au urmărit nu erau cei cu care ne văzuse prima oară Ceva privea prin ei Necromantul a îngenuncheat, mult mai palid acum, mai palid decât îmi închipuiam că poate fi un om — Stăpâne, a spus el fără să-și ridice privirea din lespezi, regele meu — Stăpâne! s-a auzit vocea ascuțită a lui Gomst — Regele meu! a zis Osser Gant — Trezește-te, copil nechibzuit! O palmă usturătoare și m-am pomenit uitându-mă în ochii lui Katherine — Dracu’ să vă ia pe toți! a strigat Miana, iar copilul a început să urle 32 — Ține copilul, Jorg! Miana mi l-a încredințat pe fiul nostru, înfășat și cu fața roșie, trăgând aer pentru un nou urlet Ea s-a cățărat pe banca trăsurii și a îngenuncheat în dreptul geamului ca să iscodească pe-afară Zidurile orașului Honth apăreau ca o linie întunecată spre vest Micul William și-a făcut plinul cu o tresărire ușoară care preceda un țipăt Nu reușea să atingă un volum prea mare, însă scâncitul nou-născuților a fost ticluit cu mare viclenie, ca să alunge liniștea adulților, a părinților în mod special Am împins vârful degetului meu mic în gura lui și l-am lăsat să uite de țipete câtă vreme morfolea intens Katherine ședea lângă mine, uitându-se la fiul meu cu ochi de nepătruns L-am strâns mai aproape, armura mea fiind acum legată în spinarea lui Brath, învelită în piele de miel și bine unsă Mi-am dat seama că nou-născuților nu le plac armurile William a scuipat afară degetul meu și a tras aer pentru o nouă încercare de țipăt A venit pe lume cu fața roșie, chel, cu excepția câtorva smocuri negre, cu mâini și picioare subțiri, însă grăsun la trup, mai degrabă o mică broască roz, decât o persoană, salivând, rău mirositor și poruncitor Chiar și așa, tot voiam să-l țin în brațe Slăbiciunea aceea care-i cuprinde pe toți bărbații, care face parte din felul în care suntem alcătuiți, și-a făcut loc și în mine Și totuși tatăl meu reușise să se țină departe, dacă vreodată îl găsise și pe el Probabil îi fusese din ce în ce mai ușor să mă dea la o parte pe măsură ce creșteam Urletul a izbucnit din gura cea mică a lui William, un sunet mult prea mare pentru un corp atât de mic L-am scuturat ușurel ca să tacă și m-am întrebat câtă ocară adusesem în lume ca să mi se întoarcă acum M-am uitat pentru o clipă la Katherine N-am mai vorbit din noaptea visului Aveam întrebări peste întrebări, însă intenționam să le rostesc fără public și doar când aș fi avut o clipă în care să înțeleg răspunsurile pe care ar fi avut de gând să mi le ofere Nu mi-a întâlnit privirea, pentru că îl studia în schimb pe fiul meu Odată mă îngrijorasem că i-ar fi putut face rău, însă acum era greu de imaginat așa ceva, cu el în brațele mele — Cineva apropiat e gata să ucidă copilul acesta imediat ce va avea cea mai mică ocazie, a vorbit Katherine uitându-se într-o parte, cu vocea scăzută de parcă ar fi fost o chestiune lipsită de importanță, aproape acoperită de huruitul trăsurii — Poftim? s-a întors iute Miana de la grilajul ferestrei, cu ochii scăpărători – nu cred că asculta, însă părea atentă la orice schimb de cuvinte dintre mine și mătușa mea — Vă explic, dar vreau cuvântul vostru că persoana aceasta va fi în siguranță față de voi și oamenii voștri, a spus Katherine — Mă rog, asta nu prea-mi stă în fire, nu-i așa? M-am străduit ca încordarea brațelor mele să nu-l strivească pe William Miana a întins mâinile după copilul ei, însă l-am strâns mai tare la piept și am adăugat: — Presupun că ne vei spune oricum — Katherine, a exclamat Miana și s-a întins peste mine după mâna lui Katherine, te rog! Preț de o clipă, am zărit din nou explozia bombei Mianei în curtea Bântuitului N-avea cum să meargă bine, în cazul în care Katherine o refuza — Bărbatul călătorește sub Pax Gilden, a spus Katherine Garda ar fi ucis pe oricine l-ar fi atacat, ar fi vânat pe oricine ar fi reușit să-l ucidă Așa cum ar fi intervenit în orice act de violență din trăsura noastră sau ar fi răzbunat-o — Nu ești unica reprezentantă a tatălui meu, mi-am dat eu seama de ceea ce ar fi trebuit să-mi fie clar de la bun început, dacă n-aș fi găsit-o pe Katherine în trăsura Ancrath A găsit un înlocuitor pentru lordul Nossar — Jarco Renar, a încuviințat ea — Vărul Jarco M-am lăsat înapoi pe spate, în locul meu, și am descleștat degetele înnodate în hăinuțele lui William Nu mai auzisem nimic despre omul acela de când a dat bir cu fugiții din propria rebeliune, care eșuase, în orașul Hodd Asta se întâmplase cu un an înainte ca prințul Arrow să bată la poarta mea Am avut o mică încăierare devastatoare: războaiele civile sunt întotdeauna brutale, vechile răni lăsate să puroieze prea mult timp ajung să-și împrăștie otrava peste noile generații Luptele au slăbit Tărâmurile Înalte, lăsându-le lipsite de oameni și cu visteriile goale Îmi închipuisem că banii lui Jarco veneau de la Arrow, dar poate că tata începuse să-mi cheltuiască moștenirea Nimic nu i-ar face mai mare plăcere lui Jarco decât să pună mâna pe fiul meu La urma urmelor, i-am ucis fratele la Norwood, i-am dus tatăl la Bântuit și i-am uzurpat moștenirea Și firește că avea și el simțul familial al răzbunării M-am întrebat dacă nu cumva călătorea ascuns drept una dintre gărzi Poate îi convinsese că era singurul mod în care îi putea păzi de mine Sau poate că l-au ascuns prin masa amorfă a celor din tabăra care venea în urma noastră N-ar fi fost ușor să îl găsim — Cum se face că n-ai adus vorba despre asta până acum? a întrebat Miana, în timp mâinile i se albeau ținându-le pe ale lui Katherine Putea să ne atace pe oricare dintre noi — William nu se află sub protecția gărzii, am intervenit Jarco nu și-ar risca viața doar ca să atenteze la a mea, însă l-ar putea ucide pe fiul meu, cerând gărzilor să-l apere Ar fi o ocazie mult prea bună ca s-o rateze Asta da, farsă — Atunci, pune-l sub protecția gărzii! s-a auzit vocea Mianei cu o oarecare stridență Katherine a tresărit, dar nu-mi dau seama dacă din cauza tonului ori din pricina strânsorii Mianei — Copiii nu pot fi sfătuitori ori reprezentanți, a spus ea, cunoscând regulile la fel de bine ca mine, în timp ce, pe banca de vizavi, bătrânii au încuviințat din capete — Dar… Miana a tăcut când i-am înapoiat copilul și m-am îndreptat spre ușă Am ieșit pe jumătate afară, peste noroaie și șanțuri, și am strigat după Makin A venit călare, în grabă — Vreau să înconjurați cu toții trăsura Jarco Renar are armură aurită și caută o cale să ajungă la prințul William Makin s-a uitat în jur, la călăreții de lângă noi — Îl ucid cu mâna mea — N-o face E sub Pax În timp ce o spuneam, m-am întrebat oare a cui viață eram gata s-o irosesc pentru moartea lui Jarco I-am făcut semn lui Makin să se apropie și să se aplece, în așa fel încât doar el să mă poată auzi — Dacă mă gândesc mai bine, mereu am știut că-l țin pe Rike pe lângă mine pentru un motiv Spune-i că-l așteaptă o sută de ducați de aur dacă-l omoară pe Jarco Ar face bine să fie pregătit să fugă după aceea totuși Makin a înclinat din cap și a tras de hățuri Am strigat în urma lui — O sută de ducați aur și cinci armăsari arabi Așa mi s-a părut potrivit — Tu! am strigat spre cea mai apropiată gardă Adu-l pe Harran aici Omul a încuviințat din coiful lui aurit și a luat-o la goană spre partea din față a coloanei — Dă-mi-i pe Makin și Marten și mergem acasă, în Tărâmurile Înalte, a spus Miana în spatele meu — Ți i-aș da și pe Rike, Kent și Gorgoth, însă tot nu vei fi în siguranță, Miana Suntem mult prea departe de casă, pe pământuri care nu ne iubesc Când căpitanul Harran a ajuns în dreptul nostru, flancat de doi căpitani de pluton, Miana și Katherine se certau prin șoapte furioase, iar William se tot băga în discuția lor ciudată Harran și-a ridicat viziera: — Rege Jorg — Vreau să vorbesc cu Jarco Renar, am zis — Jarco Renar este sub protecția mea L-am sfătuit să nu ți se înfățișeze, ca să evităm orice neplăceri — Ah, pot să se te asigur, căpitane, că vor fi neplăceri mult mai mari dacă nu-l aduci în fața mea Harran a zâmbit — Jorg, am aproape cinci sute dintre cei mai buni soldați ai împăratului tocmai ca să mă asigur că nu-i poți face rău lui Jarco Renar, iar Jarco Renar nu-ți va face ție rău Ducem încărcătura la Vyene, cu asta ne ocupăm După socotelile mele, ai patru oameni cu tine, capabili să lupte Mai bine lasă-ne pe noi să ne vedem de treabă, bine? — Pentru tine sunt regele Jorg, căpitane Harran, am ripostat Cei patru bărbați de care vorbise ni s-au alăturat acum De fapt, aveam trei de când Gorgoth era pe cont propriu și ar fi luptat mai degrabă de partea gărzilor decât de partea mea O lovitură în peretele trăsurii ne-a oprit — Vrei să-mi dai asta, lord Makin? Am arătat spre arbaleta Nubanezului, legată de șaua lui Brath Am luat arcul, am coborât în noroi și am trecut pe cealaltă parte a drumului Le simțeam greutatea privirilor ațintite spre mine în timp ce m-am aplecat să întind arcul — Gărzile au sarcina să mă apere pe mine și pe sfătuitorii mei, lord Makin? am întrebat eu fără să-mi ridic privirea — Da, a răspuns Harran — Și în ce condiții îmi vor răspunde cu violență? Cunoșteam regulile Voiam doar să-l aud pe Harran spunându-le — Proiectil, am spus cu mâna întinsă, iar Makin mi-a trântit în palmă o săgeată de fier — Dacă încerci să faci rău cuiva din Sută, sfătuitorilor lor sau delegaților Armăsarul lui Harran a nechezat nervos și a smucit din picioare — Makin, dacă ești amabil să renunți sub jurământ la orice formă de protecție față de mine, ca portdrapel al meu Ca să nu existe nicio confuzie, am adăugat în timp ce așezam săgeata în locașul ei — Jur, a spus el Mi-am ridicat ochii, susținând privirea întunecată a lui Harran și cântărindu-l pentru ultima dată — Îmi placi destul de mult, Harran, însă fiul meu se găsește în trăsura aceea, iar Jarco Renar nu va mai putea încerca să-l ucidă odată ce nu e sub protecția ta Așadar, trebuie să vorbesc cu vărul meu ca să putem ajunge la o înțelegere — Ți-am explicat, rege Jorg, asta nu se poate… I-am înfipt lui Harran săgeata în față S-a clătinat, a sărit din șa, însă a rămas prins în scară, într-o poziție bizară, aproape ca și cum ar fi ieșit dintr-o parte a calului Animalul și-a luat tălpășița, galopând înapoi de-a lungul drumului și târându-l pe Harran prin tufișurile desfrunzite Coiful lui aurit s-a agățat în spini și s-a desprins, cu sângele gâlgâind din el — Proiectil, am spus din nou, întinzând mâna Makin mi-a oferit unul Am început să întind din nou arcul — Căpitanul Rosson, nu-i așa? Și căpitanul Devers? am spus surprinzându-i cu săbiile pe jumătate scoase din teci De ce ridicați săbiile spre mine atunci când unica și cea mai sfântă datorie față de imperiu este să mă apărați? Peste tot în jur, gărzile duceau mâinile spre săbii, iar altele își îndemnau caii să se apropie mai mult ca să afle care e motivul agitației — Tocmai ce ai tras în Harran! a scuipat Rosson, bărbatul din stânga — Așa e, am încuviințat din cap Și am să trag în tine acum Cred că voi putea ucide douăzeci dintre voi înainte să fiu nevoit să smulg săgețile din leșurile voastre ca să pot continua Mai trebuie să repet întrebarea? Din ce motiv vă îndreptați săbiile spre mine? Sunt sigur că nici căpitanul Harran n-ar fi fost de acord El, cel puțin, își cunoștea datoria! — Eu… a ezitat căpitanul Rosson, cu sabia pe jumătate scoasă din teacă — Datoria ta, căpitane, este să mă aperi pe mine Nu prea poți face asta când te repezi la mine cu sabia, nu crezi? Singura circumstanță care ți-ar permite să mă ataci ar fi dacă aș pune în pericol oricare alta dintre sarcinile tale Dar n-o fac Doar voi ucide câteva sute de gărzi aflate în slujba mea — Rege Jorg… nu… nu poți vorbi serios, a îngăimat căpitanul Rosson Nu îmi dădeam seama cum aș fi putut fi mai serios de atât, însă unii oameni se adaptează mai greu la circumstanțe necunoscute Zbaaaang! Rosson s-a prăbușit în noroi cu o izbitură înfundată De la o distanță de doi metri, nicio armură, oricât de elegantă, nu poate opri săgeata arbaletei dintr-un mecanism greu ca arcul Nubanezului Am întins din nou arcul, începând să simt durere în biceps — Căpitane Devers? Ai de gând să mi-l aduci pe Jarco Renar să vorbească cu mine? Amintește-ți, dacă încerc să-l omor, mă poți tăia în bucăți Rosson a zvâcnit în noroi A încercat să spună ceva, însă pe gură i-a ieșit doar sânge Miana și Katherine se înghesuiau la ușa trăsurii, iar Gomst se zgâia pe deasupra lor Osser Gant prefera, în schimb, ceasloavele lui — Jorg! a strigat Katherine, cu părul căzându-i în bucle de un arămiu închis și cu o fierbințeală aprigă în ochi Aceștia sunt oameni de onoare! — Iar eu nu sunt, am răspuns, după care am întins din nou mâna: Proiectil — Oameni cu familii, vieți de trăit… Miana nu a spus nimic, chipul ei ascunzând orice emoție, în timp ce-l ținea strâns la piept pe fiul meu N-am băgat-o în seamă pe Katherine M-am adresat în schimb gărzii, ridicând vocea ca să acopăr vântul rece al după-amiezii: — Îmi plăcea căpitanul Harran Ai văzut unde l-a dus asta Pe ceilalți abia vă cunosc Fiul meu nou-născut e în pericol Am vânat un strigoi ca să mă asigur că e la adăpost de primejdie Credeți c-am să ezit să vă omor pe toți, unul câte unul? — Propun ca Jarco Renar să fie adus în fața mea sau asta nu se va termina bine Așa cum îl vedeam prin cătarea arbaletei, căpitanul Devers părea palid și nefericit Își ridicase viziera, scoțând la iveală o față îngustă, împodobită cu cicatrici și semne, și o barbă neagră, scurtă, atârnându-i de bărbie — Aduceți-l încoace pe Renar! a urlat În timp ce așteptam cu toții, am urcat în spinarea lui Brath și l-am mânat într-un cerc strâns Fusese bine antrenat, iar mirosul sângelui nu-l deranja câtuși de puțin Coiful căpitanului Harran s-a desprins din spinii tufișului și l-am ridicat într-o mână, în timp ce în cealaltă țineam arbaleta, iar pe Brath îl cârmeam cu genunchii Sir Kent s-a suit de pe cal tocmai pe vârful trăsurii Faptul că știa să-și aleagă mereu poziția cea mai bună îl ajutase pe Kent mai mult decât orice armură, pricepere ori sabie să rămână în viață — Adu-mi mai mulți căpitani, am zis, ridicând din nou arbaleta spre căpitanul Devers — Nu, așteaptă! și-a ridicat el mâinile în aer, de parcă ar fi vrut să oprească săgeata Va fi aici! — Dar tu nu Am strâns trăgaciul, însă înainte să trag mai tare, gărzile s-au dat la o parte, iar în fața mea a apărut Jarco Renar, în armură aurită, călare pe o iapă murgă Am întors arbaleta spre el — Aș fi trimis pe altcineva, i-am spus Doar ca să văd dacă știu cum arăți Se întâmpla să știu cum arăta, cu toate că nu ne întâlniserăm niciodată Jarco nu avea rotunjimile fratelui său, nici bunăvoința înșelătoare a lui Marclos Înalt, lat în umeri, semăna mai mult cu unchiul meu, cu lupul Renar L-am mânat pe Brath înspre el De jur împrejurul meu, mâinile s-au încleștat pe mânerele săbiilor — Poftim, i-am înmânat eu căpitanului Devers arbaleta încărcată, aplecându-mă ca să-i șoptesc conspirativ: Dacă mă atacă, fii pregătit să tragi în el Ești aici ca să mă aperi, nu uita Vărul Jarco are propriii săi apărători, garda care a călătorit cu el din orașul Crath Am tras de hățurile lui Brath — Jarco, mă bucur c-ai reușit să fii alături de noi — Vere Jorg Calul lui a pășit pe lângă căpitanul Rosson, care întârzia prea mult să moară pentru cineva care fusese lovit în piept Am strâns genunchii, iar Brath s-a apropiat mai mult Din coiful gol al lui Harran picura sânge pe piciorul meu — Nu sunt mulțumit de tine, Jarco, i-am spus — Nici eu de tine, vere Jorg — Rebeliunea aceea a ta m-a lăsat slăbit în fața dușmanilor, Jarco Cu soldații pierduți în lupta pentru recucerirea controlului asupra orașului Hodd, apărarea împotriva prințului Arrow n-ar fi fost atât de disperată Bătălia a lăsat orașul Hodd într-o stare foarte proastă și fusese foarte urâtă — Stai pe tronul meu, vere, a răspuns el Avea în ochi o urmă din răceala tatălui meu și ceva din sălbăticia unchiului Aș fi plătit o avere ca să fiu spion la Curte în ziua în care Jarco a venit să cerșească protecția regelui Olidan Oare cum și-a întâmpinat tata nepotul? — Domnești peste poporul meu, a mai spus Jarco — Cu toții mă îndrăgesc Am zâmbit ca să-l sâcâi Jarco știa adevărul Regii care aduc victorii sunt mereu iubiți, iar prețul plătit pentru asta, degrabă uitat Ținuturile Înalte se mândreau acum să fie în centrul tărâmului națiunilor Pe când erau supușii unchiului, fuseseră doar o notă de subsol în afacerile imperiului, mai degrabă uitați Mai fericiți și mai siguri, fără îndoială, însă oamenii sunt dispuși să dea lucruri de genul acesta în schimbul unei păreri mai bune despre ei, pentru că suntem cu toții creaturi superficiale, sălbatice și crescute cu sânge — Ce vrei de la mine, Jorg? s-a prefăcut el că-și reține un căscat — Constat că-ți faci probleme în legătură cu moștenirea ta, vere, dar se pare că m-ai iertat pentru tatăl tău, am ridicat eu din umeri și am înclinat capul, ca să-mi arăt nedumerirea Și pentru scumpul tău frate — Nu am uitat de ei Mușchi încordându-i-se în jurul fălcilor — Poate ai nevoie de ceva ca să-ți aducă aminte de ei, de moștenirea ta pierdută De mândria ta pierdută Trebuie să fie greu să-ți pierzi familia L-am scos pe Gog din teaca lui, cu mânerul înspre vărul meu Sabia îi aparținuse unchiului Renar, o lucrătură antică, făurită din oțelul Constructorilor și adusă în posesia clanului Ancrath de către bunicul tatălui meu pe când a luat în stăpânire Ținuturile Înalte, atunci când imperiul s-a fărâmițat Jarco a luat sabia, iute Mai bine în mâinile lui, decât în ale mele Puteam să văd ura arzând în el Pentru unii oameni nu există otravă mai rea decât un dar, nici mai aspră decât mila Eu știu prea bine — Bineînțeles, am spus Dacă mi se întâmplă ceva rău sau dacă Ținuturile Înalte vor cere vreodată un Renar pursânge pe tron, nu tu vei fi acela care va ajunge să poarte coroana Sabia ședea între noi, cu oțelul ei ancestral S-a încruntat, iar sprâncenele negre i s-au adunat una într-alta — N-are nicio noimă ce spui, Ancrath Dețin titlul înaintea pruncului tău smiorcăit William a slobozit îndatoritor un țipăt, înainte ca Miana să-i acopere gura din nou — Chiar și în goana ta după titlul tatălui tău, Jarco, ar trebui să admiți că dreptul lui cântărește mai mult decât al tău — Tatăl meu…? Vârful sabiei sale, al sabiei pe care o numisem Gog, mi-a țintit inima Armura zăcea înfășurată la spatele meu, legată de șa — Ar fi trebuit să-l las pe unchiul să moară Un om mai bun ar fi făcut-o Dar îmi plac mult șuetele noastre Îndeajuns de mult cât să cobor toate scările acelea spre temniță, de mai multe ori pe săptămână Vorbește adesea despre tine, Jarco E greu să-i înțelegi cuvintele, zilele acestea, dar nu cred că unchiul Renar e mulțumit de tine Am zâmbit din nou, iar el a cedat Avea mâna iute, trebuie să recunosc Chiar și deviată cu ajutorul coifului lui Harran, lovitura lui Jarco mi-a trecut prin păr, în timp ce mă lăsam în jos Zbaaaang! Căpitanul Devers și-a făcut datoria Jarco a căzut pe spate de pe poneiul lui, cu picioarele în sus, ieșite din scări Trebuia să râd Katherine a sărit lângă el în noroi, fără să-i pese de fustele ei Miana mi-a aruncat o privire mută Privirea cuiva care a primit ceea ce a cerut, dureros sau nu, și o știa — Nu trebuia să-l omori, și-a ridicat Katherine înspre mine privirea plină de ură Apreciez oamenii care au bunul simț să-și arate furia — Căpitanul Devers l-a omorât, am spus și mi-am luat înapoi arbaleta de la bărbatul în cauză, aruncând-o peste umăr Iertare, frate Rike! I-am dat hățurile lui Brath și am alunecat din șa Câteva șuvițe de păr tăiate au plutit în jos, odată cu mine L-am pescuit pe Gog din praf și i-am șters lama de pelerina lui Rosson Acesta m-a urmărit cu o față albă — Ți-a spus vreodată cineva că sunt un om de treabă, Rosson? Nu a răspuns Mort, în cele din urmă, probabil Gorgoth s-a ivit undeva deasupra mea, tăcut, privind Mi-am ridicat privirea — Poate că am depășit etapa în care ucideam oamenii dintr-un capriciu, Gorgoth, dar poți să fii sigur că, pentru mine, siguranța fiului meu e mai mult decât un simplu capriciu L-am băgat înapoi în teacă pe Gog, după care m-am urcat din nou în trăsură Miana aștepta împreună cu William, Osser și ceasloavele lui, Gomst cu judecata lui Dumnezeu În schimb, am vorbit cu Katherine, aflată jos, în noroi, cu Jarco — Știi că trebuia să moară Sau cel puțin o vei ști într-o oră sau într-o zi Diferența dintre noi este că eu am știut-o din clipa în care ai vorbit Și, în cele din urmă, metoda mea e mai rapidă, mai curată și au de suferit mai puțini oameni 33 CU CINCI ANI ÎN URMĂ — Foarte amuzant Mi-am șters scuipatul de cămilă de pe picior Armăsarul meu fără nume și-a răsucit buza, dezvelind niște dinți înguști și neregulați, după care și-a întors capul spre fundul cămilei din față — După ce terminăm călătoria asta, intenționez să te cumpăr și să-ți mănânc ficatul, i-am spus Călăritul unei cămile e cu totul altceva decât călăritul unui cal Ești cu un metru mai sus în aer, cocoțat pe o creatură care se uită la tine ca la o insultă de neiertat Mersul natural al bestiei este conceput în așa fel încât să și arunce pasagerul dintr-o parte în alta, smucindu-l mai întâi în față spre stânga, după aceea înapoi spre dreapta, înainte spre dreapta, înapoi spre stânga, la nesfârșit… Omal, unul dintre conducătorii convoiului de cămile, a venit lângă mine — Cârmește-l, Jorg Vii de pe mare, nu-i așa? Cârmește Nu e cal, e cămilă Michael mi-a promis o corabie Agenții conducătorilor care au venit la noi să ne ia în convoi au râs când au auzit una ca asta — Cămilă! Cămilă! Corabia deșertului, efendi Și rânjind ca nebunii, de parcă ar fi vrut să ne înveselească, încărcaseră cufărul lui Marco pe una dintre dobitoace, după care ne-au condus spre caravană Nu aveam idee cum ajunsese Michael să aranjeze ca noi să călătorim împreună cu caravana, însă părea limpede că, deși Hamada putea fi închisă pentru fantomele Constructorilor, la nevoie se găseau căi de intrare în Kutta Nu l-am întrebat În schimb, m-am așezat într-un scaun de răchită care părea mult prea fragil pentru ceea ce fusese făcut și i-am spus: — Aș putea crede că ești una dintre fantomele care și-l doresc ca împărat pe prințul Arrow, ca el să ne aducă pacea de care avem nevoie dacă ne școlim ca să vă întreținem mașinile Marco a rămas cu mititica lui gură căscată Dincolo de expresia deja obișnuită, există puțini oameni cărora să le cadă falca de surpriză Lui Marco i-a căzut, buzele uscate dezlipindu-se cu un „poc” sonor Aș fi putut să țin informațiile pentru mine – astfel de frânturi pot fi o marfă foarte valoroasă, iar clanurilor bancherilor le place mult să facă schimb de mărfuri Însă Fexler îmi lăsase niște resturi atât de amărâte, încât m-am gândit c-ar fi mai bine să le folosesc fără grijă, în speranța că, împrăștiind firimiturile, i-aș putea convinge pe alții că aveam mult mai multe cunoștințe și că trebuia să fiu tratat cu mai mult respect — Dacă ai stat împreună cu cei care au vrut să pârjolească toată viața de pe pământ, atunci sunt convins că știi și despre alte locuri precum hrubele din Gelleth unde poți găsi foc și otravă din plin pentru asta? am adăugat apoi Gura lui Marco s-a închis brusc, iar el s-a întors spre Michael cu ochii în flăcări Nu părea să-i treacă prin cap că eu aș putea să mint O observație pe care am pus-o deoparte pentru mai târziu — De fapt, aș vrea să aflu ce-i oprește pe acești pământeni pârjoliți să o ia de la capăt? Oare războiul fierbe în toate relicvele Constructorilor, zumzăind în praful pământurilor promise, împrăștiate și ascunse prin pivnițe, tăinuite în bagaje?… Ochii lui Michael erau partea cea mai puțin convingătoare a apariției lui, ca și cum ceva cu totul străin mă urmărea prin găurile acelea scobite în fața unui bărbat M-am întrebat cum fusese adevăratul Michael și cât de mult au putut o mie de ani să îndepărteze această creatură de la modelul original — E foarte ușor să omori majoritatea oamenilor, a spus Michael Și foarte greu să-i omori pe absolut toți Ca să reușești asta, ai avea nevoie de un consens, de o cooperare între toți sau aproape toți oamenii mei Cam ca și Adunarea Poate că, în ziua în care veți alege în cele din urmă un înlocuitor pentru împăratul vostru mort, ar trebui să începeți să vă faceți griji că și cei ca mine vor face o alianță — Și cum rămâne cu Fexler Brews? Trebuia să fiu mai atent Fexler a povestit despre o a treia cale și niciuna dintre primele două nu-mi erau pe plac — Brews? M-a încurajat să văd rânjetul batjocoritor al fantomei Constructorului Cel puțin atâta umanitate mai rămăsese în ecoul de date — Un servitor, cu doar puțin mai mult decât un algoritm de mentenanță E liber să acționeze acum, însă după un mileniu petrecut la frontierele lumii noastre, nu prea mai e cazul să-ți pleci urechea la vorbele lui Vrei să te judec după omul care-ți deschide ușa ca să intru eu? Pe când mă legănam prin Mărginimi, așezat doar un pic mai comod în șa decât Marco, ce se clătina pe cămila din fața mea, mi-am dat seama ce era Fexler Brews Un paznic preaslăvit, cu iluzia grandorii Mărginimea deșertului Sahar e o sălbăticie necuprinsă și stearpă de noroi crăpat Fisuri în forme geometrice se întind de-a lungul acestor pământuri, repetându-se la scală tot mai mare, spulberate de vânt, neîntrerupte vreodată de un munte, lac, copac sau tufiș Pe alocuri, fisurile sunt subțiri ca hârtia, în alte locuri îți încape întregul braț în ele și mai sunt și unele care pot înghiți o cămilă Creaturi ciudate se tupilau prin acele fisuri, ascunzându-se de soare la adâncimi surprinzătoare, acolo unde noroiul încă mai amintea de ploile de demult În întuneric, ieșeau la suprafață Convoiul nostru era format din o sută douăzeci de cămile și cincizeci de oameni care să le călărească – maurii deșertului sau tuaregi, după cum își spuneau ei Cei mai mulți dintre tuaregi erau comercianți, conducători de cămile, la fel ca Omal Vindeau mărfuri aduse din Regatele Port în Hamada și se întorceau cu blocuri de sare Sarea o cumpărau de la fabricanți, care, la rândul lor, o cumpăraseră de la Salash, aproape-oameni, capabili să îndure căldura ca de cuptor a Saharului profund, acolo unde nici cele mai neînfricate triburi maure nu puteau călători Pe lângă comercianți și muncitorii lor, ne însoțeau și o duzină de ha’tari, războinici dintr-un clan de mercenari renumiți Ziua ședeau pleoștiți, morți pentru restul lumii, însă noaptea își câștigau existența alungând prădătorii care ieșeau de prin crăpăturile peisajului În prima noapte a călătoriei noastre, în jurul focurilor din bălegar de cămilă ale tuaregilor, ședeam cu spatele către întuneric și sorbeam java fierbinte din cești nu cu mult mai mari decât degetarele Nici acum nu-mi plăcea chestia aceea, însă era o insultă să o refuzi Stelele dădeau mai multă lumină decât focul, o explozie incandescentă de stele pe tot cuprinsul cerului Maurii flecăreau în limba lor aspră, iar eu l-am luat la întrebări, în șoaptă, pe Marco Descoperirea faptului că nu eram doar cunoscut de către fantomele Constructorilor, ci aveam cunoștință și despre ele, i-a mai temperat întrucâtva părerile și, chiar dacă mă disprețuia în continuare, cel puțin acum se străduia să ascundă acest lucru — Probabil că Ibn Fayed știe că venim, am spus S-a străduit atâta să ne zădărnicească planurile și totuși acum ne lasă să avansăm Nu crezi că doar o duzină de ha’tari nu vor putea să țină piept oamenilor lui? — E limpede că obiecțiunile lui față de inspecția mea nu sunt atât de puternice încât să provoace o neplăcere atât de mare cum ar fi măcelărirea unei caravane tuarege În orice caz, acele obiecțiuni erau suficient de puternice cât să-i justifice efortul de a-mi refuza transportul Marco a sorbit din java, sugând-o printre dinți — Și față de vizita mea nu are nicio obiecțiune? Un gândac de bălegar uriaș alerga pe gheata mea Opt picioare, un mutant Preț de o clipă, Gretcha m-a privit din lumina focului M-am încruntat, iar focul a pâlpâit micșorat, făcându-i pe conducătorii de cămile să se întoarcă bombănind — Vizita ta? De ce ar trebui să știe despre ea? a întrebat Marco, iar încruntătura permanentă i s-a adâncit și mai mult — Yusuf știa despre ea — Și ce înseamnă lordul Yusuf pentru tine sau pentru mine? Pentru cineva care târa după el mijloacele prin care putea vorbi cu fantoma unui Constructor, Marco nu părea să știe prea multe — Yusuf este matemagician Marco a ridicat o sprânceană — O rușine, cu toții Ibn Fayed nu are astfel de creaturi Își urmăresc interesul propriu Nu-ți imagina că singurul motiv pentru care oamenii numerelor te caută este în slujba califului M-am jucat cu inelul vizionar pe sub pelerină, răsucindu-l printre degete M-a lovit un gând, o săgeată din noaptea spuzită cu diamante, străbătându-mă din cap până-n picioare Degetele s-au încleștat atât de tare în jurul inelului, încât l-ar fi zdrobit, dacă n-ar fi fost atât de rezistent — De ce trebuie să târăști după tine cufărul acela, Marco? De ce e atât de greu? Bancherul a clipit înspre mine — E mai greu decât noi amândoi! am continuat A clipit din nou — Cât de greu trebuie să fie? Am strâns inelul vizionar în palmă și mi-am adus aminte de vremea când Gorgoth și Rike au fost nevoiți să care împreună o lucrare a Constructorilor dintr-o hrubă din adâncurile Castelului Roșu Călătoria prin Mărginimi a durat trei zile, drumul fiindu-ne întrerupt de traversarea celor mai largi fisuri pe un pod din trei plăci, adus cu noi în mod special, întins și ridicat, de nenumărate ori Am călătorit fără niciun reper, asaltați de furtuni de nisip, mereu prea arid, mereu prea cald La un moment dat, am trecut pe lângă carcasa unui gândac enorm, o carapace scobită îndeajuns de mare cât să adăpostească și cămile În trei zile, rămășițele acelea au fost singurele care au spart monotonia pământului plat și crăpat Valuri ridicate la orizont ne-au anunțat apropierea deșertului Cu o viteză uimitoare, terenul arid și praful au făcut loc nisipului ce se ridica în dune albe la înălțimi pe care nu le crezusem posibile vreodată Deșertul a scos la iveală abilitățile tuaregilor Felul în care navigau, numărând dunele de parcă ar fi fost adevărate repere, nicidecum mormane schimbătoare identice Cât de uimitor se cățărau pe versanții bătuți de vânt ai fiecărui munte alb, croind drumuri la minima rezistență, găsind nisipul cel mai sigur pentru mersul pe jos, cel mai bun popas în fața vântului, iar seara, cele mai bune zone umbrite M-a cuprins neliniștea Fiecare kilometru ne ducea mai aproape de închisoare Nici Marco și nici eu nu puteam pleca fără bunăvoința acestor oameni: deșertul ne-a prins în capcană mai eficient decât niște pereți înalți Nisipurile albe se înmulțeau în arșița soarelui, alcătuind un cuptor în care ne coceam Marco era decis să nu facă nicio concesie temperaturii înalte, purtându-și toate hainele negre, redingota, jiletca și mănușile albe Începusem să cred că se schimbase, asemenea neamului Salash din Saharul profund Niciun om nu putea îndura așa ceva Pe sub pălăria lui înaltă, pielea îi rămăsese albă și nearsă Noaptea, tremurând sub cerurile înstelate și reci, ședeam printre comercianți, cu dunele ridicându-se în jurul nostru, fantomatice, mai înalte decât valurile celei mai aprige mări În astfel de nopți, comercianții își depănau poveștile în fraze murmurate, atât de placizi, încât era greu să-ți dai seama cine vorbea, pe după eșarfele lor, până când, în punctul culminant, un povestitor începea să dea din mâini și toți oamenii din cerc i se alăturau cu trăncăneala lor aspră și râsete răgușite În spatele lor, în cercul conducătorilor de caravană, oamenii jucau jocul celor douăsprezece linii pe table vechi, într-o tăcere totală, spartă doar de țăcănitul zarurilor În jurul focului – fantome în noapte – umblau ha’tari, trecând de la unul la altul un cântec încet și obsedant, păzindu-ne de pericole neștiute 34 CU CINCI ANI ÎN URMĂ Undeva, în singurătatea Saharului, în timpul celor douăzeci de zile de drumeție, am trecut pe neobservate din Maroc în Liba Tuaregii vorbeau despre un pământ ce se întindea demult între regate, devorat bucată cu bucată până când Marocul a întâlnit nisipurile Libei Un pământ ai cărui oameni ar fi făcut bine să ia aminte proverbul despre centimetri cedați și kilometri luați înapoi sau, după cum spun localnicii, „Ferește-te de nasul cămilei”, după povestea cămilei care se milogește până intră-n cort și apoi refuză să mai plece Hamada se ridică din nisipurile deșertului, cu clădiri joase din lut, rotunjite parcă sub bătaia vântului și văruite ca să orbească privirile La prima vedere, seamănă cu niște pietricele înfipte pe jumătate în pământ Aici se găsește apă: o poți gusta în aer, o poți vedea în straturile de iarbă care stabilizează dunele și țin piept valurilor de nisip Odată ce începi să te plimbi printre clădirile albe, vezi construcțiile grandioase din spatele lor, cuibărite în depresiunea care susține întreg orașul În vremuri străvechi, un zeu s-a prăbușit pe pământ aici, fracturând cel mai profund strat al rocii de bază și aducând la suprafață apele dintr-un strat acvifer neexploatat în oricare alt loc — Nu cred că am fost vreodată atât de departe de orice, frate Marco, am zis cu mâna streașină la ochi, privind orașul în căldura vibrantă — Nu sunt fratele tău, a ripostat el Omal, care călărea între noi, a pufnit: — Departe de orice? Hamada înseamnă „centru” E inima Libei Hamada Ne-am continuat drumul urmați de umbrele aruncate de soarele dimineții, smucind de hățuri ca să împiedicăm cămilele s-o ia la goană după apă Chiar și așa au iuțit pasul, pufnind și suflând, lingându-și boturile cu limbile lor aspre La ferestrele umbrite se iveau chipuri, iar conducătorii caravanei își salutau vechi prieteni În umbra străduțelor înguste, copii sfrijiți alergau după pui și mai sfrijiți Mai adânc în oraș, străzile din Hamada se mândreau cu case mari, cu tencuială albă peste cărămidă, cu turnulețe înalte în bătaia vântului Mergând mai departe, convoiul nostru a ajuns în dreptul unor conace grandioase, din piatră albă, clădiri publice ce aruncau în derizoriu construcțiile din Albaseat, răzlețe și impunătoare, ridicate după aritmetica învățaților mauri Biblioteci, galerii de sculptură, săli de baie cu coloane unde oamenii deșertului se răsfățau în luxul apelor adânci — Nu-i prea rău Mă simțeam precum țăranul murdar care venea la Curte — Aurul a fost făcut și folosit aici, a încuviințat Marco Aur peste aur Pentru prima dată, n-a mai pufnit E destul de neliniștitor să fii nevoit să-ți reconsideri întreaga viziune asupra lumii Niciunul dintre noi nu era încântat Caravana noastră a ieșit de pe drumul principal și a intrat într-o piață uriașă cu țarcuri pentru cămile, capre, oi, chiar și pentru cai Mulțimea în straie negre se înghesuia aici, comercianții anticipând convoiul de cămile și fiind pregătiți să se tocmească Omal și tovarășii lui l-au ajutat pe Marco să coboare, așezându-i cufărul pe lespezile acoperite de nisip din fața lui S-a apropiat de cufăr cu mersul crăcănat al celui care a șezut prea mult în șa — N-am de gând să-l târăsc iar după mine, am spus, bucuros că mă dădusem jos de pe cămila mea A fost cărat în ultimele douăzeci de zile, mai poate fi cărat și pe ultimul kilometru Zornăind câteva monede, am găsit un coțcar bătrân și fără dinți, care avea un măgar și care era dornic să ne ajute până la palatul califului Animalul arăta la fel de bătrân ca și stăpânul lui și mă așteptam în orice clipă ca picioarele să i se îndoaie sub el, sub cufărul pe care toți trei i l-am așezat în spinare S-a dovedit a fi taman pe dos, la fel ca și Balky, mulțumindu-se să-și ragă nemulțumirea în timp ce bătrânul lega încărcătura Pe când ședeam în arșiță și transpiram privindu-l pe bătrân cum trudește, grijile care mă ocoliseră în pustietatea deșertului au revenit în forță Din momentul acela în cafeneaua din Kutta, când am înțeles natura capcanei, părea că, asemenea fratelui Hendrick lovit de sulița Conaught, împingeam sabia tot mai adânc Slaba șansă de răzbunare – nu c-ar fi fost vreodată slabă – dispăruse în clipa în care mi-am dat seama că mă cunoșteau, de când mi-am dat seama că mă așteptau Acum, în mijlocul deșertului care mă ținea prizonier, mă îndreptam spre Curtea dușmanului, aflată fără îndoială la doar câțiva metri deasupra temnițelor în care aveam să putrezesc — Asta e pentru tine, frate Hendrick — Poftim? și-a ridicat Marco borul pălăriei ca să se uite la mine — Hai să isprăvim cu asta, am răspuns și am pornit la drum Pe sub veșmintele de deșert, mă rodeau cutia de aramă, arma și inelul vizionar, stânjenindu-mă pe căldura puternică Părea puțin probabil că-mi voi găsi salvare într-unul dintre acele lucruri Străzile largi, pe care vântul purta doar o părere a nisipului, ne-au dus dincolo de baia publică și de bibliotecă, de judecătorie și de galerie, până la un mal abrupt unde, sub cerul metalic al deșertului, un lac întins și lipsit de orice cusur reflecta palatul califului Între noi și apele acelea se ridicau, din pietrele împrăștiate, ruinele unui amfiteatru O construcție a romanilor, incredibil de veche — Asta ce mai este? am arătat eu spre un turn înalt, cel mai înalt din Hamada, separat de palat și totuși aruncându-și umbra întunecată peste zidurile semețe până în inima complexului — Matema, a spus coțcarul printre gingiile goale — Qalasadi? am întrebat înfingându-mi degetele în palmă — Qalasadi, a încuviințat el din cap — Vom merge acolo mai întâi, am hotărât Răzbunarea fusese cea care mă adusese aici Nevoia de a lovi înapoi după ce ai fost lovit Ibn Fayed avea o datorie de sânge față de mine, însă datoria lui Qalasadi avea un chip și aveam de gând să o văd prima achitată — Mergi unde vrei, Sir Jorg, a spus Marco Eu am afaceri la palat — Și ce afaceri sunt acelea, Marco? Haide, prietene, poți să-o spui fratelui Jorg Am călătorit mulți kilometri împreună, i-am spus arătându-i dinții — Nu suntem frați… Am căutat prin haine Pentru o clipă, Marco s-a încordat, de parcă ar fi crezut că urma să scot cuțitul la el În schimb, am scos zarul lui Yusuf — La drum suntem o familie, frate Marco M-am lăsat în genunchi și am învârtit zarul pe lespede, făcându-l să se răsucească precum un titirez, într-un colț — Am venit să încasez o datorie, a spus el De la Ibn Fayed Zarul s-a oprit cu zgomot pe pământ Un doi — Mergi cu Dumnezeu, frate Marco, i-am spus M-am înfățișat singur la ușa turnului matemagicianului Nicio gardă nu se afla acolo, nicio fereastră nu era deschisă Turnul ajungea până la o sută de metri deasupra mea, o fleșă elegantă, cu un diametru de vreo douăzeci de metri la bază Primele ferestre se deschideau abia de la jumătatea ei, urcând în spirală spre vârful fleșei, piatra fiind prea netedă chiar și pentru un scorpion ori un păianjen Ușa fusese decorată cu cristale negre, crăpăturile sclipind în straturile superioare acolo unde ajungea soarele Am ciocănit, iar în locul în care am lovit cu montura pumnului au apărut numere strălucitoare – cele zece cifre pe care arabii ni le-au oferit de la bun început — O ghicitoare? Am atins o cifră, „doi”, alta a strălucit mai tare, un „patru” Am atins-o pe aceea Cercul s-a făcut nevăzut Am așteptat Nimic Am ciocănit mai tare, însă încheieturile degetelor mele nu au scos niciun sunet la atingerea cristalului, doar au făcut să apară din nou cercul de numere Am apăsat, urmărind numerele strălucitoare în cercuri și mai iuți, încercând să descifrez modelul, ținând socoteala preț de câteva secunde, pentru ca apoi să pierd iar șirul — La dracu’, n-am venit să mă joc Locul părea părăsit Câteva siluete se mișcau printre ruinele din depărtare, Marco și ceilalți vizitatori se învârteau pe treptele largi dinaintea palatului lui Fayed, iar o gloată răsfirată hoinărea pe marginile nisipoase ale lacului – însă niciun suflet nu se afla în raza mea auditivă Am încercat din nou Apoi din nou Era limpede că nu eram făcut din aceeași plămadă cu un matemagician Numerele strălucitoare dansau în spațiile lor, dispărând în timp ce mă uitam la ele M-am uitat urât spre ușă, însă nici asta nu m-a ajutat Mai degrabă din frustrare, nicidecum din judecată, am ciocănit din nou, iar în clipa în care cifrele și-au făcut apariția, am scos inelul vizionar din chinga lui și l-am trântit fix în mijloc Imediat, înșiruirea de numere a prins viteză, după care a accelerat din nou și s-a estompat într-un cerc de lumină Ușa a început să scoată un zumzet, care s-a ascuțit apoi, urcând tot mai multe octave Mici fulgere au început să străbată cristalele, răspândindu-se din locul în care inelul vizionar atinsese ușa Degetele mi-au zbârnâit din cauza vibrației Zumzetul s-a transformat în vaiet, apoi în țipăt Verticalul a devenit orizontal Și m-am pomenit încercând să mă ridic dintre cioburile negre împrăștiate a ceea ce fusese o ușă impresionantă Cu urechile țiuind și degete moi, am găsit inelul vizionar printre cioburile scânteietoare și m-am repezit pe ușă Coridorul se deschidea drept în față, părând să despartă parterul În capătul îndepărtat, am zărit niște trepte – poate că era scara care șerpuia înăuntrul turnului Șase libanezi tineri, în tunici albe, s-au îndreptat spre mine din arcadele aflate de-o parte și de alta a coridorului, arătând ca niște cărturari, mai degrabă mirați, decât furioși Am scos cuțitul și am lăsat mâneca să alunece peste el Înfățișarea poate fi înșelătoare — Ceva nu e în regulă cu ușa voastră Fără nicio pauză, am pornit cu pași mari printre ei Odată ce-am ajuns la treptele care duceau în sus și în jos, m-am hotărât Am legat înapoi la cingătoare inelul vizionar, făcând nodurile pe dibuite, cu degetele vibrând în continuare Aflasem de la Omal că materna era organizată ca un fel de universitate, un loc de studiu pentru matemagicieni Qalasadi era un fel de profesor Un tutore pentru copiii califului, un îndrumător pentru studenții care veneau la Hamada, un arbitru al afacerilor mai puțin luminoase dintre oamenii numerelor, așa cum le plăcea lor să-și spună Turnul nu era casa lui, nu era domeniul sau fieful lui, dar chiar și așa, m-am gândit că aveam să-l găsesc în vârful lui Ecuațiile au ținut ritmul cu mine în timp ce străbăteam treptele uzate, urcând turnul maternei ținând cuțitul în mână Unele se desfășurau de-a lungul scării spiralate, altele începeau și se încheiau în câțiva metri, după care erau înlocuite de noi calcule, toate cioplite în piatră, apoi încrustate cu ceară neagră, pentru a fi lizibile Am depășit ușă după ușă, fiecare dintre ele inscripționată cu o literă a grecilor, începând cu „alfa”, apoi „beta” Până la „mu”, ajunsesem la prima fereastră, iar o briză răcoroasă a urcat în urma mea Am trecut pe lângă doi matemagicieni care coborau, amândoi bătrâni, ridați precum prunele și atât de adânciți în conversație, încât aș fi putut fi cuprins de flăcări și aș fi rămas neobservat În cele din urmă, în locul în care cea din urmă fereastră oferea o panoramă largă și luminoasă asupra Hamadei, treptele s-au terminat în fața unei uși inscripționate cu „omega”, încrustată cu aramă în mahon Mi-am dat un moment de respiro Aș prefera oricând să urc un munte în locul treptelor Am lăsat din nou mâneca să-mi acopere cuțitul și am împins ușa S-a deschis cu un scârțâit moale al balamalelor, iar acolo, aplecați deasupra unei mese mari și strălucitoare din mijlocul unei încăperi circulare, erau Qalasadi, Yusuf și Kalal Și-au ridicat privirile deodată, iar surpriza întipărită pe chipurile lor a fost cea mai bună răsplată pentru urcușul meu îndelungat Yusuf și Kalal și-au aplecat din nou capetele peste hârtii, vânând parcă o eroare în mijlocul mâzgălelilor Amândoi țineau strâns în mâini pene de scris, cu degetele pătate, la fel de negre ca și dinții lor — Jorg, a zis Qalasadi, care și-a regăsit calmul, între două răsuflări Proiecțiile noastre ne-au arătat că-ți va lua ceva mai mult timp să treci de ușa din față Yusuf și Kalal au schimbat priviri, de parcă s-ar fi întrebat ce alte erori s-au mai putut strecura în calculele lor — Proiecțiile voastre? Pentru niște oameni care vor închidă ochii Constructorilor, vorbiți mai degrabă ca ei Qalasadi și-a desfăcut mâinile, goale, pătate de cerneală — Suntem definiți de acțiunile noastre, nicidecum de felul în care luăm decizia de a acționa Am scos cuțitul, strecurându-mi brațul pe lângă corp în așa fel încât să nu prindă de veste Lama s-a înfipt în masa sclipitoare, cu mânerul zbârnâind, la distanță de-o palmă de vintrele lui Qalasadi Țintisem aproximativ locul acela, însă aruncarea a fost mai complicată, în unghi drept și o cu o mișcare mai ciudată Estimasem că lama va ricoșa și va ajunge în scrotul lui — Asta e în hârtiile voastre? Asta ați aflat voi? M-am îndreptat cu pași mari spre masă — Ați calculat și traiectoria cuțitului? Qalasadi și-a pus mâna pe umărul lui Yusuf Bărbatul mai tânăr a lăsat baltă mâzgălelile și și-a ridicat privirea, încruntată încă, de parcă ar fi fost mult mai concentrat la calculele lor decât la armele mele tăioase — Pot să-ți aduc ceva de băut, rege Jorg? a întrebat Qalasadi E un drum lung pe scările acelea în sus Vergeaua din fildeș pe care o folosea ca să scrie în praful din curtea bunicului meu era în mâna lui acum M-am apropiat, lăsând între noi doar lățimea mesei, pe care era înfipt cuțitul meu într-un teanc de hârtii, toate acoperite cu simboluri mărunte, și am vorbit cu voce calmă, așa cum o fac oamenii chibzuiți: — Parte din afacerea aceasta a previziunilor, o parte semnificativă probabil, trebuie să fie arta de a da impresia că lucrurile se desfășoară potrivit așteptărilor O victimă care crede că i se anticipează fiecare mișcare nu va fi doar paralizată de nesiguranță, ci și mult mai ușor de prevăzut Toți cei trei bărbați m-au urmărit fără niciun răspuns Nici urmă de emoții, poate doar degetele lui Qalasadi trecute prin buclele scurte ale bărbii și o sclipire slabă de transpirație pe fruntea lui Kalal Yusuf își scosese pieptenii din păr și și-l legase pe tot la spate, lipit de țeastă Arăta mult mai bătrân acum, mult mai înțelept — Precis știați că aveam să hotărăsc să lovesc masa prin acea lovitură, altminteri ați fi încercat să mă opriți… Sau poate că nu ați știut deloc că aveam de gând să arunc cuțitul? m-am pomenit eu scormonind tocmai în nesiguranța paralizantă despre care vorbisem înainte — Ce zici despre băutura aceea? a întrebat Qalasadi Eram însetat, însă asta ar fi fost mult prea previzibil În afară de asta, nu te apuci să traversezi țări ca să urmărești un otravnic și apoi să bei ceea ce-ți oferă — De ce-ai încercat să omori familia mamei mele, Qalasadi? Un prieten mi-a spus odată că matemagicienii își urmăresc propriile interese A fost doar ca să-i faci pe plac lui Ibn Fayed? Să-i păstrezi bunăvoința și să-l împiedici să te alunge din oaza lui minunată? Qalasadi și-a frecat bărbia cu podul palmei, prinzându-și fălcile între degete, gânditor Avea același ritm al mișcărilor ca în castelul Morrow Îmi plăcuse de el de la început Poate acela fusese motivul pentru care m-am dat mare în fața lui, poate că i-am oferit informațiile de care avea nevoie ca să-mi pună povestea cap la cap Chiar și acum, când răzbunarea era la o lovitură de sabie, nu simțeam pic de ură pentru el — E o ironie a vremurilor noastre că oamenii care-și doresc pacea trebuie să provoace război, a spus el O știi și tu, Jorg Războiul Sutei trebuie câștigat, dacă vrem să se oprească Câștigat pe câmpul de luptă, câștigat în sala Adunării Acestea sunt parte din același întreg — Iar Ibn Fayed este cel care trebuie să-l câștige? am întrebat — În cinci am, Ibn Fayed va vota la Adunare pentru Orrin de Arrow Contele Hansa n-o va face Votul va fi strâns Prințul Arrow va aduce pacea Milioane de oameni vor prospera Sute de mii vor trăi, în loc să moară în război Ordinul nostru i-a ales pe cei mulți în fața celor mai puțini — Asta a fost o greșeală Acei puțini erau ai mei A început să mă cuprindă căldura — Pot să apară greșeli, a încuviințat el gânditor Chiar și cu o vrajă care să îmblânzească variabilele, suma lumii este una complexă — Iar tu încă dorești să-i dăruiești lui Ibn Fayed regatul Morrow? Să-i faci pe mauri să se retragă din nou pe Coasta Calului? L-am urmărit pe Qalasadi, ochii, gura, mișcarea mâinilor, totul, numai ca să încerc să descifrez ceva din omul acela Mă înnebunea să îi văd cum stau acolo calmi, de parcă ar fi știut în fiece clipă ce-mi stătea pe limbă să spun, ce aveam în minte să fac Și totuși oare chiar știau? Făcea asta parte din spectacolul de umbre și oglinzi? — Ne propunem ca prințul Arrow să câștige tronul imperiului la Adunarea din cel de-al 104-lea an al Interregnului, a vorbit Yusuf pentru prima dată, cu vocea puțin încordată Adunarea anului 100 va fi o remiză, e lucru hotărât — Se poate ca domeniile califului să se extindă mult mai ușor în alte direcții, a vorbit și Kalal, cu vocea lui ascuțită în contradicție cu expresia serioasă a gurii Marocul va cădea mult mai ușor decât Morrow sau Cordoba M-a luat prin surprindere ușurarea pe care mi-a adus-o sugestia lui — Am venit să te ucid, Qalasadi Să-ți devastez pământul și să-l las în ruină A avut eleganța sau bunul simț să nu rânjească la exprimarea mea apocaliptică Mai mult ca sigur, auziseră de Gelleth chiar și în Africa Poate că văzuseră văpaia ridicându-se deasupra orizontului Dumnezeu știe că a ars cu vâlvătaie mare și înaltă A pârjolit cerurile! — Sper că n-o vei face, a răspuns Qalasadi — Speri? mi-am tras eu veșmântul la o parte, cu mâna pe mâner Nu știi? — Toți oamenii au nevoie de speranță, Jorg Chiar și oamenii numerelor, a încercat Yusuf să zâmbească, vorbind cu vocea blândă a omului pregătit să moară — Și ce spun ecuațiile tale despre mine, otravnicule? Sabia mea ședea acum între noi Nu-mi aminteam când am scos-o din teacă Mânia de care aveam nevoie s-a aprins și s-a stins, s-a aprins din nou Mi-am văzut bunicul și bunica zăcând palizi pe patul de moarte, pe unchiul Robert în mormântul de războinic, cu mâinile încrucișate deasupra sabiei așezate pe piept Am văzut zâmbetul lui Qalasadi într-o curte însorită Pe Yusuf ștergându-și apa de mare de pe față „E sărată!”, spusese el „Să sperăm că lumea are de oferit și altceva, nu?” Cuvinte rostite pe mare Am lovit cu mânerul sabiei în lemnul lustruit al mesei — Ce spun calculele voastre? Urletul meu i-a făcut să tresară — Doi, a spus Qalasadi — Doi? am izbucnit eu într-un hohot de râs ascuțit, plin de durere Și-a plecat capul — Doi Yusuf și-a trecut degetul peste paginile mâzgălite — Doi — Asta ne arată magia, a spus Qalasadi Ceva rece îmi vâjâia pe la pomeți — De ce „doi”? Matemagicianul s-a încruntat, așa cum o făcuse și în curtea castelului Morrow, încercând parcă din nou să-și amintească senzația aceea pierdută, să-și aducă aminte un gust uitat — Doi prieteni pierduți în pământurile aride? Doi prieteni ce se vor lega în deșert? Doi ani distanță de tronul tău? Două femei care-ți vor fura inima? Două decenii vei trăi? Magia este în primul număr, matematica în cel de-al doilea — Și care este cel de-al doilea număr? Mânia mă părăsise, iar imaginea rămasă a două movile triste în praful din Iberico pălea — Al doilea număr, a răspuns Qalasadi fără măcar să se uite în hârtii, este 333000054500 — Ăsta da număr! Niciunul dintre cele cu care m-ai torturat: doi, trei, paisprezece… Și ce dracu’ înseamnă? — Sunt, sper, coordonatele locului în care l-ai abandonat pe Michael 35 CU CINCI ANI ÎN URMĂ A fost o oarecare ușurare să constat că ordinul matemagicienilor n-avea nevoie să mă omoare, deși era limpede că o puteau aranja și singuri, mai ales după ce m-am dat pe mâna lor cu atât de multă istețime De asemenea, era bine de știut că acum considerau că existau drumuri mult mai bune decât cele care duceau spre Morrow, alte căi prin care să aducă drepturile de vot necesare în mâinile lui Ibn Fayed și să asigure ascensiunea prințului Arrow Asta însemna că, la rândul meu, nici eu nu aveam nevoie să-i omor E adevărat că aveam o experiență neplăcută cu prezicătorii și cu profeția lor despre gloria lui Orrin de Arrow De data asta, cel puțin, m-am simțit în stare să o ocolesc și să merg mai departe Poate că mă maturizam M-am consolat cu vorbele lui Fexler despre schimbarea lumii și puterea dorinței Poate că pentru cei a căror dorință arzătoare era să cunoască viitorul, mai degrabă decât să trăiască în prezent, poate că pentru ei dorința era mai mult decât mijlocul pe care îl foloseau ca să le deschidă o fereastră încețoșată spre ziua de mâine Că erau vrăjitoarele din Danelore care invocau rune sau că erau maurii înțelepți, cu ecuațiile lor diabolic de complicate, poate că dorința lor brută și concentrată era cea care le oferea cunoașterea Iar dacă dorința mea era și mai puternică, poate că aș fi putut să le demonstrez că se înșelau Dorința de răzbunare, drept pedeapsă pentru Qalasadi după atacul lui împotriva familiei mele, nu a fost atât de puternică precum nevoia care m-a adus la ușa unchiului Renar De fapt, m-am simțit bine s-o las baltă Lundist și Nubanezul ar fi fost mândri de mine, însă de fapt îmi plăcea omul, iar asta a cântărit mai mult în a lăsa totul deoparte decât orice tărie de caracter proaspăt descoperită Undeva, într-o încăpere deasupra noastră, un mecanism a zbârnâit și un clopot uriaș a început să bată, anunțând ora din zi — Yusuf și cu mine te vom însoți la Curtea califului, a spus Qalasadi cu vocea ridicată — Nu va dori să mă execute? Sau să mă arunce în temniță? am întrebat — Știe că te afli aici, așa că, fie că mergi la Curte cu noi, fie că ești dus acolo mai târziu sub pază armată, e puțin probabil ca mersul lucrurilor să se schimbe, a răspuns Qalasadi — Dar dacă soldații lui vor trebui să te târască până acolo, previziunile se îndreaptă spre consecințe mai puțin dorite, a adăugat Yusuf — Dar voi ați calculat deja ce are să se întâmple? l-am iscodit pe Yusuf, încruntându-mă — Da, spuse cu o înclinare a capului — Și? — Și dacă-ți vom spune, consecințele devin mai puțin certe Qalasadi a închis cartea pe care tocmai o deschisese și a luat-o cu el Yusuf mi-a pus brațul în jurul umerilor și m-a îndemnat spre ușă — Kalal rămâne aici? am întrebat peste cea de-a zecea și cea mai puternică lovitură a clopotului Yusuf a rânjit — Calculele nu se fac de unele singure, știi? Trebuie să recunosc că nici Qalasadi, nici Yusuf nu au ridicat măcar o sprânceană când au constatat lipsa ușii din față a turnului, deși presupun că nu era una ușor de înlocuit Tinerii în veșminte albe adunaseră laolaltă cioburile, într-o mică grămăjoară, într-o parte a ușii, iar ceilalți din materna li se alăturaseră Câteva zeci de studenți ședeau în cerc, murmurând, trecându-și bucățile de cristal de la unii la alții, strigând câteodată, atunci când descopereau două fragmente care se potriveau Când am trecut pe lângă ei, au tăcut — Observ că ai găsit o nouă rezolvare pentru ușă, Jorg, a spus Yusuf pe un ton rece — Acum e o ghicitoare și mai bună, a punctat Qalasadi, însă nu și un obstacol Am traversat piața pe sub arșița soarelui Aproape că puteai vedea lacul cum fierbe în depărtare, însă acesta aducea o iluzie a răcorii în aer, o binecuvântare ce valora mai mult decât aurul în Sahar Treptele ce urcau spre porțile califului erau largi și nenumărate, mai mari decât cele construite pentru oameni, înșelând ochiul în așa fel încât abia pe măsură ce urcai începeai să vezi adevărata dimensiune a palatului, ca soarele la răsărit Cerșetorii așteptau pe trepte, în umbra unui portic uriaș Porțile, ce păreau să fie făcute din aur, se înălțau deasupra noastră, a tuturor, iar gărzile regale în armuri lustruite erau pregătite să-i primească pe vizitatorii califului, strălucitoare și cu pene ușor ridicole ițindu-se din coifurile conice Qalasadi și Yusuf au ocolit grămada de oameni în veșminte negre care aveau câte ceva de cerut I-am zâmbit lui Marco, înțepenit în mijlocul localnicilor și luptându-se să tragă de cufăr încă un pas — As-salamu alaykum Qalasadi le-a dorit ca pacea să se pogoare peste cei doi uriași care ne-au blocat drumul O dorință rațională, având în vedere dimensiunile iataganului de la șoldul bărbatului „Hachirah”, așa erau numite în cartea tutorelui Lundist săbiile lor capabile să taie un om în două — As-salamu alaykum, murshid mathema Bărbatul a făcut o plecăciune, însă nu așa adâncă cât să poată fi înjunghiat fără să știe Alte schimburi de vorbe în limba comună a Marocului și Libei O auzisem îndeajuns ca să-mi dau seama că acum Qalasadi îl asigura pe gardian cu privire la statutul meu regal, în ciuda aparențelor Ar fi fost prevăzător să-mi rup niscaiva timp și aur ca să mă curăț de nisip și să mă îmbrac corespunzător, dar mi se părea mai prudent să-l întâlnesc pe Ibn Fayed înainte ca Marco să primească o audiență Am intrat printr-o deschizătură a porții și trei gărzi având coifuri cu pene ne-au condus prin coridoare de marmură, încântător de răcoroase Liniștea palatului ne învăluia cu totul, mai degrabă ca o pace, decât ca absența sterilă a sunetului din coridoarele Constructorilor, spartă când și când de clinchetul fântânilor ascunse și de strigătele papagalilor Palatul califului nu avea nimic în comun cu castelele din nord În primul rând, fusese construit pentru plăcere, nicidecum pentru apărare Construcția se întindea mai degrabă decât se înălța, sălile și galeriile lui erau largi, trecând dintr-una într-alta acolo unde ar fi trebuit să fie despărțite de blocaje și capcane N-am întâlnit nicio statuie, nicio pictură, nimic în afară de câteva tapiserii ce înfățișau modele în culori vii Oamenii deșertului nu aveau obsesia noastră de a ne construi o imagine, înregistrând descendența în piatră și culoare pentru veacurile viitoare — Am ajuns Avertismentul lui Qalasadi a sunat superfluu În fața noastră, uși duble mai înalte decât orice casă, decorate cu plăci mari de abanos încrustate cu aur Lemnul era o raritate în deșert: abanosul vorbea cu mai multă tărie despre bogăția califului decât o făcea aurul Gărzile palatului, cu halebarde, ședeau în firide de ambele părți, iar vârfurile tăioase ale armelor, minuțios lucrate, reflectau lumina ce cădea prin mici ferestre rotunde din tavan — Ei bine, am spus, după care am rămas fără cuvinte Mai călcasem eu în cușca leilor și înainte, însă niciodată nu m-am dat atât de bine pe mâna dușmanului de când intrasem de unul singur în armata personală a lui Marclos din Renar Măcar atunci, cu Marclos, frații mei se aflau la doar câteva sute de metri depărtare, în poziție defensivă Acum ședeam într-un palat bine păzit, într-un oraș străin din mijlocul marelui deșert, într-o țară străină, pe un continent departe de casă Nu aveam nimic ce aș fi putut negocia, nu aveam daruri de oferit, nu puteam spune dacă erau corecte coordonatele lui Qalasadi, însă știam că Michael, fantoma Constructorului, n-avea să-l însoțească pe Marco la Curte — Vom aștepta aici Întrevederea ta va fi una particulară Qalasadi mi-a pus o mână pe umăr — Nu pot să-ți spun că Ibn Fayed e un om bun, dar cel puțin e un om de onoare Unul dintre cei ce ne însoțeau a luat-o înainte ca să ciocănească de trei ori în ornamentul prins la îmbinarea ușilor M-am întors cu fața spre cei doi matemagicieni — Ce păcat că vrăjile voastre n-au prezis că-mi voi face trei prieteni în deșert Mi-ar fi convenit un prieten precum califul, chiar dacă prietenia noastră ar fi constat doar în a mă lăsa să plec În spatele meu, ușile cele mari au prins a se mișca O adiere rece mi-a trecut peste gât și m-am întors ca să-mi înfrunt viitorul — Noroc, Prinț al Spinilor, mi-a șoptit Yusuf în ureche Am devenit prieteni pe mare, tu și cu mine, așa că mai ai un prieten în deșert Alege înțelept Drumul de la uși până la tron, de-a lungul unui covor de mătase în culorile oceanului, a durat o viață întreagă În caverna mare și luminoasă din marmură în care se afla camera tronului lui Ibn Fayed, am mers printre petice de soare, de parcă aș fi trecut printre lumini și umbre ale pădurilor, ideilor, frazelor, liniilor de atac – toate bolborosind în fragmente, rostogolindu-se una peste alta, în vreme ce privirea mea rămăsese ațintită asupra siluetei din jilț, la început îndepărtată, apoi din ce în ce mai apropiată De jur împrejurul încăperii, ferestre mari și arcuite erau deschise ca să prindă briza, fiecare dintre ele ferită cu obloane minuțios lucrate, mai mult dantelărie decât lemn Toată întinderea camerei tronului era goală Singurele semne de viață se vedeau pe podium Fayed, pe tronul lui din lemn de sic, înconjurat de pietre prețioase care sclipeau și de servitori nubanezi care-i făceau vânt cu evantaie din pene de struț, cu mânere lungi Pe treapta de jos, garda imperială, zece oameni dispuși în cerc O pisică sălbatică enormă, pe cea de-a treia treaptă, și un bărbat musculos ce o ținea de lanț, ghemuit lângă ea, amândoi gata să sară Nu aveam nici acum un plan Nicio idee despre ce cuvinte aveau să-mi iasă pe gură M-am pregătit să mă surprind pe mine însumi Cine știe, poate scoteam arma lui Fexler de la brâu și făceam prăpăd Mă îndoiam că asta apăruse în calculele cuiva Poate doar în ale lui Fexler însuși Un bărbat subțirel, în veșminte negre strânse pe trup, s-a ridicat de pe perna lui așezată pe treapta de la picioarele tronului Ars de soare, poate că nu din naștere, nu prea tânăr, dar nu-i puteai ghici vârsta Asemenea celor foarte grași, și cei foarte slabi sunt înșelători în privința ridurilor și-și ascund vârsta — Ibn Fayed, calif al Libei, stăpân al celor Trei Regate, Dătător de apă, îi urează bun venit în umila sa casă regelui Jorg din Renar Totul fusese rostit în limba imperiului, fără nicio urmă de accent — Sunt onorat, am răspuns Hamada e o bijuterie Și într-adevăr, șezând aici, în căldura și lumina palatului califului, nu-mi puteam imagina ce ar fi putut face din castelele și orașele din nord Ce ar fi văzut Ibn Fayed în marile reședințe din țara mea de baștină, reci, înghesuite și murdare, locuri în care oamenii făceau vărsare de sânge pentru fâșii înguste și noroioase de pământ, totul numai fum și mizerie — Califul s-a întrebat ce vânt l-ar putea aduce pe regele din Renar neînsoțit, atât de departe de regatul lui? Vocea califului avea un glas perfect neutru, însă ochii lui îmi studiau dezaprobator zdrențele L-am privit pe Ibn Fayed, tolănit în tronul său, evident un războinic în ciuda mătăsurilor sale Mi-a întâlnit privirea, cu ochi duri și negri De aceeași vârstă cu contele Hansa, anii îl încărunțiseră, iar barba și-o tăiase atât de scurt, încât era doar o părere albă ce străbătea întunecimea pielii sale, ajungându-i până la pomeți — Am venit să-l ucid pentru jignirea pe care i-a adus-o bunicului meu Asta i-a atras atenția Preț de o clipă, ochii i s-au mărit Nu era nevoie de niciun traducător care să-i șoptească din spatele tronului – a înțeles ce am avut de spus Atunci când sinceritatea mea a câștigat un moment de surpriză din partea califului, Vocea aproape că s-a scufundat înapoi, în perne Vreme îndelungată a rămas cu gura căscată, holbându-se Nicio mișcare dinspre gărzi, totuși – ei n-auzeau decât bolboroseala unui nordic Ibn Fayed a mormăit ceva, iar slăbănogul și-a regăsit graiul — Îți păstrezi intenția, rege Jorg? — Nu Au urmat alte mormăieli — Nu mai ești convins că-ți poți atinge scopul? — Mă îndoiesc că voi scăpa după aceea Cred că deșertul m-ar învinge, am răspuns, smulgându-i califului un grohăit amuzat În plus, am dobândit o nouă perspectivă asupra situației și cred că există o a treia cale — Explică, a cerut Vocea califului, care știa prea bine cum gândește stăpânul său ca să-i ceară părerea de fiecare dată Porunca lui concisă m-a încredințat că trebuia într-adevăr tratat ca nimic altceva decât un canal ce rostea întocmai ceea ce Ibn Fayed ar fi spus dacă ar fi catadicsit să-și ridice vocea — Apropiindu-mă de sursa atacurilor împotriva casei bunicului meu, m-am îndepărtat de castelul Morrow Până și Coasta Calului a rămas mică de la o asemenea distanță M-am gândit la lordul Nossar în camera hărților de la Elm, retrasând în cerneală linii estompate și uitate pe vechi hărți, pretinzând să-i vadă pe fiul și fetița lui Martin în pământ — Îmi dau seama că acțiunile întreprinse la o asemenea distanță pot fi în continuare cele ale unui om de onoare, deși atunci când sunt privite dintre zidurile castelului bunicului meu ele cer dreptate și răzbunare Îmi dau seama că prințul Arrow a avut dreptate când mi-a spus să călătoresc, să întâlnesc oameni împotriva cărora aș putea lupta în război — Iar dacă asasinatul era prima variantă, care sunt cea de-a doua și cea de-a treia? a întrebat Vocea — A doua este războiul Bunicul meu să investească bogăția pământurilor noastre în corăbii, într-o forță marină de anvergură care să cutreiere coastele Libei N-am pomenit nimic despre o invazie Câtă vreme maurii puteau pune piciorul pe Coasta Calului, mi se părea că pământurile din Africa puteau înghiți pe nemestecate armatele, fără să aibă nevoie ca localnicii să facă altceva decât să aștepte soarele să își facă treaba — Cea de-a treia este alianța De data aceasta, Fayed a râs în hohote — Neamul meu a stăpânit aici vreme de patru mii de ani Vocea lui proprie era atât de rece, încât aproape că scârțâia A făcut semn slăbănogului, care a continuat fără nicio pauză: — Un lanț al civilizației ce se întinde neîntrerupt de-a lungul mileniilor Iar tu apari acum aici, zdrențăros și cu mâinile goale? Doar datorită cunoștințelor matemagicienilor te recunoaștem ca rege E adevărat că pe hărți apare mic ceva ce poate adăposti multe vieți, însă la noi, în camera hărților, Renar poate fi găsit doar după o căutare minuțioasă și poate fi acoperit cu degetul mare de la mână A făcut un gest care să sublinieze cuvintele, de parcă mi-ar fi strivit regatul ca pe un gândac — Asta în vreme ce Liba abia poate fi acoperită de palma unui om, a zis slăbănogul răsfirându-și degetele, după care a continuat, cu mâna încă ridicată, deschisă și întoarsă spre mine: Există o vorbă în deșert – „Nu căuta prietenia cu mâna goală” — Cât ar fi dispus să plătească contele Hansa ca să te aibă înapoi, băiete? a cârâit Fayed de pe tron Am făcut cea mai mică plecăciune posibilă — Mâna mea doar pare goală, Ibn Fayed Nu aveam habar cât ar fi putut plăti bunicul meu, însă bănuiam că Fayed ar fi cerut mai mult decât monede Chiar dacă aș fi supraviețuit negocierilor, să mă fi întors ducând cu mine o astfel de înfrângere ar fi rupt toate legăturile pe care le construisem în Morrow — Și ce este într-însa, atunci? a întrebat Vocea — Spune-mi, Excelență, ai avut cumva nevoie ca magicienii să-ți anunțe sosirea mea? La această întrebare, Vocea s-a înfrânat, mânia răspândindu-se în trăsăturile ascuțite ale feței Fayed a dat scurt din mână, iar răspunsul a sosit calm și fără supărare — Hamada este o fortăreață ce nu are nevoie de ziduri Dunele pot fi traversate doar de caravane Poți fi sigur că toți cei ce călătoresc pe drumurile sării sunt cunoscuți în palatul acesta înainte chiar de a zări orașul Cunoscuți după nume și trăsături, și ei, și încărcătura pe care o poartă, cunoscută până la ultima smochină din traistele lor — Așadar dacă știai că mă îndrept încoace, ar fi trebuit să-mi cunoști și tovarășul de călătorie, am spus — Marco Onstantos Evenaline din Casa Aurului, Comerț și Instrumente Financiare Derivate Sud Un bancher florentin — Așteaptă la porțile tale, califule De ce e acolo? Din nou semnul din mână, ca să înăbușe protestele Vocii Atunci când cineva nu se deranjează să aibă secrete față de tine, trebuie să știi c-ai dat de necaz — A venit să ceară despăgubiri pentru un contract Plata noastră pentru o veche datorie a scufundat Insula Corsarilor Cu toate că florentinii au avut agenți peste hotare și luaseră banii în grija lor, ei spun că, în temeiul condițiilor convenite, nicio plată nu este tranzacționată corect decât după ce a fost plătită în Port Vito — Interesant, am zis Și cu toate că vizita lui nu este binevenită sau încurajată, îi oferi protecția și privilegiile diplomatice convenite pentru clanuri sub legea imperiului — Da — Iar acele vechi înțelegeri îi pot permite una sau două smochine secrete în traistă… Poate ar trebui să-l aduci aici, iar eu aș putea să-ți arăt ce am în palmă… Vocea nu a avut niciun răspuns O tăcere lungă, tulburată doar de fluturarea penelor, în timp ce Ibn Fayed cugeta O încuviințare abia perceptibilă — Va fi chemat aici Întrevederea noastră s-a dovedit mai puțin personală decât fusese anunțată, niciun alt ordin nefiind emis Cu toate că, am presupus eu, se acționa în consecință — Aveți o pisică foarte interesantă, Excelență Conversația nu era una dintre abilitățile mele, însă nu puteam să stăm și să ne uităm doar unul la altul în următoarele zece minute, așteptându-l pe Marco — Un leopard, a răspuns Vocea Din interior O pauză lungă Nu mă pricep la conversații mărunte, ca să treacă timpul — Așadar distrugeți ce-au făcut Constructorii? Aș vrea să aflu motivele pentru care o faceți — Nu e niciun secret, spuse Vocea, cu stânjeneală totuși Proclamațiile califului au fost anunțate după rugăciuni pe tot cuprinsul Libei, de un an deja Această nouă înțelepciune i-a apărut într-un vis de la sfârșitul Lunii Sfinte În Ziua celor o mie de sori, a apărut un răsărit atât de strălucitor, încât mulți dintre strămoșii noștri care au murit în dimineața aceea n-au putut vedea drumul spre paradis Au căutat întunericul mașinilor lor ca să se ascundă de lumina aceea păgână Însă au rămas prinși colo, djinni care bântuiau relicvele trecutului lor Noi am intervenit doar din milă Le-am deschis închisorile și i-am eliberat ca să se ridice după răsplata lor Și-a recitat poezia plin de convingere Dacă într-adevăr credea ce spunea ori dacă era doar un actor grozav – nu aveam de unde să știu — Să sperăm că acele suflete prinse în capcană înțeleg mila pe care o pogorâți asupra lor, am spus A cui a fost ideea? Un plan făcut de cei din materna? — A mea, a susținut Ibn Fayed din tron, încleștându-și pumnii Un sunet îndepărtat și sec s-a auzit iar și iar M-am uitat în urmă, spre covorul din mătase, și am văzut ușile deschizându-se Marco Onstantos Evenaline a intrat, în hainele lui mai negre ca niciodată, însă cu pălăria în mână Se vede treaba că fusese smuls din rând și adus în urma noastră L-am privit cu toții cum înaintează încet de-a lungul sălii Ibn Fayed avea o sală a tronului dată naibii Mi-a trecut prin minte că o mare parte din Bântuitul ar fi putut încăpea în sala asta, iar orășelele Gutting și Micul Gutting ar fi intrat cu siguranță acolo în întregime În cele din urmă, Marco a ajuns lângă mine, arătând încântat pentru prima dată de când ne întâlniserăm Lipsa cufărului îl schimbase, părea mai înalt, mai mândru — Ibn Fayed, calif al Libei, stăpân al celor Trei Regate, Dătător de Apă, îi spune bun venit în umila sa casă lui Marco Onstantos Evenaline din Casa Aurului, Comerț și Instrumente Financiare Derivate Sud — Are și de ce, a răspuns Marco Cu toate că politețurile nu-l vor apăra de consecințele acțiunilor sale — Îndrăznești? Deși Vocea vorbise într-o limbă străină, volumul ei și tonul au scos zece săbii încovoiate din tecile gărzilor imperiale — Ce vorbe urâte pentru o datorie neplătită, Marco! am zis străduindu-mă să ignor oțelul sclipitor, de la o jumătate de metru în stânga mea, pentru că gărzile mă incluseseră și pe mine în insulta lui După cum arată lucrurile, aș putea spune că se pricepe la asta califul N-am arătat cu mâna spre opulența ambianței, de teamă că cineva ar fi putut să mi-o reteze — Te scalzi în ignoranță, Jorg din Renar, precum un porc în noroi Îmi va face plăcere să văd cum vei arde — Marco! Credeam că suntem prieteni Am încercat să nu zâmbesc, însă niciodată n-am știut să joc teatru El și-a întors privirea de la mine spre tron: — Ibn Fayed, ești condamnat la moarte Toată Hamada e pierdută Două săgeți lungi din oțel și-au făcut apariția în pieptul lui Marco, trase din unghiuri diferite Mi-a luat o clipă să-mi dau seama că erau proiectile, trase dintr-un soi de arbalete mari, care trebuie că fuseseră ascunse în galeriile de deasupra noastră Marco s-a împleticit o jumătate de pas și a ridicat mâinile în aer: — Mori Încheieturile au trosnit când și-a încleștat pumnii Mi-a adus aminte de scorpionul de pe Coline atunci când l-am desfăcut Preț de o clipă, ne-a hipnotizat pe toți, șezând acolo cu săgețile înfipte în el și pălăria rotindu-se în jurul borului la picioarele lui A lovit cu pumnul în palmă Și nimic Poate că totuși, preț de o clipă, a părut că e mai multă lumină, de parcă soarele s-ar fi ițit de după nori Marco a lovit a doua oară cu pumnul în palmă — Nu! Ne-a măturat pe toți cu o privire sălbatică, după care s-a uitat la cozile de săgeți din piept și s-a prăbușit — Asta este ce ai în mânecă? a întrebat Vocea Un nebun? — Privește afară pe fereastră, Ibn Fayed, am spus și-am arătat spre apus O bătaie scurtă din palme a trimis una dintre gărzi, în pas alergător, să deschidă obloanele Omul a tras de o sfoară ascunsă, iar obloanele s-au depărtat, lumina zilei orbindu-ne Vreme îndelungată am rămas locului clipind în lumina deșertului, încercând să zărim ceva în strălucirea lumii de afară Atunci s-a ivit, clocotind pe deasupra dunelor, o coloană fioroasă de arămiu și negru, foc împletit cu noapte, deschizându-se spre infern, crescând deasupra nisipului și, pe deasupra, la o înălțime incredibilă, un halou alb de nori împrăștiind și depășind flăcările Jumătatea arsă a feței mele a pulsat de căldură, o fierbințeală la limita durerii, a cărei lumină îmi umplea ochii și-mi arăta ceva cu totul nou în norul de flăcări, conferindu-i o frumusețe eterică și înfățișarea unei porți sau a unei deschizături în lume, deschisă spre ceva ce putea să fie ori raiul, ori iadul — În două zile de mers în spinarea cămilei, vei putea ajunge sub acea explozie, chiar în mijloc, am spus — Nu înțeleg, s-a ridicat Ibn Fayed de pe tron — Aduceți cufărul lui Marco aici, am spus Califul a înclinat din cap Vocea lui a rostit porunca Nu mai aveam nevoie de conversație câtă vreme așteptam Explozia capta toată atenția Niciunul dintre noi n-a scos o vorbă Până și servitorii au lăsat jos penele, ca să poată privi După cinci minute, am văzut dunele ridicându-se, nisipul sărind în aer, una după alta, bang, bang, bag, mai iute decât o săgeată în zbor Zgomotul ne-a izbit, ca un perete, îndeajuns de tare să smulgă toate obloanele din țâțâni și să aștearnă un strat de nisip, cât degetul de gros, pe podeaua de marmură Vuietul care a urmat a durat un secol, profund și plin de groază Qalasadi și Yusuf au intrat prin ușile cele mari, cu șase gărzi în urma lor cărând cufărul lui Marco Dacă ar fi bătut la ușă, nu i-am fi auzit Au așezat cufărul lângă leșul lui Marco — L-ați verificat? a arătat Vocea înspre cufăr — Da, a încuviințat Qalasadi În orice caz, nimic din magia Constructorilor nu poate trece dincolo de porți și de pecețile puse asupra palatului — Asta nu e… Mi-am mușcat limba și mi-am pipăit pieptul Dispăruse! Inelul vizionar nu mai era acolo Cum mama dracului… — Am tăiat chinga chiar înainte de a ieși din matema, a spus Yusuf Kalal a rămas ca să-l culeagă de pe jos — Ai mână ușoară, frate Yusuf N-aș fi crezut că ești hoț Mă speria gândul că-mi ținuse cuțitul la gât, însă probabil că mă prinseseră în laț încă din clipa în care am pus piciorul în portul Kutta — Flirtul e o chestiune de sincronizare, Jorg, iar sincronizarea poate fi calculată Nu părea rușinat Mi-am adus aminte de sunetul clopotului când am plecat din turn, reținându-mi atenția, întunecându-mi alte simțuri, acoperind sunetul inelului vizionar lovind podeaua — Oricum, a continuat Yusuf, ar fi fost depistat și ți s-ar fi luat la porțile palatului, aruncând o lumină proastă asupra ta Un prieten n-ar lăsa să i se întâmple așa ceva unui alt prieten Am ridicat din umeri Nu prea mai aveam ce să fac În orice caz, nu îmi depistaseră arma Poate că atunci când vorbeau despre creațiile Constructorilor se refereau la cele cu mai multă magie și mai puțină mecanică Cele în care fulgerul circula capturat prin vene metalice — Deschide-l, a spus Ibn Fayed și s-a întors la tronul lui, întorcându-și privirea de la fereastră la cufăr, de la cufăr la fereastră Qalasadi a îngenuncheat, a desfăcut încuietorile, a făcut o vrajă asupra lacătului – un lacăt despre care știam că este foarte complicat – și a dat capacul pe spate — Nisip? Califul s-a aplecat în față Deșertul m-a învățat o mulțime de lucruri Două dintre acestea aveau legătură cu Marco Deșertul este un loc liniștit Nu tăcut Mereu se vor auzi vântul, șuieratul nisipului, tropăitul pașilor și văicăreala cămilelor Însă este un loc în care omul poate fi auzit și în care omul poate, la rândul lui, să asculte Când l-am ascultat pe Marco, am băgat de seamă că huruia, trosnea și ticăia Toate acele sunete erau la limita auzului, însă odată observate, puteau fi descoperite în orice clipă de liniște, mai ales dacă mă concentram – atunci auzeam și mai limpede huruitul, asemănător rotițelor din ceasul meu Descoperind această ciudățenie, m-am pomenit că-l urmăresc pe Marco Onstantos Evenaline, acel bărbat alb în costum negru, neatins de soare, transpirat, însă niciodată asudat, un om curios de nepotrivit față de ceea ce ar fi trebuit să fie, fără să pun la socoteală severitatea contabilă, o afacere a strângerilor calde de mână și a legăturilor umane Am aflat cel de-al doilea lucru noaptea, privind infinitatea stelelor Am observat că sclipeau Era de așteptat, firește Stelele licăresc Dar mi s-a părut mie, în miez de noapte, cu nisipul care se liniștea în jurul nostru și aerul rece care mă adâncea în pături, că stelele deasupra cămilei lui Marco licăreau prea mult Și mi-am amintit vibrația arșiței pe care o văzusem în Colinele Iberico, cu ochiul înconjurat de arsura pe care Gog mi-o lăsase ca un fel de mulțumire Vibrația pe care am văzut-o cu a doua vedere Vibrația care anunța focuri secrete O săptămână mai târziu, în toiul nopții, la două zile de Hamada, m-am ridicat din pături Ha’tarii erau obișnuiți cu oamenii care părăseau caravana ca să ude nisipul În Mărginimi, aveam un șanț săpat tocmai ca să nu ne lase să rătăcim printre fisuri și ororile care sălășluiau în ele, însă în deșert puteam găsi un loc liniștit între dune Nu prea se obișnuia ca cineva să-și mâne cămilele în nisip Eu nici măcar nu o mânam pe a mea, o mânam pe cea a lui Marco Poate că m-au crezut un fel de băiat de oraș, lipsit prea multă vreme de compania femeilor, tentat dincolo de orice rațiune de dosul smucit al cămilei din față Au crezut, poate, că voiam să fur de la bancher În orice caz, niciunuia dintre ei nu-i plăcea de bancher, dar le-a plăcut aurul meu N-am mers prea departe În panta dintre două dune palide ca luna, am săltat cufărul din spinarea cămilei și am început să meșteresc la lacătul cel complicat, ajutându-mă de acele pe care le păstram din anii petrecuți cu frații Când vine vorba de lacăte, nu e nevoie de nimic mai sofisticat decât un topor, însă întotdeauna m-au fascinat cei din gașca noastră care-și croiseră drumul spre dezonoare prin metode mai puțin violente decât ale mele și am învățat câteva tehnici de la ei Am lucrat cu vălul pe cap și nisipul care se așeza ca o ceață pe fanta pentru ochi, doar pe pipăite După un timp, am deschis cufărul Am săpat un mormânt în nisip – mai mult o adâncitură, de fapt, pentru că nu poți scobi o groapă prea adâncă în nisip, la fel cum nu poți săpa în apă Am avut nevoie de întreaga putere ca să golesc cufărul în adâncitură Puterile inelului vizionar mi-au spus clar că doar o parte din mașinăria aflată în fața mea era necesară pentru a prelucra imaginea lui Michael M-am văzut nevoit să mă minunez de greutatea celor rămase și de mănunchiurile de foc ascuns care se ridicau din ele M-am gândit că tot conținutul putea fi scos destul de ușor din container Nicio mână din vechime nu întinsese pielea de rechin peste ramă, nici nu modelase lemnul pe dinăuntru Marco ar fi putut să schimbe fără efort carcasa, ca să-și ascundă încărcătura, la nevoie Am ridicat capacul din lateral și am răsturnat cufărul înainte, în așa fel încât să cadă cu deschizătura în groapă… în adâncitură, cel puțin După câteva șmecherii, după ce-am înfipt vârful cuțitului în două locuri și după mai multe zgâlțâituri și grohăieli, care i-au speriat cămila lui Marco, am golit în scurt timp cufărul de conținutul său Am folosit o farfurie furată ca să adun nisipul deasupra blocului dreptunghiular de oțel argintiu și plastik Mașina a zumzăit o dată în timp ce o mutam, după care a rămas tăcută După ce nisipul a fost așezat și netezit deasupra dispozitivului, mi-am îndreptat atenția spre umplerea cufărului O jumătate de oră mai târziu, transpirat și cu gura uscată, aproape că mi-am dat duhul trăgând chestia aceea înapoi în spinarea cămilei — De unde ai știut că fantomele Constructorului nu vor arunca în aer, pur și simplu, dispozitivul, în timp ce-l îngropai? a întrebat Qalasadi — De unde ar fi putut ști ce se întâmplă? Iar astfel de lucruri sunt foarte valoroase și nu pot fi refăcute Nu l-ar fi distrus decât dacă ar fi pierdut orice speranță de a-l recupera din nou, am răspuns — De ce să-i fi permis bancherului să-l detoneze dacă nu era suficient de aproape de palat încât să-l ucidă pe Ibn Fayed? a întrebat apoi Yusuf — Nu știu sigur că ar fi făcut-o, am zis Pare-se totuși că fantomele Constructorilor văd mai puțin decât ne închipuim noi, în special în deșert și acolo unde creațiile lor au devenit ținta distrugerilor Se prea poate să-și fi pus speranța că Marco le va proteja interesele Chiar dacă știau unde se găsește dispozitivul, nu puteau spune cu certitudine dacă se afla în raza de distrugere a califului Sau, cine știe, poate că se așteptau să fie totul mult mai devastator — Mai devastator? a tras Vocea aer adânc în piept Am ridicat din umeri: — În orice caz, Marco n-a avut nevoie să aducă în camera tronului cufărul ca să-și facă treaba, nici măcar în palat Ar fi putut distruge Hamada de la peste un kilometru depărtare, dintre dune Poate că toată bravada lui aici, în fața tronului, a fost la comanda Constructorilor Sau poate că asta a crezut el că este o ieșire potrivită din lumea asta, n-am de unde ști — Constructorii și-au lansat sorii dintr-o parte a lumii în cealaltă, pe limbi de foc, iar acolo unde au ars, țări întregi au fost prefăcute în scrum, a spus Qalasadi De ce să fi adus un bancher singuratic arma aici în spinarea unei cămile? — După o mie de ani, nu prea mai funcționează multe, am zis eu închizând cufărul și așezându-mă pe capac Rachetele și cele mai grozave dintre armele lor sunt uzate și nefolositoare Numai declanșatoarele au rămas intacte… scânteile care aprind sorii, dacă vreți așa Acestea trebuie mutate de către agenți în orașul ce va fi distrus — Iar asta este răzbunarea lor pentru… Ibn Fayed s-a oprit Părea dintr-odată bătrân, cu mâinile tremurânde: — Am fost prea mândru De dragul poporului meu, voi… — Probabil că v-ați așezat primul la rând, califule, însă cred că e mai mult de atât Michael, așa își spune el Nu cred că e întâmplător că poartă numele arhanghelului, comandantul armatei lui Dumnezeu Constructorii cred că au probleme mult mai mari decât un conducător din deșert care le sparge toate mașinăriile pe care le poate găsi deasupra dunelor Unii dintre ei plănuiesc să ne ucidă pe toți Hamada trebuia să fie doar o demonstrație Un model ce trebuia repetat — Norocul nostru deci c-ai coborât pe țărmul nostru acum, rege Jorg, a zis Qalasadi plecându-și capul — Ce e norocul, magicianule? Am încercat să-i văd ochii, însă își ținea fața în jos — Știai că fantomele Constructorilor pregăteau un soi de atac Ai crezut că are legătură cu mine… și m-ai lăsat să intru în palatul califului, cu toate că eram inofensiv Și poate că mai era o mână ce-mi arăta drumul, ocupându-se de sincronizarea de care sunteți cu toții atât de mândri… Mă întrebam dacă Fexler nu mă jucase oare pe degete, nu mă împinsese încoace și încolo pe tabla de șah, cu cele mai subtile ghionturi și străluciri ocazionale de lumină roșie printr-un inel de oțel Fusese el cel care îl întârziase pe Marco sau care îi iuțise pasul, în așa fel încât să ne găsim unul pe altul în portul Albus? Eram eu cumva agentul lui Fexler într-un fel de competiție cu Michael… cu toată facțiunea lui? — Explică-mi, a cerut Ibn Fayed, de ce asasinul acesta e dispus să riște atât de mult doar ca să-mi arate ce are de gând înainte ca toți să murim? Dacă arcașii mei n-ar fi reușit amândoi să-i rateze inima, atunci ar fi murit fără să aprindă… Și întors privirea către ferestre: — … asta — Nu cred că exista pericolul ca el să nu reușească, am spus — Dar a murit la doar câteva clipe după ce și-a dus la îndeplinire misiunea, a spus Ibn Fayed, cu privirea pătrunzătoare pe sub sprâncene stufoase și cenușii — Oh, Marco nu e mort, l-am contrazis Ești, Marco? Capul omului timpurilor noi s-a smucit în sus, cu o viteză îngrozitoare, ca o bucată de metal îndoit care se îndreaptă dintr-odată, iar privirea îi era criminală — Nu sunt deloc sigur că a fost vreodată viu, m-am dat eu câțiva pași înapoi, fără să-mi scot sabia, ca să nu mă trezesc că mult prea zeloșii arcași ar fi vrut să înfigă săgeți și-n pieptul meu Marco s-a ridicat în picioare c-un șir de mișcări sacadate Și-a smuls săgețile din corp și le-a aruncat pe podea, mânjite de sânge, însă fără să picure Gărzile imperiale și-au scos din nou săbiile — Voiai să afli cum ai fost păcălit, nu-i așa, Marco? Înainte să găsești momentul oportun ca să isprăvești măcar o parte din treabă Nu m-a luat în seamă și a sărit la calif, fără să-i pese de gărzile care-i blocau drumul Săbii strălucitoare au sclipit în mișcare, picioare s-au amestecat pe podeaua acoperită de nisip, sângele a țâșnit, bucăți de carne au zburat prin aer, iar Marco s-a năpustit până la un metru de Ibn Fayed înainte ca oamenii să-l arunce la pământ S-a luptat cu aceeași viteză înfricoșătoare pe care a dovedit-o când și-a ridicat capul, degetele lui sfâșiind piele și carne, aruncând bărbați în toată firea în toate părțile, de parcă ar fi fost niște prunci Săbiile care au căzut asupra lui i-au sfâșiat în bucăți veșmintele negre, însă pe sub carnea lui măcelărită a strălucit metalul, aramă și oțel argintiu Pocnetele și huruielile îi însoțeau mișcările, putând fi auzite dincolo de țipete, lovituri de oțel și leopardul care scuipa și urla Zgomotul de dinți prin clicheți, în timp ce degetele lui se încleștau pe beregate cu forța inexorabilă a unei menghine Au murit bărbați Mario s-a ridicat din nou în picioare Ibn Fayed și Vocea lui s-au adăpostit în spatele tronului, în vreme Marco urca cea de-a treia treaptă, cu sângele șiroind în stropi roșii pe piatră Gărzile rănite i se agățau de amândouă picioarele, celelalte îl loveau de parcă ar fi fost un copac Pisica se zbătuse în lanțul ei, gata să atace Acum se dăduse înapoi, cu urechile lipite de craniu Bestie rațională Pe ușile cele mari se năpusteau acum mai multe gărzi, și mai multe în urma lor, însă s-a dovedit a fi, la fel ca toate lucrurile, doar chestiune de sincronizare Marco avea destulă pentru scopul său, ei aveau prea puțină L-ar fi ucis pe calif înainte să fie oprit Am urcat trei trepte, pășind cu grijă prin sânge, și am scos arma de sub haine Cu țeava ațintită spre dosul craniului său palid, am tras două gloanțe prin învelitoarea de metal spre mecanismul care-i îi folosea drept creier S-a prăbușit schimonosindu-se printre morți și răniți, tocmai când ecoul ultimului glonț se risipea Am ridicat apoi arma — Tehnologie veche, am zis, apoi am ațintit-o spre Marco: Tehnologie nouă Poate că ar trebui să refaci sigiile alea, Qalasadi Am răsucit arma pe deget și am prins-o apoi în palmă, arătându-i-o lui Ibn Fayed — Iar asta, califule, este ceea ce aveam eu în mânecă 36 CU CINCI ANI ÎN URMĂ Ibn Fayed pusese să așeze un tron din argint pe o treaptă mai jos de vârful podiumului său, iar când m-am întors la Curte, împrospătat și curățat, îmbrăcat în mătăsuri, cu un lanț enorm din aur, m-a așezat acolo — Sunt vremuri triste acestea în care fantomele strămoșilor noștri vin să ne ia viețile, mi-a vorbit el direct acum, alegându-și cu greu cuvintele, de parcă le-ar fi pescuit din colbul amintirilor — Fantomele acestea nu s-au înțeles între ele Războiul fierbe în ele, adânc în mașinăriile lor Însă prea puțini dintre Constructori, dacă și aceștia există, au gânduri bune în ceea ce ne privește Până și salvatorii noștri ne-ar vrea înrobiți, i-am spus — Așadar, mi te alături? m-a întrebat Ibn Fayed pe un ton mai degrabă curios decât nerăbdător Să săpăm și să distrugem tot ceea ce putem găsi din ei? Să începem o nouă eră, eliberați de fantomele trecutului? — Un înțelept mi-a spus odată că istoria nu ne va împiedica să ne repetăm greșelile, dar cel puțin ne va umple de rușine dacă o facem, am zis amintindu-mi de zâmbetul lui Lundist atunci când mi-a spus-o, încărcat deopotrivă de tristețe și de amuzament Ai de gând să-ți susții cazul la Adunare, Ibn Fayed? — Ar fi o prostie să iau parte la ea Ce loc mai bun pentru fantome să ne distrugă? Putem avea încredere că Garda Gilden îi va ține pe toți ceilalți agenți, precum bancherul, departe de Porțile Gilden? Mi-am împreunat degetele în formă de turlă în dreptul gurii, ca să ascund râsul care mi se întindea pe buze — Califule, pun rămășag pe viața mea că ultimul împărat, toți strămoșii dinaintea lui și toate Adunările de la darea în administrare încoace au șezut peste un dispozitiv mult mai puternic decât cel pe care Marco îl aducea în Hamada Fantomele Constructorilor vor să știe că pot pune capăt imperiului oricând își doresc ele Faptul că nu au făcut-o încă nu ne spune decât că facțiunea lui Michael nu a dobândit deocamdată controlul printre frații lor și nici nu are acces la ceea ce controlează armele acelea Dacă fantomele se vor alia vreodată într-o măsură suficientă astfel încât să distrugă orașul Vyene, atunci nicăieri nu vom mai fi în siguranță Marco a dat greș aici doar pentru c-a avut ghinion și pentru că au intervenit alte fantome Eram convins că Fexler mă îndemnase spre omul timpurilor noi sau soldatul mecanic sau ce naiba fusese Marco în realitate — Când te vei duce la Adunare, Jorg, pentru cine vei vota? a întrebat Ibn Fayed, având amabilitatea de a lua în considerare ipoteza că un vot singuratic ar avea vreo importanță — Pentru mine, bineînțeles, am rânjit eu, încrețind pielea întărită a cicatricii Dar tu, califule? — Orrin de Arrow este un om bun, a răspuns Poate că a venit vremea pentru un astfel de om — Nu crezi că un împărat te va îngrădi cumva? N-ai prefera să ai mână liberă când conduci deșertul? Ibn Fayed a scuturat din cap, scoțând un râs hârâit — Trăiesc tocmai la marginea Imperiului Sfânt Spre sud, la fel de departe ca și Vyene, se găsește un alt împărat, un împărat cerani, iar domeniile lui ajung până la granițele mele, la fel de întinse precum era imperiul nostru fărâmițat în epoca lui de glorie Cât de curând, poate nu în timpul vieții mele, însă cu siguranță înainte ca nepotul meu să urce pe tron, ceranii și triburile lor aliate vor ieși din deșert și vor înghiți Liba cu totul Asta doar dacă nu va fi încoronat la Vyene cineva care să reclădească puterea noastră Am petrecut o lună în orașul din deșert Am aflat tot ceea ce am putut afla despre obiceiurile lor Vreme de câteva săptămâni, am studiat în clădirea maternei, chiar am lipit și eu câteva bucăți din ușa lor Qalasadi mi-a înapoiat inelul vizionar, cu condiția să nu mai ajungă niciodată în palat și să părăsească Liba împreună cu mine Într-o seară, ședeam în turnul maternei, încuiat de unul singur într-o cameră fără ferestre, pe podea, îndărătul ușii pe care era semnul „epsilon” Doar o lampă cu petrol, din lut, lumina cartea din fața mea, înțesată cu ecuații Aveam eu minte pentru matematică, însă nu și aplecare pentru așa ceva Am văzut cum o formulă îi smulgea lacrimi lui Kalal prin eleganța și simpla frumusețe a simetriei sale Am înțeles formula sau cel puțin așa am crezut, însă nu m-a emoționat Indiferent ce fel de poezie zace în acele formule, pe mine mă lasă rece Pe masă, lângă carte, inelul vizionar, o grămăjoară strălucitoare și inertă de la explozie sau de la intervenția lui Qalasadi, cu toate că m-a asigurat că nu au făcut nimic Am deschis și am închis cu putere cartea, ca să fac flacăra să tresară și să se înfioare, iar inelul să danseze ca o monedă care se rotește tot mai încet Spre deosebire de monedă, inelul a continuat să se răsucească L-am urmărit, hipnotizat — Jorg? Am auzit chemarea și imaginea lui Fexler a apărut deasupra inelului, pictată în tonuri albe ca întotdeauna, nu neapărat opace Dacă Constructorii au vrut să recreeze fantomele din poveștile istorisite copiilor înseamnă că au făcut treabă bună — Cine întreabă? S-a concentrat asupra mea în timp ce vorbeam, imaginea lui devenind tot mai pronunțată — Mă poți vedea? — Te pot vedea — Atunci mă recunoști cine sunt Fexler Brews Mi-am pus mâna cu palma desfăcută peste carte — Se spune aici că prezicerea diferă de adevăr Cu cât prezicerea merge mai departe, cu atât mai mare va fi discrepanța Se învăluie totul, desigur, în statistici și limite Însă mesajul este cât se poate de limpede Ești o prezicere Mă îndoiesc că mai semeni întrucâtva cu bărbatul pe care l-am văzut murind — Fals, a răspuns Felxer Am datele originale Nu trebuie să mă bazez pe amintiri vagi Fexler Brews trăiește în mine mai adevărat și mai liber ca niciodată Am scuturat din cap și l-am privit Umbrele dansau peste tot în afară de el Pe mine, pe pereți, pe tavan, numai Fexler rămânea nemișcat, luminat de propria lui lumină — Nu ai cum să evoluezi dacă ești definit în permanență de o serie de momente încremenite în timp, la care continui să te întorci Și dacă nu poți evolua, nu ești viu Așadar fie ești Fexler și asemenea lui ești mort, fie ești în viață, însă ești altcineva Altceva — Ești sigur că vorbim despre mine? a întrebat Fexler ridicând o sprânceană, într-un mod foarte uman — Ah… Mi-a închis gura ca niște fălci din metal Cele mai rele capcane sunt cele pe care ni le întindem singuri După toți acești ani, o nimica toată – o rețea de numere – a fost suficientă ca să mă descopăr pe mine însumi Puteam să număr pe degetele de la o mână dramele scurte și pasionale care mă legau de trecut Trăsura și spinii Ciocanul și Justice în flăcări Episcopul Cuțitul tatei, ieșind din pieptul meu Iar la șold, într-o cutie de aramă, încă una, cel mult — Îmi plăceai mai mult înainte, Fexler De ce te afli aici? — Am venit să aflu ce planuri ai, mi-a răspuns el — Nu mă urmărești destul ca să le știi deja? — Am fost… ocupat, în altă parte — Vyene mă așteaptă, i-am spus Am de gând să iau o corabie până la Mazeno și să călătoresc pe uscat până la Porțile Gilden Probabil că drumul înapoi va fi mai scurt decât cel care m-a adus până aici Și, în afară de asta, îmi amintesc ceva dintr-un vis febril, îmi amintesc că mi-ai cerut să merg acolo, ceva despre un tron și inelul vizionar, doar că tu îi spuneai altfel Inelul conducător? E adevărată amintirea asta? — E adevărată, dar n-am să vorbesc despre asta acum Probabil că ascultă și alții Du-te la Vyene, va fi o bună educație M-am așezat înapoi și mi-am plimbat privirea peste cărțile așezate pe rafturi, de la podea până în tavan, toată acea cunoaștere — Matemagicienii aceștia luptă să ne recivilizeze, nu-i așa, Fexler? Începutul unui nou tip de cunoaștere, așa încât să putem repara ceea ce au construit Constructorii — Unul dintre multele începuturi, a încuviințat el — Am cercetat resturile rămase din vremea ta Aproape că nu a fost scris nimic atunci… — A fost scris în mașini, în memorie Atât doar că nu ai mijloacele de a citi Fexler s-a uitat și el de jur împrejur la cărți, de parcă ar fi avut nevoie de ochi ca să le vadă Una dintre marile dezamăgiri, fără îndoială — Am studiat resturile acelea și nicăieri nu se vorbește despre rai și iad ori despre o viață după moarte, despre biserică, moschee sau alt loc de rugăciune Fexler s-a uitat în jos spre mine, plutind la o jumătate de metru deasupra mesei, cu mâna aproape atingând tavanul — Puțini dintre noi eram interesați de religie Aveam răspunsuri care nu mai necesitau credința — Dar eu am vorbit cu un înger, am ripostat încruntându-mă Sau cel puțin așa cred, că am făcut-o Și sunt al naibii de sigur că am ajuns pe tărâmurile moarte alergând după bucăți din sufletele oamenilor Cum poți… — Pentru un băiat deștept, poți fi tare prost, Jorg Câteodată în vocea lui răzbătea ecoul acelui înger, atemporal, tolerant — Poftim? Vorbise prea tare Mânia mea e întotdeauna la doar un pas distanță Mă face de râs mai des decât aș putea spune — Cea mai mare realizare a noastră a fost schimbăm rolul observatorului Am așezat puterea în mâinile oamenilor, direct în mâinile lor Prea multă putere, după cum s-a văzut apoi Dacă forța brută a voinței unui om, voința omului potrivit, poate scoate foc din nimic, despărți apele, preface pietrele în pulbere, stăpâni vânturile, cum rămâne cu dorința neconcentrată și așteptările milioanelor? — Tu… — Viața ta de apoi este ceea ce te aștepți să fie, m-a întrerupt el, ceea ce mii, milioane din jurul tău se așteaptă, ceea ce legendele construiesc, povestesc și repovestesc, rafinând, evoluând În locul acesta, printre nisipuri, ei își închipuie un alt fel de paradis și căi diferite către el, unele întunecate, altele luminoase Totul e minciună, construită peste realitatea în care cei de felul meu au trăit În calculele noastre nu era prevăzut ceea ce îl aștepta pe om după moarte, în vremurile acelea Preoții noștri, atunci când găseau pe cineva care să-i asculte, descriau ceva mult mai subtil, mai profund și mai frumos decât harababura superstițiilor medievale pe care ai voștri și-au bazat versiunea — Noi am făcut asta? m-am mirat eu, pentru că nu-mi părea cu putință Noi am construit raiul și iadul? — Oh, da Dacă preoții voștri vor descoperi vreodată ce putere au în vârfurile degetelor, cu toată turma în urma lor… Să ne rugăm să n-o facă, altminteri toate descrierile despre foc și pucioasă, despre judecata de apoi și diavoli cu furci în mâini vor deveni adevăr evanghelic ridicându-se din toate părțile De ce crezi că ne-am străduit atât de mult ca să întărim ura bisericii față de „magie” și practicile ei? Partea cea mai proastă era că îl credeam Părea că spune adevărul Fără șovăială, am luat cartea de socoteli și am pus-o cu putere peste inelul vizionar Imaginea lui Fexler a dispărut ca un punct de lumină atunci când îți așezi mâna peste orificiul care o slobozește afară Nu pot suporta mai multe adevăruri deodată Qalasadi și Yusuf au venit până la marginea orașului Hamada, ca să mă conducă spre deșert Mi-am luat rămas bun de la Ibn Fayed și de la răcoarea camerei tronului, acceptând darurile în aur, diamante, chihlimbar, cuișoare și condimente pentru drum — Întotdeauna există durere, mi-a spus califul, închizându-mi palma în jurul condimentelor Omal aștepta lângă cămile, zece în total, trei înalte, toate albe – un dar pentru mine din partea califului – bune de prăsilă și dintr-un soi bun, din toate punctele de vedere Pentru mine, erau la fel de țâfnoase, dizgrațioase și puturoase ca toate celelalte Pe lângă Omal, am mai primit trei conducători de caravană și o gardă formată din trei ha’tari — Să călătorești în siguranță, rege Jorg, a spus Qalasadi făcând o plecăciune, cu o mână îndoită pe stomac — Nu mi s-a întâmplat până acum, dar să sperăm că de data asta așa va fi, am zâmbit eu, cu o înclinare ușoară din cap — Data viitoare vei veni în casa mea, îmi vei cunoaște soția și vei vedea ce sunt nevoit să îndur, a spus Yusuf zâmbitor și cu ochi strălucitori — Data viitoare o voi face M-am întors ca să o iau la drum, dar m-am oprit: — Și prințul Arrow? Nu v-au spus previziunile să terminați cu mine pentru ca el să aibă drumul liber? Pentru o clipă, m-am întrebat dacă cei nouă bărbați care mă însoțeau nu aveau ordine să-mi îngroape leșul într-o dună Zâmbetul lui Yusuf a încremenit puțin și a aruncat o privire încurcată spre Qalasadi Bărbatul mai în vârstă și-a împletit degetele, ducându-și ambele mâini la bărbie — Previziunile noastre arată că există o probabilitate nesemnificativă ca tu, rege Jorg, să-i stai în cale prințului Arrow Așadar, am scăpat de trebuința de a rezolva problema unuia în detrimentul celor mulți și a celor mulți în detrimentul unuia — Dacă trece prin Renar, nu-i sta în cale, Jorg, a zis Yusuf și am simțit o nuanță de rugăminte în vocea lui N-ar fi înțelept — Bine Revelația mă lăsase aproape fără suflu, cu toate că mă scosese dintr-un conflict cu matemagicienii — Prea bine, atunci Și am urcat pe cămila mea 37 Povestea Chellei Keres lăsase o senzație de șubrezime în urma ei Trăsura trosnea precum încheieturile unui bătrân și fiecare loc pe care strigoaica îl atinsese rămăsese aspru, decolorat și atât de uscat, încât absorbea toată umezeala din piele — Își va găsi singură drumul spre Regele Mort, a spus Chella întorcându-și privirea de la drum, cu Kai aproape lângă umărul ei Keres avea să urmeze fisurile și faliile, locuri în care vălurile atârnă zdrențuite între lume și împărăția aridă a morții Avea să călătorească în sicrie, să stea în umbra celor bolnavi, să plutească cu sporii ciumei, iar în timp va ajunge la Curtea Regelui Mort învăluită din nou în spirite neliniștite, capturate de-a lungul călătoriei — Ar trebui s-o luăm din loc, emisare Căpitanul Axtis din Garda Gilden condusese trupele la mai bine de un kilometru și jumătate în josul drumului, cât timp necromanții avuseseră grijă de Keres Deși gărzile nu au aflat nimic despre moroaică, prezența acesteia i-a neliniștit, prăbușindu-le moralul Axtis părea nerăbdător să meargă mai departe, să lase Gotteringul morților — Haideți Chella s-a lăsat din nou pe spate în trăsură — Mergi cât de repede vrei, vizitiu S-au pus în mișcare chiar înainte să apuce Kai să închidă ușa în urma lui S-a prins de marginea băncii ca să nu cadă în poala Chellei și a rămas nemișcat o clipă, doar treizeci de centimetri despărțindu-le trupurile ce se legănau Pulsul ei bătea cu putere în venele de la încheieturi Mâini iuți Preț de o clipă, Chella a savurat gândul unei astfel de încurcături Kai și-a recăpătat echilibrul și locul tocmai în clipa în care ea îl împingea la o parte – o decizie comună Și-a încleștat mâinile, înfigându-și unghiile în palme, lăsându-și capul pe spătar Ce aș putea să vreau de la o frumusețe blondă ca el, în orice caz? Carne neasezonată — Vom ajunge la Honth în curând? a întrebat Kai — Da O știa și el Celor vii le făcea plăcere să sporovăiască – aveau să petreacă destul timp în liniște odată ajunși în mormânt Aceeași nevoie i-a răsucit și ei buzele, voind să mai spună ceva Le-a ținut strâns lipite — Apoi, pe lângă Danoob, a continuat Kai L-ai văzut vreodată, Chella? — Nu — Se spune că, dacă ești îndrăgostit, apele-i sunt albastre Înainte de Jorg, ea nu mai călătorise niciodată, nu rătăcise vreodată afară din Gelleth, cu excepția acelui drum scurt de la Jonholt până la munte Abia dacă făcuse câțiva kilometri în trei vieți de om, dar oh, câte văzuse ea în timpul acelei călătorii! Cuprinsul a trei vieți petrecute săpând în moarte, dezlegând mistere, pășind dincolo de viață, în toată mizeria, dezordinea și sfada ei Iar acum ședea hurducată, în drum spre inima imperiului, bolnavă de viață, cu stomacul ridicându-se la fiecare hop și la gândul a ceea ce o aștepta acolo Până când Regele Mort nu a numit-o reprezentant al său și i-a îndesat cinci voturi în mâini, nu se îndoise de talentul ei Acum știa că a fost o nebunie În orașul Wendmere, căpitanul Axtis a oprit coloana ca să ia prânzul Gărzile au trimis la păscut pe o pajiște cei o sută cincizeci de cai de luptă, animalele de povară și armăsarii celor ce veneau în urma coloanei, fără să le pese ale cui erau pământurile sau ce iarbă aveau în față Coada dezordonată a celor ce veneau în urma coloanei încă se rătăcea atunci când Kai și Chella s-au așezat lângă vatră, în cel mai bun han din Wendmere Chella a observat căruțele armurierilor trecând prin fața lor, carele potcovarilor, pielarii trupelor și mica trăsură a croitoreselor Kai era mult mai atent la târfe, o populație mereu schimbătoare care se ținea pe urmele gărzilor, fete pe măgari, fete în șarete și cabriolete deschise, multe în casa pe roți a lui Onsa Fiecare grup cu câte un derbedeu care să le păzească, îndrume, să le zorească și să negocieze Chella aproape că putea zări lanțurile foamei și mizeriei ce le trăgeau în urma bărbaților de aur din Vyene Gărzile își aduseseră farfurii și pocale în cutiile lor căptușite cu catifea din convoiul de marfă, fiecare dintre ele purtând însemnul vulturului imperial Numai celor din Garda Gilden li se putea încredința sarcina de a-i servi pe cei din paza lor, pe cei din Sută ori pe reprezentanții acestora Chella a început să se întrebe dacă acești războinici strălucitori erau în stare să mânuiască săbiile la fel de bine cum mânuiau tacâmurile de argint așezate în fața ei — Ce părere ai despre elita imperiului, Kai? Ai fost în armată, nu-i așa? Kai și-a îndepărtat pocalul de buzele înnegrite de vin S-a încruntat la bărbatul aflat în poziție de drepți, pregătit să-i umple din nou pocalul — Cine spune că gărzile sunt o „elită”? Cel de-al treilea fiu al fiecărui nobil mărunt, care e prea prost să intre în cler, este trimis la Vyene, unde se umple de bani drept „păzitor” supraevaluat și, în fiecare al patrulea an, pornește într-o mică excursie, ca să i adune pe cei din Sută Armura frumoasă nu te face războinic Spre lauda lor, bărbații din jur nu și-au arătat nemulțumirea — Cred că adevărul e undeva la mijloc, a spus Chella Am auzit că se antrenează din greu oamenii aceștia ai Vyenei Sunt, poate, la fel de bine lucrați precum poate fi o armă fără foc Chella a privit afară prin micul ochi de geam mânjit care distorsiona totul, peste acoperișuri, spre un fum din depărtare Adevărata lor pază pândea pe undeva pe acolo, Thantos, mult mai prevăzător decât sora lui și mult mai letal Keres fusese jupuită totuși! Un fior a cuprins-o pe Chella, în ciuda focului, în ciuda vinului Dacă moroiul le-ar fi putut spune ce s-a întâmplat, mintea ei ar fi fost mult mai liniștită Necazul aflat e pe jumătate rezolvat Căpitanul Axtis a intrat în han, scuturându-se de frig și măturând ploaia de pe umerii pelerinei — Spune-mi, căpitane, a făcut Chella, când a fost chemată ultima dată garda ca să apere Porțile Gilden, când au fost ultima dată pe un câmp de luptă? — În anul 60 al Interregnului, doamnă emisar, a răspuns el fără nicio ezitare Bătălia de pe câmpiile Crassis, împotriva armatelor Imperiului Sfânt ale falsului împărat Manzal Deci cu o generație în urmă — Erai pe lume atunci, Axtis? — Aveam doi ani, doamnă emisar Iar astăzi avea părul grizonant pe sub coif Chella s-a întrebat cum vor face față morților din armata stăpânului ei, celor iuți și celor înceți, cu toți strigoii și moroii — Am venit să vă spun c-ar trebui să plecăm, dacă ați stabilit să fiți escortați tot drumul până la Vyene — Oh, am stabilit, căpitane Chella a pus pe masă pocalul și s-a ridicat I-ar fi de mare folos lui Axtis să-i urce pe ea și pe Kai pe una dintre barjele acelea aurite Să lase toate grijile să fie purtate departe de Danoob, să cedeze râului toată răspunderea lui, iar dacă barja s-ar scufunda cu tot echipajul ar fi fost un preț prea mic pentru a ține Adunarea departe de Regele Mort timp de alți patru ani Trăsura se rostogolea în mijlocul coloanei de gărzi, trecând pe lângă păduri și câmpuri, orașe și bordeie Chella s-a pomenit că privește peisajul, bucurându-se de căldura soarelui ce-și făcea rar apariția între perioade ploioase, inspirând parfumurile de la țară, duhorile de la ferme Când anunțul „Honth” a smuls-o din gândurile ei, și-a mușcat limba, pentru ca durerea să o trezească Viața face mai multe vrăji decât orice necromant, iar acestea pot fi de două ori mai letale datorită blândeții lor — Cât de departe? l-a întrebat ea pe vizitiu — Doi kilometri, poate trei Au mai scârțâit pe drum câteva minute, apoi s-au oprit — N-avem cum să fim acolo încă, a făcut Kai deschizând ușa Garduri vii și vite îndărătul lor Galopul unui cal, câteva armuri aurite, iar Axtis a descălecat în fața lor — Lady Chella, un alt emisar… — La o parte din drum! s-a auzit o voce puternică, acoperind-o pe cea a căpitanului Nu mă puteți opri Sunt într-o misiune de pace Axtis a trântit ușa trăsurii în fața lui Kai — Nu aveți nicio putere aici, domnule! a folosit Axtis tonul pe care îl păstra doar pentru oamenii lui Vă sugerez să vă întoarceți la coloana de dinainte S-a auzit cum cineva sare de pe cal — Căpitane, mă aflu într-o vizită diplomatică Datoria ta e să-mi facilitezi aceste relații Dacă noi, emisarii, ajungem să ne încăierăm, puteți interveni Ușa trăsurii s-a scuturat și pe clanță a apărut o mână Kai bloca grilajul, căscând ochii la scena care se petrecea afară — Trebuie să fie reprezentantul Insulelor înecate, nu-i așa? Cine altcineva ar putea veni dinspre vest? Un pufnet sonor — Nu miroase a Regele Mort… Pe cine ai acolo, căpitane? Kai a deschis ușa După care s-a dat la o parte, în parte împins, în parte din proprie inițiativă, în clipa în care a urcat Jorg Ancrath, înveșmântat în negrul și roșul unei tunici de drum — Chella! i-a oferit băiatul unul dintre zâmbetele lui periculoase, neluându-l în seamă pe Kai — Jorg S-a așezat pe banca din fața lor, cu picioarele întinse și ghetele pline de noroi pe podea, complet relaxat Și-a dat peste umăr șuvițele lungi și negre de păr, privind-o cu ochii întunecați, o undă de amuzament luminându-i trăsăturile ascuțite ale feței și arsura urâtă – amintire a exceselor de odinioară — Sunteți doi? și-a afișat din nou rânjetul acela ascuțit Ăștia sunt toți viii care-au putut fi adunați din Insulele înecate? Chella, nu ești o brettană Mi-aș fi dat seama din vocea ta — Acel Jorg? a întrebat Kai întorcându-se spre ea — Un Jorg, cu siguranță, a zis Jorg aplecându-se în față, cu coatele pe genunchi, în timp ce, afară, gărzile se adunau Și se vede treaba că sunt obiectul unei fascinații bolnave în anumite cercuri Nu-i așa, Chella? Și-a lăsat mâna pe fustele negre de pe coapsa ei — Fără îndoială că acum sunt căsătorit, inimioară, a adăugat el, așa că trebuie să-ți iei gândul de la o idilă — Regele Mort… a început Kai — Regele Mort mă iubește la rândul lui, presupun, a răspuns Jorg, strângând degetele în jurul coapsei ei Mă urmărește de ani de zile Și-a trimis creaturile în incursiune la mormântul fratelui meu Știi de ce? s-a întors el spre Kai, neașteptat de iute — Eu… Jorg s-a întors din nou spre Chella, fixând-o cu privirea — Nu știe Tu știi? — Nu — Cât de frustram! Jorg i-a dat drumul și s-a lăsat din nou pe spate Coapsa ei ardea în locul în care o atinsese — O luăm din loc? a întrebat Jorg Coloana mea este chiar în față, așteaptă să traverseze râul Rhyme pe podul Honth Kai a făcut semn trăsurii să pornească: — Din ce-am auzit, sunt surprins că ați ales să călătoriți în compania lui Lady Chella, rege Jorg — A spus tot felul de povești, nu-i așa? a întrebat Jorg, aplecându-se din nou în față, cu aerul unui conspirator Ca să spun adevărul… Stai, nici măcar nu știu cum te cheamă Știu că ești din Insule, am un concetățean de-al tău în trăsura mea, un om al Milosteniei, Gomst îi zice Mă bucur să constat că Regele Mort a trimis la Adunare la fel de mulți brettani pe câți am și eu Care e numele tău? — El este Kai Summerson, a intervenit Chella, nerăbdătoare să preia puțin control De ce călătorești cu noi, Jorg? — Nu am voie să mă bucur de compania voastră? Nu pot eu tânji după doamna mea din mlaștină? A întrebat Jorg măsurând-o cu o privire lascivă În ciuda voinței sale, Chella a simțit cum i se ridică sângele în obraji Ancrath a băgat de seamă imediat și a rânjit și mai larg — Arăți… diferit, Chella Mai bătrână? Și-a ținut buzele strâns lipite S-au mai hurducat încă vreo sută de metri înainte ca el să vorbească din nou — Știți care e adevărul? Nu m-am putut gândi la nicio modalitate ușoară să vă ucid pe toți Așa încât, pentru ca fiul meu să fie în siguranță, trebuie să vă urmăresc Îndeaproape Dacă asta se va dovedi imposibil, va trebui să vă ucid, bineînțeles — Fiu? întrebă Chella, căreia îi venea greu să-și imagineze, iar imaginația era ceva ce revenise în forță odată ce necromanția începuse să se estompeze Ai un fiu? Jorg a încuviințat — Chiar așa Un alt William care să-și facă bunicul fericit Cu toate astea, nu știu dacă Olidan din Ancrath e încă în viață ca să devină bunic — Nu am cunoștință să fi murit Era o vreme când simțea fiecare moarte asemenea undelor dintr-un lac, iar regele din Ancrath ar fi pleoscăit din plin – acum însă, când avea ochi pentru cei vii, devenea tot mai surdă pentru tărâmurile moarte Era vina lui Jorg, fără îndoială Și-a repetat-o și acum, în speranța că va ajunge să creadă Era vina lui Jorg Jorg s-a încruntat, doar pentru o clipă, întorcându-se iute la surâsul pe care îl purta ca pe o armură — Nu contează — N-am niciun plan în ceea ce-l privește pe fiul tău, Jorg, a spus Chella, simțindu-se chiar și ea surprinsă că nu avea unul — Și tu, Kai Summerson? Ești un ucigaș de copii? a întrebat Jorg — Nu Un răspuns tăios, iar pe chip i se putea citi jignirea Părea ridicol că un necromant putea considera ocară o astfel de sugestie, după care și-a amintit că băiatul nu omorâse încă pe nimeni de când l-a luat ea Atunci când înveți artele întunecate printre hoarde de leșuri ale Insulelor, crima nu mai e o condiție necesară — În ceea ce mă privește, am luat vieți de copii, Kai Băieței, fetițe, nu înseamnă mai nimic Viețile de bărbați cu atât mai puțin Nu mă scoate din sărite! Vorbe necugetate, împrăștiate ca sticla spartă, momeli pentru ca brettanul să-și croiască drum printre ele Chella a sărit în ajutorul lui Kai înainte ca el să se taie — Fiul tău te face fericit, Jorg? Întrebarea părea importantă Jorg Ancrath avea un fiu Chella a încercat să și-l închipuie cu un copil în brațe Jorg i-a aruncat o privire întunecată Și-a aplecat capul, acoperit de părul ce i-a căzut peste față și, pentru mult timp, ea a crezut că nu-i va răspunde — Nu există finaluri fericite pentru cei ca noi, Chella Nu există izbăvire Nu pentru păcatele noastre Orice bucurie e doar luată cu împrumut, râsete împărtășite pe drum și lăsate în urmă S-a întors apoi înspre Kai — Am ucis copii, Kai Summerson Într-o astfel de cârdășie, și tu o vei face Era ceva cunoscut în vocea lui, în felul în care rostea cuvintele Chella o putea simți în vârful limbii Întorcându-și privirea spre Chella, Jorg i-a privit chipul o vreme, al său fiind plin de tristețe — Am pășit amândoi pe cărări întunecate, doamnă, a zis el Să nu crezi că a mea se întoarce înapoi spre lumină Dintre toți cei care au încercat să mă îndrume, tatăl meu, șoaptele din tufișul de spini, sfatul malefic al lui Corion, cea mai întunecată voce a fost întotdeauna a mea Într-un moment de limpezime, Chella a știut cine era Regele Mort 38 Atunci când Makin a anunțat că acel contingent din Insule ne ajungea din urmă oastea, am fost sigur că printre ei se afla și Chella Am știut-o, pur și simplu, fără motive sau dovezi Mi-am părăsit trăsura, soția, copilul și amăgitoarea mătușă, cu o grabă mai mare decât s-ar fi cuvenit și cu mai puțină nerăbdare decât atunci când m-am îndreptat spre birja tatălui meu, cu toate că acolo s-ar fi putut afla însuși Regele Mort Am închis ușa peste ei, peste toate slăbiciunile mele În ciuda anilor ce m-au domolit, parte din mine – cea naivă – tânjea încă după fericirea unei familii, după izbăvirea pe care o poate aduce iubirea Speranțe deșarte care nu-mi erau de niciun folos Am închis ușa peste ei și m-am îndreptat spre ceea ce știam eu mai bine: spre damnați Trecutul meu era întunecat, viitorul în flăcări, iar în spațiul îngust rămas între ele lumea se aștepta să fiu un tată, să am un copil, să îl salvez, să îi salvez pe toți? Cereau prea mult de la un om atât de întunecat de păcate Cereau prea mult de la orice om, probabil Trăsura Regelui Mort, cu toate că nu era atât de grandioasă precum cea a lordului Holland, nu avea nimic funebru Nici măcar prezența celor doi necromanți nu-i stricase atmosfera De fapt, nu știam sigur dacă Kai Summerson practica arta reîntrupării: părea prea tânăr, prea plin de viață Și Chella însăși se schimbase Fără îndoială În vechile noastre confruntări, ardea de o bucurie păcătoasă, atât de fioroasă, încât lumina ei devenea o imagine remanentă în amintire, ascunzând adevărul În smârcuri și grote, echivocul cărnii o făcea să fie în toate chipurile pentru toți bărbații – sau cel puțin pentru cel de față –, plină de cea mai întunecată savoare Acum, părea că în fața mea ședea o străină, mult mai bătrână, mai palidă, destul de arătoasă încă, cu părul foarte negru, un chip cu unghiuri ascuțite și delicate, de o eleganță pe care n-o văzusem până atunci, cu ochii întunecați de secrete, care în momente de neatenție deveneau răni — Încă vreau să te ucid, am spus, în parte ca să treacă timpul cât mai săltam pe străzile din Honth Ea a ridicat din umeri, calmă nu atât din indiferență, cât de bătrânețe — Nubanezul m-a iertat Ar trebui s-o faci și tu Asta m-a făcut să-mi dau drumul — Nu-i adevărat Poate că totuși o făcuse Nubanezul nu purta niciodată ranchiună – spunea că avea destule de dus și un drum lung în față — Ce-mi poți spune așadar despre Regele Mort? l-am întrebat pe Kai, iar el s-a cutremurat la auzul vorbelor mele, dar doar pentru o clipă, apoi înăbușindu-și iute tremurul Brettanul s-a uitat pe fereastră înainte să răspundă, de parcă ar fi căutat încurajare în lumina zilei, alinare în casele înguste din pământ cu acoperișuri de stuf, case pline de vieți, mamă, tată, țânci răsfățați, bătrâni știrbi, pline de certuri și râsete și purici săltăreți — Regele Mort e viitorul, rege Jorg A pus mâna pe Insulele înecate, iar în curând va ajunge în toată lumea Stăpânește tărâmurile moarte, iar noi petrecem mai mult timp morți decât vii — Dar cine este el, Chella? Ce este el? De unde vine interesul lui pentru Ancrath? Ea știa ceva Poate că avea să-mi spună, în speranța că mă va face să sufăr — Ancrath este poarta către continent, Jorg Ești băiat deștept, ar fi trebuit să știi asta — De ce eu? am întrebat — Tu faci multă lume să te ia în seamă Distrugi munții, disloci armate uriașe la porțile tale Totul foarte măreț Și firește că Regele Mort știe că ai pus ochii pe Ancrath E destul de rău că tatăl tău se dovedește atât de încăpățânat în împotrivirea lui, poate că ar fi și mai rău dacă fiul lui ar veni în locul său? — Hmmm, mi-am arătat eu neîncrederea, deși părea plauzibil Și bineînțeles că acestui Rege Mort nu i-a trecut prin cap să-și facă prieteni la Adunare? Se așteaptă la diplomație? Negocieri cu mortăciuni care se târăsc din mocirlă și pământ? Chella a zâmbit în sinea ei – un gest delicat, care a făcut-o să arate drăguță — Există monștri mult mai răi la Curtea împăratului, Jorg Regina Roșie se îndreaptă spre Adunare Sora Tăcută e cu ea, să o sfătuiască, de asemenea Luntar din Thar e cu ele L-ai întâlnit pe Luntar, după câte știu — O singură dată Nu mi-l aminteam, dar ne întâlniserăm El fusese cel care îmi dăduse cutia de aramă și o umpluse — Poate că sunt monștri, am spus eu, probabil chiar mai răi decât mine, însă sunt născuți din femei, trăiesc și vor muri Spune-mi, de unde a apărut Regele Mort? Pământurile aride nu s-au înclinat vreodată în jos? N-au ajuns în iad? A scăpat de Lucifer și s-a cățărat din abis? — El nu e un demon, a scuturat Chella ușor din cap, ca și cum ar fi fost de preferat să apară un monstru între noi Și ce se întâmplă aici, în noroiul și praful acestei lumi, contează foarte mult pentru el Raiul, iadul și pământul, toate trei sunt un întreg Nu poate fi nicio schimbare sus sau jos care să nu fie oglindită și aici Lumea aceasta, unde ne petrecem viețile, este în același timp o încuietoare și o clanță Așa spune Regele Mort — Diavolul nu are nimic de obiectat după ce și-a ridicat tabăra ambulantă tocmai în fața ușii lui? Furând ceea ce îi aparținea de drept? Părea absurd să discutăm despre politica iadului, însă atinsesem tărâmurile moarte cu propriile mele mâini, le respirasem aerul și știam că sunt o cale către poarta lui Lucifer — Regele Mort vrea să deschidă porțile raiului, a spus Kai Crezi că-i pasă de ceea ce se va întâmpla? — Totul se schimbă, Jorg, a zis Chella plecându-și capul Totul — Nu mi-ai spus încă de unde vine acest Mesia al vostru De ce nu spun nimic anticii despre el? În care cărți este menționat? am continuat să întreb, în căutarea semințelor adevărului printre minciunile și nebuniile ei Ce vârstă are? — E tânăr, Jorg Foarte tânăr Mai tânăr decât tine 39 Povestea Chellei Podul din Tyrol se întindea peste Danoob prin șaptesprezece arcade, drumul larg trecând printre stâlpi de piatră Marele pod din Honth se arunca printr-o boltă uluitoare peste râul Rhyme, însă Chellei îi plăcea mai mult podul din Tyrol Își putea închipui cum fusese construit, îi vedea cu ochii minții pe bărbații care lucraseră aici — Cum ți se pare că arată râul, Chella? a întrebat Jorg, curios să primească un răspuns — Brun și agitat L-a descris întocmai — Kai, tu ce vezi? Kai era pe jumătate ridicat, uitându-se prin grilajul de la fereastră, legănându-se în mișcarea trăsurii — Brun — Nu avem îndrăgostiți printre noi? a întrebat Jorg Legenda care spune că apele li se arată albastre celor îndrăgostiți e mai veche decât podul acesta — Râul e brun De culoarea rahatului Totul ține de nămol, drenaj și canalizarea din Tyrol, nicidecum de fanteziile bolnave în care își împachetează oamenii porcăriile lor Chella nu vedea niciun motiv pentru care să-și țină amărăciunea în ea — Nu-i așa, a ripostat Jorg Dacă bărbatul potrivit iubește femeia potrivită, atunci el poate face ca râul să devină albastru — Jurații apei, a dat Kai din cap și s-a lăsat înapoi pe spate, în umbră — Nu, a scuturat Jorg din cap Toate jurămintele Toate potecile înguste Un bărbat poate căuta orice pe care să-l transforme în propria lui cauză Nu e voință sau dorință, ci doar certitudine Să fii sigur că lucrul pe care îl vei căuta te va căuta și el pe tine Și-a întins ghetele în spațiul dintre scaune, odihnindu-se între Kai și Chella, și a continuat: — Ai iubit vreodată, Kai? A existat vreo fată care să facă apele albastre pentru tine? Kai a vrut să deschidă gura, însă și-a înghițit răspunsul S-a lăsat în față, după care s-a dat brusc înapoi — Nu — Iubire, a zâmbit Jorg Asta e ceva ce te va căuta și pe tine Trăsura a coborât hurducându-se de pe pod pe malul nordic, acolo unde drumurile erau mai bune — Poate c-ar trebui să te întorci în trăsura ta, Jorg, la regina ta, ca să vezi dacă-ți place mai mult peisajul de acolo Chella a realizat că nu-și dorea ca el să plece, însă nu știa decât să-l chinuiască Preț de o clipă, a văzut acul pe care îl folosise ca să-l prindă pe Kai și l-a simțit înfigându-se din nou în carne El și-a tras înapoi picioarele și s-a aplecat spre ea, aproape, cu mâna pe coapsa ei — Ce speri să obții la Adunare, Chella? Regele Mort nu are cum să nădăjduiască să câștige vreun convertit, fără îndoială Nu sunt prea sigur că maestrul Summerson, aici de față, e un convertit așa cum se cuvine Care e ideea, atunci? — Ideea este că avem dreptul să participăm, iar Regele Mort își dorește asta Oricare dintre variante ar trebui să fie de ajuns pentru tine, Jorg Ancrath Chella a tresărit sub strânsoarea mea de pe coapsa ei Viața și durerea mergeau mână în mână și niciuna dintre ele nu-i era pe plac El și-a mijit ochii – oare câți văzuseră privirea aceea și nimic altceva pe lume apoi? – și s-a apropiat până când răsuflarea i-a ajuns să-i gâdile ei gâtul — Ești aici ca să ne arăți fața umană a morții? Să liniștești Adunarea? Să flatezi regii vârstnici cu un băiat drăguț care să flirteze cu reginele și prințesele lor? — Nu, a zis Chella, mânia ridicându-se în ea, fierbinte pe sub răcoarea răsuflării lui, iar mâinile încleștându-i-se Suntem aici cu trădări și șmecherii, cu înșelăciuni și crimă, întocmai ca tine, Jorg din Ancrath, ce altceva ar putea niște ființe frânte ca noi să aducă pe lume? — Renar — Poftim? Coapsa îi ardea iarăși acolo unde o atinsesem din nou — Jorg din Renar — Nu te doare sufletul să porți numele celui care l-a ucis pe micul William? Pe draga mamă Rowan? — E mai bine decât să port numele tatei — Mai degrabă porți numele fratelui său? Al unui bărbat pe care îl ții în întuneric și chinuri? Nu mârâi, am auzit gărzile povestind despre cum l-ai omorât pe Harran și pe încă un bărbat de nădejde ca să ajungi la fiu Jorg s-a apropiat de ea — Poate că păstrez numele ca să-mi amintesc ce culoare are sufletul meu Răsuflarea lui înăuntru, răsuflarea ei afară Chella mirosea a scorțișoară Oare doar de asta aș fi avut nevoie ca să te seduc, Jorg? Să fiu doar mai puțin blestemată? Jorg s-a întors cu spatele la ea, uitându-se spre Kai, în colțul lui cuprins de umbră: — Ieși afară Și a ieșit – o străfulgerare iute și nedorită a luminii de afară, rece și mohorâtă, iar Kai a dispărut — Dar tot o să te omor, a spus Jorg, foarte aproape de ea Chella i-a închis gura cu buzele ei Și-a trecut degetele peste umerii lui, și-a cufundat mâinile în jos și în sus pe sub platoșa tunicii de călătorie, de-a lungul mușchilor fierbinți și tari ce-i acopereau spatele, crestați de vechi cicatrice, de tăietura unei săbii, crăpături și crestături, sute de răni ale spinilor S-a lăsat peste ea, înalt, greu, cu părul lui negru căzând în jurul lor și fața lui arsă zgâriind-o în timp ce gura lui a găsit curbura gâtului ei Ceva fierbinte, umed și viu a străbătut-o, un torent neașteptat care i-a luat răsuflarea și a ridicat-o Forța vieții căreia îi rezistase, respingând-o, a luat cu sine întreaga ei împotrivire, implacabilă precum primăvara A sărit la el, furioasă, aprigă, plină de dorință A ridicat-o, fără să se oprească și fără efort, aruncând-o cu spatele spre peretele căptușit O parte din ea s-a temut că vizitiul va crede că era un semn să se oprească, iar gărzile se vor aduna în jurul lor Jorg s-a aruncat pe ea și toate celelalte voci au amuțit Dorința lui a trezit în ea un răspuns, nevoia îi pulsa în toți mușchii, trădată de respirația lui greoaie Trupurile lor s-au unit într-o recunoaștere sălbatică a cărnii, brațele ei strivite sub greutatea lui, palmele desfăcute o clipă, apoi încleștate iarăși, pernele răvășite Afară, pufnetele nerăbdătoare ale cailor, nechezatul iepelor, bătăile din picioare ale armăsarilor mânați de energii nebănuite, de mirosul dorinței lor Jorg a izbit-o din nou de perete, cu putere, iar trăsura s-a înclinat în față, pornind în galop în ciuda țipetelor vizitiului Fustele negre s-au îngrămădit în jurul coapselor ei Jorg a pătruns-o brutal, iute, plin de dorință – o împerechere lipsită de gingășie, fiind amândoi răvășiți de dorință brută Chella s-a ridicat ca să-i vină în întâmpinare, toată forța ei strângându-se în jurul lui, călărind și călărită, nicio mângâiere primită ori dată S-au împerecheat precum pisicile sălbatice, agresiunea instinctuală fiind ținută la distanță, un pact impus de imperative mult mai adânci și mai vechi, incapabile însă de a opri violența ce dădea năvală, fiind gata să urle din răsputeri în momentul eliberării — Ajunge! a aruncat-o Jorg cât colo de pe el și s-a târât pe spate, pe banca din partea opusă, cât mai departe de unghiile ei, gâfâind și cu un firicel de sânge în colțul gurii — Eu… Eu spun când ajunge, rege din Renar, a scuipat Chella cuvintele printre suspine Voia mai mult, însă asta putea s-o ucidă Fiecare bucățică din ea striga, ardea cu focul unei vieți nou trezite Jorg fusese cheia care desfăcuse lacătul Poate c-ar fi fost bun oricare alt bărbat, însă părea nimerit că a fost chiar el Jorg și-a dat pe spate părul lipit de transpirație și și-a legat pantalonii, cureaua fiind prea sfâșiată ca să mai folosească la ceva — Mă îndoiesc că poți măcar sta în picioare, doamnă O străfulgerare de zâmbet, plin de obrăznicie Arăta din cale afară de tânăr în clipa aceea — Deci așa se desfășoară relațiile diplomatice la Adunare? a întrebat ea încă răsturnată în căldură și umezeală, cu inima săltându-i în piept — Vedem când ajungem acolo Jorg a cules câțiva nasturi împrăștiați de pe podea și a pus mâna pe ușă — Iar când voi fi încoronat, vom împărți ultimul nostru sărut De parcă ea și-ar îndoi vreodată genunchiul și i-ar săruta mâna Aroganța gândului i-a smuls un mârâit — Te întorci la doamna ta iubită acum, Jorg? a încercat Chella să zâmbească, dar nu i-a reușit — E mult prea bună pentru cei ca mine, Chella Eu sunt o marfă stricată, ce nu mai poate fi reparată Locul meu e lângă cei ca mine Din nou zâmbetul acela, după care a deschis ușa — Te omor dacă te apropii de fiul meu, Chella Și dus a fost 40 L-am ținut pe Brath într-un trap ușor, trecând pe lângă delegația din Insulele Înecate și apropiindu-mă tot mai mult de armata aurită ce înconjura delegațiile din Ancrath și Renar Katherine cu cele două voturi ale tatei, eu cu cele șapte ale mele Katherine avea să știe Într-un fel sau altul avea să știe, chiar dacă nu-mi încălcase din nou visele, ar fi simțit mirosul Chellei pe mine Miana ar fi scuturat doar din cap în felul acela care o făcea să semene cu mama cuiva mai mult decât cu copilul care, de fapt, era „Să nu-mi spui niciodată și să nu lași pe nimeni să-mi spună vreodată” Asta fusese tot ceea ce îmi ceruse Din câte știu, i-am respectat voința Era limpede că merita mult mai mult, însă ar fi fost nevoie de un om mai bun ca să-i poată oferi asta Mi-am dat seama că am un zâmbet prostesc pe față și l-am alungat Mă durea limba și aveam linii de foc pe spinare Zgârieturile mă dureau întotdeauna mai rău decât tăietura de sabie Fusese o imprudență să o posed pe Chella, însă întreaga mea viață fusese doar un șir de alegeri periculoase luptându-se pentru un deznodământ mai bun Nu că aș fi ales să fie așa, nu neapărat Câteodată, ne dăm seama că suntem doar trecători, toată rațiunea noastră și toate aerele pe care ni le dăm, purtate de carne și oase care știu de fapt mai bine ce au nevoie Când carnea întâlnește focul, vrea să se tragă îndărăt și o face indiferent ce părere ai despre asta E posibil ca, atunci când bărbatul întâlnește femeia, să acționeze aceleași forțe, dar în sens invers Makin a venit călare alături de mine, din spatele coloanei până la trăsura lui Holland — Îi lași singuri, să comploteze? m-a întrebat cu o expresie suspicioasă pe față, de parcă știa că făcusem ceva — Așa am simțit, am răspuns Ceva îmi spune că nu vor apela la noi Și dacă o vor face… — Ți-a fost dor de compania noastră, nu-i așa? Makin s-a alăturat, umăr lângă umăr, răspândind un ușor parfum de cuișoare în aer M-am îngrijorat că luase prea multe, prostindu-l pe adevăratul Makin, însă nu prea puteam să dau sfaturi de bună purtare Kent cel Roșu ni s-a alăturat și el, în vreme ce avansam de-a lungul coloanei — Ți-a fost dor de noi? a reprodus el vorbele lui Makin — De voi? Vă aduceți aminte de Chella din grota leucrotelor, din mlaștină? Câtă vreme ați vrea să călătoriți în trăsura ei? Amândoi bărbații au călărit în liniște preț de un minut, uitându-se peste câmpuri N-aveam de unde să știu care parte anume a întâlnirii și-o închipuiau Am zărit trăsura lui Holland în timp ce treceam printr-o curbă lungă — Cât trebuie, a făcut Makin, răspunzând la întrebarea pe care o uitasem Aș călători cu ea cât trebuie Kent s-a întins și mi-a ridicat gulerul tunicii de drum, ceva ce nu mai făcuse de când aveam zece ani și nicidecum după ce devenisem rege — Mușcături de țânțari, a scrâșnit cu vocea lui pârjolită, atingându-și gâtul Și cam mari, din câte se vede, cam ca și cei din mlaștinile Cantanlonei Am urcat pe platforma trăsurii direct din șaua lui Brath, fără ca vizitiul să mai oprească — Ți-a fost dor de mine, părinte Gomst? am întrebat trântind ușa în urma mea și aruncându-mă între Katherine și Miana, una repezindu-se să-și adune cartea din calea mea, cealaltă strângându-l pe fiu-meu în brațe — Katherine, ți-a spus vreodată Orrin ceva despre ziua în care ne-am întâlnit pe drum? am întrebat fără să-i las episcopului răgazul să răspundă Și-a închis cartea, un volumaș ponosit legat în piele roșie — Nu — Hmm… Și eu care credeam că-l impresionasem — Însă Egan mi-a spus, de mai multe ori Iar Egan nu era prea vorbăreț, a adăugat ea Îndărătul meu, William începuse să se agite ca să fie alăptat — A spus că Orrin a fost un prost că s-a jucat cu tine și că te-a lăsat în viață, pentru că el te-ar fi ucis în trei secunde — Ce să spun, n-aveam decât paisprezece ani În final, l-am înfrânt pe el în mai puțin de trei secunde În orice caz, în ziua aceea avem cu mine un prieten care l-ar fi prăjit pe Orrin în armura lui în chip de trofeu Așadar, încă o dată, privind retrospectiv, cred că Orrin a fost cel înțelept În timp ce trăsura a continuat să salte pe drum, am scos inelul vizionar și l-am ațintit, cu îndemânare exersată, spre Castelul Înalt Anii de supraveghere nu mi-au dezvăluit prea multe despre planurile tatălui meu, doar îmi arătaseră că nu fuseseră scrise cu litere de doi metri și lăsate pe acoperiș Acum, am văzut un văl de fum târându-se prin oraș Chiar și din înaltul cerului putea fi văzută funinginea lăsată în urmă de incendiu, care-și pusese amprenta aspra Castelului Înalt și a străzilor din Crath Părea că Regele Mort îmi transforma trecutul așa cum Constructorii plănuiseră să ne transforme viitorul Dacă revărsarea întunecată de ape se preschimba într-un val, Constructorii aveau să ne termine înainte ca astfel de vrăji să rupă lumea în două O privire mai atentă mi-a dezvăluit niște vele negre pe Sane, înaintând în coloană de-a lungul ambelor maluri Le-am urmărit cum avansează Legiunile Regelui Mort trecuseră deja prin Gelleth Dacă mergeau în ritm susținut, noapte și zi, exista posibilitatea să ne ajungă din urmă înainte de porțile Vyenei Era greu să apreciez mărimea hoardei, așa cum era răsfirată de-a lungul malurilor, cine știe, poate zeci de oameni Și mai mulți i se puteau alătura pe drum Chiar și așa Morții împotriva cavaleriei și a zidurilor cetății? Părea o mișcare pripită — Ce vezi? a întrebat Gomst în timp ce făceam socotelile — Necazuri Gândul morților mărșăluind, prădând pământurile înfloritoare din Ancrath îmi înfigea un cuțit între coaste și îl întorcea mereu M-am întrebat dacă și mormintele din Perechaise și-au predat morții Acum probabil că n-aș fi rezistat să țin hoarda Regelui Mort departe de Castelul Înalt, dar în alte timpuri, alături de Fata-Care-Așteaptă-Primăvara și de mormântul în care l-am îngropat pe Justice, aș fi putut să fac față M-am lăsat pe spate, cu dureri de ochi după mai bine de două ore de privit prin inel Miana dormea, cu copilul nostru pe piept M-am gândit la tatăl meu, așezat în tronul lui, având coroana de fier pe cap O fi mort bătrânul ticălos? Nu știam ce să fac cu gândul ăsta Nu se potrivea, oricât l-aș fi întors pe toate părțile Eu trebuia să-l ucid, să termin cu el Soarta mă dusese spre momentul acela în toți acești ani… M-am frecat la ochiul inflamat, m-am lăsat în față, cu coatele pe genunchi și bărbia în pumni Tata nu putea fi mort Am dat chestiunea deoparte, să o rumeg când va fi mai digerabilă De cealaltă parte a trăsurii, episcopul Gomst ațipise, cu părul cărunt răvășit și gura întredeschisă Osser Gant mă urmărea însă, tăcut și vigilent Cancelarul lui Makin, adus tocmai ca să ne sfătuiască, își ținea gura M-am gândit atunci la Coddin, cancelarul meu care putrezea acasă, în Bântuit, la Fexler Brews, rătăcit în mașinile lui, amândoi cu vorbăria lor despre îndreptarea lumii, Coddin așteptând ca eu să distrug puterea mâinilor ascunse, Fexler, mult mai ambițios, dorind ca eu să întorc o roată inexistentă și să ne întoarcem cu toții la ceea ce ne fusese menit, să fac înapoi lumea așa cum ne-a fost dată Doi din neamul Ancrath, spusese înțeleptul, doi care să desfacă vraja, să întoarcă roata lui Fexler! Un zâmbet amar mi-a răsucit buzele Ar face bine să se roage, amândoi, Coddin și Fexler, muribundul și fantoma, să se roage ca profeția să nu însemne nimic, pentru că nu va fi decât un singur Ancrath în Vyene, iar acesta nu avea niciun indiciu cum să refacă un imperiu fărâmițat, darămite o realitate fărâmițată Chestiunea era mai complexă decât puterea și influența câtorva vrăjitori, decât farmecele unora ca Sageous, oameni precum Corion și Luntar, care se jucau cu viețile oamenilor Cea de-a treia cale a lui Fexler presupunea restaurarea normalității Michael și toată tagma lui considerau carnea ca pe o boală care putea fi înlăturată, încetând astfel oprirea roții, oprind lumea de la distrugere Fexler era singurul care nutrea gânduri mai mărețe: el crezuse că am putea da înapoi ceea ce fusese făcut și cruța omenirea de o a doua venire a focului pe care chiar el îl pogorâse odată asupra noastră De fapt, îmi duceam primul născut tocmai în locul în care Constructorii și-ar fi putut aprinde focul lor Dacă Fexler se înșela atât de mult pe cât sugerase Michael – dacă nu putea schimba natura existenței noastre –, Vyene avea să ardă, iar noii sori ar răsări în ultima zi a omenirii Am ajuns mai aproape de Vyene, iar vremea s-a înrăutățit, odată cu frigul toamnei târzii, ceața de pe râu ce respingea soarele, ploaia persistentă, frigul și moralul scăzut, pământul transformat în noroi Cu fiecare milă ce trecea pe sub copitele cailor, peisajul de țară devenea tot mai aspru Am găsit sate întregi abandonate, amintind de Gottering, răspândind amenințare în fiece lizieră Gărzile au descoperit morminte proaspăt dezgropate, recolte culcate la pământ pe câmp, mere ce putrezeau pe crengi Pe lângă noi au trecut călători, pe cai obosiți și ponosiți, stăpânii lor nearătând cu mult mai bine Cu toții duceau povești despre forțele Regelui Mort, despre cum loviseră în Ancrath, despre înaintarea lor în Gelleth și cum amenință acum Attarul, croindu-și o potecă întunecată de-a lungul imperiului, de-a lungul drumului pe care îl urmaserăm și noi, cu doar câteva zile în urmă S-ar putea spune că dezastrul și prăpădul s-au ținut mereu scai de mine, însă niciodată până acum nu fusese atât de limpede blestemul Mă îndreptam spre Vyene, iar iadul venea în urma mea În noaptea aceea, ne-am oprit în orașul Allenhaure și am mâncat la o masă dintr-o mare berărie ce putea adăposti trei sute de ostași din Garda Gilden În Allenhaure, aflat chiar la poarta inimii imperiului, nici iarna și nici pacostea Regelui Mort nu-și înfipseseră, încă, colții Localnicii au adus hălci uriașe de carne friptă pe tăvi de lemn, miel în crustă de usturoi, ierburi și alune de pădure, vițel în sânge, necondimentat De asemenea, bere blondă cu un guler alb și gros, în căni cu capac asemănătoare butoaielor de lemn legate cu doage și în pahare speciale din sticlă pentru masa cea înaltă Păreau cu adevărat încântați să ne vadă și pretutindeni era o atmosferă sărbătorească M-am întrebat totuși dacă nu făceau toate acestea sperând că astfel gărzile vor hotărî să-și refacă proviziile în orașul următor Berea avea un gust proaspăt, intens și am băut din plin, poate ca să șterg imaginile din trăsura Chellei, ce mi se învârteau iar și iar prin minte, făcându-mă să mă simt deopotrivă murdar și dornic de mai mult Mai târziu spre seară, m-am aplecat peste Miana și l-am luat din leagăn pe fiul nostru — Nu-l trezi, Jorg! — Șșt, îl iau la plimbare O să-i placă Spre meritul lui, William, care arăta doar pe jumătate om, așa cum au obiceiul nou-născuții, a dormit mai departe așezat la pieptul meu, părând imperturbabil la orice schimbare Un fior rece m-a pătruns când mi-am amintit de Degran în brațele mele, fără de viață, o păpușă de paie Am alungat amintirea, refuzând să-i permit să mă paralizeze de fiecare dată când îmi luam copilul în brațe Moartea ardea sub fiece atingere a mea încă din ziua asediului asupra Bântuitului — Învelește-l bine, cel puțin, ia cu tine… — Taci, femeie! Pentru un trup atât de mic, părea că deține provizii nesfârșite de cicăleală — Fii recunoscătoare că nu-l arunc de pe coasta dealului, precum spartanii, am adăugat L-am dus printre rânduri-rânduri ale Gărzii Gilden, cu toții aplecați peste carne și bere, cântând cu voce tare Lângă ușile cele mari, lăsate deschise ca să iasă putoarea și căldura de la sute de călători, l-am zărit pe Gorgoth, inconfundabil, afară în lumina torțelor Am ieșit cu William cuibărit la pieptul meu — Gorgoth Un nume plăcut de rostit — Rege Jorg Gorgoth și-a întors ochii ca de pisică spre mine, capul lui uriaș răsucindu-se pe un gât gros cât trunchiul unui copac Avea o anumite solemnitate în el, ceva leonin — Dintre toți oamenii pe care îi cunosc, am zis ducându-mă lângă el și urmărindu-i privirea în noapte, dintre toți, de când Nubanezul a murit, doar prietenia ta, respectul tău mi le-am dorit Și tu ești singurul care nu mi le oferi Nu mi le doresc doar pentru că nu mi le oferi, ci mi le doresc, pur și simplu Poate că vorbea berea în locul meu, dar era adevărul — Ești beat, a răspuns el N-ar trebui să ai un copil în brațe — Răspunde la întrebare! — N-a fost o întrebare — Răspunde oricum! am insistat — Nu putem fi niciodată prieteni, Jorg Ai mâinile mânjite cu sânge, iar pe suflet, crime pe care numai Dumnezeu le poate ierta Vocea lui se îndepărta de noi, mai profundă și mai întunecată decât noaptea — Știu, l-am ridicat eu pe William mai aproape de fața mea și i-am inspirat mirosul Tu și cu mine o știm Ceilalți au uitat cumva, convinși că se pot șterge astfel de amintiri sau că pot fi preschimbate Doar tu și Katherine vedeți adevărul Și Makin, însă el nu se poate ierta pe sine, și nu pe mine I l-am dat pe William lui Gorgoth, întinzându-i-l până când leucrota a ridicat o mână uriașă, cu trei degete, ca să îl primească A rămas nemișcat, cu ochii din cale-afară de măriți, uitându-se la fiul meu, aproape pierdut în palma lui — Oamenii se feresc de mine… Niciodată n-am ținut în brațe un copil, a spus el Ei cred că ceea ce m-a distrus pe mine îi va molipsi și pe copiii lor, dacă-i ating — Și așa e? l-am întrebat — Nu — Bine, atunci Am rămas în picioare, privind cum se ridică și coboară pieptul micuț — Ai dreptate să nu fii prieten cu mine, am zis Dar îi vei fi prieten lui William, așa cum i-ai fost odată lui Gog? Băiatul avea să aibă nevoie de prieteni Oameni mai buni decât mine Capul uriaș a încuviințat teribil de lent: — Tu m-ai învățat asta Cumva, m-ai învățat valoarea lui Gog, a zis și l-a ridicat pe William, apropiindu-l de fața lui Îl voi apăra, Jorg din Ancrath Ca și cum ar fi al meu 41 Povestea Chellei — Nu mai e loc la han, a zis Kai aruncându-i un rânjet Allenhaure e plin S-a urcat înapoi în trăsură, aruncându-și cizmele pline de noroi — Cine l-a umplut? — Escorta lui Jorg, a răspuns Kai — Atunci spune-i lui Axtis să-i dea bice până în orașul următor, a poruncit Chella — E drum lung până în Gauss, iar gărzile sunt mereu bine tratate aici Aud murmure de nemulțumire, de parcă ar fi oameni adevărați pe sub armurile alea aurii și figurile acelea dârze — Nu e grija mea Să mergem Dar îndată ce-a rostit vorbele a simțit că parcă era totuși grija ei La început, a simțit în aer ceva în neregulă — Așteaptă! a adăugat ea Kai s-a oprit, pe jumătate încălțat cu o gheată — Ce e? După înțepăturile din degete, se apropie ceva de rău augur — Așteaptă doar A ridicat o mână Neorânduială O senzație acută și seacă de rău, precum nisipul în ochi Temperatura a coborât sau poate corpul ei doar credea asta, pentru că răsuflarea nu scotea aburi — Moroiul Kai a simțit și el — Se ascunde, a spus ea Thantos — Ce vrea? Calmul lui Kai s-a risipit odată ce moroiul se apropia Keres îl îngrozise Thantos era și mai rău — E un avertisment, a răspuns Chella O parte din ea sperase că planul fusese uitat sau schimbat, o mare parte din ea, tot mai mare pe măsură ce viața se întorcea în ea L-a blestemat pe Jorg Ancrath și s-a oțelit pentru noua sarcină — Mergi în oraș, ia o căruță și umple-o cu butoaie de bere Ne așezăm tabăra pe câmp, spre râu Gărzile pot petrece acolo Kai a pufnit — Se pare că va ploua — Să facă focuri După o vreme, nu vor mai băga de seamă ploaia — Berea îi va ajuta, a înțeles Kai, însă nu a mai reușit să zâmbească, nu acum, cu moartea care pândea atât de aproape, întinzându-i fiecare nerv Chella a întins mâna spre săculețul de la cingătoarea rochiei — Ia asta I-a pus în palmă patru bucăți grele de aur, lingouri brettane — Ce… A împins un flacon mic din sticlă neagră ce ședea printre bucățile de aur din palma lui După felul în care i s-a schimbat expresia feței, Chella și-a dat seama că el a înțeles — Apă din Styx O picătură în fiecare butoi — Ar fi ceva Chella ținea pocalul în față, învârtejind ușor berea, cu spuma pe terminate, doar insule pe o mare întunecată, în lumina lunii — Să zbori, a precizat ea — Da Kai se uita în propria lui mare întunecată, cu spuma lui împrăștiată în insule mici Poate că-i amintea de pământurile lui scufundate Undeva, în depărtare, ovații în surdină se auzea din Allenhaure, un fel de sărbătoare printre gărzile lui Jorg — Aproape că am reușit, a spus Kai punând pocalul de argint pe masă, între ei doi O dată — Cum poți aproape să zbori? a scuturat Chella din cap — Cum poți aproape să iubești? Kai și-a ridicat privirea spre cerul lipsit de stele și negru ca Biblia, apoi a continuat: — Eram pe buza unui promontoriu, suspendat deasupra Mării Canalului, acolo unde valurile se izbesc de stâncile albe Iar vântul suflă atât de rece și de tare acolo, îți smulge căldura din tine și-ți învăluie oasele M-am aplecat, fără ca nimic să mă susțină în afară de vânt, uitându-mă la valurile acelea întunecate care plesneau și izbeau cu mult, mult mai jos Și m-a umplut, de parcă aș fi fost din sticlă sau gheață sau aer, și singurul lucru pe care îl aveam în minte era vocea vântului de răsărit, vocea eternității, chemându-mă — Dar? — Dar n-am putut să-mi dau drumul Dacă aș fi zburat, m-aș fi îndepărtat de tot ceea ce știam De mine însumi, a scuturat el din cap — Și ce n-am da să putem zbura departe de noi înșine acum… Chella a răsturnat pocalul și a rămas pe loc până când lichidul s-a împrăștiat pe masă Pe tot cuprinsul câmpului, oamenii gărzii erau întinși pe jos de parcă ar fi dormit, unii dintre ei în armurile aurite, în iarba plină de noroi Căpitanul Axtis căzuse pe spate, ieșit pe jumătate din cortul lui, cu sabia în mână și ochii în sus, spre cerul întunecat de ploaie Din aproape trei sute de oameni, numai unsprezece nu luaseră nici măcar o înghițitură din berea din Allenhaure Moroiul îi găsise pe acei oameni în întuneric și-și făcuse de cap, reducându-i întâi la tăcere smulgându-le carnea de pe ei — Oare Thantos va avea nevoie și de ceilalți? Kai a dat la o parte brațul alb al unei fete din tabără, cu rochia udă, părul îmbibat de ploaie și fața în țărână S-a opintit să se ridice din scaun și a pășit peste ea ca să ajungă lângă Chella Aceasta a încuviințat — Vor merge în pădure și se vor alătura Regelui Mort, atunci când el va sosi Kai și-a strâns pelerina în jurul lui Ceața plutea la nivelul gleznelor în jurul lor, ridicându-se de nicăieri de parcă ieșea tocmai din pământ, albă precum laptele — Începe Senzația de neorânduială care o bântuise întreaga seară, răsucindu-i-se precum viermii sub piele, se transformase acum în oroare Atunci când morții se întorc, ai sentimentul că totul merge anapoda, de parcă iadul însuși îi aruncă afară Axtis s-a ridicat primul, în fața oamenilor lui, în fața târfelor moarte, a băieților cu tăvile și zdrențele elegante Nici n-a clipit Apa i se scurgea de pe ochi, dar nici n-a clipit Răul De jur împrejurul lor, oamenii stăteau în picioare, în armurile aurite Apa Styxului nu lăsase nicio urmă asupra lor, în afară de cei câțiva care se prăbușiseră în foc, firește Apa Styxului își face efectul fără grabă, amorțind simțurile, aducând somnul, paralizând mai întâi vocea, apoi grupe mai mari de mușchi În cele din urmă, moartea pe care o aduce este o agonie a mușchilor chinuiți, care se luptă și cedează Chella avea destulă necromanție în vârfurile degetelor ca să știe că nu muriseră ușor Durerea lor reverbera în ea — Tot nu înțeleg, a spus Kai Nu durează prea mult până când cineva descoperă că ceva nu e în neregulă cu ei Și știi prea bine că treaba aia cu diplomația e doar o vorbă-n vânt Vom fi norocoși să scăpăm fără să fim decapitați și apoi aruncați în foc Asta le fac ei celor ca noi, știi? Dacă au noroc Dacă nu, întâi îi pun pe foc, apoi decapitează ce-a mai rămas — Regele Mort are motivele lui, a spus Chella — Toate astea numai ca să răspândească teroare? E puțin cam extravagant Chella a ridicat din umeri Kai ar face bine să nu cunoască motivele Regelui Mort Ar fi fost bine ca nici ea să nu le cunoască — De aici plecăm călare În șa — Ce? De ce? Ploaia cădea tot mai iute, tot mai puternică, subliniindu-i punctul de vedere — Dacă vrei, poți rămâne în trăsură Chella și-a șters apa de pe față și a scuipat — Însă Thantos va fi acolo, iar moroii nu sunt cei mai buni tovarăși de călătorie 42 Vyene este cel mai frumos oraș de pe pământ Firește că s-ar putea să n-am dreptate Se poate ca în întinderile din Ling ori dincolo de Sahar, în inima Ceranei sau undeva în colbul din Indus să se afle o lucrare și mai frumoasă de-a oamenilor Însă mă îndoiesc Bogăția unui imperiu întreg fusese cheltuită în Vyene, an de an, secol de secol, preschimbându-se în piatră și măiestrie — Incredibil Makin și-a scos coiful de parcă i-ar fi stânjenit capacitatea de a absorbi măreția fiecărui loc Rike și Kent n-au mai scos o vorbă, complet amuțiți Marten se ținea aproape de mine, fiind din nou fermierul de odinioară, ca și cum șase ani de război și de condus armate spre victorie dispăruseră, speriați de maiestuozitatea împrejurimilor — Lordul Holland n-ar fi decât un țărănoi aici, a făcut Makin Puține dintre orașele pe care le ocupasem după cucerirea lui Arrow aveau măcar o singură clădire care să se poată compara cu structurile mărețe care ne deschideau drumul spre palat Aici, nobilii vechiului imperiu își construiseră locuințele de vară, în toate formele și culorile, de la construcții din marmură roz până la edificii din granit care zgâriau norii, toate luându-se la întrecere ca să-l impresioneze pe împărat, Curtea lui și pe oricine altcineva Străbunicul meu fusese un astfel de nobil, ducele de Ancrath, care deținea pământurile în numele imperiului și pentru bucuria administratorului Atunci când administratorul a murit, iar imperiul s-a făcut bucăți, bunicul și-a făcut propria coroană, a revendicat ținutul Ancrath pentru el însuși și s-a proclamat rege Și totuși chiar și în Vyene un sentiment de neliniște bântuia străzile Era ceva mai mult decât entuziasmul din preajma Adunării Era o tensiune în locul acela, ca o răsuflare ținută mult timp, așteptând să fie eliberată Focuri de tabără ardeau pe alei și în piețele îndepărtate, leșuri erau aruncate în flăcări de teamă că ceva mult mai rău le-ar fi putut stăpâni Mulțimile care ne priveau procesiunea vădeau o oarecare îngrijorare Una dintre gărzile de pe un cal mai sperios și-a pierdut coiful, iar râsetele au izbucnit pe dată printre localnici, însă erau prea ascuțite, la limita isteriei Drumurile către palat, patru la număr, erau atât de late, încât un om nu putea arunca o suliță de la porțile caselor de pe o parte către cele de pe partea cealaltă Coloana noastră mergea pe mijloc – cincisprezece în lățime, treizeci în adâncime, trăsurile la mijloc și căruțele în spate Subordonații ce venea în urmă și curioșii, inclusiv casa cu roți a lui Onsa plină de iubire negociabilă, se topiseră dincolo de granița orașului Căpitanul Devers trimisese vorbă ca niciun nechemat să nu se apropie de Poarta Gilden Nu mi-am putut reține zâmbetul O căruță plină de prostituate ducea cu siguranță mai puține păcate decât cei din Sută în ziua lor cea mai bună Am mers înainte tot mai încruntat Am venit să schimb o coroană cu alta, să-mi dau tronul pentru un scaun mai puțin confortabil Poate că aveam să aflu cea de-a treia cale a lui Fexler Brews și să peticesc fisurile ce traversau lumea Nu puteam ști Dar știam că Jorg acela ce va purta noua coroană, cel care poate că va ședea pe tronul suprem, nu avea să fie diferit Nici mai bun Nici mai capabil să se rupă de trecut și de spinii prea adânc înfipți Palatul împăratului se află în mijlocul unei piețe atât de largi, încât marile case din partea opusă par de-a dreptul minuscule Cele patru drumuri se îndreaptă toate spre domul palatului, traversând un teren acoperit de lespezi și lipsit de statui, fântâni sau monumente Într-o zi normală, cetățenii înstăriți se adună în acest loc, cheltuindu-și banii la tarabe și tejghele care le satisfac pofta de exces În apropierea Adunării, vântul de toamnă bate nestingherit pe acolo — Târfa Domnului! Makin mi-a întrerupt șirul gândurilor Ședea ridicat în scări Sir Kent s-a încruntat și el Blasfemia nu-l mai încânta atât de mult de când se convertise — Ce limbaj! am țâțâit spre lordul Makin Rogu-te, ce nu e bine? — Ai putea vedea cu ochii tăi dacă nu ți-ai călca pe mândrie, a spus el cu jumătate de zâmbet, dar continuând să clipească neîncrezător Am suspinat și m-am ridicat în același timp În depărtare, la jumătatea drumului către palat, un cordon subțire de soldați în pelerine negre ședea de-a latul străzii Vest Era ceva familiar în coifurile lor cu creasta roșie, în felul în care platoșa strălucitoare a armurii continua cu niște pantaloni bufanți, ridicoli, în dungi albastre și galbene — Să fiu al dracului, e Papa, m-am așezat eu înapoi — Papa? a întrebat Rike de parcă n-ar fi cunoscut cuvântul — Da, frate Rike, i-am răspuns, în timp ce coloana a început să încetinească Femeia aia grasă, cu pălărie ciudată, infailibila Ne-am apropiat mai mult, copitele cailor bocănind pe drumul pietruit Garda papală aștepta, impasibilă, cu halebardele sprijinite de lespezi, flamurile fluturând și săbiile în aer Căpitanul Devers și-a oprit oamenii în fața cordonului În spatele trupelor Papei se afla o lectică, o construcție uriașă și împodobită, închisă în toate părțile în fața vremii și a privirilor iscoditoare Cei zece cărăuși ședeau pregătiți lângă pari — Sfinția Sa va discuta cu regele Jorg, a strigat porunca cel aflat în mijlocul gărzilor, poate comandantul brigăzii, deși nu purta însemne diferite față de ceilalți — Va fi interesant, am zis aruncându-mă din șa și îndreptându-mă spre capul coloanei Miana a deschis ușa tocmai când treceam pe lângă trăsura lui Holland — Fă ce trebuie, Jorg, mi-a spus Data viitoare, poate că Marten nu va fi de față ca să salveze situația M-am întors, i-am luat mâna și i-am zâmbit — M-a costat patruzeci de mii de gologani în aur ca să obțin întâlnirea asta N-o voi irosi, regina mea S-ar putea să fiu prost câteodată, dar nu sunt tâmpit — Jorg, a mai spus ea, ca pe-o ultimă avertizare în timp ce mâna ei aluneca dintr-a mea Rândurile din față s-au dat la o parte și m-am apropiat de garda papală Bărbatul care mă convocase se uita acum intens spre Gog, vârât în teacă la șoldul meu — Ei bine, du-mă la Sfinția Sa, așadar Nu pot aștepta toată ziua, am și alte treburi de rezolvat, am arătat eu din cap spre marele dom al palatului ce se ridica îndărătul lui O pauză, apoi s-a întors să mă conducă prin cordonul de oameni Am ajuns la lectică și trei dintre cărăuși s-au grăbit să aducă scaune, doi purtând un taburet lat cu pernă roșie, iar unul, un scaun simplu, cu spătar din abanos, pentru mine Un alt cărăuș li s-a alăturat și s-au așezat, câte doi, de fiecare parte a ușii lecticii Am observat că avea o ușă foarte lată Cel de-al cincilea om a luat-o la goană spre partea din spate și am auzit cealaltă ușă deschizându-se Am presupus că el era însărcinat cu împinsul Ușa mai apropiată s-a deschis și o mare de mătase purpurie, întinsă pe cărnuri tremurătoare, a început să-și facă apariția Cărăușii s-au întins și au apucat brațele scurte, mâinile îndesate încărcate de inele cu pietre prețioase Au tras Cel de-al cincilea a împins Imensitatea de om a mârâit și s-a ițit un cap, aplecat în față, cu șuvițele de păr negru lipite cu sudoare de scalpul stacojiu Un crucifix de aur spânzura pe sub bărbiile și cutele gâtului, o chestie robustă de un centimetru grosime, lungă de treizeci de centimetri, având un rubin la întretăiere, pentru sângele lui Hristos Probabil cântărea mai mult decât un nou-născut Și a ieșit, supremul pontif, păstorița atâtor oi, un melc scos din cochilia lui Izul floral de parfumuri și uleiuri nu putea acoperi mirosul înțepător pe care-l emana Au așezat-o pe taburet, revărsată Gardianul din cordon ședea lângă mine Avea o anumită înfățișare, ochi spălăciți, vigilent și mâini pline de cicatrici Nu m-am lăsat distras de pantaloni Trebuie să fii mereu vigilent cu oamenii vigilenți — Sfinția Voastră Pius al XXV-lea, dacă ar fi trebuit să-i spun pe nume — Rege Jorg Credeam că arăți mai bătrân Trebuie că se apropia de șaptezeci de ani, însă n-avea nici măcar un rid pe față, întinsă cum era toată, de la grăsime — Singură? am întrebat Fără cardinali, fără episcopi care să se gudure? Nici măcar un preot care să vă ducă Biblia? — Cei din alaiul meu sunt oaspeți ai lordului Congrieve la reședința lui de la țară și cercetează neregulile semnalate la Surorile Milei, o mănăstire cu o istorie pestriță A scos o basma roșie ca să-și șteargă saliva din colțul gurii — Mă voi alătura lor în timp util, bineînțeles, dar m-am gândit că o întâlnire între patru ochi între noi doi ar putea fi mult mai… favorabilă Ceea ce discutăm aici nu va apărea în rapoarte, a zis ea zâmbind Nici măcar pentru Papă, care vorbește în numele lui Dumnezeu, nu e atât de simplu să se pună împotriva voinței arhivarilor Vaticanului După părerea lor, puține păcate sunt mai mari decât acela de a lăsa o declarație a Papei să se piardă Încă un zâmbet, odată cu faldurile mai multor bărbii Mi-am strâns buzele — Așadar cărui fapt datorez această plăcere? — Să-i spun lui Tobias să aducă niște vin? Arăți însetat, Jorg — Nu A făcut o pauză, așteptând o formulă de politețe sau o explicație Nu i-am oferit niciuna — Construiești o catedrală în orașul Hodd, mi-a spus, cu ochii întunecați urmărindu-mă atent, două coacăze scufundate în budinca spălăcită a feței ei — Veștile circulă iute — Nu ești singurul care vorbește cu Deus in machina, Jorg Fantomele Constructorilor îi vorbeau – îmi spusese și Fexler Îmi mai povestise că fantomele au întors biserica împotriva magiei de orice fel, atât pentru a-i lăsa pe preoți orbi la propriul lor potențial de a stăpâni puterea maselor, cât și pentru a-i face să înăbușe folosirea ei de către ceilalți Orice fel de credință clădită în spatele unui crez sau al unui titlu putea spori vrerea unui conducător până la un nivel înspăimântător — De ce vrei să construiești acum catedrala? a întrebat ea — Catedrala e în construcție de mai bine de douăzeci de ani, i-am răspuns Cât toată viața mea — Dar va fi terminată curând, iar oamenii se vor aștepta ca eu să vin și să o binecuvântez înaintea primei slujbe Și-a mutat greutatea pe taburet și a adăugat: — Am aflat vestea pe când vizitam ținutul Scorron și am venit să vorbesc cu tine aici Cred că știi de ce — Te simți mult mai în siguranță aici, am răspuns — Sunt Vicarul lui Hristos, oriunde merg în creștinătate sunt în siguranță! Am detectat mânie în glasul ei acum, însă mai degrabă demonstrativă decât o indignare autentică — Mergi? A lăsat remarca neobservată, continuând să mă privească cu ochi reci — Îți voi asculta spovedania, Jorg Și voi oferi iertare celui ce se căiește — Eu să mă spovedesc ție? mi-am răsucit eu capul, cu vertebrele pocnindu-mi pe la ceafă Eu ție? Garda ei s-a apropiat cu o jumătate de pas M-am întrebat ce alte sarcini mai avea Călău? Asasin? Poate că se antrenase cu fierarul albinos din vis care vizitase Bântuitul trimis de Vatican — Ai trimis un asasin pe urmele soției mele și ale copilului meu nenăscut Un vânt rece s-a stârnit într-o latură întunecată a sufletului, iar tăciunii unei vechi mânii s-au aprins din nou — Mergem printr-o vale a plângerii, Jorg, și singurul lucru care contează este pe unde pășim — Asta ce înseamnă? Trebuia oare să dau din cap înțelegător? Să presupun că înțelepciunea ei întrecea nevoia mea de înțelegere? — Funeraliile tatălui tău vor avea loc în curând, nu încape îndoială Poziția ta la Adunare va fi nespus îmbunătățită dacă însăși Papa va veni la ceremonie, ca să-i facă vânt în rai Și să nu uităm nici de mica problemă privind aprobarea papală a moștenirii — E mort într-adevăr? I-am văzut chipul, lipsit de emoție, uitându-se la Curtea lui N-ar fi arătat altfel nici întins în mormânt Nicidecum mai puțin uman — Nu știai? a ridicat Papa o sprânceană groasă — Știam Îl vedeam pe parapetul celui mai înalt turn, în apusul soarelui ce arunca umbre și lumini roșii asupra lui, cu părul fluturând în vânt Îl vedeam împreună cu mama, râzând, mult prea departe ca să-i aud — Patru zile Atât a rezistat apărarea din Ancrath în lipsa lui Făpturile Regelui Mort sunt pe drum acum, a zis Papa iscodindu-mă cu privirea în așteptarea unei reacții Sunt la doar câțiva pași în urma ta — Și cum îi veți opri, Sanctitate? Morții nu caută și nu asediază castele, nu revendică pământuri, nu cer taxe Regele Mort n-are de gând să stăpânească, vrea doar să stârpească — Ne vom ruga, a zis, mutându-și din nou greutatea dintr-o parte în alta Acesta este sfârșitul zilelor, fiul meu Tot ce putem face este să ne rugăm — Fiul tău? Mi-am aplecat capul Îl vedeam pe ucigașul cu ochi spălăciți de lângă mine chiar și fără să mă uit Ochi de drum, așa se numesc Să vezi fără să te uiți Am tras adânc aer în piept, iar tăciunele acela ascuns a devenit incandescent Tobias și-a mișcat piciorul drept, doar un milimetru Știa Pius nu se baza decât pe cei mai buni Pentru ea, gărzile nu erau decât o simplă formalitate Asemenea multora dinaintea ei, în ciuda evidențelor demonstrate de șirul de leșuri din urma mea, își închipuia că mă poate ține doar cu ajutorul cutumei Tobias totuși știa ce port în suflet, aveam aceleași instincte — Nu ești mama mea, babo! Grașii sunt greu de ucis cu mâinile goale Ei își poartă grăsimea ca pe o armură O dată sau de două ori am încercat să-l sugrum pe Burlow cel Gras, până și pentru Rike a fost o provocare În clipa în care s-ar fi mișcat să lovească, Tobias avea să-și lase jos halebarda, fiind doar o proptea, nimic mai mult, încă una dintre absurditățile papale, o cutumă Avea să-și caute cuțitul, ascuns pe undeva Iar eu, pe al meu – nu mai era timp pentru săbii Și, în ciuda învățăturilor fratelui Grumlow, eu aș fi fost într-un scaun, cu spatele la el, el ar fi fost în picioare, iar eu aș fi murit înainte ca târfa grasă să scoată un scâncet, înainte s-apuc măcar s-o julesc — Fii cuminte, băiete N-a dat niciun semn că s-ar fi mâniat Cardinalii nu se câștigă cu urlete Obrazul cel mai gros, răbdarea, timpul, presiunea neînduplecată, toate acestea pot duce până pe tronul papal chiar și cea mai încărcată conștiință, dacă posesorul ei este suficient de șmecher Am clipit — Nu ți-au spus nimic despre mine? Murillo n-a fost de-ajuns ca să-ți faci o părere? Iuțeala mâinilor, despre asta e vorba într-o luptă cu cuțitele Însă iuțeala mâinilor e irosită dacă îți cauți arma când celălalt o are deja în palmă Nu irosi viteza la începutul primei mișcări Nu face decât să-i dea de veste că faci o mișcare — Ai trimis un asasin ca să ucidă… — Un rege conduce după dorința poporului său, m-a întrerupt, cu o urmă de iritare acum Poporul își îndreaptă privirea spre Roma pentru mântuirea veșnică Ești destul de mare deja ca să știi care îți este interesul Și cel al fiului tău Catedrala… M-am aplecat în față, fără grabă, ca un ascultător concentrat, apoi l-am apucat, destul de încet, dar hotărât: ezitarea ucide Apoi iute I-am rupt crucifixul din jurul gâtului L-am aruncat, cât de tare am putut, azvârlindu-l cu boltă și dându-i drumul să zboare drept la țintă Tobias l-a prins O prindere frumoasă taman între ochi, blândă, cu brațul greu al crucii intrându-i în frunte astfel încât toată chestia a rămas agățată acolo în timp ce el se prăbușea Acum, cuțitul Există un motiv pentru orice lucru ți toate au un timp sub soare Amintirea preoților episcopului Murillo a răsărit tocmai când înfigeam lama printre faldurile de grăsime de pe gâtul lui Pius — E vremea să mori Pius s-a prăbușit prima la pământ, apoi Tobias, apoi halebarda După aceea, vreme îndelungată, toți cei care nu eram muribunzi la pământ am rămas locului uitându-ne unii la alții 43 — Căpitane Devers, cred că sunt pe cale să fiu atacat chiar pe tura ta! I-am strigat asta, gândindu-mă că era mai bine să previn problema, decât să aduc vorba de-abia când peste patruzeci de gărzi papale s-ar fi apucat să încerce să mă găurească Am zărit mișcare printre coifurile aurii din spate, în jurul trăsurii noastre Devers avea nevoie de un moment sau două să evalueze situația — Haide, tocmai ce-am omorât-o pe nenorocita de Papesă Aveți de gând să mă atacați, nu-i așa? L-am scos pe Gog din teacă și am zâmbit ademenitor spre gărzile de lângă mine Cu sau fără pantalonașii ăia, puteau fi destul de letali Mai multe halebarde împotriva unei singure săbii, în spațiu deschis, nu e chiar o întrecere Am început să mă retrag în jurul lecticii Cărăușii s-au împrăștiat care-ncotro Nu foarte pioși, se vede treaba Încă amețiți, soldații din preajma mea și-au îndreptat armele De-a lungul cordonului de gărzi, s-a ridicat un val de halebarde, toate țintite spre mine — Bărbatul acela se află sub protecția mea! și-a găsit vocea Devers, mânându-și armăsarul în față Asta a reușit cumva să-i însuflețească pe oamenii Papei, care s-au repezit înainte, urlând mânioși și incoerenți Până și cărăușii au găsit de cuviință să li se alăture, întinzând după mine brațe foarte lungi cu mușchi supradezvoltați, deși ai crede că erau recunoscători pentru că nu mai trebuiau să o care de-acum încolo Garda Gilden a dat buzna din spate, iar eu am început să mă joc de-a „găsiți-l pe Jorg”, sărind înăuntru și în afara lecticii, croindu-mi drum printre cărăuși, în mijlocul unui măcel tradițional Totul s-a terminat prea repede Halebardele ajung mai departe decât săbiile, dar dacă nu sunt îndreptate unde trebuie, lupta se încheia iute Fuseseră îndreptate spre mine Ar fi trebuit să fie atenți la gărzi Gog s-a blocat în șira spinării unui bărbat și a trebuit să o trag afară cu amândouă mâinile încleștate de mâner și cu un picior înfipt în pieptul individului Din fericire, era ultimul dintre cărăuși Am scos sabia, întorcându-mă chiar la timp pentru ca Makin să mă apuce de platoșă și să mă azvârle în scaunul Papei — Ce dracu’ faci? Devers i s-a alăturat, cu sabia plină de sânge: — Ai omorât-o pe Papesă! De parcă eu n-aș fi observat — S-a omorât singură, când i-a pus gând rău fiului meu M-am sprijinit cu spatele de peretele din lemn al lecticii, relaxându-mă în prinsoarea lui Makin — Ai omorât-o pe Papesă, a spus din nou Devers, holbându-se la hoitul ei plin de sânge, un cărăuș fără brațe zăcându-i peste sfintele ei picioare — Ceea ce ai de făcut acum, căpitane Devers, este să-i pui pe oameni să încarce carcasa ei în cutia aceea din spatele meu Cât timp se ocupă cu asta și dau la o parte celelalte hoituri, trebuie să-l aduci aici pe lordul-comandant al Gărzii Presupun că, atunci când lordul-comandant Hemmet va vedea focul ce se va răspândi din flacăra pe care am aprins-o aici, își va fi dorit ca nimic din toate acestea să nu se fi întâmplat Își va fi dorit ca Garda Gilden să nu fi măcelărit detașamentul personal de soldați papali Și se va arăta foarte interesat să afle că nu mai există martori în viață din Roma Nimic din ceea ce se întâmplă fără martori nu s-a întâmplat cu adevărat Mă aștept ca în trei zile să fiu încoronat împărat Cei care nu m-au susținut vor ajunge să se căiască pentru lipsa lor de discernământ Dar nu pentru mult timp Dacă nu voi fi încoronat atunci, o să fiu prea ocupat ca să mă mai îngrijoreze prea mult Voi ridica o armată din nouă țări, cu care să mărșăluiesc spre Roma, ca să ard până în temelii cuibul ăla de corupți Deci una peste alta, dacă lordul-comandant vrea să evite vărsarea de sânge și să nu aibă un dușman personal în viitorul împărat, de dragul unui Papă, atunci va spune că Pius și toate gărzile ei au căzut pradă unui moroi Trimiteți-i rămășițele înapoi la Vatican și terminați cu asta V-aș putea chiar sugera un înlocuitor… Makin s-a dat la o parte, lăsându-mă să cobor câțiva centimetri de-a lungul peretelui lecticii, de pe vârfurile degetelor, pe toată talpa Nu-mi dădusem seama că aproape mă ridicasem de la pământ — Nu va merge niciodată Nu poți ascunde așa ceva — Uită-te în jurul tău, Makin, am făcut eu semn cu brațul Deșertăciune Cei importanți sunt acum în palat și niciunul dintre ei nu va privi afară, asta ți-o pot spune sigur Iar servitorii lor vor munci din greu acolo Iar oamenii cumsecade din Vyene se ascund în casele lor, am adăugat fluturându-mi mâna spre casele din depărtare Într-o oarecare măsură, pentru că nu au fost invitați la petrecere Dar mai ales pentru că Garda Gilden a fost trimisă în misiuni de însoțire, astfel încât n-a mai rămas nimeni care să-i apere, iar morții sunt pe drum — Nu contează Cineva va afla Cineva va vorbi Vor fi zvonuri… — Zvonurile sunt în regulă Zvonurile fac lucrurile mai interesante, dau greutate cuvintelor mele Învinuirile… nu sunt la fel de bune Acuzații? Atunci va fi momentul să pornim spre Roma Și nu uita, soldații tăi obișnuiți din Garda Gilden respectă biserica mult mai puțin decât pe femeile din casa pe roți a lui Onsa Asta l-a făcut să se oprească Gărzile disprețuiau, într-adevăr, orice mirosea a influență din partea Romei în treburile imperiului Prezența Papei tocmai în Vyene, pândind membri ai Sutei sub escorta gărzilor, probabil că-i scosese din minți — N-are cum să meargă, a scuturat Makin din cap — În orice caz, cățeaua e moartă, am zis trimițându-l la plimbare Apoi am pocnit din degete în fața lui Devers: — Trezește-te, omule! Îți aduci aminte ce am spus? Lordul-comandant, ștergerea urmelor sau baie de sânge Da? Hotărăște-te sau, pe numele lui Dumnezeu, am să merg la Roma cu capul ei în vârful suliței Căpitanul Denvers a înclinat din cap asemenea unui om nu foarte convins că nu visează Am trecut pe lângă el, ocolind leșurile Niciodată nu e o idee bună să calci peste un om căzut la pământ Ai putea primi un cuțit între picioare — Voi fi la palat, dacă mă caută cineva Rike și Marten își curățau săbiile Toporul lui Kent îi spânzura în mână, încă roșu El părea pierdut — Dacă Dumnezeu vorbește cuiva, Kent, să știi că nu e femeia aceea rea de acolo Credința pe care ai găsit-o… n-ai găsit-o în biserică, nu-i așa? Ai găsit-o în durere și sânge Orice a fost acel lucru care te-a emoționat, n-a fost vorba de un preot în sutană — Duhul Sfânt m-a găsit, Jorg Isus Hristos, înviat, m-a scos din întuneric și mi-a domolit arsurile Niciun „rege”, niciun „sire” Nu am respect pentru prea mulți oameni, iar Kent nu a fost niciodată prea ager la minte, niciodată prea înțelept sau virtuos, ca să mă inspire Și noul lui crez, de când cu incendiul, părea unul de împrumut, dogma altor oameni, purtată ca un scut Însă aveam respect pentru instinctele lui de criminal și îmi plăcea onestitatea lui Și cine eram eu, până la urmă, ca să-l judec? I-am tras-o unei necromante și am ucis-o pe Papesă într-o singură săptămână — Am nevoie să am încredere în tine, Kent, am zis și mi-am desfăcut eu brațele Am nevoie de o fărâmă din credința asta Așa că ascultă duhul acela! Ascultă-l bine Și, dacă trebuie să mor pentru crimele mele, fii tu cel care mă doboară Vântul rece a suflat printre noi doi Și mi-am dat seama că am vorbit cât se poate de serios Îl provocam, așa cum am provocat furtuna, cu mult timp în urmă Doboară-mă Am văzut-o pe Gretcha alunecând din sabia mea, cu o ușoară mirare în ochi, prăbușindu-se într-o mică grămadă, oase și piele în hainele unei fetițe „Dacă ar fi făcut cineva asta pentru mine pe când eram copil, aș fi scutit pe multă lume de necazuri”, îi spusesem I-am spus-o și furtunii, într-o noapte nebună, în vârful Castelului Înalt I-am spus-o lui Kent cel Roșu, cu mâinile lui albe încleștate pe toporul nordic: — Fă-o! Kent a dat drumul toporului A scuturat din cap — Suntem împreună în asta până la capăt, Jorg M-am întors la trăsură Miana, cu bebelușul în brațe, Katherine, Gomst și Osser erau cu toții afară, înfofoliți în blănuri și pelerine care să-i apere de vântul cu degete de gheață Mă priveau cum mă apropii printre gărzi, cu un amestec înghețat de oroare și dezgust pe fețele lor palide, de parcă duhoarea ticăloșiei mele ajunsese deja până la ei — Jorg? Am auzit zgomot de luptă… ai sânge pe tine, s-a apropiat Miana — Am făcut ce trebuia, doamna mea După cum mi-ai cerut — Ai omorât-o Katherine a rostit cuvintele nu ca pe o acuzație, ci mai degrabă ca să le audă spuse cu voce tare, să vadă dacă pot fi adevărate — A murit Cum e o problemă discutabilă, menită dezbaterii teologice Și ce-i cu asta? Oare brațul Romei le-a oferit sprijin oamenilor din imperiu sau i-a sugrumat? Oare strânsoarea ei nu a devenit din ce în ce mai puternică în toți anii aceștia în care Pius s-a lățit în tronul papal? A venit vremea pentru sânge proaspăt, zic, pentru ca cineva care crede cu adevărat în Dumnezeu să poarte cea mai stupidă pălărie din creștinătate — Mi-am pus brațul în jurul umerilor episcopului Gomst — Vremea pentru ca cineva care nu vrea să fie papă să devină papă Ce spui, părinte? Și-a ridicat privirea spre mine Nu-mi dădusem seama până atunci cât de scund era, încovoiat înainte de vreme sub povara anilor și a grijilor, sau poate cât de înalt crescusem eu — Într-adevăr ai omorât-o? Am zâmbit, deși amar — Iartă-mă, părinte, pentru c-am păcătuit Gomsty, mai bătrân acum, înțepenit din cauza trăsurii și cu inima plină de amar, s-a aplecat totuși să-mi asculte spovedania 44 CU CINCI ANI ÎN URMĂ — Vyene este cel mai măreț oraș de pe pământ, a pufnit din nou gardianul, încrețindu-și nasul Probabil că puțeam Călătoria de pe coasta Libei fusese una destul de lungă — Nu lăsăm pe nimeni înăuntru, a zis Măreția orașului era o chestiune ce putea fi discutată Până atunci, călărisem printr-o întindere de clădiri în care se fabricau mărfuri și case orășenești, taverne și piețe, înșirate preț de mai bine de un kilometru de-a lungul Danoobului Niciuna dintre ele măreață sau grozavă în mod deosebit, însă cu siguranță prospere Adevăratul Vyene era ascuns dincolo de zidurile înalte care înconjurau odată întreg orașul Iar gardianul din fața mea avea îndoielile lui că un tânăr atât de murdar, de pe drum, avea dreptul să-l vadă — Mă gândesc că-i lăsați să intre pe călătorii care au bani de cheltuit Mi-am desfăcut palma ca să-i arăt cinci monede de aramă bătucite, din tot atâtea țări O înclinare a mânii le-a făcut să alunece, iar el le-a prins în cădere — Nu încălca vreo lege dacă nu vrei să fii călcat și tu! Și s-a dat la o parte Mi-am mânat calul în oraș Zece sau chiar mai multe gărzi făceau același tip de control și asupra altor aspiranți, majoritatea schimburilor fiind presărate de tocmeli prelungite și zgomotoase — Dă-i drumul! Am smucit de hățuri Iapa – Hosana îi spusese vânzătorul – a mers în buiestru Până n-ai călărit o cămilă și apoi o iapă care se leagănă, nu-ți dai seama cât de dor îți este de calul tău Brath fusese întotdeauna un înlocuitor temporar al lui Gerrod, însă acum m-am pomenit că trăgeam nădejde ca Yusuf să se țină de promisiune și să-l trimită înapoi la castelul Morrow O ploaie deasă a început să răpăie în jurul meu în timp ce am luat-o din loc spre vechiul oraș Vyene, cu apa căzând în torente din jgheaburile înalte Vara începuse să se îndrepte spre sud În golfurile reci ale iarlilor, iarna își ascuțea armele, întețind vântul din nord și pregătindu-se să înainteze Hosana și cu mine ne-am adăpostit din calea puhoiului în grajdurile primului han la care am ajuns Asta m-a scutit de grija de a-mi alege un loc de stat I-am dat hățurile unui băiat cu paie în păr și m-am îndreptat spre berărie ca să-mi fac rost de un pat la etaj și de o cadă în care să mai spăl din urmele drumului — Dacă nu va fi uscată înainte să intre în cușetă, vei da socoteală, i-am spus aruncându-i o monedă Berăria puțea a hamei și a transpirație O duzină de călători răspândiți printre mese și scaune, poate și câțiva băutori de zi L-am prins de braț pe hangiu, pe când trecea cu un platou de carne aburindă cu sos N-aș putea spune ce fel de carne era – un cartilagiu la mijloc și tendoane –, însă mi-a făcut stomacul să chiorăie — Vreau o cameră Trimite-mi și un platou din ăsta, dacă mai găsești alți câini Și o bere A încuviințat — Ia camera șapte Din capătul holului Aruncă-l afară pe Elbert, nu plătește în ruptul capului Și uite așa am ajuns în camera șapte, pe un balot de paie, fără îndoială plin de târâtoare, de o parte având răpăiala și umezeala ploii de afară, iar de cealaltă parte, văicărelile de dincolo de ușă ale lui Elbert, care ridica lucrurile dărâmate când dădusem cu el de pereți Mănâncă, bea, deșartă-ți mațele, dormi Dimineață aveam să mă curăț și să cheltuiesc niscaiva galbeni ca să mă îmbrac mai aproape de rangul meu Totuși aș fi avut nevoie de ceva mai mult decât niște mătăsuri și piei de căprioară ca să intru în palat Nimeni n-ar fi crezut că regele Jorg din Renar venise de unul singur la Porțile Gilden, fără solie și alai Tăietura din obraz mă durea încă Un moment de neatenție în portul Mazenzo, un marinar beat cu un cuțit Cu capul lipit de paie, auzeam paraziții mișunând, gâdilind așternutul cu piciorușe minuscule Plăcile de pe tavan mi-au atras atenția, ochii căutând un înțeles în modele, până când m-a cuprins somnul Plăcerea de a te bărbieri cu propriul tău cuțit stă în certitudinea că e perfect ascuțit Dincolo de faptul că e o corvoadă și că rămâi cu zgârieturi, indiferent cât de ascuțită e lama Am coborât ca să mă ospătez cu pâinea neagră tradițională cât o cărămidă și o carafă de bere slabă Afară, strada era însorită, însă soarele era înșelător, iar în aer se simțea miros de îngheț M-am plimbat prin marele oraș, lăsând-o pe Hosana în grajdul hanului Nu băgasem de seamă „pajura lui Olidan”, ca să-i dau numele complet, pe ploaia torențială care mă adusese aici Numele nu venea de la tatăl meu, fără îndoială, ci de la unul dintre mulții administratori celebri care au condus Vyene în numele împăratului Callin în anii petrecuți în campania expansionistă spre est Copiii cerșetori se țineau după mine, deși nu prea arătam plin de bani Chiar și aici, în cel mai bogat dintre orașe Copii mici și blonzi, se prea poate urmași de departe ai progeniturilor foștilor împărați, flămânzind pe străzi Am înaintat spre cartiere mai răsărite, acolo unde oamenii legii alungau ștrengarii și-mi aruncau priviri ce-mi dădeau de înțeles c-ar fi procedat la fel și cu mine dacă aș fi fost mai puțin înfricoșător După două viraje și un pod, după case tot mai impresionante, am ajuns la unul dintre cele patru mari drumuri ce duceau spre inima Vyenei: strada Vest Aici, la mai bine de un kilometru și jumătate până la palat, marginile erau pline de prăvălii aliniate Nu erau tarabe de piață ori barăci ale negustorilor, ci case impunătoare din piatră, placate cu ardezie, deschise spre drum, cu marfa expusă la vedere și încăperi pentru a negocia vânzarea Am mers către una dintre acele case, o croitorie, cu numele proprietarului înscris pe o placă de aproape zece metri, agățată între prima și a doua fereastră a etajului „Jameous din Casa Revel” scria, fără nicio aluzie la afacerea lui, nici măcar o foarfecă de croitorie desenată Dacă n-aș fi văzut bărbatul care se îndrepta spre ușa din spate cu două baloturi de tafta pe umeri, în timp ce un altul ieșea prin față cu o mantie elegantă pe un fel de agățătoare, nu mi-aș fi dat seama ce fel de afaceri se făceau acolo Spre deosebire de lucrătorii în piele din casa alăturată și de argintarii de mai încolo, Jameous ținea obloanele închise, ca să-l apere de frig sau poate doar de privirile curioșilor La urma urmei, nimic nu se compară cu promisiunea exclusivității atunci când vrei să atragi bani mulți Și da, până și eu am fost atras înăuntru, cu toate că aș fi pretins că doar nevoia mă atrăsese acolo Nevoia de a adopta penajul localnicilor țanțoși precum cocoșii, pentru că era cazul să joc rolul regelui, din nou Ușa, o chestie grea, din stejar, s-a închis în urma bărbatului ce ieșise cu mantia său, mai bine zis, cu mantia stăpânului lui, de vreme ce el purta ținută de servitor, una mai fină și mai bine croită totuși decât hainele mele Am mers până acolo și am ciocănit ușor Ușa s-a deschis cât un lat de palmă — Aceasta este Casa Revel Creatura care mi se adresase părea deopotrivă femeie și bărbat, cu ochi inocenți, oase fine și voce blândă, însă cu părul tuns scurt și pieptul plat O mână s-a mișcat ca să închidă ușa, de parcă doar numele locului ar fi fost de ajuns să mă facă să-mi văd de drum Am pus piciorul în ușă — Știu asta Scrie cu litere mai mari decât capul tău, chiar deasupra noastră — Ah, a făcut femeia – m-am hotărât că era femeie Cine ți-a spus asta? I-am dat un șut ușii și am intrat O cameră bine amenajată, cu scaune moi în care puteai să te scufunzi, un singur covor gros, care acoperea podeaua din perete în perete, lămpi de cristal arzând uleiuri ce nu scoteau fum Un bărbat masiv, cu tendință de chelire și îngrășare, stătea cu mâinile ridicate, în timp ce un al doilea bărbat se învârtea în jurul lui, mânuind un metru de croitorie Un al treilea individ se afla în fața unui ceaslov, notând măsurile Cu toții se uitau spre mine Bărbatul cu măsurătorile s-a îndreptat în picioare — Cine poate fi acesta, Kevin? Kevin s-a ridicat de pe covor — Domnule, îmi pare rău, domnule Acest… domn… — Să spunem c-am intrat cu forța, i-am tăiat-o eu, oferindu-le celor de față cel mai cuceritor zâmbet al meu Am nevoie de haine potrivite și degrabă — Potrivite pentru ce? Pentru dat la sapă? m-a luat peste picior bărbatul masiv Kevin și-a dus mâna la gură ca să acopere un chicotit — Hai, Jameous, aruncă-l afară și să terminăm cu asta, a continuat bărbatul Într-o oră trebuie să fiu la lordul Kellermin Am hotărât să fiu măcar semicivilizat La urma urmei, mă aflam în capitala imperiului, un loc în care faptele cuiva pot avea răsunet, în care cuvintele cuiva pot ajunge departe Am pescuit o monedă de aur și am răsucit-o printre degete, trecând-o pe deasupra fiecărei încheieturi — Nu e nevoie și nici nu se poate să mă aruncați afară Am nevoie doar de haine Poate ceva din ceea ce ar purta lordul Kellermin — Dă-l afară Ticălosul e nebun, cu mințile pierdute, Dumnezeu știe pe cine a jefuit ca să facă rost de moneda aia Pete roșii și-au făcut apariția pe obrajii grași ai individului — Prea bine, domnule consilier Hetmon O plecăciune rapidă în fața consilierului, iar Jameous a bătut din palme, un ordin, presupun, pentru că nu mai văzusem așa ceva vreodată S-a întors cu spatele la mine — Ne alegem cu grijă clientela, tinere, și pot să te asigur că un set complet de haine potrivite pentru recepțiile lordului Kellermin ar costa mai mult decât un ducat Moneda a sclipit aurie printre degete În orașul Hodd, puteam goli atelierul unui croitor cu un singur ducat neșlefuit Doi bărbați s-au ivit din spatele prăvăliei, ucenici croitori, după cum arătau, în tunici negre simple Unul ducea niște foarfeci ondulate, celălalt, un metru Am tras aer adânc în piept, în felul acela în care pretindem că ne liniștim Calitatea costă Manierele nu costă nimic — Asta e de ajuns? Am scos afară un pumn de galbeni: zece, poate cincisprezece monede Atât de multe monede din aur au o anumită greutate care-ți arată că ceea ce ții tu în mână valorează ceva — Cheamă oamenii legii, e limpede c-a omorât pe cineva important sau l-o fi lăsat sângerând pe o alee Consilierul Hetmon a făcut o jumătate de pas spre mine înainte să-și dea seama că nimeni nu era gata să-l țină Calm Am mai tras o dată aer în piept Cei doi croitori, cel cu foarfecă și cel cu metrul, au înaintat, fiecare încercând să meargă mai încet, niciunul dornic să ajungă primul Câtă vreme jumătatea de pas a lui Hetmon n-a reușit să anuleze distanța dintre noi, am făcut-o eu Fii calm, mi-am spus După patru pași lungi, îl țineam de curea și de umăr Un bărbat destul de voinic, însă am reușit să-l arunc cu o viteză suficient de mare încât să facă o gaură în formă de Hetmon în obloane M-am întors și l-am văzut pe ucenicul mai scund agitându-și metrul spre mine L-am lăsat să și-l rupă de platoșa ce-o purtam pe sub pelerină În spatele meu, un rest de oblon s-a desprins și căzut cu zgomot Se vede treaba că nu ascult un sfat bun nici măcar atunci când sunt chiar eu cel care-l oferă — Alegerea unei clientele bune este într-adevăr o prioritate, i-am spus lui Jameous Dar de vreme ce pare că nu ești ocupat cu alți clienți, poate mă poți programa pentru o probă urgentă? Maestrul croitor s-a dat îndărăt, trăgând cu ochiul spre bucățile de oblon ce spânzurau Ucenicul cu foarfeca le-a lăsat iute să cadă; celălalt părea fixat în capătul despicat al metrului său rupt — Haine! am bătut și eu din palme ca să-i fac puțin atenți, însă Jameous se uita mai departe spre drum M-am uitat și eu, întrebându-mă dacă oamenii legii apăruseră ca să-i dea o mână de ajutor consilierului și să-mi pună răbdarea la încercare În locul armurilor căptușite și al bastoanelor cu cap de fier ale oamenilor legii din oraș, treceau rânduri-rânduri de nordici bărboși, cu zale scânteietoare în soarele plăpând, scuturi mari și rotunde, în culori țipătoare, și coifuri împodobite cu coarne ritualice într-o parte și-n alta Am ajuns la timp la fereastră ca să văd vârful paradei apropiindu-se Patru siluete călare, războinicii în fața lor încadrați de buclele cornurilor lor șerpuitoare — Să fiu al naibii! am zis pășind printre bucățile de lemn spart Consilierul Hetmon s-a târât iute afară, însă îmi pierdusem interesul pentru el și chiar pentru dorințele mele vestimentare — Sindri! Călare pe juganul lui alb, cu o mantie din blană albă, cu părul despletit, prins acum cu o panglică de aur, dar totuși Sindri — SINDRI! am strigat mai tare către el, chiar când cei doi războinici care mergeau în fața calului său au suflat în cornuri, acoperind orice alt zgomot Pentru o clipă, a părut că nu mă auzise, apoi și-a întors calul, îmbulzindu-se printre rânduri, împrăștiind manifestanții — … dracu’ faci aici? Vorbele lui au ajuns la mine abia când urletul cornurilor a amuțit — Am venit să-mi văd tronul Obrajii mă dureau din pricina zâmbetului care mi s-a lățit pe față fără să vreau Era plăcut să vezi un chip cunoscut — Arăți ca dracu’, a zis și s-a azvârlit din șa, foșnindu-și blănurile, un fel de vulpe polară, după cum arătau Te-am confundat cu un sarazin la început Un mercenar, nicidecum unul prea norocos Mi-am aruncat ochii în jos, spre mine — He-he Presupun că m-am ales cu câte ceva în Africa Un bronz bun, de exemplu Mi-am alăturat încheietura întunecată lângă mâna lui albă — Africa? Tu nu stai locului niciodată? A aruncat o privire în urmă, spre coloana oprită pe stradă — Oricum, trebuie să vii cu noi Poți călări lângă Elin Îți aduci aminte de sora mea, Elin? Oh, îmi aduceam aminte „Vino în vizită la iarnă”, îmi spusese — Calul meu e la han, i-am răspuns Și încotro te îndrepți? Și de ce? S-a făcut prea frig în nord? — Mă-nsor, a rânjit el Vino cu mine, dacă nu cumva asta e sub demnitatea unui rege — Demnitate? am răspuns eu tot cu un rânjet, scuturând o așchie de pe umăr Sindri s-a alăturat din nou coloanei, pe jos, iar eu am luat locul războinicului de lângă el — Doamnă, mi-am înclinat eu capul spre Elin, palidă în mătăsuri negre, cu o cascadă de păr blond deschis — Îi cunoști pe unchiul meu Thorgard și pe Norv cel Crud, stegarul nostru din valea Hake? mi i-a arătat Sindri pe ceilalți călăreți, mai vârstnici, aprigi, având coifuri și multe cicatrici Am lovit cu pumnul în platoșă și mi-am înclinat capul, aducându-mi aminte cât de mult disprețuiau acești oameni politețurile din Vyene — Și tatăl tău? — Datoria îl reține la Maladon Mortăciuni care se ridică din măguri Bașca, sănătatea lui… — O răceală, nimic mai mult, s-a aplecat fratele ducelui Maladon peste nepotul său Coloana și-a reluat marșul cu o explozie a cornurilor Am mărșăluit spre liniștea lăsată în urma lor — Te-nsori? am întrebat Cu o femeie din sud? — O fată din Hagen, din familie bună de vikingi E rudă cu tata, dar e drăguță O vrăjitoare în blănuri De partea cealaltă, Elin a pufnit — Așadar vă îndreptați cu toții spre Vyene? Sindri a ridicat mâna și i-a dat un bobârnac unuia dintre coarnele de taur de pe coiful lui — Suntem tradiționaliști Încremeniți în legile noastre Abia am renunțat la vechii zei, la trei mii de ani de la venirea lui Hristos În nord, la orice căsătorie de mare importanță trebuie să asiste împăratul, iar asta înseamnă că trebuie să venim la Curte Chiar dacă nu e niciun împărat Sau administrator Așa că am venit — Mă bucur să te văd Și vorbeam serios 45 CU CINCI ANI ÎN URMĂ Am ajuns la Poarta Gilden îmbrăcat într-o pelerină și o tunică de la Sindri, cu ghete de la războinici de-ai lui, rangul meu fiind recunoscut după ce Sindri a garantat pentru mine Poarta Gilden se întindea adânc în interiorul palatului, nefiind o intrare, ci mai degrabă un ritual de trecere Întotdeauna mi-am imaginat că Poarta era o construcție înaltă, lată cât să lase loc unei trăsuri cu cai, pentru care ar fi fost nevoie de zece oameni ca să o deschidă — Asta-i tot? — Da Hemmet, lordul comandant al Gărzii Gilden, n-a dat amănunte Probabil că văzuse astfel de reacții de zeci de ori Am rămas – Sindri, grupul lui, Hemmet și cu mine – într-o anticameră de mărimea sălii tronului tatei, aranjată cu mai multă grandoare și bun gust decât ar fi putut visa majoritatea celor din Sută În continuarea zidului vestic, decorat cu busturile foștilor împărați, sculptate în marmură albă și ascunse în nișele lor, de unde să urmărească trecerea secolelor, se afla Poarta Gilden O intrare modestă, în care se afla nesprijinită o arcadă veche, din lemn Stejar probabil, înnegrit de timp, cu lucrătura netezită de trecerea anilor — De ce? am întrebat Hemmet și-a întors spre mine ochii, foarte albaștri, cu riduri la colțuri Și-a scărpinat barba scurtă și albă — Treci, s-a mulțumit el să facă semn cu bastonul oficial, un băț din oțel și aur, ce se termina cu o creastă ciudată, din limbi de catifea roșie Am ridicat din umeri și m-am dus spre arcadă, nu mai înaltă de trei metri, puțin cam îngustă Nimic, până la ultimii doi pași Încă unul și agonia mistuitoare a arsurii mele a renăscut în vechea cicatrice de pe toată partea stângă a feței mele În același timp, durerea ascuțită și nemiloasă a cuțitului tatei mi s-a înfipt din nou în piept, împrăștiindu-mi-se prin vene asemenea acidului Iar cutia cu model de spini de la șoldul meu s-a făcut atât de grea, încât m-a făcut să mă clatin, trăgându-mă în jos Am reușit să-mi recapăt echilibrul, cu mâna încleștată pe cicatricea arsurii, blestemând și scuipând — Nimeni din cei pătați nu pot trece, a spus Hemmet, îndesându-și bastonul la brâu Atunci când Suta se întrunește, niciun fel de magie nu poate pătrunde înăuntru, niciun jurat al minții nu poate intra ca să întoarcă voturile oamenilor, nimeni pătat de puteri nelegiuite nu poate intra ca să-i amenințe pe ceilalți conducători cu ceva mai mult decât poate avea orice om Orice influență exercitată asupra unei persoane va fi anihilată dacă reușește să treacă prin poartă M-am îndreptat de spate, durerea risipindu-se pe cât de repede venise — Puteai să mă avertizezi Mi-am șters saliva și sângele din colțul gurii Hemmet a ridicat din umeri: — Nu știam că ești pătat Era un bărbat masiv, bine bătucit de timp Platoșa aurită pe care o purta nu-l apăsa O lucrătură uimitoare, cu apărătoare pe umeri și în jurul cefei, acolo unde se ridica într-un coif care sugera o coroană — Încearcă tu, i-am spus A pășit înăuntru, s-a întors și și-a desfăcut brațele Vedeai cu ochiul liber că puțin îi păsa de Sută, dacă își spun regi, duci sau lorzi Erau acolo mulți din suta asta, mai multe nume decât ar putea oricine să-și aducă aminte, însă un singur lord comandant al Gărzii Gilden Hemmet — Atunci voi fi lăsat pe dinafară? am întrebat încercând să nu pară că mă văicăream — Căpitanul Kosson te va conduce printr-unul dintre pasajele laterale, a zâmbit Hemmet Doar de la Adunare vei fi exclus Sau poți face plângere la împărat, după ce tronul va fi ocupat din nou Așa că am luat-o pe drumul cel lung spre camera tronului împăratului În timp ce Sindri, Elin și ceilalți nobili nepătați erau conduși prin Poarta Gilden, bietul Jorg a fost nevoit să se furișeze prin spate ca un servitor Kosson m-a condus prin coridoare lungi și întunecate, ținând în mână un felinar care să lumineze drumul — Cele mai multe palate își permit iluminat mai bun Era o mare diferență față de măreața locuință a lui Ibn Fayed — Cele mai multe palate sunt locuite de regi, a ripostat Kosson fără să se uite în urmă Aici nu locuiește nimeni, în afară de câțiva servitori care să ridice praful Gărzile vin și pleacă în anii dintre Adunări, dar noi suntem soldați, nu avem nevoi de lămpi de petrol în fiecare firidă Gărzile nu se sperie de umbre Eram pe cale să-i spun că poate ar fi trebuit, însă ceva mi-a luat vorba din gură — Nu există firide Niciun loc pentru lămpi, felinare sau măcar pentru torțe, niciun loc pentru statui, decorațiuni sau orice altă formă de bogăție pe care nobilii sunt obișnuiți să o expună Kosson s-a oprit și s-a uitat în sus Privirea lui mi-a indicat un cerc mic de sticlă, încastrat în piatra albă a tavanului — Luminile Constructorilor, a spus Acum le zăream, la fiecare câțiva metri — Dar nu funcționează A ridicat din umeri și a mers mai departe, lăsând umbrele să joace în jurul nostru — E un coridor al Constructorilor? Dar… Nu prea părea cu putință — E atât de… grațios Domul, arcadele și anticamerele… — Nu tot ceea ce au făcut ei era urât Acesta era un loc al puterii Un fel de legislativ L-au făcut maiestuos — În fiecare zi învăț câte ceva nou, am răspuns Ai putea crede c-au avut și suflete, până la urmă, Constructorii ăștia? Glumeam doar pe jumătate — Dacă te interesează să înveți, atunci îți arăt ceva ce vizitatorii nu apucă să vadă Kosson a cotit brusc la stânga, într-un coridor îngust, iar apoi din nou la stânga — Este… neobișnuit, am zis după ce m-am oprit lângă umărul lui Un bărbat ședea cu spatele la noi Părea că fuge, dar nu se clintea de pe loc, de parcă cineva se străduise să îmbrace o statuie foarte bine executată într-o tunică bej, pantaloni și o cingătoare în talie Într-o mână avea un băț lung, asemănător unei mături, dar care avea în vârf un mănunchi de panglici roșii, ciudat de familiare În cealaltă, ținea o cupă stranie, cu pereții foarte subțiri, aproape zdrobită în mână, iar un lichid întunecat se scurgea din ea spre nicăieri M-am gândit la niște picături de sânge țâșnind dintr-un craniu spart, rămânând în aer pentru totdeauna M-am gândit la Fexler — Așadar aveți și voi un Constructor în stază M-am uitat în jur după un proiector de felul celui care înghețase timpul pentru Fexler Partea aceasta a coridorului era identică cu tot restul Kosson mi-a aruncat o privire îndurerată, semănând o clipă cu un copil cu entuziasmul spulberat — Da, dar să vezi pe cine avem noi aici! Ne-am plimbat în jurul sticlei invizibile care-l înconjura pe bărbat Așa se simțea Sticlă netedă, rece la atingere, un capăt al timpului, unde orele și minutele se scurgeau în neant — Vezi? mi-a arătat Kosson un dreptunghi alb prins de pieptul bărbatului, în partea stângă Părea să fie o bucată de plastik pe care scria cu negru „CUSTODE” — Asta înseamnă că el este paznicul, apărătorul Arhivarii gărzii au cărți care explică înțelesul cuvintelor antice — Mie mi se pare moale Slab, alb, cu teamă în ochi — Puterea Constructorilor nu a stat niciodată în brațele lor Așa spune lordul comandant Sunt de acord cu tine, nu e un războinic Strămoșii lordului comandant ajung în timp până la primul custode Omul acesta Este sfântul patron al familiei În acel moment, am înțeles de ce mătura aceea a bărbatului mi se părea cunoscută — Bastonul oficial al lui Hemmet E copiat după ăsta, nu-i așa? Mai scurt, mai drăguț, dar ăsta e? Kosson a încuviințat — Sfântul patron, zici? Am tras aer prin dinți, încercând să pricep mai bine — Vrei să-mi spui că Roma a canonizat un Constructor? — Asta va trebui să-l întrebi pe lordul comandant, a scuturat din cap Kosson și a continuat scurt: Haide Și m-a dus înapoi pe drumul de pe care veniserăm Ne-am adunat în fața tronului, un scaun simplu din lemn, cu spătar înalt și tare, o operă antică lucrată grosolan Ici și colo, capete de șuruburi sclipitoare atrăgeau privirea, pe mânere, pe picioarele din față, pe laterale, netezite în lemn Legenda spune că regii din rândul Constructorilor șezuseră în același scaun și că același foc secret din mașinile lor le curgea și lor prin vene Fusese trimis peste un mare ocean, cu mult timp în urmă — Ai să mă obligi să stau la distanță? Să stau aici, așa necurat cum sunt? M-am oprit la câțiva metri în spate Sindri a zâmbit și mi-a făcut semn să vin în față Elin m-a interceptat în timp ce mă apropiam, ridicându-și degetele ca să-mi atingă cicatricile — Nordul știe cum ți-ai căpătat rănile, rege Jorg, iar ele nu sunt necurate Tronul era așezat pe un podium alcătuit din două trepte înalte Însăși sala tronului se înălța până la domul cel mare ce acoperea întregul complex și cobora într-un cerc mare înconjurat de mai multe încăperi — Ceremonia nupțială va avea loc aici, în fața tronului, vegheată onorific de o sută cincizeci de gărzi, trupe însărcinate să-i însoțească pe fiecare dintre tații voștri la Adunare, i-a spus lordul comandant lui Sindri — Un preot de la Roma cuvântând în spatele Porții Gilden, am remarcat eu Trebuie să fie enervant, nu, lordule comandant? Oricât de mult i-ar fi disprețuit gărzile pe cei din Sută, asta nu era nimic față de disprețul rezervat pentru Papă și slugile ei, fie că erau cardinali ori băieți de cor — Niciodată, Jorg Împărații au avut un preot personal care nu a jurat credință Romei Astfel de clerici se găsesc în continuare într-o biserică din palat Papa nu are nicio autoritate între acești pereți, felul în care corupe credința nu afectează gărzile, noi păstrăm vechile tradiții Mă îndoiesc că Poarta va permite intrarea vreunui preot în care duhnește Roma — Foarte bine, am zis Și eu păstrez vechile tradiții M-am apropiat de Elin Mirosea bine, a femeie și a cal, cu gâtul zvelt și ochi șireți Am dat din cap spre Hemmet, să-și continue prezentarea Nu c-ar fi așteptat permisiunea mea — La Adunare, cei din Sută se grupează în bisericuțe și se ascund în sălile de pregătire, a zis lordul comandant Hemmet mișcându-și brațul, cât să cuprindă toate încăperile laterale Lordul Sindri și Lady Freya pot ocupa o cameră fiecare, ca să-și găzduiască propriul alai de nuntă — Pot alege care cameră? am întrebat — Iertare, rege Jorg? Avea un fel de a vorbi care făcea ca „rege” să pară un cuvânt atât de mic — Pot lua orice cameră își doresc? Cred că sunt mai mult de treizeci — Douăzeci și șapte și da, o pot alege pe oricare dintre ele, a încuviințat — Atunci hai să le vedem, a spus Elin și m-a prins de mână, ducându-mă spre o arcadă îndepărtată L-am auzit pe Sindri pufnind în urma mea — Veniți, unchiule, Norv! — Și eu ar trebui să știu ce să caut? l-am auzit pe unchi mârâind în urma noastră E doar o nenorocită de cameră Am mers ceva până la prima încăpere Sala tronului împărătesc încăpea în cea a lui Ibn Fayed, însă fără să rămână prea mult loc și părea să fie mult mai veche, transformată pentru scopul său actual pe vremea când imperiul era încă în fașă Ne-am oprit în fața unor uși duble, din stejar, cu incrustații din lemn de esență tare înfățișând bătălia dintre doi vulturi, cu fața spre linia despărțitoare Mâna lui Elin era rece într-a mea Era aproape la fel de înaltă ca mine, albeața ei făcând-o să pară diferită și totuși interesantă A împins o ușă, conducându-mă înăuntru Camera semăna cu o peșteră întunecată, cu petice de lumină dinspre micile ferestre din tavan, smălțuite prin vreun meșteșug pierdut ori cu sticlă furată — Nu e nimic de văzut aici, am spus Mai mult decât atât, e doar o cameră, ce-ar fi de ales? — Iar eu care credeam c-a fost ideea ta de fapt, a făcut Elin, apropiindu-se de mine, trăgându-mă în umbră Felul în care s-a mișcat a aprins un foc Mă gândisem să-l trimit pe Sindri și alaiul lui în căutarea unei camere potrivite, poate chiar și cu lordul comandant pe urmele lor, lăsându-mă pe mine să mă învârt în liniște pe lângă tronul imperiului În schimb, îl lăsasem pe Hemmet în sala tronului, iar eu pierdeam timpul… — N-avem destul timp Elin și-a strecurat brațul în jurul meu, degetele lungi și puternice masându-mi mușchii spatelui — Nu vreau ca Sindri să… am început eu M-a sărutat, provocatoare, flămândă Apoi, m-a dat la o parte — Oh, șșt, mă cunoaște, a spus și și-a aruncat de pe umeri mantia de catifea — Trebuie să ajung la… — Știu de ce ai nevoie, regele meu Și-a tras peste cap tunica, neagră ca pielea cârtiței, cu o mișcare fluidă, și a rămas goală, doar în jupoane Pielea ca laptele, doar ușor rozalie în vârful sânilor plini și grei Era adevărat Știa de ce aveam nevoie 46 CU CINCI ANI ÎN URMĂ — Tu cine dracu’ ești? m-am dat eu la o parte de pe Elin, lăsând-o sprijinită de perete, să-și aranjeze jupoanele — Un om care vede viitorul Intrusul, un preot după aspectul hainelor, se uita la noi cu ochi lăptoși De dragul reputației lui Elin, trăgeam nădejde că văzuse doar atât cât îl lăsase cataracta — Atunci deja știi că sunt pe cale să repet întrebarea? i-am spus — Sunt părintele Merrin, preot al Bisericii Libere a lui Adam — Tu ești cel care îl va căsători pe fratele meu cu nevasta lui din neamul Hagenfast, a făcut Elin, trăgându-și bluza, deloc rușinată de goliciunea ei, dacă nu chiar încântată — Da, a răspuns fratele Merrin Ceva anume mă deranja, ceva familiar în legătură cu un om care privea spre anii ce aveau să vină M-am scărpinat în cap, de parcă asta mi-ar fi fost de ajutor Nici pomeneală — Te putem ajuta? Trăgeam cu ochiul spre ușă, ca nu cumva Sindri și unchiul lui să își facă apariția Erau ocupați să se plimbe prin celelalte încăperi Elin a spus că Sindri știa ce avea în minte Speram să fie de acord – ea a spus că va fi La urma urmei, l-am oprit pe Ferrakind să stârnească vulcanii — Ai nevoie de ceva? l-am întrebat — Nu cred, a răspuns părintele Merrin Lumina lămpii din coridorul principal i-a scânteiat pe chelie, făcându-i urechile să arate caraghios, prea mari, așa cum au bătrânii — Am venit să vă ajut eu pe voi, în schimb, rege Jorg — Cum așa? Ceva mă amuza în legătură cu omul acela Mă îndoiam că avea să treacă prin Poarta Gilden ca să oficieze ceremonia Avea să aleagă o altă intrare Părea puțin probabil ca Poarta să-l lase pe el să treacă, așa cum nu mă lăsase nici pe mine — Vrei să scotocești pe sub tron, Jorg Ceva în legătură cu inelul pe care-l ai cu tine Dar nu-ți dai seama cum ai putea să o faci Hemmet nu te va lăsa să urci pe podium Te-ai gândit în ce fel le poți distrage atenția Un plan mai nebunesc decât altul și toate mai puțin promițătoare decât ultimul Te-ai gândit chiar să provoci un scandal cu doamna aici de față, încercând să-ți atingi scopul în agitația ce va urma — Totul e adevărat, am zis, iar Elin mi-a dat un pumn în umăr, cu putere Și de ce vrei să mă ajuți să o fac? Ce se va întâmpla când voi folosi inelul? Părintele Merrin a ridicat din umeri Gestul l-a făcut să pară mai tânăr, doar un băiat înveșmântat în toate faldurile acelea — Nu văd prea multe cu ochii aceștia orbi, numai o licărire sau două Tot ceea știu este că, într-un fel sau altul, îl va face pe lordul comandant să-ți rămână dator cu o favoare — Și de ce-ar fi asta bine pentru tine? l-am întrebat — Și acest lucru este întunecat și îndepărtat, a răspuns el Însă sprijinul lordului comandant Hemmet, garanția că susținerea lui durează, te va face să înclini spre o anumită decizie pe care o vei lua peste niște ani Și acea decizie va ajuta Biserica Liberă, iar tot ceea ce ajută Biserica Liberă slăbește Roma și ajută oamenii — Ajută oamenii? am întrebat eu și am scos inelul vizionar din vesta pe care mi-o dăruise Sindri, răsucindu-l în fața ochilor lui Elin Mă rog Dacă chiar trebuie… I-am făcut semn preotului să ne arate drumul — Ia-o înainte, am spus, amintindu-i că era orb Sindri, unchiul său și stegarul se alăturaseră din nou lordului comandant și căpitanului Kosson în fața tronului Sindri ne-a strigat pe când ne apropiam — Ne-ai găsit o cameră bună, Jorg? — Ei bine, mi-a plăcut Am rânjit amândoi, băieți obraznici la clasă Niciunul dintre noi tocmai însurat – maturizarea mai putea aștepta puțin — Lordule comandant, a spus părintele Merrin, cu vocea melodioasă a unui preot Trebuie ca tronul să fie dat la o parte pentru o scurtă perioadă de timp Hemmet s-a încruntat, ca și cum gândul de a fi atins, ca să nu mai vorbim despre mutat, îl îndurera — Ești sigur, părinte? E vorba despre una dintre viziunile tale? Părintele Merrin a încuviințat Chel, slăbănog în veșmintele lui, cu urechile acelea mari ca niște minere, mie îmi venea greu să-l iau în serios, însă avea autoritate asupra lordului comandant Hemmet Acesta a bătut din palme și patru gărzi s-au ivit tropăind dinspre o ușă îndepărtată — Mutați tronul… acolo, le-a ordonat el, urmărindu-i atent cum îl apucau Fiți atenți Fiți respectuoși — Și covorul, a adăugat părintele Merrin Lordul comandant a ridicat din sprâncene, încă refractar, însă le-a făcut oamenilor semn să continue Doi dintre ei au adunat țesătura grea, o piesă cu modele complicate lucrate de mână, gros, cu irizații scânteietoare precum o aripă de fluture O placă din aramă rotundă, cât un braț de om, era așezată pe podea, în locul în care se aflase tronul Am făcut un pas în față ca să urc pe podium De jur împrejurul meu, gărzile au strâns rândurile și s-au încordat, gata să intervină — Dă-i voie, Hemmet, a intervenit părintele Merrin fără vehemență Lordul comandant a tras adânc aer în piept și i-a dat drumul într-un suspin Mi-a făcut semn cu o mișcare disprețuitoare, așa cum și Merrin știa că o va face Trebuie să fie tare greu de trăit cu jurații viitorului Cu inelul vizionar ascuns în palmă, am îngenuncheat lângă placa de metal Niciun mâner, nicio balama, nicio gaură de cheie Mi-am adus aminte de ușa de la turnul maternei, așa că am ținut inelul în fața aramei, drept în mijloc, pe sub palmă Doar o clipă de fierbințeală, iar fantoma Constructorului a țâșnit deasupra mea Mi-am tras mâna înapoi Zugrăvită în nuanțe palide, ca toate celelalte, fantoma aceasta îmi era cunoscută Nu era Fexler, nici Michael, dar… — Custode! Lordul comandant Hemmet a căzut în genunchi În jurul lui, gărzile și-au urmat conducătorul Custodele a rămas nemișcat o clipă, fără să scoată o vorbă A pâlpâit, s-a încruntat, s-a dat înapoi de pe discul de aramă o jumătate de metru, poate un metru Bâzâitul ușor al unei vibrații a venit dinspre inel și iată-l pe Fexler Fantomele s-au privit în ochi, cu sprâncenele încruntate de concentrare ori furie, și-au încleștat mâinile… și au dispărut — Extraordinar! și-a frecat ochii cu podul palmelor lordul comandant Hemmet Ce s-a întâmplat? Au fost doi sfinți? Se lupt… Toate luminile s-au aprins Fiecare lumină a Constructorilor s-a aprins în același moment, așa încât domul de deasupra noastră strălucea acum asemenea cerului înstelat Lumina era orbitoare, așa că erai nevoit să mijești ochii, făcând ca flăcările lămpilor de petrol să devină invizibile, de parcă am fi stat cu toții în plin soare de vară — Luminile… a îngăimat Norv cel Crud, de parcă niciunul nu băgase de seamă Înainte să mai poată afirma cineva ceea ce era limpede ca lumina zilei, ușile din oțel sclipitor au început coboare din nișele aflate la fiecare intrare, cu excepția Porții Gilden Mișcarea era acompaniată de un scârțâit asurzitor, care mi-a strepezit dinții, la fel ca sunetul unghiilor pe tabla lui Lundist — Ușile… a făcut din nou Norv, iar eu am rezistat cu greu tentației de a-i da una peste cap A durat poate până numeri la zece ca ușile să se închidă, metal pe piatră, apoi, fără nicio pauză, au început să se retragă în același ritm Gărzile s-au revărsat înăuntru imediat ce ușile s-au ridicat, alertate de scârțâitul mecanismului Preț de câteva minute, oamenii gărzii au alergat încoace și-ncolo, trimiși în diverse misiuni de către lordul comandant, ca să verifice dacă nu avea loc niciun atac, să vadă dacă s-au petrecut și alte schimbări, să-i calmeze pe servitori, să liniștească celelalte unități de gardă și multe altele Toată agitația s-a potolit când l-au adus pe Custode, pe cel adevărat, a cărui fantomă de date o văzuserăm cu o clipă înainte ca Fexler să se încaiere cu el și să-l alunge A venit escortat de patru bărbați din gardă, cu o gloată și mai mare în urmă, în dezordine, precum copiii curioși ce se țin scai de un străin la piață Fexler reușise să spargă staza Custodelui — Ei bine, asta chiar că e ceva, am constatat Pentru trupa lui Sindri, Constructorul era un străin în haine ciudate, care ducea cu el un băț cu creastă, având vârf o grămadă de panglici roșii și scurte Ar fi trebuit să fie foarte ageri ca să-l recunoască după ce-i priviseră doar o clipă fantoma pe podium Pentru gărzi însă o adevărată legendă pășea printre ei Iar pentru lordul comandant se apropia un sfânt, străbunul său venerat și parte din fundamentul autorității sale Hemmet a ridicat o mână și pălăvrăgeala a amuțit — Fii binevenit, Custode! Fii binevenit! a repetat, cu un zâmbet larg pe față Custodele părea dezorientat și poate chiar înspăimântat, însă presupun că fusese adormit vreme de o mie de ani, așa că treacă de la mine O pauză, după care a glăsuit În ce limbă însă nu puteam spune O limbă aspră, guturală, ce părea la limita înțelegerii Am prins un cuvânt care suna precum „alertă”: l-a rostit de mai multe ori — Poate că vorbește o altă limbă, am remarcat Am citit că au existat mai multe limbi pe vremea Constructorilor, aproape la fel de multe pe câte regate erau în imperiu Și chiar dacă vorbește limba imperiului, poate că s-a schimbat de-a lungul secolelor Lucrurile evoluează, nimic nu rămâne pe loc, iar cuvintele cu atât mai puțin Hemmet s-a încruntat către mine, însă mânia lui n-a fost de lungă durată, doar ca trecerea unui nor prin fața soarelui — Tu ai făcut asta, tu l-ai trezit, ai readus lumina în palat N-am să uit asta, rege Jorg Și-a pus mâna pe umărul Constructorului, apoi s-a dus lângă el, cu brațul în jurul lui, protector — Am să vorbesc între patru ochi cu Constructorul Căpitane Kosson, acordă-le oaspeților noștri toată atenția și condu-i din palat după ce și-au îndeplinit dorințele, a mai spus Hemmet, după care ne-a părăsit, luând și sfântul cu el M-am aplecat și am întors inelul vizionar — Ei bine, ai avut dreptate, părinte Merrin Hemmet mă iubește acum Apoi m-am încruntat: — Cred că mi-a spus cineva odată… am început eu Cred că am auzit că nu-i poți spune unui om viitorul, pentru că, odată dezvăluit, acesta se schimbă Merrin a zâmbit, întorcându-și ochii aceia lăptoși înspre mine — Depinde de viitor, Jorg, și de cât de mult îi dezvălui Viziunile mele sunt atât de încețoșate, încât nu sunt prea multe detalii de împărtășit — Și ce altceva îmi mai poți spune despre viitorul meu, părinte? M-am apropiat în așa fel încât puțina vedere ce-i mai rămăsese să mă poată cuprinde — Nu vrei să știi, Jorg, a răspuns Viitorul e un loc întunecat Cu toții murim acolo — Spune-mi totuși Și, poate pentru că știa că aveam să-l conving până la urmă – acel viitor fiind limpede pentru amândoi –, a răspuns: — Vei ucide și vei ucide iar, vei face cele mai întunecate fapte, îi vei trăda pe cei pe care ar trebui să-i iubești, îți vei distruge fratele și vei aduce pieirea asupra noastră — Așadar nicio schimbare reală? N-am luat în seamă expresia de pe chipul lui Elin ori al lui Sindri Dezamăgirea m-a făcut să mă mănânce limba Crezusem că aș putea evolua, aș putea fi mai bun, aș putea fi ceva mai mult — Spune-mi, părinte – am zis, simțind acel „părinte” așa cum este el – spune-mi de ce niciun om de vază nu-și găsește un clarvăzător jurat al viitorului ca să-și planifice calea spre glorie? Liniștea s-a așternut asupra bărbatului Un soi de regret care nu poate fi simulat A vorbit blând, cu autoironie, însă a vorbit cinstit: — Să privești spre ceea ce va să vină nu diferă prea tare de onanism Să te privești pe tine trecând printre posibilități, să urmărești adevărul prin toate suișurile și coborâșurile Chiar și o fărâmă îți poate opri evoluția M-am gândit la Jane, mărunțică și mai în vârstă decât Gorgoth — Sau te poate orbi, a continuat preotul, cu cataracta opalescentă în lumina Constructorilor Și, dacă te uiți prea departe, dacă te uiți ca să vezi ce ne așteaptă pe noi toți la sfârșit… — Spune-mi Părintele Merrin a scuturat din cap: — Arde Preț de o clipă, am zărit o mână jupuită de piele ținând o cutie de aramă 47 Am lăsat leșul Papei să zacă în mijlocul măcelului și ne-am îndreptat spre palatul împăratului, un dom grandios, construit din mii de blocuri uriașe de gresie, lipite una de alta fără ajutorul mortarului, doar gravitația fiind cea care le ținea pe loc O sută de gărzi din suita mea au rămas să păzească morții, în vreme ce căpitanul Devers își cântărea opțiunile — E mare Makin încă nu-și redobândise elocința, topită la porțile orașului — Cum ar fi fost să fi venit călare până aici, în fruntea unei armate? Să fi avut o sută de mii de sulițe în urma mea? Să-l fi cucerit, pur și simplu, în loc să așteptăm aprobare Nu a răspuns niciunul: se auzea doar zbuciumul rece al vântului și plesnetul obloanelor pe piatră Pe drumul acela molcom prin marea piață din Vyene, m-a ajuns din urmă moartea tatălui meu Ieșise la suprafață încetișor O fantomă înfățișată de moroi, un vis al Castelului Înalt invadat, compătimirea unui cleric Nimic la fel de sigur și de neașteptat ca a-l vedea prăbușindu-se, uitându-mă în jos spre leșul lui Nimic la fel de definitiv ori de osânditor ca a-i da eu însumi lovitura care să-l ucidă, ștergându-mi sângele lui de pe mâni de parcă n-ar mai fi ieșit niciodată Mă simțeam… gol Moartea lui mă izbise la fel cum ciocanul lovește clopotul, iar eu răsunam pe un ton deznădăjduit, vorbind despre zile ale deznădejdii — Nimic nu poate fi îndreptat, frate Makin Makin s-a uitat cruciș N-a scos o vorbă Cele mai înțelepte cuvinte Aș fi putut să-mi înfig mâinile în gâtul acelui bătrân Să-l sugrum și să mă uit cum i se stinge lumina din ochi Să-mi strig plângerile, să înfierez vechi nedreptăți Și aș fi răsunat la fel de gol Nimic nu ar fi putut îndrepta ceva Mi-am trecut vârful degetului peste mâna care ținea hățurile, până la cicatricea de la încheietură — Aș putea urca pe tronul suprem Preoții mi-ar putea consemna numele pentru posteritate Însă ceea ce spinii au scris aici, adevărata mea poveste, ceea ce a fost luat, nu mai poate fi schimbat Makin s-a încruntat, fără să aibă nici acum un răspuns Ce răspuns ar mai putea fi? Numele meu pentru posteritate? Care posteritate? Marco Onstantos Evenaline din Casa Aurului fusese un test, nicidecum pornirea, nicidecum începutul Un test din care să iei aminte Ani de-a rândul, Michael și cei din ordinul lui își plasaseră armele Focurile Constructorilor, otrăvurile și bolile Și iată-ne aici, oameni noi, născuți din cenușă și crăpând lumea în două în timp ce ne jucam cu magia, cu jucăriile pe care cei ca Fexler ni le lăsaseră Puțin mai mult dacă am crăpa-o, i-am descoperi planul lui Michael: fantomele trecutului nostru s-ar ridica din nou, aducând soluția finală pentru problemele noastre Și ce venea în urma mea? Ce se ținea după mine? O armată a morților, un vârf de lance al necromanției trimis pe urmele mele și ațintit asupra Vyenei O suliță suficient de mare cât să ne facă pe toți să crăpăm Nicio mirare că părintele Merrin era orb Viitorul nostru era prea strălucitor pentru el Ploaia cădea, o burniță rece de toamnă, fără provocare Îmi umplea ochii Lăsasem spinii să mă ia în stăpânire, luasem ceea ce-mi oferiseră și îmi pierdusem primul dintre frați Carne din carnea mea, grija lui fiind prima datorie pe care o luasem asupra mea L-am trădat și l-am lăsat să moară singur Și, cu toate că nu exista niciun preț pe care să nu-l fi plătit ca să repar răul, nici măcar împăratul nu avea bani ca să îndrepte lucrurile Domul palatului, odinioară atât de îndepărtat, ne-a înghițit în umbra lui M-am scuturat de amintiri, am lăsat mamă, tată, frate în urma mea, în ploaie De jur împrejurul domului, o duzină și mai bine de intrări mai joase, deschizături destul de înalte pentru un bărbat călare și îndeajuns de largi pentru treizeci Erau și gărzi postate acolo așteptând sosirea celor din Sută, alaiurile acestora desprinzându-se de ea să-și ocupe locurile în sălile dindărătul deschizăturilor În cazul unei amenințări inamice – probabil eu cu suta de mii de sulițe – aveau să înainteze ca să apere Adunarea Marten m-a bătut pe umăr, făcându-mă să mă uit înspre vest O coloană de fum se ridica, mișcată de vânt, fum negru — Sunt multe hornuri în Vyene, am zis Marten și-a rotit mâna spre cea de-a doua coloană, mult mai îndepărtată, ridicându-se până la norii deși M-am întrebat dacă morții se adunau deja la porțile orașului, proaspăt treziți, poate, deschizând calea Regelui Mort Până și cei mai iuți din armata principală trebuie să fie la o zi sau mai multe depărtare Și totuși un văl de fum neobișnuit atârna deasupra acelor acoperișuri îndepărtate Erau oare periferiile orașului în flăcări? — Poate că mi-a luat-o cineva înainte și a venit cu o armată, am spus Posturile de pază erau ocupate în ordine, primul fiind cel mai îndepărtat de marea intrare Sutele noastre au intrat în posturile mai apropiate de porțile regale Poate pentru că delegația din Insulele înecate, aflată în urma noastră, avea să fie ultima care ajungea Se spune că, dacă intri primul prin Poarta Gilden, la o Adunare, vei avea de partea ta bunăvoința împăraților morți Un punct de vedere mai practic sugerează că așa ai la dispoziție zile în plus, în care să-i influențezi pe confrații conducători și să-ți consolidezi facțiunea Eu sunt de părere că e doar mai mult timp în care să li se scârbească până peste cap de figura ta În decursul participărilor mele anterioare, am fost nevoit să aștept la ușa camerei tronului, prea pătat ca să fiu primit înăuntru, iar privirile fioroase pe care le aruncam din când în când prin Poarta Gilden au rămas singurele imagini cu care a rămas Suta de pe urma mea Am descălecat Osser Gant a ieșit din trăsură, apoi au coborât Gomst și Katherine, urmați de Miana și William, înveliți în blănuri ca să-i apere de vânt Părând mici față de gura cavernoasă a Porții Regale, am intrat conduși de o gardă de onoare de doar zece oameni Căpitanul Allan îi conducea, în vreme ce Devers rămăsese afară, ca să păzească hoitul Papei Porțile de ceremonie au rămas deschise, niște monștri din scânduri înnegrite de timp, prinse în aramă Ar fi fost nevoie de o sută de oameni care să le închidă – dacă balamalele ar fi fost unse Am trecut printre ele și am traversat Sala împăraților, în care fiecare individ dăinuia în piatră, tați, fii și bunici, uzurpatori, bastarzi redați măreției, criminali și războinici, pacificatori, fondatori de imperiu, oameni de știință, cărturari, nebuni și degenerați, toți înfățișați asemenea unor eroi, în armuri, un simbol al domniei lor Luminile Constructorilor, o sută de puncte luminoase pe tavan, mergând până departe, transformau fiecare statuie într-o insulă cu propria baie de lumină — Și tu vrei să fii în capătul acestei Unii? a întrebat Katherine de lângă mine N-o auzisem când se apropiase — Și Orrin de Arrow a vrut, i-am răspuns Ambiția mea e mai puțin onorabilă? N-a fost nevoie să răspundă — Poate că imperiul are nevoie de mine, am zis Poate că sunt singurul care îl poate salva de la prăbușirea în groază ori de la mistuire pe rugul trecutului Te-ai gândit vreodată la asta? Trimite un hoț să prindă hoțul, așa ți-am spus odată Acum spun să trimiți un criminal care să oprească crima Luptă cu foc împotriva focului — Nu ăsta este motivul tău, m-a contrazis ea — Nu Am ajuns la capătul statuilor, după împăratul Adam al Treilea, după Honorous în fotoliul său de administrator, serios, scrutând infinitul În față se afla o anticameră cu și mai multe gărzi și, după cum arătau, cu alți călători — Armele vă vor fi luate și depozitate în siguranță cu deosebit respect Privirea Căpitanului Allan s-a oprit asupra lui Gog, aflat lângă mine, după care a clipit nervos spre Rike: — Veți fi supuși la mai multe percheziții, necesare pentru a intra în camera tronului pe durata Adunării Dacă nu vă întoarceți prin Poarta Gilden înainte de votul final, atunci perchezițiile nu vor fi repetate Veți înțelege, cu siguranță, că toate aceste precauții sunt doar pentru siguranța dumneavoastră și a celorlalți delegați — Te-ai simți în siguranță, neînarmat, lângă Rike? l-am întrebat pe Allan arătând din cap spre Rike — A-armele voastre vor… — Da, am înțeles, am zis, după care am zărit ceva pe deasupra lui Pentru numele lui Dumnezeu, cine e acolo? E cumva… Taproot! Vino încoace, șarlatan bătrân! Rupându-se de grupul din fața noastră, doctorul Taproot se îndrepta spre noi, cu inconfundabilul său mers iute și dezordonat, cu brațele ridicate și un zâmbet larg pe fața îngustă — Ia te uită! Însuși regele Jorg! Stăpân peste nouă țări! Condoleanțele mele pentru tatăl tău, dragul meu băiat — Condo… — Presupun că ți-ai fi dorit să-l omori cu mâinile tale, dar timpul are planurile lui în ce ne privește, ardem în focul timpului Uită-te la mine, a zis el ducându-și mâinile la tâmple Încărunțesc Cenușă, îți spun eu Ardem în focul timpului Uită-te la mine — Mă uit, bătrâne — Bătrân? Îți arăt eu ție bătrân! O să… — Și care e motivul pentru care te afli aici, bunule doctor? l-am întrebat A venit circul în oraș? Rike s-a ițit pe deasupra noastră, uriaș și plin de speranță L-am ignorat amândoi — E Adunarea, Jorg La fiece patru ani, un om care cunoaște lucruri e la mare căutare Chiar așa Profitabilă căutare Uită-te la mine! Sunt plătit ca să împrăștii zvonuri Să zvonesc că ducelui îi plac băieții, că lordul are o soră măritată colo, că regele ăsta crede că strămoșii lui se trag din Adam întâiul Mici zvonuri prețioase pentru urechi nerăbdătoare Uită-te la mine! Mi-ar plăcea să pot fi astfel în fiecare an, pe tot parcursul anului — Te-ai plictisi fără circul tău, Taproot Oamenii plictisiți se ofilesc și mor Combustibil pentru foc — Totuși e plăcut să fii căutat, chiar și din când în când E plăcut să fii la curent Mâinile lui alcătuiau forme abstracte, de parcă ar fi putut să-și deseneze cunoștințele în aer Am întins mâna, iute – trebuie să fii iute cu Taproot –, și l-am prins de umăr — Hai să vedem cam cât de multe știi, vrei? Taproot mi-a întâlnit privirea, fixă pentru prima dată, fără niciun tremur — Fii sfătuitorul meu Unul dintre delegații tatei a avut un accident Tu îi poți lua locul Un bărbat gras în catifea plisată, neagră cu dungi purpurii, s-a apropiat de noi, legănatul lanțului de la gât potrivindu-se cu pasul lui grăbit — Taproot! Ce înseamnă asta? — Omul acesta își dorește serviciile mele, duce Bonne Taproot nu și-a mutat privirea Avea ochi iuți și negri, de parcă erau prea ocupați să soarbă lumea, ca să mai aibă vreme pentru culoare — N-are decât să-și dorească ce poftește, și-a legănat ducele Bonne stomacul – un bărbat scund, însă ager, dacă ar fi să judecăm după aspect Care e numele lui, care e sfatul tău? Câștigă-ți traiul, omule Lasă-l să vadă ce pierde Makin și Marten veniseră lângă mine acum, să mă sprijine Rike rămăsese într-o parte Restul grupului meu urmărea totul de lângă statuia administratorului — Numele lui este Honorous Jorg Renar, rege în Ancrath, rege în Gelleth, rege al Ținuturilor Înalte, rege peste Kennick, Arrow, Belpan, Conaught, Normardia și Orlanth Ar trebui să știi că nu este un om bun, însă nu este niciun om care poate fi convertit, iar dacă întreg iadul ar izbi zidurile acestea, așa cum cred că se prea poate întâmpla, chiar mai devreme decât își dorește oricare dintre noi, regele Jorg ar ține piept valului Sfatul meu pentru tine, duce Bonne, este să te pui în slujba lui, după cum și eu sunt pe cale să o fac Dacă există vreun om în stare să dezlănțuie leul imperiului ca să urle încă o dată, acela e bărbatul din fața ta Am zâmbit auzind despre „leul imperiului” Taproot nu uitase de sacul acela roșcat de oase și purici pe care-l eliberasem din cușcă Așa se face că am lăsat să ni se ia săbiile Au luat și inelul vizionar, pumnalele mele, un ac pe care-l aveam în păr și un laț din mânecă Au încercat să ia bastonul din lemn de esență tare de la Miana, însă am pocnit din degete, iar părintele Gomst – episcopul Gomst – a ieșit în față cu ceaslovul greu pe care i-l încredințasem în trăsura lui Holland Am studiat cu atenție împreună însemnările lui Ecthelion privind hotărârile judecătorești, Adam al II-lea și Artur al III-lea, Anii imperiului 340–346, căpitanul de poartă Helstrom și cu mine, cu doctorul Taproot, numai ochi peste umărul meu După o dezbatere scurtă, dar încinsă, am învins – aveam voie, la fel ca și lordul Orlanth, să-mi duc bastonul oficial (din lemn) oriunde naiba pofteam! Prin ordin imperial Ducele de Bonne și-a dres glasul sonor, a pufnit și m-a învrednicit cu priviri încruntate, însă a rămas să aștepte după grupul nostru, așa că l-am trimis pe Makin spre el făcându-i semn din cap și cu ochiul, știind că nu erau prea mulți pe lume care să nu cadă pradă farmecelor lui În mai puțin de o oră, ne aflam din nou în fața Porții Gilden, vechea ramă din lemn care mă ținuse departe de locul ce mi se cuvenea la ultima Adunare Ceea mă păta se mistuise odată cu asediul Bântuitului Chiar și așa, n-am savurat clipa apropierii de poarta aceea O mână care s-a ars odată nu va mai dori să atingă fierul, chiar și atunci când toate simțurile, în afară de amintire, te asigură că toată căldura din el s-a topit — După tine, draga mea, i-am zis Mianei și am condus-o înăuntru, împreună cu copilașul Găsisem o altă lege, consemnată de conștiinciosul Ecthelion în AI 345, care prevedea că, deși copiii nu aveau permisiunea să fie desemnați ca sfătuitori, aceștia puteau fi aduși la Adunare dacă erau însoțiți de ambii părinți Lucruri utile, cărțile astea Și regulamentele Dacă erau aplicate selectiv — Nu te-aș sfătui, sfătuitoareo, am spus când Katherine a încercat să o urmeze pe soția mea — Și când am început eu să primesc sfaturi de la tine, Jorg? Katherine și-a întors ochii aceia ai ei spre mine, iar ideea stupidă cum că aș putea fi un om mai bun, că m-aș putea schimba, a pus din nou stăpânire pe mine — Poarta te va respinge, doamnă Iar respingerile ei nu sunt deloc blânde Nicio respingere nu e blândă, de fapt — De ce? s-a încruntat ea — Tatăl meu nu te cunoștea la fel de bine ca mine, la fel de bine cum te va cunoaște poarta dacă vei încerca să treci Ești jurată a visului Pătată Te va respinge și te va durea, am spus atingându-mi ușor tâmplele — Eu… eu am să încerc Mă credea Nu cred că am mințit-o vreodată — N-o face, am avertizat-o S-a îndepărtat scuturând confuză din cap L-am strigat pe Rike, și apoi, unul câte unul, frații au intrat la Adunare Marten Sir Kent, Osser, urmați de Gomst Lordul Makin, împreună cu ducele Bonne Katherine s-a așezat pe o băncuță din marmură, cu mâinile împletite în fustele ei închise la culoare, uitându-se la cei aflați la urmă – Gorgoth, Taproot și cu mine — Nu știu ce se va întâmpla, i-am spus leucrotei Poarta ar putea să te respingă sau nu Dacă o va face, vei fi într-o companie plăcută, am spus făcând semn cu capul către Katherine Gorgoth și-a mișcat umerii uriași, iar mușchii i s-au adunat pe sub pielea lui groasă A înclinat capul și a luat-o înainte Când a ajuns aproape de arcada porții, a încetinit, de parcă ar fi pășit prin colții unei vijelii S-a mișcat pas cu pas, făcându-și de fiecare dată curaj Efortul îl făcea să se cutremure Am crezut că va da greș, însă a mers mai departe Încordarea i-a smuls un oftat, foarte adânc A intrat sub arcadă Mi-am imaginat chipul lui după conturul întins al umerilor Iar când a pășit prin Poarta Gilden, aceasta a scârțâit și s-a încovoiat, opunându-i rezistență, dar lăsându-l să treacă, până la urmă S-a împleticit în clipa în care a trecut în sala tronului, gata să se prăbușească — Ar trebui să încerc, a zis Katherine și s-a ridicat în picioare șovăielnică — Gorgoth și-a înmuiat degetele de la picioare în râu Tu trebuie să-l treci înot Am scuturat din cap Peste umărul ei, am zărit trei siluete care intrau prin capătul îndepărtat al anticamerei, precedate de o pereche de gărzi Sărea în ochi acel trio Greu îți puteai închipui trei delegați mai diferiți decât ei I-am privit fix, făcând-o pe Katherine să se întoarcă — Regina Roșie, Luntar din Thar și Sora Tăcută, mi-a șoptit din spate Taproot, folosindu-se de corpul meu ca să se adăpostească vederii, în timp ce Katherine a tras adânc aer în piept Luntar și Sora o flancau pe Regina Roșie, o femeie înaltă, ciolănoasă, frumoasă pe vremuri Avea probabil cincizeci de ani sau mai mult Timpul mai degrabă o pârjolise decât o ofilise, astfel că pielea i se strângea acum pe obrajii ascuțiți, iar părul, de cel mai întunecat roșu, era prins la spate în cleme cu diamante — Rege Jorg! m-a strigat ea, de la douăzeci de metri depărtare, cu un zâmbet fioros pe chip Vârtejurile negre ale fustelor ei sclipeau asemenea pietrelor prețioase în timp ce se apropia cu pași mari spre noi, cu gulerul ridicat la spate, cu vergile din oase de balenă formând o creastă stacojie ce i se desfăcea deasupra capului Am așteptat fără să comentez Pe Luntar îl mai întâlnisem, însă nu-mi aminteam împrejurările El mi-a adunat amintirile în cenușa din Thar Pe lângă splendoarea reginei, părea mohorât într-o tunică gri, cu pelerină albă, însă prea puțini aveau să-i remarce îmbrăcămintea: arsurile lui captau toate privirile Mi-am închipuit că poate și Lesha arătase astfel înainte ca rănile suferite în Colinele Iberico să se fi închis în cicatricea aceea îngrozitoare Rănile lui Luntar erau deschise La fiecare mișcare, pielița de pe arsură se desfăcea scoțând la iveală carnea crudă — Sora Tăcută e importantă, mi-a șuierat Taproot Uită-te la ea! Îți scapă din minte Și într-adevăr, uitasem deja de ea, de parcă n-ar fi fost decât cei doi, Luntar și regina lui, care veneau spre noi Am făcut un efort, ca atunci când te confrunți cu o sarcină neplăcută, și m-am străduit să o văd O femeie în vârstă, cu adevărat bătrână, asemenea lemnului din Poarta Gilden, cu o pelerină cenușie ce spânzura în jurul ei, aproape ca o ceață, a cărei glugă îi ascundea aproape întreaga față: numai riduri și o licărire a ochilor, unul alb și orb — Rege Jorg, a spus din nou, odată ajunsă în fața mea și la fel de înaltă ca mine, Regina Roșie Mi-a învârtit numele pe limbă – destul de neliniștitor –, apoi a adăugat: — Și o prințesă, presupun O teutonă, după cum arată Însă numele ei nu poate fi luat, a zis aruncând o privire scurtă către Sora Tăcută Jurată a minții? Făurar al visului, poate? — Katherine Ap Scorron, a spus Katherine Tatăl meu este Isen Ap Scorron, lord al Eisenschloß — Și doctorul Taproot De ce te ghemuiești acolo, Elias? Așa întâmpini tu o veche prietenă? — Elias? am zis dându-mă la o parte ca să-l dezvălui pe Taproot — Alica! a exclamat făcut Taproot cu o plecăciune adâncă — Trăgeai nădejde să te strecori prin poartă fără să dai ochii cu mine, Elias? a zâmbit regina văzându-l încurcat — Ah, nu, eu… Taproot rămăsese fără cuvinte Asta era ceva cu totul nou — Iar tu vei rămâne cu noi afară, Katherine, dragă, a zis regina dându-i răgaz lui Taproot să se gândească la un răspuns Împreună cu cei „pătați”, așa cum îi place lordului comandant să ne spună M-am surprins gândindu-mă că „noi” se referea la ele două, aproape convins, apoi smulgându-mă cu o tresărire, la fel ca atunci când somnul încearcă să te prindă în laț În ceea ce o privește pe Sora Tăcută, e greu să te concentrezi pe ea, însă mi-am fixat ochii asupra ei și mi-am ridicat un zid în jurul gândurilor, amintindu-mi de Corion și de puterea voinței sale — Am auzit de tine, Soră, i-am spus Sageous vorbea despre tine Corion și Chella știau despre tine Și Jane Cu toții se întrebau când aveai de gând să-ți arăți cărțile Poate că asta faci acum? Niciun răspuns, doar un mic zâmbet strâns pe buzele acelea bătrâne și uscate — Presupun că numele poartă indiciul A zâmbit din nou Ochii aceia te atrăgeau într-un fel, ca o maree — Ține-o tot așa, bătrâno, și-am să te las să mă tragi după tine, iar apoi vom vedea ce se va întâmpla, nu-i așa? Asta nu i-a convenit Și-a mutat iute privirea, iar zâmbetul dispăruse — Și Luntar De tine nu-mi amintesc Iar asta mi se pare că e din vina ta, nu? Poate că mi-ai făcut un bine cu cutiuța aceea a ta, poate că nu Încă nu m-am hotărât Fața i s-a crăpat de îndată ce a deschis gura ca să vorbească, iar un lichid transparent a început să i se scurgă din pielea arsă Ecouri ale unei vechi suferințe au răsunat în obrazul meu, întocmai cum le trezise și Poarta Gilden cu ani în urmă, când încercasem să intru pentru prima dată Focul mă înspăimânta și acum, nu încăpea îndoială — Vrei să-ți aduci aminte de mine, Jorg? m-a întrebat Luntar Nu prea voiam Voiam să ard din nou? — Da, am răspuns — Ia-mă de mână, a zis și mi-a întins-o, umedă și picurândă A trebuit să-mi mușc buzele, să-mi înghit fierea, însă i-am prins mâna, mi-am încleștat degetele în jurul rănilor lui și am simțit pielea spartă cum se mișcă Și iată, un șirag strălucitor de amintiri, nebunia, lunga călătorie legat de șaua lui Brath, delirând în vreme ce Makin ne mâna spre sud, spre tărâmul crestat căruia i se spunea Thar Hait Mă holbez la o cutie, o cutie de aramă, cu modele cu spini Tocmai s-a închis, iar mâna care a închis-o e arsă — Ce? zic Nu era cea mai inteligentă întrebare, dar părea să acopere toate problemele — Numele meu e Luntar Ai fost bolnav Un pocnet din buze după fiecare cuvânt Îmi ridic capul dinspre cutie, părul îmi cade în toate părțile și îl zăresc: un om înfiorător, o masă de răni deschise, atât de dese, încât păreau o singură rană — Cum suporți durerea? întreb — E doar durere, ridică el din umeri Pelerina lui albă, murdară de praf, îi stă lipită de trup de parcă ar fi ud pe sub ea — Cine ești? întreb, cu toate că-și spusese numele — Un om care vede viitorul — Am cunoscut odată o astfel de fată, spun, uitându-mă în jur după fratele meu În jur nu e nimic în afară de praf și nisip — Jane, spune el Nu vedea prea departe Propria ei lumină o orbea Ca să vezi în întuneric, trebuie să fii întunecat — Și tu cât de departe poți să vezi? întreb — Până la capăt, zice Până când ne vom întâlni din nou Ani întregi Doar asta mă poate opri vreodată Să mă văd pe mine însumi pe drum în față — Ce e în cutie? Ceva în legătură cu acea cutie o făcea să pară mai importantă decât toți anii din față — O faptă rea pe care ai făcut-o, zice — Am făcut o mulțime de lucruri rele — Asta e cea mai rea, zice Cel puțin în ochii tăi Și e amestecată cu veninul lui Sageous Trebuie să fermenteze o vreme acolo, să nu mai usture atât de tare, înainte să iasă la iveală în siguranță — Siguranță? — Mai în siguranță, zice — Spune-mi despre viitor, zic — Uite cum stau lucrurile, zice și își pocnește buzele arse, cu fire de carne topită între ele Dacă îi vorbești cuiva despre viitorul lui, asta îi poate schimba viitorul — Poate? — Alege un număr între unu și zece — Știi ce voi alege? — Da, zice — Dar nu poți demonstra — Astăzi pot, însă nu întotdeauna Vei alege trei Haide, alege — Trei, zic și zâmbesc Iau cutia de la el E mult mea grea decât m-aș fi așteptat să fie — Mi-ai pus amintirile aici? — Da, răspunde el E calm La fel ca tutorele Lundist — Și îmi poți vedea viitorul până când ne vom întâlni din nou, peste mulți ani? — Șase ani — Dar dacă îmi spui, atunci nu va mai fi viitorul meu, iar dacă îmi spui acel viitor nou, și acela se va schimba? îl întreb — Da — Atunci, spune-mi oricum Și ia-mi și amintirea asta Iar când ne vom întâlni, dă-mi-o înapoi Și atunci voi ști că omul care stă în fața mea poate cu adevărat să vadă peste ani — E o propunere interesantă, Jorg, zice — Știai că aveam să-ți propun asta, nu-i așa? — Da — Dar dacă mi-ai fi spus, atunci poate că n-aș fi făcut-o — Da — Și care e răspunsul pe care l-ai văzut oferit de tine la propunerea mea? — Da Și atunci încuviințez Iar el îmi spune Tot ce avea să se întâmple Absolut totul — Jorg? mă scutura Katherine de umăr Jorg! M-am uitat în jos, spre mâinile mele goale, umede, de care erau lipite bucăți de piele arsă Ridicându-mi privirea, am văzut ochii lui Luntar — Ai avut dreptate, am spus În legătură cu tot Până și în privința Chellei Râsesem atunci și îl ocărâsem, luându-l de mincinos — Așadar acum cunoști un om care vede în viitor, a spus el 48 — Așadar acum cunoști un om care vede în viitor, a spus Luntar — Un om care a privit prea departe și s-a ars, am zis eu — Da — Și cum oprim acel viitor în care ardem cu toții? l-am întrebat — E puțin probabil să putem, a răspuns Luntar Dar, dacă se poate face, atunci asta e cea mai bună șansă pe care o putem avea Mi-a înmânat o bucată împăturită de pergament, pătată de umezeala degetelor lui: — Trei cuvinte Nu le citi decât la momentul potrivit — Și cum voi ști care este momentul potrivit? — Vei ști, pur și simplu — Pentru că ai văzut asta, am zis — Chiar așa — Și funcționează? am întrebat Un tremur iute — Încearcă oricum, a spus el Nu orice final poate fi văzut Regina Roșie continua să privească, împreună cu Katherine și Sora Tăcută, studiindu-mă toate, de parcă aș fi fost un puzzle care trebuia rezolvat Luntar și-a înălțat capul către cele trei — Ce părere ai, Jorg? Avem cotoroanța, mama și fecioara? Tripla zeitate a anticilor umblând printre noi? Preț o de clipă, chiar mi s-a părut că puteau fi trei generații ale aceleași femei Katherine avea forța reginei pe față și cunoștințele surorii în ochi — Băiete, trebuie să plec, a hotărât regina Timpul trece Așa că am făcut un pas în față ca să o sărut pe Katherine, îndrăzneț așa cum sunt bărbații aflați în criză de timp Ea m-a oprit punându-mi o mână pe piept — Fă-o cum trebuie, Jorg, a spus ea Iar eu am trecut pentru prima dată prin Poarta Gilden Sala tronului împărătesc, deși deloc aglomerată, era cu siguranță ocupată Aproape o sută cincizeci de lorzi ai imperiului și feluriții lor sfătuitori circulau în jurul podiumului pe care se afla tronul Acesta părea să plutească deasupra lor, un scaun sfrijit din lemn simplu, așteptând o victimă M-am oprit locului o clipă, să privesc Grupurile se spărgeau ca să ocupe camerele lăturalnice, alții cădeau de acord sau se încăpățânau mai mult în discordie, gărzile priveau din posturile lor de la marginile sălii, iar peste toate astea, vacarmul acela de discuții peste discuții — Tu, de colo! Un bărbat înalt, mai în vârstă decât mine, s-a desprins de grupul lui aflat la câțiva pași de Poarta Gilden – vreo duzină de oameni cărora le captase până atunci atenția, fluturându-și brațele în timp ce vorbea, sclipind în catifeaua țesută cu pietre prețioase — Poftim? i-am răspuns în același fel și, pentru o clipă, a rămas cu gura căscată, dându-se înapoi Era limpede că mă luase drept un nobil de mâna a treia, așa cum hoinăream neînsoțit, cu singurul meu vot Nu aveam vârsta necesară ca să fiu confundat cu un sfătuitor — Care e poziția ta față de problema Mortrain? Avea obraji grăsuți și roșii, amintindu-mi de vărul Marclos — Nu e ceva la care să mă fi gândit Bărbații din spatele lui erau îmbrăcați în același stil și aceleași culori, așa că puteau veni din aceeași regiune De undeva din est, dacă te uitai la ei De undeva unde problema Mortrain era o chestiune de însemnătate politică — Ei bine, ar trebui să te gândești M-a împuns cu degetul în piept L-am prins de deget înainte să și-l scrântească în oțelul lustruit al platoșei — De ce ai face așa ceva? l-am întrebat pe când gemea De ce mi-ai oferi o cale ca să-ți provoc durere? Am luat-o înainte, îndoindu-i degetul în jos, iar el a început să se retragă din fața mea, până în mijlocul susținătorilor lui, urlând și aplecându-se, ca să micșoreze unghiul în care îi țineam degetul În mijlocul grupului de nobili răsăriteni, oameni ai stepelor cu coroanele lor conice sau pălării brodate în culori strălucitoare, am pus și mai multă presiune, iar bărbatul a căzut în genunchi — Numele tău? am întrebat — Moljon din Honeere, a șuierat el printre dinți — Jorg din vest, m-am prezentat fără să-i înșir toate regatele pe care le aveam Și tu ai făcut două greșeli, Moljon În primul rând, mi-ai dat degetul tău Mai rău de-atât, când a fost luat, ai permis să fie folosit împotriva ta, ai permis să fie folosit ca să fii înjosit Nu persista în greșeală, omule! Degetul tău a fost pierdut din clipa în care l-am apucat Ar fi trebuit să mergi înainte și să lași să fie rupt, un mic sacrificiu ca să-ți recâștigi avantajul și să-mi dai una în dos M-am uitat de jur împrejur la adunarea de regi din răsărit — Ar fi o greșeală să vă puneți încrederea în ăsta Nu are forța necesară I-am rupt degetul lui Moljon Un pocnet ascuțit Și am plecat ca să-mi găsesc grupul — Văd că l-ai cunoscut pe țarul Moljon Moștenitor recent, încă se bazează pe reputația tatălui, mi-a spus doctorul Taproot venind lângă mine și conducându-mă spre Makin și ceilalți — Jorg! m-a bătut Makin cu palma pe umăr Tocmai îi spuneam ducelui Bonne că tu ai putea fi omul care să intervină în numele lui pe lângă vecinii din nord Veri ai bunului nostru prieten, ducele Alaric Am încuviințat și am zâmbit, conștient că, pe fața mea brăzdată, rânjetul de lup putea să pară mai degrabă fioros decât prietenos — Și unde e Miana? am întrebat Și fiul meu? — A plecat să-l caute pe tatăl ei, sire Sir Kent a mers cu ea Și Gorgoth, el s-a dus să adulmece troli, a răspuns Marten — Troli? m-am întors eu spre Taproot — Este consemnat faptul că ultimul împărat avea o gardă de elită, o gardă în cadrul gărzii, dacă vrei Descrierea pe care am citit-o despre ei spune că „nu erau oameni” A lăsat baltă chestiunea ridicând din umeri, un gest la fel de elocvent ca întreg limbajul trupului său — Spune-mi cum stăm, Taproot, i-am cerut — Uite aici! a zis și mi-a scris totul în cărbune, pe o bucată de pergament Ai nouă voturi Ducele Alaric are două și e pe cale să mai capete două, împreună cu Gothman din Hagenfast Nevasta lui are oarecare influență acolo, cred — Elin, am zâmbit eu, înmuiat acum — Bunicul tău are două voturi, tatăl Mianei, altul, iar între ei, contele Hansa și lordul din Wennith vor atrage alte trei după ei Uită-te la mine! — Eu doar… — Ibn Fayed are cinci voturi Așa că socoteala noastră ajunge la… — Douăzeci și cinci, am zis Nici jumătate din cât am nevoie — Douăzeci și șase, dacă Makin îl vrăjește pe ducele Bonne Și Taproot l-a adăugat pe Bonne alături de voturile califului — Contează foarte mult pentru tine să fii sprijinit din nordul îndepărtat până în deșerturile din Africa Un bărbat care poate stăpâni voturi atât de diferite în mod limpede are ceva de oferit Suta se uită la invidizi precum Moljon, cu blocul său compact de state învecinate care îi fac jocul, și tot ceea ce văd ei este un interes special, o amenințare Când se uită la un om care solicită favoruri de la califii din nisipurile fierbinți și de la ducii nordici din sălile lor de banchete cu mied, ar putea începe să creadă că văd un împărat Taproot a schițat o coroană deasupra capului meu — Și, gândește-te, a adăugat, ai nevoie de cinzeci și unu de voturi numai dacă toate voturile sunt exprimate — Interesant Ia-l pe Makin și amestecați-vă printre cei din Sută, ca să aflați cine poate fi convins, care ne sunt dușmanii și cine conduce orice facțiune care poate concura împotriva noastră Când o facțiune e distrusă, piesele ei pot fi înlăturate cu ușurință, de obicei Nițică înțelepciune de pe drum Ucide capul, iar corpul va fi al tău — Pune-i pe Miana și pe Osser să facă același lucru Și pe Gomst Folosește-l pe Gomst la cei mai pioși Taproot a încuviințat Se pornise să plece, însă l-am prins de încheietura mâinii — Ah, și, doctore, s-ar putea să circule un zvon în urma faptului că Papesa a fost ucisă Spune-le tuturor că n-am avut nimic de-a face cu asta Iar dacă nu există un astfel de zvon… atunci împrăștie tu unul Taproot a ridicat amândouă sprâncenele la auzul vorbelor mele, dar a încuviințat din nou și și-a văzut de drum — Jorg! a strigat lordul comandant Hemmet în timp ce-și croia drum printre cei din Sută de parcă ar fi fost niște oi, iar el, ciobanul Jorg Ancrath! În urma lui, venea în grabă Custodele, cu buzele rănite și strâns lipite Povestea spune că s-a trezit fără limbă din somnul lui de secole Bănuiala mea este că, în momentul în care lordul comandant a descâlcit vechiul grai, s-a pomenit că nu-i place ceea ce Custodele avea de spus — Comandante, am răspuns Avea fața asemenea tunetului, energiile reprimate scoțând scântei din el — Jorg! Și-a încleștat amândouă mâinile pe umerii mei Pe vremuri ar fi primit din partea mea un cap în plină figură pentru un astfel de gest, însă viața la Curte mă liniștise — Jorg! mi-a repetat numele din nou, de parcă nu-i venea să creadă, și m-a tras mai aproape, în așa fel încât capetele noastre înclinate s-au atins, apoi mi-a vorbit cu voce joasă: Ai ucis-o pe Papesă? Chiar ai făcut-o? — Eu așa sper, naibii, am răspuns Dacă trăiește încă, după toate alea, atunci e făcută dintr-un material mai dur decât mine Un hohot de râs a răbufnit din el, atrăgând privirile din întreaga sală După aceea, s-a forțat să șoptească — Chiar ai făcut-o? Chiar ai făcut-o! Să fiu al naibii Să fiu al naibii, dar ți-a trebuit ceva îndrăzneală Am ridicat din umeri — E ușor să omori femei bătrâne Însă, dacă nu voi pleca de la Adunare ca împărat, atunci poate că nu voi trăi prea mult ca să-mi regret decizia În orice caz, nu au existat martori, în afară de oamenii mei și de Garda Gilden Și trăim vremuri periculoase Până și Papa își poate întâlni sfârșitul înfricoșător pe drum, zilele acestea Dacă vrei să ascunzi ceva în Vyene, e bine să te bucuri de bunăvoința lordului comandant Hemmet a rânjit, oarecum fioros — Da, a zis el, apoi s-a încruntat Mult mai periculoase decât m-aș fi gândit Morții sunt la porțile noastre Au trecut de ele, chiar Mi-a dat drumul și a adăugat: — Nu e o problemă cu care să deranjăm Adunarea totuși Numărul lor e prea mic ca să ajungă la palat O să-i alungăm în mai puțin de o oră Și cu asta, s-a făcut nevăzut, Custodele ținându-se pe urmele lui ca o potaie bătută 49 Povestea Chellei Orașele și satele de-a lungul Danoobului se vedeau tot mai bine pe măsură ce coloana Chellei se apropia de Vyene În curând, aveau să fie toate unite într-o întindere neîntreruptă, scăldându-se la umbra zidurilor imperiale — Opriți! O irita faptul că trebuia să-și strige ordinele, însă necromanția care-i supura în cap se retrăsese mult prea mult pentru ca morții să mai poată răspunde direct dorinței sale Cavaleria s-a oprit în devălmășie Caii nu reacționau bine la călăreții morți, chiar dacă erau aceiași călăreți pe care îi purtaseră în nopțile trecute și multe săptămâni înainte de asta Unii refuzaseră, urlând și ridicându-se pe două picioare, când stăpânii lor morți au încercat să-i încalece Chella se gândise să le taie gâturile, însă Kai a convins-o să lase libere animalele și să trimită călăreții disponibili înapoi, ca să se alăture Regelui Mort — De ce ne-am oprit? s-a aplecat Kai spre ea, îndemnându-și calul cu ambii genunchi — Trebuie să-l întreb ceva pe Thantos, a răspuns ea Panta care duce spre rău este o coastă blândă, pe care o poți nesocoti la fiecare pas, fără să simți Doar când te uiți în urmă și vezi înălțimile îndepărtate unde trăiai înainte, înțelegi scopul călătoriei Chella a privit în sus din adâncurile neașteptatei revelații Astfel de momente i-au marcat viața, jumătatea ei de viață, ce se întindea pe mai bine de o sută de ani Nici măcar o dată nu-i oferiseră mai mult decât un răgaz scurt Nici măcar o dată ea nu dăduse înapoi — Haide, i-a spus ea, cu o urmă de tandrețe în glas Ar fi fost de ajuns ca să-l pună pe fugă Au mers împreună Kai fără să vrea asta, dar înfrânându-și teama Chella și-a așezat mâna pe ușa trăsurii Mânerul de fier i-a uscat mâna și i-a îmbătrânit-o A deschis-o — Acum? a întrebat ea vorbind înspre oroarea pustie a trăsurii În chip de răspuns, o molimă cenușie s-a scurs afară Kai a țipat când a fost împresurat Preț de o clipă, Chella a zărit moroiul, oasele lui subțiri insinuându-se în carnea lui Kai, trecând prin haine și armură A durat ceva Prea mult Veacuri Țipetele sufocate ale lui Kai au înghițit toate celelalte sunete, carnea lui zvârcolindu-se ca să primească noul ocupant, până când, în cele din urmă, falca i s-a închis cu zgomot, făcând să-i răsune urechile Thantos a întors capul lui Kai ca să se uite spre Chella, scârțâind din oase N-a scos o vorbă Moroii erau dincolo de cuvinte Nimic din ceea ce-i interesa nu putea să încapă într-o formă atât de abjectă — Va rezista E puternic, a spus Chella Thantos s-a urcat înapoi în trăsură Chiar și drogate, animalele care trăgeau trăsura erau zbuciumate Două muriseră și fuseseră înlocuite Nu se punea problema ca un cal să îl poarte în spinare până la palat, nici măcar acum, când se îmbrăcase în carne — Mă poți auzi de acolo, Kai? Ceva din ochii lui i-a dat de înțeles că ar putea să o asculte acum că țipetele lui erau mute — Nu te-ai întrebat niciodată de ce am venit cu cinci voturi și doar doi delegați? a continuat ea Nu putea folosi Regele Mort încă trei necromanți sau oameni mai curați care i-au îmbrățișat cauza? Am venit în pereche O gazdă și cineva care să păzească gazda, pregătit să-l atace dacă acela își anticipa soarta Secretele simt cel mai bine păzite îndărătul unei singure perechi de buze Thantos a întins mâna și a închis ușa, o mișcare bizară a trupului său furat — Dar nu ai anticipat nicio clipă, a rostit Chella cuvintele spre ușa închisă, scuturând din cap Ar fi trebuit să înveți să zbori, a scuipat ea Îi era mai ușor dacă dădea vina pe el Deasupra întinderii de case de la periferia Vyenei – căsuțe îngrijite, acoperite cu șindrilă și așteptând iarna cu grămezi de scânduri stivuite până la streșini – s-a răspândit miros de ars În multe locuri, fumul din vatră se ridica albicios din hornurile de piatră, însă în altele, fumul se ridica în nori negri și furioși Oroarea bântuia pe străzi, se ridica acoperită de pământ din mormintele familiilor, se târa dinspre câmpuri și păduri Armata Regelui Mort a lovit dinspre apus, într-adevăr, dinspre Insulele înecate, prin Ancrath și Gelleth, prin Attar, Charland și Reichs, însă s-a ridicat și din pământul însuși, de parcă un ocean întunecat așteptase sub țărână, la stânjeni adâncime, iar acum izvora din adâncimi, la chemarea Regelui Mort, ridicându-i din morminte pe cei căzuți La porțile Vyenei, unitățile de gărzi în armuri aurite năvăleau din ambele direcții Veștile veneau de la vest la est Întăriri, unități de armate obișnuite din Conquence, în principal, mărșăluiau de la est la vest Garda Gilden păzea poarta cu și mai multe trupe decât ar fi fost nevoie chiar și la Adunare Trupe suplimentare erau aliniate lângă ziduri, arcași cu arcuri și cu arbalete Era limpede că nu prea aveau experiență, dacă-și închipuiau că săgețile puteau să oprească morții — Grăbiți-vă, doamnă, sunteți ultima, apoi închidem porțile Căpitanul de poartă a făcut semn coloanei fără să-și bată capul cu vreun raport din partea căpitanilor de escortă, fără să le ceară să explice numărul lor mic ori formația dezordonată Nici măcar lipsa alaiului nu i-a stârnit interesul: se gândea probabil că se adăpostiseră pe drum ori se grăbiseră să ajungă înaintea gărzilor Trăsura lui Thantos a intrat neobservată, cu toate că oamenii din apropierea ei au pălit, iar disperarea li s-a scurs prin piele Înainte, pe străzile late din Vyene, spre întinsa stradă Vest, pe sub Arcul de Vest Grandoarea vizibilă din toate părțile a vrăjit-o pe Chella Nu văzuse nimic asemănător în toată viața ei îndelungată Ea avea cimitirele și smârcurile, oasele celor uitați și mormintele ridicate în amintirea lor În fața unor asemenea opere ale unor asemenea oameni, se simțea murdară și mică, o culegătoare de oase, o creatură de coșmar a întunericului — Regele Mort va clădi o necropolă aici Se simțea mai bine dacă rostea cuvintele Nu că și-ar fi dorit să trăiască mereu printre cei întorși – cu viața ce pulsa în ea, gândul îi făcea stomacul să se întoarcă pe dos – însă minunăția absolută a Vyenei îi insulta existența în feluri dincolo de orice explicație și ar fi preferat să o vadă făcută una cu țărâna, decât să îndure judecata ferestrelor sale pustii Un alt contingent de gărzi a trecut pe lângă ei, pe când se apropiau de capătul străzii Vest, în locul în care se deschidea spre o piață largă Câteva sute de oameni, poate mii, călăreau în viteză, conduși de lordul comandant Regele Mort amintise de Hemmet, vorbise despre pelerina și bastonul care îl scoteau în evidență O adevărată figură Călărind spre palat, părea că domul n-avea de gând să se apropie, că mărimea lui incredibilă devenea imposibilă pe măsură ce se apropiau La un moment dat, poate că pe la jumătatea drumului dintre casele îndepărtate și măreția palatului, lespezile au început să fie pătate de sânge Se făcuseră eforturi pentru a curăța zona, însă mirosul măcelului era greu de acoperit Un impuls de bucurie întunecată a izbucnit dinspre trăsură, scurt, după care a dispărut, însă a fost de ajuns ca să facă armăsarii să se cabreze și să salte înfricoșați Morțile acestea îi încântau pe moroi Un potențial vrăjmaș îndepărtat Vântul purta și acum binecuvântări dinspre apus Trupele Chellei s-au apropiat de punctul de staționare, ultimul ce mai trebuia ocupat, chiar în stânga Porții Imperiale S-au întors de pe traiectoria stabilită doar în ultimul moment și au călărit la pas prin intrarea maiestuoasă din fața porții Gărzile de serviciu, ce alcătuiau un cordon subțire și auriu, au căzut pradă dezordinii, derutate de tovarășii lor de pe drum care descălecau în fața intrării principale Înainte să mai poată spune ceva, moroiul a coborât din trăsură și toată atenția oamenilor a fost atrasă spre el așa cum omul se holbează la ciotul însângerat care-i fusese deget înainte să și-l reteze 50 — Trebuie să ne mișcăm repede — Au trecut o sută douăzeci de ani deja, rege Jorg, a răspuns Taproot Și nici măcar nu ne-am apropiat de numirea unui împărat Orice va face Adunarea asta, singurul lucru pe care poți conta e că nu se va mișca repede — Nu avem timp Simți? Bătea în mine ca o tobă – amenințarea, pericolul apropiindu-se tot mai mult Taproot s-a uitat doar la mine cu niște ochi larg deschiși și o totală lipsă de înțelegere — Gărzile ne înconjoară… — Trebuie să ne mișcăm repede, am zis plimbându-mi ochii pe deasupra mulțimii, toți cei mari și tari Cine conduce cea mai mare facțiune? — Aș spune că tu, a răspuns Taproot Uită-te la mine Un nou gând — Asta e bine Și apoi? — Țarul Moljon, Regina Roșie și Costos din Regatele Port Și tatăl tău se bucura de un sprijin considerabil L-am zărit pe bunicul meu prin mulțime, cu Miana alături — Moljon e la pământ Adepții lui își vor căuta noi alianțe Regina e afară Costos să fie, așadar Arată-mi-l Dintr-un motiv oarecare, mă așteptasem la un papagal, însă Costos era mai înalt decât mine, cu înfățișare de războinic, îmbrăcat din cap până în picioare în armătură de oțel lustruit, având pictat pe platoșă soarele răsărind din spatele unei corăbii negre, cu detalii rafinate — Există legi privind apropierea de tron? am întrebat — Poftim? Da… nu, nu cred Orice prost știe că nu are voie Nerăbdarea lui Taproot sălășluia în vârfurile degetelor, acesta trăgându-se de păr, de nasturi, de șireturi M-am îndreptat spre podium, destul de încet, cu Taproot agitându-se în urma mea Doi pași sus pe scări și mă aflam deja în fața tronului — Sper că mă poți auzi, Fexler Vreau să știu dacă poți mânui ușile și luminile pentru mine Dacă nu poți, mă rog, nu pricep care a fost rostul ultimei mele vizite Vorbisem cu vocea coborâtă, puteam părea că mă rugam Preț de o clipă, lumina a crescut în intensitate în jurul meu, însă doar puțin și doar cât o bătaie de inimă, de parcă luminile de foarte sus, din tavan, cele care erau îndreptate spre tron, au strălucit puțin mai tare Mi-a amintit de vremurile petrecute sub castelul bunicului, când Fexler mă luase cu el pe drumul său cu bulbi incandescenți pâlpâitori Sunt sigur că Fexler avea motive mult mai importante să fie adus aici, fizic, cu patru ani în urmă, decât să înoate prin oceanul lui ascuns Poate că l-am ajutat să treacă de ziduri pe care nu le puteam zări Și poate că lui îi datoram faptul că Vyene nu era încă țărână otrăvită – însă oricare ar fi fost motivul său, luminile și ușile mă interesau cel mai mult în acel moment — Și mă vei auzi de oriunde vorbesc? Din nou strălucirea — Hei, băiete! l-am auzit pe Costos, care venea întins spre mine, furios, revoltat și strălucitor — „Băiete”? Sperasem să fie el Îi venise rândul lui Costos să mă mustre acum Ordinea rangului printre familiile regale e la fel de strictă ca între găini — Băiatul acesta duce cu el douăzeci și șase de voturi, Costos Portico, i-am atras eu atenția Poate ai face mai bine să-mi spui „rege Jorg” și să afli cum mă poți convinge să te fac împărat Asta l-a făcut pe Costos să se uite cu mai multă atenție la mine Furia față de necuviința mea la adresa adunării se războia cu foamea după cele douăzeci și șase de voturi S-a apropiat de treptele podiumului Știam ce imagine le oferea asta celor din Sută Costos la picioarele mele Un servitor — Trebuie să vorbim, rege Jorg, și-a coborât el vocea până la o șoaptă adâncă Însă nu aici, unde urechi nechemate ne pot auzi Camera romană ne va oferi puțină intimitate Vino împreună cu oricare dintre vasalii tăi dorești Am încuviințat, ca un senior către supusul său, și l-am așteptat să se îndepărteze înainte să cobor treptele podiumului — E șmecher Costos, uită-te la mine! a făcut Taproot, din nou lângă umărul meu Temperament violent, a câștigat trei ani la rând turneul din Regatele Port pe când era tânăr A fost cel de-al treilea fiu și nimeni nu se aștepta să moștenească Uită-te la secundul lui, regele Peren din Ugal, un negociator viclean și rece ca gheața Bărbatul scund cu cicatrice, acolo Îl vezi? Costos s-a învârtit în jurul sălii, atingând câte un om ici și colo, adunându-și anturajul Prea încet pentru gustul meu În urma lui, Gorgoth se înălța deasupra mulțimii, ignorându-i pe toți, cu capul ridicat ca și când ar asculta — Care e camera romană? Taproot mi-a făcut semn cu capul spre una dintre ieșiri, reținându-și un zâmbet Era camera pe care mi-o arătase odată Elin Ea chiar putea să fie acum acolo, arătându-i-o soțului ei Oare era ceva ce bunul doctor nu știa? Am numărat cincisprezece bărbați în camera romană, Costos fiind ultimul care a intrat — Ar trebui să-ți adun susținătorii, s-a repezit Taproot Ar fi fost nevoie de mult mai mult decât cuvântul său ca să-mi aduc colecția disparată de nobili în fața lui Costos — Voi merge singur, am zis și m-am îndepărtat, lăsându-l pe Taproot în urmă Cei din Sută m-au privit îndepărtându-mă, unii mirații, alții curioși, iar alții având pe buze numele „Pius” M-am oprit în fața intrării Susținătorii lui Costos ședea în fața mea într-un semicerc lejer, încrezători, știind cu exactitate cum funcționau lucrurile — Ai venit singur? și-a exprimat Costos nemulțumirea, limpede și tare — Așa mi s-a părut mai bine, am răspuns Închide ușa! O mână dindărătul meu a făcut ușa de oțel să se trântească fără niciun sunet A durat câteva secunde până ca unii dintre ei să-și recapete glasul — Ce înseamnă asta? a zis primul regele Peren din Ugal, în timp ce șocul îi ținea încă amuțiți pe ceilalți — Voiați intimitate, nu? M-am îndreptat spre ei Câțiva s-au dat înapoi, fără să știe de ce – instinctul care înlătură oile din calea lupului — Dar… cum? a fluturat Costos un pumn cărnos către foaia de oțel din spatele meu Am lăsat să-mi alunece din mânecă bastonul oficial din Orlanth, prinzându-l de capăt înainte să-mi scape din mână Cu aceeași mișcare, l-am întors spre Costos N-ar fi nicio exagerare să spun că i-a explodat capul Văzusem de aproape, înghețată în timp, stricăciunea pe care o provoacă un glonț trecând prin craniul unui om Aceleași piese au scăpărat și acum, în șuvoiul de sânge aprins după lovitura bastonului L-am ucis pe regele Peren înainte ca prima picătură din sângele lui Costos să atingă podeaua Alți doi bărbați s-au prăbușit cu capetele crăpate, înainte ca ceilalți să se împrăștie în afara razei mele de acțiune Amândoi, bătrâni și înceți Începusem cu Costos, el fiind pericolul cel mai mare, însă mai erau câțiva în putere printre cei unsprezece rămași, iar mulți din Sută dobândiseră ceea ce aveau prin puterea armelor — E o nebunie! — E dement — Adunați-vă! E și el blocat cu noi aici Cuvintele din urmă veniseră din partea lui Onnal, unul dintre sfătuitorii lui Costos, un războinic din naștere Însă de multe ori în viață, totul ține de perspectivă — Aș spune mai degrabă că voi sunteți blocați aici cu mine, le-am răspuns Tutorele Lundist m-a învățat să mă lupt cu un băț Avea mai multe argumente valide ca să învăț treaba asta În primul rând, sunt multe momente în care poți să te pomenești fără sabie, însă un băț bun nu e greu de găsit În al doilea rând, s-a dovedit a fi extraordinar de priceput la asta În mod normal, nu-l suspectez de rațiuni egoiste, însă tuturor ne place să epatăm și câți dintre oamenii care m-au cunoscut o vreme nu s-ar bucura să-mi dea o bătaie bună cu o bucată de lemn? — Ultimul și cel mai important motiv, spusese el, este să impui disciplina În timp, vor ajunge acolo și lecțiile tale de scrimă, însă deocamdată văd doar semne slabe Ca să poți fi un luptător Ling cu bățul, e nevoie de o armonie a minții și a trupului M-am lăsat pe spate la marginea Curții Lectern, trăgându-mi sufletul și îngrijindu-mi rănile — Cine te-a învățat pe tine, tutore? Cum ai ajuns să fii atât de bun? — Din nou! S-a apropiat, cu bastonul din frasin doar o umbră în aer M-am rostogolit pe o parte, apoi pe cealaltă, nereușind să evit nicio lovitură — Oh! Am încercat să-l blochez și m-am pomenit cu degetele zdrobite — Au! Am încercat să mă ridic și m-am pomenit cu capătul bont al bățului înfipt sub mărul lui Adam — Am învățat de la maeștrii Ling, la Curtea la care tatăl meu era tutorele prințișorilor Fratele meu Luntar și cu mine ne-am antrenat împreună vreme de mulți ani Acestea sunt învățăturile lui Lee, salvate din calea celor o mie de sori în grotele de sub orașul Pekin Mi-am luat poziția de rege, am ascuns bastonul din lemn de esență tare sub cot și i-am făcut semn lui Onnal să înainteze, îndoind doar puțin din deget, așa cum obișnuia de atâtea ori să mă cheme Lundist 51 Povestea Chellei Thantos a dus trupul lui Kai departe de gărzile moarte de curând, printre porțile imperiului Pentru Chella era o absurditate să fi construit asemenea porți ca apoi să le ții deschise Dacă acum nu erau închise, oare erau vreodată? Cadavrele au început să se ridice în picioare, stângace, spasmodice, trase de fire invizibile, stăpânite acum doar de instinctele de bază ale oamenilor cărora le aparținuseră, găzduind numai păcatele acestora Moroiul și-a risipit puterea cu o nepăsare nechibzuită, însă Regele Mort o comandase și așa avea să fie — Apărați poarta, a spus Chella cu voce blândă Thantos s-a întors ca să se holbeze, privirea lui asemănătoare cu atingerea durerii neașteptate, a unei pierderi de nemângâiat și de neîngăduit Creatura o făcea să se simtă de parcă și-ar fi pierdut copilul, doar uitându-se la ea Oare cum ar fi fost să se afle în carnea ta? Kai s-a prăbușit când Thantos a ieșit la suprafață, scos afară într-o singură suflare, în nuanță roșie Într-o clipită, moroiul era peste tot, insinuându-se în umbrele marii intrări, bântuind spațiile goale Ar fi fost nevoie de cei mai curajoși oameni ca să intre acolo din lumina tot mai slabă a zilei Iar ei ar fi avut nevoie de mult mai mult decât curajul lor ca să iasă afară În viață, cel puțin Chella și-a scos cureaua din jurul gâtului Flaconul negru prins de ea îi atârnase deasupra inimii preț de jumătate din călătorie, adăpostit ca un păianjen, în lungile ore pe drum, smucit atunci când Jorg Ancrath a posedat-o S-a dus în grabă lângă Kai, deșertându-i conținutul în gură, în timp ce el se zbătea și se uita cu ochi orbi Flaconul conținea ichor dintr-un mormânt plumbuit Un reprezentant al Regelui Mort călărise îndelung ca să i-l aducă pe drum, ajungând din urmă coloana undeva aproape de Tyrol Trei cai muriseră sub omul acela, între orașul Crath și Tyrol Nu îi spusese care mormânt fusese pângărit Însă Chella știa — Ar fi trebuit să înveți să zbori, a scuipat ea vorbele încercând să-l urască pe Kai Ai fi putut-o lua cu tine pe femeiușca aceea Băutura Regelui Mort funcționa iute Kai s-a oprit din tusea înecătoare Cunoștința i-a revenit apoi în priviri Creatura care se uitase ultima dată la Chella prin ochii lui Artur Elgin o privea acum dinlăuntrul lui Kai Cu toate că putea stăpâni aproape orice cadavru, Regele Mort nu-și putea exercita întreaga voință prin ele Avea nevoie de timp până când se stabilea într-un mort și îl întărea îndeajuns cât să devină un canal de comunicare cu ororile din slujba sa În orice caz, un necromant bine pregătit era o gazdă mult mai solidă Iar conținutul flaconului a accelerat peste măsură procesul — Acesta este palatul? s-a ridicat el Când te afli în mijlocul moroilor, nu-ți poți închipui nimic mai rău decât atât Dar Regele Mort era mai rău Chella a încercat să vorbească, însă cuvintele nu-i ieșeau din gura uscată Regele Mort nu i-a luat în seamă tăcerea În schimb, a îndoit mâinile și picioarele lui Kai, i-a adunat degetele încleștându-le în pumni și i-a întins chipul în rânjetul unui cap de mort — E bine E foarte bine S-a ridicat în picioare — Sunt în putere aici Moartea în viață Din nou zâmbetul acela, ascunzând o bucurie neașteptată și nelegiuită — Mai mult! Mai mult decât puterea mea! a zis, cu o voce nu foarte ridicată, dar care rănea auzul chiar și așa Sunt renăscut M-am reînființat din nou Sunt și mai mult De jur împrejurul ei, morții se însuflețeau Inimile moarte ale gărzilor băteau în stricăciune grabnică, nemaifiind creaturile stângace ce se arătaseră atunci când s-au întors pentru prima dată, ci mult mai întunecate, mai puternice, asemenea morților rapizi din mlaștinile Cantanlonei Munca ei de acolo, de luni întregi, fusese desăvârșită aici în doar câteva secunde, prin voința stăpânului ei Pentru o clipă, jubilarea Regelui Mort a reverberat în ea Puterea ce se scurgea din el înfiora și îngrozea Însă bucuria l-a părăsit mai iute decât sosise, lăsând în urmă doar țelul său sinistru — Ia-o înainte, a zis Regele Mort, dar el a rămas nemișcat Sunt cu toții înăuntru, presupun Chella a încuviințat Oroarea stăruia în jurul lui, un sentiment de durere și de pierdere, de trădare a tot ceea ce era de preț Nu-l văzuse niciodată să comită o atrocitate, nu auzise despre vreo faptă mai cruntă decât distrugerea celor ce i se împotriveau și totuși știa fără tăgadă că era cel mai rău dintre toți — Acum Cuvântul i-a provocat durere A ascultat fără să ezite de data asta, intrând prin marile porți deschise, cu Regele Mort în urma sa și alți două sute de morți în armurile lor aurite, cu ochi strălucitori și zoriți de foamea Regelui Mort — E timpul, a spus Regele Mort prin gura lui Kai Să mergem la Adunare Ucideți capul, iar trupul devine al nostru Al meu 52 — Deschide ușa Am ieșit iute ca gândul — Închide-o Iar oțelul s-a trântit cu zgomot în urma mea Conducătorii mai multor țări s-au îmbulzit în jurul meu Găsisem, în locul pelerinei mele pătate, o alta, curățasem bastonul din lemn tare și-l ascunsesem de-a lungul mânecii, de la încheietură până la umăr Eram pregătit să le răspund la întrebări — Unde este Costos Portico? — Ce s-a întâmplat acolo? — Cum funcționează ușile? Și alte câteva zeci, în diverse nuanțe, de la furie până la frică, trecând prin indignare — Luminile pe mine! Sus, mult deasupra noastră, constelația de lumini a Constructorilor a slăbit, cu excepția unei zone compacte și strălucitoare care lumina spațiul din jurul meu Asta le-a închis gurile M-am îndreptat spre mijlocul încăperii, iar lumina m-a urmat, punctul de intensitate mișcându-se de-a lungul tavanului și al podelei În umbra din fața podiumului, Gorgoth s-a chircit, cu degetele înfipte în lespezile de piatră Din două salturi, am ajuns în capul scărilor și m-am așezat pe tron, așezându-mi în poală bastonul de ceremonie Faptul că m-am așezat a rupt vraja Vociferări mânioase s-au ridicat din mijlocul lor La urma urmei, aceștia erau conducători de țări — Costos e mort, am spus, iar cei din Sută au amuțit ca să mă asculte Votul lui trece acum în mâna sfătuitorilor Sfătuitorii lui sunt morți Și vasalii lui — Criminalule! a strigat țarul Moljon, care încă-și strângea degetul rupt — Chiar de mai multe ori, am admis Însă evenimentele din camera romană reprezintă un mister pe care niciunul dintre voi nu l-a văzut, care a trecut neobservat până și de către gărzi Firește că va fi o cercetare, aș putea fi acuzat, poate va fi convocată Curtea imperială Însă acestea sunt chestiuni ce suferă amânare Acum e Adunarea, domnilor, și trebuie să decidem asupra unor probleme de stat — Cum îndrăznești să stai în scaunul lui Adam? a întrebat un rege cu părul alb, de la Răsărit — Nicio lege nu-mi interzice, i-am răspuns Și eram obosit În orice caz, ultima dată a fost scaunul lui Honorous, iar dacă cineva dorește să-mi conteste dreptul, e invitat să vină aici ca să discutăm chestiunea Mi-am așezat mâna peste bastonul din lemn tare — Nu atribuirea locurilor e cea care încoronează împărați, domnilor, am continuat Pentru asta, va trebui să votăm I-am făcut semn lui Taproot să vină la mine și m-am lăsat pe spate în tron, cel mai incomod scaun în care șezusem vreodată Taproot a urcat destul de iute scările, venind din umbră spre lumină I-am făcut semn să se apropie mai mult — Ai aflat care-mi sunt prietenii și care-mi sunt dușmanii? l-am întrebat — Jorg! Nu mi-ai lăsat timp deloc Abia am început să mă amestec printre ei Eu… Mătasea jiletcii flutura în jurul lui — Dar ai aflat, nu-i așa? Știai deja — Îi știu pe unii dintre ei, uită-te la mine A dat din cap, cu un zâmbet scurt, care a dispărut de îndată Nimeni nu rămâne imun în fața lingușelii — Atunci du-te acolo și spune-le lui Makin, Marten, Kent și Rike să stea aproape de patru dintre cei care-mi vor răul La fel și Gorgoth, dacă vrea Spune-i că toată lumea va muri dacă nu ajung împărat Exact cu vorbele astea — Toată lumea? Toată Adunarea? Jorg! Exagerarea nu e… — Toată lumea de pretutindeni, am zis Doar spune-i — Pretutindeni? Mâinile i-au rămas nemișcate o clipă — Luminile se vor stinge în scurt timp Spune-le fraților mei să fie pregătiți Când luminile se aprind din nou, oamenii ăștia trebuie să fie morți Pregătește încă un set de nume și apoi altul Dacă va trebui, am să mă votez eu însumi împărat Taproot a coborât de pe podium mai iute decât urcase — Mă asculți, Fexler, nu-i așa? Niciun răspuns — Vine Regele Mort, am zis, deși nu aveam nicio idee de unde știam, doar o știam Și va distruge lumea Începând de aici Am învârtit bastonul în mâini Iar și iar — Ca să-l oprim, am continuat, ar fi nevoie de o asemenea forță, de o asemenea magie, o asemenea voință cât să învârtă roata aceea a ta și crape lumea în două… Și dacă se va întâmpla… Michael va primi ce vrea, iar mașinăriile tale ne vor face scrum pe toți O mică pulsație a luminii — Aș avea dreptate să cred că undeva pe sub mine se află o bombă enormă, nu-i așa? am zis Din nou, un tremur al luminii M-am lăsat pe spate în tronul meu incomod și am răsucit bățul de lemn tare ca pe un baston Probabil că aș putea deveni împăratul cu cea mai scurtă domnie din istorie Din mijlocul Sutei, mă privea Miana Bărbatul de lângă ea, solid și cu tâmple argintii, ținându-l pe fiul meu în brațe, era socrul meu, lordul din Wennith Nu părea să fie omul care fusese în urmă cu șase ani, dar la urma urmei cine dintre noi mai era? Un lord de vârstă mijlocie, îmbrăcat în piele întoarsă maro și cu lanțuri de aur, tot încercase să-mi atragă atenția, de la picioarele podiumului, iar acum se apropiase, tușind și ridicându-și mâna — Da, lord…? — Antas din Andaluzia Ținutul se afla la sud de Orlanth — Am ceva de discutat, rege Jorg, a continuat el Dreptul asupra râului Parl… — Asta îmi va asigura sprijinul tău, lord Antas? — Păi, n-aș spune-o atât de direct… — Dreptul asupra râului Cathun a cumpărat iertarea păcatelor pentru moartea mamei mele și a fratelui meu William Știai asta, lord Antas? — Ce? Nu… — Nu crezi că unele lucruri nu pot fi cumpărate, Antas? Votează-mă pe mine, dacă crezi că imperiul are nevoie de mine pe tron Soarta celor o sută de națiuni nu ar trebui să se împiedice de dreptul asupra unui râu, de comerțul cu cai și de scărpinatul pe spate S-a încruntat la auzul vorbelor mele Kent cel Roșu ședea în spatele lui, doar puțin mai la stânga Am presupus că Antas nu avea să mă sprijine niciodată, indiferent asupra câtor râuri am fi căzut de acord — Stinge luminile, am spus, iar camera tronului s-a scufundat în întuneric Am numărat rar până la zece, sub întreg vacarmul — Aprinde luminile! Antas era împrăștiat la picioarele podiumului cu gâtul rupt Kent plecase deja de acolo M-am ridicat de pe tron, iar luminile au strălucit mai puternic, simțindu-le căldura asupra mea Trebuia să se întâmple acum — Oameni ai imperiului! Am ridicat vocea ca să se audă până la marginile sălii, în așa fel încât până și Sora Tăcută, Regina Roșie și Katherine să audă, de dincolo de Poarta Gilden Cu toții s-au oprit ca să mă privească, cei uciși zăcând la picioarele lor — Oameni ai imperiului! Un om mai vrednic decât mine v-ar fi câștigat sprijinul prin bunătatea faptelor sale, prin limpezimea viziunii și adevărul spuselor sale Dar acel om mai bun nu se află aici Acel om mai bun ar eșua în fața valului întunecat care se îndreaptă spre noi Orrin din Arrow era acel om mai bun și totuși nu a supraviețuit ca să vă ceară sprijinul Vremuri întunecate cer alegeri întunecate Alegeți-mă pe mine M-am plimbat pe cuprinsul podiumului cu pași măsurați, uitându-mă înspre șefii de regate învăluiți în umbră — La porțile noastre se află un dușman Chiar acum În timp ce noi ne risipim în vorbe, lordul comandant varsă sângele unor oameni mai buni, ca să-și apere orașul Acest oraș sfânt din inima imperiului nostru fărâmițat Acest oraș sfânt este inima imperiului nostru Și dacă voi, oameni, voi, servitori ai acestui imperiu, nu refaceți vechea învoială, dacă nu așezați pe acest tron un singur om care să poarte răspunderea pentru toate popoarele noastre, atunci inima aceasta va fi smulsă Am continuat după o clipă: — O simțiți și voi, nu-i așa, lorzii mei? Nu e nevoie de pata pentru care Poarta Gilden ne ține dincolo de ea ca să simțim ceea ce se apropie A mocnit în regatele voastre Morții care se ridică, vechile legi sunt distruse, magia care se revarsă și se împrăștie ca o molimă Siguranța ne-a părăsit, iar zilele aduc miros de stricăciune Faceți-o acum! Faceți-o uniți! Pentru că omul care se va așeza pe acest tron va trebui să înfrunte ceea ce vine Și dacă nu va exista niciun împărat, atunci nu va fi nimeni care să se împotrivească valului Spuneți-mi așadar din miezul inimilor voastre, vreți într-adevăr să fiți acel om? — Ce melodramă! Cum puteți asculta așa ceva? a strigat țarul Moljon, îmboldit poate de durerea lui În plus, se va vota de-abia peste două zile — Taproot Am fluturat din mână ca să se apropie, iar el a început imediat: — Adunarea trebuie să voteze în ultima zi într-un scrutin secret, însă orice candidat poate forța un vot deschis mai devreme, în orice moment, cu condiția că, dacă nu reușește că câștige acel vot, va fi exclus din orice poziție ulterioară Mâinile lui Taproot s-au mișcat ca și cum ar închide un tom voluminos, deși vorbise din memorie — Votați! am spus, iar luminile s-au aprins — Votul din Morrow pentru nepotul meu, a răsunat limpede vocea bunicului — Și ale posesiunilor din Alba, s-a auzit cea a unchiului meu, alături de el Femeile de la Poarta Gilden s-au dat la o parte, într-o mișcare grăbită — Sunt de partea lui Jorg din Renar, a ridicat pumnul Ibn Fayed și cei patru războinici mauri de lângă el i-au urmat exemplul — Wennith pentru Jorg, a spus tatăl Mianei — Și nordul! a strigat Sindri, de undeva din spatele meu Maladon, Charland, Hagenfast — Suntem alături de regele ars, au zis gemenii cu părul alb, iarlii din pustiurile înghețate, în blănuri negre și oțel Garda Gilden s-a ivit în poartă, o adunătură întreagă Pe măsură ce trecea, fiecare om se prăbușea, fără de oase Zgomotul i-a făcut pe cei din Sută să se întoarcă Vreo șase gărzi zăceau nemișcate în poartă, pe partea dinspre noi, după ce reușiseră să înainteze cam un metru Cei mai mulți stăteau nemișcați, umplând anticamera de dincolo Am simțit apropierea lui Cum ai fi putut să nu simți? — Conaught pentru Jorg — Kennick pentru Jorg Sfătuitorii mei își exprimaseră voturile alocate, din Arrow până în Orlanth Ceilalți i-au urmat, apăsați acum de un sentiment al urgenței, de parcă fiecare auzea pașii lui înainte de veste Și iată-l, încadrat de Poarta Gilden, o creatură ce purta pielea și oasele lui Kai Summerson Trăgeam nădejde că deja fugise Katherine și că fugise degrabă — Salut A zâmbit Nici cuvântul și nici zâmbetul nu erau firești, târâte de undeva unde niciun om nu și-ar dori să privească Regele Mort s-a apropiat de Poarta Gilden, cu mâinile ridicate și palmele întinse Părea că se ciocnise de o placă de sticlă, pentru că s-a oprit, cu degetele strivite de obstacolul său A întins gâtul lui Kai într-o parte, uitându-se la noi toți de parcă am fi fost niște șobolani într-o cursă — O poartă deșteaptă, a făcut el Dar e făcută doar din lemn A făcut un pas înapoi, iar gărzile lui cele moarte s-au apropiat cu satârele, ca să distrugă rama porții de sub arcadă — Frontiera Roșie pentru Jorg, a zis o femeie solidă și căruntă, purtând votul mandatului ereditar al Reginei Roșii — Thurtan pentru Jorg – bărbatul îngropat într-o mantie din păr de cal, cu o coroană de fier pe frunte Și mai mulți, din ce în ce mai mulți — Cum stăm, Taproot? am întrebat — Treizeci și șapte din cele patruzeci necesare Bucăți din Poarta Gilden s-au împrăștiat pe jos Prezența Regelui Mort era tot mai pregnantă, iar oamenii se prăbușeau disperați în genunchi Chiar și acum, cu mai bine de jumătate din voturi neexprimate, marcată de ani de prejudecăți și neînțelegeri, Adunarea era un fel de piață Mulți dintre ei ar fi murit mai degrabă decât să așeze un împărat pe tron, să renunțe la supremația lor din cele o sută de regate Însă există morți bune și morți rele Regele Mort o oferea doar pe cea mai rea — Attar pentru Jorg — Conquence pentru Jorg, a spus fratele lui Hemmet, renunțând la supremația lordului comandant în Vyene Rămășițele porții s-au prăbușit — Scorron pentru Jorg – un bătrân aspru, privindu-mă cu dezgust M-am întors la tron — Oameni ai imperiului, Adunarea mă găsește vrednic? Acel „da” care a răsunat de jur împrejurul sălii avea în el mai multă disperare decât entuziasm, însă era de ajuns M-am așezat ca împărat în Vyene, stăpân al Sutei, iar Imperiul fărâmițat era de-acum refăcut Taproot a venit lângă mine, plecându-se tocmai când Regele Mort a intrat pe sub Arcada Gilden, cu trupele în urma lui — Bună treabă, i-am spus lui Taproot Nu credeam că ne apropiem de treizeci și șapte când am întrebat — Cifrele nu mint niciodată, împăratul meu, a scuturat Taproot din cap Numai oamenii Suta s-a retras din fața Regelui Mort, niciunul fiind pregătit să-i facă față — Se vede treaba că a fost o victorie deșartă, împăratul meu Era atât de important să fii confirmat pe tron înainte ca toți să murim? — Asta o vom afla mai târziu, m-am ridicat eu din nou, bucuros să scap de scaunul acela Nu cred că poți pecetlui arcada, nu-i așa, Fexler? Niciun răspuns, în afară de curgerea neîntreruptă a morților în sala tronului Arcada avusese mereu aspectul unei adăugiri ulterioare, ceva dăltuit de zidari cu mai multă poezie în mâinile lor Regele Mort s-a apropiat de podium – o siluetă oarecum întunecată, în ciuda pelerinei albastre ca cerul a lui Summerson În spatele lui, o facțiune aurită a gărzii imperiale Garda mea, cu Chella în mijlocul lor Am rămas pe poziții, sus pe podium, în fața tronului, cu Suta aliniată în spatele meu, cealaltă facțiune Gorgoth mi s-a alăturat pe podium, în stânga mea, Makin, în dreapta, Kent, în spatele lui, Marten, în fața lui Gorgoth, fără nicio armă între ei Sindri a urcat pe prima treaptă, iar unchiul Robert a ocupat același loc din colțul îndepărtat Gărzile care au asistat la Adunare, nu mai mult de o duzină de oameni, au rămas cu cei din Sută, în afară de una singură, care a reușit să-și rupă gâtul în învălmășeală și și-a donat sabia lui Rike Le-am aruncat o privire oamenilor de lângă mine I-am numit de multe ori frați pe drum, am înfruntat pericolul împreună cu ei, am împărțit hrana și vinul O frăție a drumului, fără îndoială, dar și un lucru rău: oameni alături de care să mori, nicidecum pentru care să mori În acest loc însă, în fața acestui dușman care aducea cu sine certitudinea și cântecul morții, care insufla o teamă mai groaznică decât oricare alta pe care o simțisem pe drumul moroilor, cu mulți ani în urmă, când au venit stafiile, în acest loc părea că oamenii care erau alături de mine erau frați adevărați — Salut, Jorg, s-a uitat Regele Mort la mine, de la baza podiumului Privirea lui era neschimbată, indiferent prin ochii cui se uita Oarecum familiară, acuzatoare peste măsură, rece și cercetătoare, trezind în mine toate durerile pe care le simțisem vreodată — De ce ești aici? am întrebat — Din același motiv ca și tine, a răspuns fără să-și mute o clipă privirea Pentru că ceilalți au spus că nu pot — Și eu spun că nu poți, i-am zis — Mă vei opri? Frate Jorg? Tonul lui era lejer, însă cu cea mai înverșunată conotație, de parcă „frate” i-ar fi ars limba — Da Simțeam cum simpla lui apropiere îmi alunga forța din brațe Ducea moartea cu el, i se scurgea prin fiecare por, existența lui era o insultă față de toate creaturile vii — Și cum vei face asta, Jorg? a întrebat urcând pe prima treaptă a podiumului În chip de răspuns, m-am întors spre el, iar lemnul tare a plutit prin aer Bățul a întâlnit carnea cu un plesnet umed Regele Mort a încleștat mâna lui Kai în jurul lui, mi-a smuls bățul din mână și l-a zdrobit de marginea celei de-a doua trepte — Cum mă vei opri, frate? a urcat și cea de-a doua treaptă Nu ai nicio putere Nimic Un vas gol Puțina magie pe care ai avut-o a dispărut și ea Am stat față în față, suficient de aproape încât să ajungem fiecare la grumazul celuilalt, deși știam cum avea să se termine așa ceva — Și ce magie aduci cu tine, mă întreb? Pentru că aducea cu el ceva mult mai complicat decât necromanția, mai mult decât oroarea și cruda însuflețire a trupurilor moarte Disperarea, tânjirea, pierderea care amenință să ne scufunde pe toți, care îi făcea josnici și palizi pe regi – aceasta nu era o armă, nu era ceva alcătuit pentru noi, ci doar un ecou a ceea ce răzbătea prin el — Numai adevărul, frate Jorg, a spus el Și cu aceste cuvinte, spectacolul amar al vieții mele s-a ridicat de jur împrejurul meu, învăluit în muzica mamei, însă cântată mult prea tare, o disonanță asurzitoare de note greșite Am văzut toate momentele înșirate de-a lungul anilor, cruzimea, lașitatea, mândria depravată, eșecul repetat de a deveni bărbatul care aș fi putut fi, o potecă de-a lungul zilelor, presărată cu rămășițele vieților pe care n-am avut curajul să le apăr ori să le vindec — Am fost un om rău? am zis luptându-mă să nu las slăbiciunea să-mi răzbată din voce Regele creaturilor moarte a trecut prin sânge ca să-mi spună că n-am reușit să fiu un sfânt? Am crezut ca ai venit să te lupți Dă-mi o sabie și dansează cu mine Tu… — Ai fost un laș, nu ai reușit niciodată să-i aperi pe cei pe care îi iubești Toate cuvintele lui cădeau ca o sentință, strivindu-mă sub greutatea lor, cu toate că am încercat să le înlătur prin negare — Ai venit pentru tronul imperiului, atunci de ce te obsedează eșecurile mele? Dacă mă crezi slab, dacă vrei tronul… încearcă să-l iei — Am venit pentru tine, frate Jorg, a răspuns el Pentru familia ta — Încearcă! Cuvântul mi-a pârjolit gâtul, smuls cu forța peste un mârâit Legătura cu copilul tău se creează într-o clipită sau se întărește pe nebănuite, pas cu pas, până când nu te mai poți da la o parte, după cum nu-ți poți lepăda pielea de pe tine În acel moment, am știut că-mi iubesc fiul Că forța tatălui meu trecuse pe lângă mine și nu doar că-mi lipsea acea particularitate a voinței de a păstra tronul imperiului, dar aș fi murit mai degrabă luptând inutil pentru apărarea unui copil plângăcios, prea tânăr ca să știe că eu exist, decât să mă gândesc că pot zămisli și alții, altădată Fără niciun avertisment, fără niciun strigăt de luptă, aproape fără niciun sunet, garda morților a înaintat, iute și cu brațele desfăcute, smulgându-și coifurile din capete în așa fel încât să le putem zări foamea ce-i măcina Dintre bărbații aflați lângă mine, numai Gorgoth s-a dat înapoi, retrăgându-se de pe podium Dacă ar fi fost să ghicesc cine va fugi primul, aș fi zis Makin sau Kent Cei doi văzuseră morții iuți din mlaștinile Cantanlonei și le cunoșteau grozăvia, puterea înfiorătoare, felul în care luptau, deși fuseseră tăiați până în măruntaie — Fugi! a spus Regele Mort Te las să pleci Lasă-mi doar copilul Părăsește-o pe târfa ta din Wennith Morții au dat năvală, iar Makin, Kent și Marten au plecat să le iasă-n întâmpinare, trecând prin dreapta și prin stânga noastră Doar câteva clipe și nu mai aveam nimic Lumini și ușile Mâinile goale Câteva gărzi, adunându-și curajul, au pornit dinspre intrările laterale într-un atac împotriva camarazilor lor morți Primul dintre cei vii a căzut în mâinile celui mort cu o rapiditate înfricoșătoare Ceva a explodat din podeaua din jurul podiumului Mai multe explozii În mai multe locuri, lespezile s-au împrăștiat în cioburi ascuțite și o ceață roșie a erupt printre rămășițe, în timp ce acestea pluteau încă în aer A durat câteva clipe până să mă concentrez asupra creaturilor care sfâșiau trupele Regelui Mort Troli, însă cu pielea roșie, semănând mai degrabă cu Gorgoth, decât cu verii lor de sub Halradra, și mult mai mari Primul dintre ei a ridicat un bărbat în armură și l-a azvârlit peste capetele legiunii din spate, iar acesta s-a izbit de perete, deasupra Arcadei Gilden Ghearele s-au înfipt ca o coasă în gâtlejul următoarei victime, străpungându-i zalele platoșei Urmașii gărzilor de corp ale împăratului apărau tronul Erau șase – îngrozitori, însă prea puțini L-am zărit pe Kent smulgând sabia unui oștean căzut chiar înainte ca altul să-l trântească la pământ Moartea ne împresura, transformând podiumul într-o insulă, spintecând Suta în spatele nostru — Fugi! a spus din nou Regele Mort Te vor lăsa să pleci — Nu — Nu? Dar nu la asta te pricepi cel mai bine, frate? Jorg? Nu ești tu cel mai versat în a lăsa un copil să moară în vreme ce alergi să te ascunzi? Poate că vei găsi un alt tufiș în care să te pitești? — Ce… cine ești tu? m-am uitat eu în ochii lui Kai Summerson, încercând să trec de ei — Ai lăsat mamă și fiu să moară în fața ta, Jorg, poți să dispari încă o dată N-am să spun nimănui Fiecare cuvânt al lui era atât de tăios, ca și cum îi provocasem o durere profundă și personală Cumva, mi-am înfipt mâinile în gâtul lui, cu toate că știam că n-avea nevoie să tragă aer, cu toate că știam că-mi putea rupe brațele — Nu știi nimic despre ei, nimic! L-am răsucit brusc și nu a opus rezistență Peste umărul lui, l-am zărit pe Gorgoth, cu fața la perete, o siluetă pitică în spate și ceva întunecat într-o mână, agățat de pieptul lui Doi dintre cei șase troli se luptau în jurul lui – o adevărată risipă de violență, viteză imposibilă, forță și pricepere, în ciuda sorților potrivnici Membre, mațe, armuri zburând în arcuri stacojii, și totuși morții dădeau năvală Gorgoth s-a încovoiat sub povara lui minusculă, apărând-o de morți cu propriul său trup, ghemuindu-se tot mai jos, pierdut în încleștare Chipul alb al Mianei se vedea acum deasupra umărului său Regele Mort a zâmbit către mine, un rânjet spart, respingător, cu mâinile mele palide tot sub bărbia lui, cu cicatricile albe ale mărăcinilor la încheieturi și pe antebrațe Durerea acelor spini ardea din nou și, cu toate că acoperișul din piatră se arcuia nevătămat deasupra noastră, părea că vântul furtunii urla în jurul meu, că ploaia se dezlănțuise înghețată din cerurile negre — În cele din urmă, am spus, nu există nicio magie, numai voință L-am lovit pe Regele Mort, concentrând asupra lui fiecare bucățică din dorința mea de a-l vedea cum piere Am trăit toată viața mânat de dorință, de dorința de răzbunare, de glorie, de a avea ceea ce mi se refuza – un principiu simplu, curat și ascuțit precum o armă Iar o asemenea dorință, o asemenea năzuință concentrată este piatra de temelie a oricărei magii – așa mi-au spus Constructorii Prin crăpături înguste, am zărit cum se măresc ochii Regelui Mort, de parcă într-adevăr îl sufocam — Ai eșuat împotriva lui Corion, Luntar a pătruns liber în mintea ta, până și Sageous te-a jucat pe degete, a tușit el vorbele printre mâinile mele, răsucind în continuare zâmbetul acela Și tu crezi că mă poți opri pe mine? Aș fi putut să-i spun că eram mai mare acum Aș fi putut să-i spun că nu stătusem între oamenii aceia și fiul meu În schimb, am răspuns: — Vrăjile iscusite scrise în cărți funcționează mai bine decât cele noi Runele și pecețile folosite de secole slujesc mai bine decât cea mai nouă invenție Sunt canale prin care voința omului și-a croit drum prin ceea ce e real Te voi înfrânge pentru că un milion mă sprijină acum Pentru că dorința mea de a învinge străbate cele mai vechi canale I-am spus asta pentru că rostirea adevărului îți dă putere și pentru că rațiunea are un tăiș ascuțit — Credință? L-ai descoperit pe Dumnezeu acum? a râs el, netulburat de strânsoarea din jurul gâtului său Voința celor credincioși nu te va sluji numai pentru că ai ucis-o pe Papesă, Jorg Nu merge chiar așa — Oamenii pot crede și în altceva, mortule, i-am răspuns Urlete de jur împrejurul nostru, mâini purpurii încleștându-se, oameni bogați căzând morți — Nu există nimic… — Imperiul Un milion de suflete împrăștiate într-un imperiu întins și fărâmițat, rugându-se pentru pace, rugându-se pentru ziua în care un împărat se va așeza pe tron Și acela sunt eu L-am lovit din nou Împărat în inima imperiului, nefărâmițat Iar Regele Mort s-a clătinat, slăbit, prins în capcana trupului — Am venit pentru răzbunare, a spus Regele Mort, deși nu aveam habar despre ce răzbunare vorbea Să-ți arăt ce am devenit după ce m-ai abandonat Și iată ce am înfăptuit! Nepăsător la strânsoarea mea, și-a desfăcut larg mâinile ca să cuprindă hoarda aurie ce clocotea în jurul nostru — Ți-am adus regatul morților Lasă-mă să mă alătur ție, frate Lasă-mă să conduc armatele noastre și voi duce imperiul dincolo de toate granițele, în lumea aceasta și în cea care va veni, și-l voi face unul, întreg și al nostru Lasă-i pe acești prieteni, pe această nevastă ce n-a fost aleasă… S-a uitat spre Miana Atunci am lovit cu fiecare fibră a voinței mele Am lovit cu forța imperiului, cu forța unui milion, în palatul acela sfânt, în inima imperiului, unde puterea și măreția foștilor împărați și credința atâtor generații au deschis calea puterii mele în țesătura realității Vântul a urlat în jurul nostru, rece și învolburat, Kai Summerson luptându-se să scape, undeva în adâncul trupului său, căci, pe când cei sfinți se pot prăbuși în orice clipă, cei blestemați pot oricând primi izbăvirea Vântul și-a spus cuvântul, iar Regele Mort s-a împotrivit Voința mea s-a ciocnit de cea a Regelui Mort, niciunul dintre noi neavând cea mai mică dorință de a ceda În spatele meu, mintea vastă și adormită a imperiului, speranțe pierdute, vise sfărâmate – toate stăruind, toate insistând În spatele lui, tărâmurile moarte, tristețea vieților curmate, nevoia, setea de a se întoarce O tensiune imposibilă care creștea și creștea și creștea din nou Am simțit roata cum se întoarce, țesătura spațiului și timpului a început să se sfâșie, iar în clipa aceea am știut cine se afla în fața mea În clipa aceea, Kai Summerson a învățat să zboare A ridicat de la pământ picioarele Regelui Mort, iar vântul a măturat centimetrii rămași sub tălpile sale O victorie mică, dar care a lăsat vrăjmașul vulnerabil O singură clipită rece și grea și am știut cine atârna în mâna mea încleștată Și, chiar și așa, cu William slăbit în fața mea, vulnerabil, deschis, știind chiar că urmam întocmai calea tatălui meu… l-am înjunghiat Am lăsat să alunece o mână de pe gâtul lui, am luat cuțitul lui Kai de la cingătoare și l-am înfipt adânc în inima lui, metalul scârțâind de-a lungul coastelor Un singur hohot neîncrezător a izbucnit stacojiu de pe buzele lui și apoi a căzut, ca și cum cuțitul tăiase toate firele I-am dat drumul și a căzut, cu brațele moi și sângele ce i se scurgea din piept A căzut și a durat o eternitate Propriul meu frate William, pe care îl dezamăgisem atunci în spini Pe care îl dezamăgisem acum A cărui moarte îmi zdrobise viața Spinii m-au ținut încă o dată N-am putut să-l prind când a căzut Leșul lui Kai a izbit podeaua cu sunetul sfârșitului, cu William deja dispărut din el, plecat înapoi în tărâmurile moarte de unde mă urmărise atâția ani, prin atâția ochi morți Hârtia lui Luntar mi-a alunecat din mânecă Am ridicat-o chiar când gărzile moarte s-au rostogolit cu zecile, apoi cu sutele prin toată încăperea — Îl poți salva Trei cuvinte Jurații viitorului văd chiar mai puțin decât își închipuie Îmi înjunghiasem fratele — Nu înțeleg, a spus Makin scuturându-se de un cadavru, în timp ce trei pârâiașe de sânge negru îi curgeau pe față în linii paralele Cum l-ai omorât? a vorbit el în clipa rămasă fără cuvinte — L-am văzut murind, am murmurat Am rămas ascuns și i-am lăsat să-l ucidă Makin s-a cățărat și s-a târât până la mine — Ce? Și-a pus mâna pe încheietura mea, oprind tremurul pumnalului însângerat Am lăsat cuțitul să cadă — Nu l-am omorât Era deja mort A murit în urmă cu unsprezece ani Marten a venit din spate, cu umărul sfârtecat până la os și o ureche lipsă Mi-a luat hârtia, bizară în degetele tremurânde — Să salvezi pe cine? — Pe fratele meu, William Regele Mort Mereu mai iute, mai deștept, cu o voință mai puternică Și totuși nu m-am gândit niciodată că moartea nu va fi în stare să-l rețină — Moartea nu mai este ceea ce era odată Poate cele mai înțelepte cuvinte care au ieșit vreodată de pe buzele lui Kent cel Roșu Zăcea muribund printre morți, în mijlocul dușmanilor pe care îi răpusese, atât de sfâșiat, încât nu mai avea decât câteva minute de trăit Makin s-a dus lângă el — Miana! Am strigat-o și am simțit o frântură din durerea pe care aș fi simțit-o dacă nu mi-ar fi răspuns Supraviețuise mai puțin de jumătate din Sută, mult mai puțin N-am văzut nici urmă de Sindri, de bunicul ori unchiul meu Pe Ibn Fayed l-am văzut Sau cel puțin i-am văzut capul — Aici Și am găsit-o, aproape țintuită de perete, în spatele trupului uriaș al lui Gorgoth Trolii cei roșii zăceau zdrobiți în carnagiu Gorgoth, despicat, plin de sânge și sfâșiat, ținându-l cu o mână, strâns la piept, pe fiul meu Ceva m-a izbit, văzându-mi copilul, acolo, în clipa aceea Ceva mai ascuțit decât orice tăiș O certitudine Convingerea că tatăl meu nu reușise să mă modeleze după chipul lui Îl iubeam pe copilul acela, așa mic, plin de sânge și urât cum era Negarea mă părăsise Și odată cu acea convingere a mai venit una: certitudinea că numai pe el l-aș putea răni Că spurcăciunea tatălui meu mi-ar curge dintr-odată din degete și l-aș putea transforma pe fiul meu într-un monstru M-am dat îndărăt împleticindu-mă și m-am prăbușit pe tron O frunză de toamnă s-a răsucit în jurul picioarelor mele, adusă înăuntru odată cu morții O singură frunză, de arțar, înroșită de păcatul anotimpului Un semn În clipa aceea, am știut că eram prea plin de otravă încât nu mai puteam face nimic altceva decât să mă prăbușesc Venise toamna pentru mine Cu degete amorțite, mi-am desfăcut legăturile platoșei — Totuși… a scuturat Marten din cap și s-a ghemuit lângă Kai Un copil Un băiat Câți ani avea? Zece? — Șapte — Un băiat de șapte ani Pierdut în tărâmurile moarte S-a luptat ca să iasă? A devenit rege? Scutura din cap la fiecare întrebare Vedeam cum i se învălmășeau toate posibilitățile în minte Îl poți salva Cuvintele lui Luntar Un om care a văzut viitorul — Pun rămășag că le-a făcut zile negre Și că a ales calea cea grea Un zâmbet amar m-a învăluit Mă întrebam dacă același înger care venise și la mine, de dincolo de moarte, îl vizitase și pe micul William Mă întrebam dacă îl trimisese la plimbare La fel cum fusese cu sulița Conaught, William s-ar fi azvârlit și mai adânc, țintind inima întunericului, găsind moroiul Restul era dincolo de puterea mea de imaginație Kai zăcea pe jos, spulberat și gol, William dispăruse, morții se prăbușiseră, numai Chella ședea în armura ei strălucitoare Îmi învinsesem dușmanii și totuși durerea persista, acută, mai adevărată și mai limpede, pentru că o avusesem dintotdeauna Reverbera înapoi în timp până la spinii aceia, un glas de clopot răsunând de-a lungul anilor Suntem modelați de durerile noastre, nu de bucurii, durerile sunt mereu în adâncul nostru, ele sunt refrenul Bucuria e efemeră — Am lăsat ca spinii să mă țină, iar rana s-a deschis de-a lungul zilelor mele, mai adâncă decât senzația pe care o împrăștie Caligrafia acelor cicatrici era și acum înscrisă în mine, albă pe trupul meu — Există un anotimp pentru toate, am adăugat, cu vorbe din Ecleziastul Un timp pentru a fi născut Un timp pentru a muri — Se va întoarce Nu îl poți distruge Vorbise Chella, dintre grămezile de leșuri, fostele ei trupe Nu părea nici veselă, nici tristă Mai mult pierdută — Nu vreau să-l distrug, i-am răspuns E fratele meu Mi-a fost scris să-l salvez Știam ce trebuia să fac Întotdeauna știusem Mi-am așezat o mână pe tron: — Nu știam ce gust dulce-amărui avea să aibă În cealaltă parte a sălii, fiul meu a strigat în brațele mamei lui, amândoi din cale-afară de frumoși Fratele meu avea să se întoarcă mereu, iar băiatul meu nu va fi niciodată în siguranță, pentru că suferința noastră devenise o roată, iar lumea era distrusă Fratele meu, fiul meu, vina mea O lacrimă și-a croit încet drum de-a lungul obrazului Am rămas cumva în picioare, cu toate că puterea mă părăsise deja M-am alăturat lui Makin, stând deasupra lui îngenuncheat lângă Kent Marten, lângă umărul meu Rike a venit și el, însângerat, dar întreg, cu un lanț de aur împodobit cu diamante și cheaguri de sânge atârnat de mână, aproape ca o concluzie — Nu vreau să-l distrug, am spus din nou Vreau să-l salvez Ar fi trebuit să-l salvez atunci când spinii m-au ținut în puterea lor Nimic nu a mai fost cum trebuie de atunci Frica m-a făcut să tremur, neașteptată, crudă, frica de ceea ce aveam de făcut, frica de a nu avea curaj — Nu Vorbise Marten, în spatele meu Marten era întotdeauna primul care înțelegea Marten care dăduse greș cu fiul lui, care își lăsase băiatul să moară Nu există bine sau rău în așa ceva Doar greșeală — N-o face, s-a înecat el, rostind cuvintele — Moartea nu… Iar Kent cel Roșu a murit înconjurat de frații lui care îl iubiseră fiecare în felul lui — … nu mai este ceea ce a fost, i-am dus eu vorbele până la capăt Chella s-a apropiat Nimeni nu s-a mișcat ca s-o oprească: — A plecat acolo unde nu-l poți urma, Jorg — Nu poți, s-a auzit și vocea lui Marten, încărcată de convingere — Chiar și acum mi se spune „nu poți”, Makin, am spus pe jumătate trist, pe jumătate cu bucuria sfârșitului – amar și dulce Îmi spun „nu” și se gândesc că trebuie să existe ceva ce n-aș putea sacrifica pentru a obține ceea ce vreau Ceea ce am nevoie Makin și-a ridicat atunci privirea, derutat, dar pricepând că niciunul dintre noi nu vorbea despre Kent S-a străduit să se ridice și acela a fost momentul în care l-am lovit Pe un om precum Makin trebuie să-l prinzi cu garda jos L-am izbit tare cât să-mi rup mâna și am făcut-o A căzut ca o cârpă, cu un braț spânzurând aproape de picioarele Chellei — Ce? a exclamat Rike, mutându-și uluit privirea de la fratele Kent — Ar fi încercat să mă oprească Spune-i că va fi administrator E un ordin, nu o alegere, am zis strângându-mi mâna la piept și lăsând durerea să învingă tristețea Ar fi încercat să mă oprească Chiar și cu fetița lui dispărută de atâta vreme, tot n-ar fi înțeles Nu Makin — La dracu’ cu Makin! Eu nu înțeleg, s-a zbârlit Rike, ținând strâns în pumn sabia picurândă S-a auzit rumoare dinspre Arcada Gilden Katherine, o sabie încleștată spre ea, nesigură — Rike, falnicul Rike! Știam eu că te țin pe lângă mine pentru un motiv, frate, am zis în timp ce mi-am smuls platoșa și mi-am desfăcut brațele: Fă-o — Poftim? s-a uitat lung la mine, de parcă aș fi fost nebun — Trebuie să-l urmez, Rike Trebuie să-l găsesc pe fratele meu — Eu… — Ucide-mă M-ai amenințat de atâtea ori Acum ți-o cer Rike doar se holba cu ochii larg deschiși și lucitori În spatele lui, Katherine începuse să alerge spre noi, strigând, implorându-mă să mă opresc sau îndemnându-mă să mă grăbesc – nu-mi dădeam seama — La dracu’, sunt împăratul tău! Îți ordon — Eu… Idiotul și-a privit sabia de parcă era ceva străin în mâna lui Apoi a lăsat-o să cadă: — Nu Acela a fost momentul când Chella m-a înjunghiat A scos cuțitul din leșul fratelui meu și l-a înfipt aproape, în rana pe care mi-o făcuse tata A făcut însă una mai adâncă, învârtind tăișul Ultimul nostru sărut — Mergi în iad, Jorg Ancrath Ultimele cuvinte pe care le-am auzit 53 Când eram pe drum, frații mei vorbeau de multe ori despre moarte Străina care venea cu noi Însă mai mult decât despre moarte vorbeau despre feluri de a muri și despre cum să ocolești asta Fratele Burlow vorbea despre lumină Despre lumina care venea către omul care zace în propriul sânge, mai mult pe în afara decât înăuntrul său — Am auzit oameni spunând că începe încet, ca un apus, frații mei Și privești și te vezi în tunelul care este viața ta, pentru c-ai umblat în întuneric în toți acești ani Burlow era un cititor, mă înțelegeți Nu merită să te încrezi într-un om care știe să citească la drum, frații mei, pentru că mintea lor e plină de ideile altor oameni — Însă nu privi spre lumina aceea, spunea el Oricât de dulce ar părea, nu există cale de întors de acolo și te va trage înăuntru, vă spun sigur Am stat lângă doi oameni gata să moară și i-am auzit șoptind despre lumină cu buzele lor uscate După aceea, niciunul n-a mai umblat vreodată pe vreun drum Cel puțin asta era varianta lui Burlow cel Gras Și poate că lumina lui a fost dulce, frații mei Însă am privit spre acea lumină Iar la început apare ca o stea înghețată în întunericul nopții Cu cât se apropie mai mult sau cu cât mai aproape ești tu atras – lucrurile acestea sunt egale într-un loc fără de timp ajungi să vezi ceea ce este cu adevărat O foame albă, frații mei, incandescența distrugătoare a unei guri de cuptor, gate să te mistuie cu totul Lumina aceea m-a luat în ea, după care m-a scuipat afară, departe de lume Credeam că știam ce e moartea Credeam că e pustie Însă moartea în care am ajuns eu era un ocean, rece și nesfârșit, având culoarea veșniciei Și am rămas agățat acolo, fără de timp, fără sus sau jos Așteptând, mereu așteptând un înger Moartea aceasta cădea udă asupra mea Am scuipat apă dintr-o gură uscată Un strigăt mi-a scăpat, iar durerea a apărut din nou, mult prea profundă ca să poată fi îndurată Fulgerele au scăpărat, iar spinii și ramurile încolăcite ale tufișului au lăsat urme negre pe cer Ploaia s-a dezlănțuit rece, iar eu am rămas în îmbrățișarea spinilor, fără să pot cădea — Spinii Pentru o clipă, m-au părăsit toate simțurile Al doilea fulger, însoțind tunetul bubuitor al celei dintâi lovituri Trăsura era oprită lângă drum și mai multe siluete se învârteau în jurul ei — Sunt aici, în spini — Niciodată nu i-ai părăsit, Jorg, a spus ea Ședea lângă mine, îngerul meu, ea, îngerul căldurii, luminii și posibilităților — Nu înțeleg Durerea mă străpungea încă, pielea mi se făcuse purpurie în jurul sutelor de ramuri cu țepi, însă cu ea alături nu era decât o simplă durere — Înțelegi Vocea ei era plină de iubire — Viața mea a fost un vis? — Toate viețile sunt doar vise, Jorg — Nimic… nimic nu a fost adevărat? Am atârnat în spini toată viața mea? — Toate visele sunt adevărate, Jorg Chiar și acesta — Ce… Mi s-a răsucit brațul, iar agonia purpurie a pus stăpânire pe mine Apoi mi-am recăpătat răsuflarea: — Ce vrei de la mine? — Vreau să te salvez, a spus ea Vino Și mi-a întins mâna ei O mână pe care culoarea se mișca asemenea umbrelor vagi de pe suprafața argintului topit Dacă luam mâna aceea, toată durerea mea ar fi dispărut Îmi oferea izbăvirea Poate că asta era chiar toată izbăvirea ce existase vreodată O mână întinsă, așteptând să fie prinsă — Pun prinsoare că frate-meu ți-a spus să te duci dracului, am zis Fulgerul a lovit încă o dată, iar îngerul nu mai era acolo, ci numai un soldat din Renar ducându-l pe William de glezne, așa cum își poartă vânătorul prada Îl ducea spre piatra aceea, îl ducea ca să-i crape capul Natura a alcătuit ghearele ca să prindă și dinții ca să ucidă, însă spinii… singurul țel al spinilor era să rănească Spinii tufișului de măceș sunt astfel ticluiți încât să găsească oasele Nu pot fi scoși atât de ușor Dacă îți prefaci mintea în stană de piatră, dacă înjuri și spulberi, dacă spargi, tragi și muști, dacă faci toate aceste lucruri, vei ieși din măceș, pentru că spinii nu-l pot ține pe omul care nu-și dorește să fie reținut Vei scăpa Nu întreg, însă îndeajuns ca să te târăști Și așa, târâș, am ieșit din măceș Și am ajuns la fratele meu Am murit împreună Așa cum ar fi trebuit întotdeauna să se întâmple O sală rece, cu pereți de piatră Ecouri Tavanul înnegrit de fum Scâncete de durere Nu durere omenească, dar familiară — Încă o dată! a zis tata Sir Reilly, mai are un picior în care să se sprijine, nu-i așa? Și, pentru prima oară, Sir Reilly nu i-a răspuns regelui — Încă o dată, Jorg! M-am uitat la Justice cum se chinuie, lingându-mi lacrimile și mucii din mână — Nu Și, spunând acestea, tata a luat torța și a aruncat-o în car M-am dat înapoi de la flacăra mare ce se iscase Orice mi-o fi zis inima, trupul mi-a amintit lecția vătraiului și nu m-a lăsat să stau cu mâinile în sân După scheunatul din car părea că tot ce se întâmplase o să pălească I-am spus „scheunat”, dar era un urlet Om, câine, cal Când suferim, toți scoatem același sunet Am privit în flăcări și am zărit aceeași incandescență distrugătoare ce mă așteptase la capătul tunelului meu, foame albă și oarbă, durere albă și oarbă Trupul știe ce vrea și va refuza focul indiferent ce părere ai tu Însă, câteodată, trupului trebuie să i se poruncească — Eu… N-am putut s-o fac, frații mei — … nu pot Ați îndrăznit vreodată să săriți, poate de la o înălțime nemăsurată, în ape limpezi și să descoperiți când sunteți chiar pe margine că nu puteți? Ați rămas vreodată atârnați de degete deasupra unei întinderi pustii, atârnați de trei degete, apoi de două și să vă dați seama în acel moment că nu puteți cădea? Câtă vreme încleștarea rezistă, trupul se va salva, în ciuda sorților potrivnici Fierbințeala acelui foc Cruzimea flăcării Și imaginea lui Justice zvârcolindu-se în mijlocul lui, țipând N-am putut să o fac N-am putut Și apoi am putut Am sărit M-am lăsat să cad Mi-am luat câinele Am ars Un cer întunecat, un vânt furios Putea să fie oriunde sau oricând, și totuși am știut că nu mai fusesem aici — M-ai găsit, așadar? William, de șapte ani, cu bucle aurii, cu pielea fină, de copil, și cu Justice cuibărit la picioarele lui Bătrânul câine și-a ridicat capul când m-a simțit, a bătut din coadă o dată, de două ori, în pământ — Șezi, băiete, și-a pus mâna William între urechile lungi ale câinelui — Te-am găsit Am zâmbit amândoi — Nu pot intra, a dat el din mână spre porțile aurite ce se ridicau în spatele nostru M-am îndreptat într-acolo și mi-am așezat mâna pe ele Căldura m-a umplut de promisiune M-am tras îndărăt — Raiul e supraestimat, Will A ridicat din umeri, mângâindu-l pe câinele nostru — Mai mult de atât, am continuat, nu e nici măcar real E un lucru pe care noi l-am inventat Ceva construit de oameni fără să știe, un loc plăsmuit din așteptări și speranță — Nu e real? a clipit el la auzul vorbelor mele — Nu Nici îngerul Nu e minciună, dar nici real nu este Un vis visat de oamenii buni, dacă vrei — Și atunci, ce e moartea, de fapt? a întrebat el Cred că am dreptul să știu Am fost mort atâția ani Iar tu ești aici de doar cinci minute și știi totul Ce e real, dacă asta nu e? Am zâmbit Un adevărat frate mai mare — Nu știu cu adevărat ce este real, i-am răspuns Dar e mult mai profund decât atât, am zis arătând cu mâna spre porțile aurite E fundamental Pur Și este ceea ce avem noi nevoie Iar dacă raiul există, atunci e mult mai bun decât ăsta și nici măcar nu are nevoie de porți Vrei să căutăm? — De ce? s-a lăsat Will pe spate, scărpinându-l în continuare pe Justice între urechi — Ți-ai văzut nepotul? am întrebat William a încuviințat, ascunzându-și un zâmbet timid — Dacă nu facem asta, el are să ardă El și toți ceilalți Și va deveni destul de aglomerat pe aici Așa că ajută-mă să căutăm Fără jumătăți de măsură Fără niciun compromis Salvează-i pe toți ori pe niciunul — Ce să căutăm? — O roată Așa și-a închipuit-o Fexler Iar așteptările par să conteze pe aici — Oh, asta? mi-a arătat Will ascunzându-și un căscat Roata se afla pe un vârf de deal, neagră pe fondul cerului liliachiu, așezată la orizontală pe un ax înfipt în piatră Ne-am plimbat de jur împrejurul ei Trăsnetele se auzeau deasupra noastră, iar fulgerele se răspândeau pe tot cerul, lăsând să se vadă o lumină albă Din vârful dealului puteam privi în jos, spre pământurile pustii vălurind spre întuneric — Îmi pare rău că te-am părăsit, Will — Nu m-ai părăsit, frate, a răspuns el, scuturându-se de o rămășiță de vis Mi-am așezat ambele mâinile deasupra roții din metal rece, sclipitor Alcătuită de Constructor Din oțelul Constructorilor — Trebuie să întoarcem asta la loc și să o blocăm E nevoie de amândoi ca să facem asta Trăgeam nădejde că aveam atâta putere Brațele mele păreau puternice, netede și pline de mușchi Dintr-un motiv oarecare, netezimea aceea m-a luat prin surprindere, de parcă ar fi trebuit să fi fost ceva scris acolo, poate niște cicatrici mai vechi Au fost vreodată cicatrici acolo? Însă acela era trecutul și trebuia să renunț la el El renunțase la mine — Trebuie s-o întoarcem — Dacă nici noi n-om ști să împingem… a zis Will și și-a așezat mâinile pe roată Asta îi poate salva? — Cred că da Cred că îi poate salva pe toți Pe toți copiii Chiar și pe cei morți Chiar și pe fiul lui Marten, pe Gog, pe Degran, pe fiica lui Makin, eliberați din visurile oamenilor și încredințați către cine știe ce a fost inventat pentru ei — Măcar mașinăriile Constructorilor nu-i vor pârjoli de pe fața pământului pe toți cei pe care îi cunoșteam — Sună destul de bine Apoi ne-am opintit să întoarcem roata Firește că nu exista nicio roată, nicio poartă de aur, niciun deal, niciun pământ pustiu Ci numai doi frați încercând să îndrepte un rău 54 Trebuie să presupunem că am reușit La urma urmei, suntem încă aici Scriu acest jurnal, în loc să fiu țărână otrăvită spulberată de vântul pustiu Iar magia care ne-a unit la urmă, cea care m-a lăsat să văd dincolo de moarte cu ochii lui, magia aceea s-a terminat Toată magia s-a terminat, tăiată de la rădăcină, roata s-a învârtit, vechea realitate, de care ne îndepărtaserăm atât de mult, a fost restabilită Înșir aceste cuvinte aici cu cerneală din Africa, întunecată precum secretele pe care le îngroapă pentru a o fabrica Mâna mea își urmează calea pe albul paginii, iar urma neagră a zilelor mele poate fi urmată Urmată din ziua în care am scuturat globul acela cu zăpadă și am înțeles că uneori singura schimbare asupra materiei trebuie să fie lucrată din lipsă Urmat din ziua aceea până în ziua de astăzi – astăzi care a început cu soarele dimineții deasupra Vyenei, cu Danoob cel albastru curgând tăcut și iute prin inima Imperiului nefărâmițat Micul Will intră alergând în cameră Vine destul de des acum, cu toate că mama lui îi spune să nu o facă — Jorg! spune el, iar eu îmi fac apariția — Da — Nu ești tatăl meu Așa spune Marten — Sunt doar amintirea lui Iar oamenii sunt alcătuiți din amintiri, Will E cel mai bun lucru pe care pot să i-l spun — Unchiul Rike spune că ești o fantomă — Unchiul Rike e o chestie căzută de pe un fund de cal, care a luat înfățișarea grosolană a unui bărbat urât, îi răspund Will chicotește când mă aude Apoi redevine serios — Dar ești alb la fel ca o fantomă Bunica Wennith spune că prin fantome poți vedea, iar eu pot să văd… — Într-adevăr, împăratul meu Sunt o fantomă O fantomă de date, o extrapolare, o compilație Un miliard de clipe captate Tatăl tău a trăit o bună parte din viață într-o clădire construită în urmă cu o mie de ani — Castelul Înalt, zâmbește copilul Am fost acolo! — O clădire cu mulți ochi vechi și multe urechi vechi Iar în ultima parte a vieții a avut un inel special Privea prin el, iar inelul îl privea pe el Un bărbat… o fantomă pe nume Fexler voia să-l înțeleagă pe tatăl tău, voia să știe dacă putea fi considerat de încredere ca să salveze lumea — Voia să știe dacă era destul de bun, spune Will Ezit și-mi ascund zâmbetul — Voia să știe dacă Jorg era omul potrivit Așa că a făcut ceea ce fac mașinăriile atunci când trebuie să răspundă la o întrebare complicată A construit un model Iar acel model sunt eu — Aș fi vrut să-l am pe tatăl meu adevărat, spune Will Are doar șase ani Poate va deprinde și tactul, într-o bună zi — Și eu aș fi vrut, Will, îi răspund Sunt doar un ecou și simt doar un ecou al dragostei pe care el ar fi avut-o pentru tine Însă e un ecou foarte puternic Zâmbește, și atunci eu știu că magia nu a dispărut cu totul din lume Aceea care pârjolește – aceea a dispărut Oamenii nu vor mai zbura, nu vor mai înșela moartea cu care sunt datori Însă o vrajă mai profundă, mai veche și mult mai subtilă stăruie Aceea care frânge și totodată vindecă inimi, care a existat mereu în esența lumii O vrajă bună Will zâmbește din nou și o zbughește din încăpere Băieții mici au prea puțină răbdare Privesc ușa prin care s-a făcut nevăzut și mă întreb cine va fi următorul care va intra pe acolo Aș putea prezice, fără îndoială Aș putea construi un model Dar care ar mai fi hazul atunci? Ceea ce știu cu siguranță este că nu va fi Jorg Ancrath cel care va intra pe ușa aceea Oamenii trebuie să se sperie de fantome, nicidecum fantomele de oameni Un om ar putea să se teamă de propria lui umbră, dar iată aici o umbră palidă care se teme de omul care o proiectează Jorg Ancrath nu se va întoarce totuși Magia a fost oprită, vraja a dispărut din lume Moartea este, din nou, ceea ce era odată Privesc spre ușă, dar nu vine nimeni Pe Miana o întristez Își petrece timpul privindu-l pe tânărul împărat cum crește Katherine nu mă consideră nimic, doar cifre care încearcă să se numere singure, încearcă să se măsoare cu un om care era mai presus de măsură, poate chiar mai presus de visele ei Privesc ușa, după care renunț Fexler o va urmări în locul meu El îi urmărește pe toți Mă scufund în mările adânci și nesfârșite ale Constructorilor Roți înăuntrul roților, lumi înlăuntrul lumilor, posibilități nesfârșite Cu toții avem viețile noastre Cu toții avem momentul nostru ori ziua ori anul nostru Așa a fost și cu Jorg Ancrath, fără pic de îndoială, și a fost îndatorirea mea să împărtășesc povestea Cu toate acestea, el a trecut peste mine, iar eu nu mai am nimic de spus Poate că, undeva, Jorg și frații săi au descoperit raiul cel adevărat și sunt ocupați acum să le facă tuturor viața un iad Îmi face plăcere să mă gândesc că așa stau lucrurile Însă povestea s-a terminat UN GÂND LA FINAL Dacă ați ajuns până aici înseamnă că ați citit trei cărți și câteva sute de mii de cuvinte despre viața și epoca lui Jorg Ancrath Este evident acum că nu veți mai citi despre el – și probabil vă veți întreba, oarecum pe bună dreptate, de ce am ales să sfârșesc o poveste care, prelungită, ar fi putut fi o mină de aur Cel mai simplu, dar și cel mai bun răspuns este că însăși povestea a cerut-o Sunt conștient că aș fi putut face povestea să devieze, să întorc în așa fel evenimentele, încât să-mi permită să scot volumul 4, volumul 5,6 etc În anii care vor veni, când voi mânca hrană pentru pisici direct din conservă, poate că îmi voi dori să o fi făcut Cu toate acestea, adevărul este că am vrut să vă despărțiți de Jorg la înălțime Prefer ca cititorii să termine volumul 3 dorindu-și mai mult, decât să se îndepărteze după ce vor fi încheiat volumul 6, sătui până peste cap Personajele care își continuă drumul dincolo de termenul de expirare au tendința de a se transforma în propriile caricaturi – mergând pe același teren, învechindu-se cu fiecare pas Sper că Jorg a reușit să evite o astfel de soartă și că împreună am construit ceva valoros De asemenea, sper din tot sufletul că îmi veți cumpăra următoarea carte! MULȚUMIRI Trebuie neapărat să-i mulțumesc lui Helen Mazarakis pentru că a citit întreaga trilogie, bucată cu bucată, de-a lungul multor ani și pentru că mi-a împărtășit părerile ei Și către Sharon Mack, cel care m-a împins de la spate să predau manuscrisul cărții Prințul spinilor, se îndreaptă un gând: îți mulțumesc, Sharon Editoarea mea, Jane Johnson, este o persoană minunată, care m-a ajutat enorm în carieră, din multe puncte de vedere – foarte probabil și în situații despre care nici nu am cunoștință De asemenea, mi-a făcut mare plăcere să citesc cărțile ei Și Amy McCulloch, de la Voyagerm, a lucrat din greu pentru mine Îi doresc să aibă mult succes cu primul ei roman fantasy, care va apărea anul acesta În cele din urmă, aplauze pentru agentul meu, Ian Drury, pentru că a adus munca mea în atenția acelor oameni care s-au arătat dispuși să își asume acest risc și pentru că a continuat să îmi vândă cărțile în toată lumea Gaia Banks și Virginia Ascione, care lucrează cu Ian la Sheil Land Associates Ltd , mi-au depășit, la rândul lor, toate așteptările, reușind să obțină atât de multe traduceri pentru povestea lui Jorg 1